
स्मृति-पत्र 


भारतौय पुरातत्त्व के प्रकांरंड पंणिबत, ग्राचीन लिपिमाला के ग्रथम 
पाठक, राजस्थानी इतिहास और संस्कृति के अद्वितीय 
ज्ञाता, राष्ट्रभाषा हिन्दी के भ्रनन्य सेवक 
तथा 
देवी सरस्वती के वरद पुत्र 
साहित्य-वाक्स्पति 
डा० गौरीशंकरजी ओझा 

की 

स्मृति में 

संस्थापित 


ऑल 


ओझा आसन सापषण-माला' 


प्रकाशकीय निवेदन 


राजस्थान के प्राचीन साहित्य, इतिहास एवं कछा विषयक 
शोध-कार्य को राजस्थान के सांस्कृतिक पुनरुत्थान के लिए अत्या- 
वध्यक और स्वेथा अनिवार्य समझकर राजस्थान विश्वविद्यापीठ 
(तत्कालीन हिन्दी विद्यापी5), उदयपुर, ने वि० सं० १९९९ में 
“साहित्य संस्थान” की स्थापना की थी। संस्था की योजनानुसार 
“साहित्य संस्थान” के अन्तर्गत कईं महत्त्वपूर्ण प्रवृत्तियाँ प्रारम्भ की 
गई थीं, जो आजकल बहुत-कुछ विकसित हो चुकी हें, जेसे :- 
१. राजस्थान में हिन्दी के हस्त-लिखित ग्रन्थों की खोज, २. राजस्थान 
में संस्कृत के हस्त-लिखित ग्रन्थों की खोज, ३. चारण साहित्य-संग्रह, 
४. लोकगीत-संग्रह, ५. राजस्थानी कहावत-माला, ६. स्वर्गीय 
डॉ० गोौरीशड्ूर ही राचन्द ओझा! निबन्ध-संग्रह, ७. महाकवि सूर्यमरू 
आसन, ८. पृथ्वीराज रासौ सम्पादन-कार्ये, ९. स्व० डॉ० गौरीशड्ू-र 
ही राचन्द ओझा आसन, १०. अध्ययन-गृह तथा संग्रहालय, एवं 
११. शोध-पत्रिका, आदि । 

साहित्य संस्थान की इन अन्य विभिन्न प्रवृत्तियों के साथ ही 
स्व० डॉ० गौरीशड्धूर हीराचन्द आसन भी उसकी एक मुख्य और 
महत्त्वपूर्ण प्रवृत्ति है । इस प्रवृत्ति विशेष की स्थापना से एक और 
जहाँ हम राजस्थान की इतिहास सम्बन्धी सामग्री को प्रकाश में लॉ 
सकेंगे, वहाँ दूसरी ओर राजस्थान के प्रसिद्ध इतिहासज्न॑ तथा 
पुरातत्त्ववेता स्व० डॉ० ओभाजी' की स्मृति को भी स्थायी बना - 
सकेंगे । स्व० डॉ० ओझाजी न केवल राजस्थान के ही इतिहासकार 
थे, अपितु भारतीय इतिहासकारों तथा पुरातत्तज्ञों में सर्वथा प्रमुख 


| 


. और प्रसिद्ध अग्रणी विद्वान थे। राजस्थान के इतिहास सम्बन्धी 
शोध-खोज करनेवाले तो वे एकमात्र व्यक्ति थे। राजस्थान के 
इतिहास-साहित्य को जो उन्होंने महत्त्वपूर्ण देन दी थी, उसके लिए 
राजस्थानवासी सदेव उनके क्ृतज्ञ रहेंगे। राजस्थान की एसी 
महान्‌ और प्रमुख विभूति की स्मृति को सदेव बनाए रख कर हम 
इस पिछड़ हुए प्रान्त के ऐतिहासिक क्षेत्र में महत्त्वपूर्ण सेवा कर 
सकें, इसी उद्देश्य से “साहित्य संस्थान” के अन्तर्गत इस “आसन 
की स्थापना की गई हे । 
इस “आसन से प्रति वर्ष “राजस्थान के इतिहास व पुरातत्त्व 

विषय पर अधिणारी विद्वान के तीन लिखित मोखिक भ.षण कराने 
की योजना हैं। इन लिखित भाषणों को “साहित्य संस्थान" द्वारा 
पुस्तकाकार प्रकाशित कराया जायगा | प्रस्तुत पुस्तक इसी योजना 
का सर्व-प्रथम मूत्त रूप हे । “आसन” के प्रथम अभिभाषक के रूप 
में सोभाग्य से हम स्व० डॉ० ओोझाजी के बाद बुह॒द्‌ राजस्थान के 
एकमात्र इतिहासवे ता महाराजकुमार डॉ० रघुबी रसिहजी, एम्‌० ए०, 
एल-एल० बी०, डी० लिट०, जेसा व्यक्ति प्राप्त कर सके । 
डॉ०. रघबीरासहजी द्वारा लिखित “पूर्व आधुनिक राजस्थान प्रांतीय 
दृष्टिकोण से छिखा गया राजस्थान के राज्यों और राजस्थान के 
जन-जीवन के विकास का प्रथम महत्त्वपूर्ण और मौलिक इतिहास- 
ग्रन्थ है । डॉ० रघुबीरसिहजी ने राजस्थान के राजनेतिक, सामा- 
जिक और सांस्कृतिक जीवन को एक निष्पक्ष परीक्षक को भाँति 
देखने का प्रयास किया हे। इसके प्रकाशन से राजस्थान के इतिहास 
को कई. महत्त्वपूर्ण घटनाएँ, समस्याएं, और जन-जीवन की प्रगति 
के अनेक छिपे हुए चित्र प्रकाश में आएँगे, जिससे राजस्थान के 
इतिहास सम्बन्धी शोध-खोज के क्षेत्र में काम करने वालों को पूरी- 

पूरी सहायता मिलेगी । 
. डॉ० रघ्बीरसिहजी को उक्त पुस्तक का प्रकाशन करते 
हुए साहित्य संस्थान” अयूर्वे गौरव का अनुभव करता है। 
प्रस्तुत पुस्तक राजस्थान: टाइम्स लि०, अजमेर, में कई महीनों 
पहिले ही छप कर तैयार हो गई थी, किन्तु “साहित्य संस्थान” 
की अपनी कठिनाइयों के कारण उसके प्रकाशन में अब तक यह 
विलम्ब होता गया । हमारे इस विल्म्ब के कारण राजस्थान 
टाइम्स छि० के संचालकों को भी काफी असुविधा उठानी पड़ी 
हैं, जिसके लिए हमें हादिक खंद है । 

महाराजकुमार साहब ने अपने भाषणों को पुस्तकाकार 
प्रकाशित करने की स्वीकृति देकर “साहित्य संस्थान” को 
इतिह।स-कार्य की सेवा करने का जो सुअवस्तर दिया उसके 
लिए उनके प्रति क्‍या आभार प्रदर्शित किया जाय ? वे एक ओर 
तो राजस्थान विश्वविद्यापीठ के 'उपकुलपति' हैं तथा दूसरी 
ओर “साहित्य संस्थान” के विशिष्ठ संचालकों में प्रमुख हैं, अतः 
उनके प्रति केवल आभार प्रदर्शन कर उनकी सहायता के मूल्य 
को नहीं आँका जा सकता हे । इस पुस्तक के प्रकाशन में जो 
विलम्ब हुआ, उसके लिए हम महाराजकुमार से क्षमा चाहते हें। 

समूचे राजस्थान का जो राजनेतिक एवं शासकीय एकीकरण 
हुआ है, वह उसके इतिहास में एक स्वंथा अभूतपूर्व घटना हैं, 
और उसका महाराज-प्रमुख भी आधुनिक भारतीय. वेधानिक 
: परम्परा में सर्वथा एकाकी ही हैँ । मेवाड़ के विलीनीकरण के 
लिए स्वीकृति देकर राजस्थान की इस प्रान्तीय एकता को मूर्त्त 
रूप देने में हमारे महाराज-प्रमुख का महत्त्वपूर्ण हाथ रहा है । 


का] 


पुन: हमारी इस विश्वविद्यापीठ के वे सवं-प्रथम कुलपत्ति 

. भी थे | अतएव “ओफक्ा आसन” से दिए जाने वाले इन सबवे- 
प्रथम अभिभाषणों को इस जनतन्‍त्रीयः राजस्थान के हमारे 
महाराज-प्रमुख को ही भेंट कर उनका यों समादर करना हमारे 
लिए उचित ही नहीं सर्ब-प्रकारेण अनिवाय भी था । 


राजस्थान विश्वविद्यापीठ.._ | गिरिधारीलाल शर्मा 
उदयपुर (मेवाड़ ) | मन्त्री, 


निर्जला एकादशी, २००८ वि० | साहित्य संस्थान 

हिन्दू-कुल-शिरोमणि महाराणा भपालसिहजी, महाराज-प्रमुख, राजस्थान 


समर्पण 
महा-राजस्थान के 
महाराज-प्रमुख 
महाराणा श्री भृपालसिंहजी 
उदयपुर (मेवाड़ ) 


्े 
का 


अभिनन्दन 


राजस्थान जिद्ञविद्यापीठ साहित्य संस्थान के अन्तर्गत स्थापित 
रवर्गीय डॉ० गोरीशंकरजी हीराचन्दजी ओमका-आसन के प्रथम 
अभिभाषक माऊरव और राजस्थान ही के नहीं, किन्तु समस्त 
हन्दी-संसार के लब्ध-प्रतिष्ठ और विख्यात महाराजकुमार डॉ० 
रघुबी रसिहजी एम्‌० ए०, डी० लिट०, महाराजकुमार सीतामऊ, 
के लिखे अभिभाषण “पूव-आबुरनिक राजस्थान” के नाम से प्रकाशित 
क्रिये जा रहे हैं. ।. 


डॉ० रघबीरासपिहजी एम्‌० ए०, डी० लिट०, स्वर्गीय डॉ० 
गोौरीशंकरजी ओमा के बाद बहद राजस्थान ( राजस्थान और 
मालव ) के प्रभमुख और अभिजात इतिहासत्रत्ता हें। “पूव-आधुनिक 
राजस्थान में आप-श्री ने बाबर से लगा कर माऊण्टबेटन तक 
राजस्थान के राज्यों और राजस्थान की प्रजा के सदियों-व्यापी - 
जीवन-क्रम को एक निष्पक्ष जीवन-परीक्षक की भाँति देखने की 
कोशिश की हु और डॉ० ओफभा से भी आगे बढ़ कर आपने जनता 
को दृध्टि से समूचे राजस्थान प्रान्त की सदियों-व्यापी एऐंतिहासिक 
महत्व की मामिक और संज्ञक घटनाओं, स्थितियों और अवदशाओं 
का सम्पादन करने का मौलिक प्रयरन क्रिया 'है, जिससे बहुद 
राजस्थान के निर्माण के पूर्व तक की राजस्थान को जीवन-कहानी 
ठीक-ठोक समभी जा सके । 


अंग्रेजी साम्राज्य की लोहानी राजनतिक शुंखला से अलग 
होने के बाद भारतीय गणू-राज्य के जन्म की प्रथम प्रसंव- 

पीड़ा देशी राज्यों को विशाल भारतीय प्रजातन्त्र में समाहित करने 
. को थी । जब तक यह नहीं हो जाता था तब तक यह नहीं कहा जा 
सकता था कि भारतीय जनता का' चक्रवर्ती गण-राज्य स्थापित हो 
चुका है । गये ढाई हज़ार वर्ष से भी अधिक के अपने इतिहास 
की अखण्ड विरासत हम कह सकते हें, राजस्थान हैँ। मुग़ल-सा म्राज्य 
के संगठन के साथ-साथ साम्राज्य और उसके पेटे में नरेशी राज्यों 
की शृंखला भारत भूमि की जनता को तब तक बाँघे रही, जब तक 
स्वर्गीय सरदार पटेल ने उसको अपने लोहानी हाथों से तोड़ 
नहीं दिया ।.. हि द 
राजस्थान भा रतीय सामंतवाद, साम्राज्यवाद और पूँजीवाद का 
प्रसूति-गृह है । यहीं आकर अतीत के विश्येंखलित और अखण्डित 
साम्राज्य छोटे-छोटे उपहासास्पद नरेशी राज्यों के रूप में एक विचित्र 
विधि-व्यंग की भाँति सिमट कर स्थापित हो गए और साम्राज्यों के 
_ थाले बने रहें। भारतीय अतीत के साम्राज्यों के भग्नावशेष की बृह॒द्‌ 
राजस्थान के पूर्व तक राजस्थान एक प्रदर्शिनी रहा। राजस्थान 
से ही शोवण के गिद्धों की तरह से राजस्थानी पूँजीपति भारत के 
उत्तर, दक्षिण और मध्य में छाये हुवे हें और भारतीय जनता का 
बूँद-बूँद लहू चूस रहें हैं। सामाजिक जीर्ण रूढ़ियों, दकियानूसी 
परंपराओों तथा राजनंतिक कूट मंत्रणाओं की राजस्थान 
रंगभूमि रहा है। बृह॒द्‌ राजस्थान के निर्माण के बाद जो दृश्य 
दिखे, जो संबर्थ सामने आये, वे स्वयं महत्त्वपूर्ण हैं । राजस्थान में 
आज जनतनन्‍त्र की स्थापना और जनता क उदय का जीवन-संघर्ष 
चल रहा हैँ । राजस्थान की सबसे बड़ी प्रभावशाली राजनैतिक 
पार्टी काँग्रेस का अन्तरंग संघर्ष अखिल भारतीय काँग्रेस के अन्दर 
सत्ता मिलते के बाद फेली हुईं गंदगी, अवसर-परस्ती, फूट तथा 

एकाधिकारिक प्रवृत्तियों की जनतन्त्रीय शक्तियों और आकांक्षाओं 
. के विरुद्ध था । बह॒द्‌ राजस्थान के निर्माण के साथ ही जहाँ एक 
ओर सदियों से चले आते हुए सामंती राज्यों के छोटे-छोटे घेरे 
टूटे, वहाँ राजस्थान की सबसे बड़ी राजनंतिक पार्टी के अन्तरंग 
संघ द्वारा राजस्थान की जनतन्त्रीय आकांक्षाओं की स्थापना में 
देरी हुईं । इस संघर्ष के मूल में राजस्थान की मानवता के बद्धमूल, 
एकाधिकारिक संस्कार थे तथा दूसरी ओर जागृत होती हुई 
राजस्थानी प्रजा की आकांक्षा की टक्कर थी । 

“पूर्वं-आधुनिक राजस्थान” में डॉ० रघुबीरसिहजी ने खानवा 
के युद्ध सें लगा कर अब तक के राजस्थान के इतिवृत को जनता 
की दृष्टि से भी आलेखित फ्रिया हैं। इससे हम यह स्पष्टतया 
जान हछेंगे कि अतीत से लगा कर आज दिन तक राजस्थानी 
जनता के जीवन की रेखा को देखना वर्तमान और 
भविष्य के राजस्थान के जन-जीवन के विकास के लिए आज 
अनिवार्य हो गया है। डॉ० रघुबीरसिहजी ने “पूववे-आधुनिक 
राजस्थान में राजाओं, शूर-वीरों तथा राज्याश्रित वर्गों को ही 
नहीं, गदहियों की उलट-पुलट तथा रणभूमियों की ठल-पेल ही को 
नहीं, राजस्थान के भोंपड़ों में, खेतों में तथा पहाड़ों पर रेंगन वाली 
शोक-ग्रस्त जनता को भी चित्रित किया है। निश्चय ही इससे एक 
नई दृष्टि और एक नई विचार-सरणी राजस्थान के बारे में मिलती 
है । डॉ० ओफमा ने राजस्थान की जनता को नहीं, राजस्थान के 
सामन्तों को और उनकी जगमगाहुट को ही देखा है । उन्होंने 
राजस्थान के विभिन्न राजघरानों के अलग-अलग इतिवुत लिखे थे; 
प्रान्तीय दृष्टिकोण से समूचे राजस्थान का एक सम्बद्ध इतिहास 
तेयार करना कदापि उनका उद्देश्य नहीं था । 

भारत के लम्ब इतिहास में राजस्थान की जनता का इतिवृत्त 
समाज-शा स्त्रियों और इतिहासवेत्ताओं के लिए जाँचने और पता 
लगाने का विषय हैं। भारत की मानवता की व्याकुल स्थिति और 
उसकी दबी संघी और अभाव में आध्यात्मिक-सी दिखती उमंगों 
का एक विकराल पलायन कहीं देखना हो तो राजस्थान की 
जनता के इतिवृत को देखिए | डॉ० रघ्‌बीरसिहजी ने इस ओर 
हम सबको एक दृष्टि दी हू । 

राजस्थान विश्वविद्यापीठ साहित्य संस्थान के ओमभा-आसन से 
इत भाषणों को देकर और उनको इस प्रकार पुस्तकाकार 
प्रकाशित करवा कर डॉ० रघुबीरसिहजी ने न केवल विद्यापीठ की 
ही, किन्तु भारतीय समाज की भी सेवा की हूँ । इसलिए इनको 
हम सबके अभिननन्‍्दन । 


_राजस्थान विश्वविद्यायीठ 
पीठ-स्थविर अधिकरण जनादंनराय नागर 
उदयपुर (मेवाड़) पीठ-स्थविर 
बसंत पंचसी, २००७ वि० । 


भूमिका 


'ओफा आसन भाषण-पम्राला का प्रारम्भ करने के लिए वि.सी 
भी ऐतिहासिक विषय पर भाषण देने के हेतु सर्व-प्रथम मुझे ही 
आमन्त्रित कर राजस्थान विश्वविद्यापीठ, उदयपुर, ने मुझे जो 
विशेष गौरव तथा सम्मान प्रदान किया है, और अपने इन भाषणों 
ढ्वारा उस महान पुरातत्त्ववेत्ता एवं इतिहासकार के प्रति अपनी इस 
तुच्छ श्रद्धांजलि को अपंण करने का जो सुअवसर मुझे दिया हैं, 
उसके लिए में उक्त विश्वविद्यापीठ के अधिकारियों का विशेष रूपेण 
हृदय से अनुगृहीत हूँ । इस आमन्‍्त्रण से लाभ उठा कर मैंने इन 
भाषणों में राजस्थान के इतिहास के इन पिछले ४२० वर्षों 
(१५२७-१९४७ ई०) के क्रमबद्ध प्रामाणिक विवरण की प्रान्तीय 
दृष्टिकोण से एक विस्तृत रूप-रेखा प्रस्तुत करने का प्रयत्न किया 
हैं । श्रद्वेय ओमकाजी के उस परम-प्रिय विषय सम्बन्धी ऐतिहासिक 
खोज की उस महत्त्वपूर्ण परम्परा को देश-काल की आधुनिक 
आवश्यकताओं के अनुसार एक नवीन स्वरूप में परिवर्तित कर उसे 
यह नूतन प्रगति देने में मुझे अपूर्व आनन्द एवं विशेष सनन्‍्तोष का 
अनुभव हुआ । द 

इतिहास-लेखन के आदशे भी समयानुसार बदलते जा रहे हें । 
देश ओर प्रान्त के सांस्कृतिक विकास एवं सामाजिक प्रगति के 
साथ ही अब साधारण जन-समाज की आथिक परिस्थिति एवं उसकी 
विचार-धारा की ऐतिहासिक पर-परा के अध्ययन की ओर विशेष 
रूपेण ध्यान दिया जाने लगा है । परन्तु बहुत चाहने पर भी इन 
भाषणों को लिखने में इन सब आधुनिक आदर्शों का पूर्ण रूपेण परि- 
पालन नहीं किया जा सका ' तदर्थ अत्यावश्यक आधार-सामग्री 

को एकत्रित करने के लिए अब तक राजस्थान में कोई भी प्रयत्न 
नहीं किया गया । कई युगों की निरन्तर खोज एवं गंभीर अध्ययन 
के बाद ही इन नए आदर्शों के अनुसार राजस्थान का इतिहास 
लिखने का कुछ भी प्रयास करना संभव हो सकेगा । पुनः तदेशीय 
राजनैतिक घटनावली की ठींक-ठीक प्रामार्णिक परंम्परा निश्चित 
किए बिना न तो ऐतिहासिक खोज का यह कार्य ही सरहृतापूवक 
आगे बढ़ सकता हैं और न- नये दृष्टिकोण से विगत ऐतिहासिक. 
घटनाओं में किसी भी प्रकार का यथार्थ पूर्वापर सम्बन्ध स्थापित 
करना या उसके कारणों और परिणामों की ठीकं*ठीक व्याख्या कर 
सकना ही किसी प्रकार शक्‍य हो सकेगा । भावी इतिहासकारों के 
लिए एसी ही प्रामाणिक घटनावली को निश्चित करने का इन 
भाषणों में भरसक प्रयत्न किया गया हैँ । इस पूर्व-आधुनिक कालीन 
राजस्थान के इतिहास में भी कई एक ऐसे काल हें जिनकी ऐसी 
ऋ्रमबद्ध घटनावली की आ्रामाणिक परम्परा को निश्चित करने का 
अब तक कोई भी प्रयत्न नहीं किया गया था;- या तो उन पिछले 
इतिहासकासों को तदर्थ अत्यावश्यक आधार-सामग्री प्राप्य नहीं थी, 
या उनके लिए -ऐसा कर सकने का कोई समचित अवसर ही 
नहीं आया था । ऐसी न्यूनताओं को पूरा करने में उनः विशिष्ट 
कालों .की विवेचना का विस्तार बढ़-जाना-अनिवारय हो गया; जिससे 
विभिन्न कालों के विवरंणों में. यदा-कदा सापेक्षिक असमानता 
आए बिना न रही । 

सदियों की राजनेतिक दासता एवं विदेशियों के सांस्कृतिक 
तथा धामिक. एकाधिपत्यपूर्ण. साम्राज्यों का भारत में अन्त हो गया 
हैं । स्वतन्त्र सुसंगठित जनतंत्रीयं शक्तिशाली भारत की. स्थापना-के 
साथ ही राजस्थान-वासियों के राजनैतिक. एवं सांस्क्रतिक दृष्टि-कोणों 

में एक सर्वथा मौलिक क्रान्ति अत्यावश्यक हो गई है । सदियों तक 
विदेशी विधर्मियों के राजनैतिक आधिपत्य एवं धार्मिक अत्याचारों 
का विरोध करते-करते तथा तदनन्तर कई यूगों तक दक्षिणी भारत के 
उन ध्वंसक आक्रमणकारियों एवं स्थानीय उपद्रवकारियों द्वारा 
होने वाले अनवरत आथिक शोषण एवं दुर्देभनगीय अराजकता से 
त्रस्त होकर राजस्थानी राज्यों के शासकों, सरदारों एवं साधारण 
जन-समाज तक में जहाँ एक ओर राजनेतिक क्षेत्र में नकारात्मक 
विरोध की उत्कट भावना भर गई है तथा उनके लिए अपनी 
राजकीय विभिन्नता तथा पूर्ण स्थानीय स्वतन्त्रता ही एकमात्र आदर्श 
एवं राजनैतिक धर्म बन गए हैं, वहाँ ही संस्क्ृतिक क्षेत्र में अपने 
प्रान्तीय आचार-विचांर, रहन-सहन और सामाजिक जीवन-धारा 
एबं अपनी क्रमागत साहित्यिक परंप्ररा तथा कलात्मक प्रवृत्तियों के 
प्रति पूर्ण उपेक्षा और उनमें पाई सकने वाली यत्किंचित्‌ अच्छाई 
में: भी इतना अधिक तींत्रं अविश्वास उत्पन्न हो गया हैँ कि आज 
वे अपने सांस्कृतिक भूत-काल से पूरा नाता तोड़ कर दूसरी-दूसरी 
ही सांस्कृतिक परम्पराओं को अपनाने के लिए अत्यधिक उत्सुक 
जांन पड़ते हें। भारत की बंदली हुई राजनेतिक एवं संस्क्ृतिक 
परिस्थिति में. ये दोनों ही प्रवृत्तियाँ राष्ट्र और प्रान्त के लिए बहुते 
ही. हानिकारक हूँ । 

विदेशियों द्वारा लिखे गए राजस्थानी इतिहास-प्रन्थों तेथा 
उन्हीं का अनसरण कर भारतीय इतिहासकारों द्वारा की गईं 
राजस्थानी वीरीं के महत्त्व की एकांगी विवेचना नें ही इंने अनिष्ट- 
कारी प्रवृत्तियों को उभारा. एवं प्रोत्साहन दिया है । भांरतीय 
स्वतन्त्रता-संग्राम के दिनों में हमारा सारा राष्ट्रीय दृष्टिकोण भी 
नकारात्मक विरोध की. उम्र भावना से इतना अधिक रंग गया था 

कि स्वतन्त्रता-प्राप्ति के बाद हमारे राष्ट्रीय दृष्टिकोण में होने 
- वाले इन अनिवार्य परिवर्ततों की ओर कोई भी ध्यान नहीं दियां 
गयों, तथा उन वीरों को राष्ट्रीय आदर्श के रूप में तब स्वीकार 
किया गया, जिनके राजनैतिक आदर्श एकीभूत सुसंगठित भारत के 
लिए किसी भी प्रकांर लाभप्रद प्रमाणित नहीं हो सकते हें । 
सांस्कृतिक पुरातन-प्रियता, धामिक भावुकता तथा आद्शों की 
पवित्रता के ही आधार पर दिए गए उन प्रान्तीय वीरों के 
ऐतिहांसिक गौरव तथा राष्ट्रीय महत्त्व सम्बन्धी ऐसे विवेचनों की 
आज स्वाधीन भारत की स्थापना के बाद पुनः छान-बीन कर 
राष्ट्रीय दृष्टिकोण से उनके ठीक-ठीक ऐतिहासिक महत्त्व को आँकना 
तथा उनके तत्कालीन राजनैतिक आदर्शों की पूरी-पूरी परख कर 
उनको उपयुक्तता की सच्ची-सच्ची मीमांसा करना अत्यावश्यक्क॑ 
हो गयी हैं | इस ग्रेथ कों लिखतें समय उसी नंबीन राष्ट्रीय दृष्टि- 
कोौण को सामने रखा गया हैँ, एंवं कई एक पूजनीय वीरों सम्बन्धी 
मेरी विवेचनाओं को लेकर मत-भेद होना अवश्यंभावी है । 
राजस्थान की विचार-धारा के साथ ही वहाँ के इतिहास में 
भी भावुकता तथा राजनीति में समुचित संतुलन होना आवश्यक 
हैं । इस अभाव के कारण ही अब तक यह वीर-प्रसू प्रान्त राज- 
नेतिक क्षेत्र में पूर्णतया पिछड़ा हुआ ही रहा है । गंभीर विचारों, 
सहृदयता-पूर्ण भावनाओं तथा आवश्यक आनुद्यासनिक बंधनों में 
सापेक्षिक समन्वय स्थापित किए बिना इस प्रान्त की राजनीति तथा 
उसके भविष्य का सदेव अस्थिरतापूर्ण एवं शंकास्पद बना रहना 
स्वथा अनिवार्य हे । राष्ट्र के नवनिर्माण का कार्य प्रारम्भ हो 
चुका हूँ, प्रान्तीय संगठनों को पूर्णतया नए राजनैतिक ढाँचों में 
ढाला जा रहा है, तया देश को सुसमृद्ध शक्तिशाल्ली एवं गौरवपूर्ण 

बनने की आवश्यकता का सर्वत्र अनुभव किया जाने छगा हैं। 
अतएव हमारे जातोय चारित्र्यन्दीषों, सांस्कृतिक निर्बलताओं तथा 
प्रात्तीय जन-साधारण की स्वभाव-जन्य त्रूटियों को निर्मल कर राष्ट्र 
को अशकक्‍्त बनाने वालें इन सांरे अवगुणों को मिटाने के लिए 
अनवरत प्रय॑त्त होने चाहिए । और इन सब कार्यों में निकट भत 
कालीन सदियों के इतिहास से विशेष रूपेण सहायता प्राप्त हो सकती 
हैं । ऐसे महत्त्वपूर्ण प्रयत्नों में यदि मेरा यह ग्रन्थ किसी भी प्रकार 
उपयोगी प्रमाणित हुआ तो बंह मेरे लिए विशेष गौरव कां 
कारण होगा। 

इस पूर्व-आधुनिक कालीन राजस्थान के इतिहास कौ प्रान्तीय॑ 
दृष्टिकौण से लिखने तथा उसके विभिन्न कालरूनविभागों कौ प्रमुख 
प्रवृत्तियों की विवेचना कर राजस्थान की राजनैतिक परिस्थितियों 
तथा सॉंस्क्ृतिक प्रगतियों की विशिष्ट ऐतिहासिक परम्पराओं कों 
यथा-सम्भव सुस्पष्ट करने का यह एक प्रारम्भिक प्र॑यास-मात्र हेँ। 
इसे तत्कालीन राजस्थान का सर्वांगपूर्ण ऋ्रमबद्ध इतिहास कदापि 
नहीं कहा जा सकता हूँ । भविष्य में लिखे जाने वाले राजस्थान 
के उस विस्तृत इतिहास-ग्रंथ की कमी को न तो यह ग्रंथ पूरा ही 
कर सकता हँ और न उसके लिखे जाने की परम. आवश्यकता को 
किसी प्रकार घटा सकता हैं । राजस्थान में ऐतिहासिक खोज करने 
वालों तथा वहाँ के उन भावी इतिहासकारों का यदि इस ग्रंथ द्वारा 
यत्किचित भी मार्म-प्रदशेन हो सका तो में अपना यह प्रयत्न 
सफल समभूंगा । 

विषय-प्रवेश 


युगों पहिले बाल्यकालः के उन विस्मृतिपूर्ण सुनहले दिलों में पूज्या 
जननी ने जब बारंबार दोहरा कर आढ़ा दुरसा के कई सोरठे मुझे 
कंठस्थ करवा दिये थे, तथा उनका कुछ भी अर्थ समझे बिना ही 
'बाल-सुलभ चपलता के साथ जब में गुनगुनाता था-- 
“अकबर घोर अंधारं, ऊँघाणा हिन्दू अवर | 
जाये जगदातार, - पोहरे राण ग्रतापत्ती ॥” 
तब पृथ्वीराज रांठौड़ की इस उक्ति--- 
“अकबर सूतो ओधके, जांण पसिराणे सांप ॥?? 
को स्मरण कर आप ही आप हृदय में उस 'एकज अणदागल 
असवार' के दबदबे का अनुभव करता था एवं उसके बड़प्पन की 
धाक अधिकाधिक जमती जाती थी। विजयी आक्रमणकारी के 
सामने कभी न झुक कर सहर्ष जीवन भर का वनवास लेने वाले 
प्रात:स्मरणीग स्वातन्त्य-प्रेमी उस 'पणधर राण प्रतापसी' के प्रति 
आगे चल कर धीरे-धीरे विशेष श्रद्धा एवं अवर्णनीय आदर उत्पन्न 
हो गया था । 


भारत तब भी विदेशी राज्य के कठोर निर्मम प्राणशोषक बंधनों 
जकड़ा हुआ था। अंग्रेजी राज्य भारत में अपने उत्थान, गौरव 
तथा ऐश्वर्य-वेभव की चरम चोटी पर पंहँच च॒को था। संसार के 
महान्‌ साम्राज्यों के इतिहास की सर्वथा अनोखी घटना, भारत के 
अंग्रेज सम्राट्‌ के उस दिलली-दरबार ने, कुछ काल के लिए ही क्‍यों 
न हो, अपनी चकाचौंध कर देने वाली शान-शौकत, ऊपरी तड़क- 
भड़क तथा विदेशी शासकों की सत्ता के देदीप्यमान तेज के द्वारा 
भारतीय नरेशों को ही नहीं वहाँ की जनता तथा उनके पृज्य साव॑- 
जनिक नेताओं तक को पूर्णतया विमोहित कर दिया था । परन्तु 
निरीहों तक को छटपटा देने वाली विजेताओं की निरंकुशतापूर्ण 
उद्धतता, एवं भारतीय समाज और जनता के माने-गिने परम्परागत 
नेताओं--भारतीय नरेशों---की अपने विदेशी शासकों के प्रति अग्रो- 
ग्यताजन्य वह छज्जाजनक चापलूसी तथा चाटुकारिता तब भी 
राजस्थान की वीर माताओं को बुरी तरह खटकती थी । देश की 
सदियों पुरानी अनन्त दासता, एवं मृत्य के साथ खिलवाड़ करने 
वाले राजपूत वीरों तक की इस विफलतापूर्ण दय्नीय विवशता का 
अनुभव करके भी उनके हृदयों में अन्दर ही अन्दर निरन्तर सुलूगती 
रहने वाली स्वाधीनता-स्नेह की वह उत्कट ज्वाला किसी भी प्रकार 
मन्द नहीं हुई थी; और तब भी विदेशी शासकों के भावी विरोध के 
उन चिरपेक्षित आशापूर्ण दिनों के स्वप्न देखते-देखते अनजाने ही वे 

मुखरित होकर आदेश देने लगती थीं--- 

“नायण आज न मॉँड पग, काल सुणीजैे जंग -ै 
धारों लागी जे घणी, तो दीजे घण रंग ॥?” 

और उसी संघर्षपूर्ण आगामी कल की प्रतीक्षा में यग-यग की भयंकर 
विफलताओं का निरंतर सामना करते हुए भी उन्होंने राष्ट्रीय 

स्वातन्त्रय-भावना की उस प्रदीप्त जीवन-ज्योति को कभी बुझने 
नहीं दिया और वह दीप-शिखा आगामी पीढ़ी को सौंप कर भारतीय 
वीर माताओं की हजारों वर्ष पुरानी परम्परा को उन्होंने यों अक्षुण्ण 
बनाए रखा । जगत्‌-प्रसिद्ध तंथा इतिहास में सुविख्यात अपने अहि- 
तीय त्याग, चरम बलिदान और अडिग धेये के अनुकरणीय आदरशे 
की स्थिर चिरम्तन समुज्ज्वल ज्योति के द्वारा पराधीनता के असीम 
निराशामय घोर अंधकारपूर्ण वातावरण से प्रच्छन्न बीसवीं सदी के 
उस भावी जीवन में भी नवयुवाओं का - मार्ग-प्रदर्शन करने वाली 
राजस्थान की उस एकाकी विभूति गहलोत राण” की वह अमर 
कहानी जीवन के प्रारम्भिक वर्षों में मेने अपनी जननी से ही सुनी 
थी । बरसों बाद कुछ पढ़-लिखने पर उपन्यास-नाटकों की 
ओर जब आकर्षित हुआ, तब बंकिम बाबू के 'राजसिंह', रमेश चन्द्र दत्त 
की 'राजपृत-जीवन-संध्या' तथा राजस्थान के इतिहास की विगत 
घटनाओं को लेकर लिखे गए द्विजेन्द्र लाल राय के अमर नाटकों ने 
राजस्थान के इतिहास में मेरी विशेष .दिलचस्पी उत्पन्न कर दी थी, 
जो आज भी किसी प्रकार कम नहीं हो पाई है । 
राणा प्रताप. के उस स्वातन्त्य-युद्ध से तब. प्रारम्भ होने वाली 
अनुकरणीय परम्परा. अब तंक बहुत कुछ अटूट ही चली आई हूं, 
एवं भारत की स्वातन्त्र्य-प्राप्ति तथा बाद में राजस्थान की एकता 
की स्थापना में जाकर ही उसकी परिणति हुईं । विदेशी विजेताओं 
के प्रति किसी भी प्रकार यत्किचित्‌ भी न घटने वाले विरोध की 
वह भावना, और ऐसे शासकों को सव्वंदा के. लिए जड़ से उखाड़ 
फेंकने का प्रेरणापूर्ण वह अनुकरणीय. आदर राणा प्रताप से प्रारंभ 
होकर कोई एक शताब्दी तक पहिले मेवाड़ और बाद में मारवाड़ में 
फ़ेला तथा उसे कार्यरूप में परिणत करने का वहाँ प्रयत्न किया गया। 


बन... हुँ  नन्‍- 


महाराणा राजसिह एवं दुर्गादास ने राणा प्रताप के ही पदचिह्धों का 
अनसरण करने का प्रयत्न किया था । उधर सुदूर दक्षिण में मरहठों 
के प्रमख नेता शिंवाजी ने औरंगजेब के इस्लाम धम-प्रधान साम्राज्य 
के विरोध में अपने स्वराज्य की स्थापना कर जब अपना राज्या- 
भिषेक करवाया, तब उसने भी अपने कुल के आदि-पुरुष को 
सूर्यवंशीय क्षत्रिय चित्तौड़ के महाराणा का पुत्र बताने एवं यों राणा 
प्रताप के ही समान स्वयं के भी सीसोदिया-वंशीय माने जाने में 
अपना विशेष गौरव समझा । मरहठों के इस आदि-छत्रपति ने भी 
राणा प्रताप की परम्परा को यों स्वीकार कर उसी के वंशज मेवाड़ 
के महाराणा राजसिह के प्रति आदर से सिर झुका दिया था । ईसा 
की १८वीं शताब्दी के प्रारम्भ से ही मेवाड़ का पतन होने लगा, 
वा 
की नरमी नहीं दिखाई थी, फिर भी तत्कालीन महाराणा से मिलते 
समय पेशवा बाजीराव ने राणा प्रताप के उस वंशज का विशेष रूप 
से आदर किया और उसके सिर पर चँवर डुलाने को अपना गौरव 
माना । राजस्थान के अन्य राज्यों का भी शीघ्र ही पृर्णरूपेण पतन 
हुआ और राणा प्रताप की त्याग, बलिदान तथा स्वातन्त्य-युद्ध की 
'वह अद्वितीय परम्परा समूचे राजस्थान से सर्वथा लुप्त हो गई । 

.. राजस्थान पर अंग्रेज़ों का एकाधिपत्य स्थापित होने के बाद 
मेवाड़ में महाराणा की शासकीय सत्ता की पुनर्स्थापना हुई, किन्तु 
मेवाड़ का नेतिक पुतरुत्थान नहीं हो सका और राजस्थान में अन्यत्र 
भी कहीं राणा प्रताप की उस परम्परा का बीज पुनः नहीं जम 
पाया । आगे चलकर यही परम्परा भारत के अन्य दूरस्थ प्रान्तों में 
नए ही रूप-रंग में पुनः प्रगट हुई और इस भावना को यों इन 
अनपेक्षित प्रदेशों में प्रसारित करने तथा इस विस्मृति-पूर्ण परिवर्तन-. 

प्रधान काल में भी उसे अत्यावश्यक स्थायित्व प्रदान करने में एक 
विदेशी अंग्रेज ने अनजाने ही बहुत अधिक योग दिया था। राज- 
स्थान के प्रथम आधुनिक इतिहासकार, ,कुर्नल जेम्स टाड ने अपने 
सुप्रसिद्ध ग्रंथ की रचना कर राणा प्रताप के आदर्श तथा स्वातन्त््य- 
युद्ध की उसकी परम्परा को दूर-दूर तक पहुंचाया, और टाड लिखित 
उनकी इस विवेचना को पढ़ कर बंगारू के साहित्यकार मुग्ध हो 
गए और अपनी-अपनी रचनाओं द्वारा अनेकों ने बंगाल में सर्वेत्र 
उनका प्रचार किया । उसी प्रकार नव-महाराष्ट्र ने भी शिवाजी के 
साथ ही उसके पूज्य आदर्श राणा प्रताप को भी अपना मार्ग-प्रदर्शक 
: ,स्वीकार कर लिया। इसी कारण ईसा की १९ वीं शताब्दी के 
अन्तिम वर्षों में प्रारम्भ होने वाले स्वराज्य-प्राप्ति सम्बन्धी समस्त 
राजनेतिक आन्दोलनों एवं भारत की स्वतन्त्रता के लिए तब से ही 
सशस्त्र ऋान्ति के लिये सतत प्रयत्न करने वाले प्रायः सब ही भार- 
तीय देश-भक्‍तों ने राणा प्रताप को अपना पूजनीय आदर्श मानकर 
उसकी उस इतिहास-प्रसिद्ध परम्परा को अपने-अपने ढंग से आगे 
बढ़ाने का प्रयत्न किया था। पुनः भारत को स्वाधीनता प्राप्त हो 
जाने के बाद राजस्थान के विभिन्न अद्धें-स्वतन्त्र राज्यों का राज- 
नेतिक के साथ ही शासकीय एकीकरण भी करके स्वतन्त्र 
भारत के अन्तर्गत उसी के एक अविभाज्य विभाग के रूप में राज- 
स्थान को एक सुसंगठित प्रान्त बना देने वाले भी राणा प्रताप की 
दुहाई देकर अपने इस आयोजन को उसके ही चिरवांछित अपूर्ण 
आद्शों को पूरा करने का एक सफल प्रयत्न घोषित करते हैं । 
राजस्थान की राजनेतिक विचारधारा के साथ राणा प्रताप की 
उस परम्परा का जो अभेद्य सम्बन्ध स्थापित हो गया है उसका 
आगे चलकर वहाँ के भावी इतिहास पर भी बहुत ही महत्वपूर्ण 

प्रभाव पड़ेगा, यह बात सुस्पष्टरूपेण देख पड़ रही है ! 

और राजस्थान का भविष्य--वह तो . आज एक सब्वथा नया 
ही स्वरूप ग्रहण करता देख पड़ता है । निरन्तर उठने वाली अनेका- 
नेक छोटी-बड़ी बाधाओं को एक-एक कर दूर करते हुए अन्त में 
संवत्सर-प्रतिपदा, २००६ वि० ( मार्च ३०, १९४९ ई० ) को 
समूचे राजस्थान का एकीकरण कर महा-राजस्थान की स्थापना 
की गई है । अपने अनोखे विगत गौर॑वपूर्ण इतिहास वाले सदियों- 
पुराने मेवाड़ राज्य का पहिले ही अन्त हो चुका था । जयपुर और 
जोधपुर के विस्तृत शक्तिशाली राज्य भी इस सद्य/:स्थापित महा- 
राजस्थान में समा कर लप्त हो गये । राजा-महाराजाओं के स्वेच्छा- 
पूर्ण शासन के साथ ही हज़ारों वर्षों से निरन्तर चली आने वाली 
वंश-परम्परागत शासन-प्रणाली भी समाप्त हो गई । हंज़ार वर्ष से 
भी पुराने अपने अनेकतापूर्ण जातीय जीवन के खेदपूर्ण परिच्छेद को 
समाप्त कर राजस्थान ने भी अपने प्रान्तीय इतिहास में एक नया 
महत्वपूर्ण एवं सवेथा ऋन्‍न्तिकारी पृष्ठ उल्टा है। सामन्तशाही के 
आधार पर  अछूग-अछूगः संगठित विभिन्‍न राज्य-शासनों के स्थान 
पर अब महा-राजस्थान का. एक जनतन्त्रीय संयक्त शासन स्थापित 
किया गया हैं । " | 

अपने राजनंतिक संगठन एवं सांस्कृतिक पुनरुत्थान के लिए 
राजस्थान प्रयत्नशील हो रहा है । वहाँ का प्रारम्भिक एकीकरण 
एवं शासकीय संगठन भारत के केन्द्रीय शासन की देख-रेख में हो 
रहा है; वहाँ के भावी शासन-विधान की रूप-रेखा भी भारतीय संविधान 
परिषद के सुयोग्य विद्वान कर्णधारों द्वारा निश्चित की जा चुकी है । 
परन्तु इस एकीकरण का भविष्य एवं इन. प्रयोगों की. सफलता तो 
प्रधानतया राजस्थान को जनता तथा वहाँ के नेताओं पर .-ही 

निर्भर हैं। राजस्थान की भावी संस्कृति के निर्माण का काये भी तो 
. केवल राजस्थानियों के ही हाथों हो सकेगा । यह सब कार्यक्रम पूरा 
करने. को. वहाँ के समस्त जन-समाज को निमन्त्रित किया जा रहा 
हैं; उसका सहयोग अपेक्षित है । जनतन्त्रीय संगठन का यही एकमात्र 
ठीक तरीका हो सकता है। परन्तु राजस्थान के ऐसे एकीकृत शासन 
की भावना तक वहाँ के नरेंशों, सरदारों, अधिकारियों तथा वहाँ: की 
जनता के लिए भी पूर्णतया नई है। शताब्दियों तक अपने-अपने 
विभिन्‍न राजाओं या अपने घराने के प्रमुख व्यक्तियों के निरंकुश . 
शासन में रहने वालों के लिए महा-राजस्थान का यह जनतंत्रीय 
व्यक्तित्व-विहीन (इम्पर्सेनल ) शासन एक सर्वथा अज्ञात तथा भावना- 
रहित वस्तु हैं । अंतएव महा-राजस्थान को सफल और स्थायी 
बनाने के लिए केवल शासकीय संगठन कर ं॑ देने या सुनिश्चित 
समुचित शासन-विधान बना देना ही पर्याप्त नहीं होगा । वहाँ के 
शासकों, अधिकारियों, जनता तथा विशेषतया नवयुवाओं और 
बालकों तक के दृष्टिकोण को पूर्णतया बदल देना अनिवार्य हो गया 
हैं । अपने निजी विशिष्ट राज्य या प्रदेश के विभिन्न अस्तित्व या 
हिताहित की भावना को द्र कर समूचे महा-राजस्थान सम्बन्धी 
प्रान्तीय दृष्टिकोण को पूरी तरह अपनाए बिना महा-राजस्थान और 
उसके साथ ही भारत की स्वाधीनता तक का भविष्य सर्वथा शंका- 
पूर्ण ही बना रहेगा । ' 

: « अनेकों सदियों के बाद राजस्थान में पुन: नवजीवन के चिह्न 
देख पड़ रहे हें । राजनेतिक तथा वेधानिक उलटठ-फेरों के साथ ही 
राजस्थान का सांस्कृतिक तथा सामाजिक नवनिर्माण भी अनिवार्य: हो 
गया है। परन्तु यह नवनिर्माण किस आधार पर प्रारम्भ किग्रा 
जावे ? महा-राजस्थान का यह संयुक्त जनतन्‍त्रीय शासन विगत 

स्वेच्छापूर्ण सत्ता तथा विभिन्न सामन्तशाही संगठनों का उत्तराधि- 
कारी बना है। इस विगत शान्तिपूर्ण राजनैतिक क्रान्ति के फल- 
स्वरूप राजस्थान का वह पुराना ढाँचा बहुत कुछ टूट चुका हे 
या उसे तोड़ा जा रहा है। परन्तु अपने राजनेतिक आदर्शों को बदल 
कर, या अपने शासन-संगठन में ऋ्रान्तिकारी परिवर्तेत करने अथवा 
समाज के आथिक हढाँचे में तोड़-फोड़ करने से ही कोई देश या 
समाज अपने भूतकाल से एकबारगी नाता नहीं तोड़ सकता है । 
काल तथा आदशों में परिवर्तत के फलस्वरूप उत्पन्न होने वाली 
उन ऊपरी विभिन्नताओं के रहते हुए तथा ऐसी महत्वपूर्ण ऋ्रान्तियों 
के बाद भी उस प्रदेश की संस्कृति में भूतकाल के साथ आन्तरिक 
एकता तथा वहाँ के जन-समाज की क्रान्तिपूर्ण विचार-धारा में 
क्रमागत सामूहिक विकास की अदृष्ट प्रवृत्ति स्पष्टरूपेण पाई जाती 
है। जनता का दृष्टिकोण बहुत ही धीरे-धीरे बदलता है, और 
राजनेतिक के साथ ही स्थायी सफल सांस्कृतिक क्रान्तियों का एक- 
मात्र आधार जनता का यह बदला हुआ दृष्टिकोण ही हो सकता 
है। एवं भूतकाल की गहरी सुदृढ़ नीवों पर ही स्थायी स्वस्थ 
उन्नतिपूर्ण भविष्य का शिलान्यास होना चाहिए | अतएव इस नव- 
निर्माण के समय जहाँ एक ओर राजस्थान की विगत सांस्कृतिक 
परम्पराओं को हमारा प्रधान आधार बनाना होगा, वहीं राजस्थान 
के पिछले इतिहास को ध्यान में रखते हुए वहाँ के जन-समाज की 
जातीय निबंलताओं, विभिन्न अंगों के पारस्परिक विरोधों और 
सदियों पुरानी कूपमंडकता को दूर करना, तथा अराजकतांकारक 
प्रवृत्तियों और प्रतिगामी प्रभावों को दबाने के लिए विशेषरूपेण 
प्रबल प्रयत्न करने होंगे । 

राजस्थान को जनता तथा वहाँ की अगली पीढ़ी में प्रान्तीय 

दृष्टिकोण उत्पन्न करने एवं वहाँ के भावी नवनिर्माण में आवश्यक 
मार्ग-प्रद्शन करने के लिए राजस्थान का प्रान्तीय इतिहास लिखा 
जाना अत्यावश्यक हो गया है । परन्तु इतिहास-प्रसिद्ध होकर भी 
राजस्थान प्राय: इतिहास-उपेक्षी ही रहा हैँ । टाड ने विभिन्न राज- 
घरानों का अलग अछूग ऐतिहासिक विवरण लिखने की जो परि- 
पाटी डाल दी थी, उसी का अनुसरण कर श्रद्धेय ओभा, रेऊ, आदि 
विद्वानों ने राजस्थान के कछ राज्यों के क्रमबद्ध इतिहास लिखे हूं । 
जयपुर, बूंदी और जैसलमेर जैसे प्राचीन महत्वपूर्ण राज्यों का कोई 
क्रमबद्ध इतिहास अभी तक प्रकाशित नहीं हुआ है | समूचे राज- 
स्थान का एक सम्बद्ध प्रामाणिक प्रान्तीय इतिहास अब भी लिखा 
जाना है, तदर्थ कोई प्रयास भी नहीं किया गया, जिससे इतिहास 
में अमर राजस्थान प्रान्त अब तक इतिहास-विहीन है । 

अपने राजनैतिक महत्व, ऐतिहासिक गौरव, तथा संस्क्ृतिक 
प्राचीनता एवं विशेषताओं के अनुरूप राजस्थान का एक उपयुक्त 
इतिहास सविस्तार लिखे जाने में बहुत अधिक समय लगेगा । 
मध्ययुगीन तथा पूर्व-आधुनिक काल सम्बन्धी ऐतिहासिक खोज का काम 
अभी राजस्थान में प्रारम्भ भी नहीं हुआ हे । तत्कालीन ऐतिहासिक 
सामग्री की खोज, उसका संग्रह एवं अध्ययन का ही कार्य इतना 
बड़ा और अत्यावश्यक है कि कई अनुभवी इतिहासकारों को अपने 
जीवन के अनेकों बहुमूल्य वर्ष इतिहास-लेखन की इसी प्रारम्भिक 
तैयारी में बिता देने पड़ेंगे | पुनः प्राचीन काल से लेकर आधुनिक 
युग तक का पूरा प्रामाणिक इतिहास अधिकारपूर्वक लिखना किसी 
भी एक इतिहासकार के बते की बात नहीं है । उस बहत्‌ ग्रन्थ को 
लिखवाने के लिए अनेकों सुप्रतिष्ठित इतिहासकारों का सहयोग 
आवश्यक होगा। 

परन्तु काछ और वेला की ही तरह जीवन एवं जन-समाज की 
गति किसी की प्रतीक्षा में यत्किचित्‌ भी नहीं रुकती है, वे सही या 
गलत राह .पर अबाध गति से आगे बढ़ते ही जाते हैँ | और यों 
उनके नए नेताओं तथा विगत भाग्य-विधाताओं की भूलों या अद्र- 
दर्शिता का कटु॒ परिणाम भुगतना उनके लिए अनिवाये हो जाता 
हैं। राजस्थान प्रान्त भी आज उन्हीं संकटापूर्ण परिस्थितियों में से 
मुज़र रहा है । समुचित मार्ग-दर्शन एवं अत्यावश्यक सांस्कृतिक 
नेताओं के पूर्ण अभाव में राजस्थानी संस्कृति का यह संकट-काल . 
अत्यधिक विषम हो उठा है । अब तक अतीव सुदृढ़ तथा चिरस्थायी 
माने जाने वाले सारे आधार-नस्तंभ देखते ही देखते अविश्वसनीय 
सरलता के साथ अनायास ही ढह गए । भविष्य में किस आदर्श 
अथवा. कौनसी विचारधारा को अपनाया जावे ? कौनसा आधार 
आगे चल कर भी स्थायी प्रमाणित होगा ? सारी बस्तु-स्थिति के 
स्थायित्व एवं सापेक्षिक महत्व की सत्यता में सर्वत्र पृण अविश्वास 
उत्पन्न हो गया हैँ । इसी कारण किक्तेव्यविमृढ़ हो राजस्थान का 
साधारण जन-समाज आज प्रान्त के भविष्य के प्रति पूर्णतया उदासीन 
राजनीति से द्र बेठा है। उधर महा-राजस्थान की स्थापना के दिन 
से ही उसके नवनिर्माण का कार्य प्रारम्भ हो गया है । अखिल 
भारतीय राजनेतिक संगठन के बन्धनों में उछक कर राजस्थान के 
नए राजनैतिक नेता भी प्रान्त के विगत इतिहास को समुचित महत्व 
नहीं दे रहे हैं । प्रान्त की सांस्कृतिक विभिन्नताओं, राजनैतिक त्रूटियों 
और ऐतिहासिक विशेषताओं की उपेक्षा की जाकर राजस्थान में 
भी एक सुनिश्चत अखिल भारतवर्षीय कार्यक्रम को पूर्णतया अपनाने 
का आयोजन हो रहा है, जिसके फलस्वरूप राजस्थान में उठने वाली 
नई सांस्कृतिक एवं राजनेतिक उलझनों के विचार-मात्र से ही 

इतिहासकार व्याकुल हो उठता है, तथा राजस्थान के साथ ही 
समूचे भारत के भविष्य का प्रश्न भी उसके सम्मुख उपस्थित हो 
जाता हैं । 

अतएव राजस्थान के विगत इतिहास के लिखे जाने की 
आवश्यकता आज अत्यधिक उत्कद हो उठी है । इन सद्यःविगत 
कुछ शताब्दियों का ठीक ठीक इतिहास जाने बिता नव- 
निर्माण का कार्य समुचित ढंग से चलना संभव नहीं, क्योंकि विगत 
राजस्थान के उन खण्डहरों की आधार-भित्तियों पर ही नव राज- 
स्थान की नींव रखी जावेगी, और उन खण्डहरों की ठीक ठीक 
परिस्थिति का पूरा-पूरा पता उनका इतिहास ही दे सकता है। 
एवं जब राजस्थान विश्वविद्यापीठ के अधिकारियों ने ओभा आसन 
से किसी भी ऐतिहासिक विषय पर भाषण देने के लिए मुझे 
आमन्त्रित किया, तब प्रान्तीय दृष्टिकोण से राजस्थान की इन 
पिछली सदियों के इतिहास की एक विस्तृत क्रमबद्ध सम्पूर्ण रूप- 
रेखा बना इन भाषणों के रूप में उसे समृपस्थित कर इस अत्या- 
वश्यक कमी को यथासाध्य पूरी करने के लिए प्रयत्न करने का 
मेने निश्चय किया। ः क्‍ 

खानवा के युद्ध में राणा सांगा के साथ राजस्थान के राजपृत- 
संघ की भी पूर्ण हार हुई थी, और तब ही भारत में मुग़ल साम्राज्य 
की स्थापना सुनिश्चित-सी हो गई। राजस्थान की वतेमान 
समस्याओं और उलझनों, तथा उसकी सद्यःसम्पन्न इस सम्पूर्ण 
एकता का प्राथमिक प्रारम्भ भी इसी युद्ध के कुछ ही 
युगों बाद हुआ था। एवं राजस्थान के इस पूर्व-आधुनिक काल 
का प्रारम्भ खानवा के युद्ध से ही माना है । उसके बाद अगले ४२० 
वर्षों तक बारी बारी से मुगलों, मरह॒ठों और अंग्रेजों का राजस्थान 

पर. आधिपत्य रहा । अंग्रेजों के भारत-त्याग. तथा भारत को स्वा- 
धीनता प्राप्त होने पर ही .इस काल का अन्त होता है । प्रान्त के 
राजनैतिक विकास एवं वहाँ की बदलती हुई परिस्थितियों की 
परम्परा के साथ ही. उनकी विभिन्न एकताओं पर भी विचार कर 
राजस्थान के इतिहास के इस समूचे “पूवे-आधुनिक काल” को 
अलग अरूग भागों और विभागों में विभकत किया, तथा उसी 
आधार पर विभिन्न विभागों की महत्वपूर्ण ऐतिहासिक घटनाओं .का 
संक्षेय में ऋमानुगत उल्लेख एवं तत्कालीन प्रान्तीय इतिहास की 
प्रमुख प्रवृत्तियों की विवेचना कर राजस्थान के राजनंतिक एवं 
सांस्कृतिक जीवन की विशिष्ट ऐतिहासिक परंपराओं को सुस्पष्ट 
करने तथा उन प्रवृत्तियों के फलस्वरूप देश और प्रान्त को होने 
वाले हानि-लाभों का निर्देशन करते का भी प्रयत्न इन भाषणों में 
किया गया है । क्‍ 

यह स्पष्ट हे कि इन भाषणों में दिया गया ऐतिहासिक विवरण 
न तो सर्वांगपूर्ण ही कहा जा सकता है और न वह अन्तिम विवेचन 
ही माना जा सकता है।.यह इतिहास अपने ढंग का प्रथम एवं 
एकमात्र प्रयास है, एवं ऐसे प्रारम्भिक ग्रंथों में पाई जाते. वाली , 
सारी त्रूटियों का इस ग्रंथ में भी होना स्वाभाविक ही है । इन भाषणों 
का अधिक विस्तार के साथ लिखा जाना संभव नहीं था, और. वह 
उचित भी नहीं होता । एवं कई एक सुज्ञात महत्वपूर्ण घटनाओं की 
ओर केवल संकेत करके ही संतोष कर लेना पड़ा । राजस्थान के 
राज्यों के साथ समय-समय पर होने वाले अनेकानेक आपसी समभौतों 
और संधियों की शर्तों या विभिन्न राज्यों की सीमाओं में निरन्तर 
होने वाले परिवर्तनों का उल्लेख करना भी संभव नहीं था । विशिष्ट 
राजधराने या किसी व्यक्ति-विशेष के लिए महत्वपूर्ण होते हुए भी 

प्रान्तीय दृष्टि से महत्वहीच घटनाओं की तो पूर्ण. उपेक्षा ही की.-गई 
है + अतएव ऐसी सारी छोटी-मोटी घटत्ताओं.या उनके विश्वद 
विवरणों के लिए सविस्तार लिखे गए विभिन्न राजघ ररानों के इति- 
हासों तथा उसी कालछ-सम्बन्धी अन्य ऐतिहासिक आधार-प्रंथों का 
सहारा अब भी लेना होगा । 

पुनः राजस्थान का इतिहास एक बहुत ही उलझा हुआ विषय 
है । ओझाजी को छोड़ते हुए प्राय: अन्य सारे ही लब्ध-प्रतिष्ठित 
इतिहासकार उसके विशेष अध्ययन से द्र ही रहे हैं । तत्सम्बन्धी 
अत्यावश्यक ऐतिहासिक सामग्री ढृढ़ निकालने का राजस्थान में 
अब तक कोई भी समुचित प्रयत्न नहीं हुआ हैँ । अतएबव भविष्य 
में होने. वाली खोजों के फलस्वरूप प्राप्त. मह॒त्वपूर्ण नवीन ऐतिहासिक 
सामग्री से ज्ञात. घटनाओं तथा राजस्थानी इतिहासः के अन्य प्रामा- 
णिक . आधार-ग्रंथों. के विशेष अध्ययन के बाद इस ग्रंथ में लिखी 
हुई रा टला सपा बेड पा हे टिपन ॥ बह के ता के इतिहास की मेरी यह विवेचना एवं विभिन्न ऐति- 
हासिक घटनाओं सम्बन्धी मेरे बहुत से-विशेयों-का कई अंशों तक सम्बन्धी . मेरे बहुत [का 
,निराधार या .भ्रमपर्ण प्रमाणित हो. जाना कोई सवश 
न्अनपेक्षित अनः् तत्‌ नहीं होगी । तथ्रापि क्‍या राजस्थान के 
विगत इतिहास का मेरा यह विश्लेषण आज वहाँ चलने वाले नव- 
निर्माण के उस महत्वपूर्ण कार्य में किसी भी प्रकार उपयोगी तथा 
सहायक हो सकेगा ? क्‍या मेरा यह इतिहास-ग्रंथ भविष्य में राज- 
स्थान के इतिहास-सम्बन्धी खोज करने वाले कर्मंठ विद्वानों का 
किसी भी प्रकार मार्गे-प्रदशेन कर सकेगा ? और तब राजस्थान के 
पूर्व-आधुनिक कार का सविस्तार प्रामाणिक इतिहास लिखते समय 
उन भावी इतिहासकारों को भी विभिन्न काछीन प्रमुख प्रवृत्तियों की 
तात्विक विवेचना के आधार पर किया,हुआ मेरा यह काल-विभाजन 

क्या उपयुक्त तथा ग्राहथ प्रतीत होगा ? सुदूर अज्ञात भविष्य में 
राजस्थानी समाज तथा भारतीय विद्वानों की उन अपरिचित अगली 
पीढियों द्वारा तब दिये जाने वाले ऐसे अनेकों प्रश्नों के संभाव्य 
उत्तरों से निर्धारित इस ग्रंथ. की सफलता या विफलता सम्बन्धी 
ठीक ठीक अन्तिम निर्णय का आज ही अनुमान लगाने का निरथ्थंक 
प्रयास छोड़ कर अपने निर्दिष्ट कार्य की ओर तत्परता के साथ 
अग्रसर होता ही अब एकमात्र कत्तेव्य प्रतीत होता हैं । और उसके 
लिए हमें लौट पड़ना होगा उस सदी को जब “अपनी वीरता और 
तलवार के बल से राणा सांगा ने बहुत गौरव प्राप्त कर लिया था | 
उसकी शक्ति इतनी बढ़ गई थी कि मालवे, गुजरात और दिल्‍ली 
के सुलतानों में से कोई भी अकेला उसे हरा नहीं सकता था ।” 
और युद्ध-क्षेत्र में उसी का सामना करते समय पात्तीपत के वीर 
विजेता तथा दिल्‍ली के प्रथम मुगल सम्राट्‌ बाबर ने अपनी पराजय 
की प्रबल आहशंकाओं से घबड़ा कर भविष्य में मदिरा-पान न करने 
की सोगन्द-शपथ ली थी, तथा स्वयं मर कर भी अपने यश:शरीर 
को किसी .तरह बचाने के लिए यह ॒ विदेशी भारत-विजेता तक 
चिन्तित हो उठा था। 

मुगल-कालीन राजस्थान - उसकी राजनेतिक 
एकता तथा महत्व 

खानवा के युद्ध-क्षेत्र में आग उगलती हुई मुग़ल तोपों ने राज- 
पूतों के प्रमुख नेता और मेवाड़ के महान्‌ प्रतापी शासक राणा 
सांगा की पराजय को ही सुनिश्चित नहीं बना दिया था, परन्तु 
उन्होंने मध्यकालीन राजस्थान के अन्त की भी सुस्पष्ट घोषणा कर 
दी । राजस्थान के योद्धाओं को प्रथम बार तोपों का सामना करना 
पड़ा था; बाबर की व्यूह-रचना एवं पाश्वों पर आक्रमण करने की 
उसकी युद्ध-प्रणाली भी राजपूतों के लिए सर्वंथा नई तथा उनकी 
सेना में पराजय-जनक अस्तव्यस्तता उत्पन्न कर देने वाली थी । 
वीर राजपूतों की युद्ध-विद्या के विकास के इतिहास में एक नया 
अध्याय प्रारम्भ होने वाला था । 

पूर्व-मध्यकाल सें अनेकानेक जनपदों के नाम से सुप्रसिद्ध यह 
प्रदेश राजस्थान के विभिन्‍न आधुनिक राजघरानों के अधिकार में 
आकर अलग-अलग स्वाधीन या अधं-स्वतन्त्र राज्यों में बंट गया 
था । कुंभा और सांगा की वीरता, साहस एवं युद्ध-कोशल के फल-& 


स्वरूप मेवाड़ का राज्य दूर-दूर तक फेल कर अखिल भारतीय 
राजनीति में एक महत्वपूर्ण सत्ता समभा जाने लगा था। मेवाड़ 
की इस शक्ति, गौरव एवं प्रतिष्ठा के कारण ही राजस्थान तथा 
अन्य पड़ोसी प्रदेशों के राजपूत राजाओं ने राणा सांगा का नेतृत्व 
स्वीकार किया और सारे राजपूत राजघरानों ने एकत्रित होकर 
उसी के सेनापतित्व में विदेशी आक्रमणकारी मुग़छू-विजेता बाबर 
का सामना किया था । परन्तु खानवा के युद्ध की इस पराजय एवं 
उसके कुछ ही समय बाद राणा सांगा की मृत्यु के फलस्वरूप मेवाड़ 
का महत्व बहुत ही घट गया, जिससे राजपूतों की इस ऊपरी एकता 
तथा सामन्तशाही भावनाओं के आधार पर स्थित राजस्थानी राज्यों 
के इस असम्बद्ध राजनंतिक ऐक्य का भी स्वंदा के लिए अन्त हो 
गया । अब भविष्य में राजस्थान की राजनैतिक एकता तथा वहाँ 
के प्रान्तीय सेनिक संगठन के लिए सर्वथा दूसरे ही आधारों को 
स्वीकार करने में कोई भी बाधा नहीं रह गई थी । 

राजपूतों की लोक-प्रसिद्ध राजनेतिक अदूरदर्शिता के कारण 
ही अपने निबल शात्र इब्राहीम लोदी को विनष्ट करने के लिए 
राणा सांगा ने शक्तिमान्‌ बाबर को काबूल से आमन्त्रित किया 
था । इब्राहीम लोदी के संहार के बाद उसी बाबर ने 'राणा सांगा 
को भी खानवा के युद्ध में हरा कर भारत में भावी मुग्रल साम्राज्य 
को नींव सुदृढ़ बना दी । राणा सांगा की यह हार तथा तदनन्‍्तर 
उसकी मृत्यु केवल मेवाड़ के लिए ही नहीं परन्तु राजस्थान के लिए 
भी बहुत ही. घातक प्रमाणित हुए । राजस्थान की सदियों पुरानी 
स्वतन्त्रता तथा उसको प्राचीन हिन्दू संस्कृति को सफलतापूर्वक 
अक्षुण्ण बनाए रख सकने वाला अब वहाँ कोई भी नहीं रह गया । 
मुग़ल साम्राज्य ने राजस्थान की स्वतन्त्रता का अन्त कर दिया, 

और*राजनैतिक शक्ति के पतन के बाद राजस्थान की संस्कृति, वहाँ 
की विद्या और कला का भी ह्वास होने छगा । नए-नए प्रभाव उन 
पर पड़ने लगे तथा विदेशी भावनाओं से वे अछते नहीं रह सके, 
जिससे आगे चल कर उनका मध्यकालीन स्वरूप ही बदल गया । 
सुद्रस्थ विदेशों से आने वाले इन विधर्मी आक्रमणकारी मुग़लों ने 
राजनैतिक एकता के साथ ही धीरे-धीरे समूचे राजस्थान की संस्कृति 
तथा साहित्य में एक अनोखी समानता भी उत्पन्न कर दी थी । 
मुगल साम्राज्य की स्थापना के बाद उत्तरी भारत में उत्पन्न होने 
वाली नई सम्मिलित हिन्दू-मुस्लिम संस्कृति का प्रभाव कुछ समय 
बाद राजस्थान-निवासियों के आचार-विचार, रहन-सहन, वेष-भूषा 
तथा खान-पान तक में देख पड़ने लगा । 
परन्तु इन सारी नई-नई प्रवृत्तियों तथा महत्वपूर्ण क्रान्तिकारी 
प्रभावों का प्रारम्भ खानवा के युद्ध के बाद तथा उसी के परिणामों 
के फलस्वरूप ही हो सका था, अतएव राजस्थान के इतिहास में 
पूर्व-आधुनिक काल का प्रारम्भ इस निर्णायक युद्ध के दिन से ही . 
माना जाना चाहिए। उस दिन खोई हुई वह स्वाधीनता तथा 
अपना बह विगत प्राचीन गौरव एवं महत्व कोई ४२० वर्ष बाद 
अगस्त १५, १९४७ ई० के दिन समूचे भारत के साथ ही राजस्थान 
को भी पुनः प्राप्त हुए, और उसके साथ ही राजस्थान का यह 
पराधीनता-पूर्ण पूवें-आधुनिक काल समाप्त हीता है । 
अपनी-अपनी ऐतिहासिक विशेषताओं, विभिन्न राजनेतिक तथा 
सांस्कृतिक प्रवृत्तियों की एकता तथा घटनात्मक विकास की समा- 
नताओं के ही आधार पंर चार सदियों से भी अधिक वर्षों के इस 
समूचे काल को तीन मुख्य भागों में विभकत किया जा सकता है :- 
- (१) मुग़ल-कालीन राजस्थान : ( १५२७-१६७८ ४६०, )+ , 


(२) अराज़कतापूर्ण राजस्थान.: ( १६७९-१८ १८ ई० ); 
और (३) अंग्रेजी साम्राज्य के .अन्तगंत राजस्थान:: (१८१९- 
१९४७ ई० ) 
प्रत्येक भाग को . क्रमश: लेकर. यहाँ इन भाषणों में तीनों ही 
भागों का अछूग-अरूग विवरण तथा उनकी विस्तृत विवेचना देने 
का प्रयत्न किया गया है । किस प्रकार पिछले भाग की विशेषताओं 
के फलस्वरूप अग्रले- भाग की विभिन्नता का प्रारम्भ हुआ, तथा 
क्यों कर एक भाग की प्रवृत्तियों की परिणति दूसरे भाग की सर्वथा 
विभिन्न प्रवृत्तियों में ही होती गई, आंदि तथ्यों की ओर भी यथा- 
स्थान निदेश करने की चेष्टां की गई हे । पुनः प्रत्येक भाग का 
अध्ययन करते समय अपनी-अपनी विशेषता के आधार पर उसे भी 
अनेकोानेक उप-विभागों में विभक्‍त किया गया, जिससे उस विशिष्ट 
भाग की आन्तरिक एकता को स्मरण रखते हुए उसमें समय-समय 
पर होने वाले महत्वपूर्ण परिवर्तनों तथा ऐतिहासिक विकास की 
उन अत्यावश्यक नई कड़ियों की ओर भी पूरा-पूरा ध्यान दिया 
जा सके । 
खानवा के युद्ध में राणा सांगा की इस पराजय के .बाद कई 
वर्षों तक राजस्थान का मुग़लों के साथ कोई सम्पर्क नहीं रहा । 
राजस्थान-विजय के लिए मृग़लों के प्रयत्न अकबर के सिंहासनारूढ़ 
होने के बाद ही प्रारम्भ हुए। 'तथापि राजस्थान के पूर्व-आधुनिक 
इतिहास. का यह मुग़लू-कालीन भाग खानवा के युद्ध से ही प्रारम्भ 
होता हैँ । खानवा के युद्ध के फलस्वरूप राजस्थान की बदली हुई 
राजनंतिक़ परिस्थिति के . कारण ही आगे चलकर राजस्थान पर 
मुग्रलों का एकाधिप्रत्यं हो सका | मेवाड़ के महाराणा का मग़लों 
के साथ युूंगों तक संघर्ष चलेता रहा, और अन्त में विवश होकर 

दोनों ने ही आपस में सन्धि कर ली, जिससे मुग़ल सम्राट का 
आधिपत्य स्वीकार कर लेने पर भी मेवाड़ के महाराणा को अधे- 
स्वतन्त्र बने रहने का विशेष अधिकार दिया गया, तथा मुग़लू 
सम्राट ने भी उसके प्रति विशेष आदर और सम्मान प्रदर्शित किया । 
तदनन्तर कुछ युगों तक राजस्थान में शान्ति बनी रही, परन्तु 
जब महाराणा राजसिंह मेवाड़ का शासक बना तब पुनः कशमकछ 
प्रारम्भ हुई और औरंगजेब के सिहासनारूढ़ होने के बाद उसमें 
उग्रता आने छूंगी। तथापि दिसम्बर, १६७८ ई० में जोधपुर के 
महाराजा जसवन्तसिह की मृत्यु के समय तक राजस्थान में 'किसी 
ने भी मुगल साम्राज्य के विरुद्ध विद्रोह करने की न सोची थी । 
यह सत्य है कि १६७९ ई० के बाद भी कोई अर्ध शताब्दी तक 
राजस्थान पर मुग़छों का बहुत-कुछ आधिपत्य बना रहा | तथापि 
जसवन्तससिह की मृत्यु के बाद मारवाड़ में जो उत्कट विद्रोह उठ 
खड़ा हुआ और मेवाड़ के साथ जो युद्ध छिड़ा, उनके कारण राज- 
स्थान में मुग़ल सत्ता की. जड़ें बहुत-कुछ उखड़ गई थीं, जिससे 
मरहठों के आक्रमणों के साथ ही वहाँ मुग़ल आधिपृत्य का भी 
एकबारगी ही अन्त हो गया । पुनः राठौड़ों के विद्रोह तथा मुग़ल- 
राजपूत युद्ध के फलस्वरूप सन्‌ १६७९ ई० से ही राजस्थान में 
अराजकता प्रारम्भ हुई, जो पूरी एक शताब्दी से, भी अधिक समय 
तक निरन्तर बढ़ती ही गई । अतएवं जसवन्तसिंह की मृत्यु के साथ 
ही अराजकतापूर्ण काल का प्रारम्भ: होकर मुगल-कालीन भाग 
की समाप्ति होती हैं । यह मुगल-कालीन भाग पाँच विभिन्न विभागों 
में विभकत किया जा सकता हे--- 
(१) परिवर्तन काल (१५२७-१५५८ ई० ) 
(२) मुगल-विजय काल (१५५८-१५७७ ई०), 

(३) मुग़ल-मेवाड़ संघर्ष तथा राजस्थान की राजनेतिक एकता 
की स्थापना का काल (१५७७-१६१५ ई० ), 
(४) शान्ति-समृद्धि काछ (१६१५-१६५२ ई०), 
और (५) राजस्थान में विरोध का प्रारम्भ (१६५२-१६७८ ई० )। 


१, परििर्तन काल ( १५२७-१५७८८ ई० ) 
शनिवार, मार्च १६, १५२७ ई० को फतेहपुर सीकरी से कोई 


१० मील दक्षिण-पश्चिम में खानवा नामक गाँव के पास बाबर और 
राणा सांगा के बीच यह निर्णायक युद्ध हुआ था । युद्ध प्रारम्भ होने 
के कुछ ही समय बाद सिर में तीर छूंगने से राणा सांगा मूछित हो 
गया, जिससे उसे पालकी में डाल कर मेवाड़ की ओर ले गए, 
परन्तु झाला अज्जा के नेतृत्व में युद्ध बराबर होता रहा । मुग़ल 
सेना ने राजपूतों को चारों ओर से घेर लिया था । राजपूत वीरता- 
पूर्वक लड़ें, परन्तु तोपों के गोलों के आगे उनकी एक न चली । राज- 
पूतों के कई एक प्रमुख सेनानायक खेत रहे और. अस्त में उन्हें 
विवश होकर युद्ध-क्षेत्र से पीछे हटना पड़ा । इच्छा रहते भी इस 
समय ग्रीष्णम ऋतु के कारण बाबर राजस्थान पर चढ़ाई नहीं कर : 
सका, और बयाना से वह अलूवर पहुँचा तथा मेवात पर उसने 
अपना पूर्ण आधिपत्य स्थापित कर लिया । 

घायल राणा सांगा शीघ्र ही ठीक हो गया, और एक बार 
खानवा की पराजय की ग्लानि मन से दूर होने के बाद वह पुन: 
बाबर का सामना कर पिछली पराजय का बदला चुकाने के लिए 
उत्सुक हो उठा। अतएव राणा सांगा के ही साथी राय मेदिनी 
राय पर चढ़ाई करने के लिए जब बाबर जनवरी, १५२८ ई० के 

प्रारम्भ में काल्पी से ससेन्य चन्देरी की ओर बढ़ने लगा तब राणा 
सांगा भी मेदिनी राय की सहायतार्थ ससैन्‍्य चल पड़ा । परन्तु इस 
नए युद्ध का विरोध करने वाले राणा सांगा के राजपूत साथियों ने 
राणा सांगा को विष दे दिया, जिससे जनवरी ३०, १५२८ ई० को 
राह में ही राणा सांगा की मृत्यु हो गई । अपने समय के सबसे बड़े 
प्रतापी राजपूत राजा एवं मध्यकालीन भारत के अन्तिम एवं वास्तविक 
हिन्दूपति की जीवन-लीला का यों खेदजनक दुःख-पूर्ण अन्त हुआ । 

खानवा के युद्ध में राजपूतों की हार हुई और राणा सांगा की 
मृत्यु के बाद राजपूतों की रही-सही एकता भी विलीन हो गई, 
परन्तु फिर भी उनका बल नहीं टूटा था । मेवाड़ का राज्य तब भी 
उत्तर में कूणोतु और बस॒वा तक फेला हुआ था, अजमेर पर भी 
मेवाड़ का अधिकार था, और पूर्व में रणथम्भोर का किला और 
उसके आस-पास का सारा प्रदेश मेवाड़ राज्य में ही सम्मिलित था। 
बूंदी राज्य के हाड़ा शासक भी मेवाड़ की आधीनता स्वीकार कर 
वहाँ के राणा की सेवा करने में अपना गौरव समझते थे । मेवाड़ से 
दक्षिण में बागुड़ का विस्तृत राज्य था जिसे अपने ही जीवनकारू 
में दो भागों में विभक्त कर रावल उदयसिह ने अपने दोनों पुत्रों 
में बाँठ दिया था, जिससे खानवा के युद्ध में रावल उदयर्सिह की 
मृत्यु के बाद इस विभाजन के फलस्वरूप बागड़ के इन गुहिलों की 

* राणा सांगा की म॒त्यु-तिथि सम्बन्धी ओझा का मत मान्य है। 
परन्तु राणा सांगा की झत्यु कहाँ हुईं यह निश्चितरूपेण नहीं कहा जा 
सकता है। राणा सांगा के इरिच तक पहुँच जाने तथा काल्‍पी में उसकी 
स॒त्यु होने के बाद मांडलगढ़ ले जाकर वहाँ उसकी दाह-क्रिया करने 
की बात स्वीकार करना भोगोलिक, सामरिक एवं पेतिहासिक दृष्टि से 
सवेथा भ्रमपूर्ण शात होता है । 


आप हे 
दक्ति बहुत ही घट गई । ब्ागड़ से लगा हुआ उसी के पदिचिम में 
राठौड़ों का ईडर्‌ राज्य था। गुजरात की सल्तनत से छगे हुए इस 
सीमान्त राजपृत राज्य के. आन्तरिक मामलों में मेवाड़ के राणा को 
विशेष दिलचस्पी रहती थ्री। मेवाड़ से पद्चिम में देवड़ा चौहान चौहानों 
का सिरोही राज्य था, जिस पर इस समय राव अखेराज या उसका 
पुत्र रायसिह राज्य कर रहा था । सिरोही से छगे हुए जालोर और 
सांचोर_के परगने थे, जो इस समय गुजरात के सुलतानों की 
आधीनता स्वीकार करने वाले बिहारी पठान मलिक सिकन्दर खाँ 
के अधिकार में थे। इस प्रदेश के उत्तर में स्थित मारवाड़ राज्य पर 
राव गांगा शासन कर रहा था.। वहाँ के सरदार बहुत ही शक्ति- 
दशाली थे, और अपने शासक की उपेक्षा करना उनके लिए एक 
साधारण बात थी ।मारवाड़ से उत्तर-पश्चिम में भाटियों का 
जेसलमेर राज्य था, जहाँ के शासक मरुभूमि में स्थित अपने राजकीय 
मामलों में ही उलझे रहते थे। जुसलमेर से पूर्व में राठौड़ों 
का दूसरा महत्वपूर्ण बीकानेर राज्य था, जहाँ रुव लणक॒र्ण का पृत्र 
ड्राव जेतसिह शासन कर , रहा था । बीकानेर और जोधपुर राज्यों 
के बीच स्थित नागोर परगने पर मुसलमानों का अधिकार था, 
एवं सरखेल खाँ और उसका पुत्र दौलत खाँ स्वाधीन शासक के रूप 
में वहाँ राज्य कर रहे थे। रहे थे मारवाड़ राज्य के पूव में कछवाहों का 
आम्बेर राज्य था, जहाँ राणा सांगा का जामाता, हूरिभकत पृथ्वीराज 
शासन करता था । खानवा के युद्ध में पथ्वीराज राणा सांगा की 
ओर से लड़ा था । इस युद्ध के कुछ ही महीनों बाद उसकी मत्य 
हो गई । इन प्रमुख राज्यों के अतिरिक्त राजस्थान में सर्वत्र कई 
एक छोटें-मोटे अधु-स्वतन्त्र राज्य थे, जों आंवश्कतानसार अपने 
पड़ोसी शक्तिशाली राज्यों में से एक या. दसरे की अधीनता स्वीकार. 

कर उसकी सहायता के इच्छुक रहते थे । 

राणा सांगा का ज्यष्ठ पुत्र भोजुराज, जिसके साथ जंगत्‌-प्रंसिद्ध 
भक्‍त-शिरोमणि मीरां का विवाह हुआ था, अंपने पिता के जीवन- 
काल में ही मर गया थां, एवं अब भोजराज का छोटा भांई रत्नसिह 
मेवाड़ की राज-गद्दी पर बेठा । राणा सांगा की मृत्यु के साथ ही 
दक्षिणी राजस्थान के विभिन्न राज्यों की सापेक्षिक शक्तियों के संतुलन 
एवं. उनके रांजनेतिक' महत्व में अनेकों परिवर्तन होने लंगे । अपने 
छोटे पुत्रों, विक्रमाजीत और उदयसिह, को राणा सांगा द्वारा दी गईं 
रणंथम्भोर की विस्तृत अर्ध-स्वतन्त्र जागीर के प्रइनों को ले केर रत्न-' 
सिंह तथा उसकी विमाता हाड़ी रानी कर्मवती में पारस्परिक विरोध 
उठ खड़ा हुआ । अपने बड़े छड़के विक्रमाजीत को मेवाड़ की राज-गह्टी 
पर बेठाने के प्रयत्न में अपने कट्टर विरोधी बाबर से भी सहायता 
मांगने में कर्मवती को कोई 'हिचकिचाहट नहीं हुईं | अवकाश न होने 
के कारण बाबर मेवाड़. के इस आपसी झगड़े में हस्ताक्षेप नहीं कर सका, 
परन्तु इससे रत्नसिंह तथा कर्मवती के चचेरे भाई हाड़ा सूरजमलू 
में पारस्परिक विरोध बढ़ता ही गया । अपने पड़ोसी राज्यों से मेवाड़ 
का आतंक पहले ही बहुतं-कुछ उठ चुका था, और उसका रहा-सहा 
दबदबा भी अब निरन्तर घटने लगा | जनवरी, १५३१ इ० में बड़ी 
तत्परता के साथ मालवा पर सफलतापूर्वक आक्रमंण करके भी रंत्नसिहे 
मेवाड़ के विगत आतंक की पुन॑स्थापना नहीं करं संका । 

उधर गुजरात के सुलतानं बहादुर शाह को शक्ति तथा प्रभाव 
दिनों-दिन बढ़ते जा रहे थे। सन्‌ १५३० ई० की वर्षा ऋतु समाप्त होने 
के बाद बागंड़ पर चढ़ाई कर उसने रावरल उदयसिह द्वारा किए गएं 
बटवारे को कार्यरूप में परिणत करने के लिए उसके उत्तराधिकारी 
पृथ्वीराज की बाध्य किया । पृथ्वीराज के छोटे भाई जगमालं ने यों 


०>+ २ छ 


बांसवाड़ा राज्य की स्थापना की । विभकत होने के फलस्वरूप बागड़ 
राज्य की शक्ति घटने के साथ ही उस सारे प्रदेश पर बहादुर शाह का 
प्रभाव स्थापित हो गया । मेवाड़ का रत्नसिंह भी अब उसके साथ 
मेल बनाए रखने को उत्सुक था, एवं मालवा की चढ़ाई से लौटते 
समय फरवरी, १५३१ ई० के प्रारम्भ में बांसवाड़ा राज्य के अन्तर्गत 
खरजी की घाटी के पास वह बहादुर शाह से मिला । 

परन्तु रत्नसिंह अधिक दिनों तक जीवित नहीं रहा । बहादुर 
दाह से मिल कर वह मेवाड़ को लौटा, और कुछ ही दिनों बाद शिकार 
खेलता हुआ बूंदी के निकट पहुँचा । रत्नसिह द्वारा आमन्त्रित किये 
जाने पर हाड़ा सूरजमल भी आकर शिकार में सम्मिलित हुआ । 
दोनों का बेर बढ़ते-बढ़ते अब चरम सीमा को पहुँच गया था, अतएव 
शिकार के समय जंगल में ही मार्च-अप्रेल, १५३१ ६० के लगभग 
एक दिन वे दोनों आपस में लड़ मरें। यों हाड़ा-सीसोदियों 
के उस इतिहास-प्रसिद्ध बरका प्रारम्भ हुआ, जो शताब्दियों तके 
निरन्तर चलता रहा और जब-जब उसका अन्त करने के लिये प्रयत्न 
किये गये तब-तब रत्नसिह-सूरजमल की इसी शिकार वाली घटना की 
पुनरावृत्ति होकर उस बेर की उत्कटता में वृद्धि ही हुई । 

रत्नसिह के बाद उसका छोटा भाई विक्रमाजीत मेवाड़ की राज- 
गद्दी पर बेठा । रणथम्भोर की जागीर के प्रइन को लेकर चलने वाले 
इस आन्तरिक विरोध का अब आप ही आप अन्त हो गया, परन्तु फिर 
भी मेवाड़ की राजनेतिक परिस्थिति में कोई सुधार नहीं हुआ। विक्रमा- 
जीत में शासन करने की योग्यता बिलकुल ही नहीं थीं; उसके छिछोरे 
पन से अप्रसन्न होकर सारे ही सरदार अपने-अपने ठिकानों को चले 
गए थे, जिससे राज्य की शासन-व्यवस्था बिगड़ने लगी | उधर मालवा 
के सुलतान महमूद खिलजी पर विजय प्राप्त कर माचं-अप्रेल, १५३१ 

ई० में गुजरात के सुलतान बहादुर शाह ने मालवा के सारे राज्य की 
अपने आधीन कर लिया था, जिससे बहादुर शाह की शक्ति अत्यधिक 
बढ़ गईं। एवं मेवाड़ के पुराने साथी तथा अपने सम्बन्धी रायसीन 
के तंवर सलह॒दी के सहायतार्थ फरवरी, १५३२ ई० में जब विक्रमा- 
जीत स्वयं मेवाड़ की सेना लेकर चला, तब उसने बहादुर शाह से 
भी बेर मोल ले लिया। चाह कर भी विक्रमाजीत सलहदी की 
सहायता न कर सका, उलटे अगले वर्ष उसे मेवाड़ पर बहादुरशाह की 
चढ़ाई का सामना करना पड़ा । ढाई माह से भी अधिक समय तक 
चित्तोड़ का घेरा लगाने के बाद विवश होकर राजमाता कमंवती ने 
बहादुर शाह के साथ माचे २४, १५३३ ई० को सन्धि कर छी, 
जिसके फलस्वरूप राणा सांगा द्वारा जीते गये मालवा के सारे परगने 
और तब के सब विजयोपहार बहादुर शाह को सोंपना पड़े । 

किन्तु मेवाड़ के दुर्भाग्य का यहीं अन्त नहीं हुआ | गागरोन और 
रणथम्भोर के सुदृढ़ दुग पहले ही जीते जा चुके थे, अब बहादुर शाह 
के सेनानायकों ने अजमेर पर भी अधिकार कर लिया। यही नहीं, 
चित्तोड़ के किले को अपने अधिकार में लेने की बहादुर शाह की इच्छा 
अब भी बनी हुई थी, एवं सन्‌ १५३४ ई० के अन्तिम महिनों में उसने 
पुनः चित्तोड़ के किले को जा घेरा, और अब जो कशमकश प्रारम्भ 
हुई, वह इतिहास में “चित्तोड़ के दूसरे साके के नाम से प्रसिद्ध है। 
विक्रमाजीत से अप्रसन्न होते हुए भी राजमाता कर्मवती के आमन्त्रण पर 
मेवाड़ के सारे सरदार, सगे-सम्बन्धी और भाई-बेटे चित्तोड़ की रक्षा के 
लिए वहाँ एकत्रित हो गए। विक्रमाजीत और उसके भाई उदयसिंह 
को बंदी भेज दिया था, एवं चित्तोड़ में राणा का प्रतिनिधित्व करने 
को राणा कुम्भा के छोटे भाई खेमा के पौत्र रावत बाघा को नियुक्त किया 


गया। किले का घेरा चलता रहा। बहादुर शाह के साथ बारूद से 
है. 4 

चलने वाली तोपें और युरोपीय गोलन्दाज़ थे, जिनके विरुद्ध इन 
राजपूत बीरों की एक न चली । अन्त में जब आक्रमणकारियों 
को रोकना असम्भव हो गया तब चि्तोड़ में पुनः जौहर 
हुआ, राजमाता कर्मवती के साथ ही सारी अन्य स्त्रियों ने अग्नि-प्रवेश 
किमा, और बाकी रहे वीर-योद्धा शत्र से लड़ते हुए काम आये । रावत 
बाघा किले के प्रवेश-द्वार 'पाडल पोल' के पास खेत रहा । उसका वह 
स्मारक-चिक्न भी अब तक चित्तोड़ के उस द्वार पर प्रहरी बना हुआ 
हैं। राणा के इस हैक प्रतिनिधि के उत्तराधिकारी भी तदनन्तर 
दीवान' कहलाने लगें#मार्च ८. १५३५ ई० को यह जौहर हुआ, और 
उसी दिन चित्तोड़ गढ़ पर बहादुर शाह का अधिकार हो गया । 
शंख जीव की भविष्यवाणी सत्य हुईं; चित्तोड़-विजय के साथ 
ही बहादुर शाह का सितारा अस्त हो गया। बहादुर शाह को अब 
अपने नए पड़ोसी, मुग़ल-सम्राट्‌ हुमायूँ की चढ़ाई का सामना करना 
था। जब बहादुर शाह चित्तोड़ का घेरा डाले बैठा था, तभी वह मालवा 
में बड़ी दूर तक घुसा चला आया था, एवं चित्तोड़ पर अधिकार होते 
ही उसे हुमायूँ का सामना करने के लिए वहाँ से चल देना पड़ा । 
अप्रेछ २४, १५३५ ई० को जब हुमायूँ का सामना न कर बहादुर शाह 
मन्दसोर से भाग खड़ा हुआ, तब चित्तोड़ पर उसका अधिकार बनाए 
रखने वाली बहादुर शाह की सेना भी वहाँ से चल देने को उतारू हुईं । 
चित्तोड़ पर पुनः मेवाड़ राज्य का अधिकार हो गया एवं विक्रमा- 
जीत भी बूंदी से लोट आया। 
इतना सब भुगत कर भी विक्रमाजीत में कोई सुधार नहीं हुआ । 
अतएव संन्‌ १५३६ ई० के पिछले महीनों में जब राणा रायमल के 
सुप्रसिद्ध कुंअर पृथ्वीराज का अनौरस पुत्र बणबीर विक्रमाजीत को 
मार कर स्वयं मेवाड़ का अधिपति बन गया, तब-किसी को विक्रमा- 

जीत के न रहने का कुछ भी खेद नहीं हुआ । अपने मार्ग को निष्कष्टक 
बनाने के लिए बणबीर ने उदयसिह का भी वध करने का प्रयत्न किया 
था, किन्तु स्वामिभकत पन्ना धाय ने उसे बचा लिया। मेवाड़ राज- 
घराने के हितेच्छु उदयसिह को लेकर अन्त में कुम्भलगढ़ पहुँचे, और 
सन्‌ १५३७ इई० में वहीं उसे मेवाड़ का शासक घोषित किया । अनेका- 
नेक प्रयत्नों के बाद जब उसका पक्ष सबल हो गया तब तीन वर्ष 
बाद चढ़ाई कर बणबीर को चित्तोड़ से निकाल बाहर किया गया । 
जब इस प्रकार इन आपसी झगडों और बाहरी आतक्रमणों के 
फलस्वरूप मेवाड़ राज्य की शक्ति क्षीण हो रही थी, तब राजस्थान 
के ही एक दूसरे कोने में राठौडों के मारवाड़ राज्य की सत्ता का उदय . 
हो रहा था "ई, १५३२ ई० के प्राय्ध्थ में सालदेव ने बहुत ही तरम' 
र्‌ शान्ति-प्रिय स्वभाव वाले अपने अफीमची पिता मारवाड़ 4 के, 
शासक राव गांगा को ऊपर की मंजिल के झरोखे में से गिरा कर मार 
डाला, तथा वह स्वयं मारवाड़ का शासक बन गया । इस समय मारवाड़ 
कू सरदारों का बल बढ़ गया था और वे सब प्राय : स्वतन्त्र बन बेंठे ओर वे सब प्राय 
मालदेव के निजो अधिकार में तब केवछ जोधपुर और सोजत के दो 
परगने ही रह गये थे मालदेव उग्र. स्वभाव का महत्वाकांक्षी शासक 
था। वह एक-एक कर मारवाड़ के अन्य परगनों को भी अपने अधिकार 
में लेने लगा। भाद्राजूण को आधीन किया । दौलत खाँ के अधिकार 
दूर कर सन्‌ १५३६ ई० के प्रारम्भ में उसने नागोर को भी अपने कल 
में मिला लिया। मेड़ता के दूदावत बीरमदेव ने गुजरात के बहादुर 
शाह के सेनानायक से छीन कर सन्‌ १५३५ ई० में अजमेर पर स्वयं 
अधिकार कर लिया था । कुछ वर्षों के सतत प्रयत्न के बाद मालदेव 
ने बीरमदेव को मेड़ता और अजमेर दोनों ही स्थानों से निकाल.बाहर 
क्रिया और उन्हें भी अपने आधिपत्य में ले लिया | उसने सिवाणा 

को जीता, टोंक और टोड़ा के सोलंकियों को हराया, सांचोर के चौहानों 
को अपने आधीन किया, तथा आम्बेर के कछवाहा राजाओं से छीन 
कर उनके चार परगनों को भी अपने राज्य में मिला लिया । सन्‌ १५४२ 
ई० के प्रारम्भ में मालदेव ने बीकानेर पर चढ़ाई की; वहाँ का राव 
ज॑ंतसिह युद्ध में मारा गया; तब विजयी मालदेव ने जांगल देश पर भी 
अधिकार कर लिया । मालवा राज्य छिन्न-भिन्न हो चुका था, मेवाड़ 
राज्य की शक्ति अत्यधिक क्षीण हो गईं थी, बहादुर शाह की मृत्यु के 
बाद गुजरात में भी कोई शक्तिशाली शासक रह नहीं गया था, और 
जुलाई, १५३७ ई० से ही मुग़ल सम्राट हुमायूँ सुदूर पूर्व में शेरशाह 
सूर के साथ पूरी तरह उलझा हुआ था । इस अपूर्व अवसर से लाभ 

शरशाह सूर के साथ बंगाल में हुमायँ की जो कशमकश चल 
रही थी, उसका परिणाम हुमायूँ के लिये सर्वनाशकारी हुआ । चौसा 
(संभवत: सितम्बर, १५३९ ई०) तथा बिलग्राम (मई १७, १५४० 
६०) के युद्धों में पराजित होने के बाद हुमायूँ का दिल्‍ली के तख्त पर 
बना रहना सवंथा असंभव हो गया था; वह लाहौर की ओर भाग 
चला ओर उत्तरी भारत के मुग़ल राज्य पर शेरशाह सूर का आधिपत्य 
हो गया । पंजाब होता हुआ हुमायूँ सिन्ध पहुँचा, और कोई एक वर्ष 
से भी अधिक समय तक वहाँ अपना आधिपत्य जमाने का यत्र-तत्र 
विफल प्रयत्न करता रहा | जब वह भकक्‍तकर में था, तब मालदेव ने उसे 
मित्रतापूर्ण पत्र लिख कर भारत का राज्य पुनः प्राप्त करने में उसकी 
सहायता करने का वादा भी किया था। अतएव सब ओर से निराश 
होकर मई, १५४२ ई० में हुमायूँ मारवाड़ की ओर चल दिया, तथा 


बीकानेर के पास होता हुआ अगस्त के पहिले सप्ताह में फलोदी से कुछ 
आगे तक पहुँच गया । परन्तु इस समय तक राजस्थान की पूर्वी तथा 
दक्षिणी-पूर्वी सीमा पर सारी राजनैतिक परिस्थिति ही बदल गईं थी । 
शेरशाह ने समूचे मालवा पर अपना एकाधिपत्य स्थापित कर 
वहाँ का शासन-प्रबंध अपने विश्वस्त सेनोनायक शुजाअत खाँ को सोंपा 
था। वहाँ से लौटते समय राह में रणथम्भोर किले को भी उसने अपने 
आधीन कर लिया था | और अब हुमायूँ के मारवाड़ की ओर बढ़ने की 
सूचना पाते ही वह स्वयं ससैन्य मारवाड़ की ओर बढ़ने लगा। अतएव 
अब मालदेव हुमायूँ का साथ देने को तैयार नहीं था । उधर हुमायूं 
को भी मालदेव के प्रति अविश्वास हो गया था, जिससे वह वापस 
लौट पड़ा और सातलमेर तथा जेसलमेर के पास होता हुआ अगस्त 
२२ को उमरकोट पहुँच गया। शेरशाह भी वापस आगरा को लौट 
गया । 

इस प्रकार सन्‌ १५४२ ई० में तो युद्ध टल गया । परन्तु मालदेव 
की यह बढ़ती हुई शक्ति शेरशाह को बहुत ही खटक रही थी । उधर 
मेड़ता का वीरमदेव, बीकानेर के जतसिह का पुत्र कल्याणमल, 
आदि मालदेव के शत्र्‌ भी मालदेव पर आक्रमण करने के लिए 
शेरशाह को निरन्तर प्रेरित कर रहें थे। अतएव सन्‌ १५४३ इईं० 
की वर्षा की समाप्ति पर युद्ध की पूरी तैयारी करके शेरशाह ने 
मालदेव पर चढ़ाई कर दी । आगरा से सीधा पश्चिम में मेंवात तथा 
शेंखावाटी में होता हुआ वह डीडवाना की: ओर बढ़ता हुआ चला 
आया । वीरमदेव साथ था ही, कल्याणमल भी सिरसा से चल कर 
राह में ससेनन्‍्य शेरशाह के साथ जा मिला | शेरशाह की इस चढ़ाई 
की सूचना मिलते ही मालदेव अजमेर पहुँचा और वहाँ उसका 
सामना करने को तत्पर हुआ । कुचामन के पास तक पहुँच कर 

दे रशाह दक्षिण-पश्चिम की ओर मुड़ा । अजमेर के परिचिम में पहुंच 
कर जोधपुर को लौटने की अपनी एकमात्र राह रोकने के शेरशाह 
के प्रयत्त को समझते ही अजमेर में ठहर शरशाह की प्रतीक्षा 
करना मालदेव को अनुचित प्रतीत हुआ, अतएव अजमेर छोड़ 
कर वह दक्षिण-पश्चिम में जेतारण की ओर लौट पड़ा। तब तक 
शेरशाह भी अजमेर से कोई तीस मील दक्षिण-पश्चिम में जेतारण के 
'सुमेल' गाँव के पास. पहुँच गया था, अतएव उससे कुछ ही दूरी पर 
गिर्री नामक गाँव में मालदेव ने भी ससेन्‍्य पड़ाव डाला । 
समकालीन इतिहासकारों के कथनानुसार मालदेव के पास इस 
समय कोई ५० से लेकर ८० हजार तक घुड़-सवार थे । उसकी इस 
सैनिक शक्ति को देख कर दे रशाह का साहस नहीं हुआ कि मालदेव पर 
एकबारगी आक्रमण कर दे , अतएव कई दिनों तक दोनों सेनाए आमने- 
सामने पड़ी रहीं । अन्त में कुछ बनावटी पत्र लिख कर तथा अन्य कई 
उपायों से शेरशाह ने मालदेव के हृदय में उसके प्रमुख सेनानायक, 
जता और कूंपा के प्रति अविश्वास उत्पन्न कर दिया । अपने इन सेना- 
नायकों के आशंकित विश्वासघात से बचने के उद्देश्य से मालदेव 
जनवरी ४, १५४४ ई० की संध्या को गिर्री से जोधपुर की 
ओर लौट पड़ा । अपनी अडिग स्वामिभक्ति का आश्वासन देकर 
मालदेव को वापस लौटाने के लिए जैता और कूंपा के सारे प्रयत्न 
विफल हुए । मालदेव के यों रवाना होते ही वह बड़ी राठौड़ सेना 
बिखरने. लगी, परन्तु जता, कृपा, आदि मालदेव के कई एक प्रमुख 
सेनानायक अपनी प्रगाढ़ स्वाभिभक्ति प्रमाणित करने के लिए व्यग्र 
थे, एवं बिखरती हुई राठौड़ सेना में से यथा-शकक्‍्य कोई दस हज़ार 
घुड़-सवारों को एकत्रित कर दूसरे दित (जनवरी ५, १५४४ ई०) 
प्रात:काल ही जल्दी शेरशाह की सेना पर पूरे वेग के साथ आक्रमण 

कर दिया। घमासान युद्ध हुआ ; राठौड़ों ने निर्भीकता पूर्वक लड़ कर कई 
बार शरशाह की सेना को पीछे हटाया, जिसे देख कर शेरशाह ने भी 
इस युद्ध में विजयी होने की आशा तक छोड़ दी । परन्तु शेरशाह की 
सेना की तुलना में राठौड़ों की संख्या अत्यधिक कम रह गई थी, एवं युद्ध 
अधिक समय तक नहीं चल सका, ओर सारे ही राजपूत वीर मारे गए। 
यों मुट्ठी भर बाजरे के लालच में पड़ने से शरशाह के हिन्दुस्तान की 
बादशाहत खोने की नौबत पहुँच गई थी । 

सुमेल की इस विजय के बाद अपनी सेना का एक दल 
अजमेर भेज कर शेरशाह ने उस पर अधिकार कर लिया । बाकी रही 
सेना के साथ वह स्वयं मेड़ता पहुँचा, और उसे जीत कर वीरमदेव को 
दे दिया | कल्याणमल को बीकानेर मिला। मेड़ता से शेरशाह जोधपुर 
पहुँचा । मालदेव तब तक जोधपुर छोड़ कर सिवाणा की ओर चला 
गया था, तथापि बड़ी कशमकश के बाद ही जनवरी मास के अन्त 
तक शेरशाह जोधपुर पर अधिकार कर सका । 

कुछ मास तक जोधपुर रह कर शेरशाह ने वहाँ का शासन-प्रबन्ध 
व्यवस्थित किया । तब खवास खाँ को वहाँ नियुक्त कर वह अजमेर 
को लोटा।| वर्षा ऋतु दूर न थी, फिर भी वह अजमेर से ससेन्‍्य चित्तोड़ 
की ओर बढ़ा । उदयसिह ने शेरशाह के साथ सुलह करना ही ठीक 
समझा । खवास खाँ के भाई शब्स खाँ को मेवाड़ में छोड़ कर वर्षा 
ऋतु प्रारम्भ होते २ शेरशाह मालवा के खीचीवाड़ा प्रदेश में जा 
पहुँचा । इस बार जोधपुर पर मुसलमानों का अधिकार पूरे ५२४ 
दिन तक रहा । मई २२, १५४५ ई० के दिन कालिजर के किल के 
सामने शेरशाह की मृत्यु हुई, और उसका छोटा लड़का जलाल खाँ 
इस्लामशाह के नाम से सिंहासन पर बेठा । अपनी आधीनता स्वीकार 
करवाने के लिए इस्लामशाह ने राजस्थान में नियक्त खवास खाँ, 

उसके भाई, आदि प्रमुख सेनानायकों को अपने पास बुलवाया। 
उनकी इस अनुपस्थिति से छाभ उठा कर जुलाई, १५४५ इईं० में 
मालदेव ने जोधपुर पर पुनः: अधिकार कर लिया, तथा मंवाड़ में 
भी अब सूर बादशाहों का कोई प्रभाव नहीं रह गया । 

पूर्वी राजस्थान में अवश्य उनका अधिकार जैसा का तैसा ही 
बना रहा । रणथम्भोर में तब भी इस्लामशाह द्वारा नियुक्त फोजदार 
रहता था । अजमेर में भी इस्लामशाह का अधिकारी शासन करता 
था। मेवात उनके अधिकार में था ही, एवं अजमेर और मेवात के 
बीच में पड़ने वाले आम्बेर राज्य के कछवाहा राजाओं ने भी सूर 
बादशाहों की आधीनता स्वीकार कर ली थी । परन्तु राजस्थान में 
अपने इस आधिपत्य को बढ़ाने या राजस्थान के अन्य स्वाधीन राज्यों 
में हस्ताक्षेप करने का इस्लामशाह ने कभी भी प्रयत्न नहीं किया । 
अतएव अपनी शक्ति को पुनः संगठित करने तथा अपने राज्य की 
, सीमाओं को बढ़ाने का मालदेव को अवसर मिल गया । फलौदी और 
पोकरण के परगनों को उसने अपने राज्य में मिला लिया, बाड़मेर 
और कोटड़ा पर अधिकार करने का प्रंयत्त किया, तथा जैसलमेर 
राज्य पर चढ़ाई कर वहाँ के रावल से पेशकश वसूल किया (सन्‌ 
१५५२ ई०) । परल्तु सुमेल के युद्ध में मारे जाने वाले योद्धाओं की 
क्षति को पूरा करना कठिन था; जालोर के किले पर एक बार अधिकार 
कर के भी वह उसे अपने आधीन नहीं रख सका (१५५५ ईं०)। 
पुनः वीरमदेव की मृत्यु के बाद जब उसका पुत्र जयमल मेड़ता का 
शासक बना, तब मेड़ता पर अधिकार करने के लिए मालदेव ने चढ़ाई 
की, परन्तु बीकानेर के कल्याणमलू की सैनिक सहायता प्राप्त कर 
जयमल ने उसे पूर्णतया पराजित कर भगा दिया (अप्रेल ४, १५५४ 
३०) । 

बूंदी के हाड़्ा शासक तब भी मेवाड़ के राणा की आधीनता 
स्वीकार करते थे । राव सूरजमल हाड़ा के मारे जाने के बाद उसका 
पुत्र सुरताण बूंदी का अधिकारी बना, किन्तु वह अत्याचारी निकला, 
और बूंदी के सारे सरदार उसके विरोधी हो गए, एवं उसे पद-च्यूत 
कर राणा उदयसिह ने अपने मामा अर्जुन के पुत्र सुर्जन को बूंदी की 
गदह्टी पर बेठाया (१५५४ ई०) । इसी प्रकार सन्‌ १५३७ ई० में 
वहाँ के राजा भीम की मृत्यु के बाद आम्बेर राज्य में भी असन्तोष 
एवं पारस्परिक विरोध उठ खड़ा हुआ था, जो ग्यारह वर्ष बाद 
जन १, १५४८.इई० को भीम के ही सगे भाई भारमलरू के राजगद्दी 
पर बढंने के बाद जाकर कहीं मिटा, और तब उस राज्य में पुनः शान्ति 
और सृव्यवस्था स्थापित हो पाई । 

अक्तूबर, १५५३ ई० में इस्लामशाह की मृत्य हो गई, और 
उसके साथ ही सर सल्तनत का भी एक तरह से अन्त हो गया । इस्लाम 
शाह के उत्तराधिकार क दावेदारों क पारस्परिक यद्धों से लाभ 
'उठा कर मुगल सम्राट हुमायूँ ने पुनः भारत में प्रवेश किया और जुलाई, 
१५५५ ईं० में उसने दिल्‍ली पर अधिकार कर लिया । किन्तु जनवरी 
२४, १५५६ ई० को दिल्‍ली में हुमायूँ की मृत्यु हो गई और तब सुदूर 
पंजाब में उसका तेरह-वर्षीय पुत्र अकबर भारतीय मुग़लू साम्राज्य 
की राजगद्दी पर बंठा । दिल्‍ली और आगरा पर पुनः मुग़ल आधिपत्य 
स्थापित करने के लिए उसे पानीपत के दूसरे युद्ध में हेमू को हराना 
पड़ा (नवम्बर ५, १५५६ ई० ) । अकबर के दिल्ली पहुँचने पर मुग़ल 
दरबार से निमन्त्रण पाकर आम्बेर का राजा भारमल दिल्ली पहुंचा, 
वहाँ अकबर की आधीनता स्वीकार की और अपनी वीरता से उसने 
अकबर को प्रसन्न भी किया (दिसम्बर, १५५६ ई०)। 

हुमायूँ की मृत्यु के बाद दिल्‍ली के आस-पास जब पुनः 

अव्यवस्था फेली, तब शेरशाह का सेनानायक हाजी खाँ पठान मेवात 
पर अधिकार कर एक स्वतन्त्र शासक बन बेठा और वहाँ अपना राज्य 
और शक्ति बढ़ाने लगा । एवं पानीपत की इस विजय के बाद ही 
जंब मेवात पंर अधिकार करने के लिए मुग़छ सेनाएँ अलवर की ओर 
चल पड़ीं, तब हाजी खाँ वहाँ से भाग कर अजमेर गया । हाजी खाँ 
को लूटने के लिए मालदेव ने अपनी सेना भेजी, तब हाजी खाँ की 
प्राथना पर उसकी सहायतार्थ बीकानेर के राव कल्याणमल ने अपनी 
सेना भेजी, और मेवाड़ का राणा उदयसिह तो स्वयं अपनी सेना 
लेकर हाजी खाँ से जा मिला । इस सम्मिलित सेना का सामना करने 
का मालदेव के सेनानायकों को साहस नहीं हुआ, और वे जोधपुर 
को लोट पड़े । अपनी इस सहायता के बदले में राणा उदयसिह ने 
हाजी खाँ से रंगराय 'पातर नामक उसकी प्रेयसी को मांगा, 
तब तो हाजी खाँ और उदयसिंह में विरोध उत्पन्न हो गया और 
उदयसिह ने हाजी खाँ पर चढ़ाई कर दी । उदयसिह का सामना 
करने के लिए हाजी खाँ ने मालदेव से सहायता ली । जनवरी २४, 
१५५७ ३० को हरमाड़ा के युद्ध में मालदेव और हाजी खाँ की सम्मि- 
लित सेना ने राणा उदय्सिह को पराजित किया । इस युद्ध में मेड़ता 
के शासक जयमल ने राणा उदयसिह का साथ दिया था, एवं इस 
पराजय के बाद हरमाड़ा के युद्ध-क्षेत्र से ही मालदेव की सेना मेड़ता 
पहुंची ओर जनवरी २७ के दिन मेड़ता पर जयमल के स्वाधीन एकाधि- 
पत्य कां सवेदा के लिये अन्त हो गया। अब मेड़ता पर मालदेव का 
अधिकार हो गया और मेड़ता पर पुतः अपना आधिपत्य करने के लिए 
उत्सुक जयमल ने भी अपने पिता की तरह दिल्‍ली की राह पकड़ी । 

इस विजय के बाद हाजी खाँ ने अजमेर के साथ ही साथ उसके 
आस-पास क सार प्रदेश पर भी अधिकार कर लिया । उदयसिह के 

विरुद्ध हाजी ख्राँ की सफलता एवं उसके बढ़ते हुए बल का यह सारा 
विवरण जब अकबर के राजदरबार में ज्ञात हुआ, तब उस पर चढ़ाई 
करने के लिए अप्रेल, १५५७ ई० के लगभग मुहम्मद कासिम खाँ, 
शाह कुली खाँ, आदि सेनानायकों को ससैन्‍्य अजमेर की ओर भेजा 
गया । आम्बेर का राजा भारमछ, उसका छोटा भाई जगमाल एवं 
मेड़ता का जयमल भी इसी सेना के साथ थे । कई माह तक हाजी खाँ 
इस मुग्रर सेना का सफलतापूर्वक सामना करता रहा । दिसम्बर, 
१५५७ ई० तक भी जब मुग़रू सेना को कोई सफलता नहीं 
मिली, तब उसकी सूचना अकबर के पास भेजी गईं । इस समय अकबर 
ससेन्‍य लाहौर से दिल्ली को लौट रहा था; लुधियाना के पास यह 
सूचना मिलते ही सारी शाही सेना वहाँ से सीधी हिसार की ओर 
बढ़ी, और अकबर भी कुछ दिन बाद उसके साथ हिसार में जा मिला । 
अकबर के यों ससेन्‍्य राजस्थान पर चढ़ाई करने की सूचना पाने पर 
हाजी खाँ ने मुग़ल सेना का अधिक विरोध करना निरर्थक समझा, 
और जल्दी-जल्दी गुजरात की ओर चला गया.। अब मुग़लू सेना का 
विरोध कर सकने वाला कोई नहीं रहा, अतएवं कासिम खाँ ने मा, 
१५५८ इई० के प्रारम्भ में आगे बढ़ कर अजमेर पर अधिकांर कर 
लिया । शाह कुली खाँ के नेतृत्व में मुग़ल सेना का दूसरा. दर 
जेतारण पहुंचा, और मार्च १२, १५५८ इईं० को उसे भी जीत लिया । 
अजमेर और जेतारण पर मुग़छ आधिपत्य की स्थापना होने के बाद : 
धीरे-धीरे मुग़लों ने सारे राजस्थान को अपने आधीन कर लिया, जिसके 
फलस्वरूप वहाँ के राजनतिक, सामाजिक, सांस्कृतिक तथा आर्थिक 
संगठन में ऋ्रान्तिकारी परिवर्तन हुए .। यों मा, १५५८ इ० से ही 
राजस्थान के इतिहास में एक सर्वेथा नए युग 'मुग़ल-विजय काल का 
प्रारम्भ होता हे । 

: पूर्व-आधुनिक. काल के इन प्रारम्भिक परिवतेन-पूर्ण वर्षों में 
भी जहाँ एक ओर उत्तर-मध्यकालीन राजनेतिक प्रवृत्तियों तथा 
सदियों पुराने आदर्श्ों का ही नैरन्तर्य मिलता हे, वहीं धीरे-धीरे राज- 
स्थान में कई एक ऐसी परिस्थितियाँ उत्पन्न होने लगी थीं, जिनसे 
आगे चल कर वहाँ म्‌ग़लों के आधिपत्य द्वारा आधुनिक काल का 
सूत्रपात हो सका ।“राजस्थान के सब ही राज्यों के शासन एकमात्र 
सामन्तशाही ढंग से संगठित थे |" चतुर प्रतापी शासकों के अभाव 
में अपने सरदारों को अनुशासन में रख कर अपने राज्य की शक्ति 
को बढ़ाना एक असम्भव बात थी ("मेड़ता और बंदी जैसे अर्ध-स्वतन्त्र 
राज्य प्रान्तीय राजनीति में एक दूसरी ही उलझन पेदा करते थे और 
उनके अस्तित्व से राजस्थान की शक्ति घटती ही थी । खानवा के 
युद्ध-क्षेत्र में विभिन्न राजघरानों की सेनाओं का यों एकत्र होना 
राजपूतों के इतिहास का एकाकी अपवाद मात्र था । इस पराजय के 
बाद भी पुरानी जातीय प्रतिस्पर्धा एवं परम्परागत विरोध की 
भावनाएं वसी ही अक्षुण्ण बनी रहीं । राणा सांगा की मृत्यु के बाद 
उपयुक्त नेता के अभाव के कारण राजस्थानी राज्यों में पुनः एक्य 
होना .एक असम्भव बात हो गई थी ॥“मालदेव ने तो राजस्थान की 
अनेकता को ही बढ़ाया, और उसके विरोधी दिल्‍ली के मुसलमान 
शासकों की सहायता के इच्छुक हुए । तुगलकों के भारत-व्यापी साम्रा- 
ज्य का अन्त हुए कोई डेढ़ सौ वर्ष बीत चुके थे और अब दिल्‍ली के 
शासकों की भी गणना भारत के अन्य महत्वपूर्ण प्रान्तीय शासकों के 
साथ ही की जाती थी समूचे भारत की राजनैतिक एकता एक भूली 
हुई बात हो गईं थी और उसकी सम्भावना का विचार भी किसी के 
हृदय में उठता न था । विभिन्न शासकों के लिए उनका व्यक्तिगत, 
उनके राजघराने का या उनके विशिष्ट राज्य का ही हित सर्वोपरी 

होता था । समचे भारत के राष्ट्रीय हित की भावना के लिए वहाँ 
कोई स्थान नहीं था । राजतन्त्र एवं राजनीति में जन-साधारण का 
कोई महत्व नहीं था, और न उन्हें निरन्तर होने वाले इन परि- 
वर्तनों में कोई दिलचस्पी ही थी। आक्रमणकारियों का उन्होंने कभी 
भी विरोध नहीं किया, परन्तु शान्ति और सुरक्षा के लिए वे अवश्य 
इच्छुक रहते थे । राणा सांगा के बाद दूसरे किसी भी राजस्थानी 
शासक या सेनानायक ने मग़लों एवं दिल्ली के अन्य मुसलमानी शासकों 
में कोई भेद नहीं समझा, और विशेषतया शेरशाह सूर के हाथों 
पराजित होकर हुमायूँ के भारत से भागने के बाद तो कोई भी मुग़लों 
के भावी महत्त्व एवं भारत पर उनके एकाधिपत्य की संभावना का 
ठीक ठीक अनुमाव नहीं लगा सका। पुन: बारूद के प्रयोग के फलस्वरूप 
मुग़लों की सेना को जो विशेष बल प्राप्त हुआ था, उसी कारण राज- 
स्थानी शासक भी उनका सामना करने का एकबारगी ही साहस 
नहीं करते थे । अतएव अकबर के सिहासनारूढ़ होने के बाद जब 
मुग़ल सेनाए राजस्थान में बढ़ने लगीं, तब वहाँ राजपूत शासकों 
की ओर से उनका कोई विशेष उल्लेखनीय विरोध नहीं हो सका । 
परिवर्तेन-कालीन इन पिछले ३१ वर्षों में भी राजस्थान 
क॑ सामाजिक जीवन एवं सांस्कृतिक प्रवृत्तियों में मध्यकालीन 
परिस्थितियों तथा हिन्दू भावनाओं का ही पूर्ण प्राधान्य रहा । अजमेर 
जैसे दो-एक केन्द्रों को छोड़कर राजस्थान में अन्यत्र न तो मसलमानों 
की बस्ती ही थी और न उनके साथ विशेष सम्पंक ही आता 
था । पुनः राजस्थान या उसके पड़ोस के मुसलमानों की संस्कृति 
में ऐसा कोई बल या नूतनता नहीं रह गए थे कि उनसे तत्कालीन 
राजस्थानी संस्कृति पर कोई भी उल्लेखनीय प्रभाव पड़ सकता । इस 
समय तक प्रान्त के साहित्य की भाषा ने विशुद्ध डिगल तथा आधुनिक 

राजस्थानी का स्वरूप ग्रहण कर लिया था, और उसमें प्राकृत 
एवं अपभ्रंश का कोई उल्लेखनीय सम्मिश्रण या रहा-सहा प्रभाव भी 
नहीं रह गया था । अब भी वीरोपासना की परम्परा चल रही थी, 
और चारण-भाट वीर-काव्य की रचना करते.थे। बीटू सूजो नग- 
राजोत कृत 'राउ जइतसी रउ छंद' इस काल की एक महत्वपूर्ण रचना 
हैं । पुनः भक्ति-भाव की पुण्य-धारा की लहर तब तक राजस्थान, में भी 
पहुँच, चुकी थी, एवं इस काल के प्रारम्भ. से ही मीरां राजस्थान को 
अपनी भकक्‍क्ति-भावत्ा एवं पदावली द्वारा पावन कर रही थी । मेड़ता 
पर मालदेव का अधिकार होने के, बाद मीरां ने राजस्थान से बिदा: 
ली, परन्तु उसने साहित्यिक एवं भक्ति-मार्ग की जिस परम्परा को 
प्रारम्भ क्रिया था, वह आगे भी चलती रही । निरन्तर युद्ध, आक्रमण 
एवं अशान्ति के इस काल में मारवाड़ के अतिरिक्त अन्यत्र कहीं 
भी स्थापत्य की ओर ध्यान नहीं दिया. गया । अपने बढ़ते हुए राज्य _ 
में महत्वपूर्ण स्थानों पर.नए किले बनाना और पुरानों को सेनिक' 
दृष्टि से सुदृढ़ करना ही मालदेव का एकमात्र उद्देश्य रहता था । 
कला-कोशल की ओर विशेष ध्यान देना संभव भी नहीं था । तदर्थ 
अत्यावश्यक रुचि एवं परिस्थितियों का वहाँ तब अभाव ही था । 


२, मुगूल-विजय काल ( १५५८-१५७७ ई०) 


मुग़छू तब भी मेवाड़ से दूर थे; परन्तु स्वयं शक्तिशाली होते हुए 
हुए भी राजस्थान में आईं. हुईं मुगल सेनाओं का सामना करने का 
मालदेव को भी साहस नहीं हुआ.। उनके प्रार्थना करने पर भी मालदेव 
ने जेतारण में नियुक्त उसके अपने अधिकारियों तक की सहायता 
नहीं की । अजमेर, जेतारण एवं उनके आस-पास के प्रदेशों पर मुग़ल्ों 

का अधिकार हो गया । आगे चल कर समूचे राजस्थान पर भी मृग्लों 
के एकाधिपत्य होने की संभावना की ओर राजस्थानी नरेशों का 
यत्किचित्‌ भी ध्यान नहीं गया । वे सब अपने-अपने व्यक्तिगत या राज- 
कीय मामलों में ही उलझे रहे | सामरिक दृष्टि से चित्तोड़ के किले की 
अपेक्षा अधिक सुदृढ एवं सुरक्षित स्थान में अपनी भावी राजधानी 
स्थापित करने के हेतु सन्‌ १५५९ ईं० की ग्रीष्म ऋतु में मेवाड़ के राणा 
उदयसिह ने उदयपुर नगंर में स्थित वर्तमान राजमहलों की नींव 
डाली और अपने नाम से उस नगर को बसाना प्रारंभ किया । 

अजमेर औरं उसके आस-पास का जो भी प्रदेश इस समय तक 
मुग़लछों के अधिकार में आगया था, शासन-प्रबन्ध के लिए वह सब 
मेवात के 'मुग़ल शासक मिर्जा शरीफ़द्वीन हुसेत को जागीर में दे दिया 
गया । रणथम्भोर का क़रिला तब भी सर बादशाहों के ही पठान 
सेनानायक के अधिकार में था, एवं उसे जीतने क॑ लिये अक्तूबर, 
१५५८ ई० से ही प्रयत्न होने लगे थे; ग्वालियर-विजय के बाद हबीब॑ 
अली खाँ को भी सरसन्‍्य रणथम्भोर के विरुद्ध भेजा गया । कई 
महीनों के घेरे के बाद अपनी कठिनाइयों को बढ़ता देखकर अन्त में 
वहाँ के पठान क़िलेदार ने समुचित द्रव्य के बदले में यह सुदृढ़ किला 
सन्‌ १५५९ ई० के अंतिम दिनों में बूंदी के शासक सुर्जन को सौंप दिया । 
अपनी सफलता अब और भी दृष्कर देख मुग़ल सेनानायक घेरा उठा 
कर वापस लौट गए; और सूजन ने आस-पास के परगनों को भी अपने 
अधिकार में कर लिया तथा उस किले को अधिक सुदृढ़ बनाने के लिंये 
प्रयत्नशील हुआ । तब तो सुर्जन को हरा कर रणथम्भोर जीतने का 
हुसेन खाँ ने भी पुनः प्रयत्न किया, परन्तुं इसी समय अकबर तथा उसके 
राज-अभिभावक बेराम खाँ में अनबन हो जाने के कारण रणथम्भोर- 
विजय के प्रयत्न इस बार भी त्याग दिए गए। 

अकबर अब वयस्क होकर साम्राज्य का शासन-प्रबन्ध स्वय॑ 
संभालने को इच्छुक हो रहा था, जिससे बेराम असंतुष्ट हो गया और 
अंत में विद्रोह कर बेठा ।“बैराम मेवात से चल कर नागोर होता हुआ 
बीकानेर पहुँचा और तब वहाँ से पंजाब की ओर चला गया। उसका 
पीछा करने के लिए भेजी गई सेना के साथ मुगल सेनानायक आदम खाँ 
जून १३, १५६० ई० को नागोर पहुँचा, तथा नागोर एवं उसके आस- 
पास के सारें ही प्रदेश को जीत लिया । नागोर और उसके आस-पास 
का यह पूरा प्रदेश भी शरीफ़ुद्दीन हुसैन को जागीर में दे दिया गया |: 

मेवात और अजमेर का शासक होने के नाते आम्बर का कछवाहा 
राज्य भी शरीफ़ुद्दीत के ही अधिकारु-ज्षेत्र में पड़ता था । शरीफुद्दीन 
आम्बर नगर को राजा भारमंल से छीन लेना चाहता था, एवं उसी के 
भतीजे सूजा के राज्याधिकार के प्रइन को लेकर शरीफ़ुद्वीन ने सन्‌ 
१५६१ ई० में आम्बेर पर चढ़ाई की, और उसके आदेशानुसार राजा 
भारमल के टाँका दे देने पर.इस बार तो शरीफ़ुद्दीन वापस अजमेर 
को लोट गया, परन्तु अगले वर्ष उसके पुनः आक्रमण करने की आशंका 
से त्रस्त राजा भारमल जंगल-पूर्ण पहाड़ियों में आश्रय लेने की सोचता 
रहा । भारमल के सौभाग्य से जनवरी, १५६२ ई० में अकबर तीथ 
यात्रा करने के लिए अजमेर की ओर आया । तब मुगल राज्य का 
संरक्षण प्राप्त करने के लिए भारमल प्रयत्नशील हुआ। उसकी प्रार्थना 
स्वीकृत होते ही शाही दरबार में उपस्थित होने के लिए वह निमंत्रित 
किया गया । तब तो सांगानेर के पड़ाव पर पहुंच कर जनवरी २०, 
१५६२ ई० के लगभग उसने अकबर की आधीनता स्वीकार की । 
उसी दिन से आम्बेर के कछवाहा राजघराने का भाग्य-सितारा चमक 
उठा, और कुछ ही युगों में भारमल के वंशज केवल राजस्थान में ही 
नहीं, परन्तु मुग़ल साम्राज्य के साथ ही समूचे भारत में भी अत्यधिक 

महत्वपूर्ण तथा शक्तिशाली व्यक्ति बन गए । इस कठिन समय में 
मुग़ल शाही घराने का संरक्षण प्राप्त कर यही घराना सदियों तक 
बड़ी ही तत्परता एवं स्वामिभक्ति के साथ मुगल साम्राज्य की सेवा 
करता रहा । मुग़रू साम्राज्य के प्रमुख सेनानायक एवं विश्वस्त 
उच्चाधिकारी बन कर आम्बेर के राजाओं ने उस साम्राज्य की वृद्धि, 
उन्नति एवं समृद्धि में पूर्ण सहयोग दिया तथा औरंगजेब जैसे धर्मान्ध 
सम्राट्‌ का साथ देने से भी वे नहीं हिचके । 

अकबर की यह अजमेर-यात्रा राजस्थान के साथ ही मुग़ल साम्राज्य 
के इतिहास में बहुत ही महत्वपूर्ण तथा निर्णायक हुई। अजमेर की 
धार्मिक-महत्वपूर्ण प्रारंभिक विजय तथा लागोर,की आकस्मिक सफलता 
के बाद इस बार मेड़ता-विजय (मार्च ७, १५६२ ई०)द्वारा राजस्थान 
पर अपना एकाधिपत्य स्थापित करने के लिए अकबर निश्चित-रूपेण 
प्रयत्नशील हुआ था । पुनः अजमेर से लौटते हुए सांभर में फरवरी 
६, १५६२ ई० के लगभग भारमल की पुत्री के साथ स्वयं विवाह कर 
अकबर ने राजस्थान के राजपूत राजघरानों के साथ अत्यधिक निकट 
सम्बन्ध स्थापित करने की एक नई नीति प्रारंभ की । तदनन्तर अकबर 
ने स्वयं अनेक राजपूत राजकुमारियों के साथ विवाह किया, और समय 
आने पर अपने पुत्रों के लिए भी ऐसी ही वधुओं का आयोजन किया । 
अकबर के बाद भी कोई एक शताब्दी तक यह परंपरा थोड़ी बहुत 
बनी रही । आम्बेर के साथ ही साथ जोधपुर, बीकानेर, जैसलमेर, 
आदि कई राजघरानों तथा उनके भाई-बेटों की पुत्रियाँ मुगल हरम 
में पहुंची । 

परन्तु क्या अकबर की यह नीति ठीक थी ? इस नीति के फलस्वरूप 
मुग़ल साम्राज्य के भावी उत्थान में कहाँ तक सहायता मिली ? क्‍या 


इसः नीति को अपनाए बिना मुग्रल साम्राज्य को राजस्थान के इन 
रद 

राजपूत घरानों का वैसा ही सहयोग नहीं प्राप्त हों सकता था ! इस्लाम 
के प्रति शाहजहाँ का विशेष आग्रह एवं औरंगजेब की वह्‌ उत्कट 
धर्मान्धता किस हद तक अकबर की इस राजपृत-नीति की प्रतिक्रिया 
मात्र थी ? और क्या इस प्रतिक्रिया का यह बीजारीपण कर अकबर ने 
स्वयं ही मुग़ल साम्राज्य के पतन की भूमिका भी यों समुपस्थित नहीं 
कर दी थी ? मुगल साम्राज्ञियाँ बनकर ये राजपूत राजकुमारियाँ क्‍या 
किसी प्रकार साम्राज्य की नीति को प्रभावित कर सकीं ? पुनः मुगल 
साम्राज्य के अस्तित्व के फलस्वरूप भारत में उत्पन्न होने वाली नई 
सम्मिश्रचित हिन्दू-मुस्लिम सभ्यता के विकास में इन राजस्थानी राज- 

कन्याओं का क्‍या हाथ था ? इन उपर्यक्त तथा इसी प्रकार के तत्सम्बन्धी 
अनेकानेक प्रश्नों का उत्तर देते समय विभिन्न इतिहासकारों में पूर्णतया 
मतेक्‍्य होना संभव नहीं ४तैथापि अपने सशक्त विजेताओं के प्रति 
राजस्थानी राजघरानों के इस आत्म-समर्पण का यत्किचितु भी समर्थन 
नहीं किया जा सकता है। अपने वंशजों से कभी भी ऐसी मांग नहीं किए 
जाने का वादा रणथंभोर का किला देते समय ही राव सुर्जन ने अकबर 
से करवाया था। मेवाड़ का राणा प्रताप, उसके वंशज एवं उनके 
अधीन राजपूत राजघराने मुग़लों के विरोधी बने रह कर शाही 
दरबार की इस दलदल से दूर ही रहे । आपसी फूट और पारस्परिक 
देष से असम्बद्ध राजस्थान में आंतरिक विरोध का अब यह एक नंया 
कारण उत्पन्न हो गया था। मुग़लू शाही घराने के साथ वैवाहिक 
सम्बन्ध स्थापित करने वाले . राजघरानों का सामाजिक एवं 
नेतिक बहिष्कार किया जाने लगा, जिसका राजस्थान तथा 
मुगल साम्राज्य के इतिहास प्र स्थायी प्रभाव पड़ा । 
औरंगजेब की मृत्यु के बाद पतनोन्मुख साम्राज्य का साथ छोड़ कर 
जब्र ये ही विरोधी तिरस्कृत राजघराने पुनः मेवाड़ के साथ वैवाहिक 

सम्बन्ध स्थापित करने के लिए प्रयत्नशील हुए तब शक़्तिहीन मेवाड़ 
अपने राजघराने के इस नेतिक महत्व को स्पष्टरूपेण प्रमाणित करने 
के लिए अत्यधिक उत्सुक हो उठा, और मेवाड़ की उस अदूरदशिता 
के कारण ही तब भी राजस्थान पारस्परिक भेद-भाव तथा आंतरिक 
विरोध के उस विषम-चक्कर से नहीं निकल सका । 

ऐसे वेवाहिक सम्बन्ध स्थापित करने के अतिरिक्त अकबर की 
राजपूत नीति का एक दूसरा अंग था, उसकी आधीनता स्वीकार कर 
लेने वाले राजपूत नरेशों के भाई-बेटों तथा उनके अन्य निकट सम्ब- 
न्धियों को भी अपनाना । इस अजमेर-यात्रा से लौटते समय राजा 
भारमल .के पुत्र राजा. भगवानदास, पौत्र कुंवर मानसिंह एवं उसके 
अन्य समे-संबन्धियों को अपने साथ लेता गया । इसी तरह अपनाए 
गए राजपूत वीरों में से उसने अपने अंग-रक्षक चुने और ऐसे उत्कठ 
योद्धाओं के दल वह जुटा सका, जिनके साहस और स्वामिनिष्ठा को 
भयंकर से भयंकर आपत्ति तथा बड़ से बड़े-प्रलोभन भी नहीं डिगा सकते 
थे । जब राजस्थान के शक्तिशाली राजपूत राजघराने मुगल साम्राज्य 
के पृष्ठपोषक तथा स्थायी सुदृढ़ आधार-स्तम्भ बन गए, तब उन्हीं में से 
सुयोग्य व्यक्तियों को चुन कर अकबर तथा उसके उत्तराधिकारियों ने. 
उन्हें शाही मनसब तथा. उपयुक्त पद दिए। इस प्रकार मुग़लू सम्माटों 
ने मुगल साम्राज्य के लिए अनेकों अत्यावश्यक विश्वासपात्र अधिकारी, . 
सुयोग्य शासक, विश्वस्त .सछाहकार तथा वीर साहसी सेनानायक्‌,. 
इन्हीं राजस्थानी वीरों में से ढूंढ. निकाले, और. तब उन राजस्थाती.. 
नर-पुंगवों की जीवनियाँ मुग़लू साम्राज्य के राजनैतिक तथा साम्तरिक, 
इतिहास के अनुपेक्षणीय अविभाज्य अध्याय बन गईं । परन्तु राजस्थान 
से बाहर की उनकी इन कार्यवाहियों से राजस्थान का कोई सीधा 
सम्बन्ध नहीं होने के कारण यहाँ उनका कुछ भी उल्लेख करना सर्वेथा 


असंगत होगा । 

मेड़ता-विजय के बाद यह नया जीता हुआ प्रदेश भी अजमेर 
और मेवात के शासक शरीफ़ुद्दीन को सौंप दिया गया । तब उसके 
सहायक के रूप में मेड़ता का पिछला शासक जयमल पुनः वहाँ का 
अधिकारी बना । परल्तु मेड़ता पर उसका यह परेच्छाधीन अधि- 
कार कोई एक साल भर से अधिक नहीं रह पाया अक्तूबर, १५६२ इ ० 
में शरीफ़द्दीन के शाही आज्ञा बिना ही आगरा से छौट आने हे 
अकबर ने उसकी सारी जागीर हुसैन कुली को दे दी,शॉजसने शरीफुद्दीन 
का ससैन्‍्य पीछा कर उसे नागोर, अजमेर और अन्त में जालोर से भी 
निकाल बाहर किया । तब शरीफ़ुद्दीन द्वारा नियुक्त जयमल' के अधि- 
कार से भी मेड़ता का किला ले लिया गया । अब जयमल को शाही 
दरबार से कोई आशा नहीं रह गईं थी, एवं वह मेवाड़ के राणा उदयसिह 
के पास चला गया, तथा उसकी सेवा स्वीकार कर ली । 

पूरे तीस वर्ष तक शासन करने के बाद जब नवम्बर ७, १५६२ ई० 
को मालदेव की मृत्यु हुई, तब जोधपुर में भी उत्तराधिकार के प्रश्न 
को लेकर आपसी फूट और पारस्परिक झगड़े उठ खड़े हुए । अपने 
ज्येष्ठ पुत्र राम को मालदेव ने सन्‌ १५४७ ई ० में ही निर्वासित कर दिया 
था। दूसरे पुत्र उदयर्सिह को फलौदी की जागीर दे दी गई तथा उससे भी 
: छोटे पुत्र चन्द्रसेन को अपना उत्तराधिकारी बनाया । अतएव गद्दी पर 
बेठते ही जब चन्द्रसेन ने अपने सरदारों को असंतुष्ट कर दिया तब 
चन्द्रसेन के विरोधियों ने राम और उदयर्सिह को उकसाया । 
पारस्परिक युद्ध में सफलता नहीं मिलने पर उदयसिह तो फलौदी 
जाकर स्वाधीन बन बेठा । चन्द्रसेन से सोजत का परगना पाकर 
भी जब राम को संतोष नहीं हुआ, तब वह अजमेर के नए मुगल शासक 
हुसेन कुली के पास पहुँचा और उसने अकबर की आधीनता स्वीकार कर 

ली, तब तो सोजत का परगना उसकी ही जागीर में रहने दिया गया। 
इन भाइयों की इस फूट से लाभ उठाकर दिसम्बर, १५६३ ई० के रूग- 
भग हुसेन कुली ने जोधपुर पर चढ़ाई की । मुग़ल सेना का विरोध कठिन 
जान चन्द्रसेन जोधपुर छोड़ कर चला गया और संभवतः जनवरी, 
१५६४ ३० में जोधपुर पर मुग़लों का अधिकार हो गया । सन्‌ १५८३० 
में उदयसिह को मारवाड़ राज्य मिलने तक जोधपुर का किला तथा 
वह सारा परगना मुग्गलों के ही अधिकार में रहे । दक्षिणी मारवाड़ 
पर तब भी चन्द्रसेन का ही अधिकार था, एवं जोधपुर से वह भाद्राजूण 
पहुँचा तथा वहीं रहकर वह अपने बचे-खुचे राज्य पर शासन करता 
रहा । 

अनेकानेक छोटे-बड़े उपद्रवों तथा विद्वोहों के होते हुए भी उत्तरी 
भारत में पंजाब से लेकर बिहार तक अकबर का साम्राज्य सुदृढ़ रूप 
से स्थापित हो चुका था। राजस्थान की दक्षिण-पूर्वी सीमा पर स्थित 
मालवा प्रांत भी सन्‌ १५६२ ई० के बाद पूर्णतया अकबर के आधीन 
हो गया था। राजस्थान में नागोर, जोधपुर, जेतारण, अजमेर और 


आम्बेर के उत्तर-पूर्व के सारे प्रदेश पर मुगलों का ही एकाधिपत्य, 
था । जोधपुर खोने के बाद चन्द्रसेन की शक्ति बहुत ही क्षीण हो गईं थी । 


अतएव अब समूचे राजस्थान में एकमात्र स्वाधीन शक्तिशाली शासक 
रह गया था मेवाड़ का राणा उदयसिह । सिरोही राज्य में उत्तरा- 
धिकार सम्बन्धी कशमकश से लाभ उठा कर राणा उदयसिह ने वहाँ के 
देवड़ा राजा मानसिह से अपना आधिपत्य स्वीकार कराया था । 
रणथंभोर के सुदढ किले पर अधिकार कर लने के बाद बूंदी के हाड़ा 
राजघराने के प्रमख राव सर्जन की शक्ति बहुत बढ़ गई थी, तथापि 
अब भी वह राणा उदयसिंह को ही अपना स्वामी मानता था। मालवा 
के अंतिम स्वाधीन सुरूतान पराजित बाज़ बहादुर को आश्रय देने का 


>> 2 न्‍्न्< 


भी राणा उदयसिह ने दुस्साहस किया था। चित्तोड़ के किले को जीते 
बिना मेवाड़ राज्य की शक्ति घटना असंभव था। पुनः चित्तोड़ के किले 
तथा उसके आस-पास के सारे पूर्वी-प्रदेश को जीत कर ही अजमेर से 
मालवा के साथ सीधा सम्बन्ध स्थापित. किया जा सकता था। अतएव 
चितोड़ पर चढ़ाई करने का निश्चय कर सितम्बर, १५६७ ई० में 
धौलपुर से रवाना हो शिवपुर और कोटा के किले को, अधिकार में 
करता हुआ अक्तूबर २३, १५६७ ई० के दिन अकबर चित्तोड़ के 
किले के पास जा पहुंचा । द 

राणा उदयसिह में अपने, सुप्रसिद्ध वीर पिता राणा सांगा का 
सा न तो साहस था और न वंसी युद्ध-कुशछता ही । अतएव चित्तोड़ पर 
अकबर की चढ़ाई की सूचना मिलने पर उसके सरदारों तथा सेना- 
नायकों की सलाह मानकर इस बार भी वह सकृट्म्ब चित्तोड़ का 


किला छोड़कर चल दिया,४और कुछ ही दिनों के लिए कांटों का राज- 


अत पा य ज म जेपना वह ट पहिन कर चित्तोड़ -देवी की बलिवेदी पर अपना 
अभिसिचित सिर चढ़ाने के लिए सीसोदिया-वंशीय दूसरा बाछ्रा 
रावत इस बार मेवाड़ को नहीं सिला | सीसोदियों की उस परित्यक्ता 
राजधानी के सरक्षण का भार मेड़ता से निर्वासिंत वहाँ के अंतिम 
स्वाधीन शासक जूयम॒ल राठौड़ ने उठाया.। राणा उदयसिंह के साथ 
ही साथ राजपूत स्वाधीनता के एकमात्र प्रतीक, त्याग और बलिदान 
के पुण्य-पवित्र तीर्थ, चित्तौड़ के उस. ऐतिहासिक दुर्ग की वह चिरकालीन' 
राज्यश्री भी वहाँ से सर्वदा के लिए बिदा हो गईं। क्‍ 
चित्तोड़ छोड़ कर प्रश्चिम में पहाड़ों की ओर भागते हुए राणा 
उदयसिह का पीछा न कर चित्तोड़ के किले को जीतना ही अकबर को 
अधिक महत्वपूर्ण तथा आवश्यक जान पड़ा । और चित्तौड़-विजय को 
लेकर जो कुछ भी वहाँ हुआ वह इतना सुज्ञात है कि उसे यहाँ दुहराना 






अनावश्यंक होगा । जयमरू की अनुकरणीय जागरूकतापूर्ण तत्परता 
एवं सुदृढ़ कतेव्यनिष्ठा, और पत्ता की साहसपूर्ण अद्वितीय वीरता को 
उनके कट्टर शत्रु अकबर तक ने श्रद्धापृवक स्वीकार किया। चिक्तोड़ 
में तीसरी तथा अन्तिम बार जौहर हुआ (फरवरी २३..१०६८) | 
दूसरे दिन सारे राजपूत कट मरे और तब ही कहीं चितोड़ पर 
अकबर का अधिकार हो पाया । माण्डलगढ़ पहिले ही जीता जा 
चुका था। चित्तोड़ और उसके आसपास का यह सारा प्रदेश आसफ़ खाँ 
को सौंप कर कुछ ही दिनों बाद अकबर अजमेर होता हुआ आगरा 
को लोट गया। चिक्तोड़ किले के सके के समय हुसेन कुली खाँ ससेन्य 
उदयपुर और कुंभलमेर की तरफ गया था, तथा वहाँ छूट-पाट भी की 
थी, परन्तु उस प्रदेश पर मुग़लों का अधिकार नहीं हो पाया । अकबर के 
चित्तोड़ से चले जाने बाद उदयसिंह उदयपुर को लौट आया, तथा अपनी 
इस नई राजधानी को ससज्जित करने तथा संरंक्षित बनाने के लिए 
प्रयत्नशील हुआ. । 

* रणथंभोर के सुदढ़. दुर्ग को जीते बिनां चित्तोड़ की यह विजय 
सवंथा अपूर्ण ही थी, एवं अवकाश मिलते ही सन्‌ १५६८ इईं० के अन्तिम 
दिनों में अकबर ने रणथंभोर पर चढाई कर दी । फरवरी, १५६९ 
ई० के प्रारंभ में वहाँ पहुँच कर अकबर ने उस किले का घेरा डाला । 
डेढ़ माह तक घेरा चलने के बाद आम्बेर के कछवाहा राजा भगवानदास 
तंथा कुंअरं मानसिंह, आदि के बीच में पड़ने पंर राव हाड़ा सुज॑न ने 
आत्म-संमर्पण कर दिया । अकबर की आधीनता स्वीकार कर माचे 
२१, १५६९ ई० को वह स्वयं शाही दरबार में पहुँचा तथा तीन दिन 
बाद अपने कुटुम्ब और माल-असबाब के साथ राव सर्जन बाहर निकल 
आया, एंवं रणथंभोर का वह ऐतिहासिक दुर्ग अकबर के मगर 
अधिकारियों को सोंप दिया गया। मेवाड़ के राजघराने के साथ हाड़ा 

राजघराने के उस सदियों पुराने सम्बन्ध का यों अन्त हो गया । उधर 
सुर्जन की चाही कुछ शर्तों को स्वीकार कर अकबर ने इन हाड़ा वीरों 
को भी शाही मुग़ल घराने का प्रबल समर्थक बना दिया । 

रणथंभोर-विजय के बाद अकबर अजमेर होता हुआ आगरा को 
लौटा । अजमेर के ख्वाजा मुइंनुद्दीन चिह्ती की कब्र पर ज़ियारत 
करने के लिए अकबर इन वर्षों में वहाँ बार बार आता था । नवम्बर, 
१५७० ई० में अजमेर की ऐसी ही तीथे-यात्रा के बाद अकबर वहाँ से 
सीधा नागोर गया। मारवाड़ के राव चन्द्रसेन, उसी के बड़े भाई 
फलोदी के शासक उदयसिह, एवं बीकानेर के राव कल्याणमल्त ने 
अपने उत्तराधिकारी कुंअर रायसिंह के साथ इस समय नाग्रोर पहुँच 
कर अकबर की आधीनता स्वीकार की । जैसलमेर का रावल हरराज 
स्वयं तो शाही दरबार में नहीं आया, परन्तु उपयुक्त प्रतिनिधि भेजकर 
उसने भी अपने आधीनता स्वीकार करने का संदेशा भिजवा दिया । 
चन्द्रसेन को आशा थी कि उसके आधीनता स्वीकार करते ही जोधपुर 
का परगना उसे दे दिया जावेगा, परन्तु जब उसकी यह आशा पूर्ण 
न हुईं तब अपने ज्येष्ठ पुत्र रायसिंह को अकबर की सेवा में ही छोड़ कर 
वह स्वयं नागोर से लोट गया। चद्धसेन का यह बर्ताव अकबर को 
बहुत रुचिकर नहीं हुआ, एवं अकबर के नागोर से चले जाने के बाद 
अजमेर के तत्कालीन मुग़ल सूबेदार खान कलाँ ने चन्द्रसेन के विरुद्ध 
भाद्वाजूण पर चढ़ाई की; तब फरवरी १७, १५७१ ई० को चन्द्रसेन 
भाद्वाजूण भी छोड़कर सिवाणा की पहाड़ियों में चला गया और भाद्वा- 
जूण पर मुग़लों का अधिकार हो गया। मुग़लों के साथ चन्द्रसेन का यह 
विरोध उसकी मृत्यु-पर्यय्त चलछता ही रहा । किन्तु मुग़लों के साथ 
चन्द्रसेन के इस विरोध के होते हुए भी उसका उत्तराधिकारी रायसिंह 
तो निरन्तर अकबर ही की सेवा में बना रहा । 


जनक नह रु 5 


कोई पेतीस वर्ष के गौरव-विहीन विफलतापूर्ण शासन के बाद 
फरवरी २८, १५७२ ३० को मेवाड़ के राणा उदयसिह की गोगंदा में 
मृत्यु हो गई | उदयसिह ने अपने ज्येष्ठ पुत्र प्रतापर्सिंह को अधिकार- 
च्यूत कर अपनी प्रिय भट्याणी राणी के पुत्र जगमाल को अपना 
उत्तराधिकारी नियुक्त किया था, परन्तु उदयसिह की मृत्यु के बाद 
मेवाड़ .के सरदारों ने जगमाल को राज्य-विमुख कर प्रतापसिंह को 
ही मेवाड़ की गद्दी पर बठाया । राज्यारूढ़ होते ही राणा प्रताप ने 
स्पष्टतया मुग़ल-विरोधी नीति अंगीकार की, और यों मेवाड़ के ही 
नहीं राजस्थान के इतिहास में भी एक महत्वपूर्ण परम स्फूतिदायक 
अध्याय का प्रारम्भ हुआ, जो कठोर पराधीनता के गहरे निराशापूर्ण 
दुःखमय दिनों में राजस्थान के साथ ही समूचे भारत तक को स्वाधीनता 
के लिए सर्वस्व बलिदान कर उसकी निरन्तर अडिग साधना का पाठ 
पढ़ाता रहा । उधर मेवाड़ के सरदारों तथा उनके नए शासक प्रताप 
से रुष्ट होकर अधिकारच्युतः जगमाल अकबर की क्ृपा का प्रार्थी 
हुआ, तथा जहाज़पुर परगना जागीर में पाकर शाही सेना में मनसबदार 
बन गया । द 

उत्तरी एवं पूर्वी राजस्थान पर पूर्ण आधिपत्य स्थापित.कर तथा 
चन्द्रसेन को शक्तिहीन बना जुलाई, १५७२ ई० में अकबर ने गुजरात 
प्रान्त को जीतने के लिये वहाँ चढ़ाई करने का दृढ़ निश्चय किया । 
तदर्थ अहमदाबाद जाने को मुग़लू सेनाएं अजमेर से सिरोही की ओर 
बढ़ीं । इस समय भी राव मानसिह देवड़ा सिरोही क्रा शासक था; 
अपने दूत भेज कर उसने ती अकबर की आधीनता स्वीकार कर ली 
( सितम्बर , १५७२ ई० ), परन्तु सिरोही के कई राजपूत इस तरह 
आसानी से झुकने वाले न थे; मुगल सेना के हरावल के सेनानायक 
खान कलाँ की हत्या करने का उन्होंने प्रयत्त किया तथा. अकबर 


ह 


के सिरोही पहुंचने पर उसका भी सामना करते हुए अनेकों मारे गए । 
अजमेर-अहमदाबाद के इस सैनिक मार्ग को सिरोही के ऐसे विरो- 
धियों तथा राणा प्रताप आदि अन्य आक्रमणकारियों से सुरक्षित्र 
करना गुजरात की, इस चढ़ाई को सफल बनाने के लिये अत्यावश्यक 
था, अतएव अक्तूबर ३०, १५७२ ई० के लगभग अपने विश्वस्त 
सेनानायक बीकानेर के शासक राय रायसिंह को जोधपुर सरकार का 
मुग़छ अधिकारी नियुक्त कर अकबर ने गुजरात की इस राह को 
खुला रखने का भार भी उसे ही सौंप दिया । तब अकबर के नेतृत्व में 
मुग़छ सेनाएं गुजरात की ओर चल पड़ीं । 

गुजरात-विजय में अकबर को विशज्ञेष कठिनाई नहीं हुई; 
वहाँ के सुल्तान मुजफ़्फर शाह ने प्रारम्भ में ही आत्म-समर्पण कर 
दिया । परन्तु उस प्रान्त पर अपना अधिकार सुदृढ़ बना कर उसका 
शासन-प्रबन्ध संगठित करते समय अकबर का पुराना विरोधी चच्चेरा 
भाई मिर्जा इब्राहिम हुसैन, जो इस समय भड़ोंच में था, विद्रोही 
हो उठा | अकबर के हाथों सरनाल के युद्ध में दिसम्बर २२९, १५७२ 
३० की रात को पराजित हो कर इब्राहिम हुसैन ईंडर, जालोर और 
जोधपुर होता हुआ नागोर पहुँचा । राजस्थान में राय रायसिंह और 
उसके अन्य साथी सेनानायकों ने भी उसका पीछा करते हुए नागोर 
से आगे कोई ४० मील पूव में इब्राहिम हुसैन को जा मिलाया ( जनवरी 
७, १५७३ ई० ), और उसी रात इन मुगल सेनानायकों के हाथों 
पराजित हो इब्राहिम हुसेन राजस्थान छोड़ कर दिल्ली की ओर 
भाग गया । द 

गुजरात प्रान्त का समुचित शासन-प्रबन्ध करँ अकबर अप्रेल, 
१५७३ ३० में सिरोही और अजमेर होता हुआ सीधा फतेहपुर सीकरी 
को लोट आया । षरन्तु कुंअर मानसिंह कछवाहा तथा अन्य मुग़ल 

सेनानायकों ने इंडर की राह डूंगरपुर पर चढ़ाई की तथा बीरूपण 
गाँव के पास अप्रेल १८, १५७३ ई० को डूंगरपुर के शासक रावरू 
आसकरण को पूर्णतया पराजित कर वहाँ से वे उदयपुर पहुँचे । राणा 
प्रताप से भेंट कर मानसिह ने उसे शाही दरबार में चलने को कहा 
तथा अकबर के विशेष आदेशानसार अनेकों तरह से उसे समझाया- 
बझाया । परन्तु निश्चितरूपेण इन्कार नहीं करते हुए भी राणा 
प्रताप कुंअर मानसिह के साथ अकबर के दरबार में नहीं गया" | 

. राजधानी पहुँचने के कोई ढाई माह बाद ही वहाँ के विद्रोह 
को दबाने के लिये अकबर को पुन: गुजरात जाना पड़ा । सीकरी से 
रवाना होकर अविश्वसनीय तेज़ी के साथ केवल ग्यारह ही दिन 
में अजमेर , जालोर और सिरोही होता हुआ वह अहमदाबाद पहुँचा, 
तथा वहाँ उसने आइ्चयं-चकित विद्रोहियों को बुरी तरह हराया 
(सितम्बर २, १५७३ ई०) । गृजरात की सुव्यवस्था कर अकबर 
तो सीधा ही वापस सीकरी लोट गया , परन्तु उसके आदेशानसार 
इस बार राजा भगवानदास कछवाहा ईंडर की राह मेवाड़ पहुँचा। 
राणा प्रताप इन दिनों उदयपुर से कोई १६ मील उत्तर-पश्चिम 


* इसी अवसर पर उदय सागर की पाल पर राणा प्रताप के कुँअर 
मानासिंह से मिलने और भोजन के अवसर पर विरस होने के फलस्वरूप 
क्रुछ मानालह के शाही दरबार में लोट कर बरसों बाद हल्दीघाटी के 
युद्ध में उसका बदला लेने का जो अतिरंजित विवरण टाड ने देतकथाओं 
तथा युगो बाद लिखित ख्यातों के आधार पर दिया है, सुप्रमाणित 
पेतिहासिक घटनएली द्वारा किसी भी प्रकार उसका समर्थन नहीं किया 
जा सकता है। अनेकों युगों बाद प्रचलित होने वाली राणा प्रताप 
सम्बन्धी अनेकानेक कब्पनापूर्ण कथाओं में ही इसकी भी गणना 
होनी चाहिये । 

में गोगुन्दा नामक स्थान पर रहता था, एवं वहीं जाकर भगवान- 
दास उससे मिला । राणा प्रताप स्वयं अकबर के दरबार में जाने 
को किसी भी तरह तैयार न था, परन्तु इस बार कुछ न कुछ करना 
आवश्यक जान उसने अपने चौदह-वर्षीय पुत्र, कुंअर अमर को राजा 
भगवानदास के साथ फतेहपुर सीकरी भेज दिया । राणा प्रताप को 
अकबर की पूरी सैनिक शक्ति का ठीक पता था, एवं अकबर की 
ओर से सैनिक चढ़ाई द्वारा विशेष रूपेण दबाव न पड़ने तक वह 
खुल कर मुग़लू सत्ता का विरोध करने को तत्पर नहीं था। अतएव 
स्वयं मुगल दरबार में जाने से सुस्पष्ट शब्दों में इल्कार न कर 
मीठी-मीठी बातों तथा दूसरे ऊपरी दिखावे द्वारा ही वह इन अवसरों 
को टालने का प्रयत्न करता रहा । परन्तु उधर कुअर अमरसिह को 
अपने दरबार में देख कर भी अकबर को संतोष नहीं हुआ । कुछ ही 
दिनों बाद अकबर ने उसे वापस मेवाड़ भेज दिया । इस समय अकबर 
पूर्वी भारत में बिहार, बंगाल आदि प्रान्तों को जीतने के लिये 
उत्सुक हो रहा था, अतएव राणा प्रताप के इस दुराग्रहपूर्ण बर्ताव 
की तब उसने उपेक्षा ही की । 

परन्तु मारवाड़ के विद्रोही राव चन्द्रसेन राठौड़ के प्रति अकबर 
ने दूसरी ही नीति काम में ली । तब सिवाणा ही चन्द्रसेन की राजधानी 
था, एवं चन्द्रसेन ने वहाँ के किले को बहुत ही सुदृढ़ बना दिया था । 
, सिवाणा के इस किले को जीतने के लिए मार्च, १५७४ इं० में अकबर 
ने शाही सेना भेजी । किले की सुरक्षा का भार पत्ता राठौड़ को सोंप 
कर चन्द्रसेन स्वयं पीपलोद की ओर चला गया । अब शाही सेना 
ने सिवाणा के किले को जा घेरा, और यह घेरा थोड़ा-बहुत 
कोई दो वर्ष तक चलता ही रहा | उधर चन्द्रसेन भी दक्षिणी मारवाड़ में 
यत्र-तंत्र लूट-मार तथा उपद्रव करता रहता था;. एक बार तो वह 

जोधपुर के पास तक भी पहुँच गया। उसको दबान के लिये भेजी 
गईं शाही सेनाओं को भी कोई विशेष सफलता नहीं मिल रही थी । 
अतएव सन्‌ १५७६ ई० के प्रारम्भ में अकबर ने अपने विद्वस्त सेना- 
नायक शाहबाज़ खाँ को मारवाड़ भेजा । उसने दुनाड़ा के पास राठोड़ों 
की एक बड़ी सेना को पूर्णतया पराजित किया और तब सिवाणा के 
घेरे को दृढ़ता के साथ चलाया । अब किले को अधिक समय तक अपने 
अधिकार में रखना असम्भव जान मार्च, १५७६ ईं० के अन्तिम 
दिनो में पत्ता राठौड़ ने उसे शाहबाज़ खाँ को सौंप दिया ! 
दुनाड़ा की पराजय के बाद चन्द्रसेन का मारवाड़ में रहना भी असम्भव 
हो गया, एवं अपने जीवन के अगले चार वर्ष ( १५७५-१५८० ३० ) 
उसने सिरोही और बागड़ के दुरूह पहाड़ों और जंगलों में 
ही बिताए । क्‍ 

मुनीम खाँ द्वारा जीते हुए बंगाल प्रान्त का शासन . उसकी मृत्यु 
के बाद खान-इ-जहाँ को नवम्बर, १५७५ इं० में सौंप कर अकबर उस 
ओर से बहुत कुछ निश्चिन्त हो गया था। पुनः इन पिछले दो वर्षो तक 
उसके प्रति दिखाई गईं उपेक्षा के बाद भी अब तक मुगल राज्य के प्रति 
राणा प्रताप की भावनाओं में यत्किचित भी परिवततेन नहीं हुआ था । 
अतएव इस बार मेवाड़ पर चढ़ाई कर राणा प्रताप के विरुद्ध समुचित 
कार्यवाही करने का दृढ़ निश्चय कर माचे, १५७६ ई० के दूसरे सप्ताह 
में अकबर सैन्य अजमेर पहुँचा। अकबर ने कुंअर मानसिह कछवाहा 
को मेवाड़ के विरुद्ध भेजी जाने वाली इस सेना का प्रधान सेनापति 
नियक्त किया, और अनेकानेक वीर योद्धा सेनानायकों के साथ एक 
बड़ी सेना लेकर मानसिंह अप्रेल २, १५७६ ई० को अजमेर से चरू 
पड़ा । मंवाड़ पर इस चढ़ाई का यह सब प्रबन्ध कर अकबर अप्रेल 
२० को वापस राजधानी को छौट गया। उधर मानसिंह अजमेर 

से चल कर ससैन्य माण्डलगढ़ पहुँचा और कुछ समय तक वहाँ ठहरा 
रहा । अकबर को कुछ ऐसी आशा थी कि मेवाड़ पर सैनिक चढ़ाई का 
आयोजन देख कर संभवत: राणा प्रताप आधीनता स्वीकार कर लेगा, 
और बहुत करके इस उद्देश्य से भी मानसिंह के कुछ दिन माण्डलगढ़ 
ठहरने का प्रारम्भ में ही निश्चय किया गया था। परन्तु मानसिंह की 
इस चढ़ाई का राणा प्रताप पर सर्वथा विपरीत प्रभाव पड़ा। शाही सेना 
का युद्धक्षेत्र में सामगा करने को. वह तत्पर होगया। मानसिह 
की सैनिक शक्ति को उपेक्षणीय समझ कर एक बार तो राणा 
प्रताप माण्डलगढ़ तक जा वहाँ ही मानसिंह पर आक्रमण करने 
की सोचने लगा था, परन्तु अन्त में अपने सरदारों की सलाह 
मान कर उसने मेवाड़ के उन सुविख्यात पहाड़ों से बाहर नहीं 
निकलना ही ठीक समझा । 

इन दिनों राणा प्रताप प्राय: उदयपुर से भी कोई १६ मील आगे 
उत्तर-पश्चिम में पहाड़ों से पूर्णतया घिरे हुए गोगुन्दा नामक स्थान 
में रहता था । अतएवं मई माह के अन्तिम दिनों में मांडलगढ़ से चल 
कर मोही गाँव होता हुआ मानसिह उत्तर-पूर्व की ओर से गोगुन्दा 
को जाने वाली हल्दीधाटी के उत्तरी छोर से कोई ४-५ मील की 
दूरी पर बसे हुए खमनोर नामक गाँव के पास ससेन्‍्य पहुँचा और 
जून १५, १५७६ ३० के लगभग वहाँ पडाव डाला । अब झात्रु को 
अधिक आगे बढ़ने देना अनुचित जान राणा प्रताप ने स्वयं मुग़ल 
सेना पर आक्रमण करने का निश्चय किया, और जून १८, १५७६ ई० 
के प्रातःकाल में हल्दीवाटी से निकल कर वह मुग़लरू सेना की 
ओर बढ़ा | भारतीय इतिहास में चिरस्मरणीय हल्दीघाटी के 
उस सुविख्यात युद्ध का यों प्रारम्भ हुआ । इतिहासकार अलंबदौनी 
इस युद्ध में स्वयं उपस्थित था, एवं अपनी आँखों-देखे इस युद्ध का 

ठींक ठीक वर्णन उसने सविस्तार लिखा हैँ, जो किसी भी प्रकार ' 
सर्वेथा एकपक्षीय नहीं कहा जा सकता । ऐतिहासिक दृष्टि से मान्य 
इस विवरण का ओझाजी ने अपने उदयपुर के इतिहास” में अविकल 
हिन्दी अनुवाद दिया है, जिसे यहाँ दृहराना अनावश्यक हे । 

 यद्ध के प्रारम्भ में राणा प्रताप को बहुत कुछ सफलता मिली थी, 
परन्तु वह उसे किसी भी प्रकार स्थाई नहीं बना सका । मुग़ल सेना 
संख्या में बहुत अधिक थी, परन्तु उस ऊबड़-खाबड़ पहाड़ी-पूर्ण 
असम प्रदेश में उन्हें जान पर खेलने वाल मेवाड़ के अदम्य साहसी वीरों 
तथा मृत्यु से यकिचित्‌ भी नहीं हिचकने वाले उनके जंगली भील 
साथियों का सामना करना पड़ा, अतएव इससे विशेष लाभ नहीं उठाया 
जा सकता था । राणा प्रताप में अतुलनीय साहस तथा अद्वितीय वीरता 
थी, परन्तु शतरंज के खेल की तरह बुद्धिबल पर सामूहिक रूप से 
लड़े जानें वाले आधुनिक युद्धों में सेनापतित्व करने के उपयुक्त वह 
कदापि न था, क्योंकि वहाँ कठिन से कठिन प्रतिकूल परिस्थितियों में 
भी स्थिर बृद्धि से अत्यावश्यक शीघ्रता के साथ पूरा सोच विचार 
कर अपनी सूझ-बूझ तथा सेना-संचालन के कौशल का पूर्ण उपयोग 
किये बिना अन्त में किसी न किसी प्रकार विजय प्राप्त कर ही 
लेना कदापि संभव नहीं हो सकता है । मुग़ल सेना पर आक्रमण करते 
समय राणा प्रताप ने न तो कोई सुनिश्चित व्यवस्था ही अपनाई थी, 
ओर न युद्ध-क्षेत्र पर अपनी सेना के विभिन्न दलों के संचालन में 
, किसी भी प्रकार का पारस्परिक समन्वय बनाये रखने का कोई उपाय 
ही निर्धारित किया गया था कि उन सबके सामूहिक परिणामस्वरूप 
अन्त में शत्र पर पूर्ण सफलता प्राप्त हो सके | घड़-सवारों के दो सशक्त 
बड़े दलों द्वारा एक साथ ही विरोधी सेना पर प्रबल आक्रमण करना, 
और उनके ऐसे हमलों के प्रचण्ड आवेग को न सह सकने के फल- 

स्वरूप शत्रु सेना के विशिष्ट भागों के भाग निकलने पर उनका पीछा 
करते जाने की पुरातन अनादत आक्रमण-शली का ही राणा प्रताप 
ने इस यद्ध में प्रयोग किया | किन्‍्त्‌ अपनी सेना के सारे ही विभिन्न 
दलों के साथ पूरा-पूरा सम्प्क बनाए रख कर उनका ठीक तरह 
संचालन करते रहने वाल उत्कृष्ट सेनापति की सेना पर केवल ऐसे 
आवेगपूर्ण आक्रमण द्वारा ही युद्ध में पूर्ण विजय प्राप्त करना एक सर्वथा 
अनहोनी बात थी । विभिन्न योद्धाओं या सैनिक दलों के व्यक्तिगत 
रूपेण आशातीत वीरतापूर्ण युद्ध करने पर भी एक-दूसरे से पूर्णतया 
असम्बद्ध होने के कारण उनके द्वारा उस युद्ध के अन्तिम परिणाम 
में किसी भी प्रकार का परिवर्तत होने की आशा करना ही व्यर्थ 
था। अच्छा निशाना लगाने वाले अभ्यस्त घुड़-सवार योद्धाओं के 
विरुद्ध हाथियों द्वारा आक्रमण करने की निस्सारता हल्दीघाटी 
के इस युद्ध द्वारा एक और बार प्रमाणित हो गई । सामने से किये 
जाने वाले इस प्रचण्ड आक्रमण द्वारा ही इस युद्ध में पूर्ण सफलता 
प्राप्त करते की आशा से इस एक आक्रमण में ही राणा प्रताप ने 
अपनी बहुत कुछ सेनिक शक्ति लगा दी थी।न तो अपनी 
पृष्ठउ-रक्षा के लिए ही उसने कोई सैनिक दल रखा था, और न 
आवश्यकता पड़ने पर सहायतार्थ अधिरक्षित विशेष सेना का ही 
कोई आयोजन किया गया था । अतएवं आक्रमण के फलस्वरूप 
प्रारम्भ में प्राप्त सफलता को राणा प्रताप स्थायी नहीं बना 
सका, तथा आक्रमण के उस प्रारम्भिक आवेग को रुद्ध करने वाले 
विरोध को दबाने का भी राणा प्रताप की ओर से ठीक समय पर 
कोई आयोजन नहीं किया जा सका । 

_ मध्याहून तक युद्ध होता रहा। दोनों ही पक्षों के सैकड़ों 
सेनिक मारे गए ।। मेहतर खाँ के अपनी सहायक सेना के साथ 

चंदावक से निकल कर मानसिह की सहायतार्थ आगे बढ़ने पर 
राणा प्रताप को युद्ध में विजय प्राप्त कर सकने की आशा ही न 
रही, और विवशज्ञ होकर अपने रहे-सहे योद्धाओं के साथ' उसे 
युद्ध-क्षेत्र छोड़ना पड़ा । इस भीषण युद्ध में मुगल सेना की भी 
ऐसी बुरी दुर्देशा हो गई थी कि राणा प्रताप तथा उसके साथियों 
का पीछा करने की न तो उसमें शक्ति ही रह गई थी और न वेसा 
करने का उसे साहस ही हुआ” | राणा प्रताप का सुविख्यात प्यारा 
घोड़ा चेटक युद्ध में बुरी तरह घायल हुआ था, एवं युद्ध-छ्षेत्र से उस 
दिन लौटते समय राह में हल्दीघाटी से कोई दो मील दूर बलीचा 
नामक गाँव के निकट उसका देहान्त हो गया, जहाँ आज भी उसका 
स्मारक विद्यमान है। पराजित होने पर भी हल्दीघाटी के इस यद्ध ने 
राणा प्रताप की कोति को अधिक समुज्ज्वल बना दिया, तथा 
राजस्थान की स्वाधीनता के एकमात्र क्रियात्मक समर्थक राणा 
प्रताप की पराजयपूर्ण स्मृति वाला वह युद्ध-क्षेत्र भी स्वतन्त्रता देवी 
की बलिवेदी पर मर मिटने वाले उन स्वामिभक्‍त देश-प्रेमी वीरों के 
पुनीत रुधिर से सींचा जाकर राजस्थान की थर्मापिली और समूचे 


मुगुंल सेना के साथ होते हुए भी राणा प्रताप का पीछा करने 
वाले अपने साथी मुगल सैनिकों को मार, नीले घोड़े के असवार' को 
अपना निजी घोड़ा दे उस कठिन घड़ी में शक्तिखिंह क्तेसिंह का अपने ज्येष्ट 
भाई का यो सहायता करने का विवरण नाटकीय तत्वों से भरपूर तथा 
कवि की अनोखी कल्पनामय होते हुए भी विश्वसनीय नहीं माना जा 
सकता है। इस चढाई के समय यदि शाक्तिसिंह भी शाही सेना के 
साथ गया होता तो अबुल फूजल आदि मुसलमान इतिहासकार मुगल 
सेना के साथ जाने वाले प्रमुख राजपूत सेनानायकों की सूची में उसके 


नाम का भी अवदय ही विशेषरपेण उल्लेख करते । 
१/ 

भारत के स्वाधीनता-प्रेमियों के लिये एक पृण्य पवित्र तीथ-स्थान 
बन गया । 

इस यूद्ध के बाद राणा प्रताप गोगुन्दा को नहीं लौटा; कुभलगढ़ 
के पास वाले घने जंगलपूर्ण दुरूह पहाड़ों में ही उसने शरण ली। 
युद्ध के दूसरे दिन युद्ध-क्षेत्र से आगे बढ़ कर मानसिह ने गोगुन्दा पर 
अधिकार कर लिया और अपनी सेना के साथ उसने अगले तीन माह 
वहाँ ही बिताये; तथापि गोगुन्दा के आस-पास के पहाड़ी प्रदेश पर 
भी मुग़ल सेना अपना आधिपत्य स्थापित नहीं कर सकी, जिससे वहाँ 
रहते समय उसे अत्यधिक कठिनाइयों का निरन्तर सामना करना 
पड़ा । वर्षा ऋतु की समाप्ति पर सितम्बर २८, १५७६ ई० को 
जब अकबर अजमेर पहुँचा, तब मानसिह भी ससंन्‍्य गोगुन्दा से लौट 
कर वहाँ शाही दरबार में उपस्थित हो गया । 

युद्ध में पराजित होने पर भी पश्चिमी मेवाड़ एवं उसके अन्य 
पड़ोसी प्रदेशों पर राणा प्रताप का प्रभाव अक्षुण्ण ही बना रहा। मेवाड़ 
की पश्चिमी सीमा पर छगे हुए अन्य राज्यों तथा गुजरात प्रान्त की 
ओर भी अपना आधिपत्य बढ़ाने के लिये राणा प्रताप के प्रयत्न करने 
की पूरी-पूरी संभावना थी। अतएव इस बार अजमेर पहुँचते ही अकबर 
तदर्थ 'पूरा-पुरा अत्यावश्यक आयोजन. करने रूगा । जालोर और 
सिरोही के राज्यों पर मुगल आधिपत्य अधिक सुदृढ़ बनाने के लिये 
अक्तूबर, १५७६ ३० के प्रारम्भ में राय रायसिंह, सैय्यद हाशिम खाँ, 
आदि सेनानायकों को ससैन्य उनके विरुद्ध भेजा | जालोर के पठान 
शासक ताज खाँ ने तो. बिना किसी विरोध के आधीनता स्वीकार 
कर ली, परन्तु सिरोही का नया राव सुरताण देवड़ा यों आसानी 
से मानने वाला नहीं था, एवं सिरोही पर चढ़ाई कर सिरोही नगर 
के बाद फरवरी, १५७७ ई० माह में राय रायसिंह ने आबूगढ़ पर 

भी अधिकार कर लिया । तब विवश होकर राव सुरताण को भी 
आत्म-समपंण करना पड़ा । 

शाही सेना के गोगुन्दा से लौटते ही उस प्रदेश में राणा प्रताप 
के आक्रमण होने छगे थे, एवं राजा भगवानदास, कुअर मानसिह, 
आदि को पहले ससन्‍्य गोगुन्दा भेज कर पीछे-पीछे अकबर स्वयं भी 
अजमेर से अक्तूबर १३, १५७६ ई० को गोगुन्दा की ओर चल पड़ा । 
मेवाड़ में शाही सेना के आने की सूचना मिलते ही राणा प्रताप जंगल- 
पूर्ण पहाड़ी प्रदेशों में जा पहुँचा, जहाँ प्रयत्न करने पर भी कोई उसका 
पता न पा सका । मोही नामक गाँव के पास कई दिनों तक ठहर कर 
अकबर उस प्रदेश की सुरक्षा की व्यवस्था करता रहा । तब नवम्बर 
२७ को वहाँ से रवाना होकर उदयपुर नगर के पास होता हुआ 
बाँसवाड़ा की ओर चला । अकबर की प्रबलता देख कर अब डुंगर- 
पुर के शासक रावल आसकरण तथा बाँसवाड़ा के रावल प्रताप 
ने भी उसकी आधीनता स्वीकार कर ली और शाही दरबार में उप- 
स्थित हो गये । उधर अकबर के मोही से ससेन्‍्य रवाना होने के 
बाद उत्तरी मेवाड़ के संमतल प्रदेशों पर पुनः राणा प्रताप के आक्रमण 
होने लगे थे, एवं उन्हें रोकने के लिए दिसम्बर २६, १५७६ ईं० 
को अकबर ने राजा भगवानदास, कुंअर मानसिंह आदि को पुनः 
ससैन्य गोगुन्दा भेजा । ः 

कुछ दिन बाँसवाड़ा ठहर कर जनवरी, १५७७ ई० में अकबर 
मालवा प्रान्त की ओर चला गया । आबूगढ़-विजय तथा सिरोही 
के राव सुरताण के आत्म-समपंण के सुसमाचार फरवरी २७, १५७७ 
ईं० को मालवा में ही अकबर के पास पहुँचे थे। कोई तीन माह मालवा 
में बिता कर अन्त में रणथंभोर की राह मईं माह में वह वापस 
सीकरी को लौट गया । अकबर की इस मेवाड़-यात्रा की समाप्ति 


के साथ ही राज स्थान के इतिहास में मुग़ल-विजय काल का भी अन्त 
हो जाता है । मेवाड में होकर अकबर के यों ससेन्‍्य गुज़र जाने के 
बाद भी वहाँ स्थायी-रूपेण शान्ति स्थापित करने में मुग़ल सेना को 
अत्यावश्यक सफलता तक नहीं मिली । परन्तु अपनी इस मेवाड-यात्रा 
से पूर्ण छाभ उठा कर अकबर ने बाकी रहे दक्षिण-पश्चिमी राजस्थान 
प्र भी अपना एकाधिपत्य स्थापित कर लिया और यों उसने अपनी 
राजस्थान-विजय को सब तरह सम्पूर्ण बना लिया था। राणा प्रताप 
के साथी-सहायकों को हरा कर या आतंकित कर अकबर ने उन्हें अपने 
आधीन कर लिया, जिससे अब राणा प्रताप की खुले तौर से सहायता 
करने वाला कोई भी नरेश राजस्थान में नहीं रहा, तथा उसका राज्य 
भी उत्तर में कुंभलगढ़ से लगा कर दक्षिण में ऋषभदेव से कुछ आगे 
तक और पूव में देबारी से लगा कर पश्चिम में सिरोही की सीमा तक 
ही सीमित हो गया । राणा प्रताप के इस संकुचित राज्य को छोड़ कर 
बाकी रहे समूचे राजस्थान पर अपना पूर्ण प्रभुत्व स्थावित कर 
अकबर ने वहाँ के सारे ही नरेशों से अपनी आधीनता स्वीकार 
करवा ली थी; अनेकों नरेश या उनके भाई-बेटे शाही सेवा स्वीकार 
कर मुग़ल सेना में मससबदार भी बन गए थे । 
राजस्थानी राज्यों के लिये यह विषम संक्रांति काल था । मरु- 
भूमि में स्थित या दुर्गम पहाड़ों से पूर्णतया घिरे हुए सुदूर राज्यों को 
छोड़ कर बाकी रहे सब ही राजस्थानी राज्यों को कठिन परिस्थितियों का 
सामना करना पड़ा । मुगल विजेताओं का शक्तिपूर्ण प्रबल प्रवाह 
तथा उत्तराधिकार जैसे प्रइनों के कारण प्रारम्भ होने वाली घरेल 
फूट एवं आंतरिक विरोधों के फलस्वरूप इन राजस्थानी राज्यों की 
कठिनाइयाँ अत्यधिक उत्कट हो गईं । विभिन्न आक्रमणकारियों के 
आघातों को निरन्तर सहते-सहते मेवाड़ का प्राचीन राज्य अत्यधिक 


न्ल्ल हज । ब्लड 


निरबेल हो गया था, जिससे उसके बहुत बड़े भाग पर अधिकारुकरने में 
मुग़लों को कोई कठिनाई नहीं हुईं, तथा एक-एक कर मेवाड़ की सारी 
राजधानियों पर विजेताओं का आधिपत्य हो जाने के कारण वहाँ का 
शासन-संगठन भी पूर्णतया छिन्न-भिन्न हो गया था। मालदेव का शक्ति- 
दाली मारवाड़ राज्य तो उसकी मृत्यु के बाद ही विशुद्धुलित होने लगा 
था और राजस्थान पर मुगलों के बढ़ते हुए आधिपत्य से भी प्रारम्भ 
में इस प्रवृत्ति को उत्तेजना ही मिली थी। मालदेव के उत्तरा- 
धिकारी चन्द्रसेन से सिवाणा छीन लिये जाने के बाद एक बार तो 
मारवाड़ राज्य का सम्पूर्ण विनाश हो गया था, तथा मोटा राजा 
उदयसिह की वहाँ त्तियुक्ति होने तक उस राज्य का भावी अस्तित्व 
तक पूर्णतया झंकापूर्ण ही बना रहा । उधर रणथंभोर का किला 
देकर राव सुजन ने बूंदी के अपने पेतृक राज्य के भावी स्थायित्व 
की सुनिश्चित बना लेने का प्रयत्न किया था, परन्तु अपने ज्येष्ठ 
पुत्र दूदा के साथ उठने वाले राव सुन के विरोध से कुछ ही 
वर्षों बाद उस राज्य का भी अस्तित्व डाँवा-डोल हो गया था । 
इस काल के प्रारम्भ में शरीफ़ुद्दीन के हाथों आपत्तियों की अपनी 
कड़वी घूंट पीकर एवं तदन्तर अपनी, जान पर खेर कर 
अनेकों बार अकबर की स्वामिभक्तिपूर्ण सेवाएँ करके भी 
कछवाहा राजा भगवानदास तथा कुंअर मानसिंह कई वर्षों तक 
अकबर का अडिग विश्वास नहीं प्राप्त कर सके, और राणा प्रताप 
के विरुद्ध उनकी सेनिक विफलताओं का कारण उस अकबर-विरोधी 
के प्रति उनके सजातीय पक्षपात की संभावना में ही ढूँढा जाने 
का प्रयत्न किया गया । 

परन्तु विरोध, विश्वुद्धुलन एवं विनाश से पूर्ण इस संकट काल 
में ही राजस्थान के भावी पुननिर्माण का बीज भी बोया गया। 

राजस्थान पर अकबर के बढ़ते हुए एकाधिपत्य के साथ धीरे धीरे 
आप ही आप राजस्थान सूबे का निर्माण होने लगा था , जो आगे चल 
कर अजमेर सूबे के रूप में पर्णतया सुसंगठित किया गया । जिन-जिन 
राजस्थानी नरेशों, उनके भाई-बेटों या सगे-सम्बन्धियों ने अकबर की 
आधीनता स्वीकार कर ली थी, उन नरेशों या शासकों के प्रान्तीय 
शासन से सम्बद्ध होते हुए भी उनके अधिकार वाले प्रदेशों के 
आन्तरिक शासन-प्रबन्ध या वहाँ के अन्य निजी मामलों में प्रान्तीय 
मुग़ल अधिकारियों की ओर से किसी भी प्रकार का हस्ताक्षेप नहीं 
होता था । इस प्रकार विभिन्न स्थानीय शासकों के सारे. प्रदेश को 
छोड़ने के बाद केवल अजमेर, तागोर और रणथंभोर की सरकारों में 
ही ऐसा बहुत-कुछ भाग बच जाता था , जो खालसा के रूप में पूर्णतया 
मुगल साम्राज्य के आधीन हो। अपने साम्राज्य के अन्य पुराने सूबों के 
साथ ही इन स्वतःशासित प्रदेशों को लेकर राजस्थान में भी अकबर 
राजस्व-शासन सम्बन्धी अनेकानेक नए प्रयोग करने लूगा । माल 
की उपज के आधार पर ही लगान की दर को निश्चित करने का कुछ 
प्रयत्त सन्‌ १५६६ ई० में किया गया था । परन्तु इससे भी संतुष्ट 
न रह कर कोई नो वर्ष बाद अकबर ने खालसा प्रदेशों के माली प्रबन्ध 
में ऋिन्तिकारी परिवतन करने का प्रयत्न किया । वहाँ के जो भी परगने 
किसी अधिकारी को जाग़ीर के रूप में नहीं दिये जा चुके थे, उन 
सब का शासन-प्रबन्ध सीधे साम्राज्य के अधिकारियों द्वारा ही करवाने 
का आयोजन करने के उद्देश्य से उन ग्रदेशों का नए सिरे से विभाजन 
किया गया, तथा प्रत्येक विभाग एक विशिष्ट . अधिकारी को सौंपा 
गया, जो करोड़ी या आमिल कहलाता था। वहाँ की सारी धरती को 
माप कर उसके वर्गीकरण एवं उपज के आधार पर उसका निश्चित 
लगान नगद दामों में वसूल करने का भी नियम बनाया गया । 

राजस्थान में अजमेर तथा नागोर के कुछ विशिष्ट भागों में भी 
तब यह नया प्रबन्ध चाल किया गया था। किन्तु यह प्रयोग भी सफल 
नहीं हो सका, अतएव कोइ पाँच वर्ष बाद सन्‌ १५८० ई० में उसका 
अन्त कर नई झासन-व्यवस्था प्रारम्भ की गई । करोड़ियों के लिये 
विशेष-रूपेण किए गये देश-विभागों का भी अन्त हो गया था, परन्तु 
माली अधिकारियों का यह नामकरण आंगे भी बहुत समय तक प्रचलित 
ही रहा । ् क्‍ 
सन्‌ १५६२ ई० में कछवाहा राजा भगवानदास, कुँअर मानसिह, 
आदि के अकबर की सेवा स्वीकार करने के समय से ही राजस्थानी 
नरेशों तथा उनके पं के गुल दरवासये हुक के मुग़ल दरबार में रह कर शाही मनसबदयर 
बनने एवं साम्राज्य की सेवा करने की जो परम्परा तब प्रारम्भ हो 

गई थी, वह आगे भी बराबर चलती ही गई । अकबर की आधीनता 
स्वीकार कर साम्राज्य की सेवा करने वाले उन अनेकों राजस्थानी 
नरेशों को उनकी योग्यता, उनके सम्मान्त एवं म्‌ग़रू साम्राज्य के 
प्रति उनकी भावना तथा सेवाओं के अनूसार उपयुक्त मनसब दिया 
जाकर समय-समय पर उसमें उचित वृद्धि भी होती रहती थी.। 
परन्तु इस मनसबदारी संस्था का ठीक-ठीक संगठन करने का आयोजन 
सन्‌ १५७३ ३० के अन्तिम महीनों में सोचा जाने लगा था, जो दो 
वर्ष बाद ही कार्यान्वित हो सका। तब साम्राज्य के सारे पदाधिकारियों 
को विभिन्न श्रेणियों में विभक्त कर उनका समुचित अनुक्रम निश्चित 
किया गया । मनसबदारों की विभिन्न पद-श्रेणियाँ के अनुसार उनके 
सैनिकों की संख्या तय कर तदर्थ समुचित आय का प्रब॑न्ध किया 
गया । मनसबदारों के लिये विस्तृत नियमावलियाँ बनाई गईं जिनमें 
समय-समय पर आवश्यकतानुसार संशोधन किये जाते रहे । शाही 
सेवा के लिये विभिन्न मनसबदारों द्वारा रखे जाने वाले घोड़ों की 





ला ६ डु नन्‍॑ 


पहिचान आदि के हेतु उनको दागने की प्रथा भी इसी समय प्रचलित 
की गई । अकबर के अनेकों प्रमुख मुसलमान सेनानायकों ने भी 
इस प्रथा का डट कर विरोध किया । यद्यपि इन नियमों का कभी 
भी कड़ाई के साथ पालन नहीं किया जा सका, यह प्रथा बराबर बनी 
रही। राजस्थाती नरेशों को तो वह अत्यधिक अरुचिकर थी | उनकी 
प्राधीनता की यह सुस्पष्ट अमिट छाप उन्हें तथा राजस्थान की जनता 
को सदैव खटकती रही । इसी कारण राणा प्रताप की प्रशंसा में बनाए 
गए सारे मुग़ल-कालीन राजस्थानी काव्य में उसके 'अणदागरू असुवार' 
होने को विशेष महत्व दिया गया हे । 

राजस्थानी राज्यों तथा उनके शासकों के साथ ही राजस्थान 
की जनता के लिए भी यह काल विषम कठिनाइयों वाला था । अब 
तक वहाँ मुग़लों की सर्वोपरी सत्ता स्थापित नहीं हो सकी थी, अत- 
एवं स्थानीय राज्यों के आन्तरिक गृह-कलह , विशुद्धुलन एवं विनाश 
के फलस्वरूप उत्पन्न होनें वाली अराजकता के कारण राजस्थान की 
आथिक परिस्थिति बहुत ही बिगड़ गईं। मुग़लों द्वारा जीते जाने पर 
भी अब तक गुजरात प्रान्त एवं वहाँ जाने वाह व्यापार-मार्गो' की 
परिस्थिति डाँवा-डोल ही थी, जिससे राजस्थान के व्यापार को 
बड़ा धक्का लगा । इस हानि की बहुत-कुछ पूति अकबर के प्राय: अजमेर 
आने एवं उसके फलस्वरूप स्थानीय उद्योग-धंधों को शाही दरबार 
से प्राप्त होने वाले प्रोत्साहन से हो जाती थी । 

इस काल में राजस्थान पर होने वाले आक्रमणों तथा वहाँ निरन्तर 
चलने वाले यू द्वों का प्रभाव वहाँ के साहित्य, कला, आदि सांस्कृतिक 
क्षेत्रों पर भी पड़े बिना नहीं रहा । इनकी प्रगति वहाँ प्राय: रुद्ध ही 
रही । यद्यपि मीरां के बाद अग्रदास ने उसकी साहित्यिक परम्परा 
को चलाए जाने का प्रयत्न किया था, साहित्यिक दृष्टि से यह काल 


दल ध्‌ प्‌ कि 


राजस्थान के लिए सर्वथा महत्वहीन ही रहा । कला के क्षेत्र में भी 
इस काल में कोई विशेष प्रगति नही हुईं | मालदेव ने अपने विस्तृत 
राज्य में अनेकों महत्वपूर्ण स्थानों पर नए किले या परकोट्ट बनवाए 
थे, और उनका निर्माण करते समय बारूद से चलने वाली बन्दूक- 
तोपों की मार का भी सामना करने के लिए अत्यावश्यक बातों का 
बहुत-कुछ ध्यान रखा गया था । परन्तु स्थापत्य कला की यह 
प्रगतिशील प्रवृत्ति राजस्थान में अन्यत्र पूर्णतया उपेक्षित ही रहो, 
और मालदेव के बाद इसको अधिक विकसित कर सकने वाला तो 
कुछ समय तक मारवाड़ में भी नहीं रह गया था । 

राजस्थान के राजनेतिक, आर्थिक एवं सांस्कृतिक जीवन में 
इस प्रकार राजनेतिक कारणों के फलस्वरूप जो उत्कट गतिरोध 
: उत्पन्न होगया था, इस मुगल-विजय काल की समाप्ति के बाद वह 
भी बड़ी तेज़ी के साथ दूर होने लगा । मेवाड़ के कुछ भाग को छोड़ 
कर बाक़ी रहें समूचे राजस्थान पर मुग़ल साम्राज्य की सर्वोपरि 
सत्ता की स्थापना का वहाँ के सारे ही विभिन्न राज्यों की राजनेतिक 
तथा सांस्कृतिक विचारधाराओं पर महत्वपूर्ण प्रभाव पड़ने रूगा, 
जिससे राजस्थान में पुनः नवजीवन के अंकुर फूटने छगे तथ[ु»एक 
नवीन सम्मिश्रचित राजस्थानी संस्कृति का उद्धव हुआ ५४ 


३, मुग़ल-मेवाड़ संघ तथा राजस्थान की राजनैतिक एकता 
की स्थापना का काल ( १५७७-१६१५ ई० ) 


हल्दीघाटी के युद्ध में उसकी पराजय तथा तदनन्तर अकबर 
की मेवाड़-यात्रा और मेवाड़ पर की गईं मुग़ल सेनानायकों की 
चढ़ाइयाँ भी राणा प्रताप को अकबर की आधीनता स्वीकार करने 


ज ० द्‌ द्‌ बम 


के लिए विवश नहीं कर सकी थीं | अतएवं अपनी राजस्थान-विजय 
को सर्वथा सम्पूर्ण बनाने के लिए अकबर प्रयत्नशील हुआ। अक्तूबर, 
१५७७ ३० में अंकबर ने शाहबाज़ खाँ के सेनापतित्व में एक बड़ी 
सेना मेवाड़ की ओर भेजी । यत्र-तत्र घूमने के बाद अन्त में शाहबाज़ 
खाँ ने कुभलगढ़ किले को जा घेरा । जब उस किले का अधिक 
काल तक अपने अधिकार में बनाए रखना कठिन हो गया तब 
राणा प्रताप वहाँ से निकल गया और अन्त में अप्रेल ३, १५७८ ई० 
को कुंभलगढ़ पर मुग़लों का अधिकार हो गया । परन्तु सारे प्रयत्न 
करने पर भी जब शाहबाज़ खाँ राणा प्रताप को पकड़ नहीं सका, तब 
मई, १५७८ ३० में वह वापस शाही दरबार को लौट गया । 

अपने अधिकार से कुंभलगढ़ के भी निकल जाने पर राणा 
प्रताप ने उदयपुर से दक्षिण में स्थित छप्पन के पहाड़ी प्रदेश को 
अपना प्रधान केन्द्र बनाया और वहाँ चावण्ड को अपनी राजधानी 
बना कर इस प्रदेश से लगे हुए मुग़छों के आधीन मेवाड़ और मालवा 
के भागों में छूट-मार तथा उपद्रव करता रहा । अतएव दिसम्बर, 
१५७८ इई० एवं नवम्बर, १५७९ ई० में भी अकबर ने शाहबाज़ खाँ को 
राणा प्रताप के विरुद्ध भेजा था, किन्तु दोनों ही. बार उसे कोई विशेष 
सफलता नहीं मिली । इन वाषिक आतक्रमणों से राणा प्रताप की 
कठिनाइयाँ अवश्य बढ़ गई थीं। सन्‌.१५८० ई० के अन्तिम महीनों 
में बेराम खाँ का बेटा, अब्दुरंहीम ख़ानखाना, राजस्थान का सूबेदार 
नियुक्त हुआ । इन दिनों अकबर का सारा ध्यान बिहार-बंगाल के 
विद्रोह तथा उत्तर-पश्चिमी सीमा पर उसी के सौतेले भाई एवं 
काबुल के अर्ध-स्वतंत्र शासक मिर्जा मुहम्मद हाकिम के विरोध की 
ओर लगा हुआ था , अतएव इन वर्षों में उसने राणा प्रताप के विरुद्ध 
कोई कार्यवाही नहीं की, ओर ख़ानख़ाना स्वयं भी राणा प्रताप के. 


न ७ कि 


साथ कोई छेड़छाड़ करने को उत्सुक नहीं था । अतएव अपने 
रहें-सहे राज्य में अपनी छिन्न-भिन्न शक्ति को सुसंगठित कर अपने 
खोये हुए प्रदेशों पर धीरे धीरे पुन: अधिकार करने के लिए राणा 
प्रताप को इन कुछ वर्षों का अत्यावश्यक अवकाश और उपयुक्त 
अवसर प्राप्त हो गया । 

राजस्थान के इतिहास में सन्‌ १५८० ई० का विशेष महत्व 
हैं । पाँच वर्ष पहिले प्रचलित की गई करोड़ी व्यवस्था को पूर्णतया 
बदल कर इस वर्ष के प्रारम्भ में नया माली बन्दोबस्त कर दिया 
गया और भविष्य. में अनिश्चित समय के लिए लगान की नई दरें 
निर्धारित की गईं, जो राजस्थान के खालसा मगल प्रदेशों में उपज 
के १/७ भाग से किसी भी हालत में अधिक नहीं थीं । इसमें से भी बहत 
ही थोड़ी रकम नकद दामों में वसूल होती थी । पुनः साम्राज्य के 
विभिन्न अधिकारियों को खालपा परगनों की आवश्यक राजस्व- 
आय वेतन के रूप में न देने की जो नीति तब निश्चित की गईं थी, 
अब वास्तविक व्यवहार में उसे पूर्णतया त्याग दिया गया । इस समय 
आयोजित राजस्थान के इन परगनों के राजस्व-शासन की व्यवस्था 
अकबर को मृत्यु के बाद भी बहुत-कुछ इसी रूप में चछती रही । 

पुनः अकबर ने इसी वर्ष अपने विस्तृत साम्राज्य को बारह 
स॒बों में विभक्त कर उन विभिन्न सूबों के प्रान्तीय शासन को नए 
ढंग से संगठित किया। इस समूचे ही प्रदेश का तब कोई भी एक 
प्रान्तीय नाम नहीं होने के कारण यह प्रान्त अपनी राजधानी 
के नाम से “अजमेर सूबा' कहलाया *। यह प्रान्त सात 


इन० (अंग्रेजी), २ (द्वितीय संस्करण), पृ० १५९ । 
अंग्रेजों से पहिले यह सारा प्रदेश कभी भी किसी एक प्रान्तीय नाम 


बज: डे! 


सरकारों में विभकत किया गया .था, अजमेर, चित्तोड़, रणथंभोर, 
जोधपुर, नागोर, बीकानेर, ओर सिरोही | । उस समय इन 
सातों सरकारों में कुल मिला कर कोई १९७ परमगने थे। 


से प्रसिद्ध रहा हो पेसा कोई ऐतिहाखिक प्रमाण नहीं मिलता है। टाड 
ने ही स्वे-प्रथम इस सारे प्रदेश को 'राजस्थान' या 'रायथान' नाम 
दिया था। परन्तु यह समूचा प्रदेश अधिकतर राजपूत राजाओं के ही 
आधीन होने के कारण अन्य सारे अंग्रेज अधिकारी साधारणतया इसे 
. राजपूताना” नाम से ही पुकारते थे, जिससे यही नाम प्रचालित होकर 
कुछ समय वाद इस प्रदेश का प्रान्तीय नाम माना जाने लूगा। आझा, 
राजपूताना०, १, पृ० १-२; ठाड, १, पृ० १। 


 मुगल-कालीन राजस्थान प्रान्त की सीमाओं के लिए अस्त में 
दिया हुआ नकशा देखो । विभिन्न सरकारों के अन्तर्गत निम्नलिखित 
राज्य था प्रदेश भी आते थेः 


अजमेर--आग्बेर का कछवाहा राज्य 
चित्तोड--तत्कालीन सारा मेवाड़ राज्य 
रणधभोर--हाड़ौती तथा तत्कालीन बूंदी राज्य; 
. जोधपुर--सारा मुगल-कालीन मारवाड राज्य 
हे नागोर--.शेखावादी का टी का पश्चिमी भाग 
बीकानेर--बीकानेर ओर जैसलेमेर के राज्य; 
सिरोही--सिरोही, ढूंगरपुर, जालोर का पठान राज्य तथा 
बॉसवाडू राज्य का पश्चिमी भाग | 


._भालवा ओर राजस्थान प्रान्तों को विभक्त करने वाली प्रान्तीय 
सीमा-बॉसवाड्ा नगर के पास से निकलती थी, एवं वॉसवाडा का 
पूर्वी प्रदेश मालवा खूबे के अन्तर्गत पड़ता था, तथा इसी कारण उस 
राज्य से वसूल होने वाले खिराज का भी एक भाग मालवा सूबे के कोष 
में जमा किया जाता था। 





अजमेर सूबे का यह प्रान्तीय शासन-संगठन इंसा की १८ वीं शताब्दी 
के प्रारम्भ में फरुंखसियर के शासन-काल तक बहुत ही थोड़े हेर-फेर 
के साथ ऐसा ही चलता रहा। इस हरूम्बे काल में जो दो महत्वपूर्ण 
परिवर्तन किये गए उनका एकमात्र कारण था शासकीय सुविधा । 
प्रथम तो रामपुरा के राज्य को अजमेर सूबे की चित्तोड़ सरकार से 
निकाल कर मालवा के सूबे में सम्मिलित कर दिया गया था। दूसरे, 
ईसा की सत्रहवीं शताब्दी के अन्तिम वर्षों में जैसलमेर राज्य को 
बीकानेर सरकार से निकाल कर उसे एक स्वतंत्र सरकार बना दिया 
गया, जिससे तब अजमेर सूबे में आठ सरकारें हो गईं थीं । इनके 
अतिरिक्त निरन्तर होनेवाले परिवतेनों के फलस्वरूप समय-समय 
पर आवश्यकतानुसार नए पंरगनों के निर्माण तथा कई पुरानों को 
तोड़ने का आयोजन भी होता रहता था, जिससे सारे सूबे के परगनों 
की कुल संख्या सदैव घटती-बढ़ती रहती थी । 

यह बात विद्येष रूपेण ज्ञातव्य हैँ कि एक बार प्रान्तीय सीमाओं 
के यों निश्चित हो जाने के बाद विभिन्न राजस्थानी नरेशों को समय- 
समय पर मनसब की जागीर में दिये जाने वाले परगनों की बदला- 
बदली का इन प्रान्तीय सीमाओं पर कभी भी कोई असर नहीं पड़ा। 
राजस्थान से इतर सूबों में जागीर मिलने पर उन परगनों के सम्बन्ध 
में वह नरेश समुचित सूबेदार के प्रति ही उत्तरदायी रहता था। 
इसी प्रकार राजस्थान की दक्षिण-पूर्वी सीमा पर स्थित देवलिया 
राज्य के सीसोदिया शासक यद्यपि अपने कोट्म्बिक संबन्ध के कारण 
स्वयं को मेवाड़ से सम्बद्ध समझते थे, उनके अधिकार में मालवा 
सूबे की मन्दसौर सरकार के बसाड़, ग़यासपुर, आदि परगने होने 
से इस मुगल शासन-काल में उनकी गिनती मालवा के ही सरदारों 
में की जाती थी ।. द 


अजमेर सूबे के शासन का यों संगठित किया जाना, राजस्थान 
के प्रान्तीय इतिहास की अतीव महत्वपूर्ण तथा बहुत ही निर्णायक 
घटना है । परस्पर-विरोधी एवं सर्वथा विभिन्न परम्पराओं वाले इन 
अनेकानेक राजस्थानी राज्यों को एक सर्वोपरि प्रान्तीय शासन- 
संगठन के आधीन कर तथा उन राज्यों के शासकों एवं उनके 
उत्तराधिकारियों में स्वेच्छानुसार परिवतेन करके उन राजस्थानी 
नरेशों एवं वहाँ की जनता के सम्मुख उस सावभोम सत्ता की प्रबल 
शक्ति को ही सुस्पष्ट नहीं किया गया, किन्तु साथ ही उसकी तुलना 
में उन विभिन्न राज्यों की सापेक्षिक नगण्यता भी पूर्णतया प्रदर्शित 
कर दी गई थी। अकबर ने ही तब यों अनजाने राजस्थान की 
प्रान्‍्तीय एकता का बीज प्रथम बार बोया था, जो सदियों बाद ही 
कहीं समूचे राजस्थान की सम्पूर्ण शासकीय एकता की स्थापना 
में जाकर फलीभूत हुआ । अकबर द्वारा स्थापित राजस्थान की 
इस प्रान्तीय राजनतिक एकता का मुग़ल साम्राज्य के पतन के 
साथ ही तब अन्त हो गया, परन्तु मुगल शासन कालीन इस 
राजनेतिक संगठन के फलस्वरूप राजस्थान में जो नूतन प्रान्तीय 
समानता तथा वहाँ की सांस्क्ृतिक प्रवृतियों में जो अनोखी आन्तरिक 
एकता उत्पन्न होगई थी उन्होंने ही तदनन्तर आने वाले उस 
विश्वेखलन काल में भी इस नव-स्थापित प्रान्तीय एकता की भावना 
को दूसरे ही रूप में बनाए रखा । “राजपुताना_ एजन्सी' की 
स्थापना कर अंग्रेज़ों ने भी राजस्थान: का प्रान्तीय संगठन करने की 
अकबर की नीति के मूल तत्त्व को स्वीकार कर राजस्थान की 
प्रान्तीय एकता के आदर की प्राप्ति में अनजाने ही. परोक्ष रूपेण बहुत 
बड़ी सहायता को । 

राजस्थान का यह प्रान्तीय संगठन होने के सूमय भी जोधपुर 

राज्य के भविष्य का प्रइन अनिर्चित ही था । राव राम के पुत्र राव 
कल्‍्ला के फरवरी, १५८० ई० में मरने के बाद जब सोजत का परगना 
भी खालसा हो गया, तब मारवाड़ के सरदारों का आमन्त्रण पा कर 
चन्द्रसेन मारवाड़ को वापस लौटा और अपने खोये हुए राज्य पर 
अधिकार करने के लिये पुनः प्रयत्नशील हुआ, किन्तु विशेष कुछ 
कर सकने के पहिले ही छः:-सात माह बाद जनवरी, १५८१ ३० में 
चन्द्रसेन की मृत्यु हो गईं | तब पिछले दस वर्षों की निरन्तर शाही 
सेवा के बाद भी अकबर ने चन्द्रसेन के ज्येष्ठ पुत्र, रायसिह को 
केवल सोजत का परगना देकर टाल दिया; और उसके कोई दो वर्ष 
बाद अप्रेल, १५८३ ई० के लगभग मालदेव के पुत्र तथा अपने 
विश्वस्त कृपापात्र फलौदी के राव उदयसिह को मारवाड़ का राजा 
बनाया, जो अपने शरीर की स्थूलता के कारण "मोटा राजा' 
के नाम से सुप्रसिद्ध हुआ । 

काबुल का मामला तय करके दिसम्बर, १५८१ ई० में अकबर 
राजधानी को वापस लौटा; तथापि कुछ वर्षों तक उसने मेवाड़ 
की ओर ध्यान नहीं दिया । उधर इस अवसर से पूर्ण लाभ उठा 
कर राणा प्रताप ने मेवाड़ के बहुत से भाग पर पुनः अपना 
आधिपत्य स्थापित कर लिया था, जिससे अन्त में दिसम्बर ५, १५८४ 
इ० को अकबर ने राजा भगवानदास के छोटे भाई कछवाहा 
जगन्नाथ के सेनापतित्व में एक बड़ी सेना अजमेर की राह मेवाड़ 
की ओर भेजी । जगन्नाथ ने मांडलगढ़, मोही, मदांरिया, आदि स्थानों 
में शाही थाने पुनः स्थापित किये और राणा प्रताप के निवास-स्थान 
तक भी जा पहुंचा, किन्तु वह तो उससे पहिले ही पहाड़ों में जां चुका 
था । इसी प्रकार जगन्नाथ ससैन्य मेवाड़ में घमता रहा । सितम्बर 
१७, १५८५ ई० को वह राणा प्रताप के बहुत ही निकट पहुँच गया 

और उसके निवास-स्थान तथा राजघराने का अन्य निजी माल- 
असबाब तक लट लिया, परन्तु फिर भी वह राणा प्रताप को नहीं 
पकड़ पाया । एवं तब निराश हो सन्‌ १५८६ इईं० में वह मेवाड़ छोड़ 
कर शाही दरबार को लोट गया । इस समय अकबर लाहोर में था 
एवं उत्तर-पश्चिमी सीमा-प्रदेश की अफ़ग़ान जातियों को दबाने तथा 
कब्मीर राज्य को जीतने के लिए प्रयत्नशील था । 

राजस्थान में इस समय मेवाड़ के अतिरिक्त दो और भी स्थान 
ऐसे थे, जहाँ यदा-कदा अशान्ति बनी रहती थी । प्रथम तो बंदी 
राज्य था। रणथम्भोर का किला सौंप कर अकबर की आधीनता 
स्वीकार करने के बाद राव सुन निरन्तर शाही सेवा में ही लूगा रहा, 
और नवम्बर, १५७५ ई० में चुनार का परगना उसको जागीर 
में मिलने के बाद बनारस को ही उसने अपना प्रधान निवास-स्थान 
बना लिया था। अतएव बूंदी के शासन-प्रबंध के प्रइन को लेकर 
सुजन के पहले दो बेटों में परस्पर वैमनस्य हो गया । राव सुर्जन स्वयं 
अपने दूसरे पुत्र भोज से अधिक प्रसन्न था; उधर ज्येष्ठ पुत्र, दृदा, 
अकबर से मेल रखने की नीति का विरोधी था। अतएवं अगस्त, 
१५७६ ई० में बूंदी पर अधिकार कर दूदा ने वहाँ विद्रोह का झंडा 
खड़ा किया । दो बार चढ़ाई करने के बाद ही मुग़ल सेना 
बूंदी पर अधिकार कर सकी, और कुछ महीनों के प्रयत्न के बाद 
दूदा को उसने बूंदी राज्य से निकाल बाहर किया | तब सन १५७७ 
३० के पिछले महीनों में अकबर ने बूंदी का राज्य भोज को दे दिया। 
उधर शाहबाज़ खाँ के बीच में पड़ने से जून, १५७८ ई० में दूदा 
भी अकबर की आधीनता स्वीकार कर शाही दरबार में पहुँचा, परन्तु 
जब कुछ माह वहाँ ठहरते के बाद अपने बूंदी राज्य पाने की उसने 
कोई भी संभावना नहीं देखी तब वह पुनः विद्रोही हो गया और 

सितम्बर, १५८५ ई० में मृत्यु होने तक अपने घर से निर्वासित 
यत्र-तत्र घूमता ही रहा । दूदा की मृत्यु के कुछ ही माह बाद राव 
सुजेन की भी बनारस में मृत्यु हो गई । अब राव भोज बूंदी का शासक 
बना और बूंदी राज्य की शान्ति भंग करने वाला भी कोई नहीं रहा । 
परन्तु सिरोही राज्य का मामला इससे भी अधिक उल्भा 
हुआ था। सन्‌ १५७७ इईं० के प्रारम्भ में वहाँ के शासक राव सरताण 
के अकबर की आधीनता स्वीकार कर लेने पर भी उस राज्य में शान्ति 
स्थायी नहीं हो सकी । सुरताण का प्रमुख कमचारी बीजा देवडा, 
तथा मेवाड़ के सुप्रसिद्ध राणा प्रताप का भांजा राव कला मेहजलोत 
देवड़ा, दोनों भी स्वयं सिरोही के शासक बनने को उत्सुक थे, एवं 
तीनों ही दलों में निरन्तर आन्तिरिक विरोध और षड़यन्त्र चलते 
जाते थे। अपने इन विरोधियों से हैरान होकर सन्‌ १५८२ ई० में 
सुरताण ने अपना आधा राज्य अकबर की भेंट कर दिया । किन्तु जब 
अकबर की आज्ञानुसार सिरोही राज्य का यह भाग जुलाई, १५८३ 
ई० में राणा प्रताप के विरोधी भाई जगमाल को दे दिया गया, तब 
तो सुरताण विद्रोही हो गया और उसने जगमार पर आक्रमण कर 
दिया, जिससे दताणी के युद्ध में अक्तूबर १७, १५८३ ईं० को जगमाल 
तथा उसकी सहायतार्थ अकबर की ओर से नियुक्त सोजत का राव 
रायसिह राठौड़ मारे गए । राव सुरताण ने पुनः सारे सिरोही राज्य 
प्र अधिकार कर लिया, और सन्‌ १५८५ ई० के अन्तिम महीनों 
में गुजरात को जाते हुए अब्दुररहीम खानखाना के सिरोही के पास 
पहुँचने पर सुरताण ने पुनः अकबर की आधीनता स्वीकार कर ली, 
जिससे अगले आठ वर्षों तक उसे किसी ने भी नहीं छेड़ा । और 
बीजा देवड़ा के उकसाने पर सुरताण को पदच्युत कर सिरोही राज्य 
पर भी अपना प्रभाव स्थापित करने के लिये सन्‌ १५९४ ई० में 
१० 





जब मोटा राजा ने सिरोही पर चढ़ाई की तब बीजा देवड़ा युद्ध 
में काम आया और सुरताण भाग गया । मोटा राजा के सिरोही से 
लौटते ही सुरताण ने पुनः अपने राज्य पर अधिकार कर लिया और 
अपने मृत्यु-समय तक वहाँ निष्क॑ंटंक राज्य करता रहा । 

उधर यद्यपि उसके शासन-काल में आम्बेर राज्य का विस्तार 
अधिक नहीं बढ़ा, वहाँ के राजा भारमरू कछवाहा ने दूरदशितापूर्ण 
अपनी कुशल नीति द्वारा अतीव संकटमय समय में उस राज्य को 
अत्यावश्यक स्थायित्व प्रदान किया था। पुनः अपने पुत्रों तथा पोत्ों 
को मुग़ल साम्राज्य की सेवा में रगा कर यों परोक्ष रूप से उसने 
अपने राजघराने का राजनतिक महत्व बहुत अधिक बढ़ा लिया 
था । पूरे पच्चीस वर्ष तक आम्बेर राज्य प्पर सफलतापूर्वक शासन 
करने के बाद जनवरी २७, १५७४ ईं० को मथुरा के विश्रान्त घाट 
पर राजा भारमल की मृत्यु हो गई और तब उसका पुत्र भगवानदास 


*कछवाहा राजघराने की ख्यातों और वंशावलियों से यह तो 
सुस्पष्ट हे कि राजा भारमल के 'भगवानदास” और 'भगवंतदास' 
नामक दो विभिन्न पुत्र थे । परन्तु उनमें से कौन सा पुत्र आस्बेर का 
राजा बना, तथा उसका उत्तराधिकारी राजा मानालिंह इन दोनों भाइयों 
में स किसका पुत्र था, इन प्रश्नों पर फ़ारसी ऐतिहासिक आधार-अ्न्थों 
के साथ ही ख्यातों और वंशावलियों में भी किसी प्रकार का मतेक्‍्य 
नहीं पाया जाता है। 'कछवाहों के इतिहास में एक डउलझन' शॉर्षक 
लेख द्वारा ओझा ने इस समस्या को उठाया था ( माधुरी, वर्ष ४, 
खण्ड २, पृ० ७६३-६८ )। इस प्रश्न पर कोई भी संतोषजनक 
सुनिश्चित निणंय कर सकने के लिये मूल ऐेतिहासिक आधारों एवं 
उनकी समकालीन प्रामाणिक सामग्री की अधिक खोज तथा उसका 


पूरा-पूरा अध्ययन आवश्यक होगा । इन समस्याओं पर कोई भी निर्णय 


बक ५9 ण्‌ नलमक 


आम्बेर की राजगद्दी पर बेठा । तब भी वह निरन्तर शाही सेवा में बना 
'रहा। सन्‌ १५८३ ई० के प्रारम्भ में वह पंजाब का सबेदार बना और 
तदनन्तर कुछ समय के लिए उसने काबुल की भी सूबेदारी की । 
उसका मनसब बढ़ते बढ़ते मां, १५८५ ई० में पंच-हज़ारी 
हो गया, और तब वह “अमीर-उल-उमरा' भी कहलाया । उसके 
बढ़ते हुए मनसब के अनुरूप उसे अपने जीवन-काल के लिए पंजाब, 
आदि राजस्थानेतर प्रदेशों में नई-नई जागीरें मिलीं । नवम्बर 
५, १५८९ ई० को लाहौर में भगवानदास की मृत्यु हो गई । अब 
मानसिह आम्बेर का शासक बना । पिछले सत्ताइंस वर्षों की लगातार 
महत्वपूर्ण सेवाओं पर विचार कर मानसिह के राजा बनते ही उसे 
 पंच-हज़ारी मनसब दे दिया गया । इस समय वह बिहार का सूबेदार 
था एवं जागीर भी उसे उसी प्रान्त में दी गई । 

किन्तु मोटा राजा उदय्सिह को तो जोधपुर की राजगद्दी पर 
बैठ कर भी अनेकानेक कठिनाइयों का सामना करना पड़ रहा था। 
एक पूर्णतया विश्वृंखलित शक्तिहीन राज्य को पुनः: संगठित करना 
किसी भी प्रकार सरल कार्य नहीं था। राव रायसिंह के दताणी में 
मारे जाने के बाद सोजत का परगना उसे मिला तथा कुछ वर्ष बाद 
सिवाणे के परगने पर भी उसका अधिकार हो गया । आस-पास का 
दूसरा प्रदेश भी मारवाड़ राज्य में मिल जाने पर अबं पुनः: उसकी 
गिनती महत्वपूर्ण शक्तिशाली राज्यों में -होने रूगी थी । जुलाई 
'११, १५९५ ईं० को लाहोर में मोटा राजा की मृत्यु हुईं और तब 
उसका छठा पुत्र सूरसिह मारवाड़ का शासक बना । 


देकर इतिहास में अधिक प्रचालित तथा सुजश्ञात नाम 'भगवानदास 
को ही यहाँ अपनाया गया है। 


बन... ५ ह आ 


सितम्बर-अक्तूबर, १५७९ ई० में अकबर ने अन्तिम बार 
अजमेर की यात्रा की थी । उसके बाद फिर कभी राजस्थान में अन्यत्र 
भी वह कहीं नहीं गया । अपने सौतेले भाई मिर्जा मुहम्मद हकीम 
की जुलाई २९, १५८५ ई० को मृत्यु होने का समाचार सुन कर 
अगस्त २४, १५८५ इईं० के दिन अकबर पंजाब की ओर चल पड़ा; 
ओर तब अगले तेरह वर्ष उसने पंजाब तथा उत्तर-पश्चिमी सीमान्त 
सूबों में ही बिताए तथा सन्‌ १५९९ ईं० के प्रारम्भिक महीनों में वह 
वापस आगरा को लोठा । आगरा से अनुपस्थिति के इन वर्षों में अकबर 
पंजाब, कश्मीर तथा काबुल सूबों के मामलों में इतना अधिक उलभा 
रहा कि उसे राजस्थान के मामलों की ओर ध्यान देने का कोई अवसर 
नहीं मिला । विभिन्न प्रान्तों पर उपयुक्त सूबेदार नियुक्त करते समय 
नवम्बर २६, १५८६ ई० को जगन्नाथ कछवाहा तथा रामपुरा का 
शासक राय दुर्गा चन्द्रावत, दोनों ही अजमेर सूबे के संयुक्त सूबेदार 
नियुक्त किये गए थे, जिससे उनमें से एक के शाही दरबार में जाने 
पर कम से कम दूसरा तो सूबे में रह कर वहाँ के शासन-प्रबंध 
को देखभाल सके । किन्तु बहुत चाहते हुए भी इन दोनों में से एक भी 
निरन्तर राजस्थान में नहीं रह सका, तथा राणा प्रताप के शासन 
काल में सन्‌ १५८४-६ ई० में जगन्नाथ कछवाहा के. बाद फिर कभी 
_ किसी मुग़ल सेनानायक ने मेवाड़ पर चढ़ाई नहीं की । अतएव 
उपयुक्त अवसर पा कर राणा प्रताप धीरे धीरे अपने खोये हुए राज्य 
पर पुनः: अधिकार करने लगा। मेवाड़ के स्वामिभकत प्रधान मंत्री 
भामाशाह ने राज्य-कोष की ऐसी सुव्यवस्था की कि उससे राणा 
प्रताप को पूरी-पूरी सहायता पहुँची । कुंभलगढ़ पहिले ही लिया 
जा चुका था। दंहान्त के समय तक चित्तोड़गढ़ और मांडलरूगढ़ के 
. किलों तथा उनसे पूर्व के प्रदेश के अतिरिक्त बाकी सारा मेवाड़ 


राज्य उसने अपने आधीन कर लिया । तथापि राणा प्रताप ने; जीवन 
के अन्तिम दिन अपने कठिनाईपूर्ण दिनों की राजधानी चावण्ड में 
ही बिताए । 

राणा प्रताप ने अन्त तक अपना निश्चय निबाहा, और अनेकों 
कठिनाइयों, कष्टों एवं पराजयों को निरन्तर सहते रहने पर भी 
उसने प्राण रहते अकबर की आंशिक आधीनता तक स्वीकार नहीं 
की । एक विधर्मी विदेशी विजेता का यों विरोध कर अपने परम्परा- 
गत मेवाड़ राज्य की स्वाधीनता को अक्षुण्ण बनाए रखना ही उसने 
अपना परम कत्तंव्य समभा था । उसकी दृढ़ता, धीरज, अडिग 
आत्मविश्वास तथा अनवरत प्रयत्न संसार के इतिहास की बहुत 
ही अनोखी और स्वंथा अनुकरणीय वस्तुएँ हैं । किस्तु सुसंगठित 
शक्तिशाली स्वाधीन भारत के इस नए वातावरण में तत्कालीन 
ऐतिहासिक घटनाओं का राष्ट्रीय दृष्टिकोण से निष्पक्ष अनुदर्शन 
करने पर राणा प्रताप के विशिष्ट आदर्श की संकी्णता.और उसकी 
विरोधपूर्ण नकारात्मक नीति में हर प्रकार की रचनात्मकता का 
पूर्ण अभाव सुस्पष्ट हो जाते हैं । 

तथापि चावण्ड के उन सीधे-सादे सुदूर राजमहलों में जब 
जनवरी १९, १५९७ ३० को मेवाड़ की उस हुतात्मा ने अन्तिम सांसें 
लीं तब वह-- 


“अस लेगो अणदाग, पाघ लेगो अणनामी | 
गो आडा गवड़ाय, जिको बहतो घुर वागी ॥१ 
ओर जीवन भर निरन्तर पराजित होने पर भी अन्त में “गहलोत 


राण जीती गयो”; तथा युगों-सदियों बाद घटने वाले अनेकानेक 
राजनंतिक और ऐतिहासिक संयोगों की परम्परा ने राणा प्रताप 


न्‍ू ८ २०० 


की इस अन्तिम विजय को अधिकाधिक स्थायी एवं परिपूर्ण बना 
दिया । भारतीय स्वाधीनता के उपासकों तथा -अदम्य साहसी देश- 
भक्तों ने भारतीय एकता और राष्ट्रीय सुसंगठन का भरसक विरोध 
कर केवल अपने छोटे-से मेवाड़ की स्वाधीनता के लिए लड़ने वाले 
राणा प्रताप को ही अपना आदर्श स्वीकार किया । समूचे भारत को 
राजनैतिक, धार्मिक तथा सांस्कृतिक एकता प्रदान करने के लिए 
यथाशक्ति प्रयत्न करने वाले एवं राजस्थान को सव्‌-प्रथम प्रान्तीय -: 
एकता के सूत्र में बाँधने वाले अकबर का उन्हें तब ख़याल तक नहीं 
आया । भारत के अन्तिम विजेता, विदेशवासी अंग्रेजों की अतुलनीय 
शक्ति और कोई एक सदी से भी अधिक काल के उनके शोषणपूर्ण 
स्थायी एकाधिपत्य से पराधीन भारत के आधुनिक राष्ट्रीय नेता . 
तिलूमिला उठ थे । स्वाधीनता-प्राप्ति के लिए किए गए प्रयत्नों 
में अत्यधिक विफलताओं तथा निरन्तर निराशाओं का स्देव सामना 
करते-करते उनमें गहरी विवशता भर गईं थी और उनका सारा 
दृष्टिकोण सर्वव्यापी विद्रोह की उत्कट नकारात्मक भावना से ही 
पूर्णतया रंग गया । तब राणा प्रताप के अनवरत विरोध तथा उसकी 
अडिगता को ही उन्होंने अपना एकमात्र आदर्श बनाया । उसकी उन 
पराजयों से ही राणा प्रताप की उस विरोधी भावना को यह नई 
स्फूतिपूर्ण शक्ति प्राप्त हुईं, तथा उसकी वे जीवन-कालीन विफ़लताएँ 
भी सदियों बाद उसकी इस अनोखी सफलता का स्थायी आधार 
बन गईं । 

सर्वस्व त्याग कर अपने पवित्र आदर्शों के लिए--चाहे वे _ 
यत्किंचित्‌ संकीर्ण ही क्‍यों न हों--अपने जीवन तक की-बलि देने वालों 
का किसी भी प्रकार क्षय नहीं होता है; मृत्यु भी उन्हें अमरत्व प्रदान 
करती है । तब इन वीरात्माओं का मानवीय हृदयों पर अखण्ड 


जनक । ्‌ ज्ज्न्ण 


शासन स्थापित हो जाता हैं , और उनकी कीति की वह अमरबेल 
कवियों की कल्पना, साहित्यिकों की साधना एवं जनसाधारण की 
धारणा की त्रिवणी पर स्थित मानवीय मनोभाव के अक्षय- 
वट पर ही निरन्तर फैलती और फलती रहती हैं। राणा प्रताप के _ 
पुत्र को ही विवश होकर अन्त में मुग़ल सम्राट की आंशिक आधीनता 
स्वीकार करनी पड़ी, जिससे राणा प्रताप का वह अडिग निश्चय 
तथा उसका अनन्त विरोध अधिक आदरणीय हो गये । अकबर के 
बाद उसको वह धामिक सहिष्णुता कुछ ही यूगों में पर्णतया विलीन 
हो गई और मुग्रल साम्राज्य का राजनैतिक एवं सांस्कृतिक दृष्टि- 
कोण भी दिनोंदित अधिकाधिक संकुचित होने लूगा, तब तो राणा 
प्रताप के उस विरोध को एक अनोखा राष्ट्रीय एवं सांस्कृतिक 
महत्व. प्राप्त हो गया । औरंगजेब के धर्मान्धतापूर्ण शासन एवं 
शिवाजी जेसे सुदृरस्थ सफल विद्रोही शासक के भी राणा प्रताप के 
राजघराने के साथ वंशीय सम्बन्ध स्थापित करने से राणा प्रताप के 
काल की राजनेतिक परिस्थिति सम्बन्धी सारी भावनाएँ ही 
तब पूर्णतया बदल गईं । उत्तर मुग़छ-काल के राजस्थानी इतिहास- 
कार भी इन नवीन भावनाओं तथा परिवर्तित दृष्टि-कोणों से 
अछूते नहीं रह सके और उनके लिखे हुए राणा प्रताप के जीवन- 
वृत्तान्त पर भी उनकी सुस्पष्ठ छाप देख पड़ती हैं । समय के साथ 
धीरे धीरे राणा प्रताप की जीवनी को लेकर अनेकानेक कल्पनापूर्ण 
कथानकों, अत्युक्तिमय आख्यायिकों तथा भावपूर्ण गीतों की सृष्टि 
होने लगी जिससे कुछ ही यगों में राणा प्रताप के उस एंतिहासिक 
शासन-काल के विवरण का स्वरूप ही बहुत-कुछ बदल गया । टाड 
के ग्रथ मे हम राणा प्रताप की उस परिवर्तित जीवनी की पूरी-पूरी 
झाँकी देखने को मिलती है, जो नाठकीय तत्वों से पूर्ण रोचक गहरे 

आकर्षक रंगों वाली और स्फूरतिदायक होते हुए भी बहुत-कुछ अंशों 
में ऐतिहासिक सत्यता से विहीन ही हैं । 

राणा प्रताप की मृत्यु के बाद भी मेवाड़-मुग़ल संघर्ष का अन्त 
नहीं हुआ । अपने पिता की मृत्यु-शय्या पर की गई शपथ-सोगन्दों 
को पूर्णतया निबाहने के लिये राणा अमर हर तरह तत्पर हुआ । 
उधर अकबर भी पंजाब से लौट कर सन्‌ १५९९ इं० के प्रारंभ में 
दिल्‍ली होता हुआ आगरा पहुँचा, और तब से ही वह मेवाड़ पर 
चढ़ाई के लिए आयोजन करने लगा। परन्तु उसे स्वयं तो दक्षिण 
जाना था, अतएवं मेवाड़ पर इस चढ़ाई का भार अपने ज्येष्ठ पुत्र 
शाहज़ादे सलीम को सौंप कर एक सेना के साथ उसे सितम्बर १९, 
१५९९ इईं० के दित अजमेर की ओर रघाना किया । बंगाल का 
सूबेदार कछवाहा राजा मानसिंह भी सलीम के साथ था । मांडल, 
आदि समतल प्रदेश पर अधिकार करती हुईं शाही सेना उदयपुर तक 
जा पहुंची , किन्तु उससे आगे पहाड़ी प्रदेश में बढ़ने का साहस नहीं 
हुआ । इधर मेवाड़ के सेनानायकों ने आक्रमण कर ऊंटाले का किला 
मुग़लों से छीन लिया तथा दूसरे ही मार्ग से चल कर राणा अमर 
मांडल, आदि श्ञाही थानों को लूटता हुआ मालढछपुरे जा पहुँचा । 
आराम-पसंद विलासी सलीम शीघ ही इस प्रदेश-ब्यापी युद्ध से 
घबरा कर मेवाड़ से लोट पड़ा , और जून, १६०० ई० के लगभग 
राजस्थान छोड़ कर वह इलाहाबाद की ओर चला गया। बंगाल में 
उपद्रव तथा विद्रोह के समाचार पा कर राजा मानसिंह को भी 
सलीम के साथ ही साथ राजस्थान से चल देना पड़ा था । 

अकबर के बहुत चाहने पर भी उसके शासन-काल में पुनः मेवाड़ 
पर मुग़छ चढ़ाई नहीं हो सकी । अक्तूबर, १६०३ ई० में तदर्थ आगरा 
से ससेन्‍्य रवाना किये जाने पर भी सलीम फतेहपुर सीकरी से आगे 

नहीं बढ़ा और तब सलीम के विद्रोह, अन्य कौटुम्बिक उलभनों 
. तथा अपनी शारीरिक अस्वस्थता में ही अकबर के वे अंतिम दो वर्ष 
बीते, जिससे राणा अमर को अपनी शक्ति सुसंगठित करने तथा 
भावी मृग़रू आक्रमणों का सामना कर सकने की तेयारी का पूरा 
अवसर मिल गया । 

अक्तूबर १५, १६०५ ई० की आधी रात के लगभग अकबर 
की मृत्यु हो गईं । मेवाड़ को जीत कर उसे अपने आधीन बनाने 
तथा वहाँ के राणा को अपने शाही दरबार में समृपस्थित देखने 
की उसकी इच्छा किसी भी तरह पूरी नहीं हो सकी | और 
अपने पिता के जीवन-काल में उदयपुर तक ससेन्‍्य जाकर भी 
जो मेवाड़ पर मुगल आधिपत्य स्थायी बनाने के लिये प्रयत्नशील 
नहीं हुआ था, वही शाहज़ादा सलीम अब जहाँगीर नाम से मुग़रू 
साम्राज्य के सिंहासन पर आएरूढ़ होते ही मेवाड़-विजय के लिए 
अत्यधिक आतुर हो उठा, तथा अपने राज्यारोहण के कुछ ही सप्ताह 
बाद नवम्बर, १६०५ ई० में उसने अपने दूसरे पूृत्र परवेज एवं 
. आसफ़ खाँ जाफ़र बेग के सेनापतित्व में एक बड़ी सेना मेवाड़ पर 
चढ़ाई करने के लिए भेजी । राणा उदयसिंह के मनोनीत परन्तु 
पदच्युत उत्तराधिकारी जगमाल की मृत्यु के कुछ ही वर्षों बाद 
उसका सगा भाई सगर भी मृ्‌ग़लू दरबार में पहुँचा था, तब “राणा' 
को उपाधि देकर अकबर ने उसे आश्रय प्रदान किया था । 
जहाँगीर ने अब सगर को 'मेवाड़ का राणा' बना कर चित्तोड़ के 
किले के साथ ही सादड़ी, बेगूँ, बागौर, फूलिया और कपासन के परगने 
दिये तथा अपने नए राज्य पर अधिकार करने के लिये उपर्यक्त 
शाही सेना के साथ उसे भी मेवाड़ भेजा । किन्तु मेवाड़ की सेना के. 
बढ़ते हुए विरोध के कारण ऊंटाला और देबारी तक जा कर भी 

शाही सेना को वापस मांडल लौटना पड़ा। इसी समय अप्रेल 
६, १६०६ ई० के दिन जहाँगीर के ज्येष्ठ पुत्र शाहज़ादे खुसरो 
के विद्रोही हो जाने के कारण जहाँगीर के आदेशानुसार जगन्नाथ 
कछवाहे को मांडल में छोड़ कर परवेज्ञ और आसफ़ 
खां मई माह के प्रारंभ में शाही दरबार के लिये चल पड़े। 
राणा सगर को चिकत्तोड़ के किले में स्थापित करने के 
अतिरिक्त इस चढ़ाई का कोई भी परिणाम नहीं निकला । 
उधर राणा सगर के चित्तोड़ की राजगद्दी पर बेठने के बाद भी मेवाड़ 
के स्वामिभकत सरदारों में से किसी ने भी राणा अमर को छोड़ कर 
उसका साथ नहीं दिया, जिससे. राणा अमर की दाक्ति क्षीण करने 
का जहाँगीर का यह प्रयत्न विफल ही रहा । 
... खुसरो का पीछा करता हुआ जहाँगीर लाहौर जा पहुँचा था, 
और खसरो के पकड़े जाने के बाद भी जहाँगीर ने डेढ़ वर्ष से अधिक 
समय उन उत्तर-परिचमी प्रान्तों में बिताया । मार्च, १६०८ इ० 
में वापस आगरा लोट कर जहाँगीर पुनः मेवाड़ पर चढ़ाई करने 
का आयोजन करने लगा, तथा जुलाई माह में महाबत खाँ के 
सेनापतित्व में एक बड़ी सेना को राणा अमर के विरुद्ध भेजा। मेवाड- 
विजय के लिए जहाँगीर के ये प्रयत्त अगले सात वर्ष तक निरन्तर 
चलठे रहे तथा मेवाड़ के साथ संधि होने के बाद ही उनका अन्त 
हुआ क्‍ 

ऊंटाला तक बढ़ने पर भी महाबत खाँ को पीछे हटना पड़ा, 
और उसकी इस विफलता के कारण उसे वापस बुला कर जून, 
१६०९ ३० के अन्तिम दिनों में उसके स्थान पर अब्दुल्ला खाँ को 
मेवाड़ के विरुद्ध भेजी गई सेना का सेनापति नियुक्त किया । कुंभलगढ़ 
के प्रदेश में भी शाही थाने स्थापित किये और उस पहाड़ी भाग में 

चक्कर लगा कर प्रारम्भ म उसने राणा अमर को एकाध बार खदेड़ा 
भी, किन्तु दूसरे वर्ष राणपुर के युद्ध में मेवाड़ की सेना के हाथों 
उसकी पराजय होने के बाद, जब पुन: राणा अमर का पक्ष प्रबल 
होता-सा देख पड़ने लगा, तब अगस्त, १६११ ई० में अब्दुल्ला खाँ 
को बदल कर गुजरात का सूबेदार बना दिया और उसके स्थान पर 
पहाड़ी पंजाब के तंवर राजा बासू को मेवाड़ में नियुक्त किया । किन्तु 
उसने तो मेवाड़ में कुछ भी नहीं किया । तब मिर्जा अज़ीज़ कोका 
खान आज़म के निरन्तर अत्यधिक प्रार्थना करने पर सन्‌ १६१३ 
ई० के प्रारम्भ में राजा बासू को बदल कर उसे वहाँ नियुक्त किया । 

मेंबाड़-विजय में स्थायी सफलता प्राप्त करना अब अत्या- 
वद्यक जान कर जहाँगीर स्वयं नवम्बर ८, १६१३ ई० को अजमेर 
पहुँचा तथा शाहज़ादे खुर्रम को मुगल सेना का श्रधान सेनापति 
नियुक्त कर उसे मेवाड़ भेजा । मेवाड़ के पूर्वी समतल प्रदेश पर 
अधिकार करता हुआ खुर्रम उदयपुर जा पहुँचा । मेवाड़ के विरुद्ध 
इस युद्ध में सेना-संचालन करते हुए खुरंम ने पूर्ण रण-कौशल एवं 
सैनिक-तत्परता का प्रदर्शन किया । उसके आदेशानुसार मुगल 
सेनाएँ पहाड़ी प्रदेशों में भी आगे बढ़ीं तथा राणा प्रताप की युद्ध 
कालीन राजधानी चावण्ड पर भी अधिकार कर लिया | तब 
राणा अमर छप्पन के पहाड़ों में चला गया । राणा अमर के अधिकार का 
प्रदेश दिनोंदिन घटता जा रहा था, फिर भी वह अपनी प्रतिज्ञा को 
स्मरण कर दृढ़तापूर्वंक अपने विरोध में अडिग था । परन्तु पिछले 
पेंतालीस वर्षों के निरन्तर युद्ध से मेवाड़ के सरदार अत्यधिक थक 
गए थे । पुनः मेवाड़ के विजित प्रदेशों की अरक्षित प्रजा पर किये 
गये मुग़ल आक्रमणकारी सेना के अत्याचारों से वह भी घबरा उठी थी। 
अतएव राणा अमर के उत्तराधिकारी कुंवर कर्ण को अपने पक्ष में 

करके मेवाड़ के इन सरदारों ने शाहज़ादे खुरेम के साथ संधि की 
बातचीत प्रारम्भ की, तथा मेवाड़ के राणा के स्वयं शाही दरबार में 
कभी उपस्थित नहीं होने की म्‌ृख्य शर्ते पर जहाँगीर की स्वीकृति 
प्राप्त होते ही उन्होंने राणा अमर को संधि कर मुग़ल साम्राज्य 
की आधीनता स्वीकार करने के लिये विवश किया । फरवरी ५, 
१६१५ ई० को गोगुन्दा में राणा अमर की शाहज़ादे खुरंम के साथ भेंट 
हुई और यों उस दिन इस मेवाड़-म्‌ुग़ल संघर्ष का अन्त हुआ तथा 
अपने प्रतापी पिता द्वारा अप्राप्त मेवाड़-विजय में यह आशातीत 
सफलता प्राप्त कर जहाँगीर ने अमित संतोष तथा अपूर्वे गौरव का 
अनुभव किया । 

संधि की शर्तों के अनुसार खुरंम के साथ कुँअर कर्ण भी शाही 
दरबार में अजमेर पहुंचा और वहाँ उसे दाहिनी ओर की पंक्ित में ' 
सर्व-प्रथम खड़ा किया गया । पांच हज़ारी का मनसब देकर मुग़्लों 
द्वारा जीता हुआ सारा मेवाड़ राज्य उसे वापस दे दिया गया तथा 
डुंगरपुर, बाँसवाड़ा एवं देवलिया के राज्य भी उसके आधीन कर 
दिए गए । वहाँ किला[-बन्दी न करने की शर्ते पर चित्तोड़ का किला 
भी मेवाड़ को सौंप दिया गया। 

मेवाड़ के राणा के पद से च्यूत होने पर सगर को मालवा में 
जागीर तथा रावत की उपाधि लेकर ही संतोष करना पड़ा । परिस्थि- 
तियों से विवश होकर ही राणा अमर को मग़लों की यह आधीनता 
स्वीकार करनी पड़ी थी, तथापि उसने असीम आत्म-ग्लानि का 
अनुभव किया ,और वह एकान्तवास करने लगा जिससे उसके शासन- 
काल के पिछले वर्षों में कुंअर कर्ण ने ही राज्य का सारा शासन- 
प्रबन्ध संभाला | 

: इधर जब मेवाड़-विजय के लिए ये अनवरत प्रयत्न चल रहे थे तब 


बीकानेर का राठौड़ राज्य अनेकानेक कठिनाइयों में से गुज़र रहा था । 
जनवरी २२, १६१२ ई० को सुदूर बुरहानपुर में बीकानेर के शासक 
राय रायसिंह का देहान्त हो गया । उसने पूरे इकतालीस वर्ष तक 
मुग़ल साम्राज्य की राजभक्तिपूर्ण सेवा की थी। अकबर का उस 
पर पूर्ण विश्वास था और साम्राज्य का एक चतुर सेनापति होने के 
कारण उसे प्रत्येक महत्वपूर्ण चढ़ाई पर भेजा जाता था | अकबर के 
शासन-काल में उसका मनसब बढ़ते बढ़ते चार हज़ारी हो गया था 
जिसे बढ़ा कर जहाँगीर ने पाँच हज़ारी कर दिया था। रायसिह 
अपने ज्येष्ठ पुत्र दलपंत से प्रसन्न न था एवं अपने छोटे लड़के 
सूरसिह को बीकानेर का शासक बनाना चाहता था। दलपत 
मुगल सेना में मनसबदार था । विद्रोही होकर उसने दो बार 
बीकानेर तथा आस-पास के प्रदेश में बहुत उपद्रवः मचाया था। 
तथापि रायसिंह की इच्छा-पूर्ति न करने के उद्देश्य से ही जहाँगीर ने 
माचे, १६१२ ई० में दकपत को बीकानेर का शासक बनाया । 
परन्तु उच्छूखल दलपत के लिए शाही आज्ञानुसार चलना एक 
असम्भव बात थी, एवं एक ही वर्ष में जहाँगीर उससे अप्रसन्न होगया। 
- तब दलपत पुनः विद्रोही हो गया और उसको दबाने के लिए 
उसीका छोटा भाई सूरसिंह ससेनन्‍्य भेजा गया। पराजित दलूपत 
कद कर लिया गया । तब सितम्बर, १६१३ ई० के लगभग जहाँगीर 
ने सरसिह को बीकानेर का शासक बनाया तथा उसके कोई चार 
माह बाद दलपत को मृत्य-दण्ड दिया गया । 

मेवाड़-मुगल संघर्ष की समाप्ति के बाद कंवर मुग़लों की 
. राजस्थान-विजय ही सम्पूर्ण नहीं हो गईं, किन्तु मुग़ल-कालीन 
राजस्थान के इस महत्वपूर्ण काल का भी अन्त हो जाता है । उन 
पिछले घटनापूर्ण यूगों के सारे ही प्रमुख राजस्थानी सेनानी-शासक एक 

एक कर इस पाथ्थिव रंगमंच से बिदा ले रहे थे । मोटा राजा उदयसिह 
और राणा प्रताप का देहान्त हुए यूग बीत चुके थे। बीकानेर के 
रायसिंह को मरे कुछ ही वर्ष बीते थे कि जुलाई ६, १६१४ ई० के 
दिन एलिचपुर में आम्बेर के सुविख्यात कछवाहा राजा मानसिंह की 
भी इहलोक-लीला समाप्त हो गईं । अपनी मृत्यु से कुछ ही माह 
पहिले उसे सात हज़ारी का मनसब दें कर जहांगीर ने उसका अपूर्वे 
सम्मान किया था । दिसम्बर, १५८७ ई० में बिहार भेज जाने के 
बाद कोई बीस वर्ष तक वह निरन्तर बिहार अथवा बंगाल सूबे का 
सूबेदार बना रहा, तथा उड़ीसा प्रदेश को जीतने , पूर्वी बंगाल पर 
मुगल आधिपत्य स्थापित करने और बंगाल में विद्रोहियों को दबाने 
में उसका प्रा-पूरा हाथ रहा था। यद्यपि शाहज़ादे खुसरो के लिए 
मानसिंह का विशेष पक्षपात होने के कारण जहाँगीर उससे बहुत 
प्रसन्न नहीं था, उसके शासन-काल में भी मानसिह की पिछली मान- 
मर्यादा अक्षुण्ण ही बनी रही । मानसिंह के शासन-काल में भी आम्बर 
राज्य की सीमाएँ पू्ववत्‌ बनी रहीं, तथापि बंगारलू-बिहार की 
इस दीघे कालीन सूबंदारी के समय में मानसिह के निजी ऐश्वये- 
सम्पत्ति में अपार वृद्धि हुईं । इस राजघराने की अट्ट समृद्धि का तब 
से ही प्रारम्भ हुआ था। अकबर का शासन-काल कछवाहों के लिए 
तो बहुत ही सौभाग्यपूर्ण प्रमाणित हुआ । राजा भगवानदास और 
मानसिह के साथ ही उनके कई भाई-बेटों तथा उनके दूरस्थ सह- 
परिवारियों को भी बड़े-बड़े मनसब तथा महत्वपूर्ण उच्च पद प्राप्त 
हुए थे । मुग़लू साम्राज्य के तत्कालीन प्रमुख अधिकारियों तथा 
सेनानायकों में राजा भारमल के पुत्र राजा जगन्नाथ और माधोसिंह, 
राजा आसकरण और उसके पुत्र राजसिंह, जगमाल के पुत्र खेंगार, 
रूपसी बरागी के पुत्र जयमल, राय रायसल दरबारी, राय मनोहरदास 


मा 

और राजा रामदास कछवाहा को विशेष महत्व प्राप्त था । 

मानसिंह का ज्येष्ठ पुत्र जगतर्सिह अत्यधिक मदिरा-पान के 
फलस्वरूप अपने पिता के जीवन-काल में ही अक्तूबर ९, १५९९ 
इ० को आगरा में मर चुका था। जगतसिह का ज्येष्ठ पुत्र महासिह 
शाही सेना में मनसबदार था, परन्तु उत्तराधिकार सम्बन्धी हिन्दू 
प्रथा की पूर्ण उपेक्षा कर जहाँगीर ने मानसिंह के तब एकमात्र जीवित 
पुत्र भावसिह को आम्बर का शासक बना कर उसे चार हज़ारी 
का मनसब तथा मिर्जा राजा की उपाधि दी । नई जागीर दे तथा 
मनसब में वृद्धि कर महासिह को भी संतुष्ट करने का जहाँगीर ने 
प्रयत्त किया । मानसिह के इन उत्तराधिकारियों को मानसिह या 
भगवानदास का-सा मान और गौरव नहीं प्राप्त हो सका। 

शाहज़ादे खुरेम के साथ गोगुन्दा में राणा अमर की सबं-प्रथम 
' भेंट के दिन मुग़लों की राजस्थान-विजय संपूर्ण हुई | समूचे राजस्थान 
पर मुग़लों का एक-छत्र शासन हो गया था। साम्राज्य की स्थापना तथा 
उसकी बढ़ती हुईं सत्ता के साथ ही एक वेभवपूर्ण नियम-बद्ध शाही 
दरबार का भी उद्भव हुआ । मनसबदारी प्रथा की स्थापना तथा 
उसके सुसंगठन के फलस्वरूप अनेकानेक नए नियमों तथा रीति- 
रस्मों का प्रचलन हुआ, जिनका पालन करना मनसबदारों का 
कर्तव्य बन गया । शाही मनसबदार बनने वाले राजस्थानी शासकों 
के लिए शाही दरबार में उपस्थिति या कहीं अन्यत्र नियक्ति होने 
पर आदंशानुसार साम्राज्य की सेवा में वहाँ लगे रहना स्वथा 
अनिवार्य था । मेवाड़ के राणा को विशेषरूपेण दी गई सविधायें 
और छूट इन कठोर नियमों के एकमात्र अपवाद थे, जिनसे मेवाड़ 
के राजघराने का विशेष महत्व तथा गौरव सुस्पष्ट हो जाते थे ।.. 

राजस्थान पर मुग़लू साम्राज्य की सर्वोपरि सत्ता की स्थापना . 


लड़ आह अक 


के फलस्वरूप विभिन्न राजस्थानी राज्यों के आन्तरिक स्थानीय 
मामलों में भी सम्राट एवं उसके अधिकारियों का हस्ताक्षेप बहुत 
बढ़ गया । केवल ज्येष्ठाधिकार के नियमानुसार राज्यों के उत्तराधिकार 
को निश्चित करना एक भूतकालीन वस्तु हो गईं; अब तो वह एक- 
मात्र मुगल सम्राद की इच्छा पर ही निर्भर रह गया । पुनः प्रत्येक 
राज्य में राजधानी तथा उसके आस-पास वाले कुछ निश्चित परगनों 
के अतिरिक्त बाकी रहे किसी भी परगने की गणना उस राज्य के 
अन्तर्गत नहीं की जाती थी । बढ़ते हुए मनसब के साथ वे विभिन्न 
मनसबदारों को दिये जातें थे, और यों अस्थायी तौर से दिये गए 
परगने भी यदा-कदा अदल-बदल होते ही रहते थे ।. 

शाही सेवा के इन बन्धनों तथा तत्सम्बन्धी नियमों की कडाई 
से राजस्थानी शासकों को कईं एक कठिनाइयों का सामना करना 
पड़ता था, परन्तु उससे उन्हें कई एक स्थायी लाभ भी हुए। अपनी 
योग्यता दिखा कर उच्च पद पाने तथा नया महत्व प्रॉप्त करने 
के लिए उन्हें अनेकानेक नूतव अवसर एवं साधन प्राप्त होने लगे । 
राजस्थानी सरदारों तथा वहाँ के राजपूत सेनिकों को भी दूर देशों 
की यात्रा, वहाँ की जानकारी तथा नए अनुभव, और युद्ध-विद्या 
में विशेष कोशल प्राप्त करते के लिए अपूर्व अवसर प्राप्त हुए । 
मुगलों के शाही राजदरबार के साथ राजस्थानी शासकों और 
सरदारों के इस घनिष्ठ सम्पर्क का आगे चर कर राजस्थान की. 
संस्कृति तथा कला पर गहरा एवं स्थायी प्रभाव पड़ा । 

अकबर ने राजस्थान में केवल प्रान्तीय शासन का संगठन 
किया था, परन्तु उसका प्रभाव विभिन्न राज्यों के संगठनों पर भी 
पड़े बिना न रहा । राजा सूरसिह के प्रधान मंत्री भाटी गोविन्ददास 
मानावत ने मारवाड़ राज्य के शासन-प्रबन्ध को पूर्णतया बदल कर. 

उसे मुग़ल साम्राज्य के ढांचे पर सुसंगठित किया 4 दीवान, बरूशी, 
हाकिम, आदि अधिकारी नियुक्त किये गए। मारवाड़ क्र पिछले सब ही 
शासकों के अन्य भाई-बेटों की गिनती सरदारों में की जाकर राज्य के 
दूसरे सब जागी रदारों के साथ ही उनकी मान-मर्यादा भी निश्चित की गईं 
तथा शाही दरबार के ढंग पर ही राज्य के दरबार की नई सुव्यवस्था कर 
दी। भाई-बिरादरी तथा जमींदारों की-सी सीधी-सादी रीति को बदल 
कर शाही नमूने पर उसे वेभवपूर्ण नियम-बद्ध राजकीय स्वरूप दिया 
गया । आम्बेर और बीकानेर के शासक भी मुगल शासन-व्यवस्था से 
पूर्णतया परिचित थे, एवं उनके राज्यों में भी शासन को इस नये 
ढांचे में ढालने का प्रयत्न किया. गया । राजदरबार तथा शासन- 
संगठन: की इस नई व्यवस्था को धीरे धीरे राजस्थान के छोटे बड़े 
सब ही राज्यों ने अपना लिया, और यों राजस्थान में अनजाने ही 
राजपद की मान-मर्यादा तथा उंसके अधिकारों में एकबारगी 
अनपेक्षित. परिवर्तन हो .गया, जिसका आगे चल कर राजस्थान की, 
संस्कृति एवं राजनीति पर महत्वपूर्ण प्रभाव पड़ा । 

यद्यपि इस काल में मेवाड़-मुग़ल संघर्ष चलता रहा, राजस्थान 
के अन्य सब भागों में बहुत-कुछ शान्ति ही बनी रही, जिससे. वहाँ 
स्वेत्र नवजीवन के अंकुर पुनः. फूटने रंगे । राजस्थानी साहित्य के 
इतिहास में यह यूग. बहुत ही महत्वपूर्ण हें। बीकानेर के शासक 
रायसिह के छोटे भाई पृथ्वीराज ने इसी काल में 'वेलि क्रिसन रुकमणी 
री' जैसे सर्वोत्कष्ट काव्य की रचना की थी। राजस्थान के उस 
अमर जन्म-सिद्ध कवि*“आढ़ां दूरसा की वह ओजपूर्ण सा की वह ओजपूर्ण वाणी तथा 
उसकी वे भावपूर्ण मर्मभेदी कृतियाँ इसी काल में प्रथम बार सुन 
पड़ीं । राणा प्रताप के स्वातन्त्य प्रेम तथा उसकी उस अनुकरणीय 
दृढ़ता को लेकर इन दोनों ही कवियों ने कई एक अमर छन्दों- की 

रचना की जो आज भी राजस्थान में घर-घर दृहराये जाते हैं । भक्ति- 
प्रधान साहित्य की धारा इस काल में निरन्तर बहती ही रही । 
ताभादास ने 'भक्तमाल' की रचना कर साहित्य और इतिहास के 
दोनों ही महत्वपूर्ण अंगों को सुसमुद्ध बनाया । पुनः: कबीर की विचार- 
धारा से प्रभावित*सत दादू दयाल ने दादू पंथ की स्थापना की और 
अपने पन्‍्थ का राजस्थान में प्रचार किया । राजस्थान में सन्त कवियों 
की परम्परा इसी काल से प्रारम्भ होती हूँ । दादू-पंथियों ने राजस्थानी 
साहित्य की उन्नति में पूर्ण सहयोग दिया, और दादू के साथ ही रैंज्जब॒जी 
ने भी शान्तरस पूर्ण काव्य-धारा द्वारा राजस्थान को प्लावित किया । 
उत्तर एवं पूर्वी राजस्थान में मुगल आधिपत्य तथा शान्ति- 
स्थापना के साथ ही वहाँ पुन्निर्माण का कार्य भी प्रारम्भ हो गया 
था । आम्बर और बीकानेर के शासक अपने नए राजनैतिक महत्व के 
अनुरूप ही अपनी राजधानी के राजप्रासादों को बनाने के लिए 
प्रयत्नशील हुए। आम्बेर के राजमहलों के निर्माण का कार्य मानसिह 
के समय में बहुत-कुछ पूरा हो गया था । इस काल में बने हुए राजस्थान 
के इन राजमहलों तथा गढ़ों में प्राचीन हिन्दू स्थापत्य कला पर 
नवीन मुग़लू स्थापत्य शैली का बढ़ता हुआ प्रभाव सुस्पष्ट है । 
तत्कालीन राजस्थानी चित्रकला में भी अनेकानेक विभिन्न चित्र- 
शलियों तथा परस्पर विरोधी भावनाओं का एक अनोखा सम्मिश्रण 
देख पड़ता है । अनेकानेक स्थानीय विशेषताओं के होते हुए भी 
आम्बेर की नई सम्मिश्रित कछवाहा चित्र-शैली में अकबर-कालीन 
प्रारम्भिक मुग़रू चित्र-शेली के साथ विशेष साम्य पाया जाता 
है । जोधपुर और बीकानेर की शैलियों में तब भी प्राचीन हिन्दू पर- 
म्परा का प्राधान्य था, परन्तु वह भी अधिक दिन स्थायी नहीं रह 
सका । भागवत्‌ पुराण, कविवर केशवदास की “रसिकप्रिया ? 

तथा राग-मालाओं को रूकर राजस्थान में बनाए गए इस काल 
के चित्रों में कल्पना, भावना तथा गतिशीलता का यथेष्ट बाहुल्‍य 
होते हुए भी उनके चित्रण में आवश्यक सावधानी तथा निपुणता 
नहीं पाई जाती हैं | पुनः उनके विभिन्न भागों में अत्यावश्यक 
सामंजस्य का अभाव भी कई एक चित्रों में बहुत खटकता हूँ । मुग़ल 
चित्र-शली के बढ़ते हुए प्रभाव के साथ ही इस राजपूत-शेली का भी 
विकास हुआ और तब ही ये त्रुटियाँ क्रमशः दूर हो सकी । 


४, शान्ति-समृद्धि काल (१६१५-१६५२ ६०) 


मेवाड़ के साथ संधि होने के बाद राजस्थान में मुगल साम्राज्य 
के प्रति विरोध का अन्त हो गया और प्रान्त में सर्वत्र शान्ति छा गई। 
विभिन्न राज्यों में यदा-कदा उठ खड़े होने वाले छोटे-मोटे पारस्परिक 
भंगड़े या आन्तरिक विद्रोह ही कभी कभी वहाँ की शान्ति को भंग 
करते थे, किन्तु उनका प्रान्त में विशेष प्रभाव नहीं पड़ता था । 
इस शान्ति-काल के प्रारम्भ में ही एक ऐसा उपद्रव अजमेर में हुआ था, 
ओर शाही पड़ाव के तब वहाँ होने से भी वह नहीं रुका । अपने भतीजे 
की हत्या का बदला लेने के लिए मारवाड़ के राजा सूरसिह ने जब 
अपने सुयोग्य कर्मेठ मन्‍्त्री भाटी गोविन्ददास को मृत्यु-दण्ड नहीं दिया 
तब सूरसिंह का दूसरा भाई किशनसिंह जो जहाँगीर का विशेष क्ृपा- 
पात्र था और उसीके फलस्वरूप जिसने किशनगढ़ के एक नए राठौड़ 
राज्य को स्थापना की थी, बदला लेने के लिए व्याकुल हो उठा । 
मई २५-२६, १६१५ ई० की रात को अजमेर में सूरसिह के पड़ाव 
पर अचानक आक्रमण कर किशनसिह ने भाटी गोविन्ददास को मरवा 
डाला, किन्तु सूरसिह के सेनिकों के घेर लेने पर किशनसिह तथा 


“ ९२ «७ 


उसका भतीजा करण अपने अन्य कई सैनिकों के साथ वहीं लड़ते 
हुए मारे गये । तब जहाँगीर ने किशनगढ़ का राज्य, किशनसिह 
के ज्यष्ठ पुत्र सहसमल को दे दिया । . 

मेवाड़-विजय के बाद भी जहाँगीर कोई डंढ़ वर्ष तक अजमेर 
में ठहरा रहा । मुग़ल साम्राज्य के साथ व्यापारिक संधि करने के 
लिए अंग्रेजों के बादशाह प्रथम जेम्स का राजदूत बन कर सर 
टामस रो इसी अरसे में अजमेर पहुँचा और जनवरी १०, १६१६ ई० 
को वहाँ जहाँगीर के दरबार में वह प्रथम बार उपस्थित हुआ था । 
राजस्थान प्रान्त की राजधानी बनाए जाने के बाद अजमेर नगर का 
राजनैतिक महत्व भी बहुत बढ़ गया था । आगरा-दिल्‍ली के साथ 
ही पंजाब और इलाहाबाद के उपजाऊ, प्रदेशों को भारत के पश्चिमी 
समुद्री तट पर स्थित विदेशी व्यापारिक केन्द्रों से सम्बद्ध करने वाला 
प्रधान व्यापार-मार्ग अजमेर होकर गुज़रता था, जिससे उस नगर 
के आर्थिक महत्व को समफ कर अंग्रेज व्यापारियों ने वहाँ भी अपनी 
एक कोठी बनाई । अनेकानेक नए भवनों और उद्यानों का निर्माण 
कर अकबर तथा जहाँगीर ने उस नगरीं की सुन्दरता को बढ़ाया ।. 
कोई तीन वर्ष तक वहाँ रहने के बाद नवम्बर, १६१६ ई० में जहाँगींर 
अजमेर से मालवा की ओर चल पड़ा। . 

उधर सिरोही राज्य में शान्ति बनाए रखना सदेव एक समंस्या 
ही.रही थी। सन्‌ १६१० ई० में राव सुरताण की मृत्यु के बाद उसका 
ज्येष्ठ पुत्र राजसिंह वहाँ का शासक बना, तब उसके निर्बेल शासन 
के फलस्वरूप अनेकों पारस्परिक झगड़े उठ खड़े हुए और वे 
निरन्तर बढ़ते ही गए। राव सुरताण का चचेरा भाई प्रथीराज 
सजावत भी अपने भतीजे राजसिह का विरोधी हो गया और अन्त 
में सन १६१८ ई० के लगभग उसने राजसिह को मरवा डाला । 


«- ९३ - 


मेवाड़ और ईडर के शासकों की सहायता प्राप्त कर राजसिंह के 
पक्ष वालों ने उसके बालक पुत्र पृथ्वीराज को सिरोही की गद्दी पर 
बेठाया, विद्रोही प्रथी राज को सिरोही राज्य से निकाल कर बाहर किया 
तथा बालक राव की अवस्यकता में वे राज्य के शासन-प्रबन्ध को 
किसी न किसी तरह चलाते ही गए 

जालोर राज्य के शासक ग़ज़नी खाँ बिहारी के उत्तराधिकारी 
पहाड़ खाँ ने अपनी सुयोग्य माता को मरवा डाला था । जहाँगीर ने 
इस अपराध के लिए पहाड़ खाँ को फरवरी, १६१७ इ३० में मृत्यु-दण्ड 
दिया, तथा जालोर का परगना मारवाड़ राज्य के उत्तराधिकारी 
कुंअर गजसिंह को दें दिया गया । सेना भेज कर गजसिंह ने अगस्त 
३०, १६१७ इ० को जालोर जीत लिया । कुछ समय बाद पहाड़ खाँ 
के भाई-बंटों तथा अन्य पठान साथी-सम्बन्धियों को जब भीनमाल 
से भी निकाल बाहर किया गया, तब वे राजस्थान छोड़ कर गुजरात 
जा पहुँचे जहाँ उन्होंने पालनपुर राज्य की स्थापना की । 

- राजस्थान में अब युग पलट रहा था, और पिछले काल के सारे 
महत्वपूर्ण राजस्थानी शासक एक एक कर इस लोक से बिदा लेने 
लगे । सूरसिह की मृत्यु होने पर ( सितम्बर ७, १६१९ ६० ) 
उसका ज्येष्ठ पुत्र गजसिंह, जो अपने पिता के जीवन-काल में ही शाही 
मनसबदार बन गया था, मारवाड़ का शासक बना । राणा अमर का 
देहान्त हो जाने पर ( जनवरी २६, १६२० ई० ) जहाँगीर का 
. सुपरिचित कुँअर कर्ण मेवाड़ की गद्दी पर बैठा । अत्यधिक मदिरा- 
पान के कारण नवम्बर, १६२१ इ० म॑ आम्बर के शासक राजा 
भावसिह को भी जीवन-लीला समाप्त हो गईं । वह स्वयं निस्सनन्‍्तान 
था एवं उसका भतीजा महासिंह भी मई, १६१७ ई० में मर चुका 
था । अतएव जहाँगीर ने महासिह के पुत्र जयसिह को, जो महासिंह 

की मृत्यु के बाद से ही शाही मनसबदार बन गया था, अब आम्बेर 
का शासक बनाया तथा उसका मनसब बढ़ा कर दो हज़ारी का कर 
दिया । जयसिंह के आम्बंर की राजगद्टी पर बेठते ही उस कछवाहा 
राजघराने के इतिहास में एक अतीव महत्वपूर्ण गौरवशाली अध्याय 
का प्रारम्भ हुआ । 

गजसिंह और जयसिह मुग़रू सेना के उच्चाधिकारी बन कर 
शाही सेवा में लग गए, तथा राणा कण मेवाड़ राज्य के शासन को 
सुसंगठित करने लगा । यूगों तक चलने वाले स्वातन्ब्य-युद्ध के 
समय उस राज्य का अत्यधिक भाग मुग़लों के अधिकार में था । रत । 
उस सारे प्रदेश पर पुन: मेवाड़ राज्य का अधिकार हो गया था, एंव 
वहाँ की शासन-व्यवस्था में अनेकानेक सुधार अत्यावश्यक हो गए थे। 
इन सुधारों तथा शान्ति-स्थापना के फलस्वरूप मेवाड़ में व्यापार और 
कृषि की बहुत उन्नति होने लगी । 

सन्‌ १६१९ इई० के बाद जहाँगीर का स्वास्थ्य निरन्तर गिरता 
ही गया। शासन-कार्य में भाग लेना उसके लिए असंभव-सा होगया । 
उसकी प्रियतमा साम्राज्ञी न्रजहाँ पहिले भी शासन में बहुत-कुछ 
हस्ताक्षेप करती थी; अब तो सारा शासन-कार्य ही उसके हाथ में चला 
गया। साम्राज्य के उत्तराधिकार का प्रइन भी अधिकाधिक उल्भता जा 
रहा था। मेवाड़ और दक्षिण की विजयों तथा अक्तूबर, १६१७ ई० 
में शाहजहाँ की उपाधि पाने के बाद शाहज़ादे खुरेम को अपने भावी 
मुग़ल सम्राट होने की पूरी-पूरी आशा हो गई थी । जनवरी, १६२२ ई० 
में खुसरों की हत्या के बाद तो कोई आशंका भी नहीं रह गईं थी। 
किन्तु शाहजहाँ और नूरजहाँ में उत्कट वेमनस्य चल रहा था। अतएव 
नूरजहाँ के हाथों अपने भविष्य के बिगड़ने की आशंका से शाहजहाँ 
बहुत ही व्याकुल हो उठा, और अपने पिता के साथ किसी भी प्रकार 

के समभौते की आशा नहीं रह जाने पर दिसम्बर, १६२२ इई० में 
उसने मालवा में विद्रोह का भण्डा खड़ा किया तथा वह ससेन्य 
आगरा की ओर बढ़ा । 

शाहजहाँ के विद्रोह को दबाने के लिए जहाँगीर भी पंजाब से 
ससेन्य आगरा की ओर चल पड़ा, और माच १९, १६२३ इई० को 
बिलोचपुरा के युद्ध में शाही सेना ने शाहजहाँ को पराजित किया । 
शाहजहाँ वापस लौट पड़ा और राह में आम्बेर को छूटता हुआ वह 
माण्डू पहुँचा । उसके पीछे-पीछे जहाँगीर भी ससेन्य राजस्थान कौ- 
ओर बढ़ा और मई ९, १६२६ इईं० को उसने अजमेर में पड़ाव 
किया । इस विद्रोह में राजस्थान के किसी भी शासक ने शाहजहाँ 
का साथ नहीं दिया, तथा जहाँगीर का आदेश पाकर सब ही प्रमुख 
नरेश उसकी सेवा में उपस्थित हो गए । मेवाड़ के राणा कर्ण का 
छोटा भाई राजा भीम इस विद्रोह के प्रारम्भ से ही शाहजहाँ के साथ 
था, तथापि जहाँगीर के अजमेर पहुँचने के कुछ ही दिनों बाद अपने 
कुअर जगतसिंह को वहाँ शाही दरबार में भेज कर राणा कण ने 
भी जहाँगीर के प्रति अपनी राजभक्ति का सुस्पष्ट प्रमाण दिया । 


 आस्बेर से माण्डू जाते समय राह में उदयपुर जाकर राणा कणे 
से शाहजहाँ के भेंट करने एवं बिदा होते समय राणा से भाईचारे में 
पगड़ी बदलने की जिस घटना का उल्लेख ओझा ने ( उदय०, २, 
पृ९ ५१४७-७५ ) एव वीराविनोद में ( २, पु० २७०-३, २८९ ) किया है, 
समकालीन ऐतिहासिक आधार-अंथ उसके बारे में पूर्णतया मूक हैं । 
जन-श्रुति के अनुसार यदि अपने विद्रोह-काल में कभी शाहजहाँ उदयपुर 
गया होगा तो वह केवछ इसी समय ( अप्रेल-मई, १६२३ ई०) हो 
सकता है, तथा तब भी वह वहाँ इने-गिने दिन ही ठहर सका होगा। 
यह स्पष्ट है कि इस यात्रा का कोई भी राजनैतिक परिणाम नहीं हुआ। 


शाहजहाँ का पीछा करने को शाहज़ादें परवेज और महाबत खाँ 
के सेनापतित्व में शाही सेना मई ५ को ही अजमेर के पास से चल 
पड़ी थी, और जुलाई माह प्रारम्भ होते-होते मालवा में जा पहुँची । 
जहाँगीर स्वयं अजमेर में ही ठहरा रहा, और ताप्ती पार मुग़रू 
साम्राज्य की दक्षिणी सीमा से बाहर माहूर किले में अपना माल- 
असबाब रख शाहजहाँ के स्वयं गोलकुण्डा राज्य की ओर जाने कीः 
सूचना पाने के बाद ही जहाँगीर नवम्बर १४, १६२३ ई० को 
अजमेर से कश्मीर के लिये रवाना हुआ । 

उधर गोलकुण्डा से चढ़ाई कर शाहजहाँ ने उड़ीसा, बंगाल 
एवं बिहार पर आधिपत्य कर लिया, परन्तु जुलाई, १६२४ ३० में 
भूसी के युद्ध में पराजित होते ही इसका भी अंत हो गया और 
दाहजहाँ को विवश होकर उड़ीसा, तेलिगाना और गोलकुण्डा को 
राह वापस दक्षिण लौटना पड़ा । वहाँ बुरहानपुर किले को जीततने के 
उसके सारे प्रयत्न बूँदी के राव रतन हाड़ा सरबुलन्द राय की वीरता 
एवं दृढ़ता के कारण विफल हुए, और शाहज़ादे परवेज्ञ एवं 
सहाबत खाँ के उधर ससेन्‍्य आने की सूचना मिलने पर शाहजहाँ 
बालाघाट की ओर चला गया । निरन्तर विफलता का सामना 
करते-करते निराश होकर सन्‌ १६२५ ई० के अंतिम दिलों..में 
शाहजहाँ ने क्षमा-याचना कर समभौते के लिए प्रार्थना की, तथा 
कुछ माह बाद तत्सम्बन्धी जहाँगीर के आदेश जान कर उनका 
अक्षरश: पालन किया । परन्तु वह स्वयं दक्षिण में नासिंक के पास 
ही ठहरा रहा । । 

महाबत खाँ की इन लगातार सफलताओं ने न्रजहाँ को महाबत 
खाँ के प्रति सशंक बना दिया और अब नूरजहाँ तथा महाबत खाँ में 
क्रशमकद प्रारम्भ हुईं । पहिले तो महाबत खाँ को पूर्ण सफलता 

मिली और मार्च, १६२६ ३० में जहाँगीर को उसने अपने हाथ क्री 
कठ-पृतली बना लिया । सुद्र नासिक के पास इस घटना की सूचना 
मिलते ही एक हज़ार सवारों को लेकर शाहजहाँ अपने पिता की 
सहायतार्थ जून ७, १६२६ इईं० को तत्परतापूवंक वहाँ से चल पड़ा । 
राजा भीम के पृत्र किशन सीसोदिया के राह में ही मर जाने से 
अजमेर पहुँचते-पहुँचतें उसके सवारों की संख्या घट ' कर आधी 
रह गईं थी । अतएव सीधा पंजाब न जाकर अपने बचे-खचे सवारों' 
राज्यों में होता हुआ अक्तूबर, १६२६ ई०. के प्रारम्भ में वह .थत्ता 
पहुँचा । 

परन्तु शाही दरबार में महाबत खाँ का पर्णधिपत्य स्थायी नहीं 
हो सका ओर सितम्बर माह में वहाँ पुनः नूरजहाँ कां प्रभुत्व हो 
घया; तब महाबत खाँ पंजाब छोड़ कर राजस्थान की ओर चल 
दिया । उधर थत्ता के आस-पास एकाध माह ठहरने के बाद शाहजहाँ 
भ्री गुजरात की राह वापस दक्षिण को लौट गया, और दिसम्बर, 
१६२६ ई० का अन्त होते-होते वह नासिक होता हुआ जुन्नर पहुँचा । 
महाबत खाँ ने भी कुछ समय शान्तिपृ्वंक जालोर में बिताया और 
इसी बीच शाहजहाँ के साथ समभौता भौता कर फरवरी, १६२७ ३० में 
बह भी उसके साथ जुन्नर जा मिला । 

दशाहजहाँ को अधिक समय तक प्रतीक्षा नहीं करना पड़ी । 
कश्मीर से लाहौर को लौटते समय राह में ही अक्तबर २९, १६२७ 
इं० को जहाँगीर की मृत्यु हो गई, जिसकी सूचना शाहजहाँ को बीस 
दिन बाद ज़ून्नर में मिली । परवेज पहले ही मर चका था। पन 
नूरजहाँ का भाई और शाहजहाँ का. इवसर आसफ़ खाँ, जो इस समय: 
मुग़ल साम्राज्य का प्रमुख प्रबन्धकर्ता था, शाहजहाँ के पक्ष. में था.। 

अपने मुग़ल सम्राट बनने में शाहजहाँ को कोई भी बाधा नहीं देख 
पड़ी । अतएवं महाबत खाँ को साथ लेकर शाहजहाँ नवम्बर २२, 
१६२७ ई० को जुन्नर से चल पड़ा.और गुजरात की राह वह आगरा 
की ओर बढ़ा । अहमदाबाद से ईंडर होता हुआ जनवरी १, १६२८ 
ई० को वह मेवाड़ में गोगुन्दा पहुँचा । अब तक शाहजहाँ ने स्वयं 
को मुग़ल सम्राट्‌ घोषित नहीं किया था, एवं राणा कर्ण स्वयं वहाँ 
जाकर शाहजहाँ से मिला तथा अपनी पुरानी मंत्री को सुदृढ़ किया । 
गोगुन्दा से शाहजहाँ माण्डल गया और जनवरी १४, १५२८ ई० को 
अजमेर पहुँचा, जहाँ उसने महाबत खाँ को अजमेर प्रान्त का सूबेदार 
बनाया । दस दिन बाद शाहजहाँ आगरा पहुँचा । आसफ़ खाँ ने 
जनवरी १९, १६२८ ई० को ही लाहौर में शाहजहाँ को मुगल 
सम्राट्‌ घोषित कर दिया था। शुभ मुह॒तें देख कर फरवरी ४ के 
दिन शाहजहाँ आगरा में सिहासनारूढ़ हुआ । 

शाहजहाँ के विद्रोह-काल में यदा-कदा शाही सेनाएँ राजस्थान 
में होकर गुजरती रहीं । शाहजहाँ स्वयं भी दो बार राजस्थान में 
होकर निकला था । परन्तु इन सब का राजस्थान की राजनेतिक तथा 
आत्तरिक शान्ति पर कोई प्रभाव नहीं पड़ा । राणा कर्ण के छोटे भाई 
भीम के अतिरिक्त किसी भी राजस्थानी नरेश ने इस विद्रोह में 
शाहजहाँ का/साथ नहीं दिया था। मारवाड़ का राजा गजसिह, 
आम्बेर का जयसिंह, बूंदी का राव रतन हाड़ा सरबुलन्द राय और 
संभवत: बीकानेर का राजा सूरसिह भी जहाँगीर के आदेशानुसार 
शाहजहाँ के विरुद्ध लड़े थे | परन्तु जहाँगीर की मृत्यु के बाद जब 
दक्षिण का सूबेदार खाँजहाँ लोदी शाहजहाँ का साथ देने को तेयार 
नहीं हुआ तब ये सारे राजस्थानी नरेंश खाँजहाँ को छोड़ कर 
राजस्थान को लौट आए । आगरा जाते हुए राह में ही राजा जय- 


सिंह शाहजहाँ की सेवा में जा पहुँचा था। उसके आगरा पहुँचने के 
बाद अन्य राजस्थानी नरेश भी शाही दरबार में उपस्थित हो गये । 
कुछ हिचकिचाहट के बाद गजसिह भी फरवरी १३, १६२८ ई० को 
शाही दरबार में पहुंचा । सिहासनारूढ़ होने के सुअवसर पर जयसिंह 
तथा सूरसिह के मनसबों में वृद्धि की गईं । गजर्सिह एवं रतन हाड़ा, 
दोनों का ही पंच-हजारी मनसब पहिले के समान रहने दिया गया। 
विद्रोह-काल में अपने प्रति उनके विरोध को पूर्णतया भुला कर शाह- 
जहाँ ने इत सभी राजस्थानी नरेशों को अपना प्रबल समर्थक बना 
लिया और अब वे सब अपनी परम्परागत राज्यनिष्ठा तथा स्वामि- 
भक्ति के साथ शाहजहाँ की आज्ञाओं का पालन करने के लिए 
_प्रवृत्त हुए। शाहजहाँ के शासन-काल में दक्षिणी भारत के अहमदनगर, 
बीजापुर और गोलकण्डा राज्यों के विरुद्ध ही नहीं सदर मध्य एशिया 
में बट्ख तथा बदरुशां पर चढ़ाई करने तथा कन्दहार के किले का तीन- 
तीन बार घरा डालने में भी राजस्थान के इन्हीं राजपत नरेशों, उनके 
भाई-बटों और सगे-संबन्धियों ने प्रमख रूपेण महत्वपर्ण भाग लिया । 

गोगुन्दा में शाहजहाँ से भेंट कर उदयपुर लौटने पर राणा कर्ण 
बीमार पड़ गया तथा मार्च, १६२८ ई० में उसका शरीरान्त हो गया। 
तब उसका ज्येष्ठ कुंअर जगत्सिह मेवाड़ की राजगही पर बेठा । 


सन्‌ १६१५ ई० में मेवाड़ के कुंअर मल के नाम शाही मनसब के 
फ़रमान के जारी होने के समय से ही डंगरप्र, बाँसवाडा तथा 
दवलिया राज्यों के शासक मेवाड़ की आधीनता में किये जावे-से 
असन्तुष्ट थे, एवं मुगल सम्राट के साथ अपने राज्यों का सीधा संबन्ध 


स्थापित करने का प्रयत्न करने छगे । अवसर पाकर शाहजहाँ 
राज्यारोहण के समय डंगरपुर के रावले पंजा तथा बाँसवाडे के रावर 

जसवन्तसिह ने शाही मनसब तो प्राप्त नहीं किया, किन्तु अजमेर 
के सूबेदार महाबत खाँ तथा शाहजहाँ के विश्वस्त अधिकारी 
जॉनिसार ख्राँ के साथ मिल कर वह राणा जगतसिह के विरुद्ध 
आयोजन करने लूगा। राणा जगतसिह ने कुछ होकर रावत 
जसवन्तर्सिह को उदयपुर बुलवाया तथा सन्‌ १६२९ ईं० के रूगभग 
धोखा देकर उसे वहीं मरवा डाला । तब जसवन्तसिह का पुत्र हरीसिह 
देवलिया की गद्दी पर बेठा तथा तदनन्तर शाही दरबार में पहुँच कर 
अपने राज्य को मेवाड़ की आधीनता से निकलूवा लिया । डंगरपुर 
और बाँसवाड़ा राज्यों को अधीन करने के लिए भी जगतसिह ने 
वहाँ सेना भेजी । रावऊरू समरसी ने तो मेवाड़ .की आधीनता 
स्वीकार कर ली, परन्तु डंगरपुर के विरुद्ध भेजी गई सेना डूंगरपुर 
नगर को लूटने तथा वहाँ के राजमहलों को नष्ट-अ्रष्ट करने के 
अतिरिक्त कुछ नहीं कर सकी । पूंजा अब शाही दरबार में जा पहुँचा, 
'तथा विद्रोही खाँजहाँ लोदी को दबाने तथा अहमदनगर राज्य 
को पूर्णतया जीतने के लिए जब दिसम्बर, १६२९ ३० में शाहजहाँ 
ससैन्य दक्षिण गया तब पूंजा भी उस शाही सेना के साथ था और 
कोई दो वर्ष से भी अधिक समय तक वहाँ निरन्तर शाही सेना में 
सेवा करता रहा । पूंजा की इन सेवाओं से प्रसन्न होकर शाहजहाँ 
ने उसका मनसब भी बढ़ा दिया । इसी प्रकार सिरोही राज्य को भी : 
अपने आधीन करने के राणा जगतसिह के प्रयत्न विफल हुए । 
उसकी इन कार्यवाहियों के कारण शाहजहाँ जगतसिंह से बहुत ही 
अप्रसंन्न हो गया था, अतएव सन्‌ १६३३ ई० के प्रारम्भ में शाही 
सेवा के लिए मेवाड़ की सेना दक्षिण भेज कर जगतसिह ने प्रारम्भिक 
समभौते की शर्तों को पूरा किया । पुनः दिसम्बर, १६३३ ई० में कई 
बहुमूल्य भेंटें लेकर जगतर्सिह ने कल्याण काला को शाहजहाँ के पास 

भेजा, और उसी के साथ भेजे गए प्रार्थनापत्र में अपना कथन 
लिख कर उसने शाहजहाँ को संतुष्ट करने का भरसक प्रयत्न किया, 
जिससे शांहजहाँ ने इस बार जगतसिंह के विरुद्ध कोई कार्यवाही 
नकी। जा. 
शाहजहाँ दक्षिण में ही था, तब वहाँ बालाघाट में नवम्बर 
२२, १६३१ ईं० को बंदी के वीर शासक राव रतन हाडा की मृत्यु 

हो गईं । वह जहाँगीर का एक विदव्वस्त सेनानायक था। बंदी की 
राजगद्दी पर बंठने के कुछ ही माह बाद जहाँगीर ने उसे 'सरबुलन्द 
राय' की पदवी दी थी, जिस नाम से ही उसके समकालीन फारसी 
इतिहास-पग्रन्थों में उसका प्राय: उल्लेख किया गया हे । उसका 
मनसब बढ़ते-बढ़ते पाँच हजारी जात-पाँछ हजार सवार का हो गया 
था। बुरहानपुर के किले पर विद्रोही शाहजहाँ तथा अहमदनगर 
राज्य के सेनापतियों का अधिकार न होने देने के पुरस्कार-स्वरूप 
जहाँगीर ने उसे “राव. राजा' का नया खिताब दिया था जो उस 
घराने में आज तक चला आया हैँ । राव रतन का ज्येष्ठ पुत्र गोपीनाथ 
अपने पिता के जीवन-काल में ही मर चुका था, एवं अब गोपीनाथ 
का बड़ा लड़का शत्रुशाल बूंदी का शासक बना, और प्रारम्भ में ही 
उसे तीन हज़ारी ज़ात-दो हजार सवार का मनसब मिला । 
शाहजहाँ राव रतन के दूसरे पुत्र माधोसिह हाड़ा से भी बहुत 
प्रसन्न था । विद्रोही खाँजहाँ लोदी को घातक बरछा मार कर उसने 
शाहजहाँ की विशेष सेवा की थी और उसी के पुरस्कार-स्वरूप 
मार्च, १६३१ ई० में उसका मनसब बढ़ा कर दो हज़ारी ज्ञात-एक 
हजार सवार का कर दिया गया था | अब राव रतन हाड़ा के 
मरने पर शाहजहाँ ने माधोसिह को भी विशेष रूपेण पुरस्कृत करने 
का निरचय किया । दिसम्बर १, १६३१ ३० को उसने कोटा 

और पलायथा के परगने वंशपरम्परागत जागीर के रूप में माधोसिह को 
दिये एवं उसके मनसब में पाँच सदी जात-पांच सौ सवारों की वद्धि 
की । इस प्रकार राजस्थान में कोटा के नए स्व॒तन्त्र हाड़ा राज्य की 
स्थापना हुई #ीधोसिंह हाड़ा जीवन भर तत्परता के साथ सापघ्राज्य 

की सेवा करता रहा और मार्च, १६४८ ई० में जब उसकी मृत्य 


हुईं तब उसका मनसब तीन हजारी जात-तीन हज़ार सवार का हो 
गया था । शाही सेवा से यदा-कदा अवकाश मिल जाने पर 


माधोसिंह ने अपने नए राज्य की शासन-व्यवस्था को संगठित करने 
का भी प्रग्नत्तन-किया था । 
शाहजहाँ के विद्रोह-काल में असीरगढ़ के किलेदार गोपालदास 
गौड़ ने उसका साथ दिया: था, एवं थत्ता के किले का घेरा लगाते हुए 
अक्तूबर ,१६२६ ईं० में अपने बड़े लड़के बलराम के साथ वह खेत 
रहा था, अतएव राज्यारूढ़ होते ही शाहजहाँ ने गोपालदास के दूसरे 
लड़के विदुलदास गोड़ को तीन हजारी मनस॒ब गौड़ को तीन हजारी मुनुसब॒ तथा राजा का 
खिताब देकर पुरस्कृत किया। मनसब की जागीर के रूप में उसे 
राजस्थान में सरवाड़, मालपुरा, सारसोप आदि परगने दिये गये । 
अप्रेल , १६३१ ई० में उसे रणथम्भोर की किलेदारी मिली, जो 
उसकी मृत्यु के बाद उसीक उत्तराधिकारी राजा अनिरुद्ध गौड़ को 
ही दी गई । अप्रेल, १६३३ ई० में विद्ुलदास अजमेर का फ़ौजदार 
नियुक्त हुआ, और दो वर्ष बाद कुछ समय के लिए अजमेर की 
सूबंदारी भी उसे मिल गई । यों शाहजहाँ के राज्यारूढ़ होने के बाद 
कोई दस वर्ष तक राजस्थान में गौड़ों का विशेष महत्व रहा था, जो 
फरवरी, १६३७ ई० में विट्वुलढदास को धंधेरा परगना वतन के रूप 
में वंशपरम्परागत मिलने के बाद ही कहीं कम हुआ । 
उधर मारवाड़ के राजा गजसिह का ज्येष्ठ पुत्र अमरसिह 

अपने पिता के जीवन-काल में ढाई हज़ारी जात-डंढ़ हज़ार सवार 
का मनसब प्राप्त करके भी अपने पिता का उत्तराधिकारी बन 
मारवाड़ की राजगद्दी पर नहीं बेठ सका। गजसिह की इच्छा को 
पूरी करने के लिए मई, १६३८ ई० में उसकी मृत्यु के बाद शाहजहाँ 
ने उसके दूसरे लड़के जसवन्तसिह को मारवाड़ का शासक नियुक्त 
कियाभैराव अमर को नागोर का परगना जागीर में लेकर ही संतोष 
कर लेना पडा । उसका मनसब बढ़ते-बढ़ते चार हजारी ज्ञात-तीन 
हजार सवार का हो गया था । परन्तु आपसी मनमुटाव के कारण 


पर 

वहीं तत्काल मार डाला । राव अमर को इस उद्धतता की उपेक्षा 
कर शाहजहाँ ने उसके पुत्र रायसिह को नागोर का शासक बनाया। 
जसवन्तरसिह की मृत्य के बाद इसी रायसिह के उत्तराधिकारी राव 
इन्रसिह को मारवाड़ का कठ-पुतछी राजा बना कर वहाँ अपना 

पूर्णाधिपत्य बनाए रखने का औरंगजेब ने विफल प्रयत्न किया था । 

#» पुनः गजसिंह की मृत्यु होने पर पूरे चार वर्ष तक खालसा 
रहने के बाद जालोर का परगना अगस्त ३१, १६४२ ई० के दिन 
गजसिंह के चचरे भाई महेशदास को शाहजहाँ ने वतन के रूप में 
दे दिया, जिससे राजस्थान में जालोर के एक और नए राठौड़ राज्य 
की स्थापना हुईं | मार्च, १६४७ ई० में महेशदास की मृत्यु हो जाने 
पर उसका ज्येष्ठ पूत्र राव रतन जालोर का शासक बना । 
परन्तु कोई नौ वर्ष तक जालोर पर शासन करने के बाद 


आथिक कठित्ताइयों के कारण राव रतन के विद्यष प्रार्थना करने पर 

सिंह को दिया गया और कोई चौदह वर्ष के अस्तित्व के बाद जालोर 
के इस स्वाधीन राज्य का अन्त हो गया । 

शाहजहाँ के राज्यारूढ होने के समय से ही आम्बेर का 
कछवाहा शासक राजा जयसिंह बड़ी तत्परतापूर्वक मुग़ल साम्राज्य 
की सेवा कर रहा था । सुदूर दक्षिण में विद्रोही खाँजहाँ लोदी एवं 
अहमदनगर , बीजापुर और गोलकुण्डा के स्वाधीन राज्यों पर 
निरन्तर होने वाली सारी चढ़ाइयों में वह सम्मिलित हुआ तथा उनमें 
उसने महत्वपूर्ण भाग लिया था । उसकी वीरता तथा अडिग थधेये का 
दाहजहाँ को अनेकों बार परिचय मिलता रहा था । माचे, १६३७ ई० 
में उसका मनसब बढ़ा कर पांच हज़ारी ज़ात-चार हज़ार सवार का 
कर दिया गया था, तथा राजस्थान में रणथम्भोर सरकार के 
अन्तर्गत खांलसा का चाटसू परगना उसे ज़ागीर में मिला। दो वर्ष 
बाद उसे “मिर्जा राजा” का खिताब मिला, तथा सन्‌ १६४१ इई० 
में उसके मनसब में एक हज़ार सवार बढ़ा दिये गये । बल्ख और 
बदरुशाँ के युद्धों में तथा कंदहार के तीनों घेरों के अवसर पर भी 
भिर्ज़ा राजा जयसिंह ने अनेकों बार उल्लेखनीय सेवाएँ कीं, जिसके _ 
पुरस्कार-रूपेण मेवात में कामा, आदि परगने उसके दूसरे पुत्र 
कीरतसिंह को वतन के रूप में दिये गए तथा जयसिंह के मनसब में 
भी अधिक सवार दो-अस्पा कर दिये गए । परन्तु शाहज़ादा दारा 
मिर्जा राजा से अप्रसन्न था जिसके फलस्वरूप शाहजहाँ के शासन- 
काल में उसकी सेवाओं का उसे उचित पुरस्कार नहीं मिल सका । 

इसके विपरीत मारवाड़ की राजगद्दी पर बठने के समय से ही 
शाहजहाँ ने जसवन्तसिह के प्रति विशेष कृपा दिखाई । उस समय 
जसवन्तसिह की वय पूरे बारह वर्ष की भी नहीं थी, जिससे शाहजहाँ 
ने पहिले राजसिह कपावत तथा उसकी मृत्यु के बाद महेशदास 

चाँपावत-को विशेष रूपेण उसका प्रधान मन्‍्त्री नियुक्त करने की आव- 
इयक्ता समझी थी, तथापि प्रारम्भ में ही उसे चार हज़ारी जात-चार 
हजार सवार का मनसब दिया गया, जो बढ़ते-बढ़ते जनवरी, १६५४ 
३० में छः: हज़ारी जात-छ: हज़ार सवार का हो गया, तथा तब ही 
उसे महाराजा की उपाधि भी दी गई । कोई विशेष उल्लेखनीय 
सेवाएँ न करने पर भी जसवन्तसिह के प्रति इस विशेष कृपा: के 
कारण ही जयसिह और उसमें जो प्रतिद्वन्द्रिता प्रारम्भ हुई उसने 
शीघ्र ही कछवाहा-राठौड़ प्रतिस्पद्धों का स्वरूप ले लिया; आगे. चुल 
कर वह कई बार राजस्थान के लिए विशेष रूप से घातक प्रमाणित हुई । 

राणा जगतसिह का शाहजहाँ के साथ प्रारम्भ से ही मनमुटाव 
हो गया था, जिससे अंत तक वह हृदय से शाहजहाँ का विरोधी रहा । 
परन्तु अपनी सेनिक असमर्थता के कारण प्रकट रूप से विरोध के 
अवसर टालने के लिए वह प्रयत्नशील रहता था। येदा-कदा: वह 
शाहजहाँ की सेवा में बहुमूल्य भेंट भेजता था। बल्ख और बदख्शाँ 
के युद्धों में प्राप्त मुगुछ सफलताओं के लिए जगतस्सिह कीं ओर! से 
शाहजहाँ को बधाई देने के लिए मा्चे, १६४८ ई० में उसका कुँअर 
राजसिह शाही दरबार में आगरा भी पहुँचा था | परन्तु सन्‌ १६४९ ई० 
के बाद जब शाहजहाँ कंदहार के मामले में बहुत उलूक गया, तर 
उपयुक्त अवसर पाकर जगतसिह ने सन्‌ १६१५ ई० के समभौते की 
उपेक्षा की, और चित्तोड़ के किले की दीवारें तथा दरवाज़े बनवाने लगा । 
कन्दहार के घेरों से अवकाश पाने से पहिले ही अप्रेल १०, १६५२ ई० 
को राणा जगतसिह का देहान्त हो गया और उसके साथ ही राजस्थान 
के इतिहास का येह शान्ति-समृद्धि कार भी समाप्त हो गया । अब 
जगतसिह का ज्येष्ठ पुत्र राजसिंह मेवाड़ की राजगही. पर बैठा; 
ओर उससे मुगल साम्राज्य के प्रति मेवाड़ की नीति को :इस तरह 

बदल दिया जिससे राजस्थान में मुगल आधिपत्य के प्रति विरोध 
का पुनः प्रारम्भ हो गया। 

यद्यपि इस काल का राजस्थान का इतिहास महत्वपूर्ण राज- 
नेतिक घटनाओं से विहीन ही है, राजनेतिक, आथिक, एवं सांस्कृतिक 
दृष्टि से यह काल किसी भी प्रकार महत्वहीन नहीं कहा जा सकता 
हैं। मेवाड़ के विरोध का अन्त होने के बाद कुछ युगों के लिए तो 
राजस्थानी शासकों का सारा दृष्टि-क्रोण ही बदल गया था । मुगल 
साम्राज्य के प्रति उनके हृदय में कोई सुप्त विरोधी भावना भी रह 
नहीं गईं थी। मुगल सम्लाटों के कृपापात्र बन कर उनसे बड़े-बड़े 
मनसब तथा आदर-सम्मान प्राप्त करने के लिए उनमें होड़-सी 
लग गई थी । पुनः उनकी राजभक्ति अब व्यक्तिगत न रह कर 
प्रधानतया साम्राज्य तथा सिंहासन पर'ही कंर्द्रित हो गईं थी | उधर 
राजस्थान पर अपनी सर्वोपरि सत्ता के स्थायी रूपेण स्थापित हो 
जाने के बाद मुग़ल सम्राट राजस्थान में अनेकानेक नए छोटे-छोटे 
राज्यों की स्थापना करने लगे तथा बड़े राज्यों क॑ आधीन छोटे 
राज्यों को उनकी आधीनता से निकाल कर उनका मुग्रल साम्राज्य 
करे साथ सीधा सम्बन्ध स्थापित करने की नीति भी उन्होंने अपनाई। 
किशनगढ़, कोटा, नागोर आदि नए राज्यों की स्थापना का पहिले 
ही उल्लेख किया जा चका है । इसी प्रकार राजा भीम सीसोदिया की 
स्वामिभक्ति पूर्ण सेवाओं के पुरस्कार-स्वरूप शाहजहाँ ने उसक 
पुत्र रायसिह को टोंक तथा टोड़े का एक स्वतन्त्र राज्य दिया था, 
जो रायसिंह की मृत्यु के बाद स्थायी नहीं बन सका। इसके विप- 
रीत राणा अमर के दूसरे पौनत्र, सुजानसिह सीसोदिया को जब 
शाहजहाँ ने फूलिया परगना दिया , तब उसने शाहपुरा नगर के 
साथ ही स्थायी रूपेण शाहपुरा राज्य की स्थापना की । मुग़ल 

सम्राटों की इसी नीति के फलस्वरूप जहाँ मुग़ल साम्राज्य की 
नींव राजस्थान में अधिकाधिक सुदृढ़ हो गईं , वहाँ राजस्थान में 
पारस्परिक विरोध एवं फूट के कई एक नए कारण भी उत्पन्न हो 

आगे चल कर भयंकर स्वरूप ग्रहण किया । अपने चारों पड़ोसी 
गृहिल-सीसोदिया राज्यों पर पुनः अपना आधिपत्य स्थापित करने 
के लिए प्रयत्न करता और उसी में अपनी सारी शक्ति लगा देना 
ही अगले कई एक यूगों में मेवाड़ राज्य का एकमात्र लक्ष्य 
रह गया। 

आर्थिक दृष्टि से भी यह काल बहुत ही महत्वपूर्ण है । 
राजस्थान में एक बार शान्ति स्थापित हो जाने पर वह प्रान्त 
दिनोंदिन समृद्ध होने लगा और वहाँ की आमदनी भी बड़ी ही तेज़ी 
से बढ़ने लगी | शाहजहाँ के राज्यारूढ़ होने के समय वह आईन-इ- 
अकबरी में दी हुईं आमदनी की ड्योढ़ी हो चुकी थी । अगले बीस 
वर्षों में वह दुगनी से भी अधिक हो गईं। सन्‌ १६४७ ई० में राज- 
स्थान में पड़ने वाले भयंकर दृष्काल का भी वहाँ कोई स्थायी 
प्रभाव नहीं पड़ा। सांभर कील से नमक बनाने का धंधा 
अधिकाधिक उन्नति करता जा रहा था और यहाँ ही के बने हुए नमक 
का आगरा, अवध और इलाहबाद के सूबों में उपयोग किया जाता 
था। सांभर में बने हुए इस नमक पर लगाए गए कर से मुगल साम्राज्य 
को प्रति वर्ष कई लाख रुपयों की आमदनी हो जाती थी । परन्तु 
सन्‌ १६२५ ई० के लगभग भारत में एकाएक ताँबे का मूल्य बढ़ 
जाने से विदेशी ताँबा भारत में आने लगा, जिसके साथ व्यापारिक 
प्रतियोगिता करना असंभव होने के कारण राजस्थानी ताँबे की 


ख़दानों से ताँबा निकालने का उद्योग एकबारगी ही बंद.हो गया.। 

साहित्यिक क्षेत्र में जहाँ एक ओर सुन्दरदास नें. संत-कवि-परम्परा 
को अधिकाधिक सुदृढ़ तथा सम्पन्न बनाया, वहाँ 'बिहारी-सतसई' की 
रचना कर. महाकवि बिहारी ने हिन्दी साहित्य को एक अपूर्व रत्न 
प्रदान किया । संत सुन्दरदास दादृदयाल का शिष्य था। शास्त्रज्ञ 
पंडित. होते हुए भी इस संत-साधक कवि ने भावनापूर्ण सत्साहित्य 
की सृष्टि की । हिन्दी साहित्य के निर्गुणोपासक संत कवियों में सुन्दर- 
दास का विशेष स्थान है । साहित्यिक दृष्टि से भी उसकी रचना 
का महत्व किसी प्रकार कम नहीं माना जा सकता। अंबबर के मिर्जा 
राजा जयसिंह के दरबार में रह कर महाकवि बिहारी. ने अपनी 
. अनुपम सतसई की रचना की थी तथा उसके लिए बिहारी को तब 
समुचित आदर और पुरस्कार भी मिला था। संस्कृत काव्य-धारा 
भी राजस्थान में यदा-कदा बहती रहती थी, और राणा जगत- 
सिंह के संरक्षण में रह कर कवि विश्वनाथ ने 'जगत्‌-प्रकाश' नामक 
काव्य की रचना की थी । 

मुग़ल साम्राज्य के साथ संधि हो जाने के बाद ही उदयपुर नगर 
को पूरी तरह बसाने तथा उसे सुसज्जित करने का मेवाड़ के शासकों 
को. अवसर मिला । राणा कर्ण ने उदयपुर के कई एक प्रधान 
राजमहल बनवाएं और उदयपुर नगर के परकोटे का काम भी 
उसने प्रारंम्भ किया., जिसे उसके उत्तराधिकारी जगतसिह.ने 
पूरा किया । जगमन्दिर के कई महल भी जगतसिंह ने .बनवाए थे. । 
इस काल में बने हुए उदयपुर के इन राजमहलों की स्थापत्य कल 
में मंगल शेली का अत्यधिक प्रभाव स्पष्टतया देख पड़ता हूं । 
पुनः यद्यपि जगन्नाथराय के मंदिर की प्रतिष्ठा का कार्य उसकी 
मृत्यु के कुछ ही माह बाद हो सका, उसका निर्माण-कार्य भी जगतसिह 

के शासन-काल में ही हुआ था। डूंगरपुर राज्य में भी पूंजां ने 
गोवर्धननाथ के विशाल मंदिर का निर्माण कर सदियों पुरानी देव 
सोमनाथ के भव्य मंदिर की स्थापत्य-परम्परा को पुनर्जीवित 
किया । आम्बेर, जोधपुर तथा बीकानेर के राजमहलों में भी वहाँ 
के शासकों ने कई एक नए प्रासादों का निर्माण कर राजस्थान की 
स्थापत्य कला में सम्मिश्चित राजपूत-मुग़ल शेली के विकास में 
पूर्ण सहयोग दिया । 

राजस्थानी चित्र-शेलियों के विकास के इतिहास में यह शान्ति- 
समृद्धि कार बहुत ही महत्वपूर्ण हे । उनके क्रमक विकास तथा 
पारस्परिक आदान-प्रदान की दृष्टि से इस काल में कई एक परस्पर 
विरोधी प्रवृत्तियाँ स्पष्ट रूपेण देख पड़ती हैं । एक ओर मुगल शैली 
का प्रभाव राजस्थान में निरन्तर बढ़ रहा था। गजसिंह के समय से 
ही जोधपुर में मुग़ल शली में सिद्ध-हस्त चित्रकारों का प्राधान्य हो 
गया था, जिससे स्थानीय विशेषताओं को लेकर चित्रण करने वाले 
कलाकारों के लिए वहाँ कोई प्रोत्साहन नहीं रह गया था । परन्त 
आम्बर, आदि कला-केन्द्रों में राजपूत-मुग़ल शैलियों की जिस सम्मिश्रित 
कला का विकास हो रहा था, उसमें प्रारम्भिक मग़लू दौली की कई 
महत्वपूर्ण विशेषताओं की पूर्ण उपेक्षा ही की गई थी | पुनः इस 
सम्मिश्चित शेली तथा राजस्थान की चित्र-कला का भी उत्तर मगर 
कालीन मुग़रू चित्र-शेली पर प्रभाव पड़े बिना नहीं रहा, जिससे 
कुछ विषयों को लेकर इस काल में बने हुए इन दोनों विभिन्न 
शेली के चित्रों में अत्यधिक साम्य पाया जाता है । म॒ग़ल दरबार 
के निरन्तर सहवास के फलस्वरूप राजस्थान के राजाओं, उनके 
सामन्‍्तों तथा उच्च पदाधिकारियों की वेश-भूषा में होने वाले 
परिवततेनों, मुग़ल स्थापत्य कला की नई हौली, तथा चित्रों के 

संघटन की कल्पना, आदि पर पड़ने वाले नए प्रभावों का प्रतिबिम्ब 
समकालीन राजस्थानी शैली कचित्रों में भी देख पड़ने छगा। 
तथापि इस काल के चित्रों में पहिले की सी ही सादगी बनी रही। 
नारियों की वेश-भूषा में तब भी परिवतेन नहीं हुआ था। पुनः 
राजस्थान के चित्रकार अनुदर्शन के लिए अब भी छाया-दर्शक रंगों 
का प्रयोग नहीं करते थे । इन चित्रों में अंकित रेखाओं में पिछले 
काल की-सी चंचलतापूर्ण गतिशीलता नहीं पाई जाती है, प्रत्युत 
उनमें देख पड़ता हैं उसका प्रौढ़, गांभीयपुर्ण, मर्यादा-प्रधान स्वरूप । 
बढ़ती हुई समृद्धि के साथ ऐश्वर्य की भलूक एवं कमेंठ व्यक्तियों 
की भावुकता-मिश्चित दृढ़ता भी इस कार के चित्रों में स्पष्टतया 
दिखाई पड़ती है । पुतः अब 'बिहारी-सतसई' के दोहों को चित्रित 
करते समय उस युग की श्वृंगारपूर्ण विलासिता के दृश्यों को अंकित 
करने का चित्रकारों को अभूतपूर्व अवसर प्राप्त हुआ था। परन्तु 
उस काल का देनिक जीवन राजदरबार के शिष्टाचार, नेतिक संयम 
के ऊपरी दिखावे तथा व्यावहारिक मर्यादा के बाह्य आवरण के भार 
से इतना दब गया था कि उसमें उन्मुक्त लास्य-लीला का प्रस्फुटन 
असंभव-प्ता हो गया । इस बंधनपूर्ण बोभिल वातावरण का. आभास 
तत्कालीन चित्रों में भी आए बिना नहीं रहा, जिससे उनमें 
अत्यावश्यक सजीवता नहीं आ सको । 


५. राजस्थान में विरोध का प्रांरस ( १६५२-१६७८ ई० ) 


मेवाड़ की राजगद्दी पर बैठने के बाद प्रारम्भ में तो राणा 
राजसिंह ने ऊपरी तौर से मुग़ल साम्राज्य के साथ पहिले की-सी ही 
मैत्री बनाए रखी; और मा, १६५३ ई० में कल्याण भाला के साथ 


हि 0 


शाहजहाँ की सेवा में बहुमूल्य भेंटें, आदि भेज कर अपने राज्यारूढ़ 
होने की सूचना उसने मुग़ल सम्राट्‌ को दी, जिस पर शाहजहाँ ने 
भी पूर्ववत्‌ राजसिह को पाँच हज़ारी मनसब दिया तथा खिलअत, 
आदि भेजे । पुनः प्रारम्भिक समभौते के अनुसार शाही आज्ञा का 
पालन कर राजसिंह ने भी भूषत सीसोदिया के नेतृत्व में मेवाड़ 
की थोड़ी बहुत सेना को, कुछ देरी से ही क्‍यों न हो, कन्दहार के तीसरे 
घेरे में भाग लेने के लिए अवश्य भेजा था। परन्तु हृदय से राजसिह 
“मुगल साम्राज्य का विरोधी था, एवं कन्दहार के 7र के तीसरे घेरे को 
:उलभन से लाभ उठा कर वह भी चिकत्तोड़ के किले को मरम्मत 

लौट आया तथा जब मई-जून १६५४ ई० में शाही गृज़बरदार 
अब्दुल बेग ने भी चित्तोड़ की मरम्मत के समाचार को सही बताया, 
तब चित्तोड़ पर चढ़ाई करने के लिए शाहजहाँ ने वजीर सादुल्ला खाँ 
को सितम्बर, १६५४ ३० में ससेन्‍्य रवाना किया और उसी माह के 
समाप्त होते-होते वह स्वयं भी दारा शिकोह के साथ आम्बेर होता 
हुआ अजमेर के लिए चल पड़ा । शाही सेना का सामना करने के 
लिए अत्युत्सुक होते हुए भी इस बार तो राजसिंह को शान्तिपूर्वक 
समभौता कर लेने का ही निश्चय करना पड़ा । खलीलपुर के पड़ाव 
पर उसके दूत दारा की सेवा में उपस्थित हुए और दारा के द्वारा ही 
राजसिह ने शाहजहाँ से क्षमा-प्राथना की । मेवाड़ के युवराज को 
शाही दरबार में भेजने तथा प्रारम्भिक समभौते की सारी शर्तों का 
पूर्णतया पालन किये जाने पर विशेष आग्रह करते हुए, सारे मामले 
को शान्तिपूर्वक सुलभाने के लिए दारा का विश्वस्त कर्मचारी 
चन्द्रभान ब्राह्मण उदयपुर भेजा गया। 

अक्तूबर २७, १६५४ ईं० को शाहजहाँ अजमेर पहुँचा । 
सादुल्‍ला खाँ ने चित्तोड़ के किले को खाली पाकर पूरे पन्द्रह दिन 
तक वहाँ के परकोटों, दरवाजों, बुर्जों आदि की तोड़-फोड़ की । 
अब चदन्द्रभान द्वारा निर्दिष्ट बातों को स्वीकार करने के अतिरिक्त 
राजसिंह के लिए दूसरा कोई चारा नहीं रह गया था। पुर, माण्डल, 
इस चढ़ाई का प्रधान उद्देश्य पूरा हो गया था, अतएवं नवम्बर 
१४, १६५४ ई० को शाहजहाँ आगरा के लिए लौट पड़ा और सादुल्‍ला 
खाँ को भी चित्तोौड़ से वापस बुलवा लिया । लौटते समय मालपुरा 
के पड़ाव पर सजसिह का ज्येष्ठ पुत्र शाही दरबार में उपस्थित 
हुआ तथा एक सप्ताह के लगभग वहाँ ठहरने के बाद उसे वापस 
उदयपुर लोट जाने की आज्ञा दे दी गईं। दारा के बीच-बचाव करने 
से इस बार मेवाड़ पर आई हुईं आपत्ति किसी प्रकार टल गईं, किन्तु 
अपने परगने जब्त होने के कारण राजसिह शाहजहाँ और दारा का 
कटूर विरोधी हो गया । 

शाही सेता के लौट जाने पर मेवाड़ में पुनः शान्ति छा गई 
और अगले ढाई वर्ष तक राजस्थान में सर्वत्र शान्ति बनी रही । 
परन्तु सितम्बर , १६५७ ई० के बाद उत्तरी भारत में सर्वत्र अशान्ति 
के बादल उमड़ने लगे | इन पिछले कुछ वर्षों से दारा के प्रति शाहजहाँ 
का विशेष प्रेम तथा पक्षपात अधिकाधिक स्पष्टरूपेण प्रगट होता 
जा रहा था । अतएव दिल्‍ली में शाहजहाँ के बीमार पड़ने पर जब 
उसकी मृत्यु का भूठा समाचार सर्वेत्र फेलने लगा, तब॑ सुद्रस्थ 
प्रान्तों में शाहजहाँ. के छोटे लड़कों ने उस पर विश्वासं कर लिया; 
तथा मुग़लू सम्राट बनने के लिए लालायित होकर प्रत्येक शाहजादों 
युद्ध-क्षेत्र में अपनी भाग्य-परीक्षा करने के लिए अत्यावंश्यक तैयारी 

करने लगा। उधर उसकी बीमारी घट जाने पर जलू-वायु के परिवर्तन 
के लिए शाहजहाँ आगरा गया तथा तब शाही दरबार से अनेकानेक 
आदेश इन शाहजादों के पास भेजे गए, परन्तु इन शाहज़ादों ने उनकी 
पूर्ण उपेक्षा ही की । बंगाल के सूबंदार शाहज़ादा शुजा एवं गुजरात 
के सूबेदार शाहज़ादा मुराद से स्वयं को मुग़रू सम्राट्‌ घोषित 
किया । दक्षिण के सूबेदार शाहज़ादे औरज्जज़ेब ने यद्यपि खुले तौर 
से विद्रोह नहीं किया था, परन्तु दारा के साथ उसकी कट्टर शन्रुता 
की बात सर्वत्र सुज्ञात थी, एवं उसका भी विरोधी होता 
अवश्यम्भावी था । 

मुगल सम्राट शाहजहाँ तथा उसके मनोनीत उत्तराधिकारी 
शाहज़ादे दारा शिकोह के लिए कठिन समय उपस्थित हुआ। बीकानेर 
के राव कर्ण के अतिरिक्त राजस्थान के प्रायः सब ही नरेश एवं सारे 
प्रमुख राजपूत सेनानायक तब आगरा में उपस्थित थे। बीजापुर 
प्र की गईं मृग़ल चढ़ाई में भाग लेने के लिए सन्‌ १६५७ ई० 
के प्रारम्भ में दक्षिण भेजें गए बूंदी का राव शछत्रुसाल, आदि 
सेनानायक भी शाहजहाँ का आदेश पाकर औरज्भजेब की आज्ञा 
लिये बिना ही दिसम्बर, १६५७ ई० तक वापस शाही दरबार में 
ससेन्‍्य लौट आए थे । इस संकटापूर्ण परिस्थिति में इन राजस्थानी 
नरेंशों एवं राजपूत . सेनानायकों ने मुगल सम्राट शाहजहाँ की 
आज्ञा का पालन कर शाहज़ादे दारा शिकोह का ही साथ दिया । 
पूर्वे में बंगाल से बढ़ते हुए शुजा का सामना करने के लिए आम्बेर 
के मिर्जा राजा जयसिंह को छः: हजारी ज्ञात का मनसब देकर 
शाहज़ादा दारा के ज्येष्ठ पुत्र सुलेमान शिकोह के साथ ससेन्‍्य बनारस 
की ओर भेजा गया, तथा बहादुरपुर के युद्ध में शुजा को पराजित 
करने पर जयसिंह का मनसब बढ़ा कर सात हज़ारी जात-छः हज़ार 

१५ 

सवार का कर दिया गया (मार्च, १६५०८ ईं०) । उधर दक्षिण से 
बढ़ते हुए शाहजादे औरज्भजेब का सामना करने के लिए जोधपुर 
के महाराजा जसवन्तर्सिह को मालवा का सूबेदार बना कर एक 
बड़ी राजपूत सेना के साथ उज्जेन की ओर भेजा गया । प्रारम्भ में 
कुछ समय तक बीकानेर का राव कर्ण औरज़ज़ेब के साथ रहा, 
परन्तु बाद में उसने इस गृह-युद्ध में भाग न लेने का निश्चय किया, 
और यद्यपि उसका दूसरा पुत्र केसरीसिंह औरज्भजेब की ही सेवा में 
बना रहा, वह स्वयं औरज्भजेब की आज्ञा लिये बिना ही वापस 
बीकानेर को लौट गया । 

उज्जैन से कोई १४ मील दक्षिण-पर्चिम में धरमत के युद्ध- 
क्षेत्र में औरज्रज़ेब तथा मुराद की सम्मिलित सेना ने जसवन्तसिह 
की राजपूत सेना को पूर्णतया पराजित किया । कोटा का राव मुकुन्द 
हाड़ा और उसके तीन भाई, शाहपुरा का सुजानसिह सीसोदिया, 
गौड़ अर्जुन, फाला दयालदास, आदि वीर प्रारम्भिक आक्रमण में 
ही काम आगए थे । जसवन्तसिह स्वयं भी वीरतापूर्वक लड़ता हुआ 
घायल हुआ था। युद्ध में पराजय जब निश्चित हो गई, तब 
उसके सहकारी राठौड़ वीर सेतावायकों ने युद्ध-सेत्र छोड़ने के लिए 
उसे बाध्य किया, जिससे विवश होकर उसे जोधपुर को वापस लोटना 
पड़ा । जसवन्तसिह के चले जाने के बाद बाकी बची शाही राजपूत 
सेना का नेतृत्व रतलाम के राव रतन राठौड़ ने किया और कुछ 
समय बाद वीरतापूर्वक लड़ता हुंआ वह वहीं खेत रहा ।* 


*युद्ध में जसवंतर्सिंह का घायल होना धरमत के युद्ध के कुछ ही 
. समय बाद राणा राजसिंह के नाम लिखे हुए औरंगजेब के निशान 
से भी पूर्णतया प्रमाणित है। वीर०, २, पृ० ४२३-४ । 

राजसिंह ने शाहजहाँ का विरोध किया | तीन वर्ष पूर्व मेवाड़ राज्य 
के परगने जब्त किये जाने के कारण राजसिंह तब से ही शाहजहाँ 
और दारा शिकोह के प्रति वेमनस्यथ रखता था, जिससे छाभ उठा 
कर औरड्भज़ेब ने राजसिंह को अपने पक्ष में कर लिया । शाहजहाँ 
की बीमारी एवं मृत्यु की गप्पों के फलस्वरूप उत्तरी भारत के साथ 
ही राजस्थान में भी सब्ंत्र फंलने वाली घबराहट, अश्ञान्ति एवं 
अनिश्चितता से लाभ उठाने के हेतु राजसिंह अक्तूबर, १६५७ ई० से 
ही सेना एकत्रित करने लगा था। उसका पक्ष लेने के पुरस्कार- 
स्वरूप बदनौर और माण्डलूगढ़ के परगने राजसिंह को वापस देने 
का वचन औरज्भजेब ने फरवरी २६, १६५८ ई० के लगभग 
ही दे दिया था । अतएव धरमत के युद्ध में विजय प्राप्त करने के बाद 
जब उन परगनों पर अधिकार कर लेने के लिए औरज़ुज़ेब ने राजसिंह 
को आज्ञा दे दी, तब मई, १६५८ ई० के प्रारम्भ में वह ससेन्‍्य चित्तोड़ 
पहुँचा और वहाँ से आगे बढ़ कर उसने उन दोनों परगनों पर अधिकार 
किया, तथा अन्य पड़ोसी शाही परगनों और अपने विरोधी शाही 


इस संकटापूर्ण अवसर पर राजस्थान में केवल मंवाड़ के राणा 


धरमत युद्ध की घटनाओं का समकालीन विवरण कुंभकर्ण कुत 
'रतन रासो' ( अप्रकाशित ) तथा खड़िया जगा कुत 'वचानीका राठौड़ 
रतनसींघ री महेसदासीत री' ( बिब० इण्डिका ) नामक दो महत्वपूर्ण 
णोतिहासिक काव्य-ग्रेथो में भी मिलता है, जिसकी ओर अब तक इतिहास- 
कारों ने कोई ध्यान नहीं दिया था। सर यदुनाथ सरकार लिखित इस 
युद्ध के वणन ( औरंग०,१-२, पृ० ३४८-३६७) मे इन दोनों ग्रंथों से प्राप्त 
विवरण! के आधार पर यत्र-तत्र परिवर्तत करना अत्यावध्यक हो 
गय हैं। तत्सम्बन्धी विशेष विवेचन के लिए मेरे ग्रेथ 'रतलाम का 
प्रथम राज्य! में परिशिष्ट ३ देखो । 


कह: 


मनबसदार राजपूत नरेशों के राज्यों में भी बहुत लट-मार की । 

आगरा से कुछ ही मील पूर्व में सामूगढ़ के युद्ध-क्षेत्र में दारा ने 
आगरा की ओर बढ़ती हुई औरज्भजेब और मुराद की विजयी 
सेना का सामना किया | मई २९, १६५८ ई० के दिन वहाँ होने वाले 
निर्णायक युद्ध में दारा की पूर्ण पराजय हुई। दारा की ओर से 
वीरतापूर्वंक लड़ते हुए बूंदी का राव राजा शतजत्रद्याल, किशनगढ़ 
का राजा रूपसिह, आदि कई राजस्थानी वीर खेत रहे। 
युद्ध-क्षेत्र से भाग कर दारा दिल्‍ली होता हुआ लाहौर की ओर 
गया । औरज्भजेब और मुराद आगरा पहुँचे, तथा जून ८, १६५८ 
ई७ को आगरे के किले पर भी औरज्भज़ेब का अधिकार हो गया । 
शाहजहाँ पदच्युत कंदी की तरह आगरा के किल में ही रखा गया। 
दारा का पीछा करने के लिए औरजड्भज़ेब ससेन्य दिल्‍ली की ओर 
बढ़ा । उसकी विजयों क॑ लिए राणा राजसिह की ओर से औरचुजेब 
को बधाई देने के लिए मेवाड़ का युवराज सुलूतानसिह अपने काका 
अरिसिह को साथ लेकर सलीमपुर के पड़ाव पर जून २१ को 
औरजज़ेब की सेवा में उपस्थित हुआ। पाँच-छ: दिन बाद ही 
औरज्ज़ेब ने सुठतानसिह को बिदा कर दिया, परन्तु अरिसिह तब भी 
'डेढ़ माह तक औरज्भज़ेब के साथ बना रहा। 

दिल्‍ली की ओर जाते हुए राह में मथुरा के पड़ाव पर जून २५ 
'की रात को औरज़ज़ेब ने छल द्वारा मुराद को कंद कर अपनी राह 
के इस कंटक को दूर कर दिया । यों तो जून १०, १६५८ ई० को 
आगरा के दरबार के दिन से ही औरद्भज़ेब ने साम्राज्य का शासन 
अबन्ध एवं राज्य-कार्य अपने ही हाथों में ले लिया था, परन्तु अब 
उसके सिंहासनारूढ़ होने में कोई भी बाधा नहीं रह गई थी। 
अतएव दिल्‍ली पहुँच कर जुलाई २१, १६५८ ई० के दिन शुभ 

मुहर्त पर औरज्भधजेब वहाँ के शालिमार बाग में सिहासनाहूढ़ 
हुआ तथा आलूमगीर नाम से उसने स्वयं को मुग़लू सम्राट्‌ घोषित 
किया । 

आगरा को ससेन्‍्य लौटते हुए आम्बेर के मिर्जा राजा जयसिह 
को कोड़ा में सामूगढ़ के यूद्ध में दारा की पूर्ण पराजय का समाचार 
मिला । निकट भविष्य में ही औरज्भज़ेब के मृुग़ल सम्राट्‌ बनने 
की सुस्पष्ट संभावना को पूर्णतया समझ कर जयसिंह ने सुलेमान 
शिकोह का साथ छोड़ दिया । अपने अन्य साथी सेनानायकों को भी 
समभा-बुझा तथा फूसला कर उन्हें अपने साथ ले वह आगरा की 
ओर चल पड़ा, और जून २५, १६५८ ई० को मथुरा के पड़ाव पर 
औरज्भजेब की सेवा में उपस्थित हो कर जयसिंह ने उसकी आधीनता 
स्वीकार कर ली । अपनी इस दूरदशिता से जयसिंह ने औरद्भज़ेब 
के हृदय में अपने प्रति अटूट विश्वास उत्पन्न कर लिया, जो उसकी 
मृत्यु पर्यन्त बहुत-कुछ बना रहा । इसी समय से कही दरबार में 
जयसिह का प्रभाव तथा महत्व बहुत बढ़ गये, और अब राजस्थानी 
नरेशों में उसे ही प्रमुख स्थान प्राप्त हुआ । 

विभिन्न युद्धों में उसका सामना करते हुए वीरगति पाने वाले 
राजपूत सैनानायकों के उत्तराधिकारियों के प्रति भी औरज्भजेब 
ने सहिष्णुतापूर्ण नीति बरती । रतलाम के राव रतन राठौड़ के पूत्र 
रामसिह को रतलाम परगना वतन के रूप में तथा समुचित मनसब 
देकर उसे शाही दरबार में बुलावा भेजने के लिए आवश्यक आदेश 
जून २७, १६५८ ई० को ही दिया जा चुका था। दिल्‍ली में राज्यारोहण 
के बाद किशनगढ़ के राजा रूपसिंह के पुत्र मानसिह को भी 
मनसब मिला । इसी प्रकार बूंदी और कोटा के नए शासकों को भी 
उचित सम्मान देकर शाही दरबार में बुलवाया गया। धरमत के 

युद्ध-क्षेत्र में औरज्भज़ेब का सामना करने के कारण जोधपुर के 
महाराजा जसवन्तसिह को शाही दरबार में उपस्थित होने में अब 
भी हिचकिचाहट हो रही थी, परन्तु जयसिह के बीच-बचाव करने 
पर सतलज के किनारे रूपार के पड़ाव पर अगस्त १४, १६५८ ई० 
को शाही दरबार में उपस्थित होकर जसवन्त्सिह ने भी औरज्डजेब 
की आधीनता स्वीकार कर ली । युद्ध-काल में राणा राजसिंह 
की सेवाओं के पुरस्कार-स्वरूप अगस्त ७, १६५८ ई० को औरज्ुज़ेब 
ने उसका मनसब बढ़ा कर छः हज़ारी जात-छ: हज़ार सवार का 
कर दिया; बदनौर और माण्डलगढ़ के परगने, जिन पर वह पहिले 
ही अधिकार कर चुका था, राजसिंह को दे दिये गए; तथा डूंगरपुर, 
बॉसवाड़ा और देवलिया के राज्य, जो शाहजहाँ के शासन-काल 
में मेवाड़ की आधीनता से निकाल लिये गये थे, अब पुनः मेवाड़ 
के आधीन कर दिए गए । पंजाब और मूलतान की इस चढ़ाई से 
नवम्बर २० को वापस दिल्‍ली छौट आने तक बूंदी का भावसिह 
हाड़ा तथा कोटा का जगतसिह हाड़ा भी औरड्जजेब के शाही दरबार 
में पहुँच गए थे । अतएव दिसम्बर, १६५८ ई० के प्रारम्भ में जब 
शजा का सामना करने के लिए औरज्भज़ेब ससैन्य कोड़ा की ओर 
बढ़ा तब जसवन्तरसिह, भावसिह, जगतसिह, आदि राजस्थानी 
शासक उसके साथ थे। मेवाड़ राज्य के सैनिक दक को लेकर राजसिह 
का कुअर सरदारसिह भी शुजा के विरुद्ध इस चढ़ाई के समय 
औरज्डजेब के साथ गया । क्‍ 
ओऔरज्धज़ेब के हाथों धरमत के युद्ध में उसकी पराजय को 
व्यथा बहुत समय तक जसवन्तर्सिह के हृदय में बनी रही, एवं इस 
प्रारम्भिक वर्ष में जहाँ तक भी औरज्जेब के एकाधिपत्य को उलट 
सकने की कुछ भी आशा देख पड़ी, ऐसे प्रयत्नों में सहयोग देने को 

जसवन्तसिह पूर्णतया तत्पर रहा । अतएव खजवा के युक्ध-क्षेत्र में 
जनवरी ४, १६५९ ई० की रात में, जब अगले दिन युद्ध के लिए 
तत्पर दोनों विरोधी सेनाएँ आमने-सामने पड़ी थीं, शुजा के साथ 
किये गये गुप्त समझौते के अनुसार आधी रात के बाद जसवन्तसिह 
ने औरड्भजेब के शाहज़ादे मुहम्मद के पड़ाव पर अचानक आक्रमण 
किया और राह में पड़ने वाले माल-असबाब को लटता वह अपने 
सैनिकों के साथ वापस जोधपुर की ओर चल पड़ा । अपने अपूर्व 
अडिगं थैये से औरज़ुज़ेब ने बड़ी ही तत्परतापूर्वंक सारी स्थिति को 
सम्हाल कर इस घटना के कुछ ही घण्टों बाद दूसरे दित खजवा के 
युद्ध में शुजा को पूर्णतया पराजित किया । 
खजवा के युद्ध-क्षेत्र से चछ कर जसवन्तसिह आगरे होता हुआ 
मारवाड़ पहुँचा तथा वहाँ औरज्जुज़ेब का सामना करने के लिए सेना 
एकत्रित करने लगा । उधर शुजा से निपटने के बाद जसवन्त्सिह 
के छलपूर्ण व्यवहार के लिए उसे समुचित दण्ड देने का निश्चय कर 
औरजुजेब ने जनवरी १७, १६५९ ई० के ० के दिन जसवन्तसिह के बड़े 

जात का मनसब और राजा का खिताब दे उसे जोधपुर का शासक 
नियुक्त किया, तथा मारवाड़ पर अधिकार करने में उसकी 
सहायताथ मुहम्मद खाँ को भी एक बड़ी सेना देकर उसके साथ 
भेजा । मारवाड़ पर चढ़ाई के लिये आती हुई औरजद्भजेब की इस 
सेना के लालसोंट पहुँचने की सूचना पाने पर जसवन्तर्सिह मण्डोर 
से ससेन्य सिवाणा की ओर चला गया । जसवन्तसिह के सौभाग्य 
से पराजित शाहज़ादा दारा भी पुनः अपनी भाग्य-परीक्षा करने के- 
लिए तब तक गुजरात में आ पहुँचा था। जनवरी ९, १६५९ ई० 
को अहमदाबाद पर अधिकार कर उसने वहाँ पुनः अपनी सेना 

सुसंगठित की और फरवरी माह के प्रारम्भ में सिरोही होता हुआ 
वह अजमेर की ओर बढ़ने लगा। तब जसवन्तसिंह ने औरद्भज़ेब 
के विरुद्ध दारा के साथ पुनः मेल करने के उद्देश्य से अपने एक 
विश्वस्त कमंचारी को उसके पास भेजा, तथा दारा के अजमेर 
पहुँचते ही राठौड़ और अन्य राजपूत वीर सैनिकों के साथ ही उसके 
स्वयं भी ससेन्य दारा के पक्ष में आ मिलने का वादा कर दारा को 
शीघ्य ही अजमेर पहुँचने के लिए प्रोत्साहित किया । 

राजस्थान पर दारा की इस चढ़ाई की सूचना मिलते ही कूट- 
नीतिज्ञ औरड्भजेब ने तत्काल ही जसवन्तसिह के प्रति अपनी विरोधी 
नीति पूर्णतया त्याग दी । इलाहाबाद की ओर से लौटता हुआ 
औरड्डज़ेब सीधा अजमेर की ओर ससेन्‍्य चल पड़ा । उसका विशेष 
आदेश पाकर मारवाड़ पर चढ़ाई करने वाली उसकी सेता अजमेर 
से कोई २६ मील उत्तर-पूर्व में बांदर-सीन्दरी नामक स्थान से आगे 
नहीं बढ़ी । पुनः उसने मिर्ज़ा राजा जयसिह के द्वारा जसवन्त्सिह 
को एक मंत्रीपूर्ण पत्र लिखवा कर औरड्ढडज़ेब का विरोध करने की 
निरथंकता को सुस्पष्ट करते हुए दारा का साथ छोड़ देने पर 
औरज्भजेब से उसके सारे पिछले अपराध क्षमा करवा देने का 
जयसिंह ने पक्‍का वादा किया, तथा साथ ही पहिले वाला मनसब 
और खिताब पुनः दिलवाने और साम्राज्य में एक महत्वपूर्ण उच्च 
पद पर उसे नियुक्त करवाने का भी प्रलोभन जसवन्तसिह को 
दिया । औरज्भजेब की युद्ध-कुशलता से वह पूर्णतया परिचित था, 
एवं औरड्भज़ेब के साथ पुनः समभौता करने के यों घर बंठे आए 
हुए इस अवसर को न छोड़ना ही जसवन्तसिह को हितकर प्रतीत 
हुआ । इसलिये जयसिंह के इस प्रस्ताव को स्वीकार कर दारा का 
साथ न देने की नीति ही जसवन्तसिह ने. अब अपनाई, और दारा 

शिकोह के मेड़ता होते हुए अजमेर पहुँच जाने तथा उसके निरन्तर 
आग्रह करते रहने पर भी जसवन्तसिह बिलाड़ा में ही ठहरा रहा 
माचे, १६५९ ई० के प्रारम्भ में दारा ससेन्‍्य अजमेर पहुंचा 
अपनी सहायतार्थ सेना भेजने के लिए उसने राणा राजसिंह को भी 
लिखा था, परन्तु उसकी आशा के विपरीत अजमेर पहुँचने पर भी 
कोई राजपूत सेनानायक उसके साथ सम्मिलित नहीं हुए । अनेका- 
नेक वादे करने के बाद भी ठीक समय पर जसवन्तर्सिह ने जब उसका 
साथ नहीं दिया, तब अजमेर से कोई चार मील दक्षिण में दोराईं 
की घाटी में अपने साथ की सेना की ही व्यूह-रचना कर दारा 
औरज्भजेब का सामना करने को तत्पर हुआ । औरज्भजेब भी मार्च 
११, १६५९ ई० को दारा की सेना के सामने आ डटा और दूसरे 
दिन दोराई का युद्ध प्रारम्भ हुआ | दो दिन तक दृढ़ता के साथ 
औरड्डज़ेब का सामना करने के बाद औरज्जेब के सेनानायक 
शेख मीर और दिलेर खाँ के प्रबल आक्रमणों के फलस्वरूप तीसरे 
दिन शाम पड़ते-पड़ते दारा को युद्ध-क्षेत्र से भागना पड़ा । दोराई 
के युद्ध से पहिले ही अजमेर के पास एकत्रित हुए राजपूतों के दलों 
ने उस रात तथा दूसरे दिन भर भागते हुए दारा का बहुत-कुछ माल- 
असबाब तथा उसे ढोने वाले सारे पशुओं को लूटा । अजमेर से भाग 
कर दारा मेड़ता और पीपाड़ होता हुआ गृजरात की ओर लौटा । 
औरज््जेब की पूर्ण विजय हुईं थी । दारा का पीछा करने के 
लिए मिर्जा राजा जयसिंह और बहादुर खाँ को ससेन्य भेजा गया । 
दारा के भागने के दूसरे दिन ( माचे १५, १६५९ इईं० ) ही 
प्रतिज्ञा के अनुसार जसवन्तर्सिह को पुरस्कार मिल गया । उसके 
सारे अपराध क्षमा कर जोधपुर का राज्य तथा पंहिले के समान 
सात हज़ारी मनसब उसे पुनः दे दिया गया; साथ ही उसे गुजरात 

का सूबेदार भी नियुक्त किया और दारा को गुजरात से निकाल 
बाहर करने के लिए तत्काल ही वहाँ जाने का उसे आदेश 
मिला । इस बार जसवन्तसिह भी बड़ी तत्परता के साथ भीनमाल 
पहुँचा और वहाँ से गुजरात की ओर चल पड़ा | कोई आठ माह बाद 
महाराजा का खिताब भी जसवन्तसिह को वापस मिल गया । यों बड़े 
ही कठिन समय में उपयुक्त अवसर पर जसवन्तर्सिह के साथ मेल 
कर औरज्भजेब ने अपनी सफलता को पूर्णतया सुनिश्चित बना 
लिया । इसके बाद यद्यपि जीवन भर जसवन्तसिह ने बड़ी ही तत्परता 
के साथ निरन्तर स्वामिभक्त्तिपूवंक औरज्भज़ेब की सेवा की, किन्तु 
औरज्ज़ेब उससे सदेव सशंक ही बना रहा; और अपने शासन-काल 
के प्रारम्भिक वर्ष के उन विरोधों का बदला उसकी मृत्यु के बाद 
ही उसके शिश्षु उत्तराधिकारी से औरड्भज़ेब ने लिया । 

औरज्ुज़ेब अजमेर में अधिक दिन नहीं ठहरा; मार्च १८, 
१६५९ ईं० को वह वापस दिल्ली को लोट गया, जहाँ जून ५, 
१६५९ ई० के दिन बहुत ही भव्य रूप में पूरी तड़क-भड़क के साथ 
दूसरी बार औरड्भजेब का विधिवत्‌ राज्यारोहण हुआ। राज्याधिकार 
के लिए होने वाले इन गृह-युद्धों के फलस्वरूप जो अनिद्िचितता, 
अशान्ति एवं अराजकता राजस्थान में छाई हुईं थी, दोराई के युद्ध 
के बाद उनका अन्त हो गया और राजस्थान में पुनः शान्ति 
छा गईं। 

किन्तु दक्षिणी राजस्थान में कुछ अशान्ति तब भी बनी ही 
रही । अगस्त ७, १६५८ ई० के शाही फ़रमान द्वारा औरज्ज़ेब ने 
डंगरपुर, बाँसवाड़ा एवं देवलिया के राज्यों को पुनः मेवाड़ के 
आधीन कर दिया था, किन्तु उस आदेश को कार्यरूप में परिणत 
करना किसी भी प्रकार सरल नहीं था । बाँसवाड़ा को आधीन 
करने के लिए अप्रेल, १६५९ ३० में मेवाड़ के प्रधान मंत्री 

फ़तेहचन्द को उस राज्य पर ससेन्‍्य चढ़ाई करनी पड़ी । बाँसवाड़ा 
के रावल समरसी को दबाने के बाद फ़्तेहचन्द ने देवलिया पर भी 
चढ़ाई की, तब वहाँ का रावत हरीसिह देवलिया से भाग कर शाही 
दरबार में पहुँचा; परन्तु इस बार वहाँ उसकी कुछ भी 
सुनवाई न हुईं, एवं जुलाई, १६५९ ईं० में राणा राजसिह के 
बसाड़ की ओर दौरा करने पर हरीसिह ने उसकी सेवा में उपस्थित 
होकर तब तो मेवाड़ की आधीनता स्वीकार कर ली। दूसरे दो 
राज्यों के स्वाधीन रहने के इन विफल प्रयत्नों को देख कर डूंगरपुर 
के रावल गिरधर ने विरोध न करने का ही निश्चय किया, जिससे 
तब कुछ समय के लिए तो इन तीनों ही राज्यों पर मेवाड़ का 
आधिपत्य हो गया । 

औरखुज़ेब के दूसरे राज्यारोहण के समय तक बीकानेर के 
राव कर्ण के अतिरिक्त राजस्थान के सब ही छोटे बड़े शासकों ने 
औरज्भजेब की आधीनता स्वीकार कर ली थी । सन्‌ १६५७ ईं० 
के अन्तिम महीनों में औरज्भजेब की आज्ञा लिये बिना ही दक्षिण 
से चल कर कर्ण बीकानेर जा पहुँचा था, तथा औरज्भज़ेब की इन 
सब विजयों के बाद भी न तो वह स्वयं शाही दरबार में आया और 
न अन्य किसी क द्वारा ही उसने आधीनता स्वीकार की थी। 
राज्यारोहण के बाद शाही दरबार में आमंत्रित किये जाने पर भी 
वह निरन्तर टठालमटोल ही करता रहा । अतएव राव कर्ण को दण्ड 
देने के लिए अगस्त, १६६० इईं० में औरज्भज़ेब ने अमीर खाँ को एक 
बड़ी सेना के साथ बीकानेर पर चढ़ाई करने के लिए भेजा। 
अब विरोध करना हानिकारक जान उसने शाही आधीनता स्वीकार 
कर ली और अमीर खाँ के साथ नवम्बर २७, १६६० ई० को शाही 
दरबार में पहुंच कर क्षमा-प्रार्थना की । जनवरी ३०, १६६१ ईं० 

के दिन उसे तीन हज़ारी ज़ात-दो हज़ार सवारों का मनसब देकर 
शाही सेना के साथ सेवा करने के लिए दक्षिण भेज दिया गया । 
औरज्जेंब के साथ राणा राजसिंह का वह प्रारम्भिक मेल 
बहुत दिनों तक स्थायी नहीं रह सका। किशनगढ़ के राजा मानसिंह 
की बहिन चारुमति के साथ राणा राजसिंह के विवाह कर लने पर 
सन्‌ १६६० ईं० के पिछले महीनों में औरजद्धज़ेब मन ही मन 
राजसिंह से बहुत ही रुष्ट हो गया, और कुछ ही माह बाद 
ग़यासपुर और बसाड़ के परगने उदयपुर से अलूग कर देवलिया के 
रावत हरिसिह को पुनः वहाँ का स्वाधीन शासक बना दिया। 
राजसिंह ने उदयकर्ण चौहान के साथ प्रार्थनापत्र भेज कर 
देवलिया के राज्य को पुनः उसके आधीन किये जाने के लिये आग्रह 
किया, परन्तु औरज्भज़ेब ने उस पर कुछ भी ध्यान नहीं दिया | इस 
प्रकार औरज्भज़ेब और राजसिह में विरोध प्रारम्भ हुआ जो दिनों- 
दिन अधिकाधिक बढ़ता ही गया । ह 
जनवरी, १६६१ ई० में शाही सेना के साथ दक्षिण में नियुक्त 
किये जाने के बाद तब कोई छ: वर्ष तक बीकानेर का राव कर्ण 
निरन्तर वहाँ ही बना रहा। दिसम्बर, १६६६ ई० में जब चांदा और 
देवगढ़ के विद्रोही राजाओं पर चढ़ाई करने के लिए दिलेर खाँ को 
वहाँ भेजा गया, तब उसकी सहायता उसके साथ ससंनन्‍्य जाने के 
लिए बीकानेर के राव कर्ण को भी-आदेश दियां गया था, किन्तु 
निजी आथिक कठिनाइयों के कारण राव कर्ण तत्काल ही शाही आज्ञा 
का पालन नहीं कर सका अप्रेल, १६६७ इई० के अन्त में जब दिलर 
खाँ देवगढ़ की ओर बढ़ रहा था, तब कहीं राव कर्ण उसके साथ 
सम्मिलित हुआ । परन्तु अब दिलर खाँ के साथ राव कर्ण की खटपट 
होने लगी । राव कर्ण दिलर खाँ का आदेश मानता नहीं था, और _ 

रात के समय राव कर्ण के सैनिक लूट-मार भी करते थे । अधिक 
कहने-सुनने पर राव कर्ण विद्रोह करने के लिए उतारू हो जाता था। 
राव कर्ण के इस प्रकार के व्यवहार की सूचना जब औरद्भधज़ेब 
को मिली तब वह राव कर्ण से बहुत ही कुद्ध हुआ। राव कर्ण का 
ज्येष्ठ पुत्र अनूपसिह तब शाही दरबार में ही उपस्थित था । पिता- 
पुत्र में भी अनबन ही थी, एवं औरड्भजब की अप्रसन्नता से उसने भी 
पूरा लाभ उठाया | अगस्त २७, १६६७ ई० को औरड्भजेब ने राव 
कर्ण को बीकानेर के शासक से पदच्युत कर उसके युवराज अनूप्सिह 
को बीकानेर का शासक नियुक्त कर उसे दो हज़ारी ज्ञात-डेढ़ हज़ार 
सवार का मनसब तथा “राव” की पदवी दे दी । औरज्भज़ेब की आज्ञा- 
नुसार सेफ़्ल्ला खाँ तथा राव कर्ण के अनौरस पुत्र वनमालीदास 
ने बीकानेर पहुँच कर सितम्बर २७, १६६७ ई० के दिन अनूपर्सिह 
को बीकानेर की राजगद्दी पर बिठा दिया । इसके कुछ ही सप्ताह 
बाद सोनगरा लक्ष्मीदास तथा उसके साथियों ने वनमालीदास को 
मार डाला । 

अपने पदच्युत किये जाने की सूचना मिलने पर पहिले तो 
राव कर्ण विद्रोह के लिए उतारू हुआ । बूंदी का राव राजा भावसिह 
इस समय दिलेर खाँ के साथ ही था, एवं उसके समभाने बुझाने पर 
कुछ ठण्डा हुआ तथा सितम्बर, १६६७ ई० के अन्तिम सप्ताह में 
औरज्ज़ेब के आदेशानु सार दक्षिण के नए सूबेदार शाहज़ादे मुअद्ज़म 
के पास वह औरज्भाबाद चला गया । राव कर्ण को बहुत-कुछ मनसब 
एवं तदनुरूप जागीर भी दक्षिण में मिल गई थी, परन्तु समय समय 
पर शाहज़ादा मुअज्ज़म से विशेष आ्थिक सहायता मिले बिना 
उसका काम्‌ चलता नहीं था| अपने जीवन के ये अन्तिम वर्ष किसी 
तरह बिताने के बाद जून २२, १६६९ ईं० को दक्षिण में ही राव 

कर्ण की मृत्यु हो गईं ।* 


“शाही दरबार के समकालीन अखबारों तथा इन घटनाओं के 
कुछ ही युगों बाद लिखे गए भीमसेन कृत 'तारीख-इ-द्लिकुश' में 
दिए गए. प्रामाणिक समकालीन विवरणों के आधार पर ही उपर्युक्त 
वृत्तान्‍्त लिखा गया है । क्‍ 

द्यालदास कृत 'बाकानेरं राज्य की ख्यात' एवं कुछ अन्य ख्यातों 
में दिए गए विवरणों के आधार पर ओझा ने राव कण के प्राति 
औरंगज़ेब की इस अप्रसन्नता तथा उसके यों पदच्युत किये जाने का 
कारण 'जंगलूधर पादशाह” के खिताब से सम्बद्ध कही जाने वाली 
घटना को बताया हे (बीकानर०, १, पृ० २४४-२४७ ) । परन्तु 
समकालीन अखबारों में दिये गये उल्लेखों से ओझा के इस अनुमान 
का यात्किचित्‌ भी समर्थन नहीं होता है । 

अब तक प्राप्त प्रामाणिक ऐेतिहासिक सामग्री के आधार पर 
सुनिश्चित घटनावडी को सामने रख कर ख्यातों में दी हुईं 'जंगलधर 
पादशाह' के ख़िताब से सम्बद्ध घटनाओं के विवरणों पर विचार 
करने के बाद उन्हें ऐतिहासिक सत्य के रूप में खीकार करना किसी 
भी प्रकार संभव नहीं। सन्‌ १६६३ ई० में ओरंगज्ेब लाहोर होता 
हुआ कश्मीर गया था। इस अवसर पर मिज़ो राजा जयासिह भी 
गुजरात के पास चिनाव नदी तक औरंगजेब के साथ गया, एवं 
औरंगजेब के कश्मीर से छोटने तक वहाँ ही ठहरा रहा । ओरंगज़ेब 
के शासन-काल के प्रारम्भिक वर्षों में यही एकमात्र ऐसा अवसर देख 
पड़ता है जब ख्यातों में दी गईं उपयुक्त घटनाओं के किसी भी खरूप 
में हो सकने की कुछ भी संभावना का अनुमान रूगाया जा सकता 
है। परन्तु तब तक ओरंगज़ेब की हिन्दू-विरोधी नीति का - खुले तौर 
से प्रारम्भ भी नहीं हो पाया था | इस यात्रा में जयासिंह के अतिरिक्त 
अन्य किसी राजस्थानी राजा के औरंगज़ेब के साथ हान का उल्लेख 
भी नहीं मिलता है। पुन उस समय की गई कार्यवाही के लिए पूरे 

दारा का पीछा करते हुए सिन्ध तक जाकर सितम्बर, १६५९ ई० 
में मिर्ज़ा राजा जयसिह वापस दिल्‍ली को छोटा और उसके अगले 
पाँच वर्ष शाही दरबार में ही बीते | और तब सुदूर दक्षिण में जहाँ 
अन्य सारे मुग़ल तथा आदिल शाही सेनानायक विफल रहे थे, वहाँ 
जयसिंह को पूर्ण सफलता मिली । पुरन्दर की सन्धि कर जून, 
१६६५ ई० में उसने मरहठों के विद्रोही नेता शिवाजी को मुग़र 
साम्राज्य की आधीनता स्वीकार करने के लिए विवश किया था, 
जिसके पुरस्कार-स्वरूप जयसिंह को मुग़ल साम्राज्य में प्राप्य सात 
हजारी जात-सात हज़ार दो-अस्पा या से-अस्पा सवारों का सर्वोच्च 
मनसब प्राप्त हुआ । जयसिंह के जीवन का यही सबसे गौरवपूर्ण 
समय था । अगले वर्ष शाही दरबार में पहुँचने पर शिवाजी को वहाँ 
कैद कर लिया गया, परन्तु जब शिवाजी उस कंद से भी किसी तरह 
भाग निकला, तब औरज्भज़ेब ने इसका सारा दोष जयसिह के युवराज 
कुंअर रामसिंह पर लगा कर उस दण्डित किया। पुनः सन्‌ १६६५-६६ 
में बीजापर राज्य पर की गईं अपने जीवन की अन्तिम सेनिक चढ़ाई 
में जयसिह को बिलकुल ही सफलता नहीं मिली, जिस कारण उससे 


चार वर्ष बाद राव कण को दण्ड दिया जाना सर्वथा अनहोनी बात 
जान पड़ती हैं । 

उदयचन्द्र कृत पाण्डित्य-द्पर्ण” अ्थ के उल्लेख के आधार पर 
राव कर्ण की स॒त्यु जून, १६७४ ई० में होना मान कर ही बड़ोदा 
म्यूज़ियम के क्यूरेटर डाक्टर हरमन गोणटज़ ने अपने एक लेख में 
सन १६७३ इं० में महताब खां की अफगानिस्तान पर चढ़ाई के अवसर 
पर ही इस घटना का होना प्रमाणित करने का प्रयत्न किया है | किन्तु 
डा० गोएटज़ का यह अनुमान केवल कब्पनापूर्ण एवं ऐतिहासिक दाष्टि 
से सर्वथा निराधार प्रतीत होता है । 


जे १ श्‌ ८ कब 


असन्तुष्ट होकर औरजड्भजेब ने मार्च, १६६७ ई० में जयसिह को 
दक्षिण की सूबेदारी से हटा कर शाहज़ादा मुअज्ज़म को उस पद पर 
नियुक्त किया । औरज्जाबाद से चल कर भी जयसिंह उत्तरी भारत 
को नहीं लौट सका, तथा राह में ही अगस्त २८, १६६७ ई० के दिन 
ब्रहानपुर में उसका देहान्त हो गया । बीजापुर को उस अन्तिम 
विफल चढ़ाई में उसने एक करोड़ से भी अधिक अपना निजी द्रव्य 
व्यय किया था, जिससे उसकी आर्थिक दशा भी बहुत बिगड़ गई । 
सर्वोच्च सम्मान प्राप्त होते हुए भी इन आथिक कठिनाइयों, साम- 
रिक विफलता, निराशा तथा सावंजनिक अपयश्ण से क्षुब्ध जयसिह के 
अन्तिम दिन दु:खपूर्ण ही रहे । जयसिह की मृत्यु के साथ ही आम्बेर 
राजघराने का सारा महत्व घट गया और आगामी चालीस वर्षों 
तक भारतीय राजनीति में वह नगण्य ही रहा । जयसिंह के बाद 
उसका युवराज रामसिह आम्बेर का शासक बना, और यद्यपि 
प्रारम्भ में ही उसका मनसब चार हज़ारी ज़ात-तीन हज़ार सवार 
का कर दिया गया तथा कोई बीस परगने उसे मिल गये थे, 
रामसिह को जीवन भर कभी भी अपने पिता का चुर्थाश महत्व 
भी प्राप्त नहीं हुआ । ओऔरज्ूजेब ने उसे जीवन भर आसाम तथा 
फ़गानिस्तान जसे सुदूर प्रान्तों में ही रखा । 

जयसिह जेसे महत्वपूर्ण शक्तिशाली राजपूत शासक को मृत्यु 
से भी औरजड्भजेब ने पूर्ण लाभ उठाया । बाल्यकाल से ही औरज्)जेब 
इस्लाम धर्म का कट्टर पक्षपाती था, और शाहजहाँ के शासन-काल 
में विभिन्न सूबों की सूबेदारी करते समय उसने अपनी असहिष्णुता- 
पूर्ण धामिक नीति का यदा-कदा परिचय भी दिया था । परन्तु 
सिहासनारूढ़ होने के बाद प्रारम्भ में कईं वर्षों तक वह खुले तोर 
से अपनी इस अनुदार नीति को कार्यरूप में परिणत नहीं कर सका। 

व्यापार के लिए लाईं गई वस्तुओं पर हिन्दू और मुसलमान व्यापारियों 
के लिए सन्‌ १६६५ ई०७ में चुंगी की विभिन्न दरें नियुक्त कर 
ओरजुजेब ने अपनी हिन्दू-विरोधी नीति का स्पष्ट रूपेण प्रारम्भ 
किया था । अब जयसिह की मृत्यु के बाद उसकी इस नीति ने अधिक 
उग्र स्वरूप धारण किया । समूचे मुग़ल साम्राज्य के हिन्दू तीर्थों-में 
समय-समय पर भरने वाल धामिक मेलों को पूर्णतया बन्द कर देने 
का सन्‌ १६६८ इईं० में आदेश दिया गया, तथा होली-दिबाली जेसे 
सार्वजनिक हिन्दू त्यौहारों को बाजारों में खुले तौर से न मनाने 
की भी रोक लगा दी गई । नए मन्दिर बनाने के लिए राज्यारोहण 
के कुछ समय बाद ही कड़ी मनाही की जा चुकी थी। अन्त में 
अप्रेल ९, १६६९ ई० की एक सर्व-व्यापी आज्ञा द्वारा “इस्लामेतर 
अन्य धर्मावरम्बियों के सारे मन्दिर, पूजा-घरों और पाठशालाओं 
को ध्वंस कर देने, तथा धर्म-ग्रन्थों के पठन-पाठन या पूजा-पाठः और 
धामिक कृत्यों के सावंजनिक रूप से किये जाने को पूर्णतया दबा देने” 
का आदेश दिया गया, और इस हुक्म का कड़ाई के साथ पालन करने 
के लिए विभिन्न सूबेदारों को बारंबार चेतावनी दी जाने लगी ॥ 
राजस्थान के विभिन्न राज्यों में स्थित मन्दिरों के ध्वंस के लिए 
आदंश दंने का तब भी ओरज्ुजेब को साहस नहीं हुआ, परन्तु अजमेर 
प्रान्त के जो भी परगने सीधे शाही शासन में थे, उनमें तो इन आज्ञाओं 
का पूर्ण पालन अवश्य करवाया गया ।सरकार रणथम्भोर के अन्तर्गत 
मलारना नगर में स्थित मंदिर का ध्वंस करवाने के लिए मई, 
१६६९ ३० में एक गुज़ेबरदार को विशेष रूपेण वहाँ भेजा गया था । 

मन्दिरों के तोड़-फोड़ की इस आज्ञा की सूचना मिलते: ही 
गोकला जाट के नेतृत्व में मथुरा जिले के हिन्द विद्रोही हो गये, 
जिसके फलस्वरूप उस प्रदेश में इस आज्ञा का तत्काल: ही पालम _ 

नहीं किया जा सका । परन्तु औरज्भजेब की उन आज्ञाओं की सूचना 
सर्वंसाधा रण को सिल चुकी थी, एवं ब्रज-प्रदेश के कुछ मन्दिरों के 
पुजारियों तथा उनके भक्तों ने उन विशाल भव्य सुन्दर मन्दिरों 
का मोह छोड़ दिया, और वहाँ की पूज्य मूर्तियों को विनाश से बचाने 
का वें आयोजन करने लगे । गोवर्धन पर्वत पर स्थित वल्लभ सम्प्रदाय 
वालों के गिरिराज के प्रमुख मन्दिर की श्रीनाथ जी की मूर्ति को 
लेकर वहाँ के गोसाई सितम्बर ३०, १६६९ ई० को गोवर्धन से 
निकले । छिपतें-छिपाते वे बूंदी, कोटा, पुष्कर, किशनगढ़ तथा 
जोधपुर भी गये, परन्तु औरज्भज़ेब के भय से उस मूर्ति को अपने 
राज्य में रखना किसी ने भी स्वीकार नहीं किया । अन्त में राणा 
राजसिंह ने श्रीनाथ जी को इस मूति का मेवाड़ में सहर्ष स्वागत 
किया, और फरवरी १०, १६७२ ई० के दिन सीहाड़ गाँव में 
इस मूृति की स्थापना की गईं, जो तब से ही नाथद्वारा कहलाने 
लगा | इसी प्रकार गोवधन वाले द्वारकाधीश की मूर्ति को भी 
मेवाड़ ले जाकर कांकड़ोली में उसकी प्रतिष्ठा की गई। वृन्दावन में 
आम्बेर के राजा मानसिह द्वारा निर्मित गोविन्ददेंव के मन्दिर की 
मूर्ति को आम्बेर ले गए । श्रीनाथ जी की मूति को अपने राज्य 
में स्थापित कर राणा राजसिंह ने औरड्भज़ेब के साथ निरन्तर बढ़ने 
वाले अपने मनमुटाव एवं विरोध के लिए एक और कारण प्रस्तुत 
कर दिया । ः 

औरड्डजेब के आदेश के फलस्वरूप बनारस में विश्वनाथ का 
सुप्रसिद्ध मन्दिर, मथुरा में वीरसिह बुन्देछा निरमतित केशवराय का 
गगनचुम्बी मन्दिर, अनेकों बार ध्वस्त होने पर भी पुनः निर्मित 
होने वाला सोमनाथ का पावन मन्दिर , आदि हिन्दुओं के सारे ही 
* पूज्य पवित्र मन्दिर एक-एक कर ढहने लगे । सन्‌ १६७१ ई० में 

एक विशेष आज्ञा द्वारा खालसा इलाके के सारे उच्च पदस्थ हिन्दू 
कर्मचारियों को शाही सेवा से निकाल देने का आयोजन किया गया । 
हिन्दुओं को इस्लाम धर्म स्वीकार करने के लिए अनेकों प्रलोभन 
दिए जाने छगे । 

उसकी इस हिन्दू-विरोधी अनुदार धामिक नीति के फल- 
स्वरूप स्वेत्र असन्तोष फंलने लगा। मथुरा जिले के जाटों के विद्रोह को 
दान्त हुए दो वर्ष भी न बीते थे कि मेवात में सतनामियों का विद्रोह 
उठ खड़ा हुआ, जिसको दबाने में बड़ी कठिनाई हुई । उधर पंजाब 
में सिक्‍खों का दल बढ़ता जा रहा था और औरज्भज़ेब की असहिष्णुता- 
पूर्ण धामिक नीति का विरोध करने से वे हिचकते न थे। सुदूर 
महाराष्ट्‌ में मरहठों क॑ विद्रोही नेता शिवाजी ने एक स्वतन्त्र 
हिन्दू राज्य की स्थापना की थी, और राजनेतिक परिस्थितियों 
पर विचार कर अपने लाभ के हेतु वह कभी मुग़लू साम्राज्य के साथ 
मेल और कभी उसका विरोध करने को तत्पर रहता था । 

मिर्ज़ा राजा जयसिंह की मृत्यु के बाद औरजुज़ेब को यत्किंचित्‌ 
भी सशंक बनाए रख सकने वाला केवल एक ही व्यक्ति सारे राजस्थान 
में रह गया, और वह था औरड्भज़ेब का पुराना विरोधी जोधपुर 
का शासक महाराजा जसवन्तसिह | सन्‌ १६६७ ई० में शाहजादें 
मुअज़्ज़म की सहायता उसे भी दक्षिण में नियक्त किया गया था । 
अतएव सन्‌ १६६९ ई० के अन्तिम महीनों में जब मुअज्जम स्वछन्दता- 
पूर्वक मनमानी करने लगा, तथा दिलेर खाँ को दण्ड देने के बहाने 
उसका पीछा करता हुआ मुअज्जम अगस्त, १६७० ई० के लगभग 
जब जसवन्तसिह के साथ ससेन्य ताप्ती के किनारे तक पहुँच गया, 
तब जसवन्तसिह के सुभावों के फलस्वरूप विद्रोही बन कर 
मुअज्ज़म के उत्तरी भारत पर ससैन्य चढ़ाई करने की आशंका से 

औरज़जेब चिन्तित हो उठा और वापस औरजझ्भाबाद न जाने का 
आदेश उसने तत्काल ही जसवन्तसिह को भेजा। जनवरी, १६७१ ई० 
में गुजरात के सूबेंदार बहादुर खाँ के दक्षिण भेजे जानें पर जसवन्तसिह 
को दूसरी बार गुजरात का सूबेदार बनाया। परन्तु पास ही के प्रान्त 
में ऐसे महत्वपूर्ण पद पर उसे अधिक समय तक रखना औरज़ज़ेंब 
को हितकर नहीं प्रतीत हुआ, एवं जून १६७२ इईं० में जब मुहम्मद 
आमीन खाँ को काबुल की सूबेदारी से पदच्युत किया गया, तब उसे 
गृजरात का सूबेदार नियुक्त कर जमरूद की थानेदारी णसवन्तसिह 
को दी गईं । सितम्बर, १६७२ ई० के अन्तिम दिनों में अहमदाबाद 
से चल कर संभवतः सन्‌ १६७३ ई० के प्रारम्भ में वह जमरूद पहुँचा । 
जसकन्‍तसिह के अगले साढ़े पाँच वर्ष इसी विद्रोहपूर्ण उजाड़ प्रदेश 
में बीते, और अपने राज्य और प्रजा से सेकड़ों मील दूर अटक के उस 
पार अफ़गानों के इस देक्ष में ही दिसम्बर १०, १६७८ हई० के दिन 
जसवन्तसिह ने अन्तिम सांसें लीं। जसवन्तसिह के दो पुत्र, पृथ्वीसिंह 
एवं जगतसिह, सन्‌ १६६७ इईं० एवं १६७६ ई० में क्रमशः मर चुके 
थे, तथा उसकी मृत्यु के समयं उसके कोई जीवित. पुत्र नहीं था, 
अतएंव अपने इन अन्तिम दिनों में वह उत्तराधिकारी की चिन्ता से 
अत्यधिक खिन्न रहने लगा था । उसकी मृत्यु के समय जसवन्तसिह 
की दो रशानियाँ अवश्य ही गर्भवती थीं, किन्तु उनके भावी पृत्रोत्पत्ति 
की संभावनाएँ तब भी सर्वथा अनिश्चित और अज्ञात ही थीं । स्वयं 
के प्रति. औरड्भजजेब की विरोधी भावनाओं तथा उसकी हिन्दू-दमन 
नीति से. वह पूर्णतया परिचित था, अतएव जोधपुर राज्य तथा 
अपने राजघराने के संकटाकीर्ण भविष्य की व्याकुल कर देने वाली 
अनिष्टमय आशंकाओं से अत्यधिक त्रस्त निराशापूर्ण वातावरण 
में ही जसवन्तर्सिह की मृत्यु हुई । 

जसवन्तर्सिह की मृत्यु को औरद्भज़ेब ने एक इस्लाम-विरोधी 
सुदृढ़ दुर्ग के तोरण-द्वार के ध्वस्त होने के समान माना। औरज्ुजेब 
की धर्मान्धतापूर्ण असहिष्णु नीति का प्रवाह अब राजस्थान में भी 
अबाध गति से बह निकला । खण्डेला, जोधपुर, उदयपुर तथा आम्बेर 
के मन्दिरों पर भी क्रमशः विनाशकारी कुदार् चल गईं। पुनः 
जसवन्तसिह की मृत्यु के बाद पूरे चार महिने भी बीते न थेकि 
सम॒ृचे मारवाड़ राज्य पर अपना एकाधिपत्य स्थापित कर अपनी 
हिन्ददमन नीति को सब तरह परिपूर्ण करने के हेतु औरज्भज़ेब 
ने मुग़लू साम्राज्य के सारे हिन्दुओं पर पुन: जजिया कर लगा दिया । 
और राजस्थान के राजपृतों का जो विरोध पिछले इन कई युगों से 
भीतर ही भीतर बढ़ता जा रहा था, वह अब जोधपुर के उत्तराधिकार 
के प्रशन को लेकर उबल पड़ा। राजस्थान में विद्रोह तथा अराजकता 
का प्रारम्भ हुआ, जो अगले एक सो चालीस वर्ष तक वहाँ निरन्तर 
चलते ही रहे ।जसवन्तसिह की मृत्यु के बाद भी कोई पचास वर्ष से 
अधिक समय तक राजस्थान पर मुग़रू सम्म्राटों का बहुत-कुछ 
आधिपत्य बना रहा, परन्तु खानवा. के युद्ध-क्षेत्र में बाबर की विजय 
क बाद राजस्थान पर मुग्नलों के बढ़ते हुए आधिपत्य के साथ राजस्थान 
में प्रान्‍्तीय एकीकरण, शासकोय संगठन तथा सांस्कृतिक . एकता 
की जिन प्रक्रियाओं का तब प्रारंभ हुआ था, जसवन्तसिह की मृत्यु 
के साथ ही वें सब एकबारगी रुक गईं," जिससे मुग़ल-कालीन 
राजस्थान की इन महत्त्वपूर्ण विशेषताओं का अन्त हो गया और 
यों अनजाने ही राजस्थान के इतिहास में पूव-आधुनिक काल के इस _ 
भाग विशेष की भी इति-श्री हो गईं । 

यद्यपि इस काल में भी राजस्थान में सन्त सुन्दरदास का प्रभाव 
बना रहा, तथा बारहठ नरहरिदास ने 'अवतार-चरित्र', आदि 

भक्ति-प्रधान ग्रन्थों की रचना कर धार्मिक साहित्य की परम्परा को 
अक्षुण्ण बनाए रक्खा, अब शान्ति एवं समृद्धि के फलस्वरूप उत्पन्न तथा 
प्रोत्साहित होने वाली ऐश्वर्य-विल्गस प्रवृत्ति एवं कलात्मक भावनाओं 
का भी वहाँ पूर्ण आवेग के साथ प्रादुर्भाव होने लगा था। बिहारी ने 
सतसई की रचना कर जिस श्यृंगारिक साहित्य को महत्त्व दिया अबं 
उसका राजस्थान में प्राधान्य हो गया। साहित्य में अलंकारों के 
अध्ययन की ओर विशेष ध्यान दिया गया । बूंदी के राव राजा 
भावसिह के राजदरबार में रह कर हिन्दी के सुप्रसिद्ध कवि मतिराम 
ने 'ललित-ललाम' की रचना की । जोधपुर का वीर शासक महाराजा 
जसवन्तर्सिह स्वयं भी एक प्रतिभाशाली साहित्यिक था।. हिन्दी 
साहित्य में अलंकारों के उस विशिष्ट आचाय॑े के भाषा-भूषण' गन्थ 
का आज भी काव्य-प्रेमियों में बड़ा आदर हैँ । उसके आश्रय में रह 
कर अनेकों साहित्यिकों ने कितने ही अपूर्व ग्रन्थ लिखे । 
आम्बेर के राजा रामसिह के राजदरबार में रह कर संस्कृत के 
उद्धूठ विद्वान कुलपति मिश्र ने ब्रज-भाषा में “रस-रहस्य' ग्रंथ को 
रचना की । बीकानेर का राव कर्ण भी अनेकानेक विद्वानों का आश्रय- 
दाता था, परन्तु उसके राजदरबार के इन साहित्यिकों ने ग्रंथ-लेखन 
के लिए संस्कृत भाषा को ही अपनाया । वीर काव्य रचना को परम्परा 
राजस्थान में पुनः प्रारम्भ हुई और इसका प्रथम प्रस्फुटन मेवाड़ 
में ही हुआ। दयालदास ने “राणा-रासो' ग्रंथ लिखा और मान कवि 
ने 'राज-विलास' की रचना की। राज-समुद्र के बाँध पर लगी हुई 
शिलाओं पर खुदा हुआ रणछोड़ भट्ट कृत “राज-प्रशस्ति नामक 
संस्कृत महाकाव्य ऐतिहासिक दृष्टि से भी महत्त्वपूर्ण है। परन्तु इस 
काल की सर्व-श्रेष्ठ तथा सर्वथा अद्वितीय रचनाएँ हैं, जोधपुर के. 
प्रधान मंत्री मुहणोत नैणसी कृत ख्यात' तथा “जोधपुर राज्य का 

सर्व-संग्रह' । राजस्थान में प्राप्य अन्य सब ख्यातों से अधिक प्राचीन 
और खोजपूर्ण होने के कारण उसकी ख्यात एक अपरिहारये ऐतिहासिक 
आधार-प्रंथ है । मुंशी देवीध्रसाद के शब्दों में नेणगसी को “राजस्थान 
का अबुल फ़जल' कहना किसी भी प्रकार अयुक्त नहीं होगा । 
शाहजहाँ के शासन-काल में मुग़ल स्थापत्य-शेली तथा चित्र- 
कला का पूर्ण विकास हुआ था, परन्तु उसी शासन-काल के पिछले 
कुछ वर्षों में धीरे धीरे यत्किचित्‌ शिथिकता तथा कुछ ऊपरी स्वरूपों 
और नियमों के प्रति अनावश्यक दुराग्रह का प्रारंभ हुआ, जिनके 
फलस्वरूप कला में सजीवता तथा ओज के ह्वास का सुस्पष्ट आभास 
देख पड़ने लगा था | शाही दरबार के कलाकारों की इस प्रवृत्ति 
का प्रभाव राजस्थानी कलाकारों पर भी पड़े बिना नहीं रहा। 
“औरज्भज़ेब के सिहासनारूढ़ होने के बाद उसकी धामिक कट्टरता 
के कारण भारतीय कलाओं की प्रगति को गहरा आघात पहुँचा । शाही 
दरबार में अब उनके लिए कोई स्थान नहीं रह गया था। भुग़ल सम्राट 
के प्रश्रय को खोकर ये कलाकार अन्यत्र राज्याश्रय ढूंढने लगे । ऐसे 
समय उन कलछाकारों को अपने राजदरबारों में आश्रय दे कर 
राजस्थान के इन नरेशों ने केवल राजस्थानी करा को ही सहायता 
नहीं पहुंचाई, परन्तु भारतीय सांस्कृतिक इतिहास में समुपस्थित इस 
विषम काल के अवसर पर समयोचित प्रश्नय देकर उन्होंने भारतीय 
कला की भी अवर्णनीय सेवा कीर्ण किन्तु निरन्तर बने रहने 
वाले पारस्परिक अविश्वास तथा धाभिक विरोधपूर्ण सशंक वाता- 
वरण में स्थापत्य कला का कुछ भी विकास होना सर्वथा असंभव था। 
अपनी राजधानियों से निरन्तर दूर रहने वाले राजस्थानी शासकों 
को वहाँ नवनिर्माण के लिए न तो अवसर ही मिला और न उन्होंने 
किसी उत्साह का ही अनुभव किया। बहुत बड़े बाँध द्वारा गोमती 


ध्जा १ रे प्‌ ७, 


नदी को रोक कर राणा राजसिह का राज-समुद्र तालाब बनवाना ही 
इस काल की एकमात्र महत्त्वपूर्ण घटना हैं । उसकी प्रतिष्ठा के अवसर 
पर जनवरी, १६७६ इई० में वहाँ जो उत्सव हुआ था, राजस्थान 
के इतिहास में वह चिर-स्मरणीय रहेगा । 

पूर्व-आधुनिक राजस्थानी इतिहास में इस मुगल-काछलीन भाग 
की समाप्ति के साथ ही राजस्थान के शताब्दियों पुराने महान गौरव, 
राजनैतिक महत्त्व तथा सैनिक दबदबे का भी एकबा रगी अंत हो गया। 
राजस्थान के एकमात्र तेज-पुंज मेवाड़ की महत्ता, उसकी प्रचण्डता 
और उसकी वह चिरन्तन राज्य-श्री राणा प्रताप के बाद से ही निरन्तर 
क्षीण होने लगी थीं । मेवाड़ के उस दीप्तिमय गौरवपूर्ण जातीय 
जीवन की अब तो घोर अंधकारपूर्ण संध्या आईं । राजसिंह के रूप में 
अब भी वहाँ मेवाड़ की उस विगत आभा का अंतिम दीपक टिम-टिमा 
रहा था। मुग़लों के साथ होने वाले मेवाड़ के आगामी युद्ध में भारत 
ने उस बुभते हुए दीपक की वह अन्तिम चमक देखी । परन्तु राजसिह की 
जीवन-ज्योति के विलीन होते ही मेवाड़ में सदियों लम्बी निराशाजनक 
दुःखमय अन्धेरी रात्रि प्रारम्भ हुईं। यदा-कदा यत्रन्तत्र चमुकने 
वाले जुगनुओं के लिए मेवाड़ को यत्किचित्‌ भी आलोकित कर सकना 
सर्वथा असम्भव था, उनकी वह क्षीण अस्थायी द्युति उस अंधकार 
की कालिमा को अधिकाधिक उत्कट एवं भीषण ही बनाती थी । 

राणा सांगा के साथ ही मेवाड़ की सैनिक शक्ति का ह्वास हो 
गया था; मेवाड़ की बाह्य नीति से रही-सही दूरदशिता एवं राज- 
नैतिक कौशल भी तब सवंदा के लिए लप्त हो गए । राणा प्रताप की 
दृढ़ता एवं राजसिह की उग्रता भी मेवाड़ की इन कमियों को किसी 
भी प्रकार पूरा न कर सकीं । राणा प्रताप की विफलता एवं राजसिह 
की असमर्थता का यही एकमात्र रहस्य हे । मुग़ल साम्राज्य का 

विरोध करने से ही सांस्कृतिक प्रतिक्रिया एवं धामिक भावुकता के 
फलस्वरूप मेवाड़ को तब विशेष महत्त्व प्राप्त हुआ था । अतएव जब 
मुग़ल साम्राज्य का का्य-दक्षेत्र दक्षिण भारत को स्थानांतरित हो गया 
तथा तदनन्तर साम्राज्य के पतन के कारण.जब मेवाड़ के साथ 
मुगल साम्राज्य का कोई उल्लेखनीय विरोध नहीं रह गया, तब मेवाड़. 
के राजा और प्रजा में अत्यावश्यक जातीय विशेषताओं तथा वास्त- 
विक महत्ताप्रद गुणों के पूर्ण अभाव के कारण मेवाड़ की वह 
मुग़छ-कालीन प्रतिष्ठा तथा उसका वह पजनीय गौरव यत्किचित भी 
स्थायी नहीं हो सके #भिवाड़ का एकबारगी पूण पतन हुआ । उसकी 
संनिक शक्ति तथा वह अडिग दृढ़ता ऐतिहासिक वस्तुएं हो गईं । 
विषय-वासना में डब कर वह सर्वथा अकर्मण्य हो गया और मेवांड 
के वीरों के अतृलनीय पराक्रम और पौरुष का विवरण अविश्वस- 
नीय दन्‍्तकथाएं समभा जाने छूगा । कूप-मण्डूक अशक्त मेवाड़ का 
तब राजस्थान की प्रान्तीय राजनीति में भी कोई स्थान नहीं रह गया । 

विरोध, विंद्रोह एवं अराजकता के फलस्वरूप राजस्थान की 
मुग़ल-कालीन शान्ति और समृद्धि भी विलीन हो गईं। राजस्थान 
की सुविख्यात अनेकता पुन: उग्र रूप में उभर आई। मुगल साम्राज्य 
की विजय-पताकाओं को सुदूर भारतीय सीमाओं तक सफलता- 
पूर्वक ले जाने वाले वीरों के वंशज अपनी जन्म-भूमि तथा अपने 
प्रान्तवासियों तक की रक्षा न कर सके और सुद्र देशवासी आक्र- 
मणकारी युगों तक राजस्थान को निरन्तर रौंदते रहे । डट कर मुग़लों 
का विरोध करने वाले मेवाड़ तथा अनेकानेक वीर योद्धाओं 
और कुशल संनानायकों की जन्मभूमि राजस्थान के द्यासकों ने प्रत्येक 
बार मुह-माँगा द्रव्य देकर ही मरहठों से अपना पिण्ड छड़ाया, जिससे 
_ राजस्थान पूर्णतया दरिद्री भी हो गया । 

अखिल भारतीय महत्त्व वाले राजस्थानी सेनानायकों, राज- 
नीतिज्ञों और झ्ासकों की जो परम्परा राणा कुंभा से लेकर राव 
मालदेव तक चली आईं थी, और भारत में मुग़ल साम्राज्य की स्थापना 
के बाद स्वेथा परिवर्तित एवं दूसरे ही स्वरूप में राजा भारमलू 
और कुंअर मानसिह से प्रारम्भ होकर पूरी एक शताब्दी तक जो 
पुन: अटूठ अनुक्रम में बराबर बनी रही थी, महाराजा जसवन्तर्सिह 
की मृत्यु के साथ ही उसका भी अन्त हो गया । कोई दो युग के बाद 
ईसा की १८ वीं शताब्दी के प्रारम्भ में इसी परम्परा का एकाकी 
परिशिष्ट सवाई जयसिह के व्यक्तित्व में मिलता हैँ, परन्तु उससे 
राजस्थान की पतनोन्‍्मुख प्रवृति पर कोई लाभदायक प्रभाव नहीं पड़ा । 
राजस्थान का राजनेतिक, सेनिक और सांस्क्ृतिक महत्त्व लप्त-प्राय 
होने लगे थे, अतएव सुदूर दक्षिण में उत्थानशील स्वतन्त्र मरह॒ठा राज्य 
की स्थापना तथा पूर्व में सक्रिय बुंदेलों के दुर्देम्य विद्रोह ने राजस्थान 
के उन विगत विफल स्वातन्त्य-युद्धों को पूर्णतया भूली हुईं कहानी बना 
दिया.। यही कारण था कि यद्यपि अपना राज्याभिषेक करवाने के 
हेतु स्वयं को सीसोदिया राजघराने का वंशज प्रमाणित कर यों मेवाड़ 
के गौरव- और प्रतिष्ठा का आसरा लेना मरहठा राज्य के संस्थापक 
शक-कर्ता शिवाजी के लिए भी अत्यावश्यक हो गया था, औरद्ुजेब 
के शासन-काल में उठने वाली प्रबल हिन्दू प्रतिक्रिया के उस 
प्रतिनिधि-कवि भूषण ने जब सुस्पष्ट शब्दों में दृढ़ प्रतिज्ञा की-- 

“और राव राजा एक मन में न ल्याऊं अब, 

सिवा को सराहों के सराहाँ छत्रसाल को ॥” 

तब मेवाड़ के राणा राजसिंह और मारवाड़ं के वीरवर दुर्गादास 
की भी सुध तक उसे नहीं आईं । 


र्‌ 


अराजकतार्पूण राजस्थान-राजपूतों का विद्रोह, 
मुगल साम्राज्य का पतन, राजंपूत-मरहठा 


संघष एवं अंग्रेजी आधिपत्य की स्थापना 
( १६७९-१८१८ ६० ) 


अनेकों बार भरसक प्रयत्न करने पर भी जीते-जी जो 
औरज्ुज़ेब को कुछ भी हानि नही पहुँचा सका था, अब उसीकी 
मृत्यु औरज्भधज़ेब के लिए ही नहीं मुगल साम्राज्य के लिए भी 
पूर्णतया घातक प्रमाणित हुईं ।»जोधपुर के महाराजा जसवन्तसिह 
की मृत्य के फलस्वरूप उठने वाले उत्तराधिकार के प्रइन को ऊेकर 
मारवाड़ में जिस विद्रोह ओर अराजकता का प्रारम्भ हुआ, वे धीरे 
धीरे समूचे राजस्थान में फेछ गए । वे ही राजपूत जो अब तक मुग्नल 
साम्राज्य के पूर्ण समर्थक - एवं उसके प्रधान आधार-स्तम्भ थे 
अब उसके कट्टर विरोधी बन गए । औरजुज़ेब की धर्मान्धतापूर्ण 
नीति तथा जज़िया कर के पुनः रूगाए जाने ने राजपूतों के विरोध 
को और भी भड़का दिया, एवं मुग़ल-साम्राज्य के विरुद्ध उत्तर भारत 
में उठती हुई हिन्दू प्रतिक्रिया भी इस विद्रोह में राजपूततों की सहायक 
हुई । मुग़रू-सम्घाटों के प्रति राजपूतों के हृदय में अविश्वास भर गया; 
अतएव आगे अनेकों प्रयत्न करने पर भी वे हृदय से मुग़लू साम्राज्य 
के सच्चे समर्थक नहीं बन सके। उत्तरी भारत में मग़़लू साम्राज्य के 
विश्वद्धलन का यहीं से प्रारम्भ होता हैँ। राजस्थान के राज्य अर्ध- 
स्वतन्त्र बन बेठे; उन पर पुनः आधिपत्य स्थापित करना पतनोन्मुख 
साम्राज्य के लिए स्वेथा असम्भव था। इस केन्द्रीय भाग में साम्राज्य के 

शासन-संगठन के पूर्णतया छिन्न-भिन्न हो जाने के कारण ही न तो गूज- 
रात की रक्षा हो सकी, और न मालवा को पदाकान्त कर उत्तर की 
ओर बढ़ने वाले मरहठों का. सफलतापूर्वक सामना: किया जा संका। 

राजस्थानी राज्यों की आपसी फूठ तथा उत्तराधिकार के लिए 
वहाँ होने वाले गृह-यू द्वों से लाभ उठा कर मरहठों ने राजस्थान की 
राजनीति में प्रवेश किया, और कुछ ही वर्षों में वहाँ उनकी सत्ता 
सर्वोपरि समभी जाने लगी । किन्तु जिस राजस्थान में औरड्भजेब 
विफल हुआ, उसके घोर विरोधी मरहठों को भी वहाँ कोई विशेष 
सफलता नहीं मिली । अपनी अदूरदशितापूर्ण नीति के कारण 
मरहठ भी राजस्थान पर अपना आधिपत्य स्थायी नहीं बना 
सके । साठ वर्ष से भी अधिक समय तक राजस्थान में निरन्तर 
राजपृत-मरह॒ठा संघर्ष चलता रहा, जिसके फलस्वरूप सारे राजस्थान 
में अराजकता बनी रही, और अन्त में उस सबसे लाभ उठा कर 
अंग्रेजों ने राजस्थान पर. अपना पूर्णाधिपत्य स्थापित कर लिया । इस 
प्रकार जो संघर्ष और अराजकता महाराजा जसवन्तसिह की मृत्यु 
के साथ ही सन्‌ १६७९ ई० से राजस्थान में प्रारम्भ हुए, वे किसी 
न कसी रूप में यों पूरे १४० वर्ष तक लगातार चलते रहें, 
और राजस्थान पर अंग्रेजों का आधिपत्य होने के -बाद ही उनका 
अन्त हुआ । राजस्थान के इस अराजकता-काल को चार विभिन्न 
विभागों में विभक्‍त किया जा-सकता है:-- 

(१) राजपूत-विद्रोह काल (१६७९-१७१० ३०); क्‍ 

(२) मुग़लू साम्राज्य पतन काल (१७१०-१७५१३६०); 

(३) राजपूत-मरहठा संघर्ष काल (१७५१-१७९२ इई०); 
और (४) अराजकता तथा अंग्रेजी सत्ता स्थापना काल 

( १७९२-१८१८ ई० ) । 


हैः 2 पल 
१, राजपूत-विद्रोह काल ( १६७९-१७१० ई० ) 


अटक के उस पार जमरूद में, जब उसकी मृत्यु हुईं, उस समय 
महाराजा जसवन्तर्सिह के कोई पूत्र नहीं था, एवं यह समाचार 
सुनते ही औरड्भज़ेब ने जोधपुर राज्य पर अधिकार कर उसे खालसा 
: करने को शाही सेनाएँ भेज दीं । जोधपुर में किसी को भी उनका 
विरोध करने का साहस न हो, इसी उद्देश्य से जनवरी, १६७९ ई० में 
औरजुजेब भी स्वयं अजमेर जा पहुँचा। जोधपुर राज्य के उच्च अधि- 
कारी एवं सारे अच्छे सैनिक जसवन्तसिह के राजघराने के साथ थे, एवं 
उपयुक्त नेता के अभाव में राठौड़ असंगठित ही रहे; जोधपुर में 
किसी ने भी शाही सेना का विरोध नहीं किया । जमरूद से लौटते 
हुए लाहौर में जसवन्तर्सिह की दो रानियों ने दो पुत्रों को जन्म दिया, 
किन्तु यह सूचना पाकर भी औरज्भज्ेब अपने ही निश्चय पर डटा 
रहा, एवं जोधपुर पर शाही अधिकार हो जाने के बाद वह दिल्‍ली 
को लौटा । जसवन्तस्सिह की मृत्यु के बाद अब हिन्दू राजाओं में ऐसा 
कोई नहीं रह गया था, जो औरड्भजेब की धर्मान्धतापूर्ण नीति 
में बाधक बन सके, एवं दिल्ली पहुँचते ही उसने हिन्दुओं से पुन: 
जज़िया कर वसूल करने का हुक्म दे दिया। 

लाहौर में पंदा हुए राजकुमारों में से एक तो कुछ ही सप्ताह 
बाद मर गया, परन्तु दूसरा, अजीतसिह कई वर्षों बाद पुनः जोधपुर 
का शासक बना । शिश अजीत और उसकी माताओं को लेकर 
जसवन्तसिह के सरदार तथा अधिकारी दिल्‍ली पहुँचे । उनके 
सारे प्रयतत करने पर भी औरज्भज़ेब ने जोधपुर पर अजीत के 
उत्तराधिकार को स्वीकार नहीं किया, उलठे अजीत को भी अपने 
अधिकार में लेकर उसे मुसलमान बनाने के प्रस्ताव होने लगे । तब 

तो स्वामिभक्‍त राठौड़ों ने इतिहास-प्रसिद्ध वीरवर राठौड़ दुर्गादास 
के नेतृत्व में अपने शिशु स्वामी को औरज्भज़ेब के पंजों से बचाने 
का दृढ़ निश्चय किया । उनको घेरने वाली शाही सेना को तलवारों 
के बल से चीर कर, और ज्जज़ेब के सारे प्रयत्नों और इरादों को विफल 
बनाते हुए वे शिशु अजीत और उसकी माता को साथ लिए दिल्‍ली 
से मारवाड़ के लिए चल पड़े । यों जुलाई १५, १६७९ ई० को दिल्‍ली 





अजीत के मारवाड़ आ पहुंचने का समाचार सुन कर सारे 
स्वामिभक्त राजपूत इन विद्रोहियों के साथ जा मिले । अजीत को 
बनावटी घोषित कर, तथा राव अमरसिह के पौत्र नागोर के राव 
इन्द्रसिह को कुछ माह तक जोधपुर का शासक बना कर भी औरज्रजेब 
अजीत के सहायकों को विभकत नहीं कर सका । जोधपुर को पुंन 
जीतने के लिए शक्तिशाली मुग़रू सेना वहाँ भेजी गईं | औरड्भज़ेब 
स्वयं भी ससेन्‍्य अजमेर पहुँचा । पुष्कर के पास तीन दिन घमासान 
युद्ध के बाद राजपूतों की हार हुईं | शाही सेना ने जोधपुर तथा 
मैदान के अन्य सारे बड़े बड़े शहरों पर अधिकार कर लिया+-मारवाड़ 
में सर्वत्र अऋराजकता तथा मार-कांट मच गई । विद्रोही राजपूतों ने डट 
क्र सामने यद्ध करना ठीक न समभा; वे पहाड़ों और मरु भूमि में* 
जा पहुँचे और वहीं से मुग़लों का विरोध करने रंगे । 

मारवाड़ पर मुगल आधिपत्य उनकी भावी मंवाड़-विजय की 
भूमिका-मात्र थी, और सारा राजस्थान यों खंडशः सरलतापूर्वक 
अत्याचारियों द्वारा रौंदा जावेगा, यह अनुभव कर मुग़्लों का कंट्टर 
विरोधी उदयपुर का महाराणा राजसिह भी इस कठिन समय में 
मारवाड़ के :विद्रोही राठौड़ों का साथ देने का निश्चय कर युद्ध की 

तैयारी करने लगा । यह सूचना पा कर बड़ी ही तत्परता के साथ 
औरज़ुजेब ने ही राजसिंह पर भी आक्रमण कर दिया । शाही सेनाएँ 
उदयपुर तक बढ़ी चली गईं, और उसका सामना न कर सकते के 
कारण महाराणा और उसके साथी मंदानों को छोड़ कर पहाड़ों 
में जा छिपे । उदयपुर, चित्तोड़ शहरों तथा मेवाड़ के मेंदानों पर 
अधिकार कर मग्मल सेना ने यत्र तत्र अपची चोकियाँ बिठा दीं । 
चित्तोड़ को अपना केन्द्र बना कर इस सेनिक-शासन का संचालन 
दाहजादा अकबर कर रहा था.। किन्तु इस समय मंवाड़ में सत्र 
विद्रोह की आग भड़क उठी थी, और माचे, १६८० इं० के बाद 
तो राजपूत विद्रोहियों ने इतना अधिक उपद्रव मचाया और राजपूत 
सेना ने ऐसी तेजी और दढ़ता के साथ हमले किये कि उनके “डर के 
मारे शाही सेना पूर्णतया निश्चेष्ट हो गईं 

अकबर की विफलता. से क्रद्ठ होकर ओरड्रज़ेब ने शाहज़ादे: 
आज़म को चित्तोड़ में नियुक्त किया, और अकबर को मारवाड़ भेज _ 
कर (जून, १६८० ई०) पश्चिम की ओर से देसूरी घादे की सह 
मेवाड़ में घुसने का उसे आदेश दिया | किन्तु मारवाड़ के विद्रोही 
दलों के कारण अकबर को यहाँ भी विशेष सफलता नहीं मिली.। 
दूसरी दिशाओं से भी मेवाड़ पर आक्रमण करने के प्रयत्न सफल 
नहीं हो रहे थे । ऐसे समय औरज़्ज़ेब को पूरी तरह परास्त करने 
के लिए राजपूतों ने उसके किसी एक शाहज़ादे को विद्रोही बनाने 
का निश्चय किया, और जब वे मुअज़्ज़म को नहीं फोड़ सके, तब 
असन्तुष्ट अकबर को फुसलाने लगे । इसी समय महाराणा राजसिंह 
का देहान्त ( अक्तूबर, १६८० ई० ) हो जाने से कुछ सप्ताह के. 
लिए यह बातचीत स्थगित रही, किन्तु अन्त में जनवरी १, १६८१ ई० 
को अकबर ने स्वयं को सम्राद घोषित कर विद्रोह का भण्डा 





- ४४ - 


खड़ा किया, और राजपूतों ने ससेन्य उसका साथ दिया । औरंगजेब 
के विरुद्ध बढ़ते हुए अकबर के साथ राजपूतों की आधी सेना थी । 
दाहज़ादे अकबर का यह विद्रोह राजस्थान ही नहीं मुग़ल 
साम्राज्य के इतिहास की एक महत्वपूर्ण घटना है । इस घटना ने 
पुन: यह प्रमाणित कर दिया कि प्रत्युत्पन्नमति और कूटनीति में 
तब भी औरज्भजेब की समता करने वाला भारत में दूसरा कोई न 
था । अपनी परिस्थिति को ठीक तरह समझ कर ही और ड्भजेब ने 
तब कहा था--“में तो अभी पूर्णतया अरक्षित ही हूँ । नवयुवा वीर 
को अच्छा सुअवसर मिला हूँ । आक्रमण करने में वह अब देरी क्‍यों 
कर रहा है ?” परन्तु अनुभव-विहीन सेनानी अकबर को इसकी 
आवश्यकता प्रतीत नहीं हुईं, और १२० मील की दूरी पार करने 
में उसने पूरे दो सप्ताह लगा दिये । औरज्जेब को अपना पक्ष संगठित 
करने के लिये अवसर मिल गया, तथापि अन्तिम दिन जब दोनों 
पक्ष की सेनाएँ दोराई के मंदान में आमने-सामने पड़ी युद्ध के लिए 
अगले दिन के सूर्योदय की बाट देख रही थी, औरज्जज़ेब ने कूटनीति 
से ही काम लिया और बिना लड़े ही उसने उसी रात आगामी दिन 
होने वाले युद्ध में भी पूर्ण विजय प्राप्त कर ली। औरज़जेब के छल- 
पूर्ण पत्र ने राजपूतों में अकबर के प्रति सन्देह उत्पन्न कर दिया तथा 
उसी रात वे अकबर का बहुत सा सामान लूट कर चल दिये। दूसरे 
दिन जागने पर जब अकबर को सारी बातें ज्ञात हुई तब अत्यन्त 
निराश होकर वह राजपूतों के ही पीछे-पीछे चल दिया । दो दिन 
बाद जब राजपूतों को औरज्भज़ेब के छल का पूरा पता लगा, तब 
वीर दुर्गादास ने उसे अपनी शरण में ले लिया, और अन्त में मरह॒ठा 
राजा शंभाजी के पास उसे सकुशल कोंकण पहुँचा दिया (जून, 
१६८१ ३०)। 


00 


अकबर के बाग्मी हो जाने से मेवाड़ पर बढ़ता हुआ दबाव कम 
हो गया था । अब तो औरज्भजेब ससन्‍्य दक्षिण जाने को उत्सुक 
हो उठा । महाराणा जयसिंह अपने पिता के समान महत्त्वाकांक्षी 
और युद्ध-कुशल नहीं था, एवं जब शाहज़ादे आज़म ने महाराणा 
के चचेरे भाई श्याम॑सिह को, जो तब झाही सेना में नियुक्त था, 
सुलह की बात-चीत करने को भेजा महाराणा सन्धि करने के लिए 
तत्पर हो गया । जून १४, १६८१ ईं० को महाराणा तथा आजम 
की भेंट हुईं और अन्त में मुगल साम्राज्य तथा मेवाड़ में सुलह हो गईं । 
किन्तु मारवाड़ में विद्रोह चलता ही रहा । दुर्गादास छः वर्ष तक 
अकबर के साथ दक्षिण में रहा, फिर भी राठौड़ों के विरोध में कमी 
नहीं आई, और तब उनका यह विद्रोह सचमृच जनता का युद्ध बन 
गया । युद्ध, अकाल और रोग के कारण सारा देश उजाड़ हो गया । 
किलों पर और बड़े बड़े शहरों में मुगलों का आधिपत्य अवश्य था, 
परन्तु मंदानों में तो विद्रोहियों का ही जोर था, जिससे सारे रास्ते 
बन्द-से हो गए । राठौड़ों के साथ निरन्तर होने वाले इन युद्धों से 
तंग आकर कई मुसलमान अधिकारी राठौड़ों को चौथ या पेशकस 
भी देने लगे थे कि राठौड़ उन्हें न सतावें । सन्‌ १६८७ ई० 
में जब दुर्गादास दक्षिण से लौट कर पुन: मारवाड़ आया, तब तक 
बालक महाराजा अजीतसिह भी प्रगट हो चुका था। बूंदी पर बल- 
पूवंक अधिकार करने का प्रयत्न करने वाला विद्रोही हाड़ा 
दुर्जनर्सिह भी अपने साथियों के साथ राठौड़ों से आ मिला था । अब 
तो राठोड़ों ने पुनः नए उत्साह के साथ शाही इलाकों पर आक्रमण 
करना प्रारम्भ किया, और उन्हें कुछ समय तक पर्याप्त सफलता 
भी मिली। मालपुरा और पुर-माण्डल को लूटा, अजमेर के सूबेदार 
को हराया तथा मेंवात तक धावे मारे । परन्तु सन्‌ १६८७ ई० में 
१९ 

मारवाड़ का शासन-प्रबन्ध गुजरात के सुयोग्य सूबेदार शुजात खाँ 
को सोंपा गया था, एवं सन्‌ १७०१ ३० में उसकी मृत्यु होने तक 
वहाँ राठौड़ों की कुछ नहीं चली । 

पाँच वर्ष तक शंभाजी के संरक्षण में रहने के बाद शाहज़ादा 
अकबर तो सन्‌ १६८७ ई० के प्रारम्भ में जहाज़ द्वारा फ़ारस को 
चल पड़ा, किन्तु उसके पुत्र-पुत्री बुलन्द अख्तर और सफ़ियतुन्निसा 
तब भी राठोड़ों के ही संरक्षण में थे । उन दोनों को वापिस शाही 
दरबार में लाने के लिए औरज्भधज्ेब उत्सुक था, एवं उसके लिए शाही 
कर्मचारियों ने दुर्गादास के साथ बातचीत शुरू की। इधर संकटापन्न 
निराशापूर्ण परिस्थिति में निरन्तर जंगलों में भागते फिरने से ऊब 
कर अजीतसिह ने भी अन्त में मारवाड़ के थोड़े से ही भाग से सनन्‍्तोष 
करने की सोचीं । एवं सन्‌ १६९८ ३० में औरज्रजेब ने अजीतसिह को 
जालोर, सांचोर और सिवाणा के परगने जागीर में देकर शाही 
मनसबदार बनाया और उसे उन तीन परगंने का फ़ौजदार भी नियुक्त 
किया । इसी समय दुर्गादास को तीन हज़ारी का मनसब देकर 
अनहिलवाड़ा-पाटण का फ़ौजदार नियुक्त किया । 

परन्तु यह सुलह स्थायी नहीं हो सकी । अनेकों बार बुलाए जाने 
पर भी अजीतसिह शाही दरबार में उपस्थित नहीं हुआ, अतएव 
गुजरात के नए सूबंदार शाहज़ादे आज़म ने दुर्गादास को धोखे से 
पकड़ कर क़ैंद करने का आयोजन किया तब गुजरात से भाग कर 
दुर्गादास मारवाड़ जा पहुँचा और विद्रोह का भंडा खड़ा किया । 
अजीतर्सिह भी पुनः विद्रोही बना ओर दुर्गादास के साथ मिल कर 
पुनः शाही इलाकों पर आक्रमण करने लगा । परन्तु पिछले पच्चीस 
वर्षों के निरन्तर युद्ध के फलस्वरूप मारवाड़ की आथिक दशा बहुत 
ही बिगड़ गई थी, राठौड़ योद्धा भी थकावट का अनुभव करने छगे 

और अब तो अजीतर्सिह और दुर्गादास में भी कुछ आपसी मन- 
मूटाव उत्पन्न हो गया था एवं इस बार भी उन्हें विशेष सफलता 
नहीं मिली । औरज्डज़ेब की मृत्यु के बाद ही वहाँ के नायब-फ़ौजदार 
जाफ़र कुली खाँ को जोधपुर से भगा कर अजीतससिह ने मार्च १२ 
१७०७ ई० को प्रथम बार अपनी इस वंशपरम्परागत राजधानी में 
प्रवेश किया तथा जोधपुर के अपने पेतृक किले को गंगा-जलू और 
तुलसी-दल से शुद्ध किया । यों २८ वर्षों के अनवरत प्रयत्त के बाद 
दुर्गादास की जीवन-साधना सफल हुई । 

किन्तु जोधपुर पर अजीतर्सिह का अधिकार हो जाने से ही 
राजपूतों के इस विद्रोह का अन्त नहीं हुआ । जाजव के युद्ध ने मुगल 
साम्राज्य के उत्तराधिकार का प्रश्न हल कर दियो; किन्तु उसने 
राजस्थान की राजनीति में कुछ ऐसी नई गुत्थियाँ डाल दीं जिनका 
परिणाम आगे चल कर राजस्थान के लिये ही नहीं मृग़ल साम्राज्य 


के लिए भी हानिकारक हुअ)कोटा-बृंदी के हाड़ा-घससन्में-कम-पार- 


स्परिक विरोध यहीं से प्रारम्भ हुआ कघुन: उसी युद्ध में अपवा-सामता 
करने वाले सवाई जयसिंह के राज्य को खालूसा कर बाद में उसे उसके वाल सवाई जयसिह के लस में उसे उसके 


छोटे भाई विजयसिंह को दे देने: से बहादुर शाह के साथ 
ही साम्राज्य के प्रति घोर विरोधी भावनाओं ने जयसिंह के दिल 
में घर कर लिया और आगे कभी भी उसने सांम्राज्य के हिताहित 
का विचार नहीं किय[(')यों खोये हुये अपने राज्य को पुनः प्राप्त' 
करने में उदयपुर के महाराणा की सहायता पाने के हेतु:सवाई जयसिंह 
' उस सन्धि-पत्र पर हस्ताक्षर किए, जिसके फलस्वरूप उसकी 
त्यु के बाद आम्बर राज्य के उत्तराधिकार के लिए गृह-युद्ध हुआ +। 
यों इन्हीं तीन गृत्यियों ने राजस्थान में मरहठों के प्रवेश तथा 


हस्ताक्षेप को अवश्यम्भावी बना दिया 

बहादुर शाह के ससनन्‍्य मेड़ता पहुंच जाने पर अजीतसिह ने 

शाही दरबार में उपस्थित होकर शाही आधीनता स्वीकार की 
( फरवरी, १७०८ ३० ), परन्तु फ़िर भी बहादुर शाह ने. उसे 
जोधपुर राज्य नहीं दिया। एवं अजीतरसिह और सवाई जयसिंह 
नें कामबख्श के विद्रोह को दबाने के लिए दक्षिण की ओर जाते 
हुए बहादुर शांह का साथ नमंदा के किनारे ही छोड़ दिया और वे 
उदयपुर को लौट पड़े । मेवाड़ के महाराणा अमरसिह ने भी उनका 
साथ दिया । मारवाड़ और आम्बेर के राज्यों में पुन: विद्रोह उठ 
खड़ा हुआ । जूलाईं, १७०८ ईइं० तक अजीतसिंह और जयसिह ने 
अपनी अपनी राजधानियों पर पृनः अधिकार कर लिया, तथा 
अक्तूबर में मेंवात का फ़ोजदार साँभर के पास मारा गया और 
उसकी सेना को हार कर भागना पड़ा । जयसिंह और अजीतसिंह 
को उनके पहिले वाले मनसब देकर सन्तृष्ट करने का प्रयत्न भी विफल 
रहा; राजपृत-मुग़छू संघर्ष चछता ही रहा तथा सर्वत्र मुगल सेना को 
मूह की खानी पड़ी । कामबख्श पर विजय पाकर उत्तरी भारत को 
लौटते हुए बहादुर शाह पुनः राजपूताने की ओर आया, परल्तु पंजाब 
में सिक्‍खों के विद्रोह के कारण यहाँ अधिक ठहरना उसके लिए संभव 
नहीं था । अतएव उसने महाराणा को तसलल्‍ली का पत्र लिखवाया 

आम्बेर और मारवाड़ के राज्यों पर क्रमश: जयसिंह तथा अजीतसिह 
के अधिकार पहिल ही स्वीकार किये जा च॒क थे; अब उनके अपराध 
क्षमा किये जाकर उन्हें ससम्मान शाही दरबार में बुलवाया गया । 
यों जून ११, १७१० ई० को राजपूतों के इस एकतीस-वर्षीय विद्रोह 
की इति-श्री हुईं । बहादुर शाह ने भी मारवाड़ में अपने पिता की 
विफलताओं तथा उसके कट अनुभवों से लाभ नहीं उठाया था 
और परिस्थितियों द्वारा विवश होने पर ही उसने राजपूतों के साथ 


“ रऔढ८ढ९ 


मेल किया । साम्राज्य की अशक्तता अब अधिकाधिक सुस्पष्ट हो 
गईं सम्राट के प्रति आदर तथा विश्वास की भावना का पहिले ही 
अन्त हो चुका था, अब साम्राज्य की सत्ता का डर भी पूर्णतया उठ 
गया। राजस्थान के ये शक्तिशाली राज्य बहुत-कुछ स्व॒तन्त्र हो 
गए, और जब साम्राज्य की शक्ति का पूर्ण छास होने छगा, 
(तब अपने स्वार्थ के हेत्‌ वे साखाज्य की पूर्ण उपेक्षा करने से 
नहीं हिचके । यही कारण था कि मुग़छ साम्राज्य क॑ अब तक 
के आधार-स्तंम्भ ये राजपूत नरेश ही आगामी काल मे उसके 
विध्वंसक बने । द 

सफलता की उस घड़ी में जब यगों के बाद जोधपुर म॑ पुनः राज- 
दरबार लगा था,तब इस विद्रोह-काल का वह प्रमख व्यक्ति,राठौड़ों का 
एकमात्र नेता तथा उन संकटपूर्ण दिनों में मारवाड़ का प्रधान आधार 
वीरवर दर्गादास मारवाड़ से निर्वासित, मेवाड़ के महाराणा अमरसिह 
के राजाश्रय में ही अपनी जीवन-संध्या के अन्तिम वर्ष बिता रहा 
था । जब मारवाड़ और अजीतसिह पंर चारों ओर से विपत्तियों के 
पहाड़ टट रहे थे, जब उसके वीर-श्रेष्ठ साथियों तक का धीरज 
डगमगा जाता था, जब उसके अनन्य मित्रों तक में भविष्य क प्रति 
अविश्वास की भावना घर कर बेठती थी, तब भी इस अनन्य स्वामि- 
भक्‍त योद्धा ने अद्वितीय साहस के साथ उन सब का सामना करते 
हुए अपने स्वामी के पक्ष को सबल तथा विजयी बनाए रखा। मुग्नलों 
की समृद्धि ने उसे कभी लूलचाया नहीं, उनकी शक्ति को देख कर 
भी वह कभी हतोत्साह नहीं हुआ । अटट घंये तथा अद्वितीय अदम्य 
उत्साह के साथ ही उच्च राजनी तिज्ञों तक में दर्लंभ अनोखी कटनीति- 
कुशलता और महान्‌ राष्ट्रीय नेताओं की-सी अपूर्व संगठन-शक्ति 
भी उसमें पाई जाती थी । मारवाड़ से उसे निर्वासित करके भी 

अजीतसिह दुर्गादास के अमर यश का भागी नहीं बन सका, और 
जब कवि ने मारवाड़ की भावी माताओं को छलकार कर कहा-- .. 
“भाई इह्ा पूत जिण, 
जेहा दुर्गादात ॥४ - 

तब अजीतसिह और उसके प्रतापी पूर्वजों की पूर्ण उपेक्षा करने में 
उसे कोई हिचकिचाहट नहीं हुई । 

उपयुक्त महत्वपूर्ण घटनाओं के अतिरिक्त राजस्थान के अन्य 
भागों का इस विद्रोह-काल का इतिहास घटना-विहीन ही रहा । 
ओरजज़ेब ने स्वयं अपने जीवन के अन्तिम पत्चीस वर्ष दक्षिण में 
बिताए, और उसने महाराणा के अतिरिक्त राजस्थान के अन्य 
महत्वपूर्ण नरेशों को भी पीछे राजस्थान में नहीं रहने दिया । आम्बेर 
के शासक रामसिह और बिशनसिह, तथा बूंदी के अनिरुद्धसिह 
ने अपने-अपने जीवन के अन्तिम वर्ष सदूर अफ़गानिस्तान में ही 
बिताए और वहीं उनकी मृत्यु भी हुईं । बीकानेर का वीर तथा 
. विद्यानुरागी राजा अनूपसिह तथा कोटा का साहसी राव किशोरसिंह 
हाड़ा दक्षिण में मरे | उनकी अनुपस्थिति में भी इन राज्यों के 
शासन किसी न किसी प्रकार चलते ही गए, परन्तु उनका संगठन 
निरन्तर शिथिल ही होता जा रहा था राजपूतों के इस विद्रोह 
तथा अन्यत्र भी यदा-कदा होने वाले उपद्रवों के कारण मारवाड़ के 
साथ ही साथ राजस्थान के अन्य भागों की भी आथिक परिस्थिति 
निरन्तर बिगड़ती जा रही थी, और तब वहाँ किसी भी प्रकार 
के सुधार या उन्नति होना संभव नहीं था । किन्तु ऐसे समय में भी 
बीकानेर के राजा अनूपर्सिह ने अद्वितीय विद्यानुराग का परिचय देकर 
भारतीय संस्कृति की महत्वपूर्ण सेवा की । प्रचुर धन व्यय कर उसने 
सहसख्रों हस्तलिखित अन्यत्र अलूभ्य ग्रंथों को एकत्रित कर बीकानेर 


हक ३ 


में उनकी सुरक्षा तथा संग्रह का प्रबन्ध किया, और यों भारत की 
इस -“अप्राप्य साहित्यिक सम्पति को सर्वताश से बचाया । 
अनूपसिंह स्वयं संस्कृत भाषा का विद्वान तथा संगीतज्ञ था। 
वह विद्वानों का सम्मानकर्ता एवं उनका आश्रयदाता भी था। भाषा 
साहित्य के क्षेत्र में सतसईकार वृन्द ही इस काल का प्रमुख कवि 
था। इन दिनों फूटकर काव्य की ओर ही भुंकाव बढ़ता जा रहा था.। 
कवि भी अब वीर रस की अवेक्षा श्ंगार रस की ओर अधिक ध्यान 
देते थे। यह सब जन-साधारण की तत्कालीन रुचि का भी द्योतक थां, 
और मंगल साम्राज्य के साथ ही निकट भविष्य में होने वाले राजस्थान 
के भी पतन की संभावना की ओर सुस्पष्ट रूपेण निर्देश कर रहा था। 


२, मुगृल साम्राज्य पतन काठ (१७१०-१७५१ ई०) 


बहादुर शाह की लाहौर में ही मृत्यु हुईं । राग-रंग में लीन उसके 
उत्तराधिकारी जहाँदार शाह को हरा कर जब फरुंखसियर दिल्ली 
के तख्त पर बठा, तब उसके प्रमुख समर्थक एवं मुग़ल साम्राज्य के 
नए वज़ीर सेयद अब्दुल्ला ने पूरे तीन वर्ष बाद पुनः राजस्थान की 
ओर ध्यान दिया । आम्बेर के राजा सवाई जयसिंह ने फरुखसियर 
की आधीनता स्वीकार कर ली थी । मालवा पर इस समय मरहठों 
के निरन्तर आक्रमण होने लगे थे । उनका सामना कर सकने योग्य 
दूसरा कोई सशक्त सेनानायक नहीं मिल सका, एवं अक्तूबर, १७१३ ई० 
में सवाई जयसिह को प्रथम बार मालवा का सूबेदार नियुक्त किया 
और यों उसे अपनी योग्यता तथा बुद्धिपूर्ण कौद्चछ का पूरा परिचय 
देने का अवसर मिला । 


जोधपुर के महाराजा अजीतसिंह को दबाने के लिए हुसेन अली 

को मारवाड़ पर ससेन्‍्य चढ़ाई करनी पड़ी । अजमेर होता हुआ 
वह मेड़ता तक जा पहुँचा, तब तो भण्डारी खींवसी को भेज कर 
अजीतसिह ने हुसेन अली के साथ संधि कर ली (मार्च, १७१४ ई०)। 
हुंसेन अली जब दिल्‍ली को लौटा, तब अजीतसिह ने अपने बड़े लड़के 
'अभयसिह को उसके साथ शाही दरबार में भेजा । इसी अवसर पर 
मारवाड़ के राजघराने की लड़की अन्तिम बार मुगल सम्राट के साथ 
व्याही गईं। जिस अजीतसिह को जन्म से ही मुग़ल साम्राज्य एवं शाही 
राजघराने के विरोध का पाठ पढ़ाया गया था, साम्राज्य के इस पतनो- 
न्‍्मुख काल में उसी का यह एकाएक नैतिक पतन राजस्थान के इतिहास 
की अनबूकभ पहेली ही हैं । अब तो अभयसिह तथा अजीतसिह 
क्े प्रति विशेष अनुग्रह दिखाया जाने छगा। गुजरात की सूबेदारी 
अजीतसिह को दी जाने का फ़रमान दिसम्बर १९, १७१४ ई० 
को लिखा गया था, परन्तु अप्रेल २३, १७१५ ई० को ही इस 
नियुक्ति की घोषणा की गईं | जुलाई २८ को अजीतसिह के 
कर्मचारियों ने गुजरात सूबे का शासन सम्हाला । इस सूबे के साथ 
मारवाड़ के घराने का जो सम्बन्ध यों स्थापित हुआ, वह अगले 
पच्चीस वर्षों तक यदा-कदा चलता ही रहा । 

बहादुर शाह ने जिस तरह सन्‌ १७१० ईं० में अजीतर्सिह और 
सवाई जयसिंह के साथ संधियाँ कीं, उससे ही म्‌ग़ल साम्राज्य की 
बढ़ती हुईं निबलता सुस्पष्ट हो गईं थी । सवाई जयसिंह तथा अजीतसिह 
की इन नियुक्तियों के बाद अब तो उन दोनों राजाओं का राजनंतिक 
महत्व बहुत अधिक बढ़ गया, जिसके फलस्वरूप राजस्थान के इने 
सारे राज्यों पर आवश्यक अनुशासन रखने के लिए नियुक्त अजमेर 
का मुग्ल सूबेंदार इन दोनों राजाओं की तुलना में नगण्य ही 
समभा जाने लगा । राजस्थान में मुग़ल साम्राज्य की सत्ता निरन्तर 

घटती जा रही. थी, और वहाँ के प्रान्तीय मामलों का निर्देशन. भी 
बहुत-कुछ अजमेर के मुग़रू सूबेदार के हाथ से निकलता जा रहा 
था। उदाहरणार्थ राजस्थान की दक्षिण-पूर्वी. सीमा. पर स्थित कोटा, 
बूंदी तथा रामपुरा राज्यों के महत्वपूर्ण मामलों का उल्लेख किया 
जा सकता है.। राजस्थान के तोन महत्वपूर्ण राज्यों में से मेवाड़ के 
राजघराने ने तो महाराणा राजसिंह की मृत्यु के बाद से ही अपने 
राज्य से बाहर के मामलों के प्रति पूर्ण उंदासीनता धारण कर ली 
थी । अब शाही दरबार में अपना व्यक्तिगत महत्त्व बढ़ाने के साथ 
ही राजस्थान के प्रान्तीय मामलों के निर्देशन को भी पूर्णतया अपने 
ही हाथ में लने के लिए अजीतर्सिह और सवाई जयसिह में कशमकश 
प्रारम्भ हुईं, जो उनके उत्तराधिकारियों . में आगे.भी चलती ही रही, 
और इन दोनों राजघरानों के लिए ही. नहीं, किन्तु समूचे राजस्थान 
के लिए भी बहुत ही हानिकारक प्रमाणित हुई । 
परन्तु इस बार तो ये दोनों ही राजा अपने इन सूबों में अधिक 
काल तक नहीं रह सके । मालवा का सूबेदार रहते हुए भी सवाई 
जयसिह को आगरा सूबे में चूड़ामन जाट के विद्रोह को दबाने के लिए 
सितम्बर, १७१६ ई० में भेजा गया | यह काम प्रा हो भी नहीं पाया 
था कि सवाईं जयसिंह को बदल कर मुहम्मद अमीन खाँ को. मालवा 
का सूबेदार नियुक्त किया गया (अक्तूबर, १७१७ ६० ) ।.इससे. कोई 
पाँच माह पहिले ही गुजरात की सूबेदारी भी अजीतर्सिह से. ली जाकर 
खान दौरान को दी गई थी । तथापि इन दोनों का महत्व किसी भी 
प्रकार कम नहीं हुआ । फर्रुखसियर तथा उसके वजीर कुतुब-उल- 
मुल्क के बीच चलने वाली कशमकश में जब फर्रुखसियर ने अपनी 
सहायतार्थ अजीतसिह को दिल्‍ली बुलाया, तब अजीतर्सिह को अपने 
पक्ष में मिलाने का वजीर ने सफल प्रयत्न किया: । पुनः यद्यप्रि तब 
२० 

अजीतसिह और कोटा का महाराव भीमसिह उसको सहायता 
दिल्‍ली में विद्यमान थे, उसका भाई हुसेन अछी अपनी सारी निजी 
सेना के साथ दिल्ली पहुँच चुका था एवं सेयदों को सहायता हुसैन 
अली के साथ आई हुईं मरहठा सेना भी तब दिल्ली में ही उपस्थित 
थी, तथापि फरुखसियर को पदच्युत करने से पहिले तब उसके एकमात्र 
समर्थक सवाई जयसिंह और बूंदी के राव राजा बृधसिह को दिल्ली * 
से रवाना करना ही वज़ीर को अत्यावश्यक प्रतीत हुआ। 

फरुंंखसियर को पदच्युत करने के बाद दो बालक बारी बारी 
से सम्राट्‌ बनाए गए और अन्त में इतिहास में सुज्ञात रंगीले बादशाह 
मुहम्मद शाह को दिल्‍ली के तख््त पर आरूढ़ किया ( सितम्बर १८, 
१७१९ ई० ) | अजीतसिह को अप्रेल, १७१९ ई० में ही गुजरात 
की सूबंदारी दी जा चुकी थी; अब अक्तूबर २६, १७१९ ईं० को 
उसे अजमेर की सूबंदारी भी दी गईं | पुन: इन पिछले छः महीनों 
में वज़ीर कुतुब-उल-मुल्क के विरुद्ध उठने वाले विद्रोहों में सवाई 
जयसिह की गुप्त सहायता होने की आशंका के कारण ही उसे भी 
संतुष्ट करने का प्रयत्न किया गया, तथा वजीर की ओर से अजीतसिंह 
ने स्वयं जा कर उसके साथ समझौता किया #परन्तु फरुंखसियर 
का साथ देने का दण्ड बूंदी के राव राजा बुधसिह को तो भेलना ही 
पड़ा। जाजव के युद्ध से कोटा और बूंदी के घराने में जो शत्रुता 
प्रारम्भ हुई, तथा जो बहादुर शाह की मृत्यु के बाद भी चलती रही, 
उसमें अपना पक्ष सुदृढ़ करने के लिए कोटा के राव भीमसिह ने 
सैयदों से मित्रता कर निरन्तर उनका साथ दिया था; अतएव 
हि समय बंदी पर चढ़ाई के लिए जाती हुईं सेना का सेनापतित्व 
भीमसिंह को सौंपा गया। घोर युद्ध के बाद उसने मार्च २, १७२० ई० 
को बूंदी पर अधिकार कर लिया। 

परन्तु सैयदों का आधिपत्य अधिक समय तक स्थायी नहीं रह 
सका । मालवा के तत्कालीन सूबेदार निज़ाम ने विद्रोह का भण्डा 
खड़ा किया, और उसका सामना करते. हुए कोटा का राव भीमसिह 
खेत रहा ( जून, १७२० ई० ) । तब मुहम्मद शाह भी सैयदों के 
विरोधियों से मिल गया; पहिले हुसैन अली मारा गया ओर तब कुतुब- 
'उल-मुल्क कद हुआ (नवम्बर, १७२० ६० ) । अब सवाई जयसिह 
से इस बार सवंदा के लिए जज़िया कर बन्द कर दिया गया । 
सेयदों का जब पतन हुआ, तब अजीतसिंह जोधपुर में ही था; 
ये सारें समाचार सुन कर वह स्वयं ससैन्‍्य अजमेर जा पहुँचा । उसने 
मुहम्मद शाह की आधीनता स्वीकार नहीं की थी, एवं उसके विरुद्ध 
कुछ कार्यवाही करना आवश्यक हो गया. । पहिले तो गुजरात 
की सूबेदारी अजीतसिह से लेकर हेंदर कुली खाँ को दे दी गई 
( जनवरी, १७२१ ३० ), और मई मास के बाद हेदर कुली खाँ के 
नायब ने गुजरात सूबे का शासन-प्रबन्ध सम्हाल लिया । तब सितम्बर, 
१७२१ ई० में अजमेर की सूबेदारी भी अजीतसिह से ले लेने का 
निश्चय किया गया, परन्तु साम्राज्य की सेनिक निर्बलता के कारण 
इस निरचय को कायरूप में परिणत करना कठिन हो गया । <डघेर 
अजीतसिह के पृत्र अभयसिह ने नारनौल, अलवर और तिजारा 
तक लूट-मार मचा दी । किन्‍त्‌ इसी समय यह ज्ञात होने पर 
कि निज्ञाम-उल-मुल्क ने साम्राज्य का वजीर बनना स्वीकार कर 
लिया है, तथा अपने पद पर आरूढ़ होने के लिए वह दिल्ली आ रहा 
हैं, अजीतसिह अजमेर खाली कर जोधपर की ओर लौटा, 
ओर सॉभर के फ़ौजदार नाहर खाँ के साथ अपने कर्मचारी भण्डारी 
खींवसी को दिल्‍ली भेज कर एक अर्जी हारा मुहम्मद गाह को अपनी_ 

ध्वामिभक्ति .का आश्वासन देते हुए अजमेर सूबे की सूबेदारी ' उसी 
के पास रहने देने के लिए उसने प्रार्थना भी की (मार्चे, १७२२ ३०)। 
अजीतसिह की यह प्रार्थना स्वीकार की गईं और कुछ समय के. लिए 
उसे ही अजमेर का सूबंदार रहने दिया गया । पुनः नाहर खाँ को अजमेर 
सूबे का दीवान नियुक्त किया गया । अंजमेर पहुँचने पर दिसम्बर 
२७, १७२२ ३० को राठोडों ने नाहर खाँ को मार डाला । तब तो 
अजीतसिह पर चढ़ाई करने के लिए बड़ी सेना एकत्रित की गईं, 
हेदर कुली खाँ को अजमेर का सूबेदार ६4 किया गया और वह 
इस सेना के साथ अजमेर की ओर बढ़ा “किन्तु अजीतसिह ने इस सेना 
का सामना करना उचित नहीं समझा, और वह जोधपुर की ओर 
लौट पड़ा। मई २९, १७२३ ई० को हुँदर कुली खाँ अजमेर पहुँचा, 

और तेरह प्रगने उसने वापिस दे दिए, जिनसें से नागोर का परगना 
03.2 पअक कीफे 
पहिल हीं मई २६, १७२३ ३० के दिन राव इन्द्रसिह को पुनः दिया जा 
चुका था। इस बार अभयसिह को शाही दरबार में भेज कर अगल वर्ष 
स्वयं दिल्‍ली आने का उसने वादा किया। परन्तु अजीतसिह यह वादा 
'परा नहीं कर पाया । जनाने में सोते हुए अजीतसिंह को जून २३, 
१७२४ ई० की रात में उसके छोटे बेटे बख्तसिंह ने मार डाला । यह 
समाचार सुन कर अपने शाही दरबार में उपस्थित अभयसिह को 
। मुहम्मद शाह ने वहीं जोधपुर काः स्वामी स्वीकार कर लिया |. 
मुग़ल साम्राज्य का शासन दिनोंदिन अधिकाधिक अव्यवस्थितं होता 
जा रहा था। मुहम्मद शाह अयोग्य और सव्वथा प्रेरणा-हीन था। कोकी 
नामक स्त्री, अन्य दरबारी ऊकँपापात्र तथा खान दौरान का मुहम्मद शाह 
पर प्रा-पूरा प्रभाव था, शासन-काय में भी उनकी बहुत चलती थी, एवं 
वें निरन्तर निज्ञाम का विरोध करते रहते थे। साम्राज्य के महत्त्व- 

पूर्ण पदों पर भी निरन्तर अयोग्य व्यक्तियों की नियुक्ति होती जाती: 
थी। विभिन्न सूबों पर से केन्द्रीय नियन्त्रण तथा दबाव घटता जा रहा 
था । आमदनी के साथ ही साम्राज्य की सैनिक शक्ति का भी दिलों 
दिन ह्वास होता जा रहा था | मालवा और गुजरात में मरहके घुसे 
चले आ रहे थे, तथा उनको रोकने का कुछ भी प्रयत्न नहीं हो रहा था । 
पूरे डेढ़ वषे तक भरसक प्रयत्न करने पर भी जब निज्ञाम साम्राज्य 
के शासन-संगठन को नहीं सुधार सका, तब दिसम्बर, १७२३ ई० 
में वह छट॒टी ले कर दिल्‍ली से चल पड़ा, और कई एक कठिनाइयों के 
बाद सुद्र दक्षिण में अपना एकाधिपत्य स्थापित कर हेँदरांबाद 
राज्य की नींव डांडी ( १७२४ ३० )।. दिल्‍ली में निज्ञाम के स्थान 
पर उसी के चचेरे भाई कमरुद्दीन खाँ को साम्राज्य का वजीर नियुक्त 
किया गया ( जुलाई १२, १७२४ ईं० )। 
साम्राज्य का शासन-संगठन अब और भी अधिक शीघ्रता के 
साथ विश्वृंखलित होंने लगा । हैदर कुली खाँ के बाद सैयद हुसैन खाँ 
को अजमेर सूबे का सूबेदार नियुक्त किया गया (अप्रेल, १७२५ ३०) 
परन्तु अब वहाँ के मुग़ल सूबंदार का कुछ भी महत्त्व नहीं रह गया था। 
सवाई जयसिंह ने इस परिस्थिति से प्रा लाभ उठाने का निरंचय किया। 
अगस्त २२, १७२२ ई० को वह आगरा का सूबेदार नियक्त किया 
गया, और शाही आज्ञानुसार कुछ ही महीनों में उसने ,थूण के किले 
को जीत कर चूड़ामन जाट के विद्रोही बेटे मोहकमसिंह को मार 
भगाया । जाटों के नए नेता, ठाकुर बदनसिंह ने सवाई जयसिंह कीः 
आधीनता स्वीकार कर ली। तभी से,जाटों के इस प्रदेश का राजस्थान: 
के साथ संबन्ध स्थापित हुआ जिसके फलस्वरूप अंग्रेजों ने भरतपर 
राज्य को भी राजपूताना एजन्सी में सम्मिलित कर दिया था |- अंब 
सवाई जयसिह साँभर भील से लेकर पूर्व में आगरा-मथुरा के पास 

यमुना तट तक और यदि संभव हो सका तो दक्षिण में नमंदा के किनारे 


तक अपने राज्य की सीमाए बढ़ाने का प्रयत्न करने लगा । ढूंढाड़ के 
जो भी परगने अब तक उसके अधिकार में नहीं आए थे, एक एक 
कर उन्हें उसने अपनी जागीर में लिखवाया और सन्‌ १७३२ इईं० के 
बाद उपयुक्त अवसर पाकर शेखावाटी के इक्यावन परगणनों को 
भी प्रति वर्ष पच्चीस लाख रुपया देने की शर्ते पर अपने नाम इजारे 
करवा लिया । पुनः दक्षिण की ओर अपना प्रभाव बढ़ाने के लिए 
ही अब सवाई जयसिह ने रामपुरा, बूंदी और कोटा पर अपना 
राजनैतिक प्रभुत्व स्थापित करने का प्रा-प्रा प्रयत्त किया /“मरहठों 
के प्रति उसकी भावी नीति भी इसी एक उद्देश्य को लेकर निश्चित 
की जाने लगी । बढ़ते हुए राज्य के अनुरूप एक नई राजधानी का 
निर्माण करने के लिए आम्बेर से कोई सात मील दक्षिण-पश्चिम 
में अपुतते वास से जयनगर नामक ए ते चास से जयनगर नामक एक नया नगर बसाना प्रारम्भ 
किया वन नवम्बर, १७२७ इ० )। ये शान्तिपूर्ण सात वर्ष ( १७२३- 
७७२९ ई० ) उसने खगोल विद्या सम्बन्धी अध्ययन करने, तत्सम्बन्धी 
निरीक्षण के लिए नये यंत्रों का स्वरूप निश्चित कर उनका निर्माण 
करवाने, और अब तक रही हुईं भूलों को सुधार कर नई सारिणियाँ 
तैयार करने में ही बिताये । 

जब सवाई जयसिंह यों अपने राज्य की वृद्धि करने और उसे समुन्नत 
बनाने में लगा हुआ था, तब जोधपुर के नए महाराजा अभयर्सिह को 
अपने ही सरदारों को प्रसन्न करने, अपने भाइयों के विद्रोह को दबाने 
तथा राज्य में शान्ति स्थापित करने से ही अवकाश नहीं मिल रहा 
था। सून्‌ १७२५ ई० में नागोर पर पुन: उसका अधिकार हो गया, परल्तु 
तभी यह परगना उसे अपने छोटे भाई बख्तसिह को देना पड़ा न्त्यों 


एक अलग अर्ध-स्वतन्त्र राज्य की स्थापना हुई .जो--आगे चल कर. 


मारवाड के लिए अहितकर प्रमाणित हुआ । नागोर में रह कर बख्तसिह 
संमयानसार अपने पड़ोसी बीकानेर राज्य से मिल कर या.उसक 
विरुद्ध निरन्‍्तर पषड़यन्त्र करता रहता था, जिससे उत्तरी 
राजस्थान - में भी अशान्ति का एक नया कारण उत्पन्न हो गया । 

मालवा और गजरात पर मरहठों के आक्रमण निरन्तर बढ़ते 
ही जा रहे थे । सन्‌ १७२४ ई० में निज्ञाम के दक्षिण चले जाने 
के बाद मालवा के आन्तरिक प्रास्तीय मामलों की जो उपेक्षा की गई, 
और गुजरात में मुग़ल अधिकारियों में ही जो पारस्परिक युद्ध प्रारम्भ 
हो गया, उनसे मरहठों ने पूरा-पूरा छाभ उठाया। इसी समय मालवा 
में गिरधर बहादुर की नियुक्ति से वहाँ उनको रोकने के कुछ प्रयत्न 
होने लगे थे। परन्तु अब राजा शाहू और पेशवा बाजी राव राजस्थान के 
राजाओं को भी अपनी ओर मिलाने के लिये प्रयत्नशील हुए। शिवाजी 
ने अपने घराने का महाराणा के राजघराने के साथ सम्बन्ध जोड़ा 
था; अब उसी परम्परा से छाभ उठा कर सन्‌ १७२५ ३० की बरसात 
के बाद शाह ने प्रभु जादूराय नामक व्यक्ति को अपना दूत बना कर , 
उदयपुर भेजा । मरहठे चाहते थे कि मुगल साम्राज्य मालवा और 
गुजरात सूबे की भी चौथ उन्हें देना स्वीकार कर ले। किन्तु महाराणा 
स्वयं तो ऐसे मामलों से दूर रहता था, एवं उसने यह संदेसा सवाई 
जयसिंह तक पहुँचा दिया | उधर मरह॒ठों को दबाने के लिए आवश्यक 
सेता एकत्रित करने के प्रस्ताव शाही दरबार में भी हो रहे थे | तब 
सवाई जयसिह को पूरी आशा थी कि मालवा की सूबेदारी उसे दी 
जावेगी, एवं उसने वहाँ प्रस्ताव किया कि शाहू के शाही दरबार 
में उपस्थित होने पर ही दोनों ही सूबों में उसे दस-दस लछाख रुपये 
की जगीर दी जाकर निरन्तर होने वाले इन आक्रमणों का अन्त 
किया जावे । जादूराय के द्वारा इन सब बातों की सूचना शाह को 

भी दे दी गईं ( जून, १७२६ ई० ).। प्ररन्तु दो वर्ष बीत जाने पर भी 
ज़ब मालवा की सूबेदारी उसे नहीं दी गईं तब जयसिह क्रद्ध हो 
गया और बुलवाए जाने पर भी वह दिल्‍ली नहीं गया, तथा शी ध्राति- 
शीघ्र बहुतः बड़ी सेनाएँ मालवा सें भेजने की उसने बाजीराव को 
सलाह दी ( अगस्त, १७२८ ३० ) । द 

“ दिसम्बर, १७२८ इ० में उदयपर वाली महाराणी से सवाई 
जयसिह के एक पुत्र हुआ, जिसका नाम माधो्सिह रखा. गया। सन्‌ 
१७०८ ई० की उदयपुर वाली संधि का स्मरण कर सवाई जयसिह 
उत्तराधिकार के लिए होने वाल भावी युद्धों की संभावना से चिंतित 
हो उंठा । इन विपत्तियों को टालने के इरादे से जयसिंह ने महाराणा से 
प्राथना कर रामपुरा का परगना, जो सन्‌ १७१८ ई० से मेवाड़ 
राज्य में सम्मिलित था, मार्च २६,.१७२९ ई ० को माधोसिह के नाम 
लिखवा लिया | इस परगने का अधिकार तथा शासन-प्रबन्ध जयसिंह 
ने अपने हाथ में ले लिया, जिससे नाम-मात्र को ही वह मेवाड़ के 
आधीन रह गया । 

: मालवा में मरहठों का उपद्रव बढ़ता ही गया । पेशवा बाजी राव 
के भाई, चिमाजी के नेतृत्व में बढ़ती हुई मरहठा सेना का सामना 
करने पर मालवा का सूबेदार गिरधर बहादुर नवम्बर २९, १७२८ इईं० 
को अमभरा के पास लड़ता हुआ खेत रहा। तब आठ-नौ महीने 
की हिचकिचाहट के बाद अक्तूबर , १७२९ ईं० में जयसिंह को दूसरी 
बार मालवा की सबेदारी दी गईं । मालवा की राजनेतिक परिस्थिति 
बहुत ही बिगड़ चुकी थी, एवं सवाई जयसिंह के मतानुसार शाहू से 
समभौता- करना अब॑ और भी अधिक आवश्यक हो गया ॥:पहिले तो 
मुहम्मद शाह भी जयसिंह से सहमत हो गया, और शाहू से मिल कर 
अग्वंदंयक समझौता करवे के लिए जयसिंह ने दीपसिह को- दक्षिण 


हक 020; 


_ भेजा । परन्तु समझौते की बातचीत पूरी होने से पहिले ही मुहम्मद 
शाह की राय पलट गईं और उसने जयसिह के स्थान पर मुहम्मद 
बंगश को मालवा का सूबेदार नियुक्त किया (सितम्बर १९, 
१७३० इई०) । 
पालवा की अपनी इस अल्पकालीन सूबेदारी से लाभ उठा 

कर सवाई जयसिह ने दक्षिण-पूर्वी राजस्थान में भी अपना आधिपत्य 
बढ़ाने का सफल प्रयत्त किया । मदिरा और अफीम के नशे में चूर 
रहने वाले, बूंदी के दुव्यंसनी एवं आलसी राव राजा बुधसिह हाड़ा 
को बूंदी की गद्दी पर से हटा कर क्रवर॒ के हाडा दलेलसिह को 
उसने वहाँ का राव राजा बताया (मई १९, १७३० ई०) । बूंदी 
का यह नया शासक अब सवाई जयसिंह का एक सामन्‍्त बन गया, 
और बूंदी का प्राचीन स्वतन्त्र राज्य अब आम्बेर के राज्य का ही 
एक अंग-मात्र समझा जाने लगा । परन्तु जयसिंह की इस अललक 
ने राजस्थान में एक नई उलभन पैदा कर दी, जिसके फलस्वरू 
कुछ ही वर्षों बाद मरहठों ने वहाँ को राजनीति में भी प्रथम 
प्रवेश किया । 

उधर गुजरात में भी मरहठों का जोर निरन्तर बढ़ता जा रहा 
था । वहाँ के तत्कालीन सूबेदार सरंबुलन्द खाँ को भी विवश होकर 
माच २३, १७३० ई० को चिसाजी के साथ समभौता करना पड़ा । 
उसकी इन सारी विफलताओं के कारण उससे अप्रसन्न होकर मुहम्मद 
शाह ने सरबुलन्द खाँ को बदल दिया और गुजरात की सूबेदारी 
महाराजा अभयसिह को दे दी । परन्तु सरबुलन्द खाँ इस शाही 
हुक्म को मानने के लिए राजी न था। अभयसिह के गुजरात पहुँचने 
प्र सरबुलन्द खाँ न उसका सामना किया, परन्त अभयसिह के हाथों 
उसे हार खानी पड़ी । तब तो विवश होकर सरबलन्द खा ने गजरात 

का सूबा अभयर्सिह को सौंप दिया और वह स्वयं दिल्‍ली को लोट 
पड़ा (अक्तूबर, १७३० ई०) । किन्तु गुजरात में मरहठों के विरुद्ध 
अभयसिह को भी कोई विशेष सफलता नहीं मिली । पहिले बाजीराव 
से और फिर दाभाड़े के साथ उसे समभोता करना पड़ा । कोई ढाई 
साल तक स्वयं वहाँ रहने के बाद, रतनसिह भण्डारी को वहाँ अपना 
नायब नियुक्त कर असप्रेल, १७३३ ई० के लगभग अभयसिह वापस 
जोधपुर को लोट गया । वह फिर कभी गुजरात नहीं गया । गुजरात 
में अब सत्र मरहठों का दोर-दोरा हो गया था, एवं सन्‌ १७३६ इई० 
में जब मुहम्मद शाह ने मोमिन खाँ को गुजरात का सूबेदार नियुक्त 
किया, तब अभयसिह की इस नाम-मात्र की सूबंदारी का भी अन्त 
हो गया । द 

दो वर्ष तक मालवा का सूबंदार रह कर भी जब बंगश मरहठों 
को वहाँ से नहीं निकाल सका, तब विवश होकर महम्मद शाह ने 
सितम्बर २८, १७३२ ईं० को मालवा की सूबेदारी पूर्तें: सवाई 
जयसह को दी। इस समय तक मालवा प्रान्त का मुग़ल शासन+ 
संगठन पूर्णतया विश्वृंखलित हो चुका था । दक्षिणी मालवा पर 
तो मरह॒ठों का पूर्ण आधिपत्य हो गया था, और उत्तरी मालवा में 
भी साम्राज्य का पूरी तरह साथ देने वाले ढूंढे ही मिलते थे । अतएव 
फरवरी, १७३३ ई० में जब मन्दसौर के पास सवाई जयसिह की 
मरहठों के साथ मुठभेड़ हुईं तब मरहठों को ही सफलता मिली और 
जयसिह को विवश होकर छः लाख रुपये नक़द तथा चौथ के बदले 
मालवा के अट्टाइंस परगने मरहठों को देना स्वीकार करना पड़ा ॥ 

मरह॒ठों की इस बढ़ती हुईं शक्ति को देख कर बुधसिह की कछवाही 
रानी ने दलेलसिह के विरुद्ध मरहठों की सहायता प्राप्त करने 
के लिए दलेलसिह के ही ईर्ष्याल बडे भाई प्रतापर्सिह को दक्षिण भेजा । 

छ: लाख रुपया पाने के वादे पर मल्हारराव होलकर और राणोजी 


सून्धिया ने चढ़ाई कर अप्रेल २९, १७३४ ई० को बंदी पर 
अधिकार कर लिया । मल्हारराव होलकर के राखी बांध कर 


प्वाई जयसिह की इस सोतेली बहिन ने सुद्र दक्षिणवासी उस 
गूड़रिये वीर को अपना भाई बनाया । किन्तु मरहठों के दक्षिण 
अधिकार कर दलेलसिह को पुनः वहाँ का शासक बचा दिया । 
राजस्थानी राज्यों, के आन्तरिक भगड़ों में मरहठों के इस 
प्रथम हस्ताक्षेप ने राजस्थान के सारे ही विचारशील नरेशों की 
आँखें खोल दीं और इस भावी विपत्ति की सम्भावनाओं को भी 
उन्होंने कुछ-कुछ सममा-4 मरह॒ठे आक्रमणकारियों का सफलतापूर्वक 
सामना कर सकने के अत्यावश्यक उपाय सोच निकालने के लिए 
जयसिह ने राजस्थान के सारे नरेशों को एकत्रित करने का आयोजन 
किया '“््वाड़ की सीमा पर हरड़ा नामक स्थान में जुलाई १७, 
१७३४ ई० को नरेशों का यह सम्मेलन हुआ, जिसमें महाराणा 
जूगतसिह, अभयसिह, सवाई जयसिह, नागोर का बख्तसिह, 
बीकानेर का जोरावरसिह, कोटा का दुजनसाल़, बूंदी का दरेलसिह, 
करौली का गोपालपाल, किशनगढ़ का राजसिह, आदि सारे ही छोटे- 
बड़े नरेश उपस्थित थे। उन सब नरेशों ने एक संधि पर हस्ताक्षर 
किये जिससे राजस्थान क सारे राज्यों में एकता स्थापित की गई, 
और बरसात के बाद ससन्‍्य रामपुरा में एकत्रित हो कर 
पीमूहिक रूप से मरहठों पर चढ़ाई करने का निश्चय किया । परन्त 

तथा शारीरिक सुखों का त्याग कर इस बढ़ती हुईं आपत्ति से बचने 
के लिए सम्मिलित हो मरहठों का सामना करना भी उनके लिए 
एक असंभव बात हो गईं । 

इसी वर्ष बरसात के बाद एक बड़ी मुग़ल सेना खान दौरान 
के सेनापतित्व में मालवा की ओर बढ़ी; जयसिंह, भरूश्रयुसिहठ और 
दुजनसाल भी उसके साथ थे । रामपूरा के प्रदेश में पहुँच कर भी 
बे मरहठों को नहीं रोक सके | मरहठ राजस्थान में जा घ॒से और 
साँभर के धनी शहर को उन्होंने लूटा ( फरवरी, १७३५ ई० ) 
सूबा मालवा की चौथ के रूप में २२ लाख रुपया देने का वादा 
करने पर ही मरहठ दक्षिण को लौटे (अप्रेल, १७३५ ई०) । अब 
तो दिल्ली में उसके विरोधियों ने मुहम्मद शाह के कान सवाई जयसिंह 
के विरुद्ध भरना शुरू किया । आगरा और मालवा की सूबेदारी से 
भी जयसिंह को अलग करने के प्रस्ताव होने लगे, जिनकी सूचना 
पाकर जयसिह और भी अधिक क्रुद्ध हो उठा और उसने मरह॒ठों का ही 
साथ देने का निश्चय किया ( अगस्त, १७३५ ई०) । 

जयसिह की सहायता का आश्वासन पाते ही राजस्थान के 
प्रत्येक राजपूत राजा की राजधानी में स्वयं जाने तथा वहाँ समभा-बुझा 
कर उनसे शान्तिपूर्वक चौथ वसूल करने का निश्चय कर पेजवा 

ससेन्‍न्य पूना से चल पड़ा, और लतनावाड़ा-डूंगरपुर की राह वह 

उदयपुर जा पहुँचा ( जनवरी, १७३६ ई० )। मिलने-जुलने तथा 
अन्य बर्ताव में वाजीराव ने महाराणा के प्रति अत्यधिक नम््ता 
और विशेष आदर प्रदर्शित किया, परन्तु चौथ के बारे में समभौता 
करते समय उसने किसी भी प्रकार की नरमी नहीं दिखाई । यों 
फरवरी, १७३६ ई० में महाराणा ने प्रथम बार मरहठों को चौथ दी । 

उदयपुर से नाथद्वारा होता हुआ बाजीराव उत्तर की ओर 

बढ़ा और अजमेर से ३० मील पूर्व में भभोला नामक स्थान पर 
उसकी जयसिंह के साथ भेंट हुई | मरहठों के साथ चल रहे युद्ध में 
अपनी निरन्तर विफलताओं से हतोत्साह होकर अब मुहम्मद शाह 
भी सन्धि करने के लिए उत्सुक हो गया था, एवं बाजीराव ने भी 
लड़ाई-भगड़ा बन्द कर दिया । जयसिह से मिल कर उसको सलाह 
के अनुसार बाजीराव तो वापस दक्षिण को लौट गया ( फरवरी, 
१७३६ ई० ) । इधर सन्धि की बातचीत प्रारम्भ हुईं, जिसके 
फलस्वरूप अन्त में बाजीराव को मालवा का नतायब-सूबेदार 
बनाया गया ( मई, १७३६ ई० ), और यद्यपि इस बार इस 
प्रइन का कोई अन्तिम निर्णय नहीं हो सका था, वास्तविकता में तो 
इसी समय से मालवा प्रान्त का मग्ररू साम्राज्य के साथ सर्वेदा के 
लिए सम्बन्ध-विच्छेद हो गया । फिर - भी मालवा के लिए यह 
कशमकश यों आसानी से समाप्त होने वाली न थी । बाजीराव 
की बढ़ती हुई माँगों से छाभ उठा कर शाही दरबार में उपस्थित 
उसके विरोधियों ने मुहम्मद शाह को भड़काया, दक्षिण से 
निज़ाम-उल-मुल्क को बुलवाया और अगस्त ३, १७३७ ई० को 
मालवा की सबेदारी तथा नायब-सबेदारी से जयसिंह एवं बाजीराव 
को अरूग कर दिया, जिससे अब जयसिंह का मालवे के साथ कोई 
सम्बन्ध नहीं रह गया । 

मग़ल साम्राज्य की परिस्थिति दिनोंदिन बिगड़ती जा रही थी। 
मरहठों को रोकने के लिए सारे प्रयत्न विफल हुए; निज़ाम ने भी 
भोपाल के युद्ध में मूँह की खाईं, और विवश हो कर उसे .दुराहा सराय 
का समझौता करना पड़ा (जनवरी ६, १७३८ इई०) । मालवा 
के साथ ही राजस्थान में भी मरह॒ठे यत्र-तत्र चौथ वसूल करने लगे 
श्रे। उदयपुर से पहिले ही समझौता हो चुका था, और अब. कोटा को 

भी दस लाख रुपया देने का वादा करना पड़ा । राजस्थान के इस 
दक्षिण-पूर्वी भाग में यह रुपया वसूल करने और मरहठों के दूसरे 
काम-काज को देखने भालने के लिए राणोजी सिन्धिया ने बालाजी 
यशवन्त गुलुगुले को कोटा में नियुक्त किया । 
इसी समय नादिर शाह के आक्रमण के रूप में भारत की उत्तर- 
पद्चिमी सीमा पर एक नई महान आपत्ति के बादल उमड रहे थे। 
यह विपत्ति किसी भी प्रकार टाले नहीं टी और उत्तरी भारत 
को उससे पूरी हानि उठानी पड़ी 'नीदिर बाह के विरुद्ध साम्राज्य 
की संदोयताश दिल्ओो बेलबाएँ जात पर भी राजस्थात के कोई 
न्रेश वहाँ नहीं गए । अजमेर में ख़्वाजा साहिब की दरगाह पर 


नादिर शाह के आने की संभावता से राजस्थान भी त्रस्त और शाह के आने की संभावना से राजस्थान भी त्रस्त और 


आतंकित हो उठा था, परन्तु राजस्थान के सौभाग्य से नादिर 
शाह मई, १७३९ ई० के प्रारम्भ में दिल्ली से ही ईरान को वापस 
लौट गया । तब दिल्‍ली के तख़्त पर बेठ कर मुग़रू सम्राट्‌ मुहम्मद 
शाह ने पुनः साम्राज्य का कार्य भार सम्हाँला | परन्तु नादिर शाह 
के इस आक्रमण ने डगमगाते हुए जीर्ण-शीर्ण साम्राज्य के रहें-सहें 
संगठन को भी पूर्णतया छिल्न-भिन्न कर दिया था। स्वार्थी चाटुकार 
कृपा-पात्र दरबारियों के ही कहने में चलने वाले अयोग्य निकम्मे 
विलासी मुहम्मद शाह में साम्राज्य को सुसंगठित कर उसे पुनः 
शक्तिशाली बनाने की अत्यावश्यक योग्यता ओर दृढ़ता नहीं थी । 
साम्राज्य की अब अपनी कोई अलग सेना भी नहीं रह गईं थी कि 
उसकी सहायता से सम्राट साम्राज्य के विभिन्न सूबों पर अपना 
आधिपत्य बनाए रख सकता। कई अन्य प्रान्तों के समान राजस्थान 
में कोई शक्तिशाली सूबेदार भी न था, जो, वहाँ के विभिन्न नरेशों को 
दबा कर उन्हें आधीन रख सकता ४ै्मुग़ल साथाज्य -की-इस-रही- 

दत उसके पास भेज दिये । जोधपुर, कोटा और बूंदी के दूत भी अपने 
अपने राज्यों के मामले तय करवाने को होलकर के पास जा पहुँचे । 
परन्तु इसी समय मल्हारराव को राजपूताना से लौट जाना पड़ा, 
और अगले दो वर्षों तक कोई प्रमुख मरहठा सेनानायक राजस्थान 
में नहीं आया । 

परन्तु इसी वर्ष पानीपत के युद्ध के कुछ ही महीनों बांद राजस्थान 
में आपसी झगड़े का एक नया कारण उठ खड़ा हुआ था। सत्रह- 
वर्षीय महाराणा राजसिह को निस्संतान मृत्यु के बाद उसका काका 
अड़सी ( अरिसिंह ) अप्रेल ३, १७६५ ई० को मेवाड़ की राज- 
गद्दी पर बेठा । अड़सी बहुत ही तेज-मिजाज़ और क्रोधी था, एवं 
राज्यारोहण के कुछ ही दिनों बाद उसके दुव्यंवहार से मेवाड़ के 
कई प्रमुख सरदारों ने उससे क्रुद्ध होकर उसे राज्यच्युत करने का 
उद्योग शुरू किया। कहा जाता हे कि इसके कुछ ही समय बाद स्वर्गीय 
महाराणा राजसिह की गोगुन्दा वाली झाली राणी के गर्भ से एक 
पुत्र, रत्नसिह, उत्पन्न हुआ, जिसका छालन-पालन उसके मामा 
ने किया । अड़सी की दमन-तीति एवं राजनैतिक ह॒त्याओं से 
असन्तुष्ट हो मेवाड़ के कई एक सरदारों ने सन्‌ १७६५ ई० में 
इसी सच्चे या बनावटी रत्नसिह का पक्ष लेकर अड़सी के विरुद्ध 
विद्रोह का भंडा खड़ा किया । यहीं से मेवाड़ में घोर अशान्ति तथा 
कदुतापूर्ण पारस्परिक युद्धों का सूत्रपात होता है । राज्य का रहा- 
सहा शक्तिहीन शासन-संगठन भी छिन्न-भिन्न हो गया, मेवाड़ में 
विधान, व्यवस्था एवं अनुशासन नाम-मात्र को भी नहीं रह गये 
और सवंत्र भयंकर अराजकता फैल गईं । अद्ध॑ शताब्दी के बाद 
राजस्थान में अंँग्रेज़ों की सर्वोवरि सत्ता की स्थापना होने पर ही 
उसका अन्त हो सका । 

रत्नसिंह के पक्ष वाले उस बालक. को छूकर कुंभलगढ़ जा पहुँचे 
और मेवाड़ के. उत्तर-पश्चिमी :भाग को अपने अधिकार में कर 
लिया । राजस्थान के कई प्रमुख राजाओं ने भी रत्नसिह का पक्ष 
लिया तथा इन. विरोधी सरदारों को सैनिक सहायता दी । मरहठे 
सरदारों की ओर से मेवाड़ में नियुक्त सेनानायक यशवन्तराव बाबले 
तथा संदाशिव गंंगाधर को भी रत्नसिंह के पक्ष वालों ने अपनी 
ओर मिला..लिग्रा । इस सम्मिलित सेना ने सन १७६८ ई० के 
प्रारम्भिक महीतों में: उदयपुर: नगर को जा घेरा । सौभाग्य से कोटा 
का सुप्रसिद्ध फाला जालिमसिह इस समय अड़सी की सेवा में उदयपुर 
ही था। कूटनीति से काम ले कर उसने पेशवा.माधवराव के कर्मचारियों 
को अपनी ओर .मिलाया तथा महादजी सिन्धिया के आधीन काम 
करने वाले प्ं० राघोराम पागे को पेशवा की ओर से पत्र लिखवाया 
क्रि.वह अड़सी की ही सहायता करें| तब तो बहेरजी ताकपीर को 
भी अपने. साथ लेकर राघोराम ससेन्‍्य उदयपुर जा पहुँचा और 
वहाँ अड़सी से मिल-मिला कर सितम्बर २५, १७६८ ई० को एक 
इकरारनामा लिखा,जिसके अनुसार अड़सी के बीस लाख रुपया देने 
पर रत्नसिह को कुंभलगढ़ से निकाल देते का मरह॒ठों ने वादा किया । 

अब. अप्रना पक्ष निर्बंछ हुआ जान ये विद्रोही सरदार बालक 
रत्नसिहं को लेकर महांदजी सिधिया के पास उज्जन पहुँचे, और 
रत्तसिह को मेवाड़ की राज़गद्दी पर बेठाने की शर्तें पर उसे पचास 
लाख रुपया .तथा मरहठों की प्-रानी माँगों में से जो कुछ बाकी निक- 
लता हो वह सब रुपया चुका देने. का प्रस्ताव किया। तब इस आ्थिक 
लाभ के लालच में पड़ कर महादजी ने अड़सी के साथ किए गए 
उपर्युक्त इकरारनासे को. अस्वीकार कर दिया, और उसके विरुद्ध 
रत्नसिह को सहायता दे कर उदयपुर की राजगद्दी पर बंठाने का वादा 

किया | दिसम्बर १४, १७६८ ई० के दिन उज्जन से चल कर महादजी 
ने कालियादेह में पड़ाव किया, और उदयपुर पर ससैन्य चढ़ाई 
की तैयारियाँ वहाँ ही होने छगीं। महादजी के इस निश्चय की सूचना 
जब उदयपुर पहुँची तब अड़सी के पक्ष वाले मेवाड़ के प्रमुख सरदार 
महादजी से मिलने और उसे समभा-बुझा कर इस मामले को अड़सी 
की पक्ष में तय करवाने को कालियादेह पहुँचे । इस बार 
भाला ज़ालिमसिंह और मेवाड़ का प्रधान मंत्री मेहता अगरचन्द 
भी उनके साथ थे । तत्कालीन राजनेतिक परिस्थिति के अनुसार 
उपयुक्त . सेना भी उनके साथ अवश्य थी । पेशवा की पिछली 
आज्ञाओं के अनुसार राघोराम अब भी अड़सी के पक्ष की सहायता 
कर रहा था, एवं वह भी अपनी सेना के साथ उज्जन पहुँचा । परन्तु 
मंहादजी अपनी ही बात पर अड़ा रहा और अड़सी के पक्ष वालों की 
एक भी बात नहीं सुनी । तब तो ये राजपूत सरदार लड़ने को तैयार 
हो गए । राघोराम भी ससेन्‍्य उनके साथ जा मिला और उन्होंने 
महादजी पर हमला किया ( जनवरी १६, १७६९ ई० ) । उज्जेन 
के पास क्षिप्रा के तीर पर होने वाले इस युद्ध में महादजी ने अपने 
विरोधियों को पराजित किया । राघोराम मारा गया, शाहपुरा 
का राजा उम्मेद्सिह और सल्म्बर का रावत पहाड़सिंह भी खेत रहे । 
मेहता अगरचन्द ओर भाला जालिमसिंह को मरहठों ने क़रैद कर 
लिया था एवं बाद में किसी तरह छड़वाए गए... 


“प्रामाणिक ऐतिहासिक सामग्री में उज्जेन के इस युद्ध का कहीं भी 
सुस्पष्ट उल्लेख नहीं मिलने, एवं उज्जेन तथा उद्यपुर के बीच अत्याधिक 
दूरी होने के कारण ही, टाड एवं ओझा द्वारा दिए गए इस युद्ध के 
विचरण को सर यदुनाथ सरकार ने अविद्वसनीय माना है (फाल०, २, 

पूरी तैयारी करके अप्रेल, १७६९ ईं० के दूसरे सप्ताह के छग- 

भग महादजी ने उदयपुर नगर को जा घेरा । परन्तु महादजी ने न 
विशेष कड़ाई की, और न व्यवस्थित रूप से नगर पर आक्रमण ही 
किया । कुछ सप्ताह बाद तुकोजी होलकर भी वहाँ आ पहुँचा । 
उसने अड़सी का पक्ष लिया, जिससे नीति के इस प्रइन को लेकर 
दोनों मरहठ सेनानायकों में घोर मत-भेद और खींचा-तानी चल 
पड़ी । एक बार तो महादजी भी तुकोजी से सहमत हो गया और 
अड़सी के साथ सन्धि की सारी शर्तें भी तय हो गईं, परन्तु तब एकाएक 
महादजी ने पुनः रत्नसिह का पक्ष ले लिया, जिससे चिढ़ कर तुकोजी 
जून २ को वहाँ से लौट गया। घेरा लस्टम-पस्टम चलता रहा 


पृ० ५१८-९) | परन्तु सन्‌ १९३४ ईं० में जब सर यदुत्ताथ सरकार ने 
उक्त ग्रेथ लिखा, तब वीरविनोद में दिया हुआ (२, १००३-४) बहेरजी 
ताकपीर और राघोराम का लिखा इकरारनामा उन्होंने नहीं देखा 
था, और न तब उज्जैन के इस थुद्ध में मारे जाने वालों की छत्रियों के 
रूप में वहाँ के स्थानीय भौतिक प्रमाणों का ही इन्हें पूरा पता था, एवं 
इस घटना के सम्बन्ध में उनका यह अ्रमपूर्ण मत हो जाना अस्वा- 
भाविक नहीं-। 

इस घटना सम्बन्धी सारी प्राप्य सामग्री के पूर्ण अध्ययन के बाद 
निर्विवाद झुपेण यह स्पष्ट हो जाता है कि उज्जैन में यह युद्ध अवच्य 
हुआ था। विद्वसनीय आधारों पर उसका यथासम्भव प्रामाणिक 
विवरण यहाँ दिया गया है, परन्तु इस युद्ध सम्बन्धी कई महत्त्वपूर्ण 
प्रइन अब भी हल नहीं हो सके हैं, जिनके लिए मेवाड़ और मालवा में 
अधिक पेतिहासिक खोज नितान्त आवश्यक है। 


राघोराम की कार्यवाही तथा मृत्यु के समर्थन के लिए देखो-- 
पेशवा दफ़्तर, ३८, पत्र खें० १८०; २९, पत्र सं० २२९ । 

और साथ ही सन्धि की भी बात-चीत होती रही । अन्त में जलाई 
२१, १७६९ इई० को महादजी ने भी अड़सी के साथ ही समभौता 
कर लिया । सन्धि हो गईं, परन्तु मरहठों की माँगें प्री न हो सकने 
पर जावद, जीरण और नीमच के परगने सिन्धिया ने अपने अधिकार 
में कर लिये और यों वे सर्वंदा के लिए मेवाड़ राज्य के अधिकार से 
निकल गए । सितम्बर, १७६९ ई० के अन्त तक महादजी भी मेवाड़ 
से चल दिया । 

दक्षिणी राजस्थान में जब मरहठों के साथ यह कशमकश चल 
रही थी, तब राजस्थान की उत्तर-पश्चिमी सीमा पर सिन्धु नदी 
के पूर्वी किनारे पर अब्बासी दाऊदपुत्र बहावल खाँ अपना एक 
स्वतन्त्र राज्य स्थापित करने का प्रयत्न कर रहा था। उसने देरावल 
और खडाल के परगने पहिले ही जसलमेर राज्य से छीन लिये थे । 
अब बीकानेर राज्य में स्थित अनूपगढ़, मौजगढ़, और उनके आस- 
पास के प्रदेश को जीतने के लिए बारंबार वह उन पर चढ़ाइयाँ 
करने लगा । प्रारम्भ में उसे स्थायी सफलता नहीं मिली, किन्तु 
अपने इस सीमान्त प्रदेश की ओर बीकानेर राज्य के विशेष ध्यान 
नहीं देने से अन्त में मौजगढ़, मारोठ, आदि परगने स्वंदा के लिए 
बीकानेर राज्य के अधिकार से निकल गए । 

उधर जयपुर राज्य के पूर्वी भाग में जाटों की बढ़ती हुईं शक्ति 
की समस्या भी अब माधोसिह के सम्मुख आने रूगी थी । राजा सूरज- 
मल जाट के शासन-काल ( १७५६-१७६३ ई०) में जाटों का राज्य 
दर दूर तक फेल गया था, तथापि अपने जीवन भर वह जयपुर के 
शासक के प्रति अपने अधीर्वर का-सा ही बर्ताव करता रहा । 
किन्तु उसका पुत्र जवाहरसिह नाम-मात्र को भी माधोसिह की 
यह आधीनता स्वीकार करने को तैयार नहीं था | समरू और रेने 


कड़क हा 


मादे जैसे यरोपीय सेनानायकों द्वारा सुशिक्षित तथा सुसंचाछित 
सेना उसके आधीन होने के कारण ज़वाहरसिह की शक्ति बहुत बढ़ 
गई थी, और वह जयपुर राज्य के कुछ परगनों पर भी दाँत लगाए 
बैठा था, एवं माधोसिंह ने मरहठों के साथ पूरी-पूरी मित्रता बनाए 
रखने में ही अपना हित देखा | अपनी सफलताओं से मदान्ध होकर 
जवाहरसिह जयपुर राज्य में होता हुआ नवम्बर, १७६७ ६० 
में ससैन्य पृष्कर पहुँचा और मरहठों को उत्तरी भारत से निकाल 
बाहर करने का आयोजन बनाने के लिए उसने बिजयसिंह को भी 
जोधपर से आमन्त्रित किया । इस भंट के बाद वापस अपन राज्य 
को लौटते समय जयपर राज्य की पूर्वी सीमा के पास हो माँवड़े 
नामक स्थान पर जयपुर के घुड़-सवारों ने जवाहरसिह की सेना 
प्र हमला किया । जवाहरासह इस युद्ध में से किसी प्रकार बच 
निकला, किन्‍्त्‌ उसकी सेना को बहुत क्षति पहुँची तथा उसकी सत्ता 
को भी गहरा धक्का लगा ( दिसम्बर १४, १७६७ ३० ) 
माधोसिह की यह अन्तिम विजय थी | मार्चे ५, १७६८ ई० को 
माधोसिंह की मृत्यु हो गई, और उसके साथ ही कुछ समय के लिए 
जयपर राज्य की सैनिक शक्ति का भी पतन हो गया । एक-एक कर 
माधोसिह के दो अल्प-वयस्क पुत्र जयपुर की राज-गद्दी पर बेठे, और 
राज-माता चण्डावतजी शासन की दख-रेख करने लगीं । पृथ्वीसिह 
के राज्य-काल ( १७६८-१७७८ ई० ) में न तो मरहठों का ही 
कोई आक्रमण हुआ और न दिल्‍ली के शाही दरबार के किसी अधि- 
कारी ने जयपर राज्य से कोई छेड़-छाड़ ही की । परन्तु राज-माता 
निर्बल शासन के कारण राज्य को अनेकों कठिनाइयों और 
अपमानों का सामना करना पड़ा । राजावतों ओर नाथावतों में 
आपसी अनबन बहुत बढ़ गई । शेखावत भी विद्रोही हो गए। उधर 

जयपुर राज्य के आधीन माचेड़ी के जमींदार प्रतापसिह नरूका ने 
इस शासकीय अव्यवस्था से पूरा-पूरा लाभ उठा कर शेखावटी, मेवात 
तथा जाटों के प्रदेश का बहुत-सा भाग अपने अधिकार में कर लिया । 
अपनी कुशल कूटनीति एवं युद्ध में वीरता के कारण मुग़छ दरबार से 
उसको राव राजा का खिताब और ऊंचा मनसब मिला, तथा वह 
एक स्वाधीन राजा मान लिया गया था ( १७७४ ई० ), जिससे 
स्वतन्त्र अलवर राज्य की नींव पड़ी । परन्तु जयपुर राज्य के 
शासन में प्रतापसिह का हस्तक्षेप बना ही रहा । उसने राज्य के 
प्रधान मन्त्री खुशालीराम बोहरा को भी कद करवा दिया । अन्त 
में जब प्रतापसिह के प्रतिकूल विरोध बढ़ने लगा तब. उसे विवश 
होकर १७७७ ई० के पिछले महीनों में जयपुर छोड़ कर चल देना 
पड़ा। इसके कुछ ही माह बाद अप्रेल, १७७८ ई० में नवयुवा राजा 
पृथ्वीसिंह की मृत्यु हो गई और उसका तेरह-वर्षीय भाई सवाई 
प्रतापसिंह जयपुर की राजगद्दी पर बंठा । 

भटवाड़ा के यूद्ध में ख्याति प्राप्त कर के भी फाला जालिमसिंह 
तब अधिक वर्ष तक कोटा में नहीं रह सका। महाराब शत्रुशोल 
के उत्तराधिकारी उसके छोटे भाई गुमानसिह के साथ जालिमसिंह 
की नहीं बनी, एवं उसे कोटा राज्य छोड़ कर चल देना पड़ा । 
उदयपुर पहुँच कर जालिमसिह ने महाराणा अड़सी की भरसक 
सहायता की । उधर कोटा में गुमानसिह की कठिनाइयों का पारावार 
नहीं रहा । मरहठे सेनानायकों के साथ उपयुक्त समभोौता कर उन्हें 
रोक सकते वाला वहाँ दूसरा कोई न था, एवं कोटा राज्य के परगनों 
को जीतं-जीत कर उन्हें अपने अधिकार में करने के लिए वे प्रयत्नशील 
हुए। अतएव उज्जन के युद्ध के बाद जब उदयपुर न छोट कर 
जालिमसिह कोटा चला गया, तब गुमानसिह ने उसका सहषे स्वागृत 

र५ 

किया और उसकी सहायता से उसने मरहठों के सारे भगड़े निपटाए 
( दिसम्बर, १७६९ ईं० )। एक वर्ष बाद मृत्यु-शय्या पर पड़े 
गुमानसिंह ने अपने बालक पृत्र उम्मेदर्सिह के भावी हिताहित का 
सारा ही उत्तरदायित्व ज़ालिमसिह को सौंप दिया ( जनवरी, 
१७७१ ई० ) । राज-गद्दी पर बेठ कर उसम्मेद्सिह ने ज़ालिमसिह 
को कोटा राज्य का फ़ौजदार ( प्रधान मंत्री ) बनाया, और मई, 
१७७१ ई० में तो राज्य-शासन के सारे ही अधिकार उसे दे दिए गए। 
इस राज्य के इतिहास में यों एक नए महत्त्वपूर्ण अध्याय का प्रारम्भ 
हुआ । वीर, साहसी ओर चतुर होने के साथ ही ज़ालिमसिंह कूट- 
नीतिज्ञ तथा महत्त्वाकांक्षी भी था। विरोधियों को अपनी राह से 
हटाने के हेतु वह कुटिल षड़यन्त्र करने से भी हिचकता नहीं था । 
अतएव जालिमसिह के सर्वे-सर्वा होने के बाद जहाँ एक ओर कोटा 
राज्य में शान्ति और समृद्धि के चिह्न देख पड़ने लगे, वहाँ कोटा 
राज्य के प्रमुख हाड़ा सरदारों के साथ उसकी कट्टर शत्रुता का भी 
प्रारम्भ हो गया । परन्तु महाराव उम्मेदससिह के प्रति जालिमसिह 
की स्वामिभक्ति अटल रही, एवं ज़ालिमसिह में उम्मेदर्सिह का 
अगाध विश्वास था, जिससे उसने भी जीवन भर पूर्णरूपेण 
जालिमसिह का समर्थन किया । 

उधर उदयपुर की सन्धि के बाद भी मेवाड़ राज्य की कठिनाइयों 
का अन्त नहीं हो पाया । उक्त सन्धि द्वारा रत्नसिह को पचहत्तर 
हज़ार रुपये की आमदनी का प्रदेश देने तथा रत्नसिह के मन्दसौर 
नगर में रहने का निरचय किया गया था, परन्तु न तो रत्नसिह 
मन्दसोर गया और न मेवाड़ के उसके साथी सरदारों ने ही उसका 
पक्ष छोड़ा। दो बार नागों की बड़ी-बड़ी सेनाओं को और 
एक बार युरोपीय सेनानायक समरू को ससैन्य वे मेवाड़ पर चढ़ा 


हे पल ले 


लाए। परन्तु नागों की दोनों ही बार पूर्ण पराजय हुई, और समर 
से समझौता हो गया । इस प्रकार रत्नसिंह के साथियों के ये सारे 
प्रयत्न विफल हुए, तथा चित्तोड़ का किला भी उनके अधिकार से 
निकल गया। कुंभलगढ़ के किले से भी रत्नसिह को निकालने एवं 
उसीके॑ पड़ोस के मेवाड़ के परगनों को उसके हाथ में नहीं 
पड़ने देने के प्रयत्नों में ही गोड़वाड़ का परगना जोधपुर राज्य 
के अधिकार में चला गया ( दिसम्बर, १७७० ई० ) । 

मेवाड़ के दुर्भाग्य का तो यह प्रारम्भ-मात्र था। मार्च, १७७३ 
ईं० में बूंदी के राव राजा अजीतसिंह के हाथों धोखे से अड़सी की 
मृत्यु हुईं, और तब मेवाड़ में भी अड़सी के दो अल्प-वयस्क बालक 
एक-एक.कर राजगद्दी पर बंठे । ऐसे संकटपूर्ण समय अन्त:पुर से 
संचालित शासन मेवाड़ के लिए घातक हुआ । प्रधान मन्त्री अमरचन्द 
बड़वे की मृत्यू के बाद तो इस अव्यवस्था को रोकने वाला कोई न 
रहा । मरहढठों ने भी उससे पूरा लाभ उठाया । राज्याधिकारियों की 
प्राथना पर बेगू के रावत मेघर्सिह को दबाने के लिए सेना भेज कर 
महादजी सिधिया ने सिगोली तथा आस-पास के अन्य परणनों के 
कई गाँवों पर अपना अधिकार कर लिया ( मा, १७७४ इईं० )। 
इस छीना-भपटी में अहिल्याबाई होलकर भी किसी प्रकार पीछे न 
रही; मेवाड़ पर दबाव डाल कर उसने तो नींबाहेड़ा का परगना पहिले 
ही ले लिया था। मेवाड़ की आथिक परिस्थिति भी निरन्तर बिगड़ती 
जा रही थी। राजस्थान तक में मेवाड़ का प्रभाव सर्वेथा नगण्य हो चुका 
था। रत्नसिह का पक्ष भी दिनोंदिन निरबंल होता जा रहा था, एवं 
मां, १७८२ इई० में जब उसका प्रमुख समर्थक देवगढ़ का रावत 
राघवदास भी महाराणा के पक्ष में हो गया, तब तो एक प्रकार से 
रत्नसिह के विरोध का अन्त ही हो गया । परन्तु इससे मेवाड़ 

राज्य को कोई विशेष लाभ नहीं हुआ । कई वर्षों से चल रहा चृण्डावतों 
और शक्तावतों का पारस्परिक कलह अब बहुत ही उत्कट हो उठा | 
अपना पक्ष शक्तिशाली बना कर अवसर मिलते ही विरोधी पक्ष को 
दबाने के लिए दोनों ही भरसक प्रयत्न करने लगे। महाराणा भीम- 
सिंह ने सन्‌ १७८५ ई० के लगभग सोमचन्द गांधी को मेवाड़ का 
प्रधान मन्त्री नियक्त किया । उसने विशेष प्रयत्त कर शक्तावतों 
के साथ महाराणा का मेल करवा दिया, जिससे चृण्डावंत महाराणा 
से कुछ खिच गए 

पेशवा नारायणराव की हत्या के बाद सारे प्रयत्न करने पर 
भी जब उसका काका रघुनाथराव स्वयं पेशवा नहीं बन सका, तब 
उसने मरह॒ठा राज्य के विरुद्ध विद्रोह का भण्डा खड़ा किया और 
अपने पक्ष में सहायता प्राप्त करने के लिए वह अंग्रेजों के भी साथ 
मेत्री करने का षड़यन्त्र रचने लगा, जिससे आगे चल कर प्रथम 
मरह॒ठा-अंग्रेज़ युद्ध छिड़ गया । इस विकट संकट-काल में मरह॒ठा 
राज्य की सहायतार्थ महादजी सिन्धिया और अन्य प्रमुख मरहठा 
सेनानायकों को जुलाई, १७७६ ई० से पहिले ही दक्षिण लौट जाना 
पृड़ा, और कई वर्षों तक वे पुनः उत्तरी भारत को नहीं आ सके । 
अतएब इन वर्षों में मरहठों के हिताहित की देख-भाल कर सकने वाला 
कोई भी प्रमुख व्यक्ति राजस्थान, दिल्‍ली, आदि उत्तरी भारत के 
प्रदेशों में नहीं रहा | इस परिस्थिति से लाभ उठा कर कुछ ही वर्षों 
पृहिले पुनः दिल्‍ली लौटे हुए मुग़ल सम्राट शाह आलरूम का प्रमुख 
सेनानायक सिर्ज़ा नजफ़ खाँ दिल्ली के आस-पास के प्रदेशों पर मुगल 
सत्ता पुनः स्थापित करने का सफल प्रयत्न करने लूगा । उसने माचेड़ी 
के सद्यः स्वतन्त्र हुए राव राजा प्रतापर्सिह नरूका को दबाया ( जुलाई, 
१७७८ ई० ), और स्वयं शाह आलम के जयपुर की ओर 

बढ़न प्र: वहाँ के बालक . महाराजा संवाई प्रतापसिह को बाध्य: 
किया कि वह शाही पड़ाव में उपस्थित होकर शाह आलम के हाथों: 
अपने राज्यारोहण का टीका करवावे (फरवरी, १७७९ ई०) | परन्तु 
उस अवसर पर मुग़ल सम्राट को दिये जाने वाले जयपुर राज्य के 
ठाँके की यह निश्चित रकम बाद में भी- किसी प्रकार वसूल नहीं की जा 
सुक्रो । एवं तदर्थ सन्‌ १७८० ३० में दो बड़ी शाही सेनाओं ने जयपुर 
राज्य पर चढ़ाई की और दो-तीन माह तक जयपुर नगर को भी घेरे 
रखा, परन्तु ऐसे चढ़ाई के लिए आवश्यक आथिक सहायता के अभाव 
के कारण अन्त में यह आक्रमण भी विफल हुआ (फरवरी, १७८१ ३० )॥ 
परन्तु जयपुर राज्य-शासंन की परिस्थिति दिनोंदिव अधिकाधिक 
शोचनीय होती जा रही थी । नवयुवा सवाई प्रतापसिह सवथा. 
बुद्धिहीन, बहुत ही अविवेकी और उद्धत स्वभाव का था । ऐश्वर्य- 
विलास में लीन रहने के कारण राज्य-शासन का काय उसने रोड़ाराम 
दरजी और दौलतराम हलदिया बनिये के ही भरोसे छोड़ रखा था, 
जिससे असनन्‍्तुष्ट होकर सारे ही कछवाहा सरदार राजधानी छोड़< 
छोड़ कर अपने घरों को लौट गए । परन्तु जयपुर राज्य के सोभाग्य 
से इसके कुछ ही महीनों बाद मिर्ज़ा नजफ़ बीमार होकर मर गया 
(अप्रेल, १७८२ ई०) । तदनन्तर दिल्‍ली में जो पारस्परिक भगड़े 
चले उनके फलस्वरूप कुछ वर्षों तक किसी ने भी जयपुर राज्य की' 
ओर. विशेष ध्यान नहीं दिया । .. 

उधर जोधपुर का महाराजा बिजयसिंह भी इन उपद्रव-प्रधान' 
भग्नंकर यूगों के लिए बहुत ही नरम तथा सवंथा अयोग्य थां। सन्‌ 
१७६५ ई० में उसने नाथद्वारा जाकर वेष्णव धर्म स्वीकार कर लिया 
तथा अपना बहुत-कुछ समय पूजां-पाठ और उपासना में ही बिताने 
लगा था । इसी सिलसिले में उसने गुलाबराय नांमक स्त्री कों अपनी: 

पासबान ( रखेली ) बना लिया । अपने प्रति महाराजा के इस मोह 
और विद्वास से अनुचित लाभ उठा कर गुलाबराय राज्य में अपना 
महत्त्व तथा प्रभाव बढ़ाने लगी; राज्य-शासन में भी धीरे धीरे उसका 
अधिकाधिक हस्तक्षेप होने लगा | कुछ सालों तक झ्ान्त रहने के बाद 
जब विद्रोही सरदार पुन: सिर उठाने लगे, तब कई का तो दमन किया 
गया, और दूसरों को अपने साथ बनाए रखने के लिये बिजयसिंह 
ने उन्हें कहीं न कहीं उलफाए रखना ही उचित समझा | इसी नीति 
के फलस्वरूप जंसलमेर राज्य के दक्षिणी परगने तथा मारवाड़ 
को इस मरु भूमि का सारा दक्षिण-पश्चिमी भाग जोधपुर राज्य 
के आधीन हो गया, तथा उस राज्य की पर्चिमी सीमा बढ़ते-बढ़ते 
सिन्ध प्रान्त में स्थित सुदूर उमरकोट नगर से भी आगे तक पहुँच गई 
( सन्‌ १७८२ ६० ) 

मई १७, १७८२ ई० को महादजी सिन्धिया की मध्यस्थता से 
ग्वालियर के पास सालबाई में मरहठों और अंग्रेज़ों के बीच संधि 
हो गईं, जिससे प्रथम अंग्रेज़-मरह॒ठा युद्ध का अन्त हुआ । अपनी 
सुसज्जित सेनाओं तथा उसके आधीन विस्तृत प्रदेशों के कारण 
महादजी सिन्धिया की गणना पहिले भी भारत के शक्तिशाली 
सेनानायकों में की जाती थी । इस युद्ध में प्राप्त की गई सफलताओं के 
फलस्वरूप अब उसका राजनेतिक महत्त्व और भी अधिक बढ़ गया । 
अंग्रेज़ों ने भी उसे एक अर्थ-स्वतन्त्र शासक के. रूप में स्वीकार कर 
उसके दरबार में अपना प्रतिनिधि रखना आवश्यक समभा था । 
अतएव मिर्जा नजफ़ की मृत्यु के बाद मुग़ल सम्राट के आधीन दिल्‍ली- 
आगरा के आस-पास के रहें-सहे प्रदेश का भी शासन कर सकने के 
उपयुक्त दूसरा कोई अधिकारी नहीं देख पड़ा, तब शाह आलम ने 
आग्रहपूर्वक यह कार्य-भार महादजी सिंधिया को सौंपा और उसे 

मुग़ल॑ साम्राज्य का वकौल-इ-मुतलऊक़' (सर्वोपरि अधिकारी ) 
भी नियुक्त किया (दिसम्बर ४, १७८४ ई०).। सन्‌ १७८२ ई० 
के बाद राजस्थान तथा उत्तरी भारत के अन्य प्रदेशों में मरहठों की 
सत्ता की जो पुनर्स्थापना हुईं उसमें पेशवा के पूता-निवासी अधिकारियों 
का कुछ भी हाथ नहीं रह गया था । एक शक्तिशाली सेनानायक तथा 
एक अध॑-स्वतन्त्र शासक के रूप में निजी तौर से ही महादजी ने यह 
सारा कार्य प्रारम्भ किया था। शाह आलम द्वारा की गईं उसकी इस 
नियुक्ति से अपने उद्देश्य की पूति में महादजी ने पूरा लाभ उठाया। 

भारत में अंग्रेजों की बढ़ती हुईं सत्ता तथा उनके राज्य की फेलती 
हुईं सीमाओं के साथ ही भारतीय युद्ध-विद्या तथा सेना-संचालन 
की कला में क्रान्तिकारी परिवर्तन हो रहे थे। युरोपीय शस्त्रों के उपयोग 
का महत्त्वपूर्ण प्रभाव अधिकाधिक सुस्पष्ट होने छूगा था। अपनी 
सेनाओं को युरोपीय ढंग से सुशिक्षित तथा सुसंचालित बनाने के लिए . 
युरोपीय सेंनानायकों को नियुक्त कर उत्तरी भारत में भी जवाहर- 
सिंह जाट और मिर्जा नजफ़ खाँ ने प्रर्याप्त सफलता प्राप्त की थी । 
पिछले यद्ध में अंग्रेजों का सामना करते हुए महादजी ने भी अपने विप- 
क्षियों को सुशिक्षित, सुसज्जित एवं आज्ञानुसार अनुशासनयुक्त संचा- 
लित सेनाओं की विशेष उपयोगिता, उनके सामरिक महत्त्व तथा युद्ध 
में उनके निर्णायक प्रभाव का पूर्ण अनुभव किया था। अतएव सन्‌ 
१७८४ ई० में उसने फ़रासीसी योद्धा द बाँय को अपना सेनानायक 
नियुक्त किया कि पश्चिमी कवायद तथा यूरोपीय समर-शली 
की शिक्षा दें कर वह पेदल बन्दुकचियों की एक बड़ी सेना उसके लिए 
तेयार करे । द बाँय ने अपना यह काम ऐसी तत्परता तथा पूर्णता 
के साथ किया कि कुछ ही वर्षों में उसने महादजी सिन्धिया की सेना 
को अँग्रेजों की सेना के अतिरिक्त भारत में सर्वत्र अजेय बना दिया । 

अपनी इसी सेना के बल पर ही सन्‌ १७९० ई० के बाद महादजी 
ने. दिल्‍ली, आगरा, ग्वालियर तथा उत्तरी भारत के अन्य पड़ोसी 
प्रदेशों पर अपना पूर्ण आधिपत्य .स्थापित किया .। 

अंग्रेज-मरहठा युद्ध के इन दो अप्रत्यक्ष किन्तु महत्त्वपर्ण क्रान्ति- 
कारी परिणामों का आगे चल कर परोक्षरूपेण राजस्थान के इतिहास 
पर अत्यधिक प्रभाव पड़ा और राजस्थान की राजनेतिक विचारधारा 
की दिशा ही पछूट गई। अब तक चल रहें राजपृत-मरहठा संघर्ष ने 
तया स्वरूप धारण किया और वह अब “राजपूत-मरहठा सरदार 
संघर्ष में परिवर्तित हो गया । इन बदली हुईं परिस्थितियों के फल- 
स्वरूप महादजी का विरोध करने वाल राजपूत राज्यों की राजनेतिक 
तथा सामरिक स्थिति दिनोंदिन निरबंछ होती गईं । परन्तु कुछ समय 
तक ये विशिष्ट क्रान्तिकारी परिणाम सुस्पष्ट नहीं हो पाये । अदूर- 
दर्शितापूर्ण कृप-मण्ड्क वातावरण से ही घिरे रहने वाले राजस्थानी 
राजा तो सुस्पष्ट हो जाने पर भी उनका ठीक-ठीक महत्त्व तथा प्रभाव 
बहुत समय तक पूरी तरह समझ भी नहीं पाए, एवं समुचित 
अवसर मिलने पर भी उन्होंने उससे कभी भी लाभ नहीं उठाया-। 

वकील-इ-मुतलक़' नियुक्त होने के बाद महादजी सिन्धिया 
ने जयपुर राज्य से दृहरी माँग की । मरहठों की चौथ के साथ ही 
मुग़ल सम्राट्‌ की टाँके की वसूली के लिए भी प्रयत्न होने छगे। सन्‌ 
१७८६ ई० के प्रारम्भ में शाह आलम को साथ लेकर महादजी स्वंय 
ससन्‍्य जयपुर राज्य में छालसोंट तक जा पहुँचा और तब लेन-देन का 
कुछ समभोता हुआ। परन्तु उस समय थो ड़ा-सा रुपया ही नक़द मिला, 
बाकी के लिए वादे किये गए | दिनोंदिन बढ़ती हुईं राजनेतिक़ 
उलंभनों को सुलूभाने में अत्यावश्यक द्रव्य के अभाव के कारण सामने 
आने वाली अनिवाय कठिनाइयाँ महादजी को बहुत खटकती थीं, 

एवं वह वादे के अनुसार जयपुर राज्य से रुपया वसूल करना चाहता 
था, और उधर वादे को यत्किचित्‌ भी पूरा करने की सवाई प्रतापर्सिह 
की नीयत नहीं थी । अब वह महादजी के विरोध की तेयारी करने 
लगा । अंग्रेजों ने जयपुर राज्य को सहायता देंने से इन्कार कर दिया, 
परन्तु जोधपुर का बिजयसिंह साथ देने को तेयार हो गया । तब तो 
महादजी ससेन्‍्य जयपुर नगर के पास सांगानेर तक जा पहुँचा । सवाई 
प्रतापसिह एक ओर समभोौते की बात-चीत करता रहा; साथ ही अपने 
पक्ष को प्रबल बनाने के लिए भरसक प्रयत्न भी चलते रहे | महादजी के 
विरोधियों की शक्ति दिनोंदिन बढ़ती गई । जोधपुर कीं सेना भी 
जयपुर आ पहुँची । मई माह के प्रारम्भ में महादजी पीछे हटने रूगा । 
तब तो महादजी के कई हिन्दुस्तानी और मुगल सेंनानायक॑ अपने 
सैनिकों के साथ उसे छोड़-छोड़ कर राजपूतों की सेना में सम्मिलित 
हो गए । अन्त में मईं २५, १७८७ ई० को दिल्‍ली का सुप्रसिद्ध सेना- 
नायक मुहम्मद बेग हमदानी भी सवाई प्रतापसिह के साथ जा मिला । 
अपनी संकटापूर्ण परिस्थिति को पूरी तरह समंभ कर महादजी ने 
साहसपूर्वक उसका सामना करते का निश्चय किया। अब वह अपनी 
सहायता आने वाली मरहठा सेना की प्रतीक्षा करने रूगा । उधर 
सवाई प्रतापसिह भी ससेन्‍्य जयपुर से निकल कर दात्रु के विरुद्ध बढ़ा, 
परन्तु ऐसे समय दृढ़तापूवंक आक्रमण कर शत्रु पर विजय प्राप्त 
करने का उसे भी साहस नहीं हुआ । जून २३ को खाण्डेराव के ससैन्य 
आ मिलने पर महादजी आक्रमण करने के लिए तत्पर हुआ । सेना- 
संचालन तथा सामरिक दृष्टि से विशेष लाभ-प्राप्ति के लिए एक माह 
तक दोंनों ही पक्ष दाव-पेंच करते रहें। अन्त में जुलाई २८ को महादजी 
ससैन्य आगे बढ़ा और तुंगा के मंदान में दीघपिक्षित रक्तपिपासु 
युद्ध हुआ । परल्तु हज़ारों राठौड़ सवारों के तिलमिला देने वाले 
२६ 

साहसपर्ण हमले तथां हमदानी के युद्ध में मारे जाने पर भी यह युद्ध 
किसी भी प्रकार निर्णायक नहीं हो सका । विपक्षी की एक भी तोप 
जीते बिना दोनों ही दलों को वापस अपने-अपने पड़ावों पर लौटना 
पड़ा। दसरे दिन मरहठा सेना जब पनः यद्ध-क्षेत्र में पहुँची तब उसका 
उसका सामना करने को राजपत सेना अपने पड़ाव से नहीं निकली 
और उधर भरह॒ठों को -भी यह साहस नहीं हुआ कि उनके पड़ाव 
पर आक्रमण कर .राजपतों को. परी तरह मार भग्ावे । 

किन्त्‌ अपराजित:-रह कर भी महादजी के लिए वहाँ अधिक 
ठहरना असम्भव हो गया ।.राजपतों को अब दबाना एक़ असम्भंव 
बात हो गई थी । अपने सनिकों को देने के लिए, महादजी के पास 
न तो रुपया था.ओर त अन्न ही | हिन्दस्तानी सिपाहियों.के एक और 
बड़े दल के विद्रोही होकर .राजपतों के साथ जा मिलते पर विवश 
हो अगस्त १, १७८७ इई० को: महादजी बाकी रही सेना क़ साथ दीग 
के किले को लौट पड़ा। राजपतों ने न.तो उसकी. राह रोकी और 
न उसका पीछा ही किया । जोधपुर:की ,सेना ने. अब आक्रमण क्र 
अगस्त २७ के दिन अजमेर शहर पर अधिकार: कर लिया ।; दिसम्बर 
२४ को अजमेर के किले पर भी ज़ोधपर की सेना का आधिपत्य हो 
गया । ऐसे कठित समय में भी माचेड़ी. के राव राजा प्रतापसिंह ने 
महादजी के साथ अप्रनी .मेत्री तिमाही और कोई सवा दो महीने 
तक महादजी अलवर में ही टिका,रहा (अगस्त-अक्तूबर; १७८७:३ ० )। 
तब तक महादजी की. शक्ति -पर्‌ से. शाह आलम का. भी विश्वास 
उठ चुका था-। रुहेले और मंगल सेतानाग्रक संव्त्र सफलतापूवक॑ 
सिर उठा रहें. थे । अतएव दिसम्बर, १७८७ ई०.के पिछले दिलों में 


महादजी ने चम्बल पार कर. उसके दक्षिणी तीर को लौट जाना ही 
उंचित- समभा 

. « तुंगा के इस युद्ध के बाद विवश होकर महांदजी के यों पीछे हटने 
के समाचार से सारे मरह॒ठा-विरोधी राजपूत राज्यों में आशा- की 
एक नई लहर-सी दौड़ गईं । दक्षिणी. राजस्थान में भी सर्वत्र मरहठों 
के विरोधी उठ खड़े हुए । मेवाड़ में तो इसी उद्देश्य से प्रधान मन्त्री 
सोमचन्द ने किसी प्रकार चुण्डावतों और शकक्‍तावतों में मेल भी करवाया 
था, और अब इस संम्मिलित सेना ने सिंगोली, नींबाहे ड़ा, जी रण, जावद, 
आदि मरहठों द्वारा अधिकृत परगनों पर पुनः अधिकार कर लिया 
( सितस्वर-नवम्बर, १७८७ इ० ) । इस अवसर . पर जालिमसिंह 
ने दुरंगी नीति अपनाई । मरहठों पर आक्रमण करने में कोटा राज्य 
की सेना भी मेवाड़ की सेना का पूर्ण साथ दे रही थी, और उधर 
वह स्वयं महादजी तथा. उसके अधिकारियों के साथ. घनिष्ट मेत्री 
बनाए हुए था। परन्तु इन सद्यज्जीते हुए परगनों पर मेवाड़ का 
अधिकार स्थायी नहीं हो सका । नीमच से आठ मीलछ दक्षिण-पूर्व 
में हड़किया खाल के युद्ध में मेवाड़ की - उपर्युक्त सेना पर पूर्ण 
विजय प्राप्त कर (जनवरी २६, १७८८ ई०), मरहठों की सेना 
ने ये प्रदेश वापस अपने अधिकार में- ले .लिये 4. इस एक 
. पराजय से ही मेवाड़ में मरहठा-विरोध का अन्त हो गया और साथ 
ही चूण्डावतों और शकक्‍्तावतों. की अल्प-कालीन मेत्री भी समाप्त 
हो. गईं । अवसर पाकर चृण्डावतों ने शकतावतों के मित्र तथा महाराणा 
के राजनिष्ठ प्रधान मन्‍्त्री सोमचन्द की अक्तूबर २४, १७८९ ई० 
को हत्या की, सोमचन्द के रक्‍त से: रंजित्त हाथ महाराणा को दिखा 
क्रर उसकी उपहासपूर्ण उपेक्षा दिखाई, और फिर भी शक्तिहीन 
बेबस -महाराणा - भीम॑सिह हत्यारों का बार भी “बाँका : नहीं 
क्रर सका । ः द 

:. . महादजी के तुंगा के युद्ध-क्षेत्र से लोटने के बाद कोई तीन वर्ष 


तक मरहठों ने उत्तरी राजस्थान पर पुन: आक्रमण नहीं किया । 
महादजी के भावी आक्रमणों को रोकने के लिए भी सवाई प्रतापसिह 
और बिजयसिह प्रयत्नशील हुए । दोनों ही ने पेशवा के नाम पूना 
पत्र लिख कर महादजी की शिकायत की और भविष्य में 
आक्रमण न करने के लिए उसे आदेश दिये जाने के लिए आग्रह भी 
किया । पुनः मुग़ल सम्राट्‌ के प्रभाव तथा नेतृत्व में राजस्थानी 
नरेशों का अब भी बहुत-कुछ विश्वास बना हुआ था, एवं मरह॒ठा- 
विरोधियों को सुसंगठित कर उनका नेतृत्व करने के लिए विशेष 
रूप से आमन्त्रित शाह आलम से रेवाड़ी के पास भेंट करने पर ही 
उनकी यह भ्रमपूर्ण भावना दूर हो पाई (फरवरी-मार्चे, १७८८ ई०)। 
अंग्रेज़ों की बढ़ती हुई सत्ता से आकर्षित होकर बिजयसिंह ने उनके 
साथ संन्धि कर उनसे भी सैनिक सहायता प्राप्त करने का प्रयत्न 
किया ( १७८९ ई० ), परन्तु छाड कानवालिस ने उसकी प्रार्थना पर 
ध्यान नहीं दिया और ब्रिजयर्सिह का यह आयोजन भी विफल हुआ | 
तत्कालीन परिस्थिति के उपयुक्त सुयोग्य स्वे-मान्य साहसी नेता 
के अभाव एवं राजपूत सामन्‍्तों की अनेकता, स्वार्थपरता एवं विद्रोह- 
पूर्ण प्रवृति के कारण ही इस समय समुचित अवसर मिलने पर भी 
मरह॒ठों के भावी आतक्रमणों से इन राज्यों को बचाने के लिए 
अत्यावश्यक सैनिक संगठन और सामरिक प्रबन्ध भी नहीं किये 
जा सके । 

उधर राजपूत राजाओं की आश्ाओं के विपरीत महादजी 
का दुर्भाग्य अल्प-कालीन ही प्रमाणित हुआ । जून, १७८८ ईं० के बाद 
उसका भाग्य-चक्र पुन: पलट गया और चार माह बाद दिल्‍ली पर 
भी महादजी का अधिकार हो गया । परन्तु उसके भी साल भर बाद 
तक महादजी को अवकाश नहीं मिला कि बह उत्तरी राजस्थान 

के राज्यों की ओर कुछ भी ध्यान दे सके । सवाई प्रतापसिह को अवश्य 
महादजी के आक्रमण की प्री-पूरी आशंका थी, एवं सन्‌ १७८९ ई० के 
प्रारम्भ से ही वह हमदानी के भतीजे इस्माइल बेग को अपनी ओर 
मिलाने का भरपूर प्रयत्न करने लगा । मार्च, १७९० ई० में जब 
महादजी के साथ इस्माइल बेग की बिगड़ गईं तब ही कहीं जाकर 
इस्माइल बेंग जोधपुर और जयपुर राज्यों के साथ मिल कर महादजी 
के विरोध में खड़ा हुआ । इस्माइल बेग के साथ ही इन दोनों राजपृत 
राज्यों पर भी आक्रमण करने के लिए मईं, १७९० ई० में महादजी 
की एक बड़ी सेना जीवा दादा बख्शी और द बाँय के नेतृत्व में मथुरा 
से रेवाड़ी की ओर बढ़ रही थीं, एवं नारनौल में ठहरे हुए इस्माइल 
बेग एवं उसके साथ ही राजपूत सेना ने पीछे हट कर तंँवरवाटी में 
पाटण के पास इस मरहठा सेना का सामना किया । यहाँ एक सप्ताह 
तक दोनों विरोधी सेनाएँ आमने-सामने पड़ी रहीं । इन्हीं दिनों में 
राजपूत पक्ष के मुगल सेनानायक इस्माइल बेग और अब्दुल मतलब खाँ 
में आपसी अनबन हो गई, जो आगे चल कर राजपूतों के लिए हानि- 
कारक हुई | मई २२ को एक छोटी-सी लड़ाई हुईं परन्तु उसका कोई 
नतीजा नहीं निकला । इसके बाद चार और सप्ताह निष्क्रियता में 
ही बीते । अन्त में जून २०, १७९० को पाटण का इतिहास-प्रसिद्ध 
निर्णायक युद्ध हुआ, जिसमें मरह॒ठा सेना की पूर्ण विजय हुईं | इस्माइल 
बेग के सारे प्रयत्न विफल हुए, और उसकी सैनिक शक्ति का अन्त 
हो गया । हजारों राठोड़ घुड़-सवारों का संहार हुआ । रात पड़ते- 
पड़ते युद्ध का अन्त हो गया और राजपूत पक्ष की सेना युद्ध-क्षेत्र से 
भाग खड़ी हुईं | मरहठों ने बहुत दूर तक उनका पीछा किया । कई 
सेनिक-दलों ने पाटण के किले का प्रश्नय लिया, प्ररन्तु दूसरे ही दिन 
उन्हें भी आत्म-समर्पण करना पड़ा । इस विजय का अत्यधिक श्रेय 


द बाँय के युद्धकौशल तथा युरोपीय ढंग से शिक्षित एवं युरोपीय 
सेनानायकों द्वारा सुसंचालित उसकी सेना को ही था। . ... 

परन्तु पाटण की इस विजय से ही राजपूतों के विरोध का अन्त 
नहीं हुआ । पाटण के युद्ध-क्षेत्र से. निकल कर इस्माइल बेग अपने 
सेनानायकों के साथ सीधा जयप्र पहँचा, और .सेनिकों को एकत्रित 
कर जयपुर पर मरहकों के आक्रमंण का सामना करने को तत्पर हुआ.। 
परन्तु उधर जोधपुर का महाराजा बिजयसिह भी अपनी सेना. बढ़ा 
रहा था, अतएवं जयपूर को एक ओर छोड़ कर मरहठों की सेना राह 
में साँभर, परबतसर, आदि नगरों- को जीतती हुई पाठण से सीधीं 
अजमेर जा पहुँची, और अगस्त २१, १७९० ईं० को उसने अजमेर के 
किले का घरा डाला । इस आगामी कशमकश .में सवाई प्रतापसिह 
को पूर्णतया तटस्थ बने रहने के लिए विवश करने के हेतु महादजी ने 
एक दूसरी मरहठा सेना जयपुर राज्य की पूर्वी सीमा पर भुसावंर 
नामक स्थान पर तेयार रखी ( अगस्त १५, १७९० ई० )। 
महादजी स्वयं भी मथुरा से राजस्थान को चल पड़ा ( अगस्त २८, 

१७९० ३० ) | 

अजमेर के किले का घेरा चल रहा था, परन्तः वहाँ मरहठों 
को विशेष सफलता नहीं मिल रही थी । उधर मरह॒ठों का सामना 
करते के लिए जोधपुर राज्य.की सेना मेड़ता और नागोर में. अलग 
अलग बहुत ही धीरे-धीरे एकत्रित हो रही थी । पुनः उसकी सेना का 
पूरा-पूरा व्यय भार उठाने का वादा कर बिजयसिंह ने इस्माइल बेग 
को भी अपनी सेना सें सम्मिलित होने के लिए जयपुर से ससेन्‍्य बुलावा 
भेजा था । इस्माइल बेग के वहाँ आ पहुँचने तथा जोधपुर के इन दोनों 
सैनिक दलों के सम्मिलित होने से पहिले ही तत्काल तेजी .के साथ 
मेड़ता पर चढ़ाई कर वहाँ उपस्थित राजपूत सेना को पूरी तरह हरा 


कर तितर-बितर कर देना ही द बाँय को स्वंथा उचित प्रतीत हुआ । 
अतएव वहाँ का घेरा चलाने के लिए आवश्यंक सेना को वहीं छोड़ 
कर बाकी सारी सेना के साथ सितम्बर ४ को द बाँय अजमेर से चल 
पंड़ा और पाँच दिन के बाद मेड़ता में राजपूत सेना के सामने जा 
ड॒टा | परन्तु इस्माइल बेग अपनी सेता के साथ अभी नागोर तक भी 
नहीं पहुँचा था, अतएव मैड़ता में एकत्रित राजपूत सेना को विशेष रूप 
से आदेश, दिया गया .कि. इस्माइल बेग के वहाँ पहुँचने तक वह 
दर्बाँय ,के साथ युद्ध नहीं. छेड़ें | परन्तु द बाँय ,तब तक 
प्रतीक्षा क्यों करने लगा:? दूसरे ही दिन ( सितम्बर, १० .) सूर्योदय 
के समय उसने राजपूत सेना के बाएँ भाग पर आक्रमण कर 
दिया । तब तो विवश होकर राजपूत सेना को भी युद्ध करना 
पड़ा । 

केवल नंगी तलवारों से सज्जित, वीर किन्तु युद्ध-विद्या' से 
अनभिन्नञ घंड़-सवारों का यूरोपीय ढंग से सुशिक्षित, -बन्दक, संगीनों 
और तोपों से सुसज्जित एवं युद्ध-कुशल सेनानाग्रकों द्वारा सुसंचालित 
सेना से सामना था । वीर राठौड़ घुड़-सवारों ने बारम्बार मरह॒ठा 
सेना पर आंक्रमण किये । मरहठे घुड़-संवारों एवं दूसरी मरहठा सेना 
के. भी पाँव उन्होंने उखाड़ दिये, परन्तु द बाँय के युद्ध-कौशल एवं 
उसकी सूशिक्षित सेना के अक्षुण्ण अनुशासन ने, उस दिन बाजी रख 
लीं। कई घण्टों के युद्ध के बाद जब राजपूतों की पराजय निश्चित- 
सी देख पड़ने, लगी और राजपतों के पक्ष के सनिक युद्ध-क्षेत्र छोड़ 
कर भागने लेंगे, तब केसरिया कपड़े वाल तीन हज़ांर वीर घड़-सवार 
भरी दोपहरी में मृत्य के साथ अभिसार के लिए सोत्साह चल पड़े | 
विजय की आशा छोड़ कर मरने-मारने तथा मर कर अमर कीति 
प्राप्त केरने को उत्सक इन वीरों ने अन्तिम बार द बाँय के सैनिक- 

दल पर पूर्ण वेग से साथ धावा किया । दगती हुईं तोपों, चलती हुई 
बन्दूकों तथा सामने किये हुए संगीनों से भी वे किचित्‌-मात्र न हिचके 
और मरने के बाद ही वे किसी प्रकार रुके | उनके इस अदम्य साहस 
तथा अद्वितीय वीरता को देख कर शत्रुओं तक ने दाँतों तले अंगुलियाँ 
दीं । किन्तु उनका यह आत्म-त्याग व्यर्थ ही हुआ; एक-एक कर वे सब 
' मारे गए और अन्त में महादजी के पक्ष की ही जीत हुईं । 

लड़ाई के दूसरे दित इस्माइल बेग अपनी तथा दौलतराम हलदिया 
के नेतृत्व में जयपुर राज्य की सेना को लेकर नागोर पहुँचा, और वहीं 
से सीधा बिजयर्सिह के पास जोधपुर चला गया। द बाँय, आदि 
महादजी के अन्य सेनापतियों का इरादा था कि तब ही मेड़ते से सीधे 
जोधपुर पर आक्रमण कर बिजयसिंह तथा इस्माइल बेंग दोनों पर ही 
अन्तिम पूर्ण विजय प्राप्त की जावे, किन्तु इसी समय महादजी के साथ 
तुकोजी होलकर और अली बहादुर का पूर्ण विरोध होने के कारंण यह 
कार्य पूरा नहीं हो सका । उधर इन दो भयंकर पराजयों के बाद भी 
महांदजी का विरोध करते रहना बिजयसिंह के लिए असम्भव था। 
उसकी आशिक कठिनाइयाँ निरन्तर बढ़ रही थीं। सवाई प्रतापसिह के 
साथ भी उसकी अनबन हो गई थी । अतएवं बिजयसिंह को महादजी 
के साथ सन्धि करनी ही पड़ी, जिसमें महादजी की एक शर्तें यहं भी 
थी कि इस्माइल बेग को मारवाड़ में प्रश्नय नहीं दिया जावे । अतएव 
विवश होकर बिजयसिह ने मांचे, १७९१ ३० में अपनी सेना, तोपखाने, 
आदि के साथ इस्माइल बंग को सिरोही, पालनपुर, आदि राज्यों की 
ओर भेजा कि उन्हें तथा गुजरात के अन्य पड़ोसीं प्रदेशों को जीत कर 
जोधपुर राज्य के लिए उनसे टाँका वसूल करे । गुजरात-राजस्थान कीं 
इस सीमा पर कई माह तक यों उपद्रव करने के बाद अगस्त, 
१७९१ ई० के प्रारम्भ में इस्माइल बेंग को बिजयसिंह की ओर से 

सहायता मिलना बन्द हो गई, तब वह पुनः शेखावाटी पहुँचा और 
वहाँ सवाई प्रतापसिह से भी सहायता न मिलने पर वापस मेवात 
को लौट गया । 

किन्तु मेड़ता की इस विजय- के कुछ ही बाद उत्तरी भारत में 
जीते हुए प्रदेशों तथा राजस्थान से प्राप्त द्रव्य के बँटवारे के प्रश्न को 
लेकर महादजी सिन्धिया और तुकोजी होलकर में बहुत मन-मुटाव हो 
गया, जिसके फलस्वरूप मरहठे मेड़ता की इस सैनिक विजय से भी 
प्रा-पूरा लाभ नहीं उठा सके । राजपूतों के विरोध में पुनः दृढ़ता 
आने लगी, एवं राजस्थान की जन-साधारण प्रजा भी हथियार 
ले-ले कर सर्वत्र मरहठों के विरुद्ध उठ खड़ी हुईं | उनका वेतन समय 
पर चुकाने के लिए आवश्यक द्रव्य न मिलने के कारण अपने सुशिक्षित 
सैनिकों को भी अपने साथ रखना द बाँय के लिए अतीव कठिन हो 
गया । पुनः इस वर्ष अत्यावश्यक बरसात न होने से राजस्थान में 
भयंकर अकाल पड़ा, जिससे मरहठों की सेना को धान्‍्य और घास 
मिलना भी असम्भव हो गया । इन्हीं सारी समस्याओं को सुलभराने 
के लिए महादजी स्वयं मथुरा से राजस्थान की ओर चल पड़ा । 

धीरे धीरे राजस्थान की ओर बढ़ता हुआ दिसम्बर, १७९० ई० 
के प्रारम्भ में जब महादजी स्वयं जयपुर के पास पहुँचा, तब सवाई 
प्रतापसिंह ने सन्धि की बात-चीत प्रारम्भ करने के लिए अपने मन्त्रियों को 
भेजा | बिजयसिंह के दूत भी इसी उद्देश्य से दिसम्बर २५ को साँभर 
में महादजी के पास उपस्थित हुए । अजमेर का किला अब भी मरहठों 
के अधिकार में नहीं आया था, एवं महादजी ने जोधपुर का मामला 
बड़ी ही तत्परता के साथ जनवरी ३, १७९१ ई० को निपटा दिया । 
निश्चित शर्तों के अनुसार ६० लाख रुपया चुकाने और साँभर, आदि 
कुछ परगने मरहठों को सौंपने के साथ ही अजमेर का किला तथा 

परगना भी महादजी के अधिकार में देना निश्चित हुआ। अतएव 
बहुत-कुछ चाह कर भी परिस्थितिवश महादजी जोधपुर राज्य का 
सर्वेनाश नहीं कर पाया । जयपुर के साथ सन्धि को शर्ते तय करने में 
कुछ अधिक समय लग गया । मरहठों की चौथ के सत्रह लाख रुपये 
तथा ज्ञाही टाँके के लिए उचित रकम तय कर फरवरी, १७९१ इई० 
के प्रारम्भ में महादजी ने इस मामले का भी फंसला कर दिया। 
अजमेर तथा उत्तरी राजस्थान के मामलों की देख-भाल करने के लिए 
महादजी की ओर से लकवा दादा नियुक्त किया गया । 
मेवाड़ में सोमचन्द गांधी की हत्या के बाद शकक्‍तावतों और 

चुण्डावतों के पारस्परिक द्वेष तथा विरोध ने उत्कट स्वरूप धारण 
कर लिया था। महाराणा की सत्ता एवं शासन पूर्णतया लोप हो 
गए। आए दिन दोनों दलों में युद्ध होने लगे । मेवाड़ उजड़ता जा रहा 
था, सत्र अराजकता घर करती जा रही थी । मरहठों की बढ़ती 
हुई माँगों को पूरा करने का कोई जरिया. भी नहीं रह गया था.। 
कोटा का सर्वे-सर्वा और चृण्डावतों का कट्टर शत्रु भाला ज़ालिमिर्सिह 
ही इन दोनों महाराणा भीमसिंह का प्रमुख सलाहकार था। 
परिस्थितियों से विवश महाराणा ने अन्त में ज़ालिमसिंह की सलाह 
मान कर उसे तथा अपने मन्त्रियों को महादजी के पास. पुष्कर भेजा 
तथा यह कहलाया कि महादजी मेवाड़ को भी अपने संरक्षण में. 
लेकर उसे सर्वनाश से बचावे । जालिमसिंह के विशेष अनुनय-विनय 
पर महादजी ने महाराणा की प्रार्थना स्वीकार कर ली और 
अप्रेल १६, १७९१ ३० को मेवाड़ के भावी प्रबन्ध सम्बन्धी एक्र 
समभौता हो गया । उत्तरी राजस्थान के मामलों को निपटा कर 
सीधे पूना जाने की महादजी को बड़ी ही जल्दी थी, एवं तब वह स्वयं 
मेवाड़ नहीं जा सका, किन्तु वहाँ की समस्याओं को सुलकाने और 

वहाँ उचित शासन-प्रबन्ध करने के लिए महादजी ने अम्बाजी इंगले 
को ससेन्‍्य भाला ज़ालिमसिह के साथ मेवाड़ भेज दिया । 
पिछले कई वर्षों से चित्तोड़ का सुप्रसिद्ध ऐतिहासिक किला 
चण्डावतों के प्रमुख नेता सल॒म्बर के रावत भीमसिंह के अधिकार 
में था, और चित्तोड़ के आस-पास के सारे प्रदेश पर भी उसने अपना 
एकाधिपत्य स्थापित कर लिया था । अतएव मेवाड़ में पहुँचते ही 
अम्बाजी चित्तोड़ के परगने पर अपना अधिकार करने के लिए 
प्रयत्तशी ल हुआ, तथा चित्तोड़ के किले के सामने डेरा डाला । राह में 
पड़ने वाले हमीरगढ़ के किले का भी घेरा चल रहा था। अब रावत 
भीमसिंह भी युद्ध के लिए उद्यत हुआ । मेवाड़ की उलभी हुई इन 
सारी राजनैतिक गृत्थियों को देख कर अम्बाजी ने महादजी को लिखा 
कि उसके स्वयं आए बिना मेवाड़ का मामला ठीक तरह नहीं सुलूक 
सकेगा । तब तो देवगढ़, भीलवाड़े होता हुआ महादजी अगस्त के 
तीसरे सप्ताह के रूगभग नाथद्वारा पहुंचा । 
द मेवाड़ राज्य को अपने संरक्षण में लेना स्वीकार कर महादजी 
ने कितना दुस्तर एवं असम्भव-सा काम अपने ऊपर ले लिया था, 
इसका प्ूरा-पूरा पता महादजी को मेवाड़ पहुँचने के बाद वहाँ के 
विभिन्न दलों के अनेकानेक व्यक्तियों से मिलने एवं मेवाड़ की ठीक 
ठीक राजनेतिक परिस्थिति जान लेने पर ही हुआ । महाराणा 
स्वयं बहुत ही दु्बल-हृदय, पूर्णतया अस्थिर-चित्त और सर्वथा अकमेण्य 
शासक था । परस्पर-विरोधी दलों में से जिस किसी का भी प्रभाव 
महाराणा पर बढ़ जाता था, महाराणा उसी के हाथ की कठ-पुतली 
बन जाता था। अतएव इन परस्पर-विरोधी दलों को दबा कर उनसे 
ठीक समय पर टाँका वसूल करना, तथा देश में शान्ति स्थापित कर 
धरती का पूंरा-पूरा लूगान एकत्रित करना अत्यावश्यक हो गया था, 

क्योंकि ऐसा किए बिना न तो राज्य-शासन ही चल सकता था और 
न मरहठों की माँगे ही प्री हो सकती थीं । इंसी समस्या को ठोक 
तरह हल करने का उपाय महादजी सोचने लगा, जिससे उसकी 
अनुपस्थिति में भी मेवाड़ का शासन-प्रबन्ध समुचित रूप से चलता 
जाबे । 

महाराणा की ओर से जालिमसिह नाथद्वारा गया और महादजी 
से मिल कर मेवाड़ के खिराज, आदि के प्रश्त तय किये । 
महादजी स्वयं महाराणा से भेंट करने को बहुत ही उत्सुक 
था, एवं सितम्बर ५, १७९१ इं० को नाहर मगरे पर यह 
भेंट हुई । मेवाड़ के मामडों सम्बन्धी सारी बात-चीत हो जाने पर 
दोनों ही साथ-साथ चित्तोड़ पहुँचे | महादजी ने जब चित्तोड़ के किले 
का घेरा डाला, तब रावत भीमसिह ने सन्धि क लिए बात-चीत शुरू 
की । परल्तु प्रारम्भ में ही उसने दो बातें स्पष्ट कर दी थीं कि उसके 
कट्र शत्रु काला जालिमसिह के वहाँ रहते वह कदापि चित्तोड़ का 
किला खाली नहीं करंगा तथा अपना मामला वह सीधे महादजी 
से ही तय करवावंगा, उसके बारे में महाराणा से कुछ भी बात करने 
को वह बिलकुल ही तेयार नहीं था । उधर महाराणा इस विद्रोही 
सरदार के साथ नरमी करने के विरुद्ध था। परन्तु इस समय मेवाड़ 
में सबत्र अकाल पड़ रहा था, जिससे महादजी की कठिनाइयाँ बहुत 
बढ़ गई तथा भूखे सिपाहियों को देने के लिए शीघ्रातिशीघ्य रुपया 
प्राप्त करना अत्यावश्यक हो गया । ऐसी परिस्थितियों से विवश हो 
कर खेद-खिन्न भाला जालिमसिह अक्तूबर के अन्त में ही वापस 
कोटा लौट गया । तब महादजी के विद्वस्त साथी तथा सेना- 
नायक राणा खाँ भाई ने बीच में पड़ कर समझौता करवाया, जिससे 
नवम्बर १७, १७९१ ई० को रावत भीमसिंह ने चित्तोड़ का किला 

खाली कर दिया, और उसी दिन उसे किले पर पुनः महाराणा का 
भण्डा फहराने लगा । दिसम्बर के प्रारम्भ में रावत भीमसिह को 
अपने साथ ले जाकर महादजी ने विशेष आग्रहपूर्वक महाराणा से 
उसके सारे पिछले अपराध क्षमा करवाए । 
महादजी एक माह तक और मेवाड़ में ठहरा रहा । मेवाड़ 
राज्य के खालसा परगने सम्बन्धी लेन-देन की भी बात-चीत प्रारम्भ 
हुईं, परन्तु महादजी की माँग पूरी करने को महाराणा के पास रह 
ही क्या गया था ? किसी भी तरह पाँच छाख रुयये दिए गए। मेवाड़ 
राज्य के भावी शासन-प्रबन्ध का प्रश्न भी सुरूफाना था । पूरे सोच- 
विचार के बाद अपना प्रतिनिधि बनाकर अम्बाजी इंगले को ही 
मेवाड़ का शासन-भार सौंपने का महादजी ने निश्चय किया। मेवाड़ 
का राज्य-शासन आगे भी महाराणा के ही नाम से चलता रहें, यह 
आदेश देकर तत्सम्बन्धी सारे दीवानी और फ़ौजदारी अधिकार 
अम्बाजी को सौंपे गए, और उसकी सहायतार्थ दस हज़ार दक्षिणी 
घुड़-सवार एवं बंगम समरू की सेना की चार पलटनें वहाँ छोड़ी गईं । 
जनवरी ५, १७९२ इईं० को महादजी ने महाराणा, रावत 
भीमसिंह, आदि को बिदा दी और दूसरे दिन वह स्वयं प्रतापगढ़ की 
ओर चल पड़ा, तथा वहाँ कुछ दिन ठहर कर जनवरी १३ को वह 
उज्जन के लिए रवाना हो गया । महादजी की विशेष आज्ञानुसार 
इसी वर्ष के पिछले महीनों में अम्बाजी ने कुंभलगढ़ पर ससेन्य चढ़ाई 
की और मेवाड़ राज्य के दावेदार रत्नसिंह को वहाँ से निकाल बाहिर 
किया । दिसम्बर ६, १७९२ ईं० को उस किले पर महाराणा का 
अधिकार हो गया, और यों रत्नरसिह के इस उत्पात का मेवाड़ से 
नामोनिशान भी मिट गया । 
मंवाड़ के शासन में इस प्रकार मरहठों का पूर्ण हस्तक्षेप होते 

ही समूचे राजस्थान पर मरहठों का एकाधिपत्य स्थापित हो गयां।' 
महादजी की युरोपीय ढंग से सुशिक्षित एवं युरोपीय सेनानायकों 
द्वारा संचालित सेना ने बलपूवंक राजपूतों के विरोध. को दंबा 
दिया था, जिससे मरह॒ठों का सामना करने का किसी भी राजपूत 
राज्य को साहस न रहा । यों राजपूतों की इन पराजयों के साथ ही 
इस संघरष-काल का भी अन्त हो गया, परन्तु इससे ही राजपूतों के 
आन्तिरिक विरोध तथा मरह॒ठों के प्रति उनके विह्ेंध और घृणा की 
इति-श्री नहीं हुईं । मरह॒ठों की निरन्तर बढ़ती हुईं उद्धतता एवं 
विजयजन्य उनके गये ने राजपूतों के आत्म-गौरव और प्रतिष्ठा 
को गहरी ठेस पहुँचाईं, जिससे राजपूतों में उनके प्रति बहुत तीब्र 
कटुता भर गईं । अपनी का ता तथा साहस में उनका आत्म-विश्वास 
विनष्ट हो चुका था ।६मरहठों को किसी न किसी तरह नीचा 
देखाने के लिए भरसक प्रयत्न करना उन्होंने अब अपना कत्तंव्य 
समझा, एवं वें तदर्थ उपयुक्त समर्थक तथा समुचित अवसर की 
ताक में रहने त करने में साधन _ 
चितता एवं उसके भावी दष्परिणामों कौ भी उन्होंने पूर्ण 
का ही को । 
इस युग में राजस्थान ने असीम ऐश्वय-विलास तथा वासना का 
बीभ॑त्स नग्न-नृत्य देखा । बहु-विवाह एवं व्यभिचार का सर्वत्र दोर- 
दौरा था । नेतिक सदाचार एवं पवित्र आचरण भूत-कालीन वस्तुएँ 
हो गईं थीं, उनकी आवश्यकता तथा महत्त्व का विचार भी किसी की 
नहीं सताता था । नैतिक पतन का यह भयंकर हलाहल राजस्थानी! 
समाज़ की निम्नतर श्रेणियों तक पहुंच -चुका था । विलास एवं 
अनाचार ही उल्लास तथा सरसता के समुचित प्रतीक तथा 
एकमात्र पर्याय माने जाते थे-।. अनुल्लेखनीय अनाचार की घृणा- 





स्पदः अपकीतिपूर्ण कथाएँ बड़े-बड़े प्रतिष्ठापूण -कुलीन राजघरानं 
तक के लिए सवत्र प्रचकछित थीं, और उन पर किसी प्रकार 
अविव्वास भी नहीं किया जाता था। पुनः राज्य एवं सत्ता के 
लिए पतित से पतित काय भी राजपूतों के लिए क्षम्य समभा 
जाता था। उत्तराधिकार के लिए प्रत्येक राजस्थानी राज्य में सच्चे 
या भूठे दावेदार उठ खड़े हुए थे और उन प्रश्नों को लेकर समूचा 
. राजस्थान, प्रत्येक राज्य, और कई बार उनके विभिन्न भागों और 
छोटे-छोटे परगनों तक में पारस्परिक विरोध तथा गृह-युद्ध चल रहा 
था । इस भीषण अनेकता ने राजस्थान की शक्ति को पूर्णतया छिन्न- 
भिन्न कर दिया था। 

राग-रंग में ड्बे हुए, मदिरा की मस्ती में चूर, अफ़रीम को पीनक 
में पड़े राजस्थान के राजा और रंक सब ही कूप-मण्ड्क बने हुए थे । 
विदेश की तो बात दूर रही देश और प्रान्त की बदलती हुईं राजनीति 
से भी वे सवंथा अनभिन्न थे | तुंगा के युद्ध के बाद तक शाह आलूम 
के नेतृत्व में उनका विश्वास सर्वंथा दयनीय था । उत्तरी भारत 
में महादजी की स्वे-व्यापी सत्ता का अनुभव करके भी उन्हें यही आशा 
बनी रही कि बालक पेशवा या सदर प्‌ना-स्थित उसके अधिकारी किसी 

भी प्रकार इन राजस्थानी राजाओं की सहायता करके उन्हें महादजी 
के चंगुल में से निकाल सकेंगे । समरू, रेने मादे, आदि युरोपीय तथा 
अंग्रेज़ सेनांनायकों द्वारा शिक्षित एवं संचालित सेनाओं की सफलताओं * 
को. देख कर भी राजस्थानी नरेशों ने अपने-अपने राज्यों की सेना में 
उपयुक्त परिवर्तन करने की आवश्यक्तां तक नहीं समझी । द बाँय को 
एक बार अपना सेनानायक बनाने का निरचय करके भी सालबाईं 
की संधि के बाद जयपुर के सवाई प्रतापसिह ने सवंदा के लिए उसका 
विचार त्याग दिया । युद्ध में बन्दूकों और तोपों के निर्णायक प्रभाव 

का यह तिरस्कार एवं युद्ध-विद्या में आवश्यक परिव्तेनों की वह 
उपेक्षा राजस्थानी राज्यों के लिए पूर्णतया घातक हुईं । अपनी 
इतिहास-प्रसिद्ध अद्रद्शिता तथा इस मोहपूर्ण अपरिवर्तनवादिता 
के कारण ही राजस्थान का यह शोचनीय पतन हुआ । 

राजस्थान के राज्यों एवं वहाँ के समाज के इस भयंकर पतन 
का सवे-व्यापी प्रभाव वहाँ के साहित्य और कला में भी व्यक्त होने 
लगा । साहित्य-साधना राजस्थान से अन्तहित हो रही थी । कविता 
राजदरबार के मनोविनोद एवं सन्‍्तों के विचार-प्रदर्शन की ही वस्तु 
रह गईं थी । श्रृंगार-रस का ही सव्वंत्र प्राधान्य था; कहीं-कहीं 
शानन्‍्त और भक्ति-रस की: भी चर्चा होती थी । संक्षिप्त स्फूट काव्य 
की रचना करना ही कवियों का प्रधान आदर्श रह गया था । इन 
दिनों राजस्थान में किसी भी महत्त्वपूर्ण स्थायी साहित्य की सृष्टि 
नहीं हो पाई । राजस्थान की आत्मा ही मूच्छित एंव निरचेष्ट हो 
गईं थी । उसकी यह जड़ता राजस्थान की कला को भी धीरे-धीरें 
अदृष्टरूपेण गतिहीन, भावुकता-रहित एवं कठोर नियमबद्ध बना 
रही थी । कलाकारों का दृष्टिकोण निरन्तर संकीर्ण एवं उनके चित्रों 
के विषयों की संख्या सीमित होती जा रही थी। कला की निर्जीविता 
के साथ ही रंगों की अनावश्यक तड़क-भड़क तथा उनमें सामञऊजस्य- 
विहीनता का भी प्रारम्भ होने लगा था । 

राजस्थान के इस पतनोन्‍्मुख निराशामय वातावरण को यक्र-तंत्र 
आलोकित करते थे वहाँ के तत्कालीन संत-कवि और विभिन्न पंथों 
के प्रवर्तेक या प्रचारक साधु-सनन्‍्यासी । भकत-प्रवर नागरीदास एवं 
स्वामी श्रीहित वुन्दावनदास ने राजस्थान की जनता को भक्ति-मार्गे 
की ओर प्रेरित किया, परन्तु अन्त में अपनी विफलता का अनुभव कर 
उन्होंने भीं राजस्थान से मुँह मोड़ लिया और दोनों ने ही अपने 

जीवन के अन्तिम वर्ष वृन्दावन में ही बितायें। मध्य-कालीन धामिक 
प्रवृत्तियों के फलस्वरूप इस समय राजस्थान में भी यत्र-तत्र नए-नए 
धामिक पंथ उठ खड़े हो रहे थे। परन्तु ये पंथ भी अपने-अपने सीमित 
क्षेत्रों में बहुत ही थोड़ा ज्ञान-प्रदर्शन कर पाए, एवं उनके प्रवतंकों 
की सच्ची धारमिक भावनाएँ तथा धामिकता के प्रचछन द्वारा जन- 
हित के उनके सारे प्रयत्न, उप्सत पंथ के धार्मिक संस्कारों, क्रिया-विधि 
की विशिष्ट पद्धति और ऊपरी धामिक चिह्नों की परंपरा, आदि 
के निरथंक ढकोसलों की दलूदल में फंस कर पूर्णतया विफल हुए, 
ओर इन विभिन्न पंथों का महत्त्व अपनी-अपनी गद्ठियों के प्रमुख स्थानों 
एवं आस-पास के कुछ प्रदेश तक ही सीमित रह गया; वे अखिल 
प्रान्तीय महत्त्व भी नहीं प्राप्त कर सके । 

_ परन्तु यह तो राजस्थान के सर्वेतोमुखी भयंकर पतन का प्रारम्भ- 
मात्र था । वहाँ मरहठों की सर्वोपरि सत्ता स्थापित हो जाने के 
बाद राजस्थानी राजनीति की बाहरी उलभनें निरन्तर बढ़ती 
ही गईं, और कुछ ही समय बाद ये राजस्थानी राज्य अनजाने ही 
भारतीय राजनीति की शतरंज के मोहरे बन कर विदेशियों के इशारे 
पर नाचने लगे, तथा वहाँ के नरेश और उनकी प्रजा आप ही आप 
बड़ी तेज़ी के साथ पराधीनता के गंभीर गह्न र की ओर लुढ़कने लगे। 


४. अराजकृता तथा अग्रेज़ी सत्ता स्थापना काल 
( १७९२-१८१८ ३० ) 


सन्‌ १७९२ ई० के प्रारम्भ से ही राजस्थान की राजनैतिक 

परिस्थिति पूर्णतया बदल गईं थी। मेवाड़ अब सिंधिया का एक रक्षित 

राज्य बन गया था । देहली के मुग़ल राज्य की ही तरह महाराणा ने भी 
ड 


न र्‌ ८ ++ 


महांदजी को अपना-संरक्षक बना लिया- था। महादजी ने अम्बाजी 
इंगले को मेवाड़ में अपना- प्रतिनिधिः नियक्त किया था, ओर द 
बाय को आदेह-“दियां गया. था कि सन्धियों में किये गये वादों के 
अनुसार जयपुर तथा जोधपुर राज्योंः से वह आवेश्यंक “द्रव्य! वंसूर्द 
करे ।*राजस्थान- में भी सर्वत्र मरहठों काआधिपत्य हो गयाः था” 
किन्तु मेड़ता के युद्ध के - बांद से पुनः प्रारम्भ हुई होलक़रर-सिंधियां 
कशमकदः अब भी चल*रही थीं, जिससे मरहठों “के आधिपत्य, कौ 
निरन्तर ठेस छूगतीं रहती थी। महादजी पूना चला गया, किन्तु 
सितम्बर, १७९२-६० “में भी तकोजीएहोलकंर राजस्थान-मार्ुवा 
की “सीमा :पर ही बना हुआ थात उत्तरी -भारत में महादंजी के 
प्रधान कर्मचारी गोपाल भाऊ;/जीवा-दादा बख्शी, आदि के साथ उसकी 
निरन्तर खिचती ही गईं॥-अक्तूंबर ८१७९२ इं०'को ' सुरोली 
में हुई सैनिक” भड़प के: बाद तो” दोनों ही पंक्षों: ने थुद्ध की तेया- 
रियाँ कीं और अन्त में जून: १, १७९३ ४३७ को लांखेरी' के घर्मा- 
सान युद्ध' में होलकरःकी सेना की पूर्ण पराजय हुईं, जिंससे कुछ वर्षों 
के लिए तो राजस्थान से होलकर घरानें का प्रभाव पूर्णतया 
वलीन हो गया ७ 

“जयपुर -राज्य' केसाथ तुकोजी'_ होलकर 'का*: रहान्सहा सम्बन्ध 
भी अब टूट गया । लाखेरी क युद्ध-क्षेत्र से द बाँय सीधा जयपुर पहुंचा 
तथा राज्य के प्रधान मन्त्नी दोलतराम,हलदिया .क्ो साथ रू कर 
जयपुर राज्य ओर उसके सरदारों से कुल मिला कर कोई सत्तर 
लाख रुपया वसूल किया, जो वादा किये जाने पर भी अब तक 
चुकाया नहीं यया-थत-। जयपुर राज्य पर्णतया' सिन्धिया' के नियन्त्रण 
में आ गया जयपुर राज्य में ननियक्त सिंन्धिया के फ़रासीसी सैनी- 
नायक, द बाँय- और उसक बाद 'पेरों का बर्ताव सवाई प्रतापसिह के 

प्रति क्शिष रूपेण आदरपूर्ण होता था .। उनके. सेनिक प्रजा के साथ 
लट-मार .तथा अनावश्यक कड़ाईं--न “करें. इसके लिए वे अत्यधिक 
प्रयत्नशील रहते थे.। अतएव शंखावांटी के सरदारों से टाँका-वसली 
के लिए यदा-कदा होने-वाल लड़ाई-भगड़ों क अतिरिक्त जयपुर राज्य 
के इतिहास के आगामी कई. वर्ष दान्तिपर्ण .एवं घढना-विहींन - ही 
रहे । 
परल्तु मारवाड़ में. परिस्थिति ..दिनोंदिन बिगमड़ती जा रही थी। 
महाराजा बिजयसिंह की प्रासबान: गुलाबराय . का ही. सव्वेत्र बोल- 
बाला, था, जिस कारण मास्वाड़ के सरदार -अधिकाधिक असन्तुष्ट 
होते जा रहे थे | बूढ़े बिजयसिह का. स्वास्थ्य. बहुत ही .अधिक: क्षीण 
हो गया था, एवं. उसके उत्तराधिकारी -का प्रश्न शीघ्रातिश्ीघ्र. तय 
करना अत्यावश्यक हो गया । मारवाड़ के सरदार बिजयसिह कें 
दूसरे. लड़के के पुत्र भीमसिह को युवराज बनाना चाहते थे, परन्तु 
गुलाबराय की सलाह मान कर बिज़यसिंह ने अपने छठ पुत्र: गुमानसिह 
के. लड़के, मानसिह को युवराज बनाने के लिए चुना - और . नवम्बर 
७, १७९१ ई० को तदर्थ आवश्यक रीति-रस्म और उपयुक्त. समारोह 
करने का निहच्रय किया 4 इसकी सूचना मिलते ही मारवाड़॒ के कई 
प्रमुख सरदार विद्रोही हो गए ।.राज्य में सवंत्र पुरौ अराजकता. फैछ 
गई तथा सारी शासन-व्यवस्था बिलकुल व्रिडीन, हो गई. । -दोनों 
पक्षों. में गृह-यद्ध ही प्रारम्भ हो गया 4 बिजयसिंह की अनुपस्थित्ति में 
जोधपुर नगर पर भी उसके विरोधियों ने.अधिकार कर लिया तथा 
छल द्वारा उन्होंने अप्रेल १.६, .१७९२.३० को गुलाबराय की हत्या 
करवा दी, जिसकी सूचना विजयसिहः को-उसकी मृत्यु से कुछ ही 
दिन पहिले मिली । भीमसिंह के: जोधपुर के. किले को: छोड़ने. पर ही 
बिजयसिंह मार्च २०,..१७९३ ६० के .दिन पुत्र: वहाँ?पंहुचा, परन्तु 

न तो उससे गृह-युद्ध ही समाप्त हुआ और न राज्य में शासन-व्यवस्था 
ही स्थापित हो सको । बूढ़ा रोग-जरजरित बिजयर्सिह जुलाई ७, 
१७९३ ई० की आधी रात के समय मर गया, और कुछ दिन बाद 
जैसलमेर से लौट कर भीमसिंह मारवाड़ की राजगद्दी पर बठा । तब 
मानसिंह जोधपुर से रवाना हो कर जालोर जा पहुँचा, और उसी 
नगर को अपना प्रधान आश्रय-स्थान बना कर जोधपुर राज्य में यत्र- 
तत्र लट-मार करने छगा । भीमसिंह के जीवन भर मानसिह तथा 
उसके साथियों का यह विरोध चलता ही रहा । 
सन्‌ १७९२ ई० के प्रारम्भ में राजस्थान से बिदा होकर महादजी 
पुनः वहाँ नहीं लौट पाया; फरवरी १२, १७९४ ई० को पूना में ही 
उसकी मत्य हो गई | अब उसका उच्छुंखछ, अनुभवहीन एवं दुराग्रही, 
हठीला नवयुवा भतीजा दोलतराव महादजी का उत्तराधिकारी 
बना । ये आगामी कुछ वर्ष मरहठों क॑ इतिहास में बहुत ही घातक 
हुए । पिछले युगों के कई अन्य प्रमुख व्यक्ति भी अब एक-एक कर 
इस सांसारिक रंग-भूमि से बिदा लेने लगे । यद्यपि वृद्ध रोगी तुकोजी राव 
अगस्त, १७९७ ई० तक जीवित रहा, उसकी तपस्वी साध्वी भगवत्‌- 
परायणा राज-माता अहल्याबाई की मृत्य अगस्त १४, १७९५ ३० को 
ही हो गई थी, एवं उसके साथ ही होलकर राजघराने की सारी 
गंभीरता, स्थिर-बुद्धि एवं विचारशीलता पूर्णतया लुप्त हो गईं । 
इसके कुछ ही माह बाद अक्तूबर २७, १७९५ ३० को होनहार नवयुवा 
पेशवा सवाई माधवराव की मृत्यु हो गईं । पहिले तो उसके उत्तरा- 
धिकारी के प्रश्न को लेकर एवं उसके तय हो जाने के बाद समूचे. 
मरहठा राज्य की राजनीति तथा शासन का संचालन करने की 
सत्ता और एकाधिकार प्राप्त करने के लिए पूना में निरन्तर षड़यन्त्र, 
कुचक्र एवं प्रपंच होते रहें । स्वदेशधातक राजद्रोही राघोबा का पुत्र 

तथा मरहठा स्वातन्त्र्य का भावी विनाशक बाजीराव अब पेशवा 
बना । ि 

मरहठा राजनीतिज्ञों एवं प्रमुख अधिकारियों का भी दृष्टि-कोण 
अब संकुचित होकर केवल महाराष्ट तक ही सीमित हो गया, जिससे 
पेशवा के राजदरबार की राजनीति तथा उसकी सैनिक सत्ता को 
अनावश्यक एवं स्वथा असंगतरूपेण अत्यधिक महत्व दिया जाने 
लगा था । दौलतराव ने भी अपने शासन के प्रथम सात वर्ष पूना 
- तथा आस-पास के महाराष्ट्र प्रदेश में ही बिताए, जिसके फलस्वरूप 
राजस्थान का सारा शासन-प्रबन्ध उसे अपने अधिकारयों, सेनानायकों 
या सरदारों के ही हाथ में छोड़ना पड़ा । साथ ही सन्‌ १७९५ इईं० के 
अन्त में द बाँय ने भी उत्तरी भारत में सिधिया की सेना के नेतृत्व 
से अवकाश ग्रहण किया और वह फ्रांस को वापस लौट गया । उसके 
एक सहकारी फ़रासीसी सेनानायक, पेरों को अब द बाँय का यह 
पद दिया गया, परन्तु पेरों में न तो द बाँय की-सी शासकीय योग्यता 
ही थी और न वंसा युद्ध-कौशल ही । इसके कुछ ही दिनों बाद महादजी 
का विश्वस्त सुयोग्य प्रमुख सलाहकार तथा दौलतराव का मन्‍्त्री 
जीवा दादा भी जनवरी ४, १७९६ इं० को मर गया । अब बालोबा 
तात्या पगनिस दोलतराव का प्रधान मन्त्री बना । दोलतराव कान का 
कच्चा तथा बहुत ही अस्थिर-चित्त था। उसके मन्‍्त्री-मण्डल में 
यदा-कदा एकाएक परिवतेन होने रूगे तथा उसके विभिन्न मन्त्रियों 
में पारस्परिक द्वेब और आपसी विरोध भी बढ़ते लगा, जिनका 
उत्तरी भारत के अधिकारियों तथा सेनानायकों पर भी महत्त्वपूर्ण 
प्रभाव पड़ता था । उत्तरी भारत में नियुक्त इन मरह॒े अधिकारियों 
में भी अब गृह-युद्ध होते लगे, जिससे राजस्थान में पुन: अराजकता 
और अशद्यान्ति फेल गई । 


हे बम पड 


उधर-अपने पिता तैमूर. शाह दुर्रानी की मृत्यु.पर उसका छोटा 
लड़का जमान शाह मई, १७९३ ई० में काबुल का शासक बना । अपने 
पूव॑जों के समान ज़मान शाह भी भारतं-विजय के .रिए उत्सुक था, 
एवं तदर्थ भरसक ग्रयत्त करता था. ।.अतएब -प्राय: प्रति वर्ष शरद 
ऋतु के प्रारम्भ में जब-जब उसके सिन्धु नदी. पार कर पंजाब, में . बढ़ने 
के समाचार आने लगते थे उत्तरी. राजस्थान से लेकर . दिल्ली . .सबें 
और अवध. राज्य. की परश्चिमी सीमाः तक सवत्र हलचल मच. जाती 
थी ; राजस्थानी. राजा मरहठों के.विरुद्ध विद्रोह. करने. की सोचने लगते 
थे. और उत्तरी . भारत के. मरहठा सेनानायकों तथा. अधिकारियों 
प्र चिन्ता और आतंक छा जाता था । यद्यपि ज़मान शाह कभी भी 
अमृतसर से आगे. नहीं. बढ़. पाया, तथापि मई, .१८०.१ ई० में. ज़मान 
शाह- के सिहासनच्युत. होने तक उसके भारत-आक्रमण की. आहांका 
निरत्तर बती ही रही तथा राजस्थान. में मरहठों की.नीति और वहाँ 
की.घटनावली. प्रर उसका उल्लेखनीय. प्रभाव अवश्य. पड़ता रहा ।: 

महादज़ी के दक्षिण चल जाने पर अम्बाजी इंगल ने मेवाड़ के 
सरदारों से बीस लाख रुपये वसूल. किये, परन्तु वहाँ के. सरदारों के 
आपसी. द्वेघ. और कलह के क़ारण वह मेवाड़ में फिर भी पूर्ण शान्ति 
स्थापित नहीं कर. सका,। सन्‌ .१७५९४ .ई०. में झाँसी, आएददि.. पूर्वी 
प्रदेश का सूबंदार नियुक्त होने .प्र जब .अम्बाजी को वहाँ. .जाना 
पड़ा, तब अपने दीवान नाना गणेश पन्‍्त को मेवाड़ में अपना प्रतिनिधि. 
नियक्त. कर अम्बाजी ने वहाँ. का शासन-प्रबन्ध उसे सौंप दिया .। नत्ताना 
गणेश ने भी . शक्तावतों कर. पक्ष . वालों. से मेंल.रख कर ज्र॒ण्डावतों 
को. बहुत हानि पहुचाई । मंवाड़ .से द्रव्य एकत्रित कर उसने अपनी 
स्वार्थ-सिद्धि. भी .की ।.चूणए्डावतों ने .दस लाख़ रुपया देने का छालज्न 
देकर अम्बाजी को अपने पक्ष में कर लिया, ज़िससे मेवाड़. में .नियुक्त 

अम्बाजी के अधिंकारी ने भी शक्तावतों का पक्ष लेना छोड़ दिया, 
और यों चृण्डांवतों का साहस बहुत बढ़ गया (अक्तूबर, १७९६ ३० 
के लगभग ) । 

इस 'समय राजस्थान' में नियुक्त मरहके अंधिकारियों का प्रधान 
उद्देश्य यही रहता था कि वहाँ के राज्यों से किसी न किसी प्रकार 
आवश्यक द्रव्य बराबर वसूल होता रहे । भीमसिंह के गद्दी पर बैठने 
के बाद भी जोधपुर राज्य में चलते रहने वाले आन्तरिकः भगड़ों 
से लाभ उठा कर जीवा दोंदा और लकवा ने भीमसिंह से कुछ रुपया 
वसूल 'किया । जयपुर तथा अन्य राजपूत राज्यों से भी पूरी कड़ाई 
के सींथं रुपया वर्सूल किया जाता था, जिससे यें सारे ही राज्य-मरहों 
के आधिपत्य को दूर करने के लिए इच्छुक हो रहे थे । किन्तु खर्डा के 
यूद्ध “में मरह॒ठों के हाथों निज्ञाम की “पूर्ण पराजय का विवरण 
सन कर राजस्थान के राजा हताश हो गंए और मरहऊों से किसी.-भी 
प्रकार छुटकारा पाने की उन्हें कोई आशा नहीं रही । तब जयपुर तंथा 
कोटा के शासकों ने तो अपने राज्यों के बचाव के लिए मई, १७९५ 
इं ७ में अंग्रेजों के साथ सन्धि करने का एक असफल प्रयत्न भी किया । 

परन्तु 'मरहठों का यह आंतंककारी एकाधिपत्त्य “भी बहुत 
समय/“तक स्थायी नहीं रह सका । जीवा दादा “की मृत्यु के बाद 
दोलतराव सिन्धिया “ने लूकवा दादा को. उत्तरी भारत का: प्रमुख 
अधिकारी नियुक्त किया था, परन्तु इस समय उसे अवसर नही मिला 
कि राजस्थान के मामलों की ओर वह विशेष ध्यान दे संके ।काबुरुू 
के शासक ज़मान॑ शाह .क॑ भारत-आक्रमण की सम्भावना से लाभ 
उर्ठां कर उत्तरी राजस्थान के शासक कहीं मरहठों के आंधिपत्य को 
उंखाड़ फेंकने का प्रयत्न॑ न करें, एवं तदर्थ आवश्यक प्रबन्ध करने की वह 
सोच ही रहा था कि सुद्र दक्षिण में मरहठा राजधानी पूना में निरन्तर 

चल रते हने वाले कुचक्रों के फलस्वरूप लकवा को कंद करने की 
दौलतराव की आज्ञा उत्तरी भारत में आ पहुँची, जिससे लरकवा 
भाग कर अवध चला गया (नवम्बर, १७९६ इई०), और अनेक 
प्रयत्न करने पर भी कोई दस माह तक वह अपने पद पर वापस नहीं 
लोटा तथा उत्तरी भारत का शासन-प्रबन्ध लकवा के साथी जग्ग 
- बाप्‌ की ही देख-रंख में चलता रहा । 

उधर मेवाड़ में चण्डावतों ने महाराणा भीमसिह को पृनः अपने 
हाथ की कठ-पुतली बना लिया । शक्तावतों के पक्ष वाले प्रमुख कमे- 
चारी कंद हुए एवं अगरचन्द मेहता को प्रधान मन्त्री बना कर 
चण्डावत रावत भीमसिंह पनः मेवाड़ की राजनीति का निर्देशन 
करने लगा (दिसम्बर, १०, १७९६ ई०) । साथ ही मरहठा सेना- 
नायकों की इस आपसी फट ने राजस्थान के राजाओं में आशा का 
नव-संचार किया, तथा वे सिन्धिया के आधिपत्य के विरुद्ध षड़यन्त्र 
करने लगे । यह परिस्थिति ज्ञात होने पर दौलतराव ने लकवा और 
जग्गू बापू को मेवाड़ और मारवाड़ पर सेना भेजने का आदेश दिया 
(अक्तूबर, १७९७ के लगभग) । परन्तु इसके कुछ ही दिनों बाद 
जमान शाह के पंजाब की ओर बढ़ने तथा वहाँ से भारत पर उसके 
आक्रमण की संभावना के कारण मरहठे सेनानायकों को राजस्थान 
की ओर विशेष ध्यान देने का अवसर नहीं मिला । 

कुछ समय से जयपुर राज्य से भी कोई रुपया वसूल नहीं हो 
रहा था, एवं तदर्थ जयपुर राज्य पर चढ़ाई करने के लिए लकवा 
ने रेवाड़ी के मरहठा अधिकारी वामनराव को आदेश दिया । इन दिनों 
'हरियाना में अपने एक स्वाधीन राज्य की स्थापना के लिए 
प्रयत्तशील वीर तथा सफल आयरलेण्ड-वासी सेनानायक जार्ज 
टामस को भी वामनराव ने अपनी सहायतार्थ ससेन्य साथ लिया 

तथा जनवरी, १७९८ इई० के प्रारम्भ में जयपुर राज्य पर- उसने 
आक्रमण कर दिया । खण्डला तथा शेखावाटी के अन्य विद्रोही सरदारों 
ने आक्रमणकारी का साथ दिया। फरवरी ८, १७९८-३० के दिन 
होने वाले फतेहपुर के सुत्रसिद्ध युद्ध में टामस ने जयपुर राज्य- की 
सेना को पूर्णतया पराजित किया, तथापि यह चढ़ाई सफल नहीं हुईं 
और वामनराव को स्वेथा नगण्य द्रव्य लेकर ही संतोष करना पड़ा। 
इस अवसर पर बीकानेर के महाराजा सूरतसिंह ने जयपुर राज्य की 
सहायता की थी , एवं इस चढ़ाई से लौटते समय जार्ज टामस ने 
बीकानेर राज्य पर चढ़ाई की और वहाँ से दो छाख रुपया पाने का 
वादा करने पर ही वापस हाँसी को लौटा । किन्तु इस समय दी गईं 
हुंडियाँ कभी भी सकारी नहीं गईं, और इसी बहाने को 
ले कर मार्चे, १८०० ई० के बाद टामस ने बीकानेर पर दूसरी बार 
चढ़ाई की थी। बीकानेर की उत्तरी सीमा पर रहने वाले 
भट्टियों का भटनेर के गढ़ पर पुनः अधिकार करवा देने के 
अतिरिक्त टामस इस बार भी बीकानेर राज्य का कुछ नहीं बिगाड़ 
सका, तथा बीकानेर की ओर कई मील तक बढ़ कर थी वहाँ के 
प्रतिकूख जल-बायू के कारण उसे विफल्‍ल-मनोरथ ही वापस 
लौटना पड़ा । | 

पहिले की तरह इस बार भी जनवरी, १७९८ इई० के अन्त 
तक ज़मान शाह को लाहौर से ही वापस काबुरू को लौट जाना पड़ा । 
एवं भोपाल .राज्य के उत्तराधिकार सम्बन्धी झगड़े में जब एक पक्ष 
वाले ने उन्हें सहायतार्थ आमन्त्रित किया तब लकवा और जरगू 
बापू वहाँ के लिए चल पड़े । उधर सिन्धिया के राज-दरबार में पुनः 
उथल-पुथल हो गईं थी । उसकी पुत्री वाइज़ाबाई के साथ. दौलतराव 
का विवाह हो जाने के कारण सजराव घाड़गे का अब वहाँ बोल-बाल 

था । अतएव पूना से प्राप्त आज्ञाओं के फलस्वरूप ही भोपाल -क्री 
ओर बढ़ते हुए लकवा और जग्गू बापू को सागर के पास मार्च १०, 
१७९८ ई० के लगभग हरजी सिन्धिया ने केद कर लिया। उत्तरी भारत 
से पर्याप्त रुपया वसूल कर जमा करवाने के वादे पर वहाँ का 
शासन अस्थायी तोर से अम्बाजी इंगले को सौंपा गया । 
सर्जेराव घाड़गे के बढ़ते हुए महत्त्व के साथ ही सुद्र महाराष्ट्‌ 
में भी दौलतराव के लिए एक नई उलभन पैदा हो रही थी, जिसका 
आगे चल कर राजस्थान पर भी प्रभाव पड़ा । महादजी सिन्धिया 
की विधवा स्त्रियों एवं दोलतराव में मनमृटाव बढ़ते-बढ़ते मई १५, 
१७९८ ईं० के बाद तो गृह-युद्ध में परिणत हो गया । उत्तरी भारत 
के मरहठा सेनानायकों में अनेकों की सहानुभूति इन विधवा रानियों 
के साथ थी, अतएव वे भी दौलतराव के विरुद्ध होगए । लकवा और 
जग्गू बापू भी इन्हीं रानियों के पक्ष में थे, एवं उनके पक्ष वालों ने 
अगस्त, १७९८ ई० के प्रारम्भ में उन्हें केद से छड़वा दिया। तब 
विधवा रानियों के नाम से लकवा ने स्वयं को उत्तरी भारत का प्रमुख 
अधिकारी घोषित किया, तथा उस पद के लिए अब उसमें तथा 
अम्बाजी के पक्ष वालों में कशमकश प्रारम्भ हुईं, जो पूरे वर्ष भर से 
भी अधिक चलती रही । द 
सन्‌ १७९९ ई० के प्रारम्भिक महीनों में जब दोनों विरोधी पक्ष 
उज्जेन पर अधिकार के लिए मालवा में युद्ध कर रहे थे , तब मेवाड़ 
राज्य की सेना ने महादजी सिन्धिया द्वारा मेवाड़ से जीते हुए 
अजमेर परगने के भागों पर विफल आक्रमण किया । मेवाड़ की सेना 
की सहायतार्थ लकवा ने पहिले कुछ सेना भेजी और अप्रेल ९, 
१७९९ ईं० को वह स्वयं ससेन्‍्य मेवाड़ में जा पहुँचा । मेवाड़ को अब 
अपने अधिकार में रखना अम्बाजी के लिए सर्वंथा असम्भव-सा हो 

गया था। परों से भी उसे कोई सैनिक सहायता नहीं मिलने वाली थी, 
एवं उसने जाज टामस को अपनी ओर से लड़ने के लिए मेवाड़ भेजा.। 
उधर बालाराव, आदि अन्य सेनानायक भी लकवा का विरोध करनें 
को मालवा से चित्तोड़ जा पहुँचे । लकवा के घुड़-संवासों ने उसके 
विरोधियों तक घास-दाना भी पहुँचना कठिन कर दिया । 

तुकोजी होलकर की मृत्यु के बाद उसके उत्तराधिकार के प्रइन 
को लेकर दौलतंराव ने अपने लिए एक नई समस्या उत्पन्न कर ली 
थी । तुकोजी के अनौरस पृत्र वीर साहसी यशवन्तराव ने दोलतराव 
के विरुद्ध विद्रोह का भण्डा खड़ा कर मालवा में लूट-मार मचा दी 
और अब लकवा भी उसका मित्र बन गया था। उत्तरी भारत॑ में अपने 
राज्य और सत्ता की इस संकटपूर्ण' परिस्थिति का अनुभव कर 
दौलतराव अब विधवा रानियों के साथ मेल तथा लकवा को पुनः 
अपने पक्ष में करने के लिए उत्सुक़ हो उठा था। अतएव अप्रेंल, 
, १७९९ ई० में दौलतराव ने लकवा के समर्थक बालोबा तात्या को 
अपना प्रधान मन्‍्त्री बनाया। तब बहुत-कुछे बातचीत के बाद 
मई १०, १७९९ ई० को लकवा और बालाराव में सन्धि हो गई 
तथा मई मास समाप्त होते-होते दौलतराव ने भी लकवा को पुनः 
उत्तरी भारत का प्रमुख अधिकारी नियुक्त किया । 

. किन्तु इससे ही नाना गणेश पंत, टामस, आदि अम्बाजी के साथियों 
के विरोध का अन्त नहीं हुआ । अगस्त ९, १७९९ ईं० को नाना 
गणेश पंत की हार के बाद वे कुछ पीछे हटे तथा सितम्बर माह में 
लकवा के किशनगढ़ चले जाने पर ही मेवाड़ में पुनः कुछ शान्ति 
हुईं । उधर इन आपसी युद्धों से परेशान होकर दोलतराव ने मेवाड़ 
का शासन-प्रबन्ध अम्बाजी के पास से लेकर लकवा को दें दिया; तब 
अम्बाजी भी विवश हो गया और पेरों को बीच में डाल कर 

उसन लकवा से सन्धि कर ली तथा जाज टामस को छुट्टी दी 
(नवम्बर ५, १७९९ ई०) । 
मेवाड़ में जब यह गृह-युद्ध चल रहा था, तब जयपुर में एक 
नई उलभन पेदा हो गई । अवध के पदच्युत नवाब वज़ीर अलछी ने 
जून २३, १७९९ ई० को जयपुर राज्य में शरण ली थी । बनारस में 
की गई ह॒त्याओं के अपराध में उस पर अभियोग चला कर उसे मृत्यु- 
दण्ड देने के लिए उसे वापस सौंप देने के लिए अंग्रेज सरकार ने 
जयपुर के महाराजा से विशेष आग्रह किया । बहुत-कुछ कहा-सुनी 
के बाद विवश होकर उसे मृत्यु-दण्ड न देने तथा कंदखाने में भी उसके 
पाँव में बेड़ी न डालने की शर्तें पर बड़ी ही अनिच्छापूर्वंक दिसम्बर 
२, १७९९ ई० को वज़ीर अली अंग्रेज अधिकारी कनेल कालिन्स 
को सौंप दिया गया । एक शरणागत को इस तरह सौंप देना तत्कालीन 
हिन्दू भावनाओं के बहुत ही विपरीत था, एवं सवाई प्रतापसिह के 
इस काये की सर्वत्र ही बहुत निन्‍दा हुईं, परन्तु इससे राजस्थान के इन, 
बड़े राजपूत राज्यों की भी निर्बंलता तथा तज्जन्य बिवशता ही 
अधिकाधिक स्पष्ट. हो गई । 
अम्बाजी- इंगले का विरोध समाप्त होने के बाद लकवा ने 
राजस्थान पर कोई छः माह तक बड़ी दढ़ता के साथ शासन किया, 
विद्रोहों को दबाया, आपसी झगड़ों को निपटाया एवं रुपया वसूल 
किया, जिससे वहाँ बहुत-कुछ शान्ति छा गईं । उधर कोटा में कुछ लूट- 
मार के बाद दो लाख रुपये लेकर यशवन्तराव होलकर को संतोष 
क्र लना पड़ा था, क्योंकि.अब उसके साथी भी बिखर चुके थे । जनवरी, 
१८०० ई० के प्रारम्भ में लकवा मेवाड़ पहुँचा और जहाजपुर 
का सुदृढ़ किला, जिस पर तब शाहपुरा के राजाधिराज ने अधिकार 
कर लिया था, उससे छीन कर वापिस मेवाड़ राज्य के आधीन कर 

दिया । महाराणा से पाँच लाख रुपया वसूल कर उसने जसवन्तराव 
भाऊ को मेवाड़ का सूबेदार नियुक्त किया । 

तब लकवा ने जयपुर के शासक सवाई प्रतापसिह की ओर ध्यान 
दिया, जो इधर कई वर्षों से कुछ भी रुपया नहों दे रहा था। मार्च महीने 
में तो सन्‌ १७९१ ६० के समभौते की शर्तों को पूर्णतया अस्वीकार कर 
वह मरहठों के साथ यूद्ध की भी तयारी करने लगा | छूकवा के विरोध 
में सवाई प्रतापसिह का साथ देने और उसकी ओर से लड़ने के लिये 
जोधपुर के भीमसिंह ने भी चुनें हुए कोई पाँच हज़ार वीर राठौड़ 
घुड़-सवार जयपुर भेजे । छकवा तत्परता के साथ ससेन्य आगे बढ़ा 
ओर जयपुर से कोई ५५ मील दक्षिण-पश्चिम में मालपुरा के पास 
जयपुर की सेना का सामना किया । अप्रेछ १६ को मालपुरा का 
घमासान निर्णायक युद्ध हुआ । पिछले युद्धों की ही तरह इस बार भी 
राठौड़ घृड़-सवारों ने अद्वितीय साहस के साथ निरशंकतापूर्वक आक्रमण 
कर फ़रासीसी सेनानायक दुद्वेनेक की सेना का स्वताश कर दिया । 
मरहठे घुड़-सवार तो युद्ध-क्षेत्र से भाग निकले और उनका पीछा करते 
हुए ये राठौड़ घृड़-सवार भी मीलों दूर चले गये | अतएव इस हमले 
में विजयी होकर भी ये घुड़-सवार युद्ध के परिणाम को नहीं पलट 
सके | पोहलमन नामक पेरों का एक जन सहायक इस समय सिन्धिया 
की सुशिक्षित सेना का संचालन कर रहा था । धीरज, दृढ़ता एवं 
कुशलतापू्वंक अपनी सेना का संचालन कर उसने अंत में जयपुर 
राज्य की सेना को पराजित किया । लकवा को पूर्ण विजय प्राप्त 
हुई । जयपुर राज्य से रुपये वसूल करने तथा भविष्य के लिए 
समुचित प्रबन्ध करने के लिए वह अब ससेन्य जयपुर की ओर बढ़ा। 
उधर पेरों भी दिल्ली होता हुआ जयपुर आ रहा था। 

इसी समय एकाएक राजस्थान की सारी .राजनंतिक परिस्थिति 

ही बदल गई। सर्जराव घाड़गे के चक्‍कर में आकर दौलूतराव ने अपने 
प्रधान मन्‍्त्री बालोबा तात्या को पुनः: कंद कर दिया, और लरकवा 
को भी कंद करने के लिए उत्तरी भारत के अधिकारियों के पास 
हुक्म भेजा गया ( अप्रेल २५, १८०० ई० ) । इसकी सूचना मिलते 
ही मई ५ को लकवा, जग्गू बापू तथा उनके अन्य साथी मरह॒ठा 
पड़ाव से निकल कर अजमेर गए । वहाँ जोधपुर राज्य के वकीलों 
द्वारा लकवा ने भीमसिह के साथ मेत्री और पारस्परिक सहायता 
. की सन्धि की, तथा अपने सारे माल-असबाब एवं बाल-बच्चों को 
स्रक्षार्थ जोधपुर भेज कर वह स्वयं उदयपुर की ओर चल दिया। 
राजस्थान में लकवा का यह विद्रोह फिर उठ खड़ा हुआ था; उधर 
सुद्र दक्षिण में भी महादजी की विधवा रानियों के साथ चल रहा 
गृह-यूद्ध पुत: छिड़ गया, और अपने पक्ष को शक्तिशाली बनाने के 
लिए अप्रेल, १८०० ई० के अन्तिम सप्ताह में वे उत्तरी भारत- की 
ओर चल पड़ीं । 
दोलतराव ने लकवा के स्थान पर पुनः अम्बाजी को 
उत्तरी भारत का प्रमुख अधिकारी नियुक्त किया एवं उसे आदेश 
दिया कि पेरों के साथ मिल कर लकवा को ही नहीं दबावे, परन्तु 
उंसे विधवा रानियों के साथ भी सम्मिलित नहीं होने दे । जयपुर 
का मामला तय कर पेरों जोधपुर की ओर बढ़ा , किन्तु दो सप्ताह 
के बांद पेरों को सहारनपुर की ओर जाना पड़ा एवं लकवा का साथ 
छोड़ देने के लिए वह भीमसिह को बाध्य नहीं कर सका । 
किन्तु इस बार भाग्य ने लकवा का साथ नहीं दिया | कुछ माह 
तक अजमेर के पास लठ-मार करने के बाद अजमेर शहर पर भी 
पेरों के सेनानायक ने अधिकार कर लिया, तब लकवा उदयपुर 
“होता हुआ, राजस्थान छोड़ कर मालवा चरला गया ( अक्तूबर 

२९, १८०० ई० )। ग्वालियर से पूर्व में सेहुड़ा नामक स्थान पर 
पेरों से अन्तिम बार पराजित होकर कोई एक वर्ष बाद आहत लकवा 
मृत्योन्मुख परिस्थिति में एकाकी मेवाड़ को लौटा । उसका घाव नहीं 
भरा.और सलम्बर के मठ में हो फरवरी ७, १८०२ ३० को इस 
वीर को मृत्यु हुईं । 

लकवा का स्थान पाकर भी अम्बाजी सनन्‍्तुष्ट नहीं हुआ । 
दोलतराव के अस्थिर-चित्त होने एवं उसकी छलपूर्ण नीति के कारण 
अम्बाजी को पूरी-पूरी आशंका बनी रहती थी । पुनः पेरों के साथ भी 
उसकी पट नहीं रही थी । लकवा का पीछा करने में उसने कोई भी 
तत्परता नहीं दिखाई । शांहपुरा और कोटा होता हुआ भअ्रम्बाजी, 
कूकवा के मेवाड़ से चर जाने के बाद ही नवम्बर, १८०० इं० में 
मेवाड़ पहुँचा और जावद, आदि परगनों पर उसने अपना अधिकार 
स्थापित किया | उसी माह के अन्त तक वह भी मेवाड़ छोड़ कर मालवा 
की ओर चला गया । उधर उत्तरी राजस्थान में पेरों ने नवम्बर 
माह में जयपुर राज्य से दो लाख रुपये वसूल किये । पेरों के सहायक 
पोहलमन ने साँभर परगने का जोधपुर राज्य वाला भाग पहिले 
ही भीमसिंह से छीन कर अपने अधिकार में कर लिया था | बहुत चाह 
कर भी पेरों जोधपुर राज्य पर इस बार पुनः आक्रमण नहीं कर 
सक़ा और अजमेर परगने में कुछ.समय बिता कर उसे उत्तरी भारत 
को लौट जाना पड़ा । पेरों का सहायक बोरगुईं अब भी. अजमेर के 
किले का घेरा डाल हुए था। सारे प्रयत्न करने पर भी उसे सफलता 
न मिली, तब तो किलेदार को घूस देकर मई ७, १८०१ ई० को 
उसने किले पर अधिकार कर लिया । इस सारे वर्ष भर पेरों एवं 
अम्बाजी दोनों को ही अवसर नहीं मिला कि वे राजस्थान की ओर 
कुछ ,भी ध्यान दे सके । 


वा 


'सेहुंड़ा के युद्ध में मई ३, १८०१ ई० की विजय प्राप्त करने के बाद 
पेरों टामस का सर्वेत्नाश करने को प्रवृत्त हुआ और अम्बाजी विधवा 
रानियों के साथ दौलतराव का समभौता करवाने के लिए फरवरी, 
१८०२ ई० तक भाँसी परमगने में ही ठहरा रहा । तब इन प्रमुख 
मरह॒ठे सेनानायकों की इस अनुपस्थिति से लाभ उठा कर जून, 
१८०१ ईं० के अन्त में जोधपुर और जयपुर राज्यों के राजा अपने 
अपने. मुख्य सरदारों एवं कर्मचारियों के साथ पुष्कर पहुँचे, तथा 
वहाँ दोनों ही नरेशों का एक दूसरे की सगी या चचेरी बहिन के साथ 
बड़े ही ठाठ-बाट से विवाह हुआ ( जुलाई ३ और ७, १८०१ ३० )। 

विधवा रानियों के उत्तरी भारत की ओर आने और साथ ही 
लकवा के विद्रोह के कारण दौलतराव का उत्तर को लौटना अनिवार्य 
हो गया था, .अतएवं बड़ी ही अनिच्छापूर्वक दिसम्बर ५, १८०० 
ईं० के दिन वह पूना से रवाना हुआ। यद्यपि ज्येष्ठ औरस पृत्र 
होने के नाते .काशीराव को तुकोजी होलकर का उत्तराधिकारी 
समभा जाता था, परन्तु अपनी. वीरता, साहस एवं सैनिक नेतृत्व के 
कारण अब. यशवन्तराव ही होलकर घराने का प्रमुख .व्यक्तति बन 
गया । दौलतरावर के साथ. यशवन्तराव के सम्बन्ध किसी भी प्रकार 
सुधरे नहीं थे । उसके सगे भाई विठोजी होलकर के वध के बाद तो 
यशवन्तराव का क्रोध अत्यधिक. भड़क उठा; वह मालवा में सत्र 
लटठ-मार करने. छगा और सिन्धिया के सेनानायकों के साथ कई 
घमासान .युद्ध भी हुए । इन्दौर के युद्ध में पराजित होने के बाद 
यशवन्तराव की शक्ति बहुत-कुछ घट गई थी, एवं सन्‌ १८०२ ई० 
का प्रारम्भ होते-होते वह मालवा छोड़ कर जावद होता हुआ मेवाड़ 
में पहुँचा और जनवरी के अंत में उसने नाथद्वारे के मन्दिर को जा 
घेरा। वहाँ के गोसाँई मन्दिर की मूतियों को लेकर पहिले ही से चल 

दिये थे, एवं प्रयत्न करने पर भी यशवन्तराव को नाथद्वारा से यथेष्ट 
द्रव्य नहीं मिला । उसने काँकड़ोली से भी रुपया वसूल किया । तब 
टोंक, रामपुर (अलीगढ़) होता हुआ वह कोटा पहुँचा और अन्य 
ठिकानों के साथ ही उसने कोटा राज्य से भी रुपया वसूल किया । 
यशवन्तराव का पीछा करने के लिये सिन्धिया ने अम्बाजी के भाई 
बालाराव इंगले तथा सदाशिव को ससेन्य भेजा था। यशवन्तराव के दल 
से वे कई मील पीछे ही रहे और मेवाड़ तथा कोटा राज्यों में मनमानी 
कर उन्होंने भी पुनः वहाँ से स्वयं रुपया वसूल किया ।. 
यशवन्तराव के इस आक्रमण के समय मौजीराम मेहता मेवाड़ 
का प्रधान मन्त्री था। मरह॒ठों के इन आक्रमणों से मेवाड़ का बचाव 
करने के लिए उसने मेवाड़ की सेना में भी यूरोपियन ढंग की शिक्षा 
पाए हुए सैनिकों को भरती करने तथा झूसका खर्च सरदारों से वसूल 
करने का प्रस्ताव किया । मौजी राम के इस प्रस्ताव का पता छूगते 
ही स्वार्थान्ध सरदारों ने उसे पदच्युत कर सतीदास गाँधी को पुनः 
प्रधान मन्‍्त्री बनाया ( मार्च, १८०२ ई० )। यशवन्तराव के 
राजस्थान छोड़ कर चल जाने पर कोटा से लौट कर बालाराव 
इसी समय मेवाड़ पहुंचा । उसकी सहायता से सबरूू होकर सतीदास 
ने चूण्डावततों को दबाया, तथा उनके पक्ष वाले मेवाड़ के भूतपूर्व 
प्रधान मन्त्री मेहता देवीचन्द को केद कर लिया | बालाराव मौजी राम 
को भी कंद करना चाहता था, जिससे महाराणा के साथ उसकी 
कशमकश चली । साहसी मौजीराम ने बालाराव तथा उसके अन्य 
साथी मरहठे सेनानायकों को कंद कर लिया तथा चृण्डावतों ने 
मरहठों की सेना पर आक्रमण कर उसे तितर-बितर कर 
भगा दिया । बालाराव के यों कंद होने की सूचना मिलते ही 
'जालिमसिंह भाला कोटे से सेना लेकर मेवाड़ पहुँचा; राह में शक्तावतों 
३० 

को भी ससेन्‍्य साथ लिया तथा उदयपुर की ओर बढ़ा । चूण्डावतों के 
दबाव में पड़ कर चेज़ा की घाटी में महाराणा ने ससैन्य जालिमसिह का 
सामना किया | चार-पाँच. दिन लड़ाई होने के बाद सुलह हो 
गई, मरह॒ठे सेनानायकों को महाराणा ने छोड़ दिया तथा इंस झगड़े 
के फलस्वरूप होने वाले मरहठों और ज्ालिमसिंह के खर्चे का यह 
नया भार मेवाड़ पर बढ़ गया । सन्‌ १८०० ई० के अन्त में मेवाड़ 
राज्य की ओर से द्रव्य के लिए सिन्धिया की माँग प्री कर उस कर्जे 
के चुकारे के लिए जालिमसिंह भाला ने तब जहाजपुर का परगना 
कुछ वर्षों के लिए इजारे लिया था| अब वहाँ उसके अधिकार की 
अवधि बड़ाना अवश्यम्भावी बात हो गईं । 

अप्रैल, १८०२ ई० के प्रारम्भ होते-होते यशवन्तराव नमेंदा 
पार कर खानदेश जा पहुँचा और कई मास तक वहाँ उपद्रव करता 
रहा । अब मरहढठों के इतिहास में अतीव कठिन संकट-काल उपस्थित 
हुआ, जिससे दोलतराव सिन्धिया का भी सारा ध्यान दक्षिण की ही ओर 
लगा रहा, तथा पूरे वर्ष भर राजस्थान की शान्ति को किसी ने भी 
भंग नहीं किया । और अपनी करतृतों के द्वारा पेशवा के राज्य का 
सर्वनाश तथा मरह॒ठों की स्वाधीनता पर भयंकर कुठाराघात कर 
सन्‌ १८०३ ई० की वर्षा ऋतु में जब यशवन्तराव पुनः उत्तरी भारत 
को लौटा, पूना में पेशवा अंग्रेज़ों के हाथ की कठ-पुत॒ली बन चुका था, 
ओर ताप्ती के दक्षिणी तीर पर पराजित-प्राय. मरहठे शासक, 
सिन्धिया और भोंसल, अंग्रेजों के साथ निर्णायक यूुद्धों में बरी तरह 
उलभफे हुए थे । 

राजस्थान में भी तब तक दो प्रमुख राज्यों में नए राजा गद्दी 
पर बेठ चुके थे । अगस्त १, १८०३ ई० को जयपुर के सवाई प्रतापर्सिह 
की मृत्यु हुईं और उसके साथ ही जयपुर राज्य में साहित्य, संगीत एवं 


9 


कला की रही-सही मुग़्रल-कालीन परम्पराओं का अन्त हो गया । यह 
राजा राजस्थान के तत्कालीन जीवन का सच्चा प्रतीक था । उसके 
कविता-प्रेम और भावुकता ने उसे विलासिता में डुबो दिया, तथा 
अपनी शासकीय अयोग्यता के कारण ही स्वयं वीर होते हुए भी सेव 
दूसरों के हाथ की कठ-पुतछी रह कर उसे जीवन भर निरन्तर 
विफलताओं का सामना करना पड़ा। उसका पुत्र सवाई जगतर्सिह अब 
जयपुर का शासक बना । द 

जोधपुर में भी बिजयसिह के उत्तराधिकारी भीमसिह का 
का अक्तूबर १९, १८०३ ई० को देहान्त हो गया । उसका प्रतिद्वन्द्दी 
मानसिह भीमसिह के सारे शासन-कार भर स्वतन्त्र राजा बना 
जालोर के किल में डटा रहा । उसके दमन के लिए भीमसिह ने अनेक 
प्रयत्त किये, और भीमसिह की मृत्यु से यदि परिस्थिति एकाएक बदल 
नहीं गई होती तो उसका यह अन्तिम प्रयत्न अवश्य सफल होता । 
परन्तु अब उसका वही विद्रोही चर्चेरा भाई मानसिंह भीमसिह का 
उत्तराधिकारी बन कर जोधपुर की राजगद्टी पर बंठा । 

अगस्त, १८०३ ई० के प्रारम्भ में ताप्ती के दक्षिणी तीर पर 
जब दौलतराव सिन्धिया तथा रघुजी भोंसला के साथ अंग्रेज़ों का युद्ध 
छिड़ गया, तब भारत में अंग्रेज़ों के प्रधान सेनापति लाड लेक ने उत्तरी 
भारत में सिन्धिया के आधीन सूबों पर आक्रमण कर अलीगढ़, दिल्ली 
और आगरा के परगनों पर अधिकार कर लिया, तथा नवम्बर १, 
१८०३ ई० को राजस्थान की उत्तर-पूर्वी सीमा पर छासवाड़ी के 
युद्ध-क्षेत्र में सिन्धिया की सेना को पूर्णतया पराजित किया । राजस्थान 
में सिन्धिया का प्रभाव और महत्त्व कम करने, तथा सिन्धिया एवं 
अंग्रेज़ों के राज्यों के बीच अंग्रेजों के आश्वित देशी राज्यों की एक 
रोक स्थापित करने के लिए अंग्रेज़ गवरन र-जनरल लाड वेलेज़्ली ने इस 

सीमान्त . के राजपूत एवं जाट राजाओं के साथ संरक्षण की 
संधियाँ करने का निश्चय किया था । सिन्बिया के आधिपत्य से 
छुटकारा पाने के लिये जोधपुर और जयपुर के राजाओं ने पहिले भी 
कई बार अंग्रेज़ों के साथ सन्धि करने के लिये अत्यधिक आग्रह किया. 
था । जयपुर राज्य तथा दिल्‍ली के प्रदेश में पड़ने वाले राब राजा 
प्रतापसिह द्वारा स्थापित माचेड़ी .( अलवर ) के राज्य को भी 
छोड़ा नहीं जा सकता था । एवं लासवाड़ी की विजय के बाद लाड्ड 
लेक ने इन तीनों राज्यों के साथ सन्धियाँ कर लीं (नवम्बर-दिसम्बर, 
१८०३ ई०), और यों राजस्थान पर होने वाले अंग्रेजों के भावी 
आधिपत्य की प्रारम्भिक छाया प्रथम बार राजस्थान पर पड़ी। परन्तु 
जोधपुर के प्रतिनिधि द्वारा की गईं सन्धि को मानसिह ने स्वीकार 
नहीं किया और उसम्नने एक सवंथा दूसरी ही सन्धि का प्रस्ताव किया । 
पुनः मानसिह ने अंग्रेजों के विरोधी होलकर की सहायता भी की, 
जिससे जोधपुर राज्य के साथ की गई इस सन्धि को मई, १८०४ ईं० 
में अंग्रेजों ने भी रद कर दिया । 

परन्तु मेवाड़ का राज्य तब अंग्रेज़ी राज्य की सीमा से बहुत 
दूर था, तथा सिन्धिया को खिराज़ देने वारू आधीन राज्यों में 
मेवाड़ राज्य की भी गणना की जाती थी, एवं मेवाड़ को अपने संरक्षण 
में लेते की अंग्रेज़ों ने भी तब नहीं सोची । अतएवं सिन्धिया और 
भोंसल को दक्षिण में अंग्रेज़ों के साथ जूफता छोड़ जब यश्वंन्तराव 
उत्तरी भारत को लोटा तब दिसम्बर, १८०३ इं० में वह 
पुन: उदयपुर जा पहुँचा और महाराणा एवं सरदारों से लाखों रुपये 
वसूल किये | तब फरवरी, १८०४ ई० के अन्त तक वह अजमेर के पास 
जा धमका और दो माह तक उसी नगर के आंस-पास मंडराता रहा, 
एवं कई बार जयपुर राज्य की सीमा में भी लूट-मार की । 

फरवरी, १८०४ ईं० के अन्त तक दक्षिण में सिन्धिया और 
भोंसले ने आत्म-समपंण कर अंग्रेजों के साथ सन्धियाँ कर ली थीं । 
अब होलकर को दबाने के लिए वेलेज्ली ने अप्रेल, १८०४ ई० में 
लाडे लेक को आदेश दिया । यशवन्तराव को राजस्थान से खदेड़ 
बाहर करने को लाडे लेक स्वयं ससेन्य जयपुर होता हुआ दक्षिण 
में रामपुर (अलीगढ़) की ओर बढ़ा । अंग्रेज़ी सेना की इस चढ़ाई का 
विवरण सुन कर यशवन्तराव ने अपने बाल-बच्चों को महाराजा 
मानसिह की सुरक्षा में जोधपुर भेज दिया और वह॒स्वयं तेजी से 
कोटा की ओर लौट पड़ा । मई १६ को रामपुर ( अलीगढ़ ) 
अंग्रेजों का अधिकार हो गया; तब यशवन्तराव को पुन: उत्तर न लौटने 
देने के लिए वहाँ मानसन को ससेनन्‍्य छोड़ कर लाड लक तो वापस 
कानपुर को लोट गया और मानसन बिना सोचे-समभे चम्बल नदी 
पार कर हिगलाजगढ़ से भी आगे तक दक्षिण में बढ़ता ही 
चला गया । सुअवसर देख कर वापस उत्तर की ओर लौटते हुए 
मानसन एवं उसकी सेना की यशवन्तराव ने जो दर्देशा की उसका 
सुज्ञात विवरण यहाँ दुहराना आवश्यक नहीं । बरसात में भीगता- 
भागता मानसन अपने बाकी बचे सेनिकों के साथ कोटा, बूंदी और 
रामपुर ( अलीगढ़ ) होता हुआ हिण्डोन-बयाना की राह किसी तरह 
अगस्त ३१, १८०४ ई० को आगरा पहुँचा । उसका पीछा करतां 
यशवन्तराव कोटा आया, वहाँ से तीन छाख रुपया वसूल किये, और 
तब उसने भी बूंदी होते हुए सैन्य मथुरा की राह ली, तथा कुछ 
ही सप्ताह में वह राजस्थान छोड़ कर ब्रज-प्रदेश में चला गया । 
अगले छः माह तक वहाँ तथा उसके उत्तर-पूर्व के प्रदेश में लाडे लेक 
के साथ उसकी निरन्तर कशमकश होती रही । क्‍ 

दौलतराव अब भी सिवनी-सागर की ओर था, तथा यशवन्तराव 

के भी यों राज॑ंस्थान से चले जानें के कारण वहाँ कोई ७-८ 
माह तक बहुत-कुछ शान्ति बनी रही । किन्तु मई, १८०५ ईं० के 
प्रारम्भ होतें-होते पुनः परिस्थिति बदल गईं | सबलगढ़ के महत्त्वपूर्ण 
किन्तु सवथा परिणाम-विहीन मरह॒ठा सम्मेलन से दौलतराव एवं 
यशवन्तराव दोनों साथ-साथ ही ससैन्य राजस्थान को लौटे और 
हाड़ोती में होते हुए जून माह के अन्तिम सप्ताह के लगभग वे अजमेर 
प्रगने में जा पहुँचे । इस समय दोनों ही मरहठा राजाओं की दशा 
अच्छी न थी । अंग्रेज़ों के साथ हुए पिछले युद्धों में हुईं उनकी पराजयों 
से उनके महत्त्व तथा गौरव को गहरी ठंस लगी थी। पेरों, आदि 
सारे प्रमुख युरोपीय सेनानायकों के चले जाने से सिंधिया की सैनिक 
शक्ति भी अत्यधिक घट गईं थी । अंग्रेज़ों के साथ हुईं सन्धि के फलस्वरूप 
यमुना के पूर्व तथा गोहद के उत्तर का सारा प्रदेश सिन्धिया के 
अधिकार से निकल चुका था | उधर यशवन्तराव के पास तो राज्य 
एवं सम्पत्ति दोनों ही नहीं रहें थे। अतएव अपनी आथिक आवश्यक्ताओं 
को पूरी करने के लिए राजस्थान के राज्यों में छूट-मार करने तथा 
वहाँ से रुपया वसूल करने के अतिरिक्त उसके लिए दूसरा कोई 
उपाय रह ही नहीं गया था । 

उधर जयपुर राज्य के साथ की गईं सन्धि से लाभ उठा कर 
अंग्रेज़ों नें जयपुर में अपना राजनंतिक प्रतिनिधि ( रेजीडेण्ट ) 
नियुक्त किया । रामपुर ( अछीगढ़ ) पर तब भी अंग्रेज़ों का अधिकार 
था; अब उसके आस-पास के लाखेरी से लेकर टोंक तक के सारे 
प्रदेश पर भी अधिकार कर एक बड़ी अंग्रेज़ी सेना ने टोंक तथा 
रामपुर (अलीगढ़) में पड़ाव डाल दिया। सिन्धिया और होलकर 
को राजस्थान की ओर लौटते देख, उनके आधिपत्य से छुटकारा पाने 
के लिए उत्सुक महाराणा भीमसिह ने भी मई मास में अंग्रेज़ों के साथ 


कर पी 


सन्धि का प्रस्ताव लेकर अपना दूत छाड लेक के पास मथुरा भेजा । 
परन्तु तब मेवाड़ को सिन्धिया के आधीन राज्य मान कर उसके 
साथ सन्धि करने के इस प्रस्ताव को अंग्रेज़ों नें अस्वीकार कर दिया । 
सिन्धिया और होलकर के साथ सीधा समझौता करने के लिए भी 
महाराणा भीमसिंह ने अपने दूत उनके पास भेजें । जुलाई माह के 
प्रारम्भ में दौलतराव ने पुनः अम्बाजी इंगले को अपना प्रधान मन्‍त्री 
नियुक्त किया, और सम्भवतः उसके बाद ही यशवन्तराव होलकर 
ने दोलतराव का साथ छोड़ कुछ द्री पर अपना अछग पड़ाव 
डाला । अब अम्बाजी ने प्रस्ताव किया कि होलकर और सिन्धिया 
मेवाड़ राज्य को आपस में बाँट लें । किस प्रकार मेवाड़ के प्रतिनिधियों 
ने कूटनीति द्वारा होलकर को अपने पक्ष में कर इस संकटपूर्ण समय 
प्रस्तावित बँटवारे को रोका और मेवाड़ के अस्तित्व को बनाए रखा, 
इसका टाड ने बड़ा ही भावपूर्ण सुन्दर वर्णन लिखा है। अंग्रेज़ों के साथ 
मंत्री के लिए मेवाड़ द्वारा किये गए प्रयत्नों का प्रा-पूरा पता रूग 
जानें पर भी यशवच्तराव का यह विशेष आग्रह बना रहा कि सिन्धिया 
मेवाड़ में अत्याचार न करे । अतएव मेवाड़ के विरुद्ध सेना भेजने की 
प्री तैयारियाँ हो जाने पर भी जब तक यशवन्तराव अजमेर के आस- 
पास रहा इस सेना का प्रस्थान रुका ही रहा । किन्तु अगस्त मास 
में यशवन्तराव ने अपने बाल-बच्चों को पुतः जोधपुर भेजा, तथा 
सितम्बर, १८०५ ई० के प्रारम्भ में अजमेर से रवाना होकर वह 
साँभर की ओर बढ़ा और शेखावाटी तथा अलवर राज्य के 
नीमंराणा परगने में होता हुआ अक्तूबर माह में. राजस्थान 
सें पंजाब की ओर चला गया । 

भारत के देशी राज्यों के प्रति अंग्रेजों की नीति के प्रइन पर 
इंगलेण्ड के अधिकारियों के साथ उसका मत-भेंद हो जाने के कारण 

त्याग-पत्र देकर जुलाई ३०, १८०५ ई० को लाडड वेलेजली गवनेर- 
जनरल के पद से अछूग हो गया । अब सिन्धिया और होलकर के साथ 
विशेष रूपेण मित्रतापूर्वक बर्ताव करने का अंग्रेजों ने निश्चय किया, 
जिसके फलस्वरूप राजस्थान के राजप॒त राज्यों के प्रति भी अग्रेज़ों की 
नीति पृर्णतया बदल गईं। नवम्बर २२, १८०५ ३० को दौलतराव 
के साथ अंग्रेज़ों की एक नई सन्धि हुईं, जिसके अनुसार जोधपुर, उदयपुर 
कोटा, आदि मालवा, मेवाड़ एवं मारवाड़ में स्थित सिन्धिया को कर 
देने वाल राज्यों के साथ किसी भी प्रकार की सन्धि नहीं करने का 
अंग्रेज़ों ने वादा किया । उधर लाड्ड लक द्वारा पंजाब में भी पीछा 
किया जाने पर विवश होकर जंब यश्ववन्तराव होलकर को अंग्रेजों 
के साथ सन्धि करनी पड़ी (दिसम्बर २४, १८०५ ई०), तब अंग्रेज़ों 
ने उसके साथ भी ऐसा ही वादा किया तथा टोंक, रामपुर (अलीगढ़) 
और लाखेरी क आस-पास का जो प्रदेश उनके अधिकार में था, वह 
भी सारा वापस होलकर को लोटा दिया। लाडे लेक के अत्यधिक आग्रह 
करने पर भी न्‌ तो बूंदी राज्य को अंग्रेजों ने अपने संरक्षण में लिया, 
और न जयपुर राज्य के साथ की गई पारस्परिक सहायता. की 
सन्धि को ही निबाहा । परन्तु बहुत चाह कर भी पूरे सोच-विचार के 
बाद माचेड़ी (अलवर) राज्य के साथ की गई सन्धि का अन्त नहीं 
करने का ही निश्चय किया गया। राजस्थान के बाकी रहे 
सारे राजपूत राज्यों के भविष्य को यों सिन्धिया और होलकर के ही 
भरोसे छोड़ देने का परिणाम यह हुआ कि राजस्थान में भयंकर 
अराजकता फेल गईं और कुछ ही वर्षों में सारा राजस्थान उजाड़- 
सा होकर पृर्णतया बरबाद हो गया । 
और राजस्थान के इस विनाश को अधिक स्े-व्यापी एवं 
परिपर्ण बनाने के लिए वहाँ के विभिन्न राज्यों में भी अनेकानेक 

नये कारण समय-समय पर उठते जाते थे। सबसे पहिला ऐसा जो 
प्रश उठा, वह था जोधपुर राज्य के उत्तराधिकार का | पोकरण 
के ठाकुर सवाईसिह ने प्रारम्भ में ही मानसिह को जोधपुर की 
राज-गद्दी पर बठाने का विरोध किया था । अतएव स्वर्गीय भीमसिंह 
के मरणोपरान्त उसके पुत्र उत्पन्न होने का जब संवाद फंला, तब सवाई- 
सिंह ने भी उस बालक का पक्ष लिया और तथा-कथित पुत्र धौंकलसिंह 
को शेखावाटी के खेतड़ी नामक ठिकाने में ले जाने में सहायता दी । 
इधर मानसिह का स्वभाव रूखा तथा उग्र था; वह धूते तथा अत्याचारी 
था एवं अपने विरोधियों से बदला लेने की प्रवृत्ति उसमें बहुत ही 
प्रबल थी, जिससे उसके विरोधी सरदारों एवं कर्मचारियों की संख्या 
निरन्तर बढ़ती ही जाती थी । अब वे सब मिल कर धौंकलसिंह के 
पक्ष को सबल बनाने और राजनेतिक परिस्थितियों से लाभ उठा 
कर धौंकलूसिह को जोधपुर की राज-गद्दी पर बठाने के लिए ऊगातार 
प्रयत्न करते ही रहे, जिससे युगों बाद भी जोधपुर राज्य की यह 
उलभन नहीं सुलक पाई थी । 

इसके साथ ही दूसरी जो समस्या राजस्थान में उठी, वह थी 
उदयपुर के महाराणा भीमसिह की पुत्री कृष्णाकुमारी के विवाह की, 
जिसके कारण आगामी पाँच वर्ष तक समूचे राजस्थान में निरन्तर 
पारस्परिक विरोध उठता ही रहा तथा वहाँ घोर अशान्ति बनी 
रही । जोधपुर के तत्कालीन शासक भीमसिह के साथ क्रृष्णाकुमारी 


की सगाई होने की बात-चीत सन्‌ १७९८ ई० में हुईं थी। भीमसिह की - 


मृत्यु के बाद जयपुर के नए शासक सवाई जगतसिह के साथ क्ृष्णा- 

कुमारी की सगाईं करते का निश्चय सन्‌ १८०५ ३० की ग्रीष्म ऋतु 

के लगभग किया गया । जोधपुर के नए शासक मानसिंह ने महाराणा 

भीमसिंह के इस निश्चय को अपने राजघराने के लिए सर्वेथा अपमान- 
३१ 


- २४२ - 


कारक समा, जिससे क्ृष्णाकुमारी के विवाह के इस प्रइन को लेकर 
अब जयपुर, जोधपुर और उदयपुर राज्यों में उत्कट विरोध उत्पन्न 
हो गया, एवं भयंकर आपसी कशमकढश प्रारम्भ हुईं, जिसमें सवाई- 
सिंह, आदि धोंकलूसिह के पक्ष वालों ने जयपुर राज्य का साथ दिया। 
यों मानसिह का पक्ष अत्यधिक निर्बल हो गया । 
कृष्णाकुमारी के साथ उसकी सगाई होने का निश्चय होते ही 
जगतसिह उदयपुर राज्य पर भी अपना प्रभुत्व स्थापित करने को 
उत्सुक हो उठा, और सन्‌ १८०५ ३० की वर्षा ऋतु में उसने अपनी सेना 
का एक बड़ा दर उदयपुर भेज दिया। सितम्बर, १८०५ ३० में होलकर 
के पंजाब की ओर चले जाने पर भी दौलतराब तो मेवाड़ में ही 
ठहरा रहा था। उसने राजपूत राज्यों की आपसी कशमकश से पूरा 
लाभ उठाया । जोधपुर-जयपुर के इस झगड़े के बीच-बिचाव करने 
के वादे पर जोधपुर राज्य से अपना बाकी रहा पिछला खिराज 
वसूल कर लिया, जयपुर राज्य से भी रुपया प्राप्त किया, तथा 
अन्त में उदयपुर से जयपुर की सेना को निकाल बाहर करने के मिस 
से उसने अप्रेल, १८०६ ई० के तीसरे सप्ताह में ससेन्‍्य उदयपुर पर 
चढ़ाई कर दी । अप्रेल २५ को देबारी घाटी के युद्ध में मेवाड़ की 
पराजय होने पर महाराणा ने आत्म-समर्पण कर दिया । मई ७ को 
एकलिगजी के मन्दिर में महाराणा के साथ दोलतराव की भेंट हुई। 
इन्हीं दिनों एर्क॑ बार तो दौलतराव स्वयं क्ृष्णाकुमारी के साथ 
विवाह करने को लालायित हो गया था और तदयथे यत्किचित्‌ विफल 
प्रयत्त भी उसने किया । अन्त में जयपुर की सेना को महाराणा ने 
बिदा कर दिया । मेवाड़ राज्य तथा वहाँ के सरदारों से रुपया वसूल 
करने के लिए जग्गू बापू को ससैन्य वहाँ छोड़ कर दौलतराव स्वयं 
जून, १८०६ ई० के प्रारम्भ में उदयपुर के पास से चल पड़ा और 

चित्तोड़, हमीरगढ़ तथा बेगूँ की ओर चक्‍कर छगाता जुलाई के अन्त 
में राजस्थान छोड़ कर मालवा जा पहुँचा । पूरे ढाई वर्ष बाद सन्‌ 
१८०९ ई० के प्रारम्भ में ही वह पुनः राजस्थान को लौटा । दौलतराव 
की इच्छा न होते हुए भी उसकी अनुपस्थिति में अजमेर की सूबेदारी 
इस बार बालाराव इंगले को ही देना पड़ी । 

कृष्णाकुमारी के सगाई के प्रइन को लेकर फरवरी, १८०६ ई० 
में जयपुर और जोधपुर दोनों ही ओर से युद्ध की तैयारी होने छगी। 
किन्तु इन्हीं दिनों मानसिंह के मित्र यशवन्तराव होलकर के पंजाव 
से राजस्थान को लौटने की सूचना प्राप्त होने पर जयपुर का विरोध 
भी कुछ घटा, तथा बीच-बिचाव होने पर मार्च मास के अन्त में दोनों 
राजाओं में मेल हो गया और यह भी तय हुआ कि उनमें से कोई 
भी कृष्णाकुमारी के साथ विवाह नहीं करेगा। यों इस बार तो आपसी 
युद्ध की संभावना टल गई । 

पंजाब से लोटता हुआ यशवन्तराव होलकर अप्रेल के अन्त में 
जयपुर नगर के पास तक जा पहुँचा और ख़िराज की मांग की । 
जयपुर राज्य में छट-मार करने के बाद अन्त में वह पृष्कर आया 
और चार माह तक वहीं ठहरा रहा | जोधपुर का मानसिह भी इन्हीं 
दिनों पृष्कर से पास ही गाँव नांद नामक स्थान में पड़ाव डाले हुए 
था; यदा-कदा दोनों मिलते रहते थे, परन्तु फिर भी मानसिह सिंधिया 
की इच्छानुसार उदयपुर के कर में हिस्सा न बँटाने के लिए होलकर 
को राज़ी नहीं कर सका । जयपुर राज्य से निश्चित रुपया वसूल 
करने के बाद अक्टूबर माह में यशवन्तराव पुष्कर से चला पड़ा, 
और साथ ही मानसिह भी मेड़ता को छौट गया । 

छ: माह पहिले किये अपने वादे को भूलछा कर इसी माह में 
सवाई जगतसिह ने कृष्णाकुमारी के साथ अपने विवाह की बात-चीत 

पुनः प्रारम्भ कर दी । अपने पक्ष को सबलू बनाने के लिए उसने 
यशवन्तराव के साहसी साथी एवं वीर सेनानायक अमीर खाँ को भी 
अपने पक्ष में कर लिया । मानसिंह के विरुद्ध धौंकलसिंह के पक्ष को 
सहायता देने के. लिए बीकानेर का शासक सूरतसिह भी ससैन्‍्य आकर 
सवाई जगतर्सिह की ओर मिल गया । पुष्कर से रवाना हो कर भी 
यशवन्तराव कईं माह तक अजमे र, शाहपुरा और किशनगढ़ के प्रदेश 
में ही चक्कर काटता रहा । मानसिह ने उससे सहायता चाही, परन्तु 
जयपुर राज्य से कई लाख रुपया लेकर इस भावी युद्ध में निष्पक्ष 
रहने का यशवन्तराव निरचय कर चुका था, एवं उसने मानसिह 
को कोई सहायता न दी और स्वयं भी मार्च, १८०७ ई० के प्रारम्भ 
में कोटा की ओर चल पड़ा । मार्च १४ को परबतसर की घाटी के 
सामने गींगोली नामक गाँव के पास दोनों सेनाओं की मुठभेड़ हुईं 
किन्तु युद्ध प्रारम्भ होते ही मानसिंह के पक्ष के बहुत से सरदार 
विश्वासघात कर शत्रु से मिल गए, जिससे मानसिह को अपने विश्वस्त 
सेनिकों के साथ युद्ध-क्षेत्र छोड़ना पड़ा | वह मेड़ता होता हुआ जोधपुर 
पहुँचा। उसका पीछा करते हुए सवाइंसिंह, सवाई जगतर्सिह और 
सूरतसिह आदि ने वहाँ पहुँच कर जोधपुर का घेरा डाला (मार्च ३० )। 
पूरे साढ़े पाँच माह तक चल कर भी अन्त में यह घेरा पूर्णतया विफल 
ही रहा । जोधपुर के कई विरोधी सरदार तब तक फिर मानसिह के 
पक्षपाती हो गए थे; व॑ इन आक्रमणकारियों का भरसक विरोध 
करने रंगे । सवाई जगतसिह के पक्ष की मदद कर उससे समुचित 
द्रव्य वसूल करने के लिए सिन्धिया ने अम्बाजी इंगले को ससेन्‍्य 
राजस्थान भेजा था । जून ७ को वह जोधपुर पहुँचा । धौंकलसिह 
ओर मानसिह में जोधपुर राज्य बाँट कर इस भंगड़े को निपटाने का 
उसनें प्रस्ताव भी किया, किन्तु बँटवारे के ब्यौरे के बारे में दोनों दलों 


का मतेकक्‍्य न होने के कारण यह प्रयत्न विफल हुआ। और तब 
अम्बाजी और उसके अन्य साथी सिन्धिया के सेनानायकों में आपसी 
अनबन हो गई जिससे वे कोई भी सवाई जगतसिह की सहायता 
न कर सके । अम्बाजी के कारण ही अमीर खाँ नें सवाई जगतसिंह 
का साथ छोड़ कर मानसिह का पक्ष ले लिया । आवश्यक द्रव्य के 
अभाव के कारण भी घेरा चलाने में अनेकों कठिनाइयाँ आ रही थीं । 
अमीर खाँ ने जयपुर राज्य में लठ-मार प्रारम्भ कर दी । मानसिह 
साहसपूर्वक जोधपुर के किले में अडिग डटां ही रहा, एवं अन्त में 
वहाँ का घेरा लगाने वाले सारे राजा तथा ठाकुर सितम्बर १४, 
१८०७ ई० की रात तक आप ही वापस अपने-अपने घरों को लौट 
गए और यों दूसरे दिन इस घेरे का अनायास अन्त हो गया । धौंकल- 
सिंह को लेकर सवाईसिह तथा उसके अन्य साथी नागोर पहुंचे, 
जो तब भी उनके ही अधिकार में था । 

सिन्धिया के विभिन्न सेनानायकों के निरन्‍्तर आपसी भगड़ों 
के कारण राजस्थान में उसका प्रभाव दिनोंदिन घटता जा रहा था । 
बापूजी सिन्धिया अब भी धौंकलसिह का पक्ष लंकर नागोर में था । 
मानसिह के विरोधियों का उन्मूलन करने का निश्चय कर अमीर खाँ 
ने पहिले तो बापूजी को धोंकलसिंह का साथ छोड़ देने को राज़ी किया 
( फरवरी, १८०८ ई० ), और तब अमीर खाँ ने विश्वासघात 
कर मार्च २५, १८०८ ३० के दिन सवाईंसिह तथा उसके अन्य साथी 
सरदारों को मूंडवा में मरवा डाला । धौंकलूसिंह को लूकर उसके 
बाकी बचे समर्थक बीकानेर राज्य में जा पहुँचे, एवं नागोर पर 
अमीर खाँ ने अधिकार कर लिया ( मार्च ३१ ) । इस प्रकार मारवाड़ 
राज्य के इस सारे भाग पर मानसिह का आधिपत्य हो गया । 

इस समय राजस्थान के राज्यों में से सिन्धिया की शक्ति का 

प्रभाव बहुत-कुछ उठ गया था, जिससे अपनी सहायतार्थ सिन्धिया 
की सेना को छादे समय ( फरवरी, १८०७ ई० में ) किए गए वादे 
के अनुसार ही अब माँग करने पर भी सवाई जगतसिह और उसके 
मन्‍्त्री उसमें से एक कोड़ी भी देने को तेयार न थे। यही रुपया 
वसूल करने के लिए बापूजी सिन्धिया ने जयपुर राज्य पर चढ़ाई 
कर वहाँ की सेना को जून, १८०८ ई० के अन्त में पूर्णतया पराजित 
किया तथा उसके बाद भी लणेरा, बीजवाड़ा, नवाई, आदि कई किले. 
उसने जीते, परन्तु राजस्थान में तब नियुक्त दौलतराव के सेंना- 
नायकों की पारस्परिक फूट तथा उन्हीं के सैनिकों के निरन्तर विद्रोहों 
के कारण इन सारी विजयों से भी विशेष लाभ नहीं हुआ । नवम्बर 
माह के अन्त में सवाई जगतसिंह ने सन्धि के लिए दौलतराव के पास 
अपने दूत भेजने का निश्चय किया, तब कहीं बापूजी सिन्धिया, आदि 
के इस आक्रमण का अन्त हुआ और समभोते को बात-चीत धीरे 
धीरे चलने लगी । 

मारवाड़ से निकल कर भी धौंकलसिंह के पक्ष वाले मानसिह 
को पदच्युत करने के लिए निरन्तर प्रयत्न कर रहें थे। सवाईंसिह 
के पत्र सेना के साथ जुलाई, १८०८ ईं० में बीकानेर राज्य से चल कर 
फलौदी पहुँचे तथा वहाँ जोधपुर राज्य के एक सैनिक-दल को 
पराजित भी किया । बीकानेर राज्य द्वारा होने वाले उसके इस 
निरन्तर विरोध का अन्त करने के लिए बरसात समाप्त होते ही 
बीकानेर राज्य पर चढ़ाई करने के लिए मानसिंह ने एक बड़ी 
सेना वहाँ भेज दी । सूरतसिह ने अपने राज्य की सीमा 
पर उसका सामना किया, परन्तु युद्ध में हार कर उसे पीछे 
हटना पड़ा । मारवाड़ की सेना ने आगे बढ़ कर बीकानेर के किले 
को जा घेरा । लगभग दो माह तक यह घेरा लस्टम-पस्टम 

चलता रहा, तब अन्त में सूरतसिह ने सन्धि कर ली, फलौदी का 
परगना वापस मारवाड़ को लोटा दिया तथा अन्य शर्तों के साथ ही 
भविष्य में मानसिह का ही साथ देने का उसने वादा किया । तब 
तो विवश होकर धौंकलरूसिह को शेखावाटी चला जाता पड़ा । इसके 
कोई तीन माह बाद सवाइंसिह के दोनों पुत्रों ने भी क्षमा-प्रार्थना 
कर मानसिह की आधीनता स्वीकार कर ली और वे पुनः पोकरण 
को लोट गए । धोंकलसिंह का साथ देने को कोई भी महत्त्वपूर्ण व्यक्ति 
नहीं रह गया था, एवं उसका पक्ष बहुत ही निबंल हो गया, तथापि 
अवसर मिलने पर मानसिह से बदला लेने के लिए उसके विरोधी 
समय समय पर धौंकलूसिह के राज्याधिकार के प्रश्न को पुनः खड़ा 
करने से चुकते न थे। किन्तु आगे चल कर कभी भी पुनः ऐसा अवसर 
नहीं आया जब मानसिंह को पदच्युत कर धोंकलसिह को जोधपुर 
की राज-गद्दी पर बेठाया जा सकता । 

सन्‌ १८०७ ई० में राजस्थान से वापस लौट कर यशवन्तराव 
होलकर मालवा में भानपुर पहुँचा, और वहीं अगले वर्ष अक्तूबर 
माह के लगभग वह पागल हो गया । उसकी हालत निरन्तर बिगड़ती 
ही गई एवं तीन वर्ष बाद उसकी मृत्यू हो गई (अक्तूबर २७, 
१८११ ६० )। यशवन्तराव का पंच-वर्षीय अनौरस पुत्र मल्हारराव 
उसका उत्तराधिकारी बना । ऐसी कठिन परिस्थिति में होलकर 
राजघराने की प्रतिष्ठा को बनाए रखना ओर राज्य का कारोबार 
ठीक तरह चलाए जाना भी दुस्साध्य हो गया । यशवन्तराव के 
पागल हो जाने के बाद एवं मल्हारराव की अल्प-वयस्कता में भी 
होलकर राजघराने से सम्बद्ध सेनानायक दक्षिण-पूर्वी राजस्थान 
में घृमघाम कर कभी कभी कुछ रुपया वसूल कर लेते थे, परन्तु उनमें 
से कोई भी एसा शक्तिशाली नहीं था कि वह स्वतन्त्र रूपण राजस्थान 

में होलकर राजघराने की सत्ता को पूर्णतया अक्षण्ण बनाए रख सकता। 
यशवन्तराव का अनन्य साथी तथा प्रधान सेनापति अमीर खाँ प्रारम्भ 
से ही सदेव अर्ध-स्वतंत्र रहा था। अब तो वह पूर्णतया स्वाधीन हो गया । 
होलकर राजघराने एवं राज्य का शासन-प्रबन्ध बहुत-कुछ उसकी ही 
देख-रेख में उसके कहे अनुसार चलता था, और वहाँ अपने इस प्रभाव 
को ज्यों का त्यों बनाए रखने को वह निरन्तर प्रयत्तनशील रहता था।.. 
समय समय पर वह होलकर राजघराने की सहायता भी करता था, 
और राजस्थान के सुद्र राज्यों से अपनी माँग के साथ ही वह होलकर 
घराने को दिया जाने वाला खिराज भी उनसे बराबर वसूल 
करता रहता था | अमीर खाँ पर अब कोई भी दबाव या रोक नहीं 
रह गईं थी, एवं अधिकाधिक महत्त्वाकांक्षी और धनलोलप होने के 
साथ ही वह बहुत ही नृशंस तथा अत्याचारी भी हो गया था । नागपुर 
की ओर से वापस लौट कर मार्च, १८१० ई० में अमीर खाँ पुनः 
राजस्थान पहुँचा तथा पूरे सात वर्ष तक वह समूचे राजस्थान को 
रोंदता रहा । मरहठों के हाथों रही-सही राजस्थान की बरबादी 
को अमीर खाँ के सेनिकों तथा उसके अन्य साथी पिण्डारियों क्र दलों 
ने पूरा किया, जिससे सारे ही राजस्थानी राज्य अपने स्थायित्व, 
शान्ति तथा समृद्धि के लिए लालायित हो उठे, और अंग्रेजों का संरक्षण 
प्राप्त करने के लिए वे निरन्तर प्रार्थना करने लगे । अतएव जब 
अंग्रेज़ों नें अपनी नीति बदछी, तब राजस्थान पर भी अपना 
एकाधिपत्य स्थापित करने में उन्हें न कोई देरी ही लगी और न उन्हें 
किसी कठिनाई का सामना ही करना पड़ा । क्‍ 

और ऐसे समय जब राजस्थान के अन्य सारे राज्यों में सर्वत्र 
सवेनाञ का हाहाकार हो रहा था , जब आन्तरिक युद्धों एवं बाहरी 
आक्रमणों के फलस्वरूप उनमें सर्वत्र घोर अशान्ति छाई हुईं थी, और 

जब आमदनी तथा समृद्धि के साथ ही साथ उन राज्यों कीं सीमाएँ भी 
निरन्तर घटती ही जा रही थीं, तब राजस्थान की दक्षिण-पूर्वी सीमा. 
पर एक ऐसा भी राज्य था, जहाँ सेकड़ों कोसों तक हरे-भरे खेत 
लहलहाते थे, जहाँ आन्तरिक कलह बहुत-कुछ मिट चुका था, 
तथा बाहरी आक्रमणकारी एवं पिण्डारी भी जिस ओर जाते और 
जहाँ उपद्रव मचातें भिभकते थे, और जहाँ की आमदनी तथा समृद्धि 
के साथ ही साथ जिस राज्य की सीमाएँ भी यदा-कदा बढ़ती ही 
जाती थीं । यह राज्य था वीर योद्धा हाड़ों का कोटा राज्य एवं उस 
अराजकतापूर्ण काल में इन अनपेक्षित विशेषताओं के लिए सारा 
श्रेय था वहाँ के सर्वे-सर्वा प्रधान मन्त्री काला जालिमसिह को । 
छत्रधारी शासक न होते हुए भी उसने अधे शताब्दी से भी अधिक 
समय तक कोटा राज्य पर एकाधिपत्य-पूर्ण शासन किया । अपने समय 
का यह विलक्षण पुरुष समूचे राजस्थान में स्वंथा एकाकी था। 
वह एक वीर योद्धा, सुयोग्य शासक, चतुर कूटनीतिज्ञ तथा अपने 
राज्य का परम हितेषी था | होलकर और सिन्धिया, मरहठे और 
अंग्रेज, राजपूत एवं पिण्डारी, सारे ही परस्पर-विरोधी दलों के साथ 
उसका समान मित्रतापूर्ण व्यवहार था। सब ही उसकी बुद्धिमत्ता, 
राजनंतिक कौशल तथा अनुभवपूर्ण धूतेता का लोहा मानते थे, 
और उसके सहयोग एवं मेत्री के इच्छुक रहते थे। राजकीय मामलों 
में उसकी सलाह लेने या अपने आपसी भांगड़ों में उसको मध्यस्थ 
बनाने के लिए दूर दूर के राज्यों तक में उसे आदरंपूर्वक आमन्त्रित 
किया जाता था । 

मेवाड़ राज्य के मामलों में उसकी विशेष दिलचस्पी थी; वहाँ 
अपना प्रभाव बढ़ाने एवं अपनी उस पश्चिमी सीमा पर लगे हुए 
मेवाड़ के परगनों को अपने अधिकार में करने के लिए भी वह बहुत 

ही उत्सूक रहता था । जहाजपुर का किला और परगना पहिले ही 
उसके अधिकार में आ चुके थे। सुअवसर देख-देख कर उसके 
आस-पास के अन्य परगनों को भी धीरे धीरे उसने अपने अधिकार 
में कर लिया । राजस्थान पर अंग्रेजों का आधिपत्य होने के बाद 
कर्नल ठाड ने जालिमसिंह को बाध्य किया कि ये सारे परगने वह 
मेवाड़ राज्य को वापस लौटा दे (सन्‌ १८१९ इईं०) । उन .दारिदय- 
पूर्ण दुदिनों में अपना तथा अपने राजधराने का निजी देनिक व्यय 
चलाने के लिए भी महाराणा भीमसिह को पूरे पन्द्रह वर्ष से अधिक 
समय तक एकमात्र ज़ालिमसिह की ही आथिक सहायता पर निभर 
रहना पड़ा था, जिससे ज़ालिमसिंह के अनुचित आग्रह को भी अस्वीकार 
करना महाराणा के लिए सर्वथा असम्भव था। अतएव महाराणा के 
इस बढ़ते हुए ऋण-भार से लाभ उठा कर जालिमसिह ने मांडलगढ़ 
के किले को भी अपने आधीन. करने का सन्‌ १८११ ई० में प्रयत्न 
किया था, जो वहाँ क॑ किलंदार के दढ़तापर्ण विरोध से ही विफल 
हो सका । 

दौलतराव की कठिनाइयाँ निरन्तर बढ़ती ही जा रही थीं :। 
राजस्थान के राजा उसके अधिकारियों की उपेक्षा करते थे और 
उंनच राज्यों पर चढ़े हुए उसके ख़िराज का कुछ भी रुपया वसूल नहीं 
हो रहा था। अतएव दौलतराव का राजस्थान की ओर आना 
अनिवार्य हो गया । जनवरी, १८०९ ई० के अन्त में वह हाड़ौती 
पहुँचा तथा वहाँ से पश्चिम की ओर चला । जयपुर राज्य के लेन-देन 
का मामला अभी तक तय नहीं हुआ था, एवं सिन्धिया के सेनानायेक 
जयपुर राज्य में लट-मार करने लगे, तथा सिन्धिया की राहमें पड़ने 
वाले दूनी के किले को भी घेर लिया गया । परन्तु दो माह के घेरे 
के बाद भी यह किछा नहीं लिया जा सका । अन्त में जयपुर राज्य 


की ओर से प्रस्ताव हुआ कि सारा मामला तय कर लिया जावे, तंब 
तो दोलतराव ने सहर्ष समभौता कर लिया और जयपुर राज्य से 
१५ लाख रुपया पाने का वादा ले कर मई १४, १८०९ इई० को वह 
वहाँ से मंवाड़ की ओर चल पड़ा । 

सन्‌ १८०६ इं० की बरसात में मेवाड़ से दौलतराव के चले 
जाने के बाद उस राज्य की ओर किसी ने भी विशेष ध्यान नहीं दिया 
था । कवष्णाकुंमारी के विवाह के प्रइन को लेकर चलने .वाले ये युद्ध 
तेथा सार भगड़े मेवाड़ से बाहर ही होते रहे थे, तथापि मेवाड़ की 
हालत दिनोंदिन बिगड़ती जा रही थी । महाराणा की निजी सेना 
स्वंथा नगण्य और उसकी व्यक्तिगत तथा शासकीय सत्ता केवल 
नाम-मात्र की ही थी । मेवाड़ के बड़े-बड़े सरदार स्वाधीन बन बेंठे 
थे, और राज्य भर में शासन-व्यवस्था नाम-मात्र को भी नहीं रह गई 
थी । विरोधी मरहठ सरदार,. विद्रोही सेनानायक तथा पिण्डारियों के 
दल, सब ही के लिए, मेवाड़ सवं-श्रेष्ठ आश्रय एवं समुंचित निर्वाह 
का सुगम स्थान बन गया थां । सजराव घाड़गे, अम्बाजी इंगल, 
आदि ने अपने कठिनांईपूर्ण दिन मेवाड़ में ही लूट-पाट कर या वहाँ 
यत्र-तत्र रुपया वसल कर के बितायें थे। मरहठे सेनानायकों का 
वहाँ सवंत्र दौर-दोरा था। जलाए हुए गाँव, विवष्ट खेती-बाड़ियाँ, तस्त' 
अत्याचार-पीड़ित ग्राम-निवासी, आदि बरबादी के चिह्न महीनों तक 
उन सेनानायकों के उस ओर से निकलने के सुस्पष्ट प्रमाण देते थे + 

परे तीन वर्ष बाद पुनः वहाँ पहुँच कर - दौलतराव ने सन 
१८०९ इं० के पिछले छः माह मेवाड़ के उत्तरपूर्वी प्रदेश एवं 
शाहप्रा के आस-पास ही बिताए, तथापि वह वहाँ अपने आंधिपत्य 
को सुदृढ़ नहीं बना सका। जनवरी, १८१० ईं० के अन्तिम दिनों में 
वह अजमेर पहुँचा और दस दिन तक वहाँ ठहर कर वापस बूंदी की . 

ओर लौट पड़ा । राह में कुछ सप्ताह तक उनियारा में ठहर कर उससे 
'पिछली सन्धि.के अनुसार किये गये वादे का रुपया जयपुर राज्य से 
वसूल करने का समुचित प्रबन्ध किया और मई माह समाप्त होते- 
होते वह चम्बल पार कर मालवा में श्योपुर. के पास जा पहुँचा । 

कृष्णाकुमारी के विवाह के प्रश्न को लेकर जोधपुर के मानसिह 
और जयपुर के जगतसिह. में चलने वाला विरोध अब तक श्ान्‍्त हो 
चुका था, एवं सन्‌ १८१० इ० के प्रारम्भिक महीनों में उनके बीच 
एक सन्धि भी हो गईं थी । तथापि दोनों ही नरेश क्ृष्णाकुमारी के 
साथ विवाह के लिए बहुत ही उत्सुक थे । सवाई जगतर्सिह का आग्रह 
तो अत्यधिक था और महाराणा भी तदयथे पूर्णतया तत्पर था; 
किन्तु इसकी संभावना भी मानसिह के मित्र एवं समथक अमीर खाँ 
को अतीव अरुचिकर थी। अतएव जुलाई, १८१० इं०» में 
उदयपुर पहुँच कर जब अमीर खाँ ने महाराणा भीमसिंह को सलाह 
दी कि इस निरन्तर होने वाले आपसी भगड़े का अन्त कर देने के लिए 
तत्काल क्ृष्णाकुमारी का वध कर दिया जाना चाहिये, तब उसकी 
इस सलाह की उपेक्षा करना महाराणा के लिए संभव नहीं था । 
ओर तब जो कुछ भी उदयपुर के उन राजमहलों में हुआ उसका टाड 
और मालकम ने बहुत ही करुणापूर्ण वर्णन लिखा हैं । उस निरपराध 
राजपूत कन्या को इस झोचनीय मृत्यु का वह अभिशाप तब से मेवाड़ 
के राजघराने को सताता रहा है । भीमसिंह का वंश समूल नष्ट हुआ 
और उसके सारे उत्तराधिकारियों की तत्सम्बन्धी व्यथा एवं कथा 
सुज्ञात हे । 

दौलतराव के राज्य तथा अन्य आधीन प्रदेशों का सारा शासन- 
संगठन पूर्णतया छिन्न-भिन्न हो चुका था । सर्वत्र अराजकता एवं 
अव्यवस्था का दोर-दौरा था । उसकी आय निरन्तर घटती जा रही थी । 

राजस्थानी राज्य उसकी उपेक्षा करने लगे थे । सैनिकों का वेतन 
चुकाना तक एक कठित- समस्या बनती जा रही थी | अतएवं उनमें 
उच्छुंखलता तथा अनुशासन-विहीनता अत्यधिक बढ़ गई थी, और 
विद्रोह कर देना उनके लिंए नित्य-प्रेति की बात हो गई थी । सुयोग्य 
कर्मठ विश्वसनीय अधिकारियों तथां साहसी वीर सेनानायकों के 
अभाव के कारण हीं, सब कुछ जानते हुए भी, .आ्थिक कठिनाइयों 
एंव सेनिक अशंक्तता के विषम चक्कर में से यत्किचित्‌ भी उबरना 
दौलतराव के लिए सर्वथा असंभव हो गया था । ऐसी परिस्थिति में 
पिण्डारियों को अपने राज्य में नहीं घसने देना या अमीर खाँ तथा 
य पिण्डारी सैनानायकों को राजस्थानी राज्यों से निकाल बाहर 
करना दोलतराव के बूते की बात नहीं रह गई थी । अमीर खाँ के 
उपद्रंवों तथा लूट-मार की शिकायत करके दौलतराव ने स्वयं कई 
बार उसके विरुद्ध अंग्रेजों से सहायता प्राप्त करने का असफल प्रयत्न 
किया था । अतएव मई, १८१० ई० में राजस्थान से लौटने के बाद 
वहाँ पुंनः जाने का उसे साहस नहीं हुआ । उसके विभिन्न सेनानायक 
राजस्थानी राज्यों पर जो कुछ भी उसका आंधिपत्यं बनाए रख 
सके, या वहाँ से यदा-कंदा वसूल हो जो कुछ भी थोड़ा-बहुत रुपया 

उसे मिल जाता, उनसे ही दौलतराव को संतोष करना पड़ता था । 
क्ृष्णाकुमारी की हत्या के कुछ ही समय बाद अमीर खाँ तो 
जयपुर की ओर चल दिया, और मेवाड़ से रुपया वसूल करने तथा 
वहाँ. के अपने परगनों की देख-भाल का उत्तरदायित्व उसने अपने 
सहकारी सेनानाथक जमशेद खाँ को सौंप दिया, जिसकी इन वर्षो 
की सखछ्तियों को मेवाड़-निवासी युगों तक नहीं भूल सके । उधर 
दौलतराव ने मेवाड़ का शासन-प्रबन्ध बापू सिन्धिया को सौंपा 
था, एवं सन्‌ १८११ ई० के प्रारम्भिक महीनों में वह ससैन्य मेवाड़ 


पहुँचा, जिससे मेवाड़ की रही-सही आमदनी को हथियाने के लिए 
जमशेद खाँ के साथ ही दौलतराव सिन्धिया के दूसरे सेनानायक 
जसवन्तराव भाऊ से भी उसकी कशमकश चलने लछगी। मेवाड़ 
की आमदनी के बँटवारे सम्बन्धी एक समझौता हो जाने पर भी 
सन्‌ १८१२-३ इ० में पड़ने वाले अकालों के कारण वहाँ से यथेष्ट 
द्रब्य वसूछ करना सर्वेथा असम्भव हो गया और मेवाड़ के कई सरदारों, 
किसानों तथा महाजनों को बरसों तक अजमेर में केद रखने के बाद 
भी मेवाड़ से समुचित रुपया वसूल करने में बापू सिन्धियां को कोई 
सफलता नहीं मिलो |. 

बापू सिन्बिया और जमशेद खाँ के ये अत्याचार असहनोय हो 
उंठे, तब सन्‌ १८१५ ई० के प्रारश्भिक महीनों में महाराणा भीमसिंह 
ने अजीतसिह चृण्डावत को दौलतराव के पास ग्वालियर भेज कर 
इन अत्याचारों का अन्त करवाने के लिए प्रार्थना करवाई । परन्तु 
महाराणा की सहायता करने में बापू सिन्धिया को किसी भी प्रकार 
असन्तृष्ट करने के छिए दौलतराव तंयार नहीं था, एवं कोई आठ- 
दस माह तक ग्वालियर ठहरने के बाद फरवरी, १८१६ ई० में 
अजीतर्सिह विफल मनोरथ ही वहाँ से वापस छोटा । उधर मेवाड़ 
में परिस्थिति अधिकाधिक बिगड़ती जा रही थी । महाराणा के राज- 
दंरबार में चुण्डावतों का प्रभाव पुनः बढ़ गया था, और अक्तूबर, 
१८१७५ ६० में उन्होंने प्रधान मंत्री सतोदास तथा उसके भतीजे जयचंद 
गाँधी की हत्या करवा दी । उत्तरी राजस्थान में अमीर खाँ के बढ़ते 
हुए आधिपत्य को रोकने के लिए बापू सिन्धिया स्वयं वहाँ प्रयत्तशील 
था, एवं अवसर पाकर जसवन्तराव भाऊ ने मेवाड़ में अपना प्रभाव 
बढ़ा लिया, तथा अब जमशेंद खाँ के साथ उसकी कशमकश चली । 
उधर मरहठों के प्रति मेवाड़ के राजपूत सरदारों की विरोधपूर्ण 

भावना किसी भी प्रकार घटी न थी, एवं मेवाड़ पर अंग्रेजों का 
आधिपत्य हुआ तब तक मरहठ सेनानायक, राजपृत सरदारों और 
पिण्डारी लूटेरों के इन पारस्परिक भगड़ों से मेवाड़ का पूर्ण सवंनाश 
हो चुका था । 

मेवाड़ की तरह जयपुर राज्य की राजनेतिक तथा आर्थिक 
परिस्थिति भी सवंथा शोचनीय ही थी । कृष्णाकुमारी के लिए अतीव 
लालायित रहने वाल जयपुर के तत्कालीन शासक सवाई जगतसिंह को 
राग-रंग तथा एश्वयं-विलास से अवकाश ही नहीं मिलता था कि शासन- 
कार्य की ओर वह ध्यान दे सके । अपनी प्रेयसी वाराँगना रसकपूर 
को अधिकाधिक आदर प्रदान करने, निरन्तर उसका महत्त्व बढ़ाने 
तथा नित्य नई भेंटें दे कर उसे प्रसन्न रखने में ही उसका सारा 
समय बीतता था। राज्य का शासन-संगठन अत्यधिक अव्यवस्थित 
तथा विश्वेंबलित होता जा रहा था। जयपुर राज्य से खिराज 
के लिए अमीर खाँ की माँग निरन्तर बनी रहती थी, और उसे वसूल 
क़रते रहने के लिए अमीर खाँ ने अपने सहकारी सेनानायक 
मुहम्मद शाह खाँ को ससेन्‍्य जयपुर राज्य में रख छोड़ा था। उस 
राज्य के मन्त्री-मण्डल में जल्दी-जल्दी होने वाले परिवततेनों के कारण 
अमीर खाँ को भी ख़िराज की रकम के लिये जयपुर राज्य के साथ 
बारंबार नया समभोता करना पड़ता था। अमीर खाँ की शक्ति 
अब बहुत बढ़ गई थी । सन्‌ १८१२ ई० में जब दूनी के चाँदर्सिह ने 
मुहम्मद शाह खाँ को पराजित कर टोंक के पास अमी रगढ़ के किले 
में उसे जा घेरा, तब अमीर खाँ स्वयं वहाँ पहुँचा और. सवाई जगतर्सिह 
को बाध्य कर जुलाईं, १८१३ ई० में उसने चाँद्सिह को मन्‍्त्री के 
पद से च्यूत करवाया । इसके कुछ ही माह बाद जयपुर एवं जोधपुर 
के राजाओं के विवाह के अवसर पर अमीर खाँ भी जब इस उत्सव में 

सम्मिलित हुआ, तब उसकी इच्छा .न होते हुए भी सवाई जगतसिह 
ने विवश हो कर अमीर खाँ को अपने साथ उसी गद्दी पर बेठाया, 
तथा उसके साथ एक छत्रधारी शासक का-सा बर्ताव करना पड़ा 
(सितम्बर, १८१३ ई०) । 

पिछले कई वर्षों की मित्रता के नाते भी जोधपुर राज्य से रुपया 
वसूल करने के मामल में अमीर खाँ मानसिह के साथ किसी प्रकार 
की रियायत नहीं करता था। कभी मुहम्मद शाह खाँ को वहाँ भेजता 
था और कभी वह स्वयं भी ससेन्य जोधपुर जा पहुँचता था। 
अमीर खाँ के लिए आवश्यक द्रव्य की प्राप्ति ही एकमात्र 
उद्देश्य था, एवं सन्‌ १८१५ ई० में जब उसे एसा प्रतीत हुआ 
कि मानसिंह के प्रधान मन्‍्त्री सिधवी इन्द्रराणज तथा प्रमुख 
सलाहकार आयस देवनाथ से उसे समृचित द्रव्य नहीं प्राप्त 
हो सकेगा, तब मानसिंह के विरोधियों से मिल कर, जिनमें मान- 
सिंह का एकमात्र पुत्र छत्रसिह भी सम्मिलित था, उसके इन 
दोनों करमेंचारियों का वध करवा देने में भी अमीर खाँ को कोई 
हिचकिचाहट नहीं हुईं ( अक्तूबर १०, १८१५ ई० ) | इस 
हत्या-काण्ड से मानसिह को इतना दुःख हुआ कि उसने राज्य-कार्य 
करना और बाहर आना-जाना भी छोड़ दिया | अमीर खाँ तो 
जयपुर की ओर चला गया, और जोधपुर राज्य का नया प्रधान 
मनन्‍्त्री सिधवी गुलराज वहाँ के कुछ प्रमुख सरदारों की सलाह के 
अनुसार राज्य का शासन चलाने लगा । परन्तु मानसिंह के विरोधियों 
का बल निरन्तर बढ़ता जा रहा था। अप्रेल ४, १८१७ ई० को 
: उन्होंने गुलराज को भी मरवा डाला; तब तो मानसिह ने किसी भी 
प्रकार का विरोध बढ़ाना सर्वेधा अनुचित समभा, एवं इच्छा न 
रहते भी उसने स्वयं ही अपने पुत्र छत्रसिह को युवराज-पद पर 

आसीत कर राज्य का सारा झासन-कार्य उसे सौंप दिया 
(अप्रेल १९, १८१७ ई ०), तथा स्वयं एकान्त-वास करने लगा। 

जयपुर राज्य के साथ सन्‌ १८०३ ई० में की गई सन्धि का तब 
दो वर्ष बाद अन्त करने के समय से ही अपनी उस कार्यवाही के 
ओचित्य एवं आवश्यक्ता का प्रश्न सदेव अंग्रेज़ अधिकारियों के 
सम्मुख उठता रहा था । जयपुर राज्य के साथ पुन: नई सन्धि करने 
क॑ लिए सन्‌ १८१४ ३० के बाद प्रस्ताव होने लगे थे, परन्तु अप्रेल, 
१८१६ ई० में जाकर ही कहीं जयपुर राज्य को अमीर खाँ के 
आक्रमणों से बचाने का निश्चय किया गया, और दिल्‍ली में नियुक्त 
अंग्रेज अधिकारी चाल स मेंटकाफ़ को आदेश मिला कि तदर्थ जयपुर 
राज्य के साथ नई सन्धि कर ली जावे | उधर जयपुर राज्य के मन्त्री- 
मण्डल में अपनी इच्छानुसार परिवर्तेन करवाने के लिए सवाई जगतसिंह 
को बाध्य करने के हेतू इन्हीं दिनों अमीर खाँ ने जयपुर नगर को जा घेरा 
था और उस पर गोलाबारी भी कर रहा था । अतएव विवश होकर 
सवाई जगत्सिह ने अमीर खाँ के साथ ही साथ अंग्रेज़ों से भी सन्धि 
की बात-चीत शुरू कर दी, परन्तु अमीर खाँ के साथ समभौता हो 
जाने के कारण जयपुर नगर का घेरा उठा कर जब वह वहाँ से चल 
दिया ( जुलाई, १८१६ ई० ), तब अंग्रेज़ों के साथ प्रस्तावित सन्धि 
की प्राय: सारी शर्ते तय हो जाने पर भी जयपुर राज्य की ओर से 
कुछ नई माँगें पेश की गईं, जिससे इस सन्धि-वार्ता का अगस्त माह 
के प्रारम्भ में ही अन्त हो गया । | 

परन्तु भारत में अंग्रेज़ी राज्य के तत्कालीन गवर्नर-जनरलू 
लाड हेस्टिंग्ज़ ने पिण्डारियों का अन्त करने का दृढ़ निश्चय कर लिया 
था, और उसी उद्देश्य से उसने एक बहुत ही विस्तृत आयोजन बना 
कर दिसम्बर, १८१६ ई० में तेयार किया, जो अगले वर्ष वर्षा ऋतु 

समाप्त होने के बाद ही कार्यरूप में परिणत किया जाःसका । होलकर 
और सिन्धिया के साथ नई सन्धियाँ कर, राजस्थान और मालवा के 
राज्यों के साथ अंग्रेजों के सन्धि न करने की जो शर्तें उनके साथ की 
गई पिछली सन्धियों. में थीं, उत्तका अन्त करने का निश्चय हुआ ।: 
राजस्थान के राज्यों के साथ ऐसी नई सन्धियाँ करने का कार्य-भांर 
चाल्से मेटकाफ़ को ही सौंपा गया । पिण्डारियों के सारे ही दलों को: 
चारों ओर से घेर कर सबंदा के लिए उनका अन्त कर देने, तथा 
इस आयोजन का विरोध करने वाले शासकों या सेनानायकों- को 
धमका कर दबाने या उनका भी दमन करने के लिए विशेष रुूपेण 
सैनिके आयोजन किया गया । अक्तूबर १६, १८१७ ई० को ये सेनाएँ 
अपने-अपने केन्द्रों से पिण्डारियों का दमन करने के लिए त्तिश्चित 
आंयीजन के अनुसार चल पड़ीं । सिधिया और होलकर की पूर्वानुमत्ति 
प्राप्त किये बिना ही राजस्थान के राज्यों को अपने संरक्षण में लेकर 
उनके साथ समुचित सन्धियाँ करने का अपना निश्चय छाड हेस्टिंग्जञ 
ते किया । समय को पहिचान कर बरसों के अपने कठोर श्रम से प्राप्त 
अपने अधिकृत प्रदेशों को एक स्वाधीन राज्य के रूप में संगठित 
कर उसे राजनैतिक स्थायित्व देने के लिए अमीर खाँ भी लालायित 
हो उठा । इंस बार राजस्थान में सबसे पहिले अंग्रेज़ी संरक्षण स्वीकार 
कर उसने होलकर घराने के प्रतिं अपनी नाम-मात्र.की अधीनता के 
अन्त किया, तथा पिण्डारी-लटेरों का वह नेता अब॑ : राजस्थान का 
एक सुप्रतिष्ठित नवाब बन गया । 

पिण्डारियों का दंमन करने में अंग्रेजों की सेनाओं. की: परी- 
प्री सहायता करने तथा अंग्रेज़ों के साथ सन्धि कर उनका संरक्षण 
प्राप्त करने के लिए मेटेकॉर्फ़ ने राजस्थान के सारे ही राज्यों को 
आमन्त्रित किया । दिल्ली में उसके साथ रहने वाले विभिन्न 


-“- २५७९ - 


राजस्थानी राज्यों के वकीलों के साथ तदर्थ बात-चीत प्रारम्भ 
हुईं । राजस्थानी राज्यों के साथ सम्बन्ध स्थापित करने के लिए 
नवम्बर ५, १८१७ ई० को ही दौलतराव सिन्धिया ने अपनी स्वीकृति 
दे दी थी । परन्तु होलकर राजघराने के अधिकारियों से .यही 
स्वीकृति प्राप्त करने के लिए महिदपुर के घमासान युद्ध में उन्हें पूर्ण 
तया पराजित करना पड़ा था (दिसम्बर २१, १८१७ इई०) । 
करौली राज्य के साथ नवम्बर में ही सन्धि की जा चुकी थी। दिसम्बर 
२६, १८१७ ३६० 'को कोटा राज्य के साथ अंग्रेज़ों ने सन्धि कर ली 
और तब एक-एक कर राजस्थान के अन्य सारे राज्यों को भी मेटकाफ़ 

अंग्रेज़ी संरक्षण में ले लिया । 

“+ पिण्डारियों का दमन कर. उन्हें राजस्थान से निकाल बाहर 
करने के लिए निश्चित आयोजन के अनुसार अंग्रेजों की अनेकों सेनाएँ 
विभिन्न दिशाओं से चल कर पूर्वी एवं दक्षिणी राजस्थान में पहुंचीं । 
अमीर खाँ ने अंग्रेजों की प्री-पूरी सहायता की और सन्‌ १८१८ ३० 
के प्रथम चार-पाँच माह बीतते-बीतते राजस्थान से पिण्डारियों का 
नामोनिशान ही मिंट गया । जसवन्तराव भाऊ जेसे उनके सहायक 
मरहठा सेनानायकों को भी राजस्थान से निकाल बाहर किया । 
ओऔरः/यों पिण्डारियों का दमन करते समय अंग्रेजों ने बिना किसी 
कठिनाई के समूचे राजस्थान पर एकबारगी ही अपना पूर्ण एकाधि- 
पत्य स्थापित कर लिया । अब राजस्थान में सर्वत्र शान्ति छा गईं, 
तथा पव्वे-आधनिक राजस्थान के इस अराजकतापर्ण काल का भी 
अन्त हुआ । 

राजस्थान पर अपना पूर्ण आधिपत्य स्थापित करके भी मरह॒ठे 
उसे स्थायी नहीं बना सके थे। महादजी की मृत्यु के बाद से ही 
. राजस्थान पर मरहमें का प्रभुत्व क्षीण होने लगा था, और सन्‌ 


१८०३ ई० में युरोपीय सेनानायकों के चले जाने के बाद तो मरहठों 
की सत्ता की यह निबंलता अत्यधिक सुस्पष्ट हो गई थी । द बाँय, 
पेरों तथा अन्य युरोपीय सेनानायकों की शिक्षा, अनुशासन एवं संचालन 
के फलस्वरूप राजपूत राज्यों की तुलना में मरह॒ठों की सेनाओं को 
जो विशेष शक्ति तब प्राप्त हुई थी, वह अब रह नहीं गई थी । किन्तु 
विभिन्न मरहठे सेनानायकों के पारस्परिक भगड़ों, होलकर घराने की 
विलीन होती हुईं सत्ता एवं राजस्थान से दौलतराव की दीघे-कालीन 
अनुपस्थितियों से भी राजस्थान के राजपूत राज्य लाभ नहीं उठा 
सके । मरहठे शासकों एवं उनके शासन की इन कमज़ोरियों और 
राजपूत राजाओं की इस असमर्थता से प्ूरा-पूरा लाभ उठाया 
पिण्डारी दलों के विभिन्न सेनातायकों ने । द्वितीय अंग्रेज-मरहठा 
युद्ध तथा चारों ओर निरन्तर अपना आधिपत्य बढ़ाने की अंग्रेजों 
की नीति के फलस्वरूप सन्‌ १८०५ ई० के बाद मरहठे शासकों के 
निजी राज्यों की सीमाएं संकुचित हो गई थीं ओर साथ ही रुपया 
एकत्र करने का उनका क्षेत्र भी अत्यधिकःसीमित हो गया था। 
इस संकी ण॑ दायरे में पिण्डारियों तथा अमीर खाँ जेसे अधे- 
स्वतन्त्र. सेनानायकों की बढ़ती हुई सत्ता ने सिन्धिया की 
कठिनाइयों को और भी अधिक उलभा दिया था । 
अब राजस्थान तथा वहाँ के राज्य और ठिकाने निरन्तर बढ़ती 
हुई अराजकता, बरबादी, दारिद्रय एवं आक्रमणंकारियों की माँगें 
पूरी करने की असमर्थता के विषम चक्कर में पड़ गये । सन्‌ १८०३- 
०४ ई० में राजस्थान के राज्यों के साथ सन्धियाँ कर अंग्रेजों ने 
जिस संभावना की ओर सुस्पष्ट संकेत किया था, उसकी पूर्ण उपेक्षा 
कर सिन्धिया तथा उसके अधिकारियों ने अक्षम्प अद्रद्शिता 
का परिचय दिया । अतएवं सन्‌ १८१७ ई० के अन्त में जब लाडे 

हेस्टिंग्ज अपने स्व-व्यापी आयोजन को कार्यरूप में परिणत करने 
लगा तब उसी के आदेशानुसार नये सन्धि-पत्र पर हस्ताक्षर करने 
तथा, परोक्ष रूपेण ही क्‍यों न हो, अपनी सत्ता को छिल्न-भिन्न होते 
बेबस देखते रहने के अतिरिक्त दूसरा कोई चारा दौलतराव के लिए 
नहीं रह गया था । 

परन्तु राजस्थान की परिस्थिति तो और भी अधिक शोचनीय 
हो उठी थी । वहाँ राजा से. लेकर रंक तक का सम्पूर्ण तथा सर्वतोमुखी 
पतन हुआ था । सत्र निर्जीवता एवं निष्क्रितता बढ़ती जा रही थी । 
यूरोपीय सेनानायकों द्वारा सुशिक्षित सनिकों की शक्ति का अनुभव 
कर वेसे सेनानायक और सैनिक नौकर रखने के लिए कुछ राजा अवश्य 
प्रथत्तशील हुए, परन्तु इन जन्म-जात सैनिकों एवं योद्धाओं को यह 
भी नहीं सूफी कि स्वयं ही इस पद्धति को सीख कर अपने-अपने राज्यों : 
की इस महत्त्वपूर्ण कमी को पूरा करें । विभिन्न मरहठे सेनानायकों 
को आपस में लड़ा कर ही ये राजपूत राज्य अपना काम निकालते रहे 
थे , परन्तु पिण्डारियों का दौर-दौरा बढ़ने के बाद यह उपाय भी 
नहीं चल सका । राजस्थान के राज्य कभी भी सम्पत्तिशाली नहीं 
रहे थे, और अब तो उनका दारिद्रय चरम सीमा को पहुँच गया । 
आपसी फूट, आन्तरिक विरोध एवं पिण्डारियों की लूट-मार ने 
परिस्थिति को अधिक विषम ही बना दिया । एक दयनीय विवशता 
राजस्थान के समूचे जीवन में भर गई थी । यद्यपि द्वितीय अंग्रेज- 
मरह॒ठा युद्ध के समय राजस्थानी राज्यों के साथ की गईं कई एक 
सन्धियों का अंग्रेजों ने तब ही अन्त कर दिया था, तथापि राजस्थान 
के राजाओं को उनसे पूरी आशा बनी रही । अंग्रेज़ ही उन्हें अपने 
एकमात्र त्राता देख पड़े, एवं उनका संरक्षण प्राप्त करने के लिए ' 
वे अंग्रेज़ों से निरन्तर याचना करते ही रहे । राजनैतिक पतन के 


की 


उस-गहरे गद्धर में पड़े राजस्थान के राजा और रंक सब ही चारणों 
द्वारा लिखी राजस्थान की विगत ऐतिहासिक कीति-गाथाओं को 
सुन-सुन कर ही संतोष कर लेते थे और स्वयं को भलावा देते रहे 
थे; उस शोचनीय परिस्थिति से उबरने के लिए तब भी कोई प्रयत्न 
सोचने का किसी को खयाल तक न था । 

राजस्थान में अयोग्य शासकों की परम्परा अक्षुण्ण चल रही 
थी । प्रदेश की बढ़ती हुईं बरबादी एवं दरिद्रता के कारण साधारण 
नागरिक का देनिक जीवन भी निस्तेज एवं विषादपूर्ण बनता जा रहा 
था] भयंकर अराजकता एवं निरन्तर होने वाले उलट-फेरों के कारण 
सरदारों के साथ राजाओं की स्थिति भी सदेव डांवाडोल ही रहती थी । 
परिस्थिति-जन्य इस चिन्तापूर्ण आकुलता को भुलाने के लिए ही राजा 
* और रंक सब ही समान रूप से ऐश्वयं-विलास की ओर अनायास 
आकर्षित होते थे | भौतिक जीवन के इन कठोर सत्यों को भुलाने के 
लिए नित्य नए उत्सवों का आयोजन होता था, आडम्बरपूर्ण जलसों 
की तड़क-भड़क देख पड़ती थी, और नाच-गान, राग-रंग और ऐश्वर्य- 
विलास का समाँ बाँधने का निरन्तर प्रयत्न होता रहता था। नेतिक 
अनाचार बंढ़ता जा रहा था । कभी भी न समाप्त होने वाल गृह- 
युद्धों के साथ ही यह असीम व्यभिचार का भी युग था। सवाई 
जगतसिंह के 'रावरू' में चलने वाल ऐश्वरयं-विलास की अविश्वसनीय' 
किन्तु सच्ची बीभत्सपूर्ण कहानियाँ सारे उत्तरी भारत के कौतूहल 
की सामग्री बन गई थीं, और तत्कालीन हस्त-लिखित अखबारों 
में दुहराई जा कर वे कलकत्ता, पूना तथा हैदराबाद जैसे सुदूर नगरों 
तक फलती थीं। जिससे राजस्थान के राजाओं की प्रतिष्ठा और 
उनके राजनेतिक एवं सामाजिक महत्त्व को गहरी ठेस लगी ॥ यह नेतिक 
पतन राजस्थान के लिए बहुत ही घातक हुआ, और अब तक राजस्थान _ 


 आ 


की रक्षा एवं नेतृत्व करने वाली वह राजपृत जाति अज्ञानांधकार 
में सुप्त इस पाप-पंक में डब कर युगों के लिए पूर्णतया निरचेष्ठ 
एवं निर्जीव हो गई । 

इस काल में भी साहित्य तथा काव्य को राजस्थान में राज्या- 
श्रय प्राप्त होता रहा । जयपुर का सवाई प्रतापसिहँ, जोधपुर का 
मानसिह एवं बूंदी का विष्णुसिह, तीनों ही स्वयं काव्य-रचना 
करते थे। उनके आश्रय में रह कर अनेकों सुकवि काव्य-रचना में 
ही अपना सारा समय लगाते थे। ब्रज भाषा के सुविख्यात कवि 
पद्माकर. ने भी राजस्थान के विभिन्न राज-दरबारों में कई वर्ष 
बिताए । परन्तु तत्कालीन राजस्थान के कवियों के जीवन एवं 
काव्य में कभी भी एकरूपता नहीं हो पाई भी । उनकी भावनाओं 
तथा प्रेरणा में पारस्परिक सामझ्जस्य-विहीनता उनके काव्य में भी 
स्पष्ट रूपेण भलकती है । भक्ति रस की कविता भी युग-धर्म के प्रभाव 
से अछती नहीं रह सकी, ओर उसमें भी इंश्वरीय प्रेम तथा श्रीक्षष्ण 
की लीला के अन्तर्गत श्रृंगार रस की गहरी पुट आ हीं जाती थी । 
इन कवियों के काव्य में प्रायः तीत्र अनुभूति का अभाव ही रहा, अत- 
एवं इस काल की सर्व-श्रेष्ठ रचना समभी जाने का श्रेय मंछाराम के 
'रघनाथ-रूपक गीताँ रो' तथा किशन आढ़ा के 'रघुवर-जस-प्रकाश 
नामक दो रीति-प्रन्थों को ही प्राप्त हुआ । 

इस समय तक राजस्थानी चित्रकला से मुग़ल शली का प्रभाव 
पूर्णतया विलीन हो चुका था, जिससे इस काल के चित्रों में राजस्थानी 
शैली का विशुद्ध पूर्ण रूप देख पड़ने लगा । तत्कालीन युग के राग- 
रंग और ऐश्वरये-विलास-प्रधान प्रवृत्ति का प्रतिबिम्ब तब के चित्रों 
में भी सुस्पष्ट देख पड़ता है। रास लीला तथा राधा-कृष्ण सम्बन्धी 
धामिक चित्रों में भी मानवीय कामुकता का ही चित्रण होता .था। 

परम्परागत रूढ़ि के अनुसार बने इन चित्रों में प्री-प्री राजकीय 
तड़क-भड़क एवं अत्यधिक अलंकार-पूर्णता ही पाई जाती थी। 
ईसा की १९ वीं शताब्दी के प्रारंभ से ही राजस्थानी शैली 
पर बने हुए चित्रों में भाव-चित्रण के इस छिछलेपन के साथ अत्यधिक 
निर्जीवता भी आने लगी, जिससे बड़ी ही तेज़ी से इस चित्र-शली 
का ह्वास होने लगा। उधर जोधपुर में चित्र-शली की प्रचलित रूढ़ियों 
से विपरीत नित्य नए वेषम्यपूर्ण प्रयोग किये जाने लगे, जिससे वहाँ 
की कला में परम्परागत विकास की एकता ही नष्ट हो गईं। 
राजस्थान के चित्रकारों को इस काल में . पर्याप्त प्रोत्साहन मिला 
था, किन्तु वहाँ के राज-दरबारों एवं कछा-प्रेमियों की बढ़ती हुई 
दरिद्रता के कारण चित्रकारों की भी आथिक स्थिति विशेष सुधर 
न सकी । 

मुग़लों के एकाधिपत्य को चुनोती देकर तब दुर्गादास तथा 
राणा राजसिह के नेतृत्व में जिस राजस्थान ने सफलतापूर्वक उस 
प्रचण्ड विद्रोह का प्रारम्भ किया था, उसी राजस्थान को इस 
अराजकतापूर्ण काल के अन्त में पुनः विदेशियों के हाथों यों आत्म- 
समपंण करना पड़ा । मरहठे सेनानायकों के निरन्तर आथिक 
शोषण से बचने तथा पिण्डारियों के सवेनाशकारी उपद्रवों का अन्त 
करने के लिए राजस्थानी राज्यों ने उत्सुकतापूर्वक सहष अंग्रेजों 
का संरक्षण स्वीकार किया | एक शताब्दी से अधिक काल तक निरन्तर 
चलती रहने वाली इस भयंकर अराजकता ने राजपूत राजघरानों को 
जड़ से हिंला दिया था; उनका दारिद्रय चरम दयनीय सीमा को पहुँच 
चुका था। जन्म-जात योद्धा राजपूतों का सारा समाज ही पूणरूपेण 
- पतित हो चुका था | क्षात्र-धर्म से च्यूत होकर वें अपनी कतंव्य-बुद्धि 
भी खो बैठे थे। अज्ञान को अपनाने में ही उन्होंने अपना पूर्ण हित समझा, 

और घोर नेतिक अनाचार में ही उन्होंने स्वर्गीय चिरन्‍्तन सुख का 
अनुभव किया । कुलांगनाओं का तिरस्कार कर कुलटाओं द्वारा 
उनका अपमान करवाने में ही उन्होंने अपने पुरुषत्व की पराकाष्ठा 
की । और उसी राजपूत समाज के वे सुप्रतिष्ठित नेता, उन राज्यों 
के वें नरेश, अपने राज्यों को स्थायित्व प्रदान करने तथा अपने 
व्यक्तिगत शान्ति-सुख के हेतु साँगा और प्रताप, मालदेव और दुर्गादास, 
सवाई जयसिंह, भाला अज्जा और हाड़ा उम्मेंद्सिह के वे वंशज, 
अपने प्यारे देश की स्वाधीनता की बलि देने से वे यत्किचित्‌ 
भी नहीं हिचके । पराधीनता को सह॒र्ष अपना कर उसीमें उन्होंने अपना 
परम कल्याण देखा । और “'धणियाँ ऊर्भां तथा उनके जोताँ-जोताँ 
जब राजस्थान के राजपूत राजाओं की धरती चली गईं, और वहाँ के 
किसी भी हिन्दू या मुसलमान ने अपने वंश-परम्परागत राजपूती- 
धर्म को नहीं निबाहा तब तो कविराजा बाँकीदास को विवश होकर 
कहना ही पड़ा :- 


“पुरजोधाँण उदेपुर जेपुर, 
पहु थौंरा खूटा परियोण । 
ऑके गईं आवसी आऑके, 
बॉके आसल किया बखाँण ॥? 


परन्तु उस समय क्या बाँकीदास ने कभी स्वप्न में भी यह सोचा था 
कि तब ही वे सारे राज-वंश एक प्रकार से सवेदा के लिए नष्ट हो गए 
थे, तथा तब गई वह धरती पुनः वापस आने की न थी ? और भारत के 
पुन: स्वाधीन होते ही, पूर्णतया स्वच्छन्द रहने को सदेव उत्सुक 
राजस्थान तथा अपने विभिन्न व्यक्तिगत स्थायित्व के लिए सवंदा 


चितित रहने एवं तदर्थ सतत प्रयत्न करने वाले वहाँ के उन राजपूत 
३४ 

राज्यों को उस समय किये गए उस भयंकर पाप तथा अन्य जघन्य 
अनाचारों का विशेष रूपेण पूर्ण प्रायश्चित करना होगा ।. . . -अब 
राजस्थान अखिल भारतीय गण-तंत्र का एक अविभाज्य अंग बना 
और उन राजस्थानी राजपूत राज्यों का विलयीकरण होकर वे सारे 
ऐतिहासिक राजपूत राजघराने राजस्थान के साधारण जन-समाज 
में समा गए । द 


३ 
अंग्रेज़ी साम्राज्य के अन्तगत राजस्थान-- 
राजनेतिक एकता की पुनस्थोपना, राज्यों 
में नवीन शासन-संगठन, भारतीय 
राजनीति एवं राजस्थान, तथा 
. अन्य नई प्रवृत्तियाँ 
( १८१९-१९४७ ई० ) 


पिण्डारियों के विरुद्ध शीघ्र ही प्रारम्भ होने वाले युद्ध को लेकर जब 
अंग्रेज़ों का दूत, सुप्रसिद्ध टाड, नवम्बर, १८१७ ईं० में रावटा के पड़ाव 
पर ज़ालिमसिह फाला को सब तरह से आश्वासन देने छूगा कि भारत के 
मध्य भाग में पूर्ण शान्ति स्थापित करना ही उस युद्ध का एकमात्र उद्देश्य 
था, तथा उसके द्वारा अंग्रेज़ अपना साम्राज्य बढ़ाना नहीं चाहते थे, तब 
तो उस दृष्टि-हीन किन्तु अनुभवी कूटनीतिज्ञ मन्त्री से रहा न गया । 

“आप जो कुछ भी कह रहे हैँ, उस पर स्वयं आप भी पूर्णतया 
विश्वास नहीं करते हें यह तो में नहीं कह सकता हूँ, परन्‍्तु बूढ़े जालिम 
की इस बात को याद रखना कि वह दिन दूर नहीं हैँ, जब सारे 
हिन्दुस्तान में एक ही सिक्का चलेगा ।* 

और उसकी यह भविष्यवाणी राजस्थान में तो एक ही व में 
पूरी हो गई । सन्‌ १८१८ ईं० के अन्त तक सिरोही राज्य को छोड़ 
कर सारे राजस्थानी राज्यों के साथ अंग्रेज़ों की संधियाँ हो चुकी थीं । 


- २६४८ “ 


सिन्धिया के साथ की गई सन्धि के अनुसार अजमेर का परगना भी 
जुलाई, १८१८ ई० में अंग्रेज अधिकारियों को सौंपा जा चुका था | 
सन्‌ १८१९ ई० के प्रारम्भ तक सारे राजस्थान पर अंग्रेजों का राज- 
नेतिक आधिपत्य स्थापित हो गया, और सन्‌ १९४७ इई० में भारत 
के स्वाधीन होने तक वह अक्षुण्ण बना रहा। अंग्रेजों का आधिपत्य 
स्थापित होने से पाइचात्य सभ्यता तथा संस्कृति के साथ राजस्थान 
का प्रथम बार पूर्ण लगाव स्थापित हुआ । यह सम्बन्ध कितना गहरा 
तथा आगे चल कर उसका प्रभाव कितना क्रान्तिकारी होगा, 
सन्धियाँ करते समय संभवत: किसी को भी यह बात नहीं सूफी थी । 
अब विदेशी सत्ता, संस्कृति तथा विचार-धारा का प्रभाव धीरे-धीरे 
राजस्थान पर पड़ने लूगा और यों वहाँ एक नवीन प्रगति का प्रारम्भ 
हुआ, जिससे आगे चल कर राजस्थान की राजनेतिक तथा शासन- 
सम्बन्धी बातों के साथ ही साथ वहाँ के धार्मिक, सामाजिक, साहित्यिक, 
आदि क्षेत्रों में भी एक अनपेक्षित क्रान्ति के चिह्न अधिकाधिक सुस्पष्ट 
दिखाई देने लगे । इस क्रमिक विकास की अपनी-अपनी विभिन्न 
विशेषताओं के आधार पर ही इन १२८ वर्षों का राजस्थान का 
इतिहास तीन प्रधान विभागों में विभकत किया जा सकता है :- 

(१) सहयोग कार (१८१९-१८५८ इईं०); 

(२) संगठन काल (१८५८-१९०६ इईं०); 
तथा (३) युगान्तर काल (१९०६-१९४७ ई०) । 


१, सहयोग काल ( १८१९-१८५८ ई० ), 


इन पिछले दो वर्षों में की गईं सन्धियों द्वारा विभिन्न राज्यों 
को अपने आश्रय में लेकर अंग्रेज़ों ने उनके साथ सहयोग स्थापित 


ध्ा 


किया । इन सन्धियों की इस प्रमुख विशेषता के आधार पंर हीं इस 
प्रथम विभाग को सहयोग काल” कहा हैं । इस समय तक सारे 
भारत में अंग्रेज़ों का पूर्ण प्रभुत्व स्थापित हो चुका था, एवं ऐसी संधियों 
में पहिले के समान अब भी पारस्परिक सख्य-भाव, चिरकालीन 
मेत्री तथा अन्योन्य कत्तेव्यों' की चर्चा करता सर्वथा असामयिक 
'हो गया । अप॑ने आश्रय में लेने के कारण उन राज्यों तथा वहाँ के 
राजघरानों की रक्षा करना अब अंग्रेजों का कत्तंव्य था । साथ ही 
अंग्रेजों के साथ सहयोग स्थापित करने के बाद उन राज्यों का राज- 
नतिक सम्बन्ध एकमात्र अंग्रज़ों के ही साथ रह गया । अपने पड़ोसी 
राजस्थानी राज्यों के साथ भी अब वे किसी प्रकार का राजनेतिक 
सम्बन्ध या मंत्री भी नहीं रख सकते थे। अपने आपसी भगड़ों के निपटारे 
के लिए भी उन्हें अंग्रेजों के पास ही जाना पड़ता था। अंग्रेजों ने यों 
राजस्थान के प्रत्येक राज्य को दूसरे से पूर्णतया पृथक कर दिया । 
इस प्रकार के आश्रवित-सहयोग के क्षेत्र की ठीक-ठीक सीमाओं को 
ले कर राज्यों और अंग्रेज अधिकारियों में कईं बार मत-भेद हुआ, 
किन्तु हर बार जिसकी लाठी उसकी भेंस' वाली कहावत ही 
चरिताथ हुईं और अंग्रेज़ों ने अपने निश्चित निर्णय का ही पालन 
करवाया । 

इस बार राजस्थान क केवल बड़े-बड़े प्रमुख राज्यों के साथ 
ही सन्धि करके अंग्रेजों ने संतोष नहीं किया । वहाँ के छोटे-बड़े सारे 
स्वाधीन राज्यों को अपने आश्रय में ले कर यों उदयपुर के साथ ही 
साथ शाहपुरा के राज्य को भी उन्होंने राजस्थान के राज्यों की सूची 
में सम्मिलित किया । कुशलूगढ़ के समान अरधे-स्वतन्त्र तथा अनेक 
राज्यों के साथ सम्बद्ध ठिकानों से भी उन्होंने सीधा सम्बन्ध स्थापित 
किया । राजस्थान के अनेकानेक राज्यों में वहाँ के आधीन जागी रदार 

अपने राजा की दशक्ति-हीनता तथा विगत-कालीन अराजकता से लाभ 
उठा कर बहुत-कुछ स्वाधीन तथा अतीव उदहृण्ड हो गए थे। राजस्थान 
का यह राजनंतिक पुनर्सगठन करते समय इन निरंकुश जागीरदारों 
की शक्ति को घटा कर उन्हें अपने-अपने राज्यों की अधीनता 
पूनः: स्वीकार करवाने के लिए अंग्रेज अधिकारी जागीरदारों 
तथा उनके शासक-राज्यों के बीच मध्यस्थ बने । यों टाड ने उदयपुर 
के महाराणा और वहाँ के सरदारों का पारस्परिक संबन्ध स्थिर करने 
के लिए मई, १८१८ ६० में एक कौल-नामा तेयार करवाया, जिसके 
अनुसार सन्‌ १७६६ ई० के बाद उनके द्वारा अनुचित रूपेण दबाईं 
हुई मेवाड़ राज्य की सारी ज़मीन राज्य को वापस लोटाने का सरदारों 
ने वादा किया और साथ ही राज्य के प्रति सरदारों की आवद्यक 
सेवाओं और अनिवाय॑ कतंव्यों का भी खुलासा किया गया । इसी 
प्रकार सर डंविड आक्टरलोनी की मध्यस्थता के फंलस्वरूप मई, 
१८१९ ई० में जयपुर राज्य के सरदारों ने भी वेसा ही एक समझौता 
स्वीकार किया । अनुचित तौर से दबाई हुईं राज्य की ज़मीन लोटाई 
गईं | इन समभझौतों तथा कौल-नामों का प्री तरह पालन करवाने का 
उत्तरदायित्व अंग्रेज़ों ने अपने ऊपर लिया। विभिन्न राज्यों के सरदारों 
के अधिकारों तथा उनकी जागीरों, आदि को लेकर अब आगे जो 
भगड़े चले उनको सरलतापूर्वक निबटाना कठिन हो गया । 
उदयपुर में तो एक के बाद दूसरा यों अनेकों कौल-नामें तेयार किये 
गए और इस प्रकार सरदारों में आपसी मन-मुटाव एवं भीतरी षड़यन्त्र 
निरन्तर चलते रहे । आपसी बीच-बिचाव कर उसके फलस्वरूप 
होने वाले विभिन्न समभौतों का पालन करवाने का उत्तरदायित्व 
लेने की अंग्रेजों की इस नीति के कारण राजस्थान के राज्यों को 
आन्तरिक स्वाधीनता, उनके राजनंतिक महत्त्व तथा सेंकड़ों वर्ष 

पुराने उनके गौरव को गहरी ठेस रूगी, एवं इन राज्यों का शासन- 
संगठन कभी भी पूरी तरह सुदृढ़ नहीं होने पाया । 

तत्कालीन राजनेतिक वस्तु-स्थिति को स्थायित्व प्रदान करने 
की नीति से ही प्रेरित होकर अंग्रेज़ों ने सन्धियाँ करते समय तथा 
उसके बाद के इन प्रारम्भिक वर्षों में कई एक ऐसे निश्चय किये, 
जिनसे आगे चल कर अनेकों वेधानिक और राजनेतिक उल्भनें 
उठ खड़ी हुईं । सन्‌ १८१७ ई० में कोठा राज्य के साथ सन्धि करते 
समय प्रधान सन्धि के साथ ही साथ एक अलग विशिष्ट धारा द्वारा 
. अंग्रेज़ों ने तब ही यह निश्चित कर दिया था कि महाराव उम्मेदर्सिह 
और उसके उत्तराधिकारी केवल नाम-मात्र को कोठा के शासक 
रहेंगे, एवं राज्य की सारी शासन-सत्ता कोटा के तत्कालीन सर्वे-सर्वा 
प्रधान मन्‍्त्री राज राणा जालिमसिंह और उसके वंश-परंपरागत 
उत्तराधिकारियों के हाथ में रहेगी। इसी प्रकार सन्‌ १८२३ ई० में 
सिरोही राज्य के साथ सन्धि करते समय वहाँ के पदच्युत शासक 
राव उदयभान के जीवन-काल में उसके छोटे भाई तथा सर्वे-सम्मति 
से नियुक्त सिरोही के शासक राव शिवसिंह को वहाँ का राव-रीजेण्ट 
एवं उदयभान की मृत्यु के बाद वहाँ का शासक-उत्तराधिकारी नहीं- 
मानना स्वीकार किया । सिरोही राज्य का यह सौभाग्य ही था कि 
उदयभान निस्सन्तान ही मरा और शिवसिह के मरने के बाद उसके 
लड़के के सिरोही की गद्दी पर बेठने में कोई बाधा उत्पन्न नहीं हुई । 
परन्तु कोटा की उस उंलभन को सुलमाने में पूरे बीस वर्ष लगे । 
महाराव किशोरसिह को बरसों तक मारा-मारा घूमनां पड़ा, सेकड़ों 
हाड़ा राजपूतों का संहार हुआ, ऊपरी दिखावे के लिए अनेकों बार 
वर्षों तक नाटकीय व्यवहार चलता रहा, और अंत में काला राज राणा 
के विरुद्ध राज्य भर में साव॑ंजनिक विद्रोह होने की संभावना सुस्पष्ट 

देख पड़ने पर ही सन्‌ १८३८ ई० में कोटा राज्य का बटवारा हुआ 
तथा ज़ालिमसिह के पौत्र मदनसिह को कोटा राज्य के सत्रह परगने 
देकर भालावाड़ नामक एक सर्वथा नवीन और स्वतन्त्र राज्य की 
स्थापना की गईं । तब जाकर कहीं कोटा का महाराव बाकी रहें कोटा 
राज्य का पूर्णाधिकार-प्राप्त शासक बन पाया । 

पिण्डारियों का पूर्ण दमन हो चुका था, उनके सुप्रसिद्ध नेता 
अमीर ख़ाँ को अंग्रेज़ों ने टोंक के स्वाधीन राज्य का स्वतन्त्र शासक 
मान लिया था और उसके साथी सैनिकों का दल पूरी तरह बिखर 
चुका था , एवं अब राजस्थान में पहिल की-सी आन्तरिक अराजकता 
नहीं रही थी । अंग्रेज़ों के साथ सन्धियाँ हो जानें पर राजस्थानी राज्यों 
को उनका प्रश्नय प्राप्त हुआ, जिससे अब बाह्य आक्रमणों का उन्हें 
कोई भी डर न रहा। फिर भी अगले कई यूगों तक 
इन राज्यों की आर्थिक परिस्थिति में कोई सुधार नहीं 
हुआ। कई एक राज्यों के पुराने कर्जों का सुविधाजनक फेसला 
हो चुका था। तथापि अंग्रेजों को दिये जाने वाले वाधषिक 
खिराज का भार भी ये राज्य सहन नहीं कर सके । खिराज की प्री- 
पूरी रकम ठीक समय पर नहीं दिए जाने एवं बहुत अधिक रकम 
बाकी रह जाने के कारण ही सन्‌ १८२३ ईं० में उदयपुर का राज्य- 
प्रबन्ध अंग्रेज़ों ने पुनः अपने हाथ में ले लिया । ख़िराज को पूरी रकम 
नियत समय पर ही वसूल करने के लिए अंग्रेज़ अधिकारी प्ूरी-पूरी 
सख्ती बरतते थे, जो अब राजाओं को बहुत ही अप्रिय एवं दु:ख-प्रद 
जान पड़ती थी । कुछ वर्षों तक अंग्रेजों के आधिपत्य का अच्छी तरह 
अनुभव कर अब कई एक राजस्थानी नरेशों के हृदयों में अंग्रेज़ों 
के प्रति विरोध की भावना उठने लगी । सन्‌ १८२४ ई० में अंग्रेज 
ब्रह्मा के प्रथम युद्ध में उछभ गये थे, जिससे तब भारत में अधिक 

सेना नहीं रह गईं थी । साथ ही इस युद्ध के प्रारम्भ में अंग्रेजों को जिन 
विफलताओं का सामना करना पड़ा, उनका विवरण बहुत ही अति- 
शयोक्तिपूर्ण रूप में भारत में जब ज्ञात हुआ तब तो ये विरोधी नरेश 
निकट भविष्य में ही राजस्थान से अंग्रेज़ों की सत्ता को उखाड़, फेंकने 
का स्वप्न देखने लग । इसी आशा से प्रेरित होकर अलवर के महाराजा 
बनेसिह ने अंग्रेज़ अधिकारियों के आदेशों की पूर्ण उपेक्षा की । किन्तु 
ये सुखद स्वप्न चिरस्थायी नहीं हो पाए, और जनवरी, १८२६ इई० 
में जब भारत भर में अजेय समभे जाने वाले भरतपुर के सुदृढ़ दुर्ग 
को अंग्रेज़ों ने जीत लिया तब तो उनकी आशाएँ पूर्णतया विनष्ठ हो 
गई । किन्तु नियत समय पर ख़िराज की पूरी रकम वसूल होने में 
निरन्तर कठिनाई होती ही रहती थी.। अंग्रेजों को विवश. होकर 
समय-समय पर चढ़े हुए ख़िरांज का नया फेसला करना पड़ता.था ॥। 
जयपुर राज्य के नाम बाकी रहे ऐसे ४६ छाख रुपयों के अदा होने की 
कोई भी संभावना न देख कर सन्‌ १८४२ ३० में अंग्रेजों को ये सब 
रुपये माफ़ कर देना पड़े। इसी अवसर पर जयपुर राज्य से प्रति वर्ष 
वसूल होने वाली रकम भी आठ लाख से घटा कर आधी कर दी गईं। 
उदयपुर से वसूल होने वाली रकम में भी चार वर्ष बाद कुछ रियायत 
कर वह दो लाख रुपया कलदार वाधषिक निश्चय कर दी गईं । करौली, 
बाँसवाड़ा, आदि राज्यों के साथ भी ऐसी रियायतें समय-समय पर 
की गईं । | 

राजस्थानी राज्यों के साथ की गई सब सन्धियों में अंग्रेज़ों ने 
यह बात सुस्पष्ट रूपेण स्वीकार कर ली थी कि अपने आन्तरिक 
मामलों में उनके शासक सर्वथा स्वाधीन रहेंगे और उन राज्यों. के 
भीतरी प्रबन्ध में अंग्रेज किसी भी प्रकार का हस्तक्षेप नहीं. करेंगे । 
किन्तु तत्कालीन राजनेतिक एवं आ्थिक्त आवश्यक्ताओं:के फलस्वरूप 

इन सन्धियों के होते ही अनेकानेक प्रमुख राज्यों के आन्तरिक मामलों 
में भी अंग्रेजों को तत्काल हस्तक्षेप करना पड़ा । मेवाड़ की बिगड़ी 
हुईं दशा को सुधारने में महाराणा भीमसिंह को असमर्थ देख कर 
टाड ने सन्‌ १८१८ ई० में उदयपुर राज्य का सारा शासन-प्रबन्ध 
अपने हाथ में ले लिया और तीन वर्ष तक मेवाड़ पर वही शासन 
करता रहा । जयपुर में महाराजा जगतसिह के अन्तिम दिनों में 
राजस्थान के प्रमख अंग्रज़ अधिकारी सर डंविड आक्टरलोनी ने 
अपनी पसन्द के व्यक्ति को वहाँ का प्रधान मनन्‍्त्री नियक्त किया. 
(१८१८ ३०), और जगतसिह की मृत्यु के बाद जब उसका नव-जात 
शिशु जयसिंह गद्दी पर बंठा, तब जयपुर राज्य-शासन की 
गति-विधि को निरन्तर देखते रहने तथा समय-समय पर शासन- 
प्रबन्ध में आवश्यक हस्तक्षेप करने के लिए सन्‌ १८२१ ई० में वहाँ 
एक स्थायी अंग्रेज रेज़ीडेण्ट नियुक्त किया गया, जिसने कुछ ही वर्ष 
बाद राज-माता को बाध्य किया कि वह अपने कृपा-पात्र मझरूँथधाराम 
को जयपुर से निकाल बाहर करे । कोटा और बंदी में वहाँ के नए 
शासक, किशोरसिह तथा रामसिह, का राज्याभिषेक टाड ने अंग्रेज 
सरकार की ओर से क्रमशः १८२० ईं० एवं १८२१ ईं० में किया था। 
जोधपुर के महाराजा मानसिह ने जब अपने विरोधी सरदारों, आदि 
की जागीरें ज़ब्त कर लीं, तब अंग्रेज अधिकारियों ने ही बीच- 
बिचाव कर सन्‌ १८२४ ई० में वे जब्त जागीरें वापस देने के लिए 
उसे विवश किया । शासन के लिए सर्वंथा अयोग्य होने के कारण 
डंगरपर के महारावल जसवन्तसिह को १८२५ ई० में पदच्यत 
किया गया । 

इसके कुछ ही समय बाद हस्तक्षेप करने की यह नीति पलट 
दी गईं.) इन राज्यों से समय पर ख़िराज की निश्चित रकम वसूल 

करने तथा उन्हें आपस में लड़ने न देने के लिए आवश्यक हस्तक्षेप 
को छोड़ कर दूसरी सारी आन्तरिक बातों में उन्हें पूर्ण स्वतन्त्रता 
दे दी गई । उत्तरी भारत का दौरा करता हुआ फरवरी, १८३२ ई० 
में लाडे बेण्टिंक अजमेर आया, और उससे मिलने के लिए सारे 
प्रमुख राजस्थानी नरेशों को अजमेर आमन्त्रित किया गया । 
अंग्रेज़ी गवर्नर-जनरल का राजस्थान में यह पहला दरबार था । 
मुग़ल सम्प्राटों के दरबारों में जाने का विचार तक न करने वाले 
उदयपुर के महाराणाओं का तत्कालीन उत्तराधिकारी जवानसिंह भी 
अंग्रेज़ अधिकारियों के फुसलछाने पर उत्सुकतापूर्वक अजमेर जा 
पहुँचा । जयपुर, बूंदी, आदि राज्यों के नरेश भी इस दरबार में आए 
थे, किन्तु बहाना बना कर जोधपुर का महाराजा मानसिंह अजमेर 
नहीं आया | अजमेर आये हुए नरेशोंसे मेल-मिलाप बढ़ा कर उनके 
प्रति अंग्रज़ सरकार की पर्ण मेत्री का उन्हें आश्वासन देने का बेण्टिंक 
ने यों प्रयत्व किया । 

किन्तु राजस्थानी राज्यों के आन्तरिक या शासकीय मामलों 
में पूर्णतया तटस्थ रहने की नीति का अक्षरश: पालन होना कदापि 
संभव नहीं था । भारत पर पूर्ण एकाधिपत्य करके भी ईस्ट इण्डिया 
कम्पनी अपने व्यापारिक हितों को ही सब से अधिक महत्त्व देती 
थी । नमक और अफीम के व्यापार पर अपना एकाधिकार बनाये 
रखने की अंग्रेजों की नीति में तब भी कोई विशेष फेरफार नहीं 
हुए थे । अपने अधिकृत भारतीय प्रदेशों में नमक को महगा बनाए 
रखने के लिये राजस्थान में बनने वाले नमक के उत्पादन या उसके 
मूल्य पर कड़ा नियंत्रण करना आवश्यक हो गया । एवं साँभर से 
तैयार किये गये नमक पर समुचित नमक-कर वसूल करने के 
लिये राजस्थान के चारों ओर के अंग्रेज़ी प्रदेश में चौकियों का 

घेरा डाल दिया गया, जिससे राजस्थान के इस अतीव लाभ-प्रद 
उद्योग-धंधे को गहरा धकक्‍का लगा। राजस्थान में “नमक के 
उत्पादन पर यत्किचित्‌ भी सीधा नियन्त्रण कर सकना तब अंग्रेज़ों के 
लिये संभव नहीं हो सका, -एवं तदथ प्रारम्भ किये गयें सारे प्रयत्न 
छोड़ देने पड़े |... 
राजस्थान में अफ़रीम की खेती और वहाँ पैदा होने वाले अफीम 
के व्यापार के नियन्त्रण की समस्या और भी अधिक उलभी हुई 
थी । प्रान्त में शान्ति स्थापित होने के बाद मेवाड़ और मालवा के 
सीमान्त वाले दक्षिण-पूर्वी राजस्थानी प्रदेश-में अफ़ीम की खेती 
बहुतायत से होने लगी थी। भारतीय अंग्रेज़ी प्रान्तों में अफ़रीम की 
पेदावार तथा उसके व्यापार पर ईस्ट इण्डिया कम्पनी का ही 
एकाधिकार था, एवं इन राजस्थानी राज्यों में पेदा हुए इस 
अफ़ीम से बंगाल, आदि अंग्रेजों द्वारा अधिकृत प्रदेशों में उत्पन्न 
अफ़ीम के व्यापार को धक्का रंगना अवश्यम्भावी था । पुनः: चीन 
के साथ चलने वाले कम्पनी के अफ़ीम के एकाधिकारपूर्ण व्यापार 
को भी इससे परोक्ष रूपेण गहरा आघात पहुँचता था। अतएव 
उसके अत्यावश्यक नियन्त्रण के लिये अंग्रेजों ने बारी-बारी से 
अनेकों उपाय किये, किन्तु किसी से भी इच्छित उद्देश्य को सिद्धि 
नहीं हो सकी । एक बार तो उन राजस्थानी राज्यों में अफ़ोम की 
खेती पूर्णतया बंद कर देने के लिये भी वहाँ के नरेशों से समभोौते 
किये गये । नीति सम्बन्धी निरन्तर होने वाले इन परिवतंनों से इस 
प्रदेश के किसानों, व्यापारियों और राज्यों की बहुत हानि हुई तथा 
यहाँ के व्यापार को भी धक्का लगा, जिससे राजस्थान के इन भागों 
में बहुत असंतोष उत्पन्न हो-गया था। अस्त में इन राज्यों से अफ़ीम 
को सीधा बम्बई ले जाने वाले व्यापारियों को निश्चित फीस पर 

आवश्यक आज्ञापत्र ( लायसेंस ) देने का तरीका सन्‌ १८३० ई० 
में प्रचलित किया गया, जिससे बहुत-कुछ नियंत्रण के साथ ही' 
अंग्रेज़ों को पर्याप्त आमदनी भी. होने लगी | राजस्थान के बदलते 
हुए व्यापार-मार्गों की नई द्िज्ञाएँ निश्चितः करने में अफ़ीम के 
व्यापार सम्बन्धी इस नए प्रबन्ध का भी . महत्त्वपूर्ण प्रभाव पड़ा । 
परिचमी राजस्थान की. सुसमुद्ध बस्तियों का व्यापारिक महत्त्व 
दिनोंदिन नष्ट हो रहा था, तथा राजस्थान के सुविख्यात 'मारवाड़ी' 
व्यापारी बम्बई, बंगाल, आदि सुदूरस्थ प्रदेशों के नये व्यापार-केन्द्रों 
की ओर अधिकाधिक आकर्षित होने लगे, जिससे राजस्थान के 
भीतरी व्यापार और वहाँ के उद्योग-धंधों की निरन्तर अवनंति. ही 
होती गई। 

देशी राज्यों में हस्तक्षेप नहीं करने की बेण्टिक की नीति 
का उसके शासन-काल में भी पूरी तरह पालन नहीं.किया जा सका । 
पड़ोसी राज्यों और अंग्रेजी इलाके पर होने वाले आक्रमणों को 
रोकने तथा अपनी मन-चाही शर्ते उससे स्वीकार करवाने के हेतु 
मानसिंह के विरुद्ध जोधपुर भेजने के लिए सन्‌ १८३४ ईं० की बरसात 
में अंग्रेजों को नसीराबाद में एक बड़ी सेना एकत्रित करनी पड़ी । 
पिछले पन्द्रह वर्षों से जयपुर के. राज्य-प्रबन्ध. में निरन्तर बनी रहने 
वाली पूर्ण अव्यवस्था जब वहाँ के नव-युवा शासक जयसिह. की 
अकाल मृत्यु.के बाद असहनीय हो गई; तथा उसके कुछ ही माह बाद 
जब जयपुरं में दिन-दहाड़े उपकद्रवियों ने. अंग्रेज अधिकारियों पर 
आक्रमण किया, तब तो जयपुर के शासन-प्रबन्ध में पूर्ण हंस्तक्षेप 
करना अंग्रेज़ों के लिए अनिवार्य हो गया । जयपुर. राज्य भर क़रे 
उपद्रवियों का कठोरता के साथ दमन कर रेज़ीडेण्ट की देख-रेख में. 
उसके आदेशानुसार राज्य-शासन: चलाने को राज्य में एक काउन्सिल 

स्थापित की गईं । अब जयपुर राज्य के इतिहास में एक नए उन्नति- 
पूर्ण अध्याय का प्रारम्भ हुआ । इसके चार वर्ष ही बाद जोधपुर 
में भी परिस्थिति विकट हो जाने के कारण वहाँ सैनिक कार्यवाही 
करना अत्यावश्यक हो गया । अपने सरदारों के साथ महाराजा 
मानसिंह के निरन्तर चलने वार रंगड़ों के साथ ही इस समय वहाँ 
के शासन-प्रबन्ध पर नाथों का पूर्ण आधिपत्य हो जाने से एक नई 
उलभन उत्पन्न हो गई थी । जोधपुर राज्य में बढ़ती हुईं अराजकता 
को रोकने के लिए अंग्रेज़ी सेना जोधपुर भेजी गई और मानसिह 
को व्यक्तिगत रूपेण एक विशिष्ट समझभोता स्वीकार करना 
पड़ा, जिसके द्वारा जोधपुर में शान्ति तथा सुशासन स्थापित करने 
का प्रयत्न किया गया । इसी समय से जोधपुर में भी एक स्थायी 
अंग्रेज अधिकारी की नियुक्ति की जाने छुगी । द 
राजस्थान के विभिन्न राज्यों का शासन-प्रबन्ध इस समय भी 
प्राचीन जागी रदारी प्रथा के आधार पर सेनिक ढाँचे पर ही बना 
हुआ था । बाह्य आक्रमणों का अब डर नहीं रहा था, तथापि 
विभिन्न राज्यों में तब भी पूर्ण आन्तरिक शान्ति नहीं स्थापित हो 
पाई थी । राजस्थान भर में यत्र-तत्र जंगली जातियाँ तथा अराजकता- 
कारक उपद्रवी लूट-खसोट करते रहते थे । इन्हें दबावे के लिए भी 
समय-समय पर अंग्रेज़ी सेनाएँ भेजी गई । अजमेर परगने के दक्षिण- 
पश्चिम में मेरवाड़े के प्रदेश को दबाने में उसे दो वर्ष लगे ( १८१९- 
२१ ) और उसके भावी शासन के लिए अंग्रेज़ों ने अपनी ही देख- 
रेख में विशेष प्रबन्ध किया । मेवाड़ के दक्षिणी तथा दक्षिण- 
पश्चिमी भाग में भीलों का उपद्रव बहुत बढ़ गया था, एवं वहाँ भी 
अंग्रेज़ी सेना को उचित कार्यवाही करनी पड़ी, और कई वर्षों के. 
निरन्तर प्रयत्नों के बाद भी जब भीलों का ठीक प्रबन्ध नहीं हो सका 

तब अंग्रेज़ सेनानायकों की कमान में भीलों की ही सेना संगठित 
कर उस प्रदेश की शान्ति बनाए रखने का काम सन्‌ १८४१ इं० में 
उसे ही सौंपा गया। शेखावाटी में तथा बीकानेर राज्य के उधर वाले 
पड़ोसी प्रदेश में निरन्तर होने वाली लूट-मार और उपद्रव को दबाने 
के लिए सन्‌ १८३४ ई० में अंग्रेज़ी सेना भेजी गईं, तथा इस अराजकता 
को पूर्णतया मिटाने के हेतू कुछ वर्ष के लिए शेखावाटी में भी एक 
विशेष सेना संगठित की गईं | वहाँ की अराजकता दूर करने में जोधपुर 
राज्य की असमर्थता को देख कर ही सन्‌ १८३६ ई० में मालानी के 
आस-पास के सारे प्रदेश को अंग्रेज़ अधिकारियों ने अपने अधिकार 
में ले लिया । 

किन्तु उद्ृण्ड निरंकुश जागीरदारों तथा सरदारों को दबा कर 
उन्हें परणंतया राज्य की सत्ता के आधीन करने में राजस्थानी नरशों 
को आवश्यक सफलता नहीं मिली। ये राज्य इतने शक्तिशाली नहीं 
थे कि बिना किसी की सहायता के उन्हें सरलतापूर्वंक दबा सकते । 
पुनः जागीरदारों एवं उनके शासक की इस अनबन को राज्य का 
आन्तरिक मामला ही समभा गया, अतएवं तदथ नरशों को अंग्रेज़ों की 
ओर से कोई भी सनिक सहायता नहीं दी गई। कई बार तो अंग्रेजों 
की बीच-बिचाव की नीति तथा उनके अनेक अधिकारों की अक्षुण्णता 
के लिये अंग्रेजों द्वारा दिए गए आइवासनों से भी नई उलभनें पंदा हो 
जाती थीं | सन्‌ १८२७ ई० में अन्य पड़ोसी राज्यों के विरोधी 
राजाओं तथा वहाँ के सरदारों की गृप्त सहायता प्राप्त कर जब 
जोधपुर के विद्रोही सरदार महाराजा मानसिह के पुराने प्रतिद्वन्द्दी, 
महाराजा भीमसिह के बनावटी पुत्र, धौंकलसिह को जोधपुर की 
गद्दी पर बेठाने का षड़्यन्त्र कर तदर्थ जोधपुर की ओर ससैन्य बढ़ने 
लगें और इन आक्रमणकारियों के विरुद्ध मानर्सिह ने जब अंग्रेज़ों से 


ब्य्् २ ८0. *«« 


सहायता चाही, तब इस सम्बन्ध में अंग्रेज़ों ने अपनी जो नीति निश्चित 
की थी वह विशेष रूपेण उल्लेखनीय है ।.“यदि, विद्रोह इतना सार्वजनिक 
हो कि उससे अधिकांश सरदारों तथा सर्वसाधारण जनता की उक्त 
महाराजा को पदच्युत करने की इच्छा सुस्पष्ट हो जावे, तब तो 
एक ऐसे शासक को,. जिसने . अपने .बर्ताव तथा कायवाही द्वारा 
अपने प्रति अपनी प्रजा के विश्वास, सहयोग . तथा .राजनिष्ठा को 
सर्वथा गँवा दिया है, बलपूर्वक जोधपुर : की राज-गद्दी पर बिठाए 
रखने का कोई भी कारण नहीं रह जाता हे ।.नरेशों से यह आशा की 
जाती हूँ कि वे अपनी प्रजा को ठीक तरह संभाकछ कर पूर्णतया :नियन्त्रण 
में रखें । यदि वे अपनी प्रजा को अपने विरुद्ध विद्रोह करने के लिए 
बाध्य कर दें, तब तो अपने कर्मों का,फल भुगतने के लिए उन्हें तेयार 
रहना चाहिये ।” अंग्रेज़ों.के बीच-बिंचाव से धौंकलसिह के आक्रमण 
का डर तो आगे न रहा, परन्तु विद्रोही सरदारों की शक्ति किसी भी 
प्रकार कम नहीं हुईं । ऐसी ही आपसी कशमकश के कारण किशनगढ़ 
के महाराजा कल्याणसिंह को अन्त में गद्दी छोड़ती ही पड़ी । 
सेरदारों की निरंकुशता को कम करने में अंग्रेज़ों का पूर्ण सहयोग 
राजस्थानी नरेशों को कभी भी प्राप्त नहीं हुआ । इन राज्यों के शासन 
में अन्त तक पाई जाने वाली स्वभावगत सामथ्य-विहीनता का यही 
एकमात्र रहस्यपूर्ण आन्तरिक कारंग रहा हूँ । 

राजस्थानी राज्यों का शासन-प्रबन्ध पूर्णतया अव्यवस्थित था । 
निरन्तर बनी रहने वाली अराजकता के फलस्वरूप उनका .सदियों 
पुराना शासन-संगठन- बिलकुल ही टूट चुका था । उसको सुधारने में 
अंग्रेजों ने कोई भी दिलचस्पी नहीं ली । पिछली शताब्दी में राजस्थान 
ने कोई भी ऐसा सुयोग्य प्रतिभावान्‌ शासक नहीं उत्पन्न किया जो 
ज़्ञवीन परिस्थितियों के अनुकूल इन राज्यों के लिए उपयुक्त सुदृढ़ 

शासन-संगठन का नया ढाँचा निर्माण कर देता। इन राज्यों में एक बड़ी 
सेना रखना अब भी अनिवार्य था, जिसमें राज्य की आय का 
बहुत बड़ा भाग व्यय हो जाता था। बाह्य आक्रमणों का अब डर नहीं 
रहा; राज्य के भीतरी मामलों में अंग्रेजों का हस्तंक्षेप नहीं 
होंता था, विभिन्न राजधानियों में रेजीडेण्ट जा पहुँचे थे, एवं अब इन 
नरंशों में.न तो शासन-कार्य सम्बन्धी कोई नवीन प्रेरणा. ही. उत्पन्न 
होती थी, और न वे अपने पद के सच्चे उत्तरदायित्व को पूरी तरह 
समभते ही थे। राजस्थानी नरेश राग-रंग में पूरी तरह 
डूब गये और उनके राज-दरबारों कां पूर्ण नेतिक पतन हुआ । राज्य 
की आय का बहुत-सा भाग नरेशों के विंठास, आमोद-प्रमोद तथा 
उनके क्ृपा-पात्रों पर ही व्यय हो जाता था। राज-दरबारों में 
छल-कपट तथा आन्तरिक षड़यन्त्र चलते ही रहते थे । प्रायः सारे ही 
राज्यों की दशा बहुत ही शोचनीय हो गईं थी । उनका भविष्य 
निराशापूर्ण देख पड़ने लगां था । भारत में अन्यत्र निस्संतान मरने 
वाले राजाओं के राज्य एक-एक कर जब्त हो रहे थे। यह राजस्थान 
का सौभाग्य ही था कि अवसर मिलने पर भी अंग्रेजों ने करोली को 
अपने राज्य में नहीं मिलांया, तथा परे डेढ़ वर्ष के सोच-विचार के 
बाद मत महाराजा के निकटस्थ हक़दार मदनपांठ को १८५४ ३० में 
करौली की राज-गद्दी पर बिठाया । 
राजनंतिक आधिपत्य स्थापित करके अब उच्चाधिकारी 
अंग्रेज़ भारत के साथ ही साथ राजस्थान पर भी सांस्कृतिक विजय 
प्राप्त करने को उत्सुक हो उठे थे । पाइचात्य ज्ञान तथा विज्ञान की 
उत्कृष्टता प्रमाणित करने, एवं यूरोपीय विचार-धारा से ठोक 
तरह अवगत होने के लिए उन्हें समुत्सुक बनाने के उद्देश्य से भी 
सन्‌ १८३३ ई० के लगभग लाड बेंटिक ने पृथ्वी के नक़॒शे वाले बड़े 
इ्े६ 

बड़े सुन्दर ग्लोब, सुचित्रित मान-चित्रावलियाँ (एटलसें), दूरबीनें, 
अणुवीक्षण यन्त्र, आदि के साथ विज्ञान सम्बन्धी कई अंग्रेज़ी पुस्तकें 
राजस्थान के कुछ नरेशों के पास उपहार-स्वरूप भेजीं । नरेशों के 
साथ होने वाला पत्र-व्यवहार फ़ारसी भाषा के बदले भविष्य में 
अंग्रेज़ी भाषा में करने का प्रस्ताव किया गया । कोटा और जैसलमेर 
के नरेशों ने तदर्थ अपने लिए अंग्रेज सेक्रेटरी भी नियत किये । कोटा 
में तो अंग्रेज़ी भाषा पढ़ाने के लिए राज्य की ओर से सन्‌ १८३५ ३० 
के लगभग एक विशेष कक्षा भी खोली गई । 
... किन्तु इस समय राजस्थान में प्रजा की शिक्षा के लिए राज्यों 
की ओर से कोई भी प्रबन्ध नहीं था । राजघरानों में तो प्राय: शिक्षा 
को किसी भी प्रकार का कोई महत्त्व नहीं दिया जाता था। कस्बों 
और हाहरों में पुरानी पद्धति की पाठशालाएं और मक़तब चल रहे 
थे, परन्तु उनसे प्रधानतया ब्राह्मण, बनिये और राज्य-शासन से 
सम्बद्ध कमंचारी-वर्ग वाले इनें-गिने व्यक्ति हीं लाभ उठाते थे । 
अंग्रेज़ी को उच्च शिक्षा का माध्यम बना कर भारत में नए ढंग से 
शिक्षा देने की नीति अंग्रेज़ों नें सन्‌ १८३५ ई० में अंगीकार की, 
ओर तदलनन्तर राजस्थान में यत्र-तत्र नियुक्त अंग्रेज़ अधिकारी इस 
तवीन शिक्षा नीति को उन राज्यों में भी कार्यरूप में परिणत करवाने 
के लिए प्रयत्नशील हुए । अजमेर, अलवर और जयपुर में क्रमश: स्कूल 
खोल गए, जिनमें अंग्रेज़ी पढ़ाने का भी आयोजन किया गया । 
अजमेर के स्कूल में सन्‌ १८५१ ३० से हायस्कूल की परीक्षा तक 
की पढ़ाई होने लगी । तथापि नरेशों ने शिक्षा की ओर विशेष ध्यान 
नहीं दिया, और प्रजा ने भी ज्ञान-प्राध्ति के लिए अधिक उत्सकता 
प्रगट नहीं को । 

राजस्थान के लिए यह एक विषम संक्रान्ति काल था। पाइचात्य 


क् 


सभ्यता के इस निकटतम सम्पर्क से राजस्थान की सदियों पुरानी 
संस्कृति को गहरी ठेस छूंगी थी । प्राचीन राजनतिक, सामाजिक 
तथा धार्मिक आदर्श भी थोथे एवं निस्सार प्रमाणित होते देख पड़ने 
लगे थे । वंश-परम्परागत राजपूती वीरता और संनिक क्षमता निरथ्थंक 
प्रतीत हो रही थी । सारा प्रान्तीय जीवन ही उथलू-पुथल हो रहा 
था और प्रत्येक बात का सापेक्षिक महत्त्व इतनी तेजी से बदल रहा 
था कि उससे बड़े-बड़े समझदारों की भी बुद्धि चकरा जाती थी । 
अपने अयोग्य स्वार्थी क्ृपा-पात्रों से घिरे हुए नरेश असहाय और 
विवशता से एऐश्वर्य-विलास में डूबे, अपनी पराधीनता के कठोर सत्य 
को भूल कर उनकी राजनेतिक श्रेष्ठता तथा गौरव का ढोंग रचने 
वाले ऊपरी दिखावे को ही पूरा महत्त्व दे रहे थे । अंग्रेज़ों के साथ 
पूर्ण सहयोग करना ही उनका एकमात्र कत्तेंब्य माना जाने लगा था । 
टाड की प्रशंसा ने तो सारी राजपूत जाति को और भी भयंकर भुलावे 
में डाल दिया, तथा वे राजपूत नरेश अपने पूर्वजों की महत्ता के ही 
आधार पर अपना व्यक्तिगत महत्त्व भो आँकन लगे । साहित्य-क्षेत्र 
में महाकवि सूर्यमल का एकछत्र शासत था। राजस्थान के इस घोर 
पतन को देख कर उसकी आत्मा रोती थी, एवं वह राग-रंग में डूबा 
हुआ विगत-कालीन गौरव के स्मरण में ही आत्मतुष्टि का अनुभव 
करता था । पाण्डित्य से पूर्ण इस महाकवि को कविता सर्व-साधारण 
की वस्तु नहीं बन सकी, और उसके अनुयायी कवियों ने उसकी भावना 
और अनुभूति को भुला कर उसके पाण्डित्यपूर्ण शब्द-कौशल तथा 
वागाडम्बर को ही अपनाने का प्रयत्न किया । सारे राजस्थान में इस 
समय अज्ञान का घोर अन्धकार छाया हुआ था ।। अंग्रेज़ों के आधिपत्य 
ने जनता के हृदय में अपने नरेशों के प्रति अगाध विश्वास को जड़ 
से हिला दिया था । नरेशों के बढ़ते हुए अत्याचारों और सरदारों के 

निरन्तर विद्रोहों ने प्रजा के लिए. कई एक नई उलभनें पेदा कर दी थीं । 
समुचित नेताओं के अभाव में जनता पूर्णतया किकतेंव्यविमूढ़ हो गई 
थी । अपनी विवशता का अनुभव कर उसके जीवन में असीम निराशा 
घर कर गई । वह राजनीति से पूर्णतया उदासीन हो गई । ओर समझ 
में न आ सकने वाली पाश्चात्य विज्ञान की अविश्वसनीय करामातें 
देखने और सुनने के बाद तो राजस्थान की पराजित आत्मा ने 
अंग्रेज़ों की सर्व-व्यापी श्रेष्ठता को नत-मस्तक होकर स्वीकार कर 
लिया तथा उनके आधिपत्य को परमपिता की देन के स्वरूप में सिर- 
माथे चढ़ाया । यही कारण था कि सन्‌ १८५७ इई० में उत्तरी भारत 
में जब विप्लव की आँधी उठी और सारे राजस्थान में यत्र-तत्र फंली 
हुईं भारतीय सेना ने विद्रोह का भण्डा खड़ा किया, तब राजस्थान की 
जनता को भी उनका साथ देने की न सूी और न उसको साहस ही 
हुआ । मूक तठस्थ दशक बन कर उसने उनकी कार्यवाही को 
देखा, और जब यह विप्लव पूर्णतया दबा दिया गया तब उसे भी एक 
अनिवार्य अवश्यम्भावी वस्तु समझा । बूंदी के महाराव रामसिंह के 
अतिरिक्त अन्य राजस्थानी नरेशों ने इस विप्लव को दबाने में अंग्रेजों 
का प्री तरह साथ दिया था। इस बाढ़ के प्रबल प्रवाह को रोकने 
में देशी राज्यों ने बाँध का काम दिया और इस आँधी का 
सामना करते समय देशी नरेश अंग्रेजी सत्ता के लिये बलवर्धेक 
प्रमाणित हुए । 


२. संगठन काल (१८५८--१९०६ ई०) 


सन्‌ सत्तावन के विप्लव के अन्त के साथ ही सहयोग काल भी 
समाप्त हो गया .। भारत में इंस्ट इण्डिया कम्पनी के आधिपत्य को 


समाप्त कर अब इज्भलण्ड की साम्राज्ञी विक्टोरिया के नाम से वहाँ 
का मन्‍्त्री-मण्डल भारत पर सीधा शासन करने लगा । इस शासन- 
परिवतंन .के बाद भारत का गवनेर-जनरल वाइसराय (साम्राज्ञी 
का. प्रतिनिधि) भी कहलाने छूगा । भारत का शासन-प्रबन्ध अपने 
हाथ में लने के अवसर पर साम्राज्ञी की ओर से की गईं घोषणा द्वारा 
नरेशों के साथ ईस्ट इण्डिया कम्पनी की सन्धियों का आगे भी पालून 
करने तथा भविष्य में किसी भी देशी राज्य को ज़ब्त कर अंग्रेज़ी राज्य 
में न मिलाने का उन्हें सुस्पष्ठ आश्वासन दिया गया। भारतीय अंग्रेजी 
राज्य के इस शासन-परिवततंन के फलस्वरूप कानूनी तथा वेधानिक 
दृष्टि से देशी राज्यों के साथ अंग्रेज़ों के अब तक के सम्बन्ध में तत्काल 
ही कोई भी परिवर्तन नहीं हुआ, किन्तु राजनेतिक व्यवहार, आदि पर 
परोक्ष रूपेण इसका बहुत बड़ा प्रभाव पड़ा । साम्राज्ञी के प्रति देशी 
नरेशों की स्वाभाविक भक्ति तथा परंपरागत आदर की भावना से 
लाभ उठा कर अंग्रेज़ों ने धीरे-धीरे बड़ी ही चतुराई के साथ इन अर्ध 
स्वतन्त्र राज्यों को पूर्णतया अंग्रेज़ी राज्य के आधिपत्य में. ले लिया । 
मुग़लू साम्राज्य की आधीनता में वे राज्य अनेकों शताब्दियाँ बिता 
चुके थे, एवं अंग्रेज़ साम्राज्ञी का आधिपत्य स्वीकार करने में इन 
नरेशों को प्रारम्भ से ही कोई हिचक नहीं हुईं। इंगलंण्ड के शासक 
के प्रति भारतीय नरेशों की सद्य:स्थापित राज्य-निष्ठा के फलस्वरूप 
अब भारत में अंग्रेज़ी राज्य सामन्तशाही क॑ एक सर्वथा नए ढाँचे,में 
ढलने लगा । भारतीय राजनीति में इस नए परिवतेन की. विवेचनो 
करते हुए भारत के पहिले वाइसराय छा केनिंग के कहा,-“आज 
भारत में इंगलेण्ड के राज-मुकुठ का पूर्ण आधिपत्य तथा एकछत्र 
शासन हो गया है, और अपने आधीन भारतीय राजाओं तथा सामन्तों 
के साथ अब प्रथम बार उसका सीधा सम्बन्ध स्थाप्रित हुआ है. 


इंगलेण्ड के अधीश्वर के पूर्ण आधिपत्य की यह यथार्थता इस समय 
ही पहली बार स्थापित हो सकी हैँ । भारतीय नरेश अब उसे अनुभव 
ही नहीं करते हें, किन्तु उसे सहर्ष स्वीकार भी करते हें ।” 

अब अंग्रेज़ देशी राज्यों के प्रति एक दुृहरी नीति बरतने लगे। 
देशी राज्यों में वहाँ के नरेशों कं शासन को चिरस्थायी बना कर उन 
राज्यों के अस्तित्व को सदेव बनाए रखने का उन्होंने निश्चय किया । 
इसी नीति का पालन करते हुए सन्‌ १८६२ ई० में राजस्थान के सारे 
ही राजाओं को सनदें दी गईं जिनके द्वारा उन नरेशों तथा 
उनके उत्तराधिकारियों के निस्संतान होने पर गोद लेने का उनका _ 
अधिकार मान लिया गया । नरेशों को यह जान कर बहुत सन्तोष 
हुआ कि उनके राज्यों के जब्त होने की अब कोई आशंका नहीं रह गई 
थी। उन्होंने उन सनदों को अधिक ध्यानपूर्वक नहीं देखा, वर्ना 
उन्हें स्पष्ट ज्ञात हो जाता कि उनके राज्यों के चिरस्थायी बनाए 
जाने की एकमात्र शर्ते यही थी कि उन राज्यों के राजघराने अंग्रेज 
बादशाह के राज-भकत रहें तथा भारत में अंग्रेज़ी राज्य के प्रति 
अपनी सन्धि, समभौतें, आदि के अनुसार अपना कतेंव्य पूरी तरह 
निबाहते रहें । 

विभिन्न राज्यों के शासन-प्रबन्ध में आवश्यकतानुसार हस्तक्षेप 
कर वहाँ किसी प्रकार को अव्य वस्था तथा कुशासन उत्पन्न नहों ने 
देने की नीति भी अंग्रेज़ों नें अब अपनाई । सहयोग काल में भी 
अंग्रेजों ने यदा-कदा देशी राज्यों के आन्तरिक मामलों 
में हस्तक्षेप किया था।उस काल के पिछले वर्षो में राजस्थान 
में यत्र-तत्र अनेकानेक अंग्रेज़ अधिकारी नियुक्त हो चुके थे, और 
धीरे-धीरे उनकी सत्ता बहुत बढ़ गईं थी | अब तो सुशासन के बहाने 
अनेकों युक्‍्तियों द्वारा राज्यों के निजी नगण्य मामलों में भी उन्होंने 

के 


अपना हस्तक्षेप बढ़ाया । ऐसे अवसर पर स्थानीय अंग्रेज अधिकारी 
की इच्छा या सलाह ही स्वे-मान्य होती थी । देशी राज्यों के साथ होने 
वाले राजनेतिक व्यवहार में इस प्रकार अनेकों नए तरीके चल 
निकले, जो अनुकरणीय उदाहरणों के रूप में कुछ समय बाद सव्वे-मान्य 
हो गए । इन नए राजनेतिक व्यवहारों ( पोलिटिकल प्रेक्टिस ) से 
राज्यों के संधियों द्वारा स्वीकृत तथा निश्चित अधिकारों पर निरन्तर 
आघात पहुंचते रहे और यों वहाँ के नरेशों की आच्तरिक सत्ता 
धीरे-धीरे कम ही होती गई । । 

. समय समय पर होने वाल नरेशों के दरबारों के अवसर पर 
वाइसरायों ने अब उन्हें विभिन्न विषय सम्बन्धी उपदेश देना प्रारम्भ 
किया । सर जान हछारेन्‍्स ने स्त्री-शिक्षा के समर्थन तथा बाल-कन्या- 
मारक प्रथा क॑ विरोध के साथ ही साथ राज्य-शासनों को 
आधुनिक ढंग पर पुनर्संगठित करने की आवश्यकता पर भी ज़ोर 
दिया । अक्तूबर, १८७० इं०» में लाड मेयो ने अजमेर में एक बड़ा 
दरबार किया, तब उसने वहाँ एकत्रित राजस्थानी नरेशों से कहा:- 
“अपनी प्रजा के प्रति न्याय और दया का बर्ताव करो | हम आपसे 
यह नहीं पूछते हैँ कि आप हमारे लिए क्‍या भेंट लाए हैं, परन्तु 
यह अवश्य जानना चाहते हें कि आपके हाथ ( अपनी प्रजा पर 
किये गए ) अन्यायों से कलृषित तो नहीं हें । अपनी बहुमूल्य से 
बहुमूल्य भेंटों द्वारा भी आप किसी प्रकार अंग्रेजों की कृपा नहीं 


प्राप्त कर सकते हैं ।. .. . . अपने राज्य में आप अपनी ग्रजा के प्रति 
जो बर्ताव करते हैं उसीसे आपके बारे में हम अपनी सम्मति 
निश्चित करते हैं ।. .... . . यदि हम आपके स्वत्वों और विशेषा- 


धिकारों को स्वीकार करते हैं तो आपके लिए यह अत्यावश्यक हो जाता 
हैं कि आप भी अपने आधीन प्रजा के स्वत्वों और विशेषाधिकारों 

का पूरी तरह पालन करें । यदि हम आपकी सत्ता की सहायता 
करते हें तो उसके बदले में हम आपके शासन को सुव्यवस्थित 
और अच्छा देखना चाहते हें। हम चाहते हें कि सारे राजस्थान में 
शान्ति बनी रहे और वहाँ सर्वत्र न्यायपूर्ण शासन हो; वहाँ -हर 
व्यक्ति की निजी सम्पत्ति सुरक्षित रहें; प्रत्येक यात्री बिना किसी भय 
या आशंका के वहाँ सवेत्र आ-जा सके; सारे किसानों और व्यापारियों 
को उनकी खेती अथवा व्यापार से पूरा-पूरा लाभ पहुँच सके; 
आप वहाँ नई सड़के बनवावें और सिचाई के लिए नहरें, कुएँ; आदि 
बनवावें, जिनसे प्रजा की हालत सुधर जावे और आपके राज्यों की 
आमदनी भी बढ़े; शिक्षा के प्रचार तथा रोगियों की सेवा-शश्रूषा 
के लिए आप उचित प्रबन्ध करें।. ... . . . . आप विश्वास रखें 
कि ओर किसी के नहीं आपके ही भले के लिए यह सब करने के 
लिए आग्रहपू्वंक आपसे यह अनुरोध किया जा रहा है ।_ 

. और उस समय तक जयपुर राज्य को छोड़ कर प्रायः अन्य 
सारे राजस्थानी राज्यों को शासन-व्यवस्था सचम्‌च ही शोचनीय 
थी । आन्तरिक अशान्ति यदा-कदा उत्पन्न हो ही जाती थी । पुलिस 
के कर्तव्यों की ओर वहाँ कोई ध्यान नहीं दिया जाता था, और 
न पुलिस की कोई व्यवस्था ही थी। इन सारे कार्यों का उत्तरदायित्व 
प्राय: राज्य की सेना पर ही रहता था । न्‍्याय-शासन की व्यवस्था 
बहुत ही कठोर तथा ताोत्कालिक थी । इन राज्यों में न तो निश्चित 
कानून ही थे और न विभिन्न अदालतों का क्रमबद्ध संगठन ही था। 
न्यायालयों में विभिन्न मुकहमों का कोई लिखित ब्यौरा भी नहीं 
तैयार कियां जाता था । ऐसे मामलों में अन्तिम निर्णय राज्य के नरेश 
के सामने ही होता था और अपना आखरी हुक्म देते समय न्याय .के 
किन्‍्हीं भी निंश्चित सिद्धान्तों पर. ध्यान, देना उक्त नरेश के लिए 

आवश्यक नहीं था। क्रेदियों को रखने के लिए राज्यों में जेलों का 
कोई भी ठीक प्रबन्ध नहीं था । क़दियों के स्वास्थ्य तथा उनके 
अनुशासन की ओर बिलकुल ही ध्यान नहीं दिया जाता था। 
जोधप्र राज्य में तो क़ेद की अवधि में उनकी खराक का खर्चा 
भी सन्‌ १८८४ ई० तक क्रेदियों से ही वसूल होता था। राज्यों 
का माली प्रबन्ध भी बहुत ही अविकसित तथा पूर्णतया अव्यवस्थित 
था । न ऊूगान की रकमें निश्चित थीं और न उसकी अवधि ही 
नियत की जाती थी । उपज का ही हिस्सा रूगान के रूप में वसूल 
किया जाता था । गाँव के गाँव इजारे या ठके पर दे दिये जाते थे ।' 
सायर, आबकारी तथा सिंचाई, आदि के कोई विभिन्न महकक्‍मे भी 
नहीं थे । सायर की वसूली भी ठेके पर दी जाती थी । प्रजा की 
शिक्षा या रोगियों की दवा-दारू का राज्य की ओर से कोई भी विशेष 
प्रबन्ध नहीं किया जाता था । 

यप्‌र राज्य में अवश्य सन्‌ १८३५ ई० के बाद शासन-प्रबन्ध 
की ओर ध्यान दिया गया था । सन्‌ १८५१ ३० में वहाँ के नव-युवा 
महाराजा रामसिंह को शासन-सम्बन्धी पूर्णाधिकार प्राप्त हुए, 
और तब उनकी देख-रेख में राज्य ने अभूतपूर्व उन्नति की । 
राज्य के शासन-प्रबन्ध को सुसंगठित कर उसमें आवश्यक आधुनिकता 
लाने का प्रयत्त किया गया । सन १८६६ ई० में जयपर में कला-कौद्यल 
का विद्यालय खोला गया, और एक सावेजनिक पृस्तकालय तथा 
वाचनालय की वहाँ स्थापना हुई | सन्‌ १८७३ ३० में जयपूर में एक 
कालेज खोला गया और तीन वर्ष बाद एक अजायबघर की नींव रखी 
गई । जयपर शहर के निवासियों के लिए पानी तथा रोशनी की 
सुविधा के लिए पानी के नल तथा गेंस की बत्तियाँ छगाने का 
क्रमश: १८७५ ई० और १८७८ ३० में प्रबन्ध किया गया । 

अंग्रेज अधिकारियों के निरन्तर कहने-सूनने तथा दबाव के 
फलस्वरूप अब राजस्थान के अन्य राज्यों में भी शासन-सुधार के 
लिए प्रयत्न होने लगे । डाकुओं को दबा कर शान्ति स्थापित करने 
तथा यात्रियों की सुरक्षा के लिए विशेष प्रयत्न किये गए। न्याय- 
शासन के लिए आवश्यक विभिन्न क्रमबद्ध अदालतों की स्थापना 
की गईं । नए ढंग की जेलें बनाई जाकर वहाँ की शासन-व्यवस्था 
में सुधार किये गए अंग्रेज़ों के भारतीय प्रान्तों में प्रचलित नए-नए 
फ़ोजदारी और दीवानी कान्‌नों को वहाँ के लिए आवश्यक परिवतेनों 
के साथ राजस्थानी राज्यों में भी लाग किया गया । माली शासन- 
प्रबन्ध को सुधारने के लिए भी आयोजन किये गए । साधारण कष्ट- 
प्रंद कर माफ कर दिये गए । सन्‌ १८७८ ई० में मेवाड़ में पमाइश 
तथा बन्दोबस्त का काम प्रारम्भ किया गया । इसके बाद राजस्थान 
के अन्य राज्यों में पेमाइश तथा वन्दोबस्त करवाने का आयोजन 
हुआ. । विभिन्न राज्यों में अब शिक्षा और दवा-दारू की ओर भी 
ध्यान दिया जाने छगा और धीरे-घीरे वहाँ स्कूल और अस्पताल 
खोल जाने लगे । 

इन सुधारों द्वारा राजस्थानी राज्यों के शासन-प्रबन्धों को 
क्रमशः भारतीय अंग्रेज़ी प्रान्‍्तों के आदंश पर संगठित करने के लिये 
प्रयत्न प्रारम्भ हुए । तथापि यदा-कदा कई एक राज्यों के आन्तरिक 
मामलों में विशेष रूप से हस्तक्षेप करना अंग्रेज़ अधिकारियों के लिए 
अत्यावश्यक हो जाता था । टोंक राज्य के आधीन लावा नामक ठिकाने 
के. राजपूत जागीरदार के काका की हत्या में टोंक के नवाब मुहम्मद 
अली खाँ का हाथ होने के कारण सन्‌ १८६७ ई० में उक्त नवाब 
को गद्दी से उतार कर उसके अल्प-वयस्क लड़के को नवाब बनाया । 
महाराजा तखतसिह के गद्दी पर बैठने के समय से ही जोधपुर राज्य 

का शासन-प्रबन्ध अधिकाधिक अव्यवस्थित होता जा रहा था । पुन 
तखतसिह और उसक सरदारों में लगातार कशमकश चल रही थी.। 
बढ़ते-बढ़ते सन्‌ १८६८ ई० में दोनों ओर से गृह-युद्ध की तेयारियाँ 
होने लगीं । तब अंग्रेज़ अधिकारियों ने तख्नतर्सिह को एक समभोता 
स्वीकार करने के लिए बाध्य किया, जिसके अनुसार राज्य के शासन 
का कार्य मन्त्रियों की एक कांउसिल को सौंप दिया और सरदारों 
के साथ निरन्तर चलने वाले भगड़ों का भी कुछ फेसलछा किया गया। 
जोधपुर राज्य के जालोर परगने में निरन्तर अराजकता फेली रहती 
थी, जिसे दर करने के लिए सन १८७१ इं० में कुछ वर्षों के लिए इस 
परगने का शासन-प्रबन्ध अंग्रेज अधिकारियों ने अपने हाथ में 
ले लिया । अलवर में भी वहाँ के महाराजा शिवदानसिंह के शासन- 
काल में राज्य का प्रबन्ध अव्यवस्थित हो गया था, और उसके 
मुसलमान मन्त्रियों के विरुद्ध तीन्र विरोध उठ खड़ा हुआ | सन्‌ 
१८७० इं० में अंग्रेज अधिकारियों को हस्तक्षेप करना पड़ा । 
शिवदांनसिह के सारे शासन-अधिकार रे लिये गये और उसकी 
मृत्यु तक वहाँ का शासन-प्रबन्ध अंग्रेज़ अधिकारियों द्वारा नियुक्त 
एक काउन्सिल के हाथ में रहा । 

राजस्थान के राजघरानों तथा सरदारों में यों भी शिक्षा की 
उपक्षा को जाती थी, और अंग्रेजी भाषा सीखने के लिए तो कोई 
विशेष उत्सुकता हो ही नहीं सकती थी । अंग्रेज़ों और राजस्थानी 
नरेशों के बीच एक बड़ी सांस्कृतिक खाई विद्यमान थी । अंग्रेज़ों ने 
अनुभव किया कि जहाँ तक राजस्थान के भावी शासकों तथा वहाँ 
के नवयुवा जागीरदारों को नवीन ढंग से शिक्षा नहीं दी जावेगी, इस 
सांस्कृतिक विभिन्नता का अन्त नहीं किया जा सकेगा । साधारण 
पाठशालाओं में पढ़ना राजघरानों के बच्चों के लिए एक अनहोनी 

बात समझी जाती थी । अतएव सन्‌ १८७० ई० में अजमेर 
के दरबार में ला मेयो ने प्रस्ताव किया कि राजस्थान के राजा- 
महाराजाओं, प्रमुख ठाकुरों तथा उनके भाई-बेटों की शिक्षा के लिए 
अजमेर में एक विशिष्ट विद्यालय की स्थापना की जावे । भारतीय 
अंग्रेज़ी सरकार की ओर से पूरी-पूरी सहायता एवं सहयोग दिया 
गया, जिससे सन्‌ १८७५ ई० में अजमेर में मेयो कालूज खोला गया। 
यों राजस्थान के भावी नरेशों, सरदारों तथा उनके भाई-बेटों को 
इस नवीन शिक्षा द्वारा, रूप-रंग तथा वंशपरम्परा से भारतीय होते 
हुए भी रुचि, विद्या-बुद्धि, तके शली, रहन-सहन तथा आचार-विचार 
में सवंथा अंग्रेज़ बनाने का भरसक प्रयत्न किया गया । अंग्रेज़ी राज्य 
में अटल विश्वास, अंग्रेज बादशाह के प्रति अगाध भक्ति तथा सारी 
अंग्रेज़ी एवं पाश्चात्य बातों में असीम श्रद्धा इन छात्रों में निरन्तर 
भरी जाने लगीं । उन्हें अब मानसिक गुलामी के अदृष्ट परन्तु अतीव 
सुदृढ़ पाशों में भी बाँधा जाने लगा । अंग्रेजी साहित्य तथा अन्य विषयों 
की जो शिक्षा मेयो कालेज में दी जाती थी वह इतनी कम एवं बहुत 
ही प्रारम्भिक होती थी कि उससे वहाँ के छात्रों में किसी भी प्रकार 
का विचार-स्वातन्त्रय तथा नूतन राजनेतिक भावनाओं का उत्पन्न 
होना एक स्वंथा असम्भव बात थी । इसी कारण जहाँ पाइ्चात्य 
शिक्षा और विचार-धारा के संसर्ग तथा प्रभाव से भारत की सर्व- 
साधारण जनता में नव-चेतनता, पुनर्जाग्रति तथा स्वातन्त्र्य-प्रेम 
की एक नई लहर-सी आ गईं, वहाँ मेयो कालेज के इन राजस्थानी 
छात्रों पर इसका प्रभाव स्वेथा विपरीत हुआ, और राजस्थान के इस 
उच्च-वर्गीय समाज में राष्ट्रीय भावनाओं तथा समुन्नत नवजीवन 
की स्फूर्ति के अंकुर नहीं फूटने पाए । प्रारम्भ में जब तक सदियों पुराने 
संस्कार तथा प्राचीन रूढिबद्ध परम्परागत प्रवृत्तियों का कुछ भी 

प्रभाव बाकी रहा, मेयो कालेज के छात्रों में नवीन सभ्यता तथा 
प्राचीन संस्कारों का एक अनहोना अटपटा मिश्रण देख पड़ता रहा, 
और ईसा की बीसवीं शताब्दी का प्रारम्भ होने के बाद तो वे अंग्रेजी 
राज्य तथा पाश्चात्य सभ्यता के अन्ध-भकत एवं परम-निष्ठ अनुयायी 
बन गए । बीकानेर का महाराजा गंगासिह, आदि कुछ इन-गितते 
व्यक्ति अपवाद के रूप में इस कठोर अप्रिय सत्य को पूर्णतया प्रमाणित 
करते हैं । ््ि 9 

सन्‌ सत्तावन के बाद ही राजस्थानी राज्यों में एक नई सामूहिक 
एकता उत्पन्न होने लगी थी, जिसे अंग्रेज़ अधिकारियों ने .बहुत-कुछ 
बढ़ावा दिया । अब धीरे धीरे विभिन्न राज्यों में समानता उत्पन्न करने 
के साथ ही साथ उनके पारस्परिक मामलों को सुव्यवस्थित रूपेण 
निपटाने का आयोजन किया जाने छगा । दूसरे राज्यों के निवासी 
यात्रियों के साथ होने वाले तथा किसी भी एक राज्य द्वारा नहीं 
निपठाये जा सकने वाल अपराधों की तत्परतापूर्वक जाँच-पड़ताल कर 
शीघ्र ही उनके बारे में उचित कार्यवाही करने के लिए सन्‌ १८४४ ई० 
में अंग्रेज अधिकारियों ने राजस्थान में स्थान-स्थान पर वकीलों की 
अदालतें स्थापित को थीं । राजस्थान की दक्षिण-पश्चिमी सीमाओं 
पर अनेकों राज्यों में फेले हुए भील और गिरासियों के मामलों को 
निपटाने के लिए सरहदी अदालतों का भी विशेष रूपेण आयोजन 
किया गया था। अब भयंकर अपराधों के अभियकतों की अदला- 
बदली के लिए समभौते किये जाने लगे और सन्‌ १८६७ ई० के बाद 
अगल चार वर्षों में अंग्रेज़ों ने सारे ही राजस्थानी राज्यों के साथ 
अपराधी-समपंण सम्बन्धी संधियाँ कर छीं। विभिन्न राज्यों में 
समय-समय पर उठने वाल सीमा सम्बन्धी कंगड़ों को निपटाने के 
लिए भी विशेष नियम बनाए गए । 

अपने शासन-काल में अंग्रेज़ों ने समूचे भारत को जिस तरह से 
संगठित किया उससे भारत की राष्ट्रीय एकता को एक मूर्ते स्वरूप प्राप्त 
होता गया । उनके इन्हीं प्रयत्नों के फलस्वरूप वही राजस्थान जो 
तब तक भारत का एक दुर्गम तथा उपेक्षणीय विभाग समभा जाता 
था, अब भारत का एक महत्त्वपूर्ण अविभाज्य अंग बन गया । 
राजस्थानी राज्यों को भी इस भारतीय संगठन में जकड़ देने एवं 
वहाँ भी अंग्रेज़ों का पूर्ण आधिपत्य स्थापित करने के लिए इस संगठन- 
काल के प्रारम्भ से ही प्रे-पूरे प्रयत्न किये जाने छगे । अंग्रेजों के 
इन प्रयत्नों से राज्यों के अधिकारों पर बहुत आघात पहुँचा, परन्तु 
यों राजस्थान के साथ भारत का इतना गहरा आ्िक सम्बन्ध स्थापित 
हो गया कि आगे चल कर जब राजनंतिक कारणों से उसे तोड़ना 
चाहा तब भरसक प्रयत्न किये जाने पर भी वह नहीं टूट सका । 

. पहिछे-पहल राजस्थान में पक्की सड़क बनवाने का आयोजन 
किया गया। सन्‌ १८६५ इ० में प्रारम्भ कर पूरे दस वर्षों 
में आगरा से जयपुर और अजमेर होती हुईं ( पालनपुर 
राज्य में ) दीसा तक की तथा नसीराबाद से चित्तोड़ हो कर 
नीमच जाने वाली सड़के बतीं। इसी समय राजस्थान में रेलवे 
निकालने के भी प्रस्ताव होने लगे । राह में पड़ने वाले सारे 
राजस्थानी राज्यों से आवश्यक धरती तथा तत्सम्बन्धी सारे 
अधिकार बिना कुछ भी व्यय के प्राप्त करने के लिए नियमानुसार 
लिखा-पढ़ी किये बगेर ही सन्‌ १८६५-६ ईं० में अंग्रेजों ने उन 
राज्यों से आवश्यक समभोते कर लिए थे; किन्तु रेल की पटड़ी 
बिछाने का काम सन्‌ १८७४ ई० से पहिले आरम्भ नहीं हो सका । 
अगले आठ वर्षों में अहमदाबाद को अजमेर, जयपुर और आगरा 
से इस छोटी रेलवे लाइन द्वारा मिला दिया । बाँदीकुईं से 


जन्‍न्‍न्‍क र्‌ ९ ण्‌ ल्न्न्न 


एक लाइन अलवर होती हुई दिल्‍ली भी जा पहुँची । एक दूसरी 
छोटी लाइन द्वारा चित्तोड़ और नीमच की राह अजमेर को मालवा 
से भी सम्बद्ध किया गया । इन रेलवे लाइनों का राजस्थान पर 
स्व-व्यापी प्रभाव पड़ा । यातायात और व्यापार की बड़ी सुविधा 
हो गईं । अकाल के समय तो वे बहुत लाभ-प्रद प्रमाणित हुईं । 
किन्तु आथिक दृष्टि से रेलों का प्रारम्भिक परिणाम प्रान्त को 
जनता और वहाँ के व्यापार के लिए अहितकर ही हुआ। यात्रा 
और माल-असबाब ढोने के साधन प्रस्तुत करने वाले लाखों लोगों 
को अब कमाई या निर्वाह के लिये कोई भी साधन नहीं रह गया । 
विदेशी माल की आमद से राजस्थान के सारे स्थानीय उद्योग-धंधे 
एक-एक कर नष्ट होने सगे । प्रान्त में नये उद्योग-धंधों के खुलने 
की तब संभावना भी नहीं थी, एवं जनता में बेकारी बढ़ने छगी । 
आगरा-अजमेर-अहमदाबाद के पुराने व्यापार-मार्ग पर स्थित 
सारी सुसमृद्ध बस्तियों का व्यापारिक महत्त्व नगण्य हो गया और 
वे धीरे-धीरे उजड़ने रूगीं ।यों प्रान्त के आथिक जीवन का 
सारा संतुलन ही बिगड़ गया, जिसकी हानिकारक प्रतिक्रिया का 
दृष्परिणाम वहाँ की जनता के देनिक जीवन एवं नैतिकता पर 
भी पूर्ण रूपसे पड़ा। धामिक आचार-विचार पर भी रेलों का 
महत्त्वपूर्ण प्रभाव पंड़ा और राजस्थानी समाज के सांस्कृतिक ढाँचे 
में भी धीरे धीरे क्रान्तिकारी परिवर्तन होने लगे। 

राजस्थान में साँभर भील से तैयार किये गये नमक के मूल्य 
पर अपने अधिक्षत प्रान्तों में पूर्ण नियन्त्रण करने के लिये आवश्यक 
चौकियों की हरूम्बी श्रेणी का जो घेरा अंग्रेज़ों ने अपने प्रदेशों में 
डाला था, उसमें बहुत अधिक रुपया व्यय हो जाता था, उससे कई 
राजनेंतिक उलभनें भी उठ खड़ी होती थीं, और फिर भी उनसे 

सम्पूर्ण उद्देश्य की पूतति नहीं हो सकती थी । इन सारी समस्याओं 
को अपने लिये सुविधापूर्ण ढंग से हल करने के हेतु अब अंग्रेज 
कोई नया समुचित उपाय करने को उत्सुक हो उठे। साँभर भील और 
उसके आस-पास वाले प्रदेश को सीधा अपने एकाधिपत्य में लाने के 
उनके प्रयत्न पहिले ही विफल हो चुके थे, अतएवं अब उन्होंने वहाँ 
नमक बनाने के उन सब कारखानों का पूरा पट्टा अपने नाम करवाने 
का निश्चय किया । अतएवं आवश्यक दबाव डाल कर सन्‌ १८६९- 
७० ३० में लाड मेयो ने जयपुर तथा जोधपुर राज्यों से अलग-अरूग 
सन्धियाँ कीं, और साँभर भील क खारे पानी से नमक बनाने का सारा 
कारोबार अंग्रेज़ सरकार ने अपनी इच्छा-पर्यन्त समय के लिये अपने 
अधिकार में ले लिया । इस उद्योग में किसी भी प्रकार की कमी या 
हानि न हो इसी उद्देश्य से उस भील से लगे हुए रूपनगर जिले वाले 
अपने इलाके में सिंचाई के लिए भी बाँध न बाँधने तथा कएँ नहीं 
खोदने देने के लिए अंग्रेज़ों ने सन्‌ १९०० ई० में किशनगढ़ राज्य 
को बाध्य किया । राजस्थान में अन्यत्र भी व्यापार के लिए नमक 
त बनाने तथा बाहर से आने वाले नमक पर कोई चूँगी या राहदारी 
वसूल नहीं करने के लिए भी सन्‌ १८७९ ३० तथा सन्‌ १८८२ ई०: 
में वहाँ के सारे राज्यों के साथ नमक-सन्धियाँ की गईं। 

. सारे भारत के साथ ही साथ राजस्थान में भी वहाँ के राज्यों 
को लेकर अंग्रेज़ अधिकारी एक सामन्‍्तशाही ढाँचा निर्माण कर रहे 
थे | इंगलेण्ड की साम्राज्ञी के नेतृत्व में स्टार ऑफ़ इण्डिया 
( सितारे-हिन्द ) आड्डर की स्थापता सन्‌ १८६१ ईं० में की गई, 
ओर तत्सम्बन्धी विभिन्न खिताब तथा उनके उपयुक्त पदक भारतीय 
नरेशों को दिये जाने लगे । राजस्थान के सारे नरेशों की भी अब 
क्रमबद्ध सूची बनांई गईं । विभिन्न राज्यों तथा राजघरानों का 

सापेक्षिक महत्व निश्चित कर उनकी बैठक का क्रम तथा प्रत्येक 
राज्य के शासक की तोप-सलामी की संख्या जून, १८६७ इई० 
में नियत की गईं । विभिन्न नरेशों के प्रति अंग्रेज़ी सरकार 
की प्रसन्नता या अप्रसन्नता अब इन्हीं ऊपरी बातों से प्रदशित की जाती 
थी । अप्रसन्नता का भाजन बनने पर कोटा के महाराव रामसिह, 
जोधपुर के महाराजा तख़तर्सिह एवं सन्‌ १८६७ इईं० की घटना के 
बाद टोंक के राजघराने की भी तोप-पसलामियाँ घटा दी गई थीं । प्रसन्न 
हो कर तो उन्होंने कई एक नरेशों या उनके राजघरानों की तोप- 
सलामियाँ बढ़ाई । एवं अब इन सब बातों को लेकर विभिन्न नरेशों 
तथा राज्यों में तीव्र पारस्परिक प्रतिस्पर्द्धा प्रारम्भ हो गई । सन्‌ 
१८७० ई० में लार्ड मेयो के अजमेर वाले दरबार में जोधपुर के महा- 
राजा तखतसिंह ने उदयपुर के महाराणा के नीचे बेठना अस्वोकार 
किया । पांच वर्ष बाद इंगलुण्ड के युवराज एडवर्ड ( जो बाद में 
एडवर्ड सप्तम के नाम से सम्राट बता ) का स्वागत करने के लिए, 
जब बम्बई में भारत के प्रमुख नरेश एकत्रित हुए थे, तब उदयपुर 
के महाराणा ने निज्ञाम के सिवाय किसी दुसरे नरेश के नीचे नहीं 
बंठने की बात पर अत्यधिक ज़ोर दिया, जिसके फलस्वरूप इसके 
बाद विभिन्न नरेंशों को अपने-अपने प्रान्तों के दलों में बैठाने का 
नया तरीका अपनाया गया । 

इस प्रकार इंगलेण्ड की साम्राज्ञी और भारतीय नरेशों में जो 
स्वथा नए सम्बन्ध स्थापित हो रहे थे, उनका चरम विकास सन्‌ 
१८७६ इ० में हुआ, जब इंगलेण्ड की साम्राज्ञी ने वहाँ की पालियामेंट 
के कानून के आधार पर 'भारत की साम्राज्ञी' (एम्प्रेस ऑफ़ 
इण्डिया - क़ेसर-इ-हिन्द ) का नया खिताब स्वयं ग्रहण किया । इस 
महत्त्वपूर्ण घटना की घोषणा के लिये भारत के तत्कालीन वाइसराय 

लार्ड लिटन ने जनवरी १, १८७७ ई० के दिन दिल्‍ली में एक बड़ा 
शाही दरबार किया। राजस्थान के सब प्रमुखं नरेश उसमें सम्मिलित 
हुए, जिनमें उदयपुर का महाराणा सज्जनसिंह भी था | इसी अवसर 
पर बूंदी और जयपुर के नरेश 'साम्राज्ञी के सलाहकार ( काउंसिलर 
टू दी एम्प्रेस ) नियुक्त किये गए । लाड लिटन ने प्रस्ताव किया था 
कि भारत में भी एक पप्रीवी काउंसिल” स्थापित हो और साम्राज्ञी 
के ये सारे सलाहकार उसके सदस्य बनाए जावें, परन्तु यह 
प्रस्ताव इंगलेण्ड में स्वीकृत नहीं हुआ एवं उपर्युक्त नरेशों की यह 
. नियुक्ति केवल आदरसूचक ही रह गईं । 
. साम्राज्य तथा उसके अन्तर्गत आने वाले राज्यों में यह जो नया 
सामन्तशाही ढाँचा बन रहा था, उसके विकास तथा सुदृढ़ होने के 
साथ ही राज्यों पर अंग्रेज़ अधिकारियों की सत्ता भी आप ही आप 
बढ़ने लगी । भारतीय अंग्रेज़ी शासन के अन्य महकमों की ही तरह 
राज्यों की देख-रेख करने वाला वेदेशिक एवं राजनैतिक विभाग भी 
इस संगठन-काल के प्रारम्भिक यूग में पुनर्सगठित किया गया था । 
विभिन्न भारतीय राज्यों के साथ की गईं सारी सन्धियाँ भी संगृहीत 
को गईं और उनका विधिवत्‌ अध्ययन किया जाने रूगा । अपनी सावे- 
भोम सत्ता के आधार पर अंग्रेज़ अधिकारी राज्यों क॑ अनेकानेक 
आन्तरिक मामलों में भी हस्तक्षेप करने लगे । पृत्र-विहीन नरेश का 
उत्तराधिकारी चुनने तथा राज्य के प्रधान मन्त्री या अन्य महत्त्वपूर्ण 
पदाधिकारियों की नियुक्ति के लिए उनकी स्वीकृति लेना अत्यावश्यक 
हो गया। शासक की अल्प-वयस्कता के अवसर पर वहाँ के शासन को 
अपने नियन्त्रण में लेना भी उनका एक सर्व-मान्य अधिकार बन गया। 
विभिन्न राज्यों के साथ अंग्रेज़ों ने जो सम्बन्ध स्थापित किये थे उनमें 
यदा-कदा ही कोई समानता पाईं जाती थी | पुनः वें सर्वाज्भपूर्ण भी 

नहीं थे । एवं अब एक निश्चित सुव्यस्थित प्रणाली के अनुसार ही 
इन सम्बन्धों को निर्धारित करने का प्रयत्न किया जाने लगा, जिसके 
फलस्वरूप सारी विभिन्न सन्धियों को साथ मिला कर सामूहिक 
रूप से ही उनका ठीक-ठीक अथ निश्चित करने की प्रवृति चल पड़ी । 
कुछ समय बाद तो देशी राज्यों तथा भारतीय अंग्रेज़ी राज्य के सम्बन्धों 
को लेकर तात्विक विवेचन तथा सैद्धान्तिक वाद-विवाद होने लगे, 
और अपने-अपने मतों का प्रतिपादन के लिए सर लुईं टप्पर तथा 
सर ली वानेर ने अपने विशिष्ट ग्रन्थों की रचना की । 

राजस्थानी राज्यों की शासन-व्यवस्था में भी अनेकों सुधार 
होते जा रहे थे । अंग्रेज़ी प्रान्तों के ही समान उनमें भी पेमाइश की 
जा कर वहाँ नियमानुसार बन्दोबस्त किया जा रहा था, । शिक्षा के 
प्रचार की ओर विशेष ध्यान दिया जा रहा था, तथा कुछ राज्यों में 
विश्वविद्यालय की उच्च शिक्षा का भी प्रबन्ध किया गया। अधिकाधिक 
अस्पताल खोले गए और जेलों को लिए नए मकान बनवा कर उनकी 
व्यवस्था भी सुधारी गई । प्रत्येक राज्य में अब पुलिस का अछूग विभाग 
स्थापित किया जाने रूगा । अनेकानेक आवश्यक नए कानून विभिन्न 
राज्यों में प्रचलित किये गए तथा वहाँ के न्यायालयों में भी उचित 
सुधार हुए । शहर की सफ़ाई, आदि का प्रबन्ध करने के हेतु राजस्थान 
में पहली बार जयपुर शहर के लिए सन्‌ १८६८ ई० में एक म्यूनि- 
सीपालिटी की स्थापना की गईं थी | सन्‌ १८८४ ई० के बाद अन्य 
राज्यों की राजधानियों में भी ऐसी ही म्यूनिसीपालिटियाँ 
खोलने का आयोजन किया गया । किन्तु इस मामले में तो राजस्थान 
बहुत ही पिछड़ा हुआ था । इन म्यूनिसीपालिटियों के ग़ैर-सरकारी 
सदस्य भी राज्यों द्वारा ही निर्वाचित किये जाते थे, और सही अर्थ 
में स्थानीय शासन सम्बन्धी कोई भी अधिकार इन म्यूनिसीपालिटियों 

को नहीं प्राप्त थे। संगठन-काल के अन्त तक भी यही परिस्थिति 
बनी रही । 

गद्दी पर बेठते ही जोधपुर के महाराजा जसवन्त्सिह ने अपने 
राज्य के शासन को सुधारने का भरसक प्रयत्न किया । बड़ी ही तत्परता 
के साथ वहाँ के डाकुओं का दमन किया गया, और उसके कड़े शासन 
के कारण ही राज्य में होने वाले गंभीर अपराधों की संख्या भी कम 
पड़ गईं । सायर के महसूल की दरों में आवश्यक सुधार किए गए, 
तथा राज्य के माली शासन को सुसंगठित किया गया । अब खालसा 
इलाके में धरती का छगान निश्चित किया जाकर वह रुपयों में वसूल 
होने लगा । साधारण जनता की दवा-दारू का प्रबन्ध किया जाकर 
राज्य में अधिकाधिक अस्पताल खोले गए । उच्च शिक्षा प्रदान 
करने के लिए सन्‌ १८९४ इ० में जोधपर में जसवन्त कालेज की _ 
स्थापना हुईं । 

बीकानेर राज्य का शासन भी बहुत ही पिछड़ा हुआ था । 
वहाँ के महाराजा तथा उसके सरदारों में भी निरन्तर कशमकश 
चलती रहती थी, जिस कारण अंग्रेज अधिकारियों को अनेक बार 
वहाँ के शासन-प्रबन्ध में हस्तक्षेप भी करना पड़ा था । महाराजा 
डूगरसिह के शासन-कालू ( १८७२-१८८७ ३० ) में शासन-सुधार 
के लिए कुछ प्रयत्न किये गए, परच्तु उनका परिणाम स्थायी नहीं 
हो सका । अतएव जब सात-वर्षीय महाराजा गंगासिह सन्‌ १८८७ ई० 
में बीकानेर का शासक बना, तब वहाँ का शासन अंग्रेज अधिकारियों 
की देख-रेख में चलने लगा और उनके ग्यारह वर्ष के कार्य-काल में 
बीकानेर राज्य का शासन-प्रबन्ध पूर्णतया स॒व्यवस्थित हो गया । 
राज्य की आथिक परिस्थिति बहुत-कुछ सुधारी गईं । माली शासन 
संगठित कर वहाँ का ठीक-ठीक बन्दोबस्त किया गया तथा घग्घर 

नदी से नहरें निकाल कर सिंचाई द्वारा खेती बढ़ाने का आयोजन भी 
हुआ । दिसम्बर, १८९८ ई० में महाराजा गंगासिह को पूर्ण राज्या- 
धिकार प्राप्त हुए और यों बीकानेर राज्य के इतिहास का एक बहुत 
ही उज्ज्वल, यशस्वी तथा महत्त्वपूर्ण अध्याय प्रारम्भ हुआ । 
भारतीय अंग्रेजी सरकार की आज्ञा लकर सन्‌ १८८९ ई० में 
जोधपुर तथा बीकानेर राज्यों ने अपनी सम्मिलित रेलवे बनाने क्रा 
आयोजन किया । अहमदाबाद-अजमेर लाइन पर मारवाड़ जंकशन 
से चल कर एक ओर उन्होंने जोधपुर और बीकानेर को उत्तर में 

( पंजाब में ) भटिण्डा से जा मिलाया | लूनी से एक दूसरी लाइन 
ने मारवाड़ को पश्चिम में सिध से सम्बद्ध किया। मेड़ता से एक लाइन 
पूर्व में कुचामन रोड-फुलेरा तक जा पहुँची । यों कोई चौदह वर्षों में 
ही रेलवे लाइनें इन दोनों राज्यों में चारों ओर फैल गईं । मेवाड़ 
राज्य ने भी अपनी रेलवे बना कर सन्‌ १८९५ ई० के बाद उदयपुर 
को चित्तोड़ से मिलाया | सन्‌ १९०४ ई० के बाद जयपुर राज्य ने भी 
अपनी रेलवे लाइन बनाने का निश्चय किया । 

. भारतीय साम्राज्य के साथ राजस्थान का राजनेतिक एक्य 
बड़ी तेज़ी के साथ प्रा होने लगा । इन राज्यों सम्बन्धी वैदेशिक 
मामलों के सारे अधिकार प्रारम्भ में ही अंग्रेज़ों को सौंपे जा चुके थे, 
एवं विदेशों के लिए तो इन राजस्थानी राज्यों का आन्तरिक व्यक्तिगत 
विभिन्न अस्तित्व कोई अथे ही नहीं रखता था । एवं विदेश जाने पर 
इन राज्यों के निवासियों की देख-रेख तथा उनकी सुरक्षा का भार भी 
अंग्रेजों को ही उठाना पड़ता था । इसी प्रकार विदेशी राज्यों के साथ 
अंग्रेज़ों द्वारा की गई सन्धियों का इन राज्यों में भी पालन करवाने 
के लिए अंग्रेजों को वहाँ के नरेशों पर दबाव डालना पड़ता था। 
वेंदेशिक मामलों में भारत की इस पूर्ण एकता को भारतीय नरेशों 

ने भी स्वीकार किया, जिसका उनके अधिकारों पर परोक्ष रूपेण 
बहुत अधिक प्रभाव पड़ा । सन्‌ १८८४ इई० के बाद मध्य एशिया में 
रूसियों ने अफ़ग़ानिस्तान की ओर बढ़ना प्रारम्भ किया और उनके 
इस बढ़ते हुए ख़तरे का सामना करने के लिए जब भारत की उत्तर- 
पश्चिमी सीमा पर अंग्रेज़ भारतीय सेना संगठित करने लगे, तब 
अंग्रेजों की सहायता करने के लिए भारत के अन्य नरेशों की तरह 
राजस्थान के भी कुछ नरेश उत्सुक हो उठे । इसी उद्देश्य से सन्‌ १८८८ 
ई० में जयपुर, जोधपुर, बीकानेर और अलवर के राज्यों में नई सेनाएँ 
संगठित की गईं, जो “इम्पीरियल स्विस टृप्स' के नाम से कहुलाई । 
इन सेनाओं की शिक्षा अंग्रेज़ सेनानायकों की देख-रेख में होती थी, 
और उनके लिए आवश्यक अस्त्र-शस्त्र अंग्रेज सरकार की ओर से 
दिये जाते थे । इन सेनाओं का सारा व्यय तथा उनके लिए दिये गए 
अस्त्र-शस्त्र के मूल्य का भार भी राज्यों को ही उठाना पड़ता था । 
देशी राज्यों की सेनाओं के लिए उपयुक्त सेनानायक तैयार करने 
तथा नरेशों को भी सनिक शिक्षा देने के लिए लाड कजेन ने आगे 
चल कर इम्पीरियल कंडेंट कोअर' की स्थापना की थी । 

भारत के साथ राजस्थान का आथिक एकीकरण भी निरन्तर 
अधिकाधिक बढ़ता जा रहा था । यद्यपि उदयपुर, जयपुर तथा 
अन्य कुछ छोटे राज्यों ने अपने-अपने राज्यों में अपनी निजी डाक- 
व्यवस्था को बनाए रखा था, सन्‌ १८८० ई० तक प्रायः सारे ही 
. राजस्थानी राज्यों में अंग्रेज् सरकार के डाकख़ाने भी स्थापित होकर 
अपना काम बड़ी तत्परता के साथ करने लगे थे। सन्‌ १८९० ई० तक 
प्रायः सारे ही राजस्थानी राज्यों ने अफ़ीम, आदि मादक द्व॒व्यों के अति- 
रिक्त अन्य किसी भी माऊ पर राहदारी का कर न लगाने का भी 
निश्चय कर लिया था। रेल, तार और डाक के साथ ही यह सुविधा 

पाकर अब राजस्थान का व्यापार बढ़ने लगा । किन्तु अब भी जो 
एक बड़ी कठिनाई सारे राजस्थान में विद्यमान थी, वह थी राजस्थान 
में अनेकों तरह के विभिन्न सिक्‍कों के एक साथ ही प्रचछन की । 
सारे प्रमुख राज्यों के अपने-अपने अछूग सिक्‍के थे । अंग्रेज़ अपने सिक्‍कों 
को ही वंधानिक मुद्रा मानते थे, किन्तु साथ ही चाँदी के भाव पर 
दूसरे सिक्के भी चलते थे । परन्तु सन्‌ १८७३ ई० के बाद चाँदी का 
भाव घटने और सोने का भाव बढ़ने लगा, जिससे चाँदी के रुपये की 
कीमत घटती गईं । अपने रुपये की कीमत स्थायी बनाने के लिए 
सन्‌ १८९३ ई० में भारतीय अंग्रेज़ सरकार ने अपनी टकसालों में 
निर्बाधित रूप से रुपये ढालना बन्द कर दिया । अब अंग्रेज़ी रुपये की 
दर कुछ बढ़ गईं और वंदेशिक विनियम के छिये उसकी दर को 
एक शिलिग चार पेंस पर ही स्थायी रखने का प्रयत्न होने लगा । किन्तु 
देश में अनेक टकसालों के होने से अंग्रेजों को अपने इन प्रयत्नों में 
बहुत कठिनाई होने लगी, एवं अब अंग्रेज़ अधिकारी विभिन्न नरेशञों 
को अपनी-अपनी अलरूग टकसाले बन्द करने के लिए फूसलाने और 
दबाने लगे । देशी राज्यों के सिक्‍के की दर भी निरन्तर घटती जा रही 
थी, जिससे मुद्रांकन में उन्हें भी कोई विशेष लाभ नहीं रहा, एवं 
उदयपुर, बूंदी, जयपुर, आदि कुल सात राज्यों के सिवाय राजस्थान 
की सारी रियासतों ने सन्‌ १९०५ ईं० तक अपनी टकसाले बन्द कर 
दीं, ओर अंग्रेज़ों ने चाँदी के भाव पर उनकी टकेसालों के सारे सिक्‍के 
मोल ले लिए । बाकी रहे राज्यों के सिक्‍कों का प्रचलन शी ध्र ही उनके 
विभिन्न राज्यों तक ही सीमित हो गया और कुछ वर्ष बाद उन्हें 
भी अपने ये सिक्‍के बन्द कर देने पड़े । बूंदी और उदयपुर राज्यों के 
सिक्‍के अवश्य सन्‌ १९३५ ई० के बाद तक चलते रहे । 

.. राजस्थान में अंग्रेजों का आधिपत्य अपनी पराकाष्ठा को पहुँच 

रहा था । बीकानेर , कोटा, अलवर, आदि राज्यों में एक साथ ही 
नाबालिगी हो जाने से उन्हें अनेकानेक मामलों में बहुत-कुछ सुविधा 
हो गई । अब अंग्रेज़ अधिकारियों का विरोध करना भी एक कठिन 
अनहोनी बात हो गईं । भालावाड़ के शासक द्वितीय जालिमसिह ने 
यह दुस्साहस किया था, जिसके फलस्वरूप उसे सन १८९६ इईं० में 
राज-गद्दी से उतार दिया। उसके कोई उत्तराधिकारी नहीं था, 
एवं राज्य के भविष्य का प्रशइन उठने पर उसके दो टुकड़े कर दिये 
गए । चौमहल एवं पाटण-छावनी के परगनों को मिला कर एक 
छोटे परन्तु सवंथा नए भालावाड़ राज्य . की सृष्टि की गईं और 
इतिहास-प्रसिद्ध प्रथम जालिमसिह काला की स्मृति को बनाए 
रखने के उद्देश्य से उसी के सम्बन्धी के वंशज भवानीसिंह को इस 
नए राज्य का शासक बनाया। बाकी रहें परगने पुनः कोटा राज्य में 
मिला दिये गए। छलाडे कर्जन के शासन-काल (१८९९-१९०५ ३०) 
में तो अंग्रेज़ों का तेज-प्रताप चरम सीमा को पहुँच गया । उसने स्पष्ट 
शब्दों में घोषित किया था -- “राज-मुकुट का प्रभुत्व सवेत्र नत- 
मस्तक होकर स्वीकार किया जा रहा हूँ । “हमारी नीति के फल- 
स्वरूप अब देशी नरेश साम्राज्य के शाही-संगठन के एक अखण्डात्मक 
अंग बन गए हैं ।” देशी नरेश अपने-अपने राज्यों के शासन चलाने 
वाले भारतीय अंग्रेज़ी सरकार के वंशपरम्परागत शासक-प्रतिनिधि 
मात्र समझे जाने लगे, एवं 'जो अधिकार उन्हें सौंपे गए हैं , उनका 
दुरुपयोग न कर उनकी उपयुक्तता प्रमाणित करना उनके लिए 
अत्यावश्यक हो गया । अन्य सरकारी अधिकारियों की तरह नरेशों 
को बाध्य किया गया कि भारतीय अंग्रेज़ी सरकार की पहिल आज्ञा 
प्राप्त किये बिना वे विदेश यात्रा के लिए रवाना न हों । जो सत्ता 
या अधिकार मुग्रल-सम्राटों को भी कभी प्राप्त नहीं हुए थे, उन्हें 

बलात्‌ ग्रहण कर अंग्रेज़ अधिकारी दुृढ़तापू्वंक उनको काम में ले 
रहे थे । 

राजस्थान के नभ-मण्डल में इस समय अंग्रेज़ी साम्राज्य-रूपी 
सूर्य पूरे तेज और प्रताप के साथ देदीप्यमान हो रहा था । उसको 
सत्तारूपी प्रखर किरणें सहन करने की शक्ति वहाँ किसी में न थी । 
किन्तु राजस्थान के सांस्कृतिक जीवन में तो इस समय विषम शिक्षिर- 
काल था। वहाँ सव्वेत्र अनात्मविश्वास की गहरी बफ़ पड़ी हुईं थी । 
सन्‌ सत्तावन के विप्लव का अन्त हो जाने के बाद सर्वे-साधारण जनता 
के साथ ही राजस्थानी नरेशों ने भी अंग्रेजों का सफलतापूर्वक विरोध 
कर सकने की आशा ही छोड़ दी । विजेताओं का प्रभुत्व तथा उनकी 
सभ्यता की महत्ता को स्वीकार कर वे उन्हीं का अन्धानुकरण करने 
लगे; मेयो कालेज की स्थापना द्वारा उनकी इस प्रवृत्ति को विशेष 
प्रोत्साहन दिया गया । विजेताओं-और विजित के बीच की सांस्कृतिक 
खाई धीरे धीरे पटती जा रही थी । ईसा की १९वीं शताब्दी का अन 
होतें-होते तो इन राजघरानों के कई एक प्रमुख व्यक्ति समुद्र पार कर 
इंगलेण्ड भी जा पहुँचे और वहाँ अपने गोौरांग प्रभुओं की तड़क-भड़क, 
उनकी सत्ता तथा उनके विज्ञान और साहित्य ने उन्हें चकाचौंधित 
कर दिया । अंग्रेज़ी साम्राज्य की सेवा कर उनसे प्रशंसा तथा आदर 
प्राप्त करने में ही राजस्थानी नरेश अब गौरव का अनुभव 
करने लगे । 

इस समय राजस्थान में मृत्यु-काल की-सी नीरवता व्याप्त थी । 
पराधीनता और राजनेतिक विवशता का घना कुहरा उस पर सत्र 
छाया हुआ था । ऐसे ज्योतिहीन अस्पष्ट वातावरण में निरन्तर 
जीवन बिता कर राजस्थान के नरेशों का ही नहीं वहाँ की जनता का 
भी दृष्टि-कोण पूर्णतया संकुचित और संकीर्ण हो गया। उनकी सारी 

भावनाएँ अपने व्यक्तित्व से लेकर अपने राज्य तक ही अब 
सीमित थीं । ठाड क सुप्रसिद्ध ग्रंथ में लिखी बातों का सुनासुनाया 
विवरण ही उन्हें आत्म-तुष्टि के मोह में मूछित कर देने को बहुत था । 
जाति, प्रान्त या देश के हित की भावनाएँ उनके लिए सर्वंथा अज्ञात 
हो गईं । राजस्थान मृत-प्राय निरचेष्ट पड़ा था | उसमें कहीं भी 
जीवन के चिह्न तक नहीं देख पड़ रहे थे । ऐसे समय वहाँ के नरेशों 
और सरदारों का असीम एद्वर्य-विलास प्रान्तीय जीवन में बीभत्सता ही 
उत्पन्न करता था। भारतीय पूनर्जाग्रति का प्रमुख स्तम्भ उग्र दयानन्द 
राजस्थान के अनेकों प्रमुख राज्यों में घृम-धूम कर हिन्दू धर्म और 
समाज के सुधार की अलख जगाने का प्रयत्न करता फिरा, किन्तु 
वह भी वहाँ कुछ भी स्फूति नहीं पेदा कर सका, उलटें राजस्थान का 
विष दयानन्द में व्याप्त हो गया और उसकी जान पर आ बनी । 
भारतेन्दु हरिश्चन्द्र भी राजस्थान के घोर निराशापूर्ण अंधकार में 
नवजीवन की ज्योति की रख तक प्रगट नहीं कर सका। राजस्थान 
के पुराने स्वतन्त्रता-प्रेमी वीरों की गाथाएँ सुदूर बंगाल में एक 
नए स्वाधीनता-यज्ञ की ज्वाला प्रज्वलित कर रही थीं, और यहाँ 
उन्ही वीरों की वह पूज्य मातृ-भूमि तथा उन्हीं के वे वंशज मोह-निद्रा 
में सख-नींद पड़े गुलामी में जकड़े उसी के ऐश्वरय-विलासों का भोग 
कर रहे थे । 

किन्तु ठिठुरा कर निर्जीव बना देने वाली इस विषम विषाक्त 
रात्रि में भी राजस्थान के कुछ सपृत उसके उद्घात्त जीवन की 
पर॑म्परा को न टूटने देने के लिए प्रबल प्रयत्न कर रहे थे: 
राजस्थान को अपने विगत गौरवपूर्ण भूतकाल का स्मरण दिलाने 
के लिए वे उसके इतिहास की दूंढ-खोज करने लगे । अपने अन्तिम 
महाकवि सूर्यमछ कृत ओजस्वी ऐतिहासिक महाकाव्य “वंश भास्कर 

को उन्होंने छपवाया | सर्व-साधारण तक अपने विचारों को पहुँचाने 
के लिए राजस्थान में हिन्दी गद्य-लेखन की नई परंपरा प्रारंभ 
की और हिन्दी गद्य में ही राजस्थान के राज्यों का इतिहास 
लिखवाने का भी आयोजन किया जाने लगा। पुस्तकालयों की 
स्थापना कर देवी भारती का आह्वान करने छगे । सार्वजनिक 
नेताओं के अभाव में वहाँ की जनता अब भी अपने नरेशों का ही 
मुंह ताकती थी; उनकी रही-सही आशाएँ उन्हीं पर केन्द्रित थीं । 
किन्तु नरेशों में नेतृत्व के लिए अत्यावश्यक गुणों का अभाव ही 
था, जिससे राजस्थान-भकक्‍तों की आशा की यह एकमात्र रेखा भी 
निरन्तर क्षीण होती जा रही थी । अन्तिम आशाहीन प्रयत्न के रूप 
में ही क्‍यों न हों, राजस्थान की कई हुतात्माएँ वहाँ सशस्त्र क्रान्ति की 
ज्वाला प्रज्वलित करने को तड़प रही थीं; किन्तु तब तक राजस्थान 
पर अंग्रेज़ों का पंजा इतना सुदुढ़तापूवक जम चुका था और वह 
निरन्तर इतना अंधिक जकड़ता जा रहा था कि उनके साथ अपनी 
जान भोंकने वाले उन्हें वहाँ न मिले । किन्तु उनका यह निरन्तर 
बढ़ता हुआं रोष और विरोध अन्त में बारहठ केसरीसिंह की 
वाणी में फूट ही पड़ा; और महाराणा जवानसिह, शंभूसिंह तथा 
सज्जनसिह द्वारा स्वीकृत परंपरा के ही अनुसार उनके उत्तराधिकारी 
महाराणा फतेहसिह ने लाडे कजन के बुलावे पर सम्राट एडवर्ड के 
राज्यारोहण के उपलक्ष में होने वाले दिल्ली-दरबार में सम्मिलित 
होना बहुत ही अनिच्छापृवंक स्वीकार कर जब वह दिल्‍ली के 
लिए रवाना हुआ, तब तो बारहठ केसरीसिंह से रहा न गया; 
राजपूत नरेशों में प्रमुख पूज्य 'हिन्दुआ-सूरज' के भी उसने 'चेतावणी 
का चुंगट्या ले ही लिया, और गरजती हुई हुँकार से उसने प्रताप 
और राजसिह के. उस वंशज से पूछा 

“घण घलिया घमसाण, (तोइ) राण सदा रहिया निडर | 
पेखतां फुरमाण, हलचल किम फतमल हुवे ॥ 


्ः ्ेः भे+ नै 


नरियंद सह नजराण, भकुक करती पिरसी जिकोँ। 
प्सरेल्लो किम पाण, पाण छुतों थारो फत्ता ॥? 
उसने उसे सुझाया -- 


“देखे अंजस दीह, सुलकेलो मन ही मना। 
दम्भी गढ़ दिलल्‍्लीह, सोौस नर्मता सीसवद ॥” 
और साथ ही उसे शिक्षा भी दी-- 


“मान मोद सीसोद | राजनीत बल राखयणो | 
(है ) गवरमिट री गोद, फल मीठा दीठा फता १? 


इस चेतावनी ने फतेहसिह के सुप्त गौरव को जगा दिया । दिल्ली पहुँच 
क्र भी वह दरबार में नहीं गया; वहाँ उसकी कुर्सी खाली ही रही । 
उस रिक्त स्थान को देख कर जहाँ लाड कर्ज़न ने गहरी निश्वासें लीं, 
वहीं उस खाली कुर्सी की गाथा ने सारे राजस्थान में नवीन आशा 
और स्फूरति की लहर दौड़ा दीं। सन्‌ १९०३ ई० की इस अनपेक्षित 
अविश्वसनीय घटना का ठीक-ठीक ऐतिहासिक महत्त्व तथा राजनेतिक 
प्रभाव अब तक नहीं आँका गया हूँ | तिलमिला देने वाली इस तीकत्र 
उपेक्षा के बाद भी महाराणा फतेहर्सिह को कुछ भी कहने-सुनने की 
लाड्ड क्जन को हिम्मत नहीं हुईं, जिससे अंग्रेजों के कठोर शासन 
के विरुद्ध राजस्थानी नरेशों के हृदयों में अब धीरे धीरे प्रतिक्रिया 
की भावना उत्पन्न होने लगी, और वहाँ के साधारण जन-समाज 
में भी एक नूतन साहस का संचार हुआ। यहीं से राजस्थान में नव- 

जीवन का प्रारम्भ होता है । 


३. युगान्तर काल (१९०६-१९४७ ६०) 


ला्ड कर्जन के भारत से बिदा होने के साथ ही नरेशों के प्रति 
अंग्रेज़ों की नीति में भी एकबारगी महत्त्वपूर्ण परिवर्तत हो गया । 
लार्ड कज़न के कठोर व्यवहार के कारण भारतीय नरेशों में बहुत 
असन्तोष पेदा हो गया था । छाडड क्जन की उम्र नीति के फलस्वरूप 
भारतीय अंग्रेज़ी प्रान्तों में भी राजनतिक हलचल तथा तीज विरोध 
की लहर सी आ गई और सब्तस्त्र क्रान्ति करने वालों ने भी पुनः 
सिर उठाया । वहाँ का शिक्षित समाज भारत में अंग्रेजों के आधिपत्य 
तथा यहाँ शासन करने के उनके अधिकार की वेधता तक के बारे 
में प्रन्‍्त पूछने छगा । ऐसे समय अंग्रेज़ों को भारतीय नरेश ही अपने 
एकमात्र मित्र और सहायक प्रतीत हुए । भारत के नये वाइसराय 
लाड मिण्टो ने राज्यों के आन्तरिक मामलों में अनावश्यक 
हस्तक्षेप करने तथा नरेशों पर अनुचित- दबाव डालने की 
नीति त्याग दी । अंग्रेजों की विगत. नीति के फलस्वरूप 
नरेशों को जिन-जिन कठिनाइयों का सामना करना पड़ता था, एवं 
उनके सामने जो-जो नई समस्याएँ उठ रही थीं, उन्हें प्री तरह 
समभ-बूभने का लाडे मिण्टो ने भरसक प्रयत्न किया । विभिन्न राज्यों 
को अपनी-अपनी परिस्थितियों को पूरी तरह समझ कर सहानुभूति- 
पूर्ण ढंग से उनके मामलों को वह सुरूफाने छूगा । यों अब देशी नरेशों 
के प्रति विश्वास और सहयोग की नीति बरती जाने लगी । पुनः 
वाइसराय या गवनेर की ही तरह प्रत्येक भारतीय नरेश को भी 
समूचे भारत की भलाई की चिन्ता होनी चाहिये' कथन की सत्यता 

उसने स्वीकार की एवं अब वह भारतीय नरेशों के साथ अखिल 
भारतीय मामलों की विवेचना कर उनके सम्बन्ध में भी उनकी 
सलाह लेने लूगा । अपने प्रति अंग्रेजों की नीति में यह परिवर्तन देख 
कर भारतीय नरेशों को बहुत सनन्‍्तोष एवं प्रसन्नता हुईं । अखिल 
भारतीय मामलों में अपनी सलाह ली जाती देख कर उन्होंने अपने 
महत्त्व तथा विशेष गोरव का अनुभव किया । अतएवं अन्य भारतीय 
नरेंशों की ही तरह राजस्थानी नरेशों ने भी अंग्रेज़ सरकार के साथ 
पूर्ण सहयोग किया और जब सन्‌ १९११ ३० में पुनः: दिलल्‍ली-दरबार 
का आयोजन होने रूगा, तब उसे पूर्णरूपेण सफल बनाने के लिए 
उन्होंने भरसक प्रयत्न किये । भारतीय इतिहास में प्रथम और अन्तिम 
बार इंगलेण्ड के नये बादशाह पंचम जाजें ने दिल्‍ली में भारत- 
सम्थ्राद के पद पर आरूढ़ होकर अन्य भारतीय नरेशों के साथ ही 
राजस्थानी नरेशों का भी आत्म-समपंण स्वीकार कियां । परन्तु 
इस बार भी महाराणा फतेहसिह ने अपनी टेक रख ली; दिल्‍ली में 
होकर भी न तो शाही जुलस में वह सम्मिलित हुआ और न दरबार 
में ही उपस्थित हुआ; संसार ने आइचयं-चकित होकर मेवाड़ 
के उस बुभते हुए दीपक की वह अन्तिम चमक देखी । 

सन्‌ सत्तावन के विप्लव की विफलता के बाद भी भारत में 
अंग्रेज़ों के आधिपत्य का अन्त कर उसे स्वाधीन एवं स्वावलम्बी बनाने 
की भावना पूर्णतया लप्त नहीं हो पाई थी । किन्तु तब अंग्रेज़ों के 
सीधे आधिपत्य वाले सारे भारतीय प्रान्तों की जनता को निरस्त्र 
कर दिया गया था, एवं पिछली विफलता की निराशा के साथ ही 
इस बेंबसी ने भी वहाँ व्याप्त असंतोष की उस भावना को विशेष 
उभरने नहीं दिया । किन्तु यह वस्तु-स्थिति अंग्रेज़ अधिकारियों से 
छिपी हुई नहीं थी । उसका अधिक काल तक यों ही बना रहना 

अंग्रेजों के लिये भी घातक जान कर उनमें से दूरदर्शी अधिकारी 
इस असंतोष के प्रदर्शन के लिये उपयुक्त शान्तिपूर्ण उपाय का 
आयोजन करने छगे। यों उनके ही प्रोत्साहन एवं निर्देशन से सन्‌ 
१८८५ ई० में भारतीय राष्ट्रीय कांग्रेस की स्थापना की गई, 
जिसका .प्रधान उद्देश्य वैधानिक उपायों द्वारा अंग्रेजी साम्राज्य की 
छत्र-छाया में भारत के लिये औपनिवेशिक स्वराज्य की प्राप्ति के 
हेतु प्रयत्न करना था । 

: किन्तु तब भी निर्भीक धर्म-प्रचारकों एवं उग्र राष्ट्रवादी विचार 
वाले भारतीय नेताओं ने अंग्रेजों के आधिपत्य से पूर्ण स्वाधीनता- 
प्राप्ति की भावना की उस मंद चिनगारी को बुझाने नहीं दिया। 
पुन: बंग-भंग तथा छार्ड कर्ज़न की अन्य कार्यवाहियों के फलस्वरूप 
भारत के अंग्रेज़ी प्रान्तों में जो भीषण असंतोष तथा उम्र राज- 
नेतिक हलचलें उत्पन्न हुई थीं, उनसे लाभ उठा कर भारतीय स्वा- 
धीनता के कई अनन्य उपासक क्रान्तिकारी दलों का संगठन करने 
लगे । राजस्थान की जनता को तब भी निरस्त्र नहीं किया जा 
सका था। दयानन्द के उपदेशों ने राजस्थान के कई नवयुवाओं के 
हृदयों में जातीय आत्माभिमान पुनर्जाग्रत कर दिया था; वे अब 
अपनी शक्ति में एक अनोखे आत्मविश्वास का अनुभव करने लगे 
थे। व्यांमजी क्ृष्ण वर्मा के समान उम्र क्रान्तिकारियों के समागम 
से उनके ह॒दयों में पराधीनता-वेदना तीतव्रतर होती गई । एवं राज- 
स्थान भी इन राजनेतिक आन्दोलनों और क्रान्तिकारी आयोजनों से 
अछुता नहीं रहा । जयपुर के ब्रजमोहन माथुर के नेतृत्व में 
अभिनव भारत समिति” नामक एक गुप्त कऋरान्तिकारी संस्था की 
राजस्थानी शाखा संगठित की गई, और अजमेर से राष्ट्रीय पत्र 
निकालने के लिये भी दो बार विफल प्रयत्न किये गये । नवयुवकों 

में देश-भक्ति और बलिदान की भावना जगाने का उल्लेखनीय 
काम जयपुर का विद्वान अर्जुनलाल सेठी करता था । परन्तु राज- 
स्थान में इन सारे क्रान्तिकारी आन्दोलनों का प्राण था महाराणा 
फतेहर्सिह का सुविख्यात उदबोधक बारहठ केसरीसिंह, जिसको 
खरवा के राव गोपालसिंह तथा ब्यावर के दामोदरदास राठी का 
पूर्ण सहयोग प्राप्त होता रहता था। 

बंगाल, महाराष्ट्र, आदि अंग्रेज़ों के अधिक्ृत प्रान्तों में कई वर्ष 
तक बड़े जोर से चलने के बाद वहाँ स्वदेशी-आन्दोलन धीरे धीरे 
मन्द पड़ने लगा और उसके साथ ही राजस्थान में किये जाने 
वाले ये सारे क्रान्तिकारी आयोजन भी सन्‌ १९०८ ई० के बाद 
शिथिल होते गये । राजस्थान में यत्र-तत्र कुछ राजनेंतिक जाग्रति 
उत्पन्न करने के अतिरिक्त इन सारे प्रयत्नों का कोई भी प्रत्यक्ष 
प्रभाव नहीं पड़ा । इस स्वदेशी आन्दोलन की गज राजस्थान के 
दक्षि णग-पश्चिमी भाग में अवश्य सुन पड़ी । स्वदेशी-प्रचार, शिक्षा- 
विस्तार, आदि सदुद्ेश्यों से सन्‌ १९०५ ई० में एक 'सम्प सभा' 
की स्थापना सिरोही राज्य में हुई थी, किन्तु विशेष राजकीय 
कानून द्वारा तीन वर्ष वाद वह बंद कर दी गई । इसके कुछ वर्ष 
बाद बाँसवाड़ा के भील-प्रधान पदिचिमी प्रदेश के भीलों में भी राज- 
नैतिक हलचल प्रारंभ हुई; स्वामी गोविन्द उन भीलों का नेता था । 
अंग्रेज़ों के दबाव पर सेनिक कार्यवाही द्वारा इस आन्दोलन को दबा 
दिया गया । ऐसे प्रयत्नों के प्रति अंग्रेज़ों के इस सुस्पष्ट विरोध के 
कारण उनका प्रत्यक्ष समर्थन करने का साहस किसी को नहीं हुआ । 

देशी राज्यों के प्रति अंग्रेजों की विद्वास और सहयोग की इस 
नवीन नीति के फलस्वरूप सन्‌ १९०६ ३० के बाद शासन सम्बन्धी 
सुधारों .की प्रगति कुछ समय के लिए मंद हो गईं । उदयपुर, बूंदी, 

आदि कई एक राज्यों में अभी पूर्ण सुधार की आवश्यकता थी। 
आधिक कठिनाइयों के कारण राजस्थान के छोटे-छोटे राज्यों में 
भी शासन-सुधार यदा-कदा तथा अनिश्चित गति से ही हो सकते 
थे। अपनी-अपनी परिस्थितियों तथा वहाँ के वातावरण के 
अनुसार अपने-अपने राज्यों में समुचित राजनेतिक प्रणाली 
अपनाने एवं उसे ही परिपूर्ण करने की पूरी स्वतन्त्रता अब अंग्रेज 
सरकार ने नरेंशों को दे दी थी। पुन: देश-काल की बदलती हुईं परि- 
स्थिति के फलस्वरूप अंग्रेज़ सरकार के साथ ही नरेशों और राज्यों 
की जनता का ध्यान दूसरी ही ओर आकर्षित होने लगा था, एवं 
शासन-संगठन सम्बन्धी सुधारों को अब तक जो महत्त्व दिया जाता 
था, वह उन्हें आगे नहीं दिया गया। किस्तु प्रायः सारे ही बड़े-बड़े 
राज्यों में शासन का बहुत-कुछ ढाँचा नए ढंग का बनाया जा चुका 
था या उसी आदर्श को लेकर बाकी रहे राज्यों में भी धीरे धीरे प्रयत्न 
किये जा रहे थे । 

लार्ड मिण्टो के समय- में राजस्थानी नरेशों. को भी यह 
आइवासन दिया गया था कि पाइ्चात्य राजनैतिक आद्शों का 
अनुकरण किये जाने के लिए उन पर किंसी भी प्रकार का दबाव नहीं 
डाला जावेगा, किन्तु बीकानेर के नवयुवा परन्तु द्रदर्शी महाराजा 
गंगासिह ने समय की गति को पहिचाना। उसे सुस्पष्ट रूपेण यह देख 
पड़ा कि दंशी राज्यों में भी प्रजातन्त्रीय ढंग के उत्तरदायित्वपर्ण शासन 
को स्थापना के लिए आगे-पीछे माँग की जावेगी, और तब अंग्रेजों 
की ओर से कोई दबाव न होते हुए भी अपने प्रजा को सस्तुष्ट रखने 
तथा भारतीय विचारशील राजनीतिज्ञों की सहानभति प्राप्त करने 
के लिए उसे इस नए पथ पर अग्रसर होना पड़ेगा । अतएव सन १९१२ 


हू० में अपने शासन-काल की रजत-जयम्ती के उत्सव के समय जब 
हैं. 5] 

राजस्थान में अन्य किसी ने भी इसका विचार तक नहीं किया था, तब 
महाराजा गंगासिह ने बीकानेर राज्य में प्रतिनिधि-सभा ( रिप्रेजेण्टेटिव 
असेम्बली ) की स्थापना की घोषणा कर अगले वर्ष उसके प्रथम 
अधिवेशन का उद्घाटन किया । राजस्थान में ही नहीं सारे उत्तरी 
भारत के राज्यों में तब अपने ढंग की यह एकमात्र संस्था थी। किन्तु 
बीकानेर की प्रजा में शिक्षा का प्रचार बहुत ही धीरे-बीरे बढ़ रहा था 
और वहाँ के सुदृढ़ सामन्तशाही संगठन में ऐसी प्रजातन्‍्त्रीय संस्था 
का शीघ्रतापूवक विकसित होना संभव भी न था। एवं उक्त सभा की 
स्थापना द्वारा स्वे-साधारण में बीकानेर के जिस उज्ज्वल वेधानिक 
विकास की आशा बँधी थी, वह पूरी नहीं हो पाई । यों राजनेतिक कारणों 
से महाराजा गंगासिह के इस प्रगतिशील प्रथमारंभ का ठीक-ठोक 
महत्व कभी भी नहीं आँका गया । किन्तु उसकी एसी प्रारम्भिक 
अपूर्णता या बाद में होने वाले विकास में उचित गतिशीलता के अभाव 
के कारण ही ऐसी घटनाओं का ऐतिहासिक महत्त्व कम नहीं होता हें, 
और प्रदेश या समाज के क्रमिक विकास में कई एक महत्त्वपूर्ण भावश्यक 
कड़ियों के रूप में वे अपना उचित स्थान लेती हैें।. 
युगान्तर काल के प्रारम्भ से ही आगे होने वाले अनेकों महत्त्वपूर्ण 
परिवतंनों का बीज बोया जाने लगा था। पिछले पचास वर्षों के निकट- 
तम सम्पर्क तथा कोई तीस वर्षों की अंग्रेज़ी शिक्षा के प्रारम्भिक प्रभाव 
अब भारतीय नरेशों में भी सुस्पष्ट देख पड़ने लगे थे। मेयो कालेज में 
शिक्षा पाकर तथा अंग्रेज अभिभावकों को देख-रंख में रह कर वें अब 
अंग्रेज़ों से दर भागते न थे। वे अंग्रेज़ों के साथ सम्पर्क बढ़ा, उनकी 
तीति, उनके तरीकों, आदि को समझ कर उससे पूरा-पूरा लाभ उठाने 
को उत्सुक हो गए। इस नई पीढ़ी के नरेशों पर अब भी उनकी प्राचीन 
राजकीय परम्परा का प्रभाव पूर्णतया विलीन नहीं हो पाया था, 


एवं कई राज्य-शासन और राजनैतिक मामलों में भी दिलचस्पी लेते थे । 
उन्होंने अपनी परिस्थिति को ठीक तरह समझा बूका । राजनेतिक 
मांमलों में अपनी विवशता के साथ ही वे अपने सच्चे महत्त्व को 
भी बहुत-कुछ जान गए । पिछले संगठन काल में अंग्रेजों ने देशी राज्यों 
के साथ जो नीति बरती थी, उससे यद्यपि उन राज्यों के निजी अधिकारों 
पर आधात पहुँचा था, किन्तु अब वे भारत के अविभाज्य अंग बन 
गये थे , तथा भारत के आथिक, सामाजिक एवं राजनेतिक मामलों 
भें देशी राज्यों का अपना एक विशेष स्थान बन गया था । भारत- 
सम्राद, इंगलेण्ड के बादशाह के प्रति अपनी अटल राजभक्ति का परिचय 
देकर प्रत्येक युद्ध के समय उन्होंने धन-जन के साथ ही अपनी निजी 
सेवाओं द्वारा भी साम्राज्य की प्री-पुरी सहायता की थी। राज्यों 
के जब्त किये जाने की अब कोई संभावना ही नहीं रह गईं थी, एवं 
अपने कतंव्यों के साथ ही साथ अब नरेशों को अपने अधिकारों तथा 
विशिष्ट गौरव का भी ध्यान आने लगा । साम्राज्य तथा अखिल भारत 
के लिए उन्हें जो आ्थिक हानियाँ उठानी पड़ी थीं, वे भी अब सुस्पष्ट 
रूपेण उन्हें देख पड़ने लगीं । इस नई पीढ़ी के राजस्थानी नरेशों 
में बीकानेर का महाराजा गंगासिह, अलवर का महाराजा सवाई 
जयसिंह, आदि कुछ नरेश ऐसे भी थे जिन्होंने साम्राज्य की सेवा 
में द्र-द्र देशों की यात्रा की थी , और जिनकी योग्यता का लोहा 
अंग्रेज़ भी मानते थे। अतएव अपनी नीति बदलकर कर जब लाडं 
मिण्टो नरेशों की मित्रता और सहायता के लिये उत्सुक हुआ, तब 
इन नरेशों ने उससे पूरा लाभ उठाने का प्रयत्न किया । 

विभिन्न नरेशों और राज्यों को अलग-अलग रखने की अंग्रेजों 
की अब तक की नीति का भी अन्त होने लगा था । समय-समय पर जो 
दरबार होते रहते थे, वहाँ एकत्र हो नरेश आपस में मिलते-जुलते 

थे। मेयो कोलेज में साथ-साथ पढ़ने तथा खेल-कूद में सम्मिलित होने से 
नरेशों में आपसी मेल-मिलाप होना स्वाभाविक ही था । मेयो कारूज 
के शासन-प्रबन्ध में भी अब नरेशों को सम्मिलित किया गया , जिससे 
उनके आपस में मिलने-जुलने के लिए अधिकाधिक अवसर आने लगे । 
ऐसे अवसरों पर महत्त्वपूर्ण राजकीय मामलों पर विचार-विनिमय 
भी होने लगा। यों धीरे धीरे विभिन्न नरेशों में पारस्परिक एकता की 
भावना उत्पन्न होने लगी । लाड्ड मिण्टो ने पुनः नरेशों की परिषद 
( काउन्सिल ऑफ़ प्रिन्सेज़ ) की स्थापना का प्रस्ताव किया, किन्तु 
इस बार भी इंगलेण्ड की सरकार ने उसे स्वीकार नहीं किया । परन्तु 
नरेंशों की सम्मिलित सलाह लेने की नीति अब सवं-स्वीकृत बात 
हो गईं और सन्‌ १९१६ ई० के बाद तो विभिन्न मामलों पर उनकी 
सलाह लेने के लिए उन्हें प्रति वर्ष दिल्ली में एकत्रित भी किया 
जाने लगा । द 
...नरेशों के इस सम्मिलित विचार-विनिमय के साथ ही उनमें 
नेतृत्व का प्रश्न भी उठ खड़ा हुआ । उदयपुर के राजघराने के 
ऐतिहासिक महत्त्व के साथ ही अप्रनी व्यक्तिगत दुढ़ता के कारण 
भी राजस्थान में महाराणा फतेहसिह का विशेष आदर किया जाता 
था, किन्तु वह इस नई राजनीति से पूर्णतया अनभिज्ञ था; पुनः अपनी 
वंश-परम्परागत नीति का अनुसरण कर उसने मेल-मिलाप में पुराने 
तरीकों को पूरी कड़ाई के साथ बरतने तथा राजनेतिक मामलों में 
पूर्णतया पृथक रहने का ही मार्ग पकड़ा, जिससे ऐसे महत्त्वपूर्ण युगान्तर 
काल में राजस्थान का राजनेंतिक नेतृत्व उदयपुर के राजघराने के 
हाथ से सर्वदा के लिए निकल गया । इस समय राजस्थानी नरेंशों में 
बीकानेर का महाराजा गंगासिह ही सबसे चतुर तथा सुयोग्य था, 
एवं वह शीघ्र ही राजस्थान के ही नहीं भारत के नरेशों का भी सबसे 

अधिक माना जाने वाला प्रमुख नेता बन गया । महाराजा गंगासिह 
को यह महत्त्व प्राप्त होना बीकानेर के लिए ही नहीं राजस्थान 
के लिए भी एक गौरव की बात होनी चाहिये थी, परन्तु दुर्भाग्यवश 
महाराजा गंगासिह का यह नेतृत्व राजस्थानी राजनीति के लिए 
विषरूप प्रमाणित हुआ । राजस्थानी नरेशों ने विगत इतिहास से 
कोई भी शिक्षा नहीं छी थी । अपने राज्यदत्त या व्यक्तिगत सापेक्षिक 
महत्त्व तथा अपंनी पारस्परिक प्रतिस्पर्द्धा को वे नहीं भुला सके । 
राजस्थान के तीनों प्रमुख राज्यों ने कभी भी महाराजा गंगासिह 
का हृदय से साथ नहीं दिया । अपने प्रान्त में ही उठने वाले इस विरोध 
के कारण उसके सारे जीवन-काल में राजस्थाव की राजनीति पूर्णतया 
अनिश्चित तथा गतिहीन ही रही । 

नरेशों को अब यह स्पष्ट देख पड़ने छगा कि राजनैतिक दृष्टि से 
विभिन्न होते हुए भा भौगोलिक एवं आर्थिक दृष्टि से उनके राज्य तथा 
भारतीय अंग्रेज़ी प्रान्त भारत के सर्वथा अविभाज्य अंग थे, और इन 
प्रान्तों के साथ उनके राज्यों का समुचित आर्थिक सम्बन्ध स्थापित 
होने पर ही उनके. राज्यों की भावी समृद्धि निर्भर थी । पुनः समचे 
भारत को एक आश्थिक संगठन में जकड़ देने की अंग्रेज़ों की नीति 
का परिणाम यह हुआ था कि बाह्य सुरक्षा, आयात-निर्यात-कर, 
मुद्रा-विनिमय, अफ़ीम, नमक, रेल, डाक-तार, आदि जिन सर्व-साधारण 
केन्द्रीय विषयों में विभिन्न श्रान्तों को कुछ भी दिलचस्पी थी , उन्हीं 
के साथ देशी राज्यों का भी गहरा सम्बन्ध था । अतएवं इन मामलों 
सम्बन्धी अखिल भारतीय नीति निश्चित करते समय राज्यों के हानि- 
लाभ का भी पूरा-पूरा विचार करवाने तथा अन्य महत्त्वपूर्ण मामलों में 
भी देशी नरेशों की सलाह ली जाने के लिए भारतीय नरेशों की ओर 
से मार्च, १९१४ ई० में महाराजा गंगासिंह ने विद्येष रूपेण आग्रह 

किया । लाड्ड हा्डिंग ने उनके इस प्रस्ताव को स्वीकार कर नरेशों 
सम्बन्धी मामलों में समय-समय पर उनकी सम्मिलित सलाह लेते 
रहने का आश्वासन दिया । इसके कुछ ही समय बाद यूरोप में महायुद्ध 
छिड़ गया, जिसमें राजस्थान के कई नरेशों ने स्वतः भाग लिया, और 
प्रायः सभी राज्यों ने साम्राज्य को धन और सेना की प्री-पूरी 
सहायता दी । नरेशों ने साम्राज्य के हानि-लाभ के साथ अपना इतना 
घना हितेक्य प्रदर्शित किया कि नए वाइसराय लाडे चेम्सफोर्ड को 
सन्‌ १९१६ ई० में नरेशों का प्रथम सम्मेलन करना ही पड़ा । भारतीय 
नरेशों का महत्त्व अब बढ़ रहा था। साम्राज्य की पहली युद्ध-परिषद 
. तथों बाद में वर्साई की सन्धि-परिषद में भारतीय नरेशों. के प्रतिनिधि 
के रूप में महाराजा गंगासिह- भी सम्मिलित हुआ । 

स्वदेशी आन्दोलन के शिथिल हो जाने के बाद भी क्रान्ति- 
कारियों के गृप्त प्रयत्न धीरे-धीरे चलछते ही रहे और सन्‌ १९११ 
ई० के दिल्‍्ली-दरबार के बाद तो उन्होंने सशस्त्र राजनेतिक क्रान्ति 
के लिये तैयारियाँ भी प्रारम्भ कर दीं । राजस्थान में तब भी शस्त्र- 
कानून लागू नहीं था तथा उच्च आदशों के लिये मर मिटने के 
लिये तत्पर हज़ारों राजपूत वीर राजस्थान में ही मिल सकते थे, 
एवं ऐसी तैयारियों के लिये उन्हें राजस्थान ही सब से उपयुक्त 
क्षेत्र प्रतीत हुआ । वहाँ वीर भारत सभा” नामक एक गुप्त सेनिक 
संगठन खड़ा किया गया । राजपूत नरेशों, जागीरदारों, आदि के 
साथ ही राजस्थान के सैनिकों तथा अन्य साधारण राजपूृतों के 
साथ भी सम्पर्क स्थापित करने के लिये प्रयत्न होने छगे | बारहठ 
केसरीसिंह और राव गोपालसिह के साथ अब कई अन्य साहसी 
नवयुवा भी आ जुटे थे, जिनमें भूपषसिह का नाम विशेष रूप से 
उल्लेखनीय हैं, जो बाद में बिजयसिह पथिक के नाम से सुज्ञात 

हुआ । राजस्थान में शस्त्रास्त्रों का संग्रह भी किया जाने लगा । 

किन्तु इन सारे आयोजनों के लिये अत्यावश्यक पर्याप्त धन 
नहीं प्राप्त हो रहा था, एवं बंगाली क्रान्तिकारियों की देखा-देखी 
राजस्थान के भी कुछ क्रान्तिकारियों ने तदर्थ राजनेतिक डाके डाले । 
तीमज़ और कोठा के हत्या-काण्डों से भी विशेष घन प्राप्त नहीं 
हुआ, किन्तु तदन्तर अर्जुनलाल सेठी की जेन पाठशाला की ओर 
पुलिस का ध्यान आकर्षित होने लगा । सन्‌ १९१४ ई० के प्रारम्भ 
में अर्जुनलाल जयपुर से इन्दौर चला गया, परन्तु उसे संदेह में वहाँ 
'क़द कर लिया गया और उसके विरुद्ध कोई अपराध प्रमाणित न 
होने पर भी अगले पाँच वर्ष तक अंग्रेज़ों ने उसे नज़ रबन्द ही रखा। 
कोटा हत्या-काण्ड के मामले में कंसरीसिह बारहठ भी क़ंद- कर 
लिया गया था; उसे भी कइ वर्षों तक तब जेल से छुटकारा 
नहीं मिला । 

सशस्त्र राज्य-क्रान्ति के लिये तयारियाँ तब भी चलती ही 
रहीं । अगस्त, १९१४ ई० में प्रथम महायुद्ध के प्रारम्भ हो जाने 
से क्रान्तिकारियों की आशाएं और भी बढ़ गईं। किन्तु ठीक समय 
पर इन सब आयोजनों का भेद खुल जाने से ये सारे प्रयत्न विफल 
हुए। राजस्थान में इन आयोजनों के नेता राव गोपालसिंह और 
भूषसिह भी पकड़ लिए गये । एक बार जेल तोड़ कर भी गोपाल- 
सिंह को पुनः आत्म-समर्पण करना पड़ा और यद्ध की समाप्ति 
तक वह नज़रबन्द ही रहा । किन्तु जेल से भाग कर भपसिह 
दूसरी बार नहीं पकड़ा गया, और तब कुछ समय बाद वह अपने 
नये बिजयसिह पथिक नाम से पुनः राजस्थान के राजनैतिक 
आन्दोलन-क्षेत्र में उतरा । उधर रासबिहारी बोस, दाचीद्धनाथ 
सानन्‍्याल, आदि क्रान्तिकारियों के साथ क्रियात्मक सहयोग देने के 

अपराध में बारहठ केसरीसिंह के पुत्र प्रतापसिह को भी क़ेद कर 
कठोर और दीप कारावास का दण्ड दिया गया (फरवरी, 
१९१६ ई०), जिससे कुछ समय बाद जेल में ही उसकी मृत्यु हो गई । 
सारे ही प्रमुख क्रान्तिकारी नेताओं के न रहने से सशस्त्र ऋान्ति 
के लिये राजस्थान में किये जाने वाले सारे प्रयत्नों का 
अन्त हो गया । इसके बाद दो-एक बार सतत प्रयत्न करने पर 
भी पुनः राजस्थान में क्रान्तिकारी संगठनों की स्थापना संभव 
नहीं हो सकी । द 

ऐसे विफलतापूर्ण निराशामय वातावरण में भी जनता के नव- 
जागरण की अत्यधिक क्षीण शुश्र रेखाएँ दूसरी ही दिशा में यदा- 
क॒दा. देख पड़ने लगी थीं । मेवाड़ के पूर्वी प्रदेश में बीजोलियाँ के 
किसान सन्‌ १९१३ ई० से ही ठिकाने की लाग-बेगार आदि के 
प्रशनों को लेकर आन्दोलन कर रहे थे | सन्‌ १९१५ ई० के अन्त 
तक पथिक भी बीजोलियाँ पहुँच गया और वहाँ एक पाठशाला 
खोलने के साथ ही उसने युवकों की सेवा-समिति भी बनाई । 
राजकीय दमन से बचने के हेतु सात माह बाद पथिक को मेवाड़ 
छोड़ देना पड़ा । किन्तु तब भी मेवाड़ की पूर्वी सीमा पर कोटा 
राज्य में गुप्त रूप से रह कर वहाँ ही से वह बीजोलियाँ के इस 
आन्दोलन का संचालन करता रहा । राजस्थान के किसानों में जन- 
जाग्रति एवं संघर्ष के लिये आवश्यक संगठन का प्रथम सूत्रपात 
यों पथिक के हाथों बीजोलियाँ में तब हुआ । अनजाने ही तब 
वहाँ प्रारम्भ होने वाली इस सर्वंधा नई राजनंतिक प्रवृत्ति का 
आगे चल कर राजस्थान में अन्यत्र भी महत्त्वपूर्ण प्रभाव पड़ा । 
यह संघर्ष इसी तरह थोड़ा-बहुत सन्‌ १९२२ ई० तक चलता रहा, 
किन्तु तब तक भारत के राजनैतिक क्षेत्र में अनेकों नई शक्तियों 

के प्रवेश से सारी परिस्थिति ही बदल गई थी । 
उधर भारतीय अंग्रेजी शासन में नए राजनतिक तथा वेधानिक 
सुधारों के लिए जब सन्‌ १९१७ ३० में बात-चीत होने लगी, तब 
महाराजा गंगासिह के नेतृत्व में भारतीय नरेशों ने इस बात के लिए 
विशेष आग्रह किया कि उनका भी कोई संगठन बन जाता चाहिये, 
जिससे कि उनके राज्यों के हानि-लाभ वाली बातों में उनका भी कथन 
सुता जा सके । उनकी इसी माँग के फलस्वरूप अन्त में नरेन्‍्द्र-मण्डल' 
की स्थापना हुईं, जो परामर्श-दातु संस्था से अधिक नहीं बन सकी । 
नरन्द्र-मण्डल को स्थापना से नरेशों को सबसे बड़ा लाभ यह हुआ कि 
अब उन्हें सुसंगठित रूप में सम्मिलित होकर विचार-विनिमय करने 
का पूरा अंवसर मिला और यों वे पुन: भारतीय राजनीति में एक 
महत्त्ववृूण पक्ष के रूप में प्रविष्ट हुए । 
नरेशों की इस नई राजनंतिक चार का आगे चल कर कितना 
अधिक प्रभाव पड़ने वाला था, यह संभवत: बहुत ही कम को तब 
सूका होगा । अपने राज्यों के आच्तरिक शासन सम्बन्धी जो पूर्ण 
स्वाधीनता नरेशों को प्राप्त थी और जिसे वे किसी भी प्रकार छोड़ने 
को तेयार न थे, उसी के कारण उनके लिए यह अत्यावश्यक हो जाता 
था कि वे भारतीय अंग्रेजी प्रान्तों के मामलों में किसी भी ग्रकार का 
हस्तक्षेप न करें । सन्‌ १९१८ ई० में तो दोनों ही पक्ष वालों का यह 
सच्चा विश्वास एवं पक्‍का निश्चय था कि वे अपनी-अपनी राजनैतिक 
सीमाओं को पार कर दूसरों के निजी मामलों में किसी भी प्रकार 
का हस्तक्षेप नहीं करेंगे । किन्‍्त विचारों तथा आदर्शों की दनिया 
में किसी भी प्रकार की भौगोलिक सीमाएँ नहीं होती हैं, और वहाँ 
राजनतिक मतों या: शासकीय बन्धनों का कुछ भी प्रभाव नहीं पड़ता 


है । पारस्परिक संयम की इस नीति का यद्यपि दोनों ओर से अक्षरश 

पालन किया जा रहा था, किन्तु इधर कुछ समय से नवीन आदशों 
तथा नतन विचारों का एक प्रवाह अदृष्ट रूपेण धीरे-धीरे राज्यों में 
फेल रहा था । 

वेधानिक उपायों द्वारा धीरे-धीरे भारत की स्वाधीनता को 
पुनः प्राप्त करने के लिए स्थापित भारतीय राष्ट्रीय कांग्रस ने अपने 
जीवन के प्रारम्भिक तीस वर्षों में केवछ एक बार ही देशी राज्यों के 
मामलों में कुछ दिलचस्पी ली, और तब सन्‌ १८९६ इई० में 
भालावाड़ के राज राणा जालिमसिह के पदच्युत किये जाने के 
अवसर पर उसने प्रस्ताव द्वारा अंग्रेज सरकार से इस बात का 
आग्रह किया कि सार्वजनिक अदालत की पूरी जाँच बिना किसी भी 
नरेश को भविष्य में यों गद्दी से नहीं उतारा जावबे। किन्तु कांग्रेस के 
नेता जिन प्रजातन्त्रीय विचारों का प्रचार कर रहे थे, उनका देशी 
राज्यों में न पहुँचता एक सर्वथा असम्भव बात थी। कांग्रेस की 
कायवाही का परोक्ष रूपेण देशी राज्यों पर भी प्रभाव पड़ने 
लगा और अंग्रेज़ी-हिन्दी के समाचार-पत्र वहाँ भी राष्ट्रीय आद्शों 
एवं उम्र विचारों का प्रचार करने लगे । राजस्थान में तो अजमेर का 
ज़िला सारे राज्यों के मध्य में स्थित राष्ट्रीय कांग्रेस का एक महत्त्वपूर्ण 
केन्द्र बतता जा रहा था, और वहाँ धीरे-धीरे सावंजनिक काये-कर्ताओं 
का भी एक दल तेयार होने लगा । क्रान्तिकारियों के महायुद्ध- 
कालीन प्रयत्नों से भी उन्हें नवीन स्फूर्ति प्राप्त हुई थी, एवं दिसम्बर, 
१९१८ ३० में जब कांग्रेस का वाधिक अधिवेशन दिल्‍ली में हुआ, 
तब वहाँ उपस्थित राजस्थान और मालवा के राज्यों के निवासी भी 
राष्ट्रीय भावना से उद्देलित हो उठे, तथा पथिक, गणेशशंकर 
विद्यार्थी, चाँदकरण शारदा, जमनाछाल बजाज, आदि के प्रयत्नों 
से तब वहीं 'राजपूताना-मध्यभारत सभा नामक सार्वजनिक संस्था 

की स्थापना हुई । इसके एक वर्ष बाद बिजयसिह प॒थिक और 
रामनारायण चौबरोी ने वर्धा में “राजस्थान सेवा-संघ' स्थापित 
किया, जो अगर वर्ष अजमेर आ गया । कुछ ही वर्षों के अन्तर 
से तब अजमेर में दो राजनतिक सम्मेलन भी किये गये। पुन 
राजस्थानी जनता की समस्याओं की विवेचना कर उनमे 
जन-जाग्रति पेदा करने के लिये पहिले वर्धा से “'राजस्थान- 
कंसरी ' और बाद में अजमेर से “नवीन राजस्थान नामक 
साप्ताहिक पत्र निकाले गये । 
.. इन सारे प्रबल प्रयत्नों के फलस्वरूप अब राजस्थानी राज्यों के 
निवासियों के दृष्टि-कोण में भी धीरे-धीरे परिवतेन होने छगा । 
जोधपुर शहर में अनेकानंक सावजनिक संस्थाओं की स्थापना हुई । 
जसलमंर राज्य में अत्यावश्यक सुधारों के लिए प्रवासी जेसलमेरी 
हेश्वरियों ने मान-पत्र के रूप में अपना एक “माँग-पत्र' वहाँ के 
शासक को भेंट किया । मेवाड़ के अन्तर्गत पथिक के नेतृत्व में 
 बीजोलियाँ ठिकाने के किसानों का विरोध चलता ही रहा । कोटा 
भी 'राजस्थान सेवा-संघ' की शाखा खोली गई और नयनूराम के 
नायकत्व में बंगार बन्द करने के लिए प्रयत्न किए गए। मोतीलाल 
तेजावत के नेतृत्व में मेवाड़ और सिरोही राज्यों. के भीलों में 
आन्दोलन कर उनमें सामाजिक सुधार के लिए आयोजन किया गया । 
ईसा की बीसवीं सदी के प्रारंभ से ही राजस्थान में. जन-साधारण 
का राजनेतिक नेतृत्व धीरे-धीरे वहाँ के नरेशों के हाथ से खिसकने 
लगा था, और अब तदर्थ ये स्वंथा दूसरे ही व्यक्ति सावंजनिक 
नेता के रूप में उठने लूंगे। किन्तु इन नए नेताओं में समृचित 
अध्ययन, आवश्यक अनुभव, अनिवारय राजनैतिक शिक्षण, सच्चे 
त्याग और जन-सेवा की सही भावनाएँ, आदि संतुलन-पूर्ण सारमूत 

वास्त्रविक गुण न होने के कारण राजस्थान के इस नए सावजनिक 
नेतृत्व में तब से ही निरन्तर परिवर्तन होते रहे हेँ। शीघ्रता के 
साथ निरन्तर बदलती हुई वहाँ की परिस्थितियों के सवंथा उपयुक्त 
दूरदर्शी चतुर सुयोग्य सशक्त तपस्वी जन-तन्‍्त्रीय नेताओं के अभाव 
में यह प्रक्रिया वहाँ चलती ही जा रही है और अत्यावश्यक 
स्थायित्व अब भी नहीं आ सका हैं । 

महायुद्ध का अन्त होते-होते कांग्रेस का नेतृत्व विश्व-वन्य महात्मा 
गांधी के सुदृढ़ हाथों में आ गया था । उनका जन्म एक देशी राज्य में 
हुआ था, एवं वहाँ के निवासियों की राजनेतिक और आर्थिक 
परिस्थिति में उनकी दिलचस्पी होना स्वाभाविक ही था, जिससे 
आगे चल कर देशी राज्यों के प्रति कांग्रेस की नीति में ऋन्तिकारी 
परिवरतंन होते गये । दिसम्बर, १९२० ४० में नागपुर में होने 
वाले कांग्रेस के वाषिक अधिवेशन में जब राजस्थानी जनता की 
पुकार कांग्रेस के नेताओं तक पहुँची, तब तो कांग्रेस उसकी उपेक्षा 
नहीं कर सकी । उसने एक प्रस्ताव द्वारा राजाओं से प्राथना की कि 
वे अपनी-अपनी प्रजा को तुरन्त ही प्रतिनिधि-शासन प्रदान करें । 
उसी अधिवेशन में कांग्रेस के विधान में भी कई महत्त्वपूर्ण परिवर्तन 
किये गये। कांग्रेस के ध्येय को बदल कर शांतिमय उचित उपायों से 
स्वराज्य प्राप्त करना घोषित किया गया। पुनः कांग्रेस का प्रान्तीय 
_ संगठन भाषाओं के अनुसार किया गया, और अब अन्य देशी राज्यों 
के साथ ही राजस्थानी राज्यों की प्रजा को भी कांग्रेस का प्रति- 
निधि बनने का अधिकार दिया गया । राजस्थान के प्रतिनिधि के 
रूप में ही तब जमनालाल बजाज़ कांग्रेस के नये विधान के अनु- 
सार नियुक्त कार्य-कारिणी समिति के सदस्य बनाये गये और तब 
से एक तरह कांग्रेस के स्थायी कोषाध्यक्ष भी बने रहे । 

महात्मा गाँधी के बढ़ते हुए प्रभाव और कांग्रेस की नीति में 
परिवरतन के साथ ही राजस्थान के राजनेतिक नेता भी बदलने 
लगे । अपने राजपूत-प्रधान विचारों के कारण राव गोपालसिह 
को यह नई राजनेतिक कार्ये-प्रणाली किसी भी प्रकार रुचिकर 
न हुई और वह उससे उदासीन हो गया । एक वर्ष के लगभग 
“राजस्थान-केसरी' का सम्पादन करने के बाद उस पत्र की किसान- 
मजदूर विषयक नीति सम्बन्धी मत-भेद होने पर बारहठ कंसरीसिह 
ने उसका सम्पादन-कार्य छोड़ दिया, और हिसापूर्ण उग्र राजनीति 
का यह समर्थक भी धीरे-धीरे राजनंतिक क्षेत्र से दूर ही होता 
गया । उन दोनों के साथ ही राजस्थान के समस्त राजपूत समाज 
तथा उससे सम्बद्ध अन्य सारी योद्धा जातियों का भी प्रान्त तथा 
देश की इन सब राजनैतिक प्रवृत्तियों से पूर्ण सम्बन्ध-विच्छेद हो 
गया और अब वे राजनीति से बिलकुल तटस्थ रहने लगे, जिससे 
आगे चल कर राजस्थान की प्रान्तीय राजनीति में भी कई एक 
अनुपेक्षणीय उलभनों का उठना सवंथा अवश्यम्भावी हो गया । 

राजस्थान के उन प्रमुख क्रान्तिकारी नेताओं में पथिक ने अवश्य 
नई राजनंतिक विचार-धारा को कुछ-कुछ अपनाया और महात्मा 
से असहयोग के कार्य-क्रम की प्रेरणा ली, जिससे तब भी चलने 
वाले बीजोलियाँ क॑ किसानों के आन्दोलन पर भी सारे भारत-व्यापी 
असहयोग आन्दोलन का पूर्ण प्रभाव पड़ा । अन्त में बीजोलियाँ 
के किसानों को सफलता मिली और अंग्रेजी सरकार ने बीच में पड़ 
कर समभौता कराया जिसमें किसानों की अधिकतर माँगें मान ली 
गई ( मार्च, १९२२ ई० ) । तब तक बेगूँ ठिकाने के किसानों के 
आन्दोलन ने भी उग्र रूप धारण कर लिया था; यह कशमकश कई वर्ष 
तक चलती ही रही । बीजोलियाँ के आन्दोलन की सफलता के फलस्वरूप 

राजस्थान में ग़ाँधी-वादी राजनैतिक नेताओं का महत्त्व बढ़ने लगा, 
जिससे सन्‌ १९१९ ईं० के बाद सशस्त्र क्रान्ति के लिये राजस्थान 
में पुन: कोई विद्येष क्रियात्मक प्रयत्न नहीं किये गये ।. 
राजस्थान की इतिहास-प्रसिद्ध आपसी फूट से अजमेर के गाँधी- 
वादी कांग्रेसी नेता भी अछते नहीं रह सके, और उनकी इस निजी 
खींचा-तानी ने सन्‌ १९२२ ई० के बाद वहाँ के सार्वजनिक जीवन 
को बहुत-कुछ चौपट कर दिया । तब “राजस्थान सेवा-संघ' ही वहाँ 
की एकमात्र कत्तंव्यनिष्ठ राजनेतिक संस्था रह गया। अजमेर में 
रह कर इस सेवा-संघ ने कोई ७-८ वर्ष तक राजस्थान की सर्व- 
साधारण जनता में जाग्रति के लिये उल्लेखनीय काम किया । परन्तु 
सन्‌ १९२४ ई० में मेवाड़ राज्य द्वारा पथिक के क़ैद किये जाने के 
बाद इस सेवा-संघ का भी कार्य मंद पड़ता गया और उसके प्रति 
अजमेर के अन्य कांग्रेसीय राजनंतिक गुटों का विरोध भी बढ़ने 
लगा । सन्‌ १९२८ इं० में क़द से छूटने के बाद पथिक महात्मा _ 
से मिला, किन्तु तब भी दोनों के पारस्परिक सहयोग का संतोष प्रद 
रास्ता नहीं निकल पाया । भीतरी मत-भेद भी बढ़ता जा रहा था, 
जिससे सन्‌ १९२८ ई० में संवा-संघ समाप्त हो गया, उसकी सारी 
शक्ति बिखर गईं और उसके काम को आगे चलाने वाली वेसी 
कोई संस्था तब राजस्थान में नहीं रह गई । इधर अंग्रेजी सरकार 
की देखा-देखी विभिन्न राजस्थानी राज्यों ने भी सन्‌ १९२४ ईं० के 
बाद अपने यहाँ के आन्दोलनका रियों के प्रति कड़ाई की नीति अपनाई 
थी, जिससे राजस्थान में राजनैतिक जाग्रति का प्रवाह कई वर्षों के 
लिये सर्वेथा रुक-सा गया। यही कारण था कि सन्‌ १९३०-३१ ई० 
में चलने वाले अखिल भारतीय सत्याग्रह आन्दोलन के समय 
जब राजस्थान के विभिन्न राज्यों में भी आन्दोलन करने के लिये 

यत्र-तत्र प्रयत्न किये गये, तब उनमें अपेक्षित उत्साहपूर्ण जन- 
जाग्रति तथा अत्यावश्यक नवीन स्फर्ति का अभाव ही स्पष्टतया 
देख पडा । ु 

.. उधर नरेन्ध-मण्डल की भी स्थापना हो गई, और फरवरी, 
१९२१ ई० में उसका विधिवत्‌ उदघाटन हो गया । किन्‍्त अंग्रेज़ी 
सत्ता के साथ भारतीय बरेशों के सम्बन्ध का प्रश्न अभी तक पूरी 
तरह सुरूफ नहीं सका था। नरेन्द्र-मण्डल के प्रथम चांसलर महाराजा 
गंगासिह ने इसके लिए भरसक प्रयत्न किया, परन्तु तत्कालीन 
वाइसराय लाड रेडिग (१९२१-२६ ई०) ने उसकी एक न चलने 
दी । आवश्यकतानुसार यदा-कदा देशी राज्यों में हस्तक्षेप करने 
की अंग्रेजों की नीति तब भी चलती ही रही । प्राचीन शासन- 
संगठन के फलस्वरूप होने वाली असविधाओं के कारण उठने वाले 
व्यापारियों के असन्तोष तथा बीजोलियाँ-बेग॑ में चलने वाले किसानों 
के आन्दोलनों से लाभ उठा कर जुलाई, १९२१ ई० में अंग्रेज़ों 
ने वयोवुद्ध महाराणा फतेहसिंह को बाध्य किया कि मख्य-मख्य 
अधिकारों के अतिरिक्त सारा राज्य-कार्य वह अपने वयस्क यवराज 
को सांप दे । छाडड रेंडिंग ने अन्य नरेशों के प्रति भी कठोरतापूर्ण 
आचरण किया और अपने राज्यों में राजनैतिक सुधार करने के लिए 
उसने बारंबार नरेशों को आग्रहपूर्वक कहा । सर्वोच्च सत्ता के 
रूप में भारतीय नरेशों पर अंग्रेज़ी आधिपत्य की सर्वे-मान्यता 
एवं उसीके आधार पर उनके आन्तरिक निजी मामलों में भी हस्तक्षेप 
करने के अपने पूर्ण अधिकार को उसने सस्पष्ट शब्दों में उद्घोषित 
किया । इन सब बातों के कारण नरेशों में तीव्र असन्तोष उत्पन्न हो 
गया- था, जिसके. फलस्वरूप उसके उत्तराधिकारी लार्ड अविन 
ने अपनी नीति बहुत-कुछ बदल दी । किन्तु उसने भी नरेशों को 


सुस्पष्ट शब्दों में सलाह दी कि वे अपने राज्यों में इस प्रकार के 
शासन-सुधार कर दें, जिनसे नरेश सचम्‌च ही अपनी प्रजा के सवे-मान्य 
सेवक तथा उनके हित्तों के एकमात्र विश्वस्त रक्षक बन जावें। इसी 
सलाह के अनुसार नरेन्द्र-मण्डल ने फरवरी, १९२८ ई० में एक 
प्रस्ताव पास कर आन्तरिक राजनंतिक शासन-सुधारों की आव- 
इयकता को स्वीकार किया, और आवश्यकतानुसार उचित स्वरूप 
में उन्हें अपने राज्यों में प्रचलित करने के लिए नरेशों से आग्रह 
भी किया गया। किन्तु इस प्रस्ताव को ठीक तरह कार्यरूप में 
परिणत करने का कभी भी अत्यावश्यक प्रयत्न नहीं किया गया । 
इन अनिवाय सुधारों की पूर्ण उपेक्षा कर भारतीय नरेशों ने 
भयंकर भूल की तथा उनकी इसी अक्षम्य अद्रदशिता के कारण ही 
आगे चल कर उन्हें स्वनाश का सामना करना पड़ा। उन्होंने अपनी 
प्रजा को अपने साथ न लेकर एकाकी ही अंग्रेजी सरकार तथा 
राष्ट्रीय कांग्रस, आदि भारतीय राजनतिक दलों को भी एक साथ 
ललकारा। ये दोनों ही प्रमुख विरोधी पक्ष नरेशों की सारी कमज़ोरियों 
को अच्छी तरह जानते थे, एवं राजनेतिक मामलों में उन्होंने 
महत्त्वपूर्ण अवसरों पर प्रायः नरेंशों की उपेक्षा ही की और समय 
आने पर उन्हें दबाने में उनके सामने कोई कठिनाई उपस्थित नहीं हुईं । 

किन्तु तब तो नरेशों ने इस प्रस्ताव का ठीक-ठीक महत्त्व कदापि 
नहीं समझा था, और न यह सब समभरने-बूभने का उन्हें अवकाश ही 
था| सन्‌ १९२७ ३० से समूचे भारत में एक प्रचण्ड राजनतिक दौर 
चला जो पूरे बारह वर्ष बाद द्वितीय महायुद्ध प्रारम्भ होने पर ही 
कहीं कुछ रुका । भारतीय नरेश भी उसी में खिच गए और उसी की 
समस्याओं में पूरी तरह उलभ रहे । पहिले इण्डियन स्टेट्स कमिटी' 
की नियुक्ति हुईं, जो बटलर कमिटी के नाम से अधिक सुज्ञात है। 

सन्‌ १९३० इ० से गोल-मेज कास्फेन्सें होने छगीं। महाराजा गंगासिह 
ने इत सब में प्रमुख भाग लिया। प्रथम गोल-मेज़ कान्फेन्स के प्रारम्भ 
में ही भारतीय नरेशों की ओर से यह घोषित करके कि देशी राज्य 
भी अखिल भारतीय संघ में सम्मिलित होंगे, उसने देशी राज्यों के 
भविष्य की समस्या को सुन्दर ढंग से सुलझाने का प्रशंसनीय प्रयत्न 
किया था । परन्तु सन्‌ १९३५ ई० का नया भारतीय शासन-विधान 
बनने के बाद भी संघ-शासन को स्थापना नहीं होने पाई । अपने-अपने 
विशिष्ट कारणों से. राष्ट्रीय कांग्रेस के साथ ही भारतीय नरेशों ने भी 
तत्र इस शासन-विधान को अस्वीकार कर दिया। इस शासन-विधान 
को लेकर बात-चीत चल दह्वी रही थी, जब एकाएक विश्व-व्यापी द्वितीय 
महायुद्ध प्रारम्भ हो गया । उस समय संघ-शासन की स्थापना न 
हीना भारत के लिए बहुत ही हानिकारक प्रमाणित हुआ और आगे चल 
कर भारत के विभाज़न की संभावना का भो उद्धूबव हुआ, जो अन्त में 
कठोर सत्य के रूप में परिणत होकर ही रही । 

भारतीय नरेश, उनके मन्त्री-गण तथा अन्य सलाहकार जब यों 
भारत तथा अपने राज्यों के भावी स्वरूप को निश्चित करने के लिए 
प्रयलशील थे, उसी समय उन्हीं के पैरों तले की धरती अदृष्ट रूपेण 
धीरे धीरे खिसकती जा रही थी । राजस्थानी प्रजा में दिनोंदिन 
'जाग्रति हो रही थी, और वे कांग्रेस के सुप्रसिद्ध नेताओं की बातों 
पर अधिकाधिक ध्यान देने छगे थे । देशी राज्यों की तत्कालीन 
राजनैतिक परिस्थिति के विरुद्ध राजस्थानी जनता में भी असन्तोष 
उत्पन्न होने लगा था । देशी राज्यों के प्रति कांग्रेस की नीति में भी 
'तीरे-धीरे परिवतेन होता जा रहा था। सन्‌ १९२७ ई० में कांग्रेस ने 
राज्यों की जनता को जाशवासन दिया कि उत्तरदायित्वपुर्ण श[सन 
की प्राप्ति के लिए किए गए उनके उचित और श्ञान्तिपूर्ण प्रयत्नों 

में उसकी सहानुभूति तथा सहायता रहेगी । किन्तु इसका राजस्थान 
पर तत्काल ही कोई विशेष प्रभाव नहीं पड़ा । केवल जयपुर में सन्‌ 
१९३१ ई० में प्रथम बार प्रजा-मण्डल की स्थापना हुईं, और अगले 
कुछ वर्षों तक तो वह भी अधिक सक्रिय नहीं बन सका । किन्तु सन्‌ 
१९३५ ई० में भारत के नए शासन-विधान के बन जाते ही एकाएक 
राजस्थान में सवेत्र नवीन राजनतिक जाग्रति के चिह्न देखे पड़ने 
लगे । देशी राज्यों की जनता की आवाज़ उठाने के लिए अमृतलाल 
सेठ, आदि व्यक्तियों द्वारा सन्‌ १९२७ ई० में स्थापित अखिल 
भारतवर्षय देशी राज्य लोक-परिषद' का प्रभाव भी धीरे धीरे 
राजस्थानी राज्यों में बढ़ता जा रहा था | फरवरी, १९३८ इं० में 
हरिपुरा के अधिवशन में कांग्रेस ने देशी राज्यों के सम्बन्ध में अपनी 
स्थिति स्पष्ट कर दी, और वहाँ पृथक संगठन कायम करने का 
आदेश दिया । अब तो विभिन्न राज्यों में प्रजा-मण्डलों की स्थापना 
के लिए भरसक प्रयत्न होने लगे । 

इस समय राजस्थान को राजनीति का स्वरूप बहुत ही विचित्र 
बना हुआ था । तीनों प्रमुख राज्यों पर अंग्रेज अधिकारियों का पूर्ण 
सर्व-व्यापी प्रभाव बना हुआ था, उन्हीं की सलाह के अनुसार वहाँ 
की सारी राजनीति निर्धारित की जाती थो। इनके अतिरिक्त अलवर, 
बूंदी, टोंक, किशनगढ़, आदि राज्यों में भी अंग्रेज़ अधिकारी या उनके 
नियुक्त व्यक्ति ही प्रधान मन्त्रित्व कर रहे थे । ऐसी हालत में इन 
सारे राज्यों से किसी भी प्रकार की प्रगतिशील नीति की आशा 
करना व्यर्थ था । एक सुयोग्य, द्रदर्शी एवं अनुभवी शासक होते 
हुए भी तब महाराजा गंगासिंह समय की गति तथा उसकी 
द्रत परिवर्तेतशीलता को ठीक तरह नहीं समझ रहा था, एवं 
उसने भी अपने शासन-काल की प्रारम्भिक द्रदशिता इस समय 

नहीं दिखाई और दमनपूर्ण सुदृढ़ शासन की नीति को ही अपनाया । 
राजस्थान के बाकी रहे शासक या तो राजनीति से स्वंथा उदासीन थे 
या उन्होंने भी अन्य शासकों की ही नीति का अनुकरण किया। यह 
राजस्थान का दुर्भाग्य ही था कि वहाँ के कई एक सुयोग्य नवयुवा 
शासकों ने भी समय की गति को नहीं पहिचान कर अनुदार नीति 
को ही अपनाया; उनकी यही प्रवृत्ति आगे भी बनी रही और 
अन्त में उनके लिए अभिज्ञाप-स्वरूप प्रमाणित हुईं । एवं इस समय 
प्रजा में बढ़ती हुईं इस जाग्रति तथा उसकी संगठन-प्रवृत्ति को 
दबाने के लिए राजस्थानी नरेशों ने अंग्रेज़ अधिकारियों की सलाह 
के अनुसार अपने राज्यों में सार्वजनिक संस्था कानून! ( पब्लिक 
सोसाइटोज़ एक्ट ) प्रचलित कर प्रजा-मण्डलों की स्थापना में बाधा 
डालने का भरसक प्रयत्न किया। किन्तु इन सब बाधाओं के होते हुए 
भी सन्‌ १९३८ ई० तक जोधपुर, मेवाड़, अलवर, जैसलमेर, शाहपुरा, 
आदि राज्यों में प्रजा-मण्डल स्थापित हो गए। इस समय कई 

राजस्थानी राज्यों के अधिकारियों तथा वहाँ के प्रजा-मण्डलों में 
बड़ी कशमकश चल रही थी। जयपुर में सत्याग्रह हुआ और 
सिरोही में भी बहुत दमन किया गया, किन्तु अन्त में समभौता करते 
समय दोनों ही राज्यों को प्रजा की बहुत-कुछ माँगें स्वीकार करनी 
पड़ीं । किन्तु दूसरे राज्यों में भी उन दिनों चलने वाले सत्याग्रह 
आन्दोलन प्रायः विफल ही हो रहे थे, और उनसे कोई विशेष राज- 
नेतिक लाभ नहीं हो सका, एवं महात्मा गांधी को भी आदेश 
देना पड़ा कि ऐसे सत्याग्रह तब नहीं किये जावें । सन्‌ १९३९ ई० 
में कांग्रेस के भूत-पूव अध्यक्ष एवं प्रमुख नेता पं० जवाहरलाल 
नेहरू को देशी राज्य छोक-परिषद' का अध्यक्ष बनाया, जिससे इस 
परिषद का राष्ट्रीय कांग्रेस के साथ घना सम्बन्ध स्थापित हो गया। 

अब परिषद का प्रभाव बहुत बढ़ गया और सारे प्रजा-मण्डल उंससे 
ही सम्बद्ध होने लगे । द क्‍ 
' इसी वर्ष प्रथम बार छोटे-छोटे राज्यों के समूहीकरण . का प्रश्न 
उठाया गया। तत्कालीन वाइसराय छा लिनलिथगों के आदेशानसार 
स्थानीय अंग्रेज़ अधिकारियों ने इसकी चर्चा राजस्थान के छोटे 
राज्यों के शासकों से की, परन्तु उन्होंने इस प्रस्ताव को अस्वीकार 
कर दिया । देशी राज्य लोक-परिषद' ने भी अपने लूधियाना वाले 
अधिवेशन में बीस लाख से कम आबादी या पचास लाख से कम 
आमदनी के राज्यों के पड़ोसी प्रान्तों में मछाए जाने की माँग 
की थी । उस समय तो इस बारे में अधिक कुछ नहीं हुआ, परन्तु यहीं 
से छोटे-बड़े राज्यों का आपसी भेद सुस्पष्ट रूप से प्रारम्भ हुआ, 
जिससे भारतीय नरेशों और देशी राज्यों को अत्यधिक हानि उठानी 
पड़ी ।.॥ क्‍ 
.._ भारतीय राजनीति तथा विधान में इन परिवतेनों के होते 
हुए एवं राजस्थानी जनता में अभूतपूर्व राजनंतिक जाग्रति देख 
कर भी अब तक राजस्थानी राज्यों में कोइ राजनंतिक या 
धानिक सुधार नहीं किये गए थे। बीकानेर की व्यवस्थापक सभा 
के संगठन एवं अधिकारों में भी सन्‌ १९२१ ई० के बाद कोई परिवतंन 
नहीं हुआ था । कुछ न कुछ सुधार करना आवश्यक समझ कर 
सन्‌ १९३९-४० ई० के बाद जयपुर, जोधपुर, और सिरोही 
राज्यों में केन्द्रीय सलाहकार बोर्डों की स्थापना की गईं। मई, १९४१ 
ई० में जोधपुर राज्य में प्रतनिधि-सललाहकार सभा ( रिप्रेजेण्टेटिव 
एडवाइज़री असेम्बली ) भी संगठित की गई । परन्तु ये सारे सुधार 
नाम-मात्र के ही थे, और उनसे प्रजा को कोई भी अधिकार प्राप्त 
नहीं हुए । इस समय यूरोपीय महायुद्ध चल रहा था, और युद्ध-जनित 

परिस्थितियों से लाभ उठा कर सर्वत्र दमन नीति का सहारा लिया जा 
रहा था। उधर कुछ राजस्थानी राज्यों में स्थानीय प्रजा-मण्डलों के 
कार्य-कर्ता वहाँ के जागीरदारों के साथ महत्त्वहीन भंगड़ों में उलक 
गये, और अपनी इस अदरदर्शिता से उन्होंने अपने विरुद्ध स्थानीय 
जनता के इस प्रभावशाली अंग का विरोध उत्पन्न कर लिया, जिससे 
अवसर आने पर संगठित रूप में उनसे कुछ भी करते-धरते न बन 
पड़ा । अतएवं अगस्त, १९४२ ईं० में जब सन्‌ ४२ का विप्छलव हुआ 
तब उदयपुर और कोटा शहरों के अतिरिक्त सर्वत्र पूर्ण शान्ति 
ही बनी रही । क्‍ 
महायुद्ध के अन्त (१९४५ ई०) तक राजस्थान की इस राज- 
नेतिक परिस्थिति में कोई परिवर्तत नहीं हुआ । इन वर्षों की एक- 
मात्र महत्त्वपूर्ण घटना थी महाराजा गंगासिह का देहानत होना । सन्‌ 
१९४३ ई० के प्रारम्भ में राजस्थान का यह प्रमुख सुयोग्य स्वे-मान्य 
शासक उठ गया । उसकी नीति से मत-भेद हो सकता हे, उसकी कार्य- 
प्रणाली की आलोचना की जा सकती हें, परन्तु उसके व्यक्तित्व की 
महत्ता के बारे में किसी भी प्रकार दो मत नहीं हो सकते हैं । 
आधुनिक बीकानेर के इस निर्माता ने अन्तर्राष्ट्रीय ख्याति प्राप्त 
कर राजस्थान का ही नहीं समस्त भारत का मुख उज्ज्वल किया 
था । अखिल भारतीय महत्त्व-प्राप्त राजस्थानी नरेश्ों की जों परम्परा 
आम्बेर.के रांजा मानसिह से प्रारम्भ हुई थी, महाराजा गंगासिह के. 
साथ उसका सवंदा के लिए अन्त हो गया । राजस्थान के इन महत्त्वपूर्ण 
प्रभावशाली शासकों तथा भारत के महान्‌ राजनीतिज्ञों में सवाई 
जयसिह के बाद महाराजा गंगासिह की ही गणना की जां सकती हे । 
उसकी मृत्यु के साथ ही राजस्थानी राजनीति की रही-संही एकता 
भी लप्त हो गईं, और अब वहाँ के नरेशों का भारतीय राजनीति 

पर कोई विशेष प्रभाव नहीं रह गया । क्‍ 

महायुद्ध का अन्त होते ही भारत में पुनः राजनेतिक हलचलें _ 
प्रारम्भ हो गई | सन्‌ १९४५ ई० के अन्तिम दिनों में 'अखिल भारतीय 
देशी राज्य-परिषद' का अधिवेशन उदयपुर में किया गया और इस बार 
भी पं० जवाहरलाल नेहरू उसका अध्यक्ष बनाया गया । सारे राज्यों 
में उत्तरदायी शासन स्थापित किये जाने की माँग की गई | छोट राज्यों 
क॑ समूहीकरण के सम्बन्ध में यही निश्चित किया कि भारतीय संघ 
में स्वतन्त्र रूप से सम्मिलित हो सकने त्तथा अपनी जनता की सामाजिक 
एवं आ्थिक समृद्धि के आधुनिक स्तर को बनाए रखने योग्य इकाइयों 
को छोड़ कर अन्य राज्यों को साधारणतया पड़ोसी प्रान्तों में मिला 
दिया जावे । इस अधिवेशन से. राजस्थानी जनता में बहुत-कुछ 
राजनेतिक जाग्रति अवश्य हुई, किन्तु राजस्थान के भावी विकास 
के लिए उपयुक्त मार्ग का प्रदर्शन तब भी नहीं हो सका । 

राज्य के शासन-कार्य में प्रजा को अधिकाधिक सम्मिलित करने 
के उद्देश्य से राज्यों में राजनतिक तथा वेधानिक सुधार करने के लिए 
राजस्थान में यत्र-तत्र आन्दोलन होने लगे । शासन-संगठन में आवद्यक 
परिवतंन करने के लिए विचार-विनिमय भी किया जाने रूगा। कहीं- 
कहीं तदर्थ उपयुक्त कार्यवाही भी प्रारंभ की गई । परन्तु इस समय 
राजा और प्रजा दोनों का ही सारा ध्यात भारतवर्ष के राजन॑तिक 
भविष्य की उलूकी हुईं समस्या पर लगा हुआ था। पुनः तब कुछ 
वर्षों के लिये राजनेतिक घटना-प्रवाह इतनी तीन गति से बह 
निकल्य था कि उस समय के वे सारे प्रस्तावित वैधानिक आयोजन 
कभी भी संतोषप्रद या सम्पूर्ण नहीं बन पाये । 

की उनकी विवेचना से देशी राज्यों और विशेषतया राजस्थान के 
छोटे राज्यों की समस्या तो और भी अधिक उलभ गई । अंग्रेज़ों 
की सार्वभौम सत्ता का शीघ्य ही सदा के लिए अन्त होने वाला था, 
: परन्तु साथ ही समूचे भारत के लिए एक शक्तिहीन तथा अतीव 
सीमित केन्द्रीय शासन की स्थापना करने के आयोजन का प्रस्ताव 
भी किया गया । ऐसी राजनेतिक परिस्थिति में छोट और मझोल 
आकार-प्रकार के राज्यों का चिर-काल तक विभिन्न इकाइयों के 
स्वरूप में चिर-स्थायी होना एक सर्वथा असम्भव बात हो गई । 
एवं भारत के इस भावी संगठन में इन छोटे राज्यों को संतोष- 
प्रद ढंग से शीघ्र ही सुव्यवस्था कर देने का प्रश्न बहुत ही विकट 
रूप में भारतीय नरेशों के सम्मुख उपस्थित हुआ । बड़े-बड़े राज्यों 
के नरेशों या उनके मन्त्रियों ने इस कठिन समस्या को सुलभाने के 
प्रयत्नों में न विशेष दिलचस्पी ही ली और न कोई व्यवहारिक सुभाव 
ही दिये, जिससे इच्छा रहते हुए भी नरेन्द्र-मण्डल का तत्कालीन 
चांसलर, भोपाल का नवाब हमीदुल्ला, इन छोटे राज्यों का अत्या- 
वश्यक समुचित मार्ग प्रद्शन नहीं कर सका । 

राजस्थान के छोटे राज्यों की भौगोलिक असम्बद्धता ने उनकी 
परिस्थिति को बहुत ही संकटपूर्ण बना दिया था । इस अवसर पर 
कोटा के वर्तमान महाराव भीमसिह ने प्री-पूरी द्रदर्शिता दिखाई । 
यद्यपि उसका राज्य भोपाल से किसी प्रकार बहुत छोटा नहीं था, 
एवं उसका अलरूग अस्तित्व रह सकना तब संभव प्रतीत होता था, 
उसने अपने पड़ोसी छोटे राज्यों का ही साथ देने का निश्चय कर 
किसी भी प्रकार उनके समुचित समूहीकरण के आयोजन का प्रयत्न 
करने लगा । किन्तु ऐसे कठिन समय भी राजस्थान के छोटे राज्यों के 
नरेशों में तात्विक मत-भेंद उठ खड़ा हुआ और महाराव भीमसिंह के 

में प्रारम्भिक प्रयत्न विफल हुए; तथापि यह महाराव बाद के एऐंसे 
सारे प्रयत्नों में पर्ण सहयोग देता रहा | द 

इस समय छोटे-छोटे राज्यों के समहीकरण द्वारा उनका संगठन 
करने के लिए अनेकों प्रयत्त एक ही साथ किये जा रहे थे, जिनका 
आगे चल कर कुछ भी नतीजा नहीं निकला । काठियावाड़-गुजरात 
तथा अन्य पड़ोसी ,एवं सम्बद्ध राज्यों का एक शिथिलरू राज्य-संघ 
( कान्फ़ेडरेशन ) स्थापित करने का आयोजन न॒वानगर का जाम 
महाराजा कर रहा था। मालवा में भी एक दूसरा ही संघ बनाने 
के प्रयत्त हो रहे थे। राजस्थानी राज्यों में भी एकता स्थापित 
करते, क॑ लिये उपयक्त उचित आयोजन की सोचने के उद्ृश्य 
से नवम्बर, १९४६ ३० में मंवाड़ के महाराण भूपालसिह 
तें भी राजस्थान के सारे छोटे-बड़े राजाओं एवं मालवा के 
पड़ोसी राज्यों के कुछ प्रतिनिधियों को उदयपुर आममन्त्रित किया । 
किन्‍्त्‌ उदयपुर के इस सम्मेलन का कुछ भी लाभदायक परिणाम 
नहीं निकला, उलटे राजस्थान के छोटे और बड़े राज्यों में पारस्परिक 
भेद-भाव की वृद्धि ही हुईं | देशी राज्य लोक-परिषद के राजपृताने 
के प्रान्तीय संगठन द्वारा नियुक्त विशेष कमिटी ने भी राजस्थान के 
सारे छोटे-बड़े राज्यों का एक ही गुद्ठ ( ग्रूप ) बनाने का प्रस्ताव 
किया, परन्त्‌ इस गठ का ठीकृ-ठीक स्वरूप क्‍या हो और क्‍यों कर 
इसका संगठन किया जावे इस बारे में उसने कोई भी सस्पष्ट 
सभाव नहीं दिये । 

. उधर भारत के भावी शासन-संगठन के स्वरूप को लेकर भारतीय 
राष्ट्रीय कांग्रेस एवं मुस्लिम लीग में निरन्तर मत-भेद बढ़ता जा रहा 
था। लीग ने भारतीय संविधान परिषद के अधिवेशनों का पूर्ण बहिष्कार 
किया । भारतीय संविधान परिषद के प्रति नरेशों की नीति अब तक 

सुस्पष्ट नहों हो पाई थी । अनेकानेक कारणों से काँग्रेस और नरेच्ों 
में भी खिचाव उत्पन्न हो गया था। अन्त में जनवरी २९, १९४७ ई० 
को सर्वंसम्मति से पास कियेंगए एक रुम्बे प्रस्ताव द्वारा नरेन्द्र-मण्डल 
ने संविधान परिषद के साथ अपने सहयोग की शर्तें सुस्पष्ट कीं । 
किन्तु भारतीय नरेशों का ऊपरी मतेक्य भी उसी दिन समाप्त हो गया 
और तब वे अनेकानेक परस्पर-विरोधी दलों में बंट गए । राजस्थानी 
राज्यों के भी दो दल हो गए । जयपुर के अनुभवी वयो-वृद्ध प्रधान 
मनन्‍्त्री सर वी० टी० क्ृष्णमाचारी के नेतृत्व में राजस्थान के बड़े 
राज्यों ने कांग्रेस के साथ. सहयोग की नीति अपनाई । बाकी रहे 
छोटे राज्य तब भी बहुत-कुछ असहयोग की ही नीति पर डटे रहे । 
जून ३, १९४७ ई० के दिन भारत के विभाजन की घोषणा के बाद 
ही उनको इस नीति में प्रथम बार कुछ निश्चित परिवर्तन हुआ । 
भारत संविधान परिषद के प्रारम्भिक अधिवेशनों में सहयोग न 
देकर क्या भारतीय नरेशों ने भी भारत के विभाजन में सहायता की ? 
क्या जनवरी, १९४७ ई० के बाद भी नरेनन्‍्द्र-मण्डल की असहयोगपूर्ण 
नीति को नहीं बदला जा सकता था ? कांग्रेस के साथ सहयोग की नीति 
में विश्वास करने वाल सारे छोटे-बड़े भारतीय नरेशों को इस समय 
सूसंगठित करना कया भारतीय हितों के लिए अत्यावश्यक नहीं था ? 
ऐसे संगठन द्वारा क्‍या कांग्रेस की शक्ति नहीं बढ़ाई जा सकती थी 
कि वह भारत के विभाजन का विरोध कर पाती ? इन महत्त्वपूर्ण 
प्रश्नों का कोई भी निश्चयात्मक उत्तर देना अतीव कठिन है । भारत 
के भावी इतिहासकार इन प्र॒इनों के अलग-अलग उत्तर देंगे, किन्तु 
एक बात पर कभी भी दो मत नहीं होंगे कि भारतीय नरेशों की इस 
अक्षम्य अद्रदशिता तथा आपसी फूट से भारत की राजनंतिक एकता 
पर ही आघात नहीं हुआ, परन्तु छोटे-बड़ों का यही पारस्परिक भेद 
४३. 

आगे चल कर देशी राज्यों तथा वहाँ के सारे राजघरानों के लिए 
भी पूर्णतया घातक सिद्ध हुआ । 

भारत का जब विभाजन हो रहा था, एवं जब अंग्रेज़ों ने एक- 
बारगी भारत से बिदा होने का निश्चय कर यह बात घोषित की, 
उसी समय गुजरात के सुप्रसिद्ध नेता एवं साहित्यकार कन्हेयालारू 
मुंशी ने धूमकेतु की नाई राजस्थान के राजनेतिक क्षेत्र में प्रवेश किया । 
वह मेवाड़ राज्य का सलाहकार नियुक्त हुआ । भारत की उत्तर- 
पश्चिमी सीमा पर स्वतन्त्र पाकिस्तान की स्थापना से राजस्थान 
की राजनतिक एकता भारत की सुरक्षा एवं स्वाधीनता के लिए 
अत्यावश्यक हो गईं थी । अतएव मुंशी ने इस महत्त्वपूर्ण मामले को 
हाथ में लिया । उसकी ही प्रेरणा से राजस्थान और मालवा के पड़ोसी 
राज्यों का एक शक्तिशाली संघ स्थापित करने का पुनः प्रयत्न किया 
गया, ओर जून, १९४७ इं० के अन्तिम सप्ताह में “राजस्थान-संघ' 
की स्थापना के घोषणा-पत्र पर कोई १८-२० राज्यों के नरेशों या 
उनक प्रतिनिधियों ने हस्ताक्षर कर दिये । उदयपुर में होने वाले इस 
महत्त्वपूर्ण राजनेतिक सम्मेलन के वातावरण को देख तथा वहाँ 
किये गये निशचयों के भविष्य सम्बन्धी अनिश्चितता का अनुभव कर 
इतिहास के विद्यार्थी को ऐसी ही संकटापूर्ण अवसर पर जुलाई, 
१७३४ ई० में हुरड़ा में होने वाऊे राजस्थानी नरेशों के सम्मेलन 
तथा वहाँ स्वीकृत संधि-पत्र का स्मरण हुए बिना नहीं रहा । इन सवा 
दो दताब्दियों में भी राजस्थानी नरंशों ने अपने निरन्तर कटु अनुभवों 
से कोई शिक्षा नहीं ग्रहण की थी, एवं स्थापना के दिन से ही इस संघ 
की विफलता के लक्षण सुस्पष्ट देख पड़ने लगे। मुंशी का प्रभाव मेवाड़ 
में स्थायी नहीं हो सका, एवं उसके दूर होते ही इस संघ क प्रगतिशील 
दल का पक्ष निबंल हो गया और प्रतिक्रिया-वादियों की बन आइं, 

तथा अत्यावश्यक जन-तंत्रीय तत्वों के आधार पर इस संघ के संगठन 
का प्रारम्भ तक नहीं किया जा सका । पुन: जिस महाराणा भूपालसिह ने 
प्रारम्भ में अन॒क रणीय द्रदशिता और अनोखी राजनेतिक विचक्षणता 
दिखाई थी, आगे चल कर इस संघ के संबन्ध में उसका मत भी बदल 
गया। मेवाड़ के सहयोग के - बिना इस संघ का आगे चलना एक 
असम्भव बात थी। इन राज्यों क प्रजा-मण्डलों ने इस संघ की स्थापना 
को प्रारंभ से ही पूर्ण अविश्वास की. दृष्टि से देखा था और उसे 
नरेशों का ही एक नया षड़्यन्त्र मान कर बिना अधिक सोचे-समझे ही 
उसका पूर्ण विरोध भी किया । पुनः प्रारम्भ में इस संघ 
की आवश्यक्ता का अनुभव करने वाले कई प्रमुख राजस्थानी 
तरेश भी भारत के नये स्वाधीन संघ से संबद्ध होने के लिए 
आवश्यक अधिकार-पत्रों ( इन्स्ट्रमेंट ऑफ़ एक्सेशन ) और समभौतों 
( स्टेण्ड-स्टिल एग्रीमेप्ट्स ) पर हस्ताक्षर करने के बाद इसे 
अनावश्यक ही समझ कर इससे बहुत-कुछ उदासीन हो गये । अन्त 
में यह प्रथम राजस्थान-संघ विफल हुआ तथा राजस्थान के ऋ्रमिक 
राजनेतिक विकास की एक अत्यावश्यक कड़ी टूट गई । राजस्थान के 
समान अशिक्षापूर्ण पिछड़े हुए प्रदेश के इतिहास में इस घटना का 
क्या महत्त्व हु यह विफलता राजस्थान की जनता के लिए हितकर 
हुई या नहीं ” इस विफलता का राजस्थान के भावी राजनेतिक 
विकास की प्रगति पर क्या प्रभाव पड़ा ? इन प्रश्नों का ठीक- 
ठीक उत्तर आगे चल कर ही स्पष्ट होग। 

भारत का विभाजन घोषित होते ही भारतीय संघं के साथ 
राजस्थानी राज्यों के सम्बन्ध का प्रश्न उठा अनेकानेक आशंकाओं तथा 
विरोधों के होते हुए भी अन्त में सुनिश्चित दिन से पहिले ही एक-एक 
कर ये सारे राज्य भारत के साथ सम्बद्ध हो गए। अगस्त १५, 

१९४७ ई० को भारत ने अपनी स्वाधीनता की घोषणा कौ । 
भारत की स्वाधीनता-प्राप्ति के उपलक्ष में राजस्थानी राज्यों ने भी 
अपनी-अपनी राजधानियों में उत्सवों का आयोजन किया, तथा 
स्वाधीन भारत के नए तिरंगे ध्वज को आदरपूर्वक उन्होंने फहराया । 
पूरे १२९ वर्ष बाद अंग्रेजी साम्राज्य की सावेभोम सत्ता से छुटकारा 
पाकर राजस्थान के बड़े-बड़े राज्यों के नरेशों ने एकबार चेन की 
साँस ली, और अपने नए अधिकार-पत्र तथा समभौतों के आधार 
पर वे एक नए स्वाधीनतापूर्ण समृद्धिमय पूर्णाधिकार-सम्पन्न शासन- 
काल के सपने देखने लगें। शाहपुरा के नवयुवा राजाधिराज 
सुदशनदेव ने इस शुभ अवसर पर अपनी प्रजा को पूर्ण उत्तरदायी 
शासन देने की घोषणा कर यश्ष प्राप्त किया । 

परन्तु उस दिन जब भारतवासियों की युग-युग की साध पूरी 
हुईं, सदियों के बाद स्वाधीनता का समुज्ज्वल सूर्य यहाँ उदय. हुआ 
तथा स्वाधीन सुसंगठित शक्तिशाली भारत ने गौरवपूर्ण समुन्नत 
युग का प्रारम्भ देखा, तब भी स्वाधीनता की अनन्य उपासक, 
स्वातंत्र्य के लिए सदियों तक निरन्तर सर्वस्व बलिदान करने वाली 
राजस्थानी जनता में उल्लास एवं आशा की भलक तक नहीं देख 
पड़ी । उस पृण्य पवित्र पर्व पर भी वह उदासीन और सशंक ही 
रही । राज्यों में समय-समय पर राजाज्ञा द्वारा मनाए जाने वाले 
अन्य उत्सवों की तरह ही भारतीय स्वाधीनता का यह प्रथम 
- दिवस भी राजस्थान में स्वेत्र मनाया गया ।इस उत्सव में पूरा 
_ 'राजसी ठाठ तथा सारी ऊपरी तड़क-भड़क थी, किन्तु उस दिन भी 
राजस्थान की सद्यःस्वतन्त्र हुई आत्मा का वह उन्मत्तकारी उल्लास 
नहीं सुनाई पड़ा । स्वाधीनता की प्राप्ति के बाद क्‍या होगा ? 
भविष्य की यह चिन्ता ही उस दिन उन्हें लगातार सता रही थी । 

अंग्रेजों की सावंभौम सत्ता की स्थापना से पहिल के दुःखपूर्ण दिनों का 
विवरण उनकी आँखों के सामने चित्रित-सा होने लगा; तब की उन 
परंपरागत कथाओं ने उनके सम्मुख कई आशंकाएँ ला खड़ी कर दीं । 
पड़ोस में ही स्वाधीन तथा स्वथा विभिन्न पाकिस्तान की वह भयंकर 
विभीषिका, सुद्र लाहौर की जलती हुईं भोंपड़ियों तथा अट्टालिकाओं 
की वें लपटें और वहाँ के वे अवर्णनीय भीषण अत्याचार, . . . .इन 
सबकी सम्भावना से उन्हें कौन बचावेगा ? राजस्थानी नरेशों का 
इतिहास, कुछ इन-गिने अपवादों के अतिरिक्त, राजनीति में होने 
वाली निरन्तर विफलताओं, भयंकर भूलों तथा अक्षम्य उपेक्षाओं की 
अट्ट परंपरा-मात्र था; और सवा सौ वर्षों के अंग्रेज़ी साम्राज्य के 
संरक्षण ने तो उन्हें और भी अधिक निकम्मा, उच्छद्ुल, स्वच्छन्द एवं 
ग्र-ज़िम्मेदार बना दिया था। भारतीय कांग्रेस के प्रति उनका विरोध 
तथा स्वाधीन भारत से सम्बद्ध होने में उनकी वह अनबूझ हिच- 
किचाहट, . . .संकटपूर्ण दिनों में उनसे कुछ भी आशा करना व्यर्थ ही 
जान पड़ने ऊलूगा। देशी राज्यों के शासन का भावी संगठन,'वहाँ की 
राजनीति का नया अनिश्चित स्वरूप . . . . . तब भी कुछ सूक नहीं 
पड़ रहा था; उस अंधकारपूर्ण अस्पष्ट वातावरण में शाहपुरा में 
उत्तरदायी शासन की स्थापना की घोषणा आश्ञा-प्रकाश की एकमात्र 
क्षीण रेखा के रूप में प्रगट हुईं थी; परन्तु क्या वह स्थायी हो सकेगी, 
और क्या वह राजस्थान के सारे अज्ञात दुरूह कोनों को ठीक तरह 
उज्ज्वलित कर सकेगी ? और राजस्थान के जन-तन्‍्त्रीय सैनिकों की 
वह अनुशासन-विहीन भी ड़, अपने प्यारे देश और पूज्य नेताओं के नाम 
पर बलिदान की भीख माँगने वाल वे उत्तेजक, नकारात्मक विरोधपूर्ण 
आन्दोलनों के वे संयोजक तथा अनहोनी बातों की आशा दिलाने वाले 
वे कहे जाने वाले नेता भी जनता में अत्यावश्यक विश्वास नहीं उत्पन्न 

कर पाये । शान्तिपूर्ण दिनों में भी वे उनका सफलतापूर्वक मार्ग- 
प्रदर्शन नहीं कर सके थे; राजस्थान की एकता का ढिंढोरा पीट कर 
भी उसके लिए उन्होंने कोई क्रियात्मक प्रयत्त नहीं किया था; और 
उनकी वह आपसी फूट, जिसने राजस्थान के राजनेतिक जीवन को 
अनेकों बार पूर्णतया विश्वेंखलित कर दिया था, उसे किसी भी प्रकार 
नहीं भुलाया जा सकता था। कहाँ था उनमें एक भी ऐसा शक्तिशाली 
सुयोग्य वज्ञ-पुरुष जो राजस्थान के उस विवादपूर्ण ज्वलन्त भूत 
और क्रांतिमय क्षुब्ध वर्तेमान के साथ ही भावी आशाओं से पूर्ण 
उसके उस अज्ञात भविष्य का भी महान्‌ भार अपने समर्थ कंधों 
पर उठा सकता ? ...... . स्वाधीनता के उस समुज्ज्वल प्रभात 
की उस आशामयी बेला में भी राजस्थानी जनता का विचार- 
संसार ऐसे ही निराशापूर्ण अंधकार से भर रहा था। अपनी साहित्यिक 
: प्रतिभा से उसे यत्किंचित्‌ भी समुज्ज्वलित करने वाला वहाँ कोई 
नहीं देख पड़ा । राजस्थान के प्राचीन गौरव को आलोकित करने 
बाली एकमात्र प्रचण्ड ज्ञान-ज्योति भी सबंदा के लिए बिलीन हो 
चुकी थी। कुंभा और मीरा, पृथ्वीराज तथा सूर्यमल की परम्परा 
लप्त-सी हुईं जान पड़ रही थी । इस कठिन घड़ी में बारहठ केसरी- 
सिंह का सा उदबोधक भी सामने नहीं आ रहा था| नौसिखिये 
कवियों की गुनगुनाहट तथा, आत्मविश्वास-विहीन पद्यकारों की 
फुसफूसाहट इंस साहित्यिक नीरवता को और भी अधिक भीषण 
. बना रहो थीं । हु 
और ऐसे समय राजस्थान के शासक और जनता, सब को ही 
अपनी चिर-परिचित किन्तु सबंदा अप्रिय दिल्‍ली का ही खयाल आया । 
जिसका स्मरण-मात्र सदेव उनमें भय और विरोध उत्पन्न करता रहा 
था, जहाँ से अब तक उनकी स्वाधीनता के विरोधी दल ही चलते 

थे, जिसके दशन तक महाराणाओं को अप्रिय थे, जहाँ के क्विले की 
व्यंगपूर्ण मुस्कराहठ के विचार से ही राजस्थानी कवि तड़प उठा 
था, स्वाधीन भारत के इस नए युग में वे ही सब एक सर्वथा विभिन्न 
स्वरूप में देख पड़ने लगे, राजस्थान की भावी आशाएँ अब एकमात्र 
दिल्‍ली पर ही कन्द्रित हो गईं। विधि की यह अनोखी विडम्बना 
ही जान पड़ती हुँ कि निरत्तर दिल्‍ली का विरोध करने वाला 
राजस्थान अब अपने राजनेतिक तथा सांस्कृतिक उद्धार के लिए 
उसी दिल्‍ली की सहायता का इच्छुक हुआ । . . . .परन्‍्तु ये सारी 
बातें दूसरे ही काछ की हूँ । जब आबू में राजपूताना एजन्सी-भवन 
एवं कार्यालय पर से अंग्रेज़ी साम्राज्य का यूनियन जेक भण्डा उतारा 
गया, तब ही राजस्थान के इतिहास का पू्व-आधुनिक काल 
समाप्त हो गया और उसके साथ ही उस काल के इतिहास की 
इस विवेचना का भी अन्त हो जाना चाहिये । 

-+के संरक्षण में राजस्थानी नरेश---२७२-७५, २७७-२७८, २७६-२८१ । 


-मरहठा युद्ध, द्वितीय (१८०३-०५)--२३४, २३५, २३६-७, २३६९, 
3७ 


“दे १:६४ ् 


२४०, २६०, २६९१ ॥। 
““मरहठा युद्ध, प्रथण (१७७५-१७८२)--१६६, १६८, २०० । 
--व्यापारियों की अजमेर में कोठी--8२ । 
“साम्राज्य के संरक्षण में राजस्थानी नरेश और राज्य--२८५-२८८, 
२६३, २६४, २६६-६, ३०१-३, ३०३-५, ३०९६-१०, ३१३, ३१५-६, 
३१७-८ । 
अम्बाजी इंगले--२११, २१३, २१८५, २२२-३, २२६-८, २३०-३१, २३२, 
२३६९, २४४-२४५, २५१ । 
अकबर--१८, ३३, ३२५, ४०-४१, ६१, ७१, ७२, ७६, ७६, ८५१, ८५। 
और गुजरात--४६, ५०-१ । 
““और राणा प्रताप--४६, ५०-१, ५१-२, ५३, ५६, ६५-६, ७१-२, 
७६-७७ । 
--का मनसबदारी व्यवस्था प्रारम्भ करना--४३, ६३-६४ । 
-“का राजस्थान को “प्रथम बार राजनैतिक एकता प्रदान करमाॉ-- 
६७-७०, ७८ । 
-+की मेवाड-यात्रा--५ ६-६० । 
--की राजपूत-नीति---४१-४४, ६१-६२ । 
--की राजस्थान-विजय--३५, ३७, ३८-९६, ४४-६० । 
--के माली शॉंसन-सुधा रों का राजस्थान पर प्रभाव---६२-६३, ६७। 
अकबर, शाहजादा--- १४३-४५, १४६ | 
अग्रदास---६४ । । । 
अजमेर---२१, २५, २८, २६-३०, ३२, ३४, ३७, ३६, ४०, ४१, ४४, ४५, 
४८, ४६, 4१, ५३, ८, ६२, ६९३, ६४, ७६, 5३े, ८५४, ६१, ६९५, 
९७-९८, ११२, १२०, १२९, १४१, १४२, १४४, १४५, १५२, 
१५५, १९६९, १५७, १६९५, १६८, १७२, १८१, २३०, २३१, २३६, 
. २४३, २४५, २५१, २८२ 
““का मुग़ल-कालीन महत्त्व--8२, १७८-९ ।. 
--पर अंग्रेजों का अधिकार होना--२६८५ । 


“-+«* ३२४८७ + 


--पर अधिकार के लिए राजपृत-मरहठा कशमकश--२०२, २०६- 
२१०, २२६ । 
-“पर मरहठों का अधिकार--१७८ । 
--पर मुग़लों का अधिकार--३४५, रे८ । 
-“में काँग्रेस का केन्द्र--३२२-३, ३२६ । 
--में राजस्थानी नरेशों के दरबार--२७५, २८७-८, २६२, २९७ । 
-सूबे का मुग़ल-संगठन--६७-७०, ७८, ८७-८८, १७८। 
अजीज कोका, मिर्जा ख़ान आज़म--८३ । 
अजीतसिंह, महाराजा (जोधपुर)--१४१-२, १४५-४८, १५०, १५१-५४ 
१५५४-६९ । 
अज्जा, झआला--२६५ । 
अड़सी, महाराणा (मेवाड़)--१८७-१६१, १६५। 
अनूपर्सिह, राजा (बीकानेर )--१२५, १५०-५१। 
अफ़ीम सम्बन्धी नीति, अंग्रेजों की--२७५, २७६-७, ३०२ । 
अबुल फ़जल--५७ फु० नो०, १३५ । 
अब्दाली, अहमद शाह--१७०, ११८४-८५ । 
अब्दुरेहीम खानखाना--६६, ७३ । 
अब्दुल्ला खाँ--5२-८३ । द 
अभयसिह, महाराजा (जोधपुर )--१५२, १५५, १५६, १५८, १६१-२, १६२, 
१८६८, १७१, १७४। 
अमरसिह ( द्वितीय), राणा (मेवाड़ )--१४७, १४८, १४६ । 
अमरसिह (प्रथम ), राणा (मेवाड़)--५२, ७६, ८०-१, ८१-८४, ८७, ६३ । 
अमरसिह राठौड़, राव (नागोर)--१०२-३, ११६९, १४२ | 
अमीर खाँ पिण्डारी, नवाब (टोंक )--२४४-४५, २४७-८, २५२-३, २५४, 
२५५३-१६, २५७, २५८, २५९, २६९०, २७२ । 
अयामल खत्री, राजा--१७०, १७३ । 
अर्जुनलाल सेठी--३ १२, ३१६ । 
अविन, ला्ड (वाइसराय )--३२७-८ । 


<. इडटे ८ 


अलवर--१५५, २८२ । 
““राज्य---२३६, २३९, २४०, २७३, २६१, ३०४, ३१५, ३३०, ३३१ | 
““राज्य की स्थापना--देखो माचेड़ी' । 

अल्‌बदोनी (इतिहासकार )--५४-५ । 

अहमद शाह, मुगल सम्राटू--१७१ । 

अहमदाबाद----५०, ५१, ११६ । 

अहिल्याबाई होलकर, महारानी--१६५, २२० 


आञ 


ग्राम्बेर--२२, २८, ३३, ४०-१, ४५, ६८ फु० नो०, ७४-७५, ८९, ६०, €४, 
६२, १०९, १३३, १४७०-०८, १५५ | 

ग्राक्टरलोनी, सर डेविड----२७ ०-२७४ । 

आ्रगरा---5०, ८२, ६५, ६5८, ११३, ११६, १५७, १६४ । 

प्राजम, शाहजादा--१४५, १४६ । द 

आदम खाँ---४० । 

अ्रबू--५८०, *€६, २३४३ ॥। 

आसकरण, रावल (डंंगरपुर)--५१, ५६ । 

आ्रासफ़ खाँ, हवाजा--४७ । 

ग्रासफ़ खाँ जाफ़र बेग--८१-२ । 

ग्रासफ़ खाँ, वजीर--६७-६८ । 

आ्रसफ़ जाह निजाम-उल्‌-मुल्क--१५५, १५७, १५९, १६५। 


्ृ 


इन्द्रसिह, राव (नागोर)--१०३, १४२, १५६ । 
इब्राहीम लोदी--१६ । 

इब्राहीम हुसैन, मिर्जा--५० । 

इस्माइल बेग--२०५, २०६ । 


- देह + 


इस्लाम शाह सूर (जलाल खाँ )--३ १-२, रे३ । 


ई 


ईडर--२२, ५०, ५१, €३, €८ | 
ईदवरीसिंह, महाराजा (जयपुर )--१६६-७१, १७२-३, १७४। 
हे 
उज्जैन का युद्ध (१७६६ )--१८९६, १८६ फु० नो०-१६० फु० नो० । 
उदयपुर--४७, ५४, ५६, ८१, 5रहे, १३३, १४३, १६४, २५२, रे३३, रे३८। 
“+का घेरा (१७६९ )--१६०-१ । 
_ >+की सन्धि (१७०८)--१४७, १६० । 
--नतगर की स्थापना (१५५६ )--३६; एवं निर्माण--१०८ । 
--में राजस्थानी नरेशों के सम्मेलन ( १६४६-१६४७ )-+३३९६, 
श्रे८ । * 
उदयसिह, मोटा राजा (जोधपुर )--४४, ४५, ४८, ६१, ७१, ७४, ७५, 5८६ । 
उदयसिह, राणा (मेवाड़ )--२३, २५, २७, ३२१, रे३, रे४ं, रे६, ४४, 
४8, ८१ । - द 
-और अ्रकबर--४ ५-४७ । 
उदयसिंह, रावल (बागड़)--२१-२, २३ । 
उमरकोट--१६ ८ । 
उम्मेदर्सिह, महाराव (कोटा )--१९४, २७१ । 
उम्मेदसिह, राव राजा (बूंदी )--१६६, १७१, १७४, १८१, २६५ | 


ओ 


ओझा, डा० गौरीशंकर हीराचन्द--६, १३, २२ फु० नो०, ५५, ६८ फु० 
नो०, छडू फु० नो०, ६५ फु० नो०, १२६ फु० नो०, शझ& 
फु० नो० । 


- ३५० - 


औः 


औरज्भजेब--४, ४२, ७६, १३५, १४७ । 

-“और उत्तराधिकार का युद्ध-१३३-११७ । 

-“और जसवन्तसिहु, महाराजा ( जोधपुर )--११४, ११७-८ 
११८-१२२, .१२३१-२, ६३९ | 

-“और जोधपुर राज्य--१३३, १४१-२, १४५-१४७ | 

-“और महाराणा राजसिह--११५-६ १२२-२३, १२४, १४२-४५। 

--और मिर्जा राजा जयसिह--११७, १२०, १२७-२८ | 

--और राजस्थानी नरेश--११५-१८ । 

--और शाहज़ादे अकबर का विद्रोह--१४३-४ । 

-“की धर्मान्धितापूर्ण नीति---७६, १२६ फु० नो०, १२८-१३१, 
१३३, १३६ | द 


क्र 


करौली--१६३, २५९, २७३, २८१। 
कर्जन, लार्ड (वाइसराय )--३०४, ३०७-८, ३०६ । 
कर्ण, राणा (मेवाड़)--८३-८४, ६३, ६४, ६५, ६४५ फु० नो०, €८, 
€६€, १०८ | 
कर्ण, राव (बीकानेर)--११३, ११४, १२३-४, १२४-६, १२६ फु० नो०, १२७ 
फु० नो०, १३४ | 
कर्मवती हाड़ी, रानी (मेवाड़ )--२३, २५, २६ । 
कल्याण झाला--१००, ११० | 
कल्याणमल, राव (बीकानेर )--२६, ३१, ३२, ३४, ४८ ! 
कलला, राव (सोजत )--७ १, ७३ । 
काँग्रेस, भारतीय राष्ट्रीय-- 
-“और देशी राज्य--३२२, ३२४, ३२२१८, ३२€९-३३०, ३३११. ३२२ | 
-“और महात्मा गांधी--३२४, ३२५ । 
--और राजस्थानी नरेश--३२२, ३३७, ३४१ 

कान वालिस, लार्ड (गवनेर जनरल )--२०४ । 
कासिम खाँ--३५ । 
किशन आढ़ा (कवि)--२६३ । 
किशनगढ़--११६, ११७, १३०, १६३, २४४, २८०, ३३० । 
“-“राज्य की स्थापता--& १, १०६ । 
किशनसिंह, राजा (किशनगढ़ )--६१-२ | 
किशोरसिहं, महाराव (कोटा )--२७१-२, २७४ । 
कुभलगढ़ (कुंभलमेर )--२७, ४७, ५५, ६०, ६६, ७६, ८२, १८८ 
9. | 
कुभा, राणा (मेवाड़ )--१५, २५, १३८, ३४२ । 
कुतुब-उल्‌-मुल्क सैयद, वजीर--१५३-४, १५५ । 
कुलपति मिश्र--१३४ । 
कुशलगढ़ (ठिकाना )--२६६ । 
कृष्णमाचारी, सर वी० टी० (प्रधान मन्‍्त्री, जयपुर )--३३७ | 
कृष्णाकुमारी, राजकुमारी (मेवाड़ )--२४१-४४ २५१, २५२, २५३, २५५ । 
 केशवदास (कवि )--€० । 
केसरीसिह, बारहठ--३०७-८, ३१२, ३१८, ३२०, ३२५, ३४२ । 
कोटा--११७, १३०, १४७, १५३, १४८, १८०-१, १८४ २२३, २२८, २३१, 
२३३, २२७, २५९, २८२, २६७, ३०४, ३१६, ३२३, ३३३, ३३५। 
“के राज्य को स्थापना--१० १-२, १०६ । 


खत 
खजवा का युद्ध (१६५६ )--११६ | 
खाँजहाँ लोदी--६६, १००, १०१। 
खान कलाँ---४८, ४६ । 
खान दौरान कमरुंदीन, वज़ीर--१५६, १५७, १६४। 


खानवा का युद्ध-- ६ के १५०, १६, 3८0 १८, २०-०२ ५५ है २६, ३ शै३ | 
खींवसी, भण्डारी--१५२, १५५ । 


खुशालीराम बोहरा--१६३ । 
खुरंम, शाहजादा--देखो शाहजहाँ । 
खुसरो, शाहज़ादा--८२, ८५६, ६४ । 


थे 

गंगवाणा का युद्ध (१७४० )--१६८ । 

गंगासिह, महाराजा (बीकानेर)--२६३, ३०१, ३१३-४, ३१५, ३१६-८, 
३२१, २२९, ३३०-१, ३३३-४ । 

गजसिंह, महाराजा (जोधपुर )--६३, €४, €८, ९६, १०२-३। 

गणेश पन्‍त, नाना--२२२, २२७ । 

गांगा, राव (जोधपुर )--२२, २७ । 

गांधी, महात्मा--३२४-६, ३३१ । 

गिरधर बहादुर नागर--१५६, १६० । 

गुजरात--२२, ४६-११, #5, ६४, ७३, ८रे, ६३२, ११३, १२१-२, ११२, 
१५२, १५३, ११२, ९५७, १५६९, १६१-२ । 

गुमानसिह, महाराव (कोटा )--१६३-४ । 

गुलाबराय--१६७-८, २१६ । 

गोड़वाड़ के परगने पर जोधपुर का अधिकार--१६५ । 

गोपालसिंह, राव (खरवा )--३१२, ३१८, ३१६, ३२५ । 

गोविन्ददास भाटी (मन्त्री, जोधपुर )--८८, ८९, ६१ । 


च्‌ 
चन्द्रभान ब्राह्मग--१११, ११२ | 
चन्द्रसेन, राव (जोधपुर |/--४४, ४८, ४९, ५२-३, ६१, ७१ । 
चावण्ड--६६, ७७, ८३ । 
चित्तोड---३ १, ७६, ८१, 5२, ८४, १०५, ११५, १४३, १६४, २११-१३॥। 
--का तीसरा साका (१५६७-८)--४६-४७ । 
-+का दूसरा साका (१५३४-५)--२५-२६ । 


स्् | २ | न 


--पर सादुल्‍ला खाँ की चढ़ाई (१६ ५४) “--१११-२ । 
““सरकार--६८-६६ । 

चूड़ामन जाट--१५३, १५७ । 

चेटक घोड़े का स्मारक--५७ । 


जज 


जंगलधर पादशाह' खिताब सम्बन्धी दन्‍्त-कथा--१२६ फु० नो०-१२७ 
फु० नो० । 
जगत्सिह द्वितीय, महाराणा (मेवाड़ )--१६३, १६८, १६६९, १७०, १७४ 
जगतसिंह प्रथम, महाराणा (मेवाड़ )--६५, ६६-१०१, १०५, १०८। 
जगतसिह, महाराजा ( जयपुर )--२४१-२४६, २५२, २५५-५६, २५७, 
२६२, २७४ । 
जगन्नाथ कछवाहा--७ १, ७६, ८२, ८६ । 
जगमाल, कुँअर (मेवाड़ )--४९, ७३, ८५१ । 
जगमाल, रावल (बाँसवाड़ा )--२३-४ ॥ 
जग्गू बापू--२२४, २२५, २२६, २३० । 
जमान शाह (काबुल)--२२२, २२३, २२५।॥ 
जयमल (मेड़ता )--३२, ३४, ३५, ४४, ४६ । 
जयपुर (जयनगर )--६, ६, १७७, १८४, २१८-१९, २२३, २२४-२५, २३०, 
२३१, २३२, २५०-५१, २७०, २७३, २७५, २७७-७८, २८२, २८६, 
२६९९, ३०३, ३११, ३१२, ३१६, ३३०, ३२३१, रे३२, रे३७। 
--मेगर का निर्माण--१४५८ । 
--में वेधशाला--१५८-१६६ । 
जयप्पा सिधिया--१८२ । 
जयसिह, मिर्जा राजा (आम्बेर )--६३-६४, ६८-६९, १०४, १०८, ११२-४, 
११७, ११८, १२०, १२१, १२६ फु० नो ०, १२७-२८, १३१ । 
जयसिह, राणा (मेवाड़ )--१४५ । 

जयसिह, महाराजा सवाई (जयपुर)--१३८, १४७-८, १५१, १५२-३, १५४५, 
१५७-८, ११५६-६०, १६०-१, १६२, १६३, १६६४-६५, १६६८-६६, 
१७४, २६५, रेरे३े । 

जवाहरलाल नेहरू, पण्डित---३३१, ३३४ । 

जवाहरसिह जाट--१६ १-६२, १६६ । 

जसवन्तराव भाऊ--२२९, २५४, २५६९।॥ 

जसवन्तसिह, महाराजा ( जोधपुर )--१९६, १०३, १०४-१०५, ११४, 
११७-१८०, ११५८-२१, १२११-२२, १३११-३३, १३४, १३८, १३६, 
१४०, १४१ । 

जसवन्तसिह, रावत (देवलिया)--६९-१०० । 

जहाँगी २-६ १-२, €४-७, १०१। 

. --का भेवाड़ के विरुद्ध सेनाएँ भेजना--८ १-८४ | . 

--की मेवाड़ के साथ सन्धि (१६१५)--८४, ६१, ६६, १०५। 
--की मेवाड़ पर चढ़ाइयाँ--८०-१ । 

जाजव का युद्ध (१७०७ )--१४७, १५४। 

जादूराय प्रभू--१५६-१६० । 

जालिमसिंह झाला, राज राणा (प्रधान मंत्री, कोटा )--१८६, २६७, ३०४ । 

“और कोटा राज्य--१5८१, १६९३-४, २४८-४६, २७१-२ । 
“और मेवाड--१८८-८९, १९६९३, २०३, २१०-२१२, २३३-३४, 
२४६९-५० । | 
जालिमसिह झाला, राज राणा (झालावाड़ )--३०४, ३२२ । 

जालोर--२२, ३२, ४४, ५०, ५१, ५७, ६८ फू० नो०, ६३, १०३-४, १४६ । 

' जंतसिह, राव (बीकानेर)--२२, २८, २६ । 

जसलमेर--&६, २२, ३२, ४१, ४८, ६८ फु० नो०, ६६, १७८, १६१, १६८, 
२८२, ३२१, ३२३ । 

जोधपुर--६, ४१, ४५, ६८, ७०-७१, १०९, १३०, १३३, १४१-४२, १४७, 
२१८, २३२, २३६, र२८८-८९६, २६१, २६७, २३००, ३२३, ३३९१, 
शे३२ । 


हर के हम 
जोरावरसिह, महाराजा (बीकानेर)--१६३, १६८ । 


झ 
झालावाड़ (राज्य )-- 
“की स्थापना (१८३८)--२७२ । 
“-की कई परगनों का वापस कोटा राज्य को दिया जाना (१८९७)-- ३०४॥ 


ट 
टाड, कनेल जेम्स--५, ९, ५१ फु० नो०, ६८ फु० नो०, ७९६, १८६ फु० 
नो०, २३९, २५२, २६७, २८३, २३०६। 
--और मेवाड़---२५०, २७०, २७४ । 
टामस, जाजें---२२४-५, २२७-८ । 
टोंक राज्य--२६०, २९७ | 
“-+की स्थापना (१८१७)--२५८, २७२ । 


ड 
डगरपुर--१५ १९, २९, दृठ, ८, ९€, १ शक ९ श्द, १२२, १२३, १६४, २७४ | 
--राज्य की स्थिति बागड़ राज्य के बटवारे के बाद---२ १-२, २३-४। 


ते 
तखतसिह, महाराजा (जोधपुर )--२६०-६१, २९७ । 
ताँबे की खानें, राजस्थान में--१०७-८ । 
ताज़ खाँ (जालोर )--५८ । 
तृंगा (लालसोंट) का युद्ध (१७८७ )--२० १-२, २०३, २१५। 
तुकोजी होलकर (प्रथम )--१९६०, २०८५, २०९, २१८, २२०, २२७ । 


ढ्‌ 
द बॉय--१६६-२००, २०५-२०६, २१५, २१८-९, २२१, २६० । 


“- २*ए ८“ 


दयानन्द, स्वामी----३०६, ३११ ॥। 
दयालदास (कवि )--१३४ । 
दलपत, राव (बीकानेर)--८५ । 
दलेलसिह, राव राजा (बूंदी )--१६१, १६२, १६३ । 
दादू दयाल--६०, १०८ । 
दारा शिकोह, शाहजादा--१०४, १११-२, ११३-११७, ११९-१२१, १२७ । 
दिलेर स़ाँ--१२४-२५, १३१-२।. 
दिल्‍ली-- १४२, ३४३ । 
-पेरबार, सन्‌ “१5७७ का---२६€७-६८ | 
-“देरबार, सन्‌ १६९०३ का--३०७-३०६ । 
-“देरबार, सन्‌ १६११ का--२, ३१८ । 
दुरसा, आढ़ा (कवि )--१, ८९-६० । 
दुर्गा चन्द्रावत, राय--७६ । 
दुर्गादास राठौड़--४, १३५, १४२, १४४, १४५-७, १४६९-५०, २६४, २६५। 
दुजनसाल, महाराव (कोटा )--१६३, १६४, १६९, १८१ । 
दूदा हाड़ा, कुअर (बूंदी)--६१, ७२-३ । 
देबारी--६०, ८१ । 
देवलिया (राज्य )--६९, ८४, ६६, १००, ११८, १२२, १२३, १२४ । 
देशी राज्य लोक-परिषदू--३३०, ३३ १-२, ३३४, ३३६। 
दोराई--१२१, १४४ । 
दौलत खाँ (नागोर )--२२, २७ । 
दौलतराम हलदिया--१६७, २०८, २१८। 
दौलतराव सिधिया--२२०, २२१, २२३, २२४, २२५-६, २२७, २३०-१, २३४ 
२३२०-४०, २४२-३, २४४-६, २५२-४, २५८-२६१। 
द्वारकाधीश की मूति को कांकेड़ोली लाना--१३० । 
दिजेद्धलाल राय--३ । 


पल ३५७ गम 
के 
धरमत (फ़्तेहाबाद) का युद्ध (१६४५५)--११४-१५ । 


धोंकलर्सिह (जोधपुर की राजगद्दी का दावेदार)--२४१, २४२, २४४-४५, 

२४६-४७, रछह-घ० । ह 
नें | 

नमक की पैदावार सम्बन्धी अंग्रेजों की नीति---२७५, २७६-७७, २९६५-६६ ।. 

नरहरिदास, बारहठ---१३३ । 

नरेन्द्र-मण्डल--३१६, ३२१, ३२२२, ३२७, 4 3 3 

नागरीदास (भक्त-कवि )--२१६-१७ । 

नागोर--२२, २७, ४०, ४१, ४४, ४५, ४८, ५०, ६२, ६३, ६८, १०३, १०६, 
१५६, १५७-८, १६३, १६८, १८२। 

नादिरशाह (ईरान)--१६६, १६८ । 

नाभादास--६० । 

न्रजहाँ--९४, ६६-७ । 

नैणसी, मुहणोत--१३४-१३५ । 


पत्ता राठोड़--४७ ॥ 

पत्ता राठौड़ (चन्द्रसेन का सेनानायक )--५२-३ । 

पथिक, बिजयसिंह (भूषसिह)--३१८, ३१६, ३२०, ३२३, ३२५, ३२६ । 
पद्माकर (कवि )--२६३ । 

पत्मा धाय---२७ । 

परवेज, शाहज्ञादा--८१-२, ६६, ६७ । 

पहाड़ खाँ बिहारी (जालोर)--६३ । 

पाकिस्तान--३३८, ३४१ । 


व 3 जी 


पाटन का युद्ध (१७८७ )--२०५-२०६ । 
पातीपत--- 
“-का तीसरा युद्ध (१७६१)--१८४ । 
“का दूसरा युद्ध (१५५६ )--३३ । 
“+का पहला युद्ध (१५२६)--१४ । 
पिण्डारी--- द 
--और राजस्थान---२४८, २५८-६०, २६१, २६४ । 
--का अंग्रेजों द्वारा दमन---२५७-६१ । 
पूंजा, रावल (ड्ंगरपुर)-- ६९, १००, १०६ । 
पृथ्वीराज, राजा (आम्बेर)--२२। 
पृथ्वीराज राठौड़ (बीकानेर )--१, ८९-६०, ३४२ । 
पृथ्वीराज, रावल (ड्ंगरपुर )--२३ । 
पृथ्वीसिंह, महाराजा (जयपुर )--१९२-३ । 
पेरों--२१८-९६, २२१, २२७, २२६, २३०-३१, २३२, २३८, २६० । 
प्रजा-मण्डलल--३३०-३२, ३३६ ॥। 
प्रताप, राणा (मेवाड़ )--१, ३-४, ५, ४२, ४६, ५०, ५१-२, ५८-६९, ६१, 
६५-६७, ७१-२, ७३, ७६-७७, ८६, १३६, २६५, २०४ । 
-और हल्दीघाटी का युद्ध (१५७६ )--५४-५८ । 
--का ऐतिहासिक महृत््व--७७-८० । 
प्रताप, रावल (बाँसवाड़ा )--५६ । 
प्रतापसिंह, महाराजा (जयपुर )--१६३, १६७-८, २०१-२०२, २०६, २०८- 
२९०, २१५, २१८, २२९, २६३। 
प्रतापसिंह, राव राजा (माचेड़ी )--१६३, १६६, २०२, २३६ | 


फ 


फतेहसिह, महाराणा (मेवाड़ )--३०७-३२०८, ३१०, ३१२, ३१६, ३२७। 
फतेहपुर सीकरी--२०, ५१, ५२, ५६, ८५० । 


“ रेए५६ - 
फ़रेखसियर--६९६, १५१, १५२, १५३-४ । 


षृ 
बंकिमचनर्द्र चद्रोपाध्याय--३ । 
बख्तसिह, महाराजा (नागोर और जोधपुर)--१५६, १५७-5, १६३, १६८, 
१७१९-७२, १८९, (८९२ । 
बगरू का युद्ध (१७४८)--१७१, १७२ । 
बणबीर, राणा (मेवाड़ )--२६-२७ । 
बदनसिंह जाट, ठाकुर--१५७ । 
बहादुर शाह, सुलतान (गुजरात )--२३, २४-२५, २५-२६, २७ । 
बहादुर शाह प्रथम (मुअज्जम )--१२५, १२८, १३१-२, १४३, १४७-४८, 
१५१, १५२, १५४ ।। 
बहावल खाँ, अब्बासी दाऊद पुत्र--१६१ । 
बहेरजी ताकपीर--१८८, १६० फु० नो० । 
बाँकीदास, कविराजा (जोधपुर )--२६५ । 
बाँसवाड़ा--५६, ६८ फु० नो ०, ८४, ६९, १००, ११०, १२२-२३, २७३, ३१२ । 
-“राज्य की स्थापना--२१-२, २३-४ । 
बागड़ं--* ३ । । 
--राज्य का बटवारा और बाँसवाड़ा के स्वतन्त्र राज्य की स्थापना-- 
२१-२, २३-४ । ह 
बाघा, रावत (देवलिया )--२५-२६, ४६ । 
बाजीराव पेशवा (गप्रथम )--४, १५६९-६०, १६२ | 
--की राजस्थान-यात्रा (१७३६)--१६४-५ । 
बापू सिधिया--२४५, २४६, २५३-५४ । 
बाबर--१४, १५, १६, २०, २३ ॥। 
बारूद के प्रारम्भिक प्रयोग, राजस्थान में--१५, २५-६; ३७, ६४ । 
बालाजी राव पेशवा--- १७० । 
बालाराव इंगले---२२७, २३३-३४, २४३ । 

बासू तंवर, राजा--८३ । 
बिजयसिंह, महाराजा (जोधपुर)--१८१, ११८२-८४, १८५, १६२, १६९७- 
१६८, २०१-२, २०४-१०, २१६९-२०, २२५ | 
बिहारी (कवि)--१०८, १३४ । । 
बीकानेर--२२, ४१, ६८, ६६, 5५, ८९, ६०, १०९, १५९, १७८, १६१, 
२४५, २७९, ३०४ । 
--में प्रतिनिधि (व्यवस्थापक) सभा--३१३-४, ३३२ । 
बीजा देवड़ा (सिरोही )-७३-७४ । 
बीजोलियाँ--३२०, ३२३, ३२५, ३२७ । 
बीठ सूजो नगराजोत--रे८ । - 
बीरमदेव (मेड़ता )--२७-२८, २९, ३१, ३२ । 
बुधसिह, राव राजा (बूंदी )--१५४, १६१, १६२-३ | 
बूंदी--६, २१, २५, ३८, ६८ फु० नो०, ७२-२३, ११७, १३०, १४५, १५३, 
१५४, १५८, १६३, (८5४, २४०, २७४, २८४, ३०३, ३३० । 
--राज्य का स्वाधीन होना---४७-४८ । 
बेगूँ--5१, २४३, ३२४५, ३२७ । 
वेंटिक, ला (गवर्नर जनरल )--२७५-२७७ । 
बैराम खाँ--३२६-४०, ६६ । | 


भें 


- भगवानदास, राजा (आम्बेर)--४३, ५१-५२, ५६, ६१, ६३, ७१, ७४-७५, 
८६ । ; | 
--और भगवंतदास की उलझन--७४ :फु० नो० । 
भटवाड़ा (मांगरोल) का युद्ध (१७६१ )--१०८६, १६९३ । 
भरतपुर--१५७, २७३ । 
 भामाशाह--७६ । ' 
भारमल, राजा (आम्बेर)--३ ३, ३५, ४०-१, ४२, ४७, ७४, १३८। 


हक रहे 


भावसिह, राजा (आम्बेर)--८७, €३ । 

भाव्सिह, राव राजा (बूंदी)--११८, १२५, १३४। 

भीमसिंह, महाराजा (जोधपुर)--२१६-२०, .२२३, २२९६, २३०, २३१, 
२३५, २४१ । 

भीमसिंह, महाराणा (मेवाड़ )--१६९५-६६, २०३, २२१०-१३, २२४, २२६, 
२२९, २३८५-३६, २४१-२ २५०, २५२, २७०, २७४। 

भीमसिंह (द्वितीय), महाराव (कोटा )--३४३४५-६ । 

भीमसिंह (प्रथम), महाराव (कोटा )--१५४, १५५ । 

भीमसिह, रावत (सलुम्बर )--२११-१३ । 

भीम सीसोदिया, राजा--६५, ६७, १०६ | 

भूपालसिंह, महाराणा (मेवाड़ )--३३६, र३े३े८-३३६९ । 

भूषण (कवि)--१३८ । 

भोजराज, कुँअर (मेवाड़)--२३ | 

भोज हाड़ा, राव (बूंदी)--७२-७३ । 


स्‌ 
मंछाराम (कवि)--२६३ । 
मंदसौर--६९, १६२। 
मदनसिह, राज राणा (झालावाड़ )--२७२ | 
मनसबदारी व्यवस्था और राजस्थानी राजघराने--६३-४, ८७-८ । 
मरहठों--- 
“का गृजरात पर आधिपत्य--१५७, १५६, १६१-२, १७१ । 
--का मालवा पर अधिकार--१५७, १५४६९, १६२, १६५। 
--का राजस्थान में प्रवेश--१६२-१६५ । 
“का राजस्थानी राज्यों के साथ संघर्ष---१७३-४, १७८-६१, १६३, 
१९०५, २००-१४ | 
--की राजस्थान में विफलता--२४७-८, २५२-३, २५६९-६१ । 


“की राजस्थान में गासन-व्यवस्था--- १६६, १७८-९ ! 
४द्‌ ं 

--के राजस्थानी राज्यों के साथ सम्बन्ध--१३७, १६३-४, १६७, १६६९- 
१७१, १७२-७४, १७६, २१५७-१६, २२९२-२३, २३१, २३२३-३४, २३६, 
२४०५-४६, २५०१-२९, ९०६ । 
मल्हारराव होलकर (द्वितीय )--२४७-४८, २५८०, २५६ । 
मल्हारराव होलकर (प्रथम )--१६३, १६९, १७३, १८५-८७ । 
महम्‌द खिलजी, सुलतान (मालवा )--२४ | 
महादजी सिन्धिया--१८5८-२१४, २१५, २१७,-१८, २२१, २२२, २५९१ | 
-+की विधवा रानियाँ---२२६, २३०, २३२ । 
महाबत खाँ--८५२, ६६-७, €८, १०० । 
महासिह कछवाहा, राजा---5७, €३ । 
महेशदास चाँपावत (प्रधान मन्त्री, जोधपुर )--१०५ । 
महेशदास राठौड़ (जालोर )--१०३ । 
मांगरोल का युद्ध (१७६१)--देखों भटवाड़ा' । 
मांडलगढ़--५४, ७१, ७६, 5२, ११५, ११८ 
माचेड़ी (राज्य)--१६६, २०२, २३६, २४०, देखो अलवर भी | 
-+का स्वाधीन होनता--१६३, १६६ । 
माधोसिह, महाराजा (जयपुर )--१६०, १६६-७१, १७३-७४, १८०, रैक, 
१८२, १८५-८५७, १६९१-९२ । 
माधोसिंह हाड़ा, राव (कोटा )--१० १-२ । 
मानसन, कर्नेल---२३७ । द 
मानसिंह देवड़ा, राव ( सिरोही )--४५, ४९ । | 
मानसिंह, महाराजा (जोधपुर)--२१६-२०, २३५, २३६, २३७, २४१-४५, 
२४६-४७, २५२, २५६-७, २६३, २७४, २७५, २७७, २७०, २७६६-८० । 
 भानसिंह; राजा (आम्बेर)--४३, ४७, ५०-१, ५१ फु० नो०, ५३-५८, ४६, 
६१, ६३, ७५, 5०, ८९, ६०, १३०, १३१८ 
मानसिंह, राजा (किशनगढ़ )--११७, १२४ ! 
मालदेव, राव (जोधपुर )--२७-२८/ ३२, ३४, ३६, ३८, ४४, ६१, ६४. ७१ 
९२८, २६०५, 


हे; प देह 


--और शेरशाह---२६-३१ । 
मालवा--२३, २४-२५, २९, ३१, ४५, ५९, ६८ फ० नो ०, ६६, ६२, ६५, ११४, 
१४०, १५१, १५३२, १५५, ९५७, १५६-६०, १६०-६९१, १६२, १९६४-४५, 
. ररण । द 
“+के कुछ राज्य और राजस्थान-संघ--३३६, ३३८ । 
भिण्टो, ला (वाइसराय )--३१३, ३१६ । 
मीरां--२३, ३८, ६४, .३४२ । 
मंशी, कन्हैयालाल माणिक्यलाल--३ ३८ ।. 
अज्जम, शाहजाद--देखो, बहादुर शाह प्रथम । 
229 28% अाआआ । 
“-विजय का राजस्थान पर प्रभाव--१६-१७, ८०, ८५, ८६ | 
--साम्राज्य का प्रान्तीय संगठन और उसकी सर्वोपरि सत्ता की राजस्थान 
में स्थापना---६७-७०, ८७-९६, १०६-१०७ | 
“मा म्राज्य की सता का राजस्थान में हास और अन्त--१ ३९, १४८-४४६, 
१४२-३, १५६-७ १६४-७, १७२, १७४, १७४५-७६, १७५८-७६ |... 
म्राद बख्श, शाहजादा--११३, ११६ । 
मुहम्मद बंगष--- १६१, १६२ । 
मुहम्मद शाह, मुसल सम्राट---१५४, १५५-६, १५६९-५७, १६१, १६२, १६४ 
१६५ | 
मुहम्मद हाकिम, मिर्जा--६६, ६७। 
मेटकाफ़, सर चाल्स---२५७, २५८-९ । 
मेड़ता---२७, ३१, ३४, ३६, ३८, ४४, १४८ । 
जी युद्ध ( १७६० )--२०७-८, २०६, २१८) 
सेदिती राय, राय (चंदेरी)--२०-२१ । 
मेयो कॉलेज--२६२-६३, ३०५, ३१४, ३१६। 
मेयो, लार्ड (वाइंसराय)--२८७, २६२, २६७ । 
सेवाड- | 


“और राजस्थान-संघ--३३८, ३३६ । 

-“+का विलीनीकरण---६ । 
--की अधीनता में बूंदी राज्य--२१, २३, ४५, ४७-८ | 
--की महत्ता का हास, खानवा की पराजय के बाद--१५, १६, २१ । 
-“+की विफल बाह्य नीति तथा उसका प्रभाव--१३६-७, १५३, १५६, 
२३१६-७ । 
मेवात (प्रदेश )---४०, १४८ । 
सेहतरं ख़ाँ--५६ । 


यशवन्‍्तराव बाबले---१८८ । 
यशवन्तराव होलकर (प्रथम )--२२७, २२१८, २३२-३४, २३६-४०, ४२े 
२४४, २४७-४८ ॥।॥ 
यूरोपीय महायुद्ध-- 
-+द्वितीय---३२ २८, ३२६, ३३२, ३३३, ३३४ । 
““प्रथम---३ १८५, ३१६ । 
यूरोपीय सेनातायक, राजस्थान सें-- १६ १-२, १६६-२००, २१५,-६, २१५६-६०, 
२९१ । 
--देखो टामस', द बाँय' और पेरों' भी । 


रज्जबजी---६० 

'रणथंभोर--२ १, २३, २४, २५, २६, ३२, ३९, ४२, ४५, ४७, ५६, ६१, ६२, 
द ६८, ७२, १०४, १७२, १८० । 

रतन राठौड़, राव (जालोर और रतलाम)--११ २, ११४, ११५५० नो ०, ११७॥ 
रतन हाड़ा सरबुलन्द राय, राव (बूंदी )--६६, ६८, ६६, १०१। 

ख्नसिह (दावेदार-मेवाड़ की राजगद्दी )--१८७, १६१, १६४-६६, २१३ । 

रत्नसिंह, राणा (मेवाड़ )--२३, २४ । 
रमेशचन्द्र दत्त--३ । 
राघोराम पागे--१ ८८-६९, १६० फु० नो० । 
राणोजी सिधिया--१६३, १६६ । 
राज-प्रशस्ति (काव्य )--१३२४ । 
राजमहल का युद्ध (१७४७ )--१७० । 
राज-सम॒द्र (राजसमन्द )--१३४, १३६ । 
राजसिंह द्वितीय, महाराणा (मेवाड़)--१८० १८७ । 
राजसिह प्रथम, राणा (मेवाड़)--४, १६, १०५-६, ११०-१२, ११४ फु० नो० 
११५४-१६, ११८,. १२२-२३, १२४ १२६, १३८, १४२-३, १५३ 
२६४, ३०७ । 
राजस्थान का साहित्य--१७, ३७-८५, ६४-६५, ८६-६०, १०८, १र३३-४, 
१५०-५१, १५८, १६०, १७७, २१६-१७, २६३, २८३, २८५६, ३०६- 
३०७, रे४२ | 
राजस्थान की चित्रकला--१८, ३८, ६४-५, ६९०-१, १०९-११०, १३५, १७६ 
१७७, २१६, २६३-४, २5८६ | । 
राजस्थान की राजनैतिक, सामाजिक और सांस्कृतिक परिस्थिति-- 
--अराजकता काल में--२६१-६६ । 
--परिवरतेन काल' में--३६-३८ । 
“--मुग़ल-प्ेवाड़ संघर्ष काल' में--5८७-६१ । 
--मृग़ल-विजय काल' में--६०-६५ ।.. 
--मुग़ल-साम्राज्य पतन काल' में--१५२-३, १६३-४, १६६-८, १७४-८। 
“- यूगान्तर काल' के अन्त में (अगस्त १५, १६४७ के दिन )--३४०-४३ । 
“--राजपृत-मरहठा संघर्ष काल में---१७८-१८०, २१३-१७ । 
-- राजपूत-विद्रीह काल में--१३६-४०, १५०-५१ । 
-- विरोध-प्रा रम्भ काल में--१३३-३८ । 
--शान्ति-समृद्धि काल' में--१०६-११० । 
“-“- संगठन कार्ला में--३०५-३०९ । 

““सन्‌ १५२७ ई० में--१५-१७, २१-२३ । 
--सहयोग काल में---२६८-२७१, २७८-२७९, २८ ०-पढ़ । 


राजस्थान की स्थापत्य-कला---३८५, ६४-६५, ६०, १०८-९, १३४५-३६, १५८, 


१६९ । 


राजस्थान---- 


“के कुछ राज्यों की सेना का नया संगठन--३० १-२ । 

-की पूर्व-आधुतिक काल के काल-विभाग--१ १-१२, १७-२०, १३६- 
१४०, २६७-८ | 

के प्रांत्तीय इतिहास की आवेश्यकता--8, ११-१४ । 

“के सार्वजनिक राजनैतिक नेताओं, की आपसी फूट और उसके दुष्परि- 
णाम--३२६-७, ३४२ । 

“के राज्यों का एकीकरण (१६४८-६ )--५-६ २६५-६ । 

--के राज्यों का भारत के साथ राजनैतिक और आथ्थिक एक्य---२६४, 
३०१-३२०३, २३०४-२१, २१५, २१७ | 

“-के राज्यों का स्वाधीन भारतीय संघ से सम्बद्ध होना---३३ ६-४० । 

-+के राज्यों के समृहीकरण की समस्या--३३२, ३३४ ३३५-३३६, 
३३८०९ । । ह 

-+के राज्यों में राजनैतिक और वेधानिक सुधार---३ १३-१४, ३२७-२८, 
३३०-३३२, २३३२-३३३, ३३४, ३४० । 

--के राज्यों में शासकीय सुधार----२८5०-२८१, २८६-२६०, २९६६-३० १, 
३१२-३१३ । 


राजस्थान प्रान्त का प्रथम बार निर्माण और उसका मुग़ल-कालीन संगठन-- 


६१-६३, ६७-७० | 
->उसका प्रभाव---६४-६५, ८ठझक-८8 | 


राजस्थान-- 


-+में उपयुक्त राजनैतिक नेताओं के अभाव का परिणाम--१०, ३२३-४, 
३४२ । 
““में क्रान्तिकारी आयोजन--३ १८-२०, ३२५, ३२६ । 

--में गांधोवादी राजनैतिक नेताओं का प्रभाव बढ़ने का परिणाम --३२४५, 
३२६ । क्‍ 
““में जन-जाग्रति का विकास--३१०-३१२, ३१८-२१, ३२२-२७, 
३२६९-३२, रेर२४ । 
-+में डाक और तार की व्यवस्था--३०२ । 
--में नव-निर्माण की समस्या---६-८; १०-११ । 
--में पाइ्चात्य ज्ञान और शिक्षा का प्रसार तथा उसका प्रभाव--२८ १-८२, 
२८४, २६०, २६९१-३, ३२०५, २१४-५। 
“में पूवे-आधुनिका काल का प्रारम्भ--६-८, १०-११ । 
-“में राहदारी का बन्द होना--३०२ । 
--में सड़कों और रेलों का बताया जाना तथा उनको प्रभाव--२६४- ४ 
३०१। 
--में सन्‌ ४२ का विप्लव--३३३ । 
--में स्वदेशी आन्दोलन--३१२; ३१८ । 
राजस्थान-संघ की स्थापना के लिए उदयपुर में विफल प्रयत्त (१६४६-७)-- 
२३६, रेरेणकक। 
राजस्थान सेवा-संघ---३२३, ३२६ । 
राम, (राव मालदेव का पुत्र )--४४-४५, ७१ । 
रामपुरा--६६९, ७६, १४३, १५८, १६०, १६३, १६४ | 
रामसिह, महाराजा (जोधपुर )--१७१-२, १८०, १८१, १८२, १८३-८४। 
रामसिह, राजा (आम्बेर)--१२८, १३४, १५० । 
'रायसिंह, राय (बीकानेर)--४८, ५०, ५८, ८५, ८६, ८९ । 
रायसिह, ( राव चन्द्रसेन का पुत्र )--४८, ७१, ७३, ७४५ । 
रायसिह, राव (नागोर)--१०३, ११९ । 
रूपसिंह, राजा (किशनगढ़)--११६, ११७ । 
रेडिंग, लार्ड (वाइसराय)--३२७ । 
रो, सर टामस--€ २ । 

रा 
लकवा दादा--२१०, २२३-३१ । 
लाखेरी का युद्ध (१७६९३)--२१८ । 
लालसोंट का युद्ध (१७८७ )--देखो तुंगा का युद्ध । 
लाहौर--.७२, 5५२, ११६, १२६ फु० नो०, १४१, २२५, ३४१॥ 
लिटन, लाडे (गवर्नर-जन रल )--२६७-८ । 
लेक, लाड--२३५-३७, २४० । 


तर 


वज़ीर अली, नवाब (अवध )--२२५८ । 

वनमालीदास (बीकानेर )--१२५ । 

विक्टोरिया, साम्राज्ञी---२८५, २६७, २९८ । 
विक्रमाजीत, राणा (मेवाड़ )--२३, २४, २५-२७ । 
विट्ल्‍ठल॒दास गौड़, राजा--१०२ । 

विश्वनाथ (कवि )--१०८ ॥ 

विष्णुसिह, राव राजा (बूंदी)--२६३ । 

बन्द (कवि)--१५१ । 

वेलेज़ली, लार्ड (गवर्नर जनरल )--२३५, २३७, २४० । 


शु 
शम्भाजी मरहठा, राजा--१४४ । 
शक्तिसिंह, (राणा प्रताप का भाई )--५७ फु० नो० । 
शत्रुसाल हाड़ा, राव (बंदी )--१०१, ११३, ११६। 
शरीफुद्दीन हुसेन, मिर्ज़ा--३६, ४०, ४४, ६१ । 
शाह आलम, मुग़ल सम्राट--१६८-१६६, २००, २०२, २१५। 
शाह कुली खाँ---३५ । 
शाहजहाँ--१११, ११८, १२८, १३६ । 


